
Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 


List  1,  V OeloT^cii  ^30.  Janu-ai^ja  LotO  X. 


' š Z bogastva  na  nič! 


(Povest). 

L 

Starega  Rožanca,  možd  poštenega  in  po  vsej  občini  čislanega,  so  pokopali. 
Trije  duhovni  so  ga  sprenaili  na  pokopališče,  pri  treh  cerkvah  mu  je  zvonilo, 
tako  je  bil  mož  zaukazal  v poslednji  oporoki,  ljudstva  pa  se  je  zbralo  toliko, 
da  še  stari  možje  niso  pomnili  nikdar  tacega  pogreba. 

„Tako  je“,  djali  so  nekteri,  ki  so  ranjcega  premalo  poznali  ali  pa  mu 
bili  zavidljivi  zarad  njegovega  imetja,  „kdor  ima  denar,  ga  vse  časti,  cel6 
nebesa  si  lehko  kupi,  siromak  pa  le  terpi  in  terpi.“  Pa  ranjki  Rožanec  bi 
si  bil  zaslužil  to  čast,  če  tudi  ne  bi  bil  bogat. 

Štirdeset  let  je  mož  županoval  v soseski  neprenehoma,  ter  bil  s svojim 
lepim,  prijaznim  vedenjem  in  neutrudljivo  marljivostjo  vzor  vsem  sosedom. 
Rožančeva  hiša  je  bila  najstareja  v fari , od  nekdaj  so  že  sloveli  njeni  go- 
spodarji kot  pobožni,  radodarni  in  pridni  ljudje.  Nek  Andrej  Rožanec  je  bil 
napravil  sam  lep  stransk  oltar  sv.  Andreja,  ki  je  bil  narejen  v Benetkah  iz 
marmeljna  ter  pripeljan  z velikimi  stroški  po  morji  sem.  Njegov  potomec 
Aleš  je  plačal  polovico  stroškov  za  novo  pokopališče,  na  kterem  je  pa  ravno 
on  po  božji  volji  sam  najpervi  počival,  sedaj  umerli  Tomaž  pa  je  napravil 
veliki  zvon,  ki  mu  je  danes  klenkal  k večnemu  počitku.  — 

Veliko  Rožančevo  posestvo  je  podeval  njegov  edini  sin  Lojze,  ki  je  bil 
staremu  očetu  res  velik  križ  v življenji.  Že  pred  desetimi  leti  mu  je  bil  pre- 
pisal posestvo,  da  bi  ga  oprostil  vojaščine,  misleč,  da  mu  bode  sin  za  to 
hvaležen  ter  mu  stregel  na  starost,  pa  bilo  je  žalibog,  kakor  večkrat  pri  tacih 
prilikah,  ravno  narobe : starec  je  užival  mesto  sinove  ljubezni  in  hvaležnosti, 
le  njegovo  surovost. 

„Sin  je  spravil  očeta  v zemljo“,  djali  so  sosedje  , „nikoli  se  mu  ne  bo 
dobro  godilo. “ Pa  kaj  je  mladi  Rožanec  porajtal  na  besede  jezičnih,  oprav- 
ljivih sosedov,  on  je  bil  sedaj  gospodar,  pa  je.  V hlevu  je  stalo  dvanajst 
krav,  štiri  pare  volov  in  šest  parov  rejenih  konj.  Imel  je  pod  kozolcem  tri 

tovorne  voze,  na  kterili  je  prevažal  blago  po  svetu,  v kašči  pa  žita  toliko,  da 
ni  vedel  kam  ž njim.  Kaj  mu  je  tedaj  še  manjkalo  bogatinu? 

Kazim  njega  bila  je  pri  hiši  še  kacih  osemnajst  let  stara  deklica,  Ton- 
čika,  ki  je  gospodinila,  odkar  je  umerla  stara  Rožančevka  in  dokler  se  ni 
mladi  oženil.  Ranjki  Rožanec,  njen  ujec,  vzel  jo  je  bil  za  svojo,  ko  sta  jej 
pomerla  oča  in  mati,  oba  en  dan  ob  času  kolere.  Dekle  je  bila  pridna,  poštena, 
zat6,  jo  je  tudi  mladi  Rožanec  rad  videl  pri  hiši,  akoravno  mu  ni  bilo  všeč, 
da  jo  stari  oče  njeguje.  — ,, 

Najbolj  pa  je  mladega  Rožanca  jezilo,  da  je  dekle  imela  znanje  s sicer 
ubogim,  pa  jako  delavnim  mladenčem,  Osredkarjevim  Janezom,  ki  si  je  bil 
v malih  letih  toliko  prihranil  od  svojega  pičlega  zaslužka  na  cesti,  da  si  je 
sčzidal  hišo  ter  še  prikupil  zraven  majhen  vert  in  njivo.  Mladeneč  je  iskreno 
ljubil  Rožančevo  Tončiko,  ker  je  vedel,  da  bi  bila  taka  poštena  in  pridna 
gospodinja  kakor  nalašč  zanj,  in  bi  se  dalo  s tem  sčasom  kaj  opomoči,  zlasti 
pa,  ker  je  vedel,  da  mu  tudi  stari  Rožanec  ni  nasproti,  marveč  ga  rad  vidi, 
in  bi  jima  znal  premožni  mož,  ko  bi  bila  kedaj  svoja,  tudi  dosti  pomagati. 
Vse  to  je  prevdaril  Osredkarjev  Janez  in  spoznal  je,  da  bi  bilo  najbolje,  ko 
bi  se  prej  ko  mogoče  zaročil  z Rožančevo  Tončiko. 

Edini  mladi  Rožanec,  ta  mu  je  bil  nasproten,  ki  sploh  ni  mogel  terpeti 
revežev,  akoravno  mu  je  stari  večkrat  očital  njegovo  ošabnost  ter  ga  svaril, 
rekoč,  da  je  tudi  on  bil  siromak,  pa  je  pripravil  iz  nič  vendar  do  nečesa.  — 

Nekdaj  popoldne,  ko  sta  se  Tončika  in  Janez  ravno  pogovarjala  pri  stu- 
dencu, pride  mladi  Rožanec  domov  iz  mesta.  Moral  ju  je  zapaziti,  kajti  ko 
pride  Tončika  z vodo  domov,  bil  je  grozno  razjarjen.  Hudoval  se  je  nad 
hlapci,  nad  deklami,  nobena  reč  mu  ni  bila  prav,  samo  Tončiki  ni  rekel  ni- 
česa,  ampak  molče  je  šel  skozi  kuhinjo  memo  nje  v zgornjo  sobo. 

Zvečer  pride  na  vert,  kjer  je  Tončika  ravno  pobirala  posušeno  perilo. 
Nekaj  časa  molče  hodi  sem  in  tja,  potem  pa  se  ustavi  pred  njo  ter  nekako 
zaničljivo  reče:  „No,  sta  bila  že  zopet  skupaj  z unim?“ 

„S  kterim?‘‘  praša  dekle,  kot  ne  bi  ))ila  vedela,  koga  misli  gospodar. 

„No,  Bog  vedi  s kterim  le ! — Da  te  le  sram  ni,  — tako  dekle,  pa 
se  tako  izpozabi.  Kaj  bodo  rekli  ljudje  ?“ 

Tončika  je  molče  poliirala  dalje  perilo  raz  vervi  ter  ga  polagala  v jer- 
bas,  rekla  pa  ni  nič. 

„Ta  te  bode  storil  srečno,  le  veseli  se.  S kuliu-luico  in  sv.  križem  bodeta 
zabeljevala  in  ovsen  kruh  jedla,  iz  kterega  bodo  rese  šterlele,  če  ga  bosta 
imela.  Našega  kruha  si  se  preobjedla,  sedaj  bi  rada  svojega  pokusila;  — o 
le  daj,  dobro  te  bodo  še  skominje  mikale  in  te  bodo,  pa  bo  prepozno.  Be- 
račija ti  še  ne  odide,  ki  tako  tiščiš  vanjo. ‘‘ 

Rekoč  odide  počasi  zopet  prek  dvorišča  v hlev,  potem  pa  v sobo  spat 
naročivši  dekli,  da  ne  bo  večerjal. 

Tončika,  ki  se  je  doslej  premagovala,  jela  je  po  njegovem  odhodu  glasno 
jokati.  Tacega  očitanja  in  gerdenja  vendar  ni  zaslužila,  ko  je  vedno  tako 

pridno  delala  pri  hiši.  Hudo,  grozno  liiido  jej  je  bilo,  pa  nikogar  ni  imela, 
da  bi  mu  bila  potožila  svojo  žalost  in  si  tako  zlajšala  serčno  bolest. 

Še  dolgo  po  noči  je  čiila  v postelji  in  tiho  jokala,  bleda  Inna  je  sijala 
skozi  njeno  okno  ter  obsevala  njeno  obličje,  — ta  edina  njena  tolažnica, 
tiha  luna!  — 

II. 

V Bolščakovi  kerčmi  so  sedeli  Osredkarjev  Janez  s svojo  nevesto  Ko- 
žančevo  Tončiko,  dva  soseskina  moža  in  pa  Streharjev  Martinek,  ki  je  bil 
dvajset  let  berič  pri  c.  k.  uradu  ter  služil  vsak  mesec  pet  goldinarjev  deset 
in  pol  krajcarja,  sedaj  na  stara  leta  pa  se  mu  je  pripetilo,  kakor  marsikomu, 
da  je  moral  v pokoj  brez  penzije  ter  ni  druzega  dobil  za  svoj  dolgoletni  trud 
in  zvesto  službovanje , nego  staro  rujavo  suknjo  z visokim  kviško  šterlečim 
kolarjem,  ktero  mu  je  podaril  pri  odhodu  gospod  okrajni  predstojnik.  — • 
Gospod  fajmoster  so  bili  toliko  usmiljeni,  da  so  ubogemu  Martiniku  dali  ne- 
koliko posla  pri  cerkvi,  namreč,  da  je  ob  nedeljah  prižigal  sveče,  pometal 
cerkev,  o križevem  nosil  pred  procesijo  Boga  ter  hodil  veliki  četertek  v 
bližnjo  dekanijo  po  sv.  olje.  Zato  je  imel  prosto  stanovanje  v stari  mežnariji, 
dobival  vsako  leto  šest  mernikov  ajde,  nekaj  krompirja,  fižola  in  pred  pustom 
pri  vsakej  hiši  koline.  Martinek  je  bil  s tem  zadovoljen,  še  Bog  da  je  imel, 
včasih  si  je  pa  tudi  prislužil  kako  šestico  s pisarijo,  kedar  je  bilo  treba  na- 
praviti kako  ženitovansko  pogodbo  ali  kaj  druzega  enacega,  in  ljudje  so  celo 
terdili,  da  Martinek  več  umeje,  nego  marsikaki  jezični  dohtar  v kanceliji. 

Tudi  danes  so  bili  poklicali  Martinka,  da  bi  delal  ženitovanska  pisma 
Osredkarjevemu  Janezu  in  Rožančevi  Tončiki,  ki  se  že  toliko  časa  poznata, 
toliko  časa  rada  imata,  ter  se  je  vendar  slednjič  izpolnila  božja  volja  in  njuna 
goreča  želja,  da  se  smeta  v zakon  vzeti.  Deželska  gosposka  je  to  dovolila, 
fajmošter  so  tudi  dovolili  in  sedaj  manjka  še  tretje  osebe,  da  bi  se  sklenila 
veljavna  pogodba,  namreč  mladega  Rožanca,  ki  je  bil  Tončkin  varuh. 

Zunaj  se  je  že  jelo  mračiti  in  Bolščak  je  iztočil  že  tretji  bokal  ter  šel 
po  Četertega,  pa  Rožanca  še  le  ni  bilo, 

Martinek  je  že  nesterpljivo  vlekel  dolge  suhe  perste,  da  so  mu  pokali, 
kot  bi  kosti  lomil,  obrezoval  pero  ter  ga  poskušal,  konečno  pa  pogleda  skozi 
okno  po  cesti  ter  zmaje  z glavo  rekoč:  „Ni  ga,  pa  ga  ni,  tega  termoglavca.“ 
„Ne  vem  kaj  čaka,“  odverne  ženin,  „saj  ve,  da  smo  tukaj. “ 

„Kljubuje,  kljubuje,  nalašč  noče  priti, “ pravi  eden  soseskinih  mož,  „po-nj 
naj  ide  kdo.“ 

„Saj  res,  Bolščakov  fant  naj  gre  p6-nj,“  priterdi  Martinek.  — A16, 
Tonček,  teci  po  Rožančevega  botra,  pa  reci,  da  naj  takoj  pridejo,  veš,  veli 
pri  peči  sedečemu  fantu,  kerčmarjevemu  sinu. 

„Reci,  da  jih  prosimo,  naj  bi  prišli !“  kliče  nevesta  za  odhajajočim 
fantom,  — „njega  je  treba  častiti,  če  ne,  se  mu  takoj  zameri.“  — 

Za  pol  ure  pride  mladi  Rožanec,  vsede  se  k posebni  mizi  ter  veli  pri- 
nesti maselc  vina. 

♦ 

„Kaj  l)Os  tam  sedel,  tu  sem-le  pojdi,  bodemo  skupaj  pili,  saj  menda 
nismo  ptujci,  ka-li?’^  pravi  mu  ženin  nekoliko  razžaljen. 

„Ne  bom  pil!  — Čemu  pa  ste  me  klicali  sem,  saj  lehko  opravite  brez 
mene.  Jaz  dam,  kar  imam  dati,  pa  je.“ 

„Opravili  brez  mene!  — kaj  boš  to  govoril huduje  se  Martinek, 
,, menda  se  vendar  spodobi,  da  prideš  zraven  kot  varuh  nevestin. “ 

„Jaz  nisem  noben  varuh,  polnoletna  je,  tedaj  lehko  stori,  kar  sama  hoče.“ 
„Pa  ni  takisto,  zaradi  dote  se  moramo  vendar  pogoditi, “ pravi  eden 
poklicanih  prič.  „To  se  mora  deti  v pismo.“ 

„Kaj  doto?  Tistih  sto  goldinarjev  jej  dam,  ki  jih  ima  izgovorjene  po 
očetu,  in  druzega  nič.“ 

„Veš,  Lojze, “ prične  nevesta  prijazno  pa  resno,  „tega  vendar  ne  bodeš 
terdil,  da  imam  izgovorjenih  samo  sto  goldinarjev.  Sto  goldinarjev  je  v pismu 
in  tri  sto  so  ml  jih  ranjki  oče  še  posebej  izgovorili,  tukaj-le  so  vsi  možje  na 
pričo,  ali  ni  res?“ 

„Kes  je!“  priterde  vsi. 

„Jaz  sem  samo  tvoja  sestričina,“  nadaljuje  Tončika,  „meiie  so  ranjki 
stric  — tvoj  oče,  samo  iz  dobrote  vzeli  k sebi,  ko  sta  mi  umerla  oče  in 
mati,  jaz  ne  bi  imela  tedaj  prav  nobene  pravice  zahtevati  od  vaše  hiše  kako 
doto,  ampak  bi  morala  biti  zadovoljna  s tem,  da  so  me  ondi  zapuščeno  si- 
roto odgojili,  ker  pa  so  mi  ranjki  stric  vendar  le  doto  izgovorili,  in  ker  vem, 
da  to  tako  premožnej  hiši,  kot  je  vaša,  nobenih  težav  ne  prizadene,  mislim, 
Lojze,  da  me  vendar  ne  bodeš  goljufal  za  ta  denar,  ki  se  tebi  ne  l>o  nič 
poznal,  meni  pa  bo  izdatna  podpora,  — ako  imaš  namreč  kaj  vesti. “ 

„No  Tončika,  ti  bom  pa  še  jaz  povedal  svojo  misel.  Ko  bi  bila  ti  ostala 
pri  hiši,  kjer  te  tako  zelo  potrebujem,  ali  pa  ko  bi  bila  ti  vzela  koga  druzega, 
ki  bi  kaj  imel,  pa  ne  tacega,  ki  si  služi  na  cesti  groše,  da  se  za  silo  priživi, 
potlej  bi  ti  bil  dal  še  več,  nego  imaš  izgovorjenega.  Ti  je  li  taka  sila  mo- 
žiti  se  ? O še  ga  boš  sita  tega  stanu,  še,  — kesala  se  boš,  pa  prepozno.“ 

„Če  tudi  na  cesti  služim  groše,  pa  sem  si  vendar  postavil  hišo  in  kupil 
njivo,  pa  če  mi  Bog  dd  zdravje,  bodem  kaj  več  še  tudi  kupil, “ pravi  Janez, 
kteremu  so  Rožančeve  zbadljive  besede  segle  globoko  v serce. 

„Boš  kupil  boš,  o čem  boš  pa  plačal  ? Hiša  sama  te  ne  bo  živila,  tista  njivica 
tudi  ne,  jaz  že  vem,  kako  se  kupuje.  — Beračev  imamo  že  dovolj  v soseski. 

To  je  poštenega  Janeza  zgrabilo.  Vdari  ob  mizo,  oči  se  mu  zaleskečejo 
kakor  žerjavica  in  s herščečim  glasom  pravi:  ,, Lojze,  beraštva  mi  pa  ne  boš 
očital,  to  je  pa  preveč.  Kar  imam,  sem  pošteno  zaslužil,  in  tebe  gotovo  še 
nisem  prosil  ničesa,  in  če  si  mi  kaj  dal,  sem  moral  dobro  zaslužiti,  veš!” 
,,Saj  tega  ne  rečem, “ presuče  Rožanec  naglo  besedo,  videti . da  se  je 
nekoliko  prenaglil.  — „Pa  kaj  bodemo  govorili!  Naredite,  kakor  vam  je 
ljub6.  Jaz  dam  to,  kar  je  v pismu  zapisanega,  več  pa  le  vinarja  ne;  pa  me 
tožite. “ Rekoč  postavi  kozarec  terdno  na  mizo,  plača  ter  gre  iz  sobe. 

,,Le  idi!“  zakliče  Janez  za  njim;^  „še  tistih  sto  goldinarjev  imej,  jaz 
jih  ne  maram,  bom  že  rinil  kako  z božjo  pomočjo,  — jelite  možje?” 

„Tako  je!“  priterde  vsi.  ,,Saj  bogat  nihče  ne  pade  iz  neba.  Vsak  mora 
terpeti  in  se  ubijati,  ta  več  iini  manj.“ 

Ženitovanjska  pogodba  je  bila  tedaj  storjena  brez  Rezančeve  nazočnosti. 
Streharjev  Martinek  jo  je  prav  z debelimi  čerkami  napisal,  podpisal  sam  sebe 
in  vse  nazoče,  ki  so  potem  vsak  svoj  križ  zraven  naredili. 

Na  to  jezo  je  Bolščak  sam  dal  še  za  bokal  vina , in  Martinek  je  bil 
tako  Židane  volje  ter  je  tako  obširno  razlagal, vse  ženitovanjske  razmere,  da 
se  pivci  niso  mogli  dovelj  načuditi  njegovi  učenosti , ki  bi  zaslužila  po  njih 
mnenji  kaj  več,  nego  da  mož  samo  sveče  prižiga. 

(Dalje  prihodnjič.) 

Prijetni  spomini. 

(Spisal  F.  Rup.) 

VIIL  Slavoloki  in  triumf* 

Že  kot  dijak  sem  rad  obiskoval  stare  gradove  in  se  plazil  po  razvalinah. 
Na  take  kraje  vabi  Človeka  deloma  starinsko  zidovje  , vzlasti  pa  spomin  mi- 
nule, in  znabiti  sijajne  nekdanjosti.  Dokler  sem  v Rimu  se  mudil,  je  bilo 
vreme  posebno  ugodno  in  ne  prevroče,  zato  sem  lahko  hodil  po  hribih,  po 
galerijah,  po  razvalinah.  Ko  rimsko  sodišče  ogledujem,  poiščem  še  prav  po- 
sebej troje  slavolokov:  Septimija  Severa,  Konštaiitina  in  Tita,  ki  so  še  ohra- 
njeni in  med  potjo  s kapitola  do  koliseja  stoje. 

Slavolok  Septimija  Severa  je  dal  rimski  senat  postaviti  leta  197 
v spomin,  da  je  vojvoda  Sever,  kterega  so  vojaki  za  cesarja  proglasili,  zma- 
gal Parte  in  Arabe.  Zidovje  je  obširno  in  že  precej  poškodovano,  ker  je  bilo 
do  leta  1803  zasuto,  in  je  deloma  nekemu  piskrarju  služilo  za  delalnico.  Bolje 
ohranjen  je  Titovi  slavolok,  vštric  nekdanje  bazilike  Konstantinove.  Tit 
je  bil  že  mertev,  ko  so  mu  stavili  ta  spominek,  ker  je  zmagal  leta  70  po 
Kr.  in  ukončal  mesto  Jeruzalem.  Podobe  kažejo  slavnostno  naprego,  s ktero 
je  triumfator  se  vozil  na  kapitol,  in  bogati  plen  iz  jeruzalemskega  tempeljna. 
Zapazil  sem  skrinjo  zaveze,  sedmoročni  svetilnik,  trombe  in  drugo  orodje, 
kakor  ga  sv.  pismo  opisuje.  Najbolje  ohranjen  je  l)lizo  koliseja  stoječi  sla- 
volok Konstantina.  Podobe  kažejo  zmago  njegovo  čez  Maksencij a,  po  kteri 
je  Konstantin  leta  300  po  Kr.  samovladar  postal.  Znamenit  je  tudi  zavolj 
tega,  ker  je  ob  enem  spominek  zmage  kerščanstva  nad  poganstvom.  Napis  se 
lahko  bere : „L  i b e r a t o r i u r b i s , f u n d a t o r i q u i e t i s ; osvoboditelju 
mesta,  ustanovitelju  miru.“ 

Ker  smo  ogledali  zmagovalcev  slavodatne  spominke,  poglejmo  še  tudi 
triumf  ali  slavodobitje.  Slovesen  sprevod  na  kapitol  je  bila  Rimljanu  največa 
javna  pohvala.  Kdor  je  najmenj  5000  sovražnikov  pobil , mesta  z naskokom 
zmagal,  vjetnikov  nagrabil,  deržavne  meje  povečal,  in  zmagovalno  svojo  ar- 
mado pripeljal  nazaj  do  mestnih  vrat:  tak  je  smel  pismeno  prositi  starašinstvo 
za  čest  slavodobitja.  Senat  se  je  podal  pred  mestno  obzidje  na  razgovor  z voj- 


vodom.  Ako  je  sam  prej  stopil  v mesto,  zgubil  je  s tem  pravico  do  triumfa. 
Ker  je  bilo  vsako  slavodobitje  enako  veselja  pijano  in  žalosti  polno,  zato  po- 
glejmo samo  oni  triumf,  ki  ga  je  obhajal  Tit,  ko  je  zmagal  in  razdjal  mesto 
Jeruzalem.  Jožef  Flavij  ga  blizo  tako-le  opisuje: 

Že  dolgo  pred  solnčnim  vzhodom  je  bilo  vse  mesto  na  nogah  in  kričali 
so:  Jo  triumfe!  Ko  solnce  vstaja,  bližajo  se  vojaki  neoroženi,  v svilo  oble- 
čeni in  z lavorom  venčani  mestnim  vratom.  Tam  je  pogostita  Tit  in  Vespazijan. 
Ko  je  senat  njima  čestital,  in  ko  sta  opravila  bogovom  daritev,  začne  se 
premikati  dolga  in  široka  ter  lepo  vredjena  ver  sta  zmagovalcev  in  zmaganih. 
Spredaj  se  nosi  na  ogled  veliko  čistega  zlata,  srebra,  slonokosti,  škerlatnih 
in  raznobojnih  oblačil  babilonskega  kroja.  Potem  se  svetijo  dragoceni  biseri 
v vence  sestavljeni,  ali  na  sukna  tako  pripeti,  da  je  njih  lesk  dražil  oči.  V 
tretji  versti  se  pokažejo  podobe  bogov  zmaganih  ljudstev  v mnogem  številu, 
v orjaških  podobah,  iz  dragih  kovin.  Za  bogovi  hodijo  živali  z odejami  in  se 
vozijo  zveri  v zabojih.  Zdaj  stopajo  temnega  pogleda  vjeti  vojaki,  za  prodajo 
ali  smert  odločeni.  Še  kažejo  se  podobe  zmaganih  mest  in  slike  pridobljenih 
zmag.  Največe  bogastvo  pa  vidiš,  ko  se  prinese  vojvodov  delež.  Vojaki  perve 
legije  nosijo  na  pozlačenih  nosilih  dragoceno  orodje  iz  jeruzalemskega  tem- 
peljna:  mizo  oglednih  kruhov,  trombe  sv.  leta,  sedmoročni  svetilnik  in  sveto 
pismo.  Jeruzalem  je  zmagan , tempelj  podert  in  judovski  vojvoda  Simon, 
Gorijev  sin,  stopa  uklenjen  za  ostanki  svojega  nekdaj  slavnega  doma. 

Za  tem  bogastvom  se  pripeljeta  triumfatorja  na  svojih  vozeh  stoječa. 
Obličje  in  roki  so  s cinobrom  pomalani,  za  obleko  jim  služi  z zlatom  vezana 
tunika,  na  glavi  nosita  lavorov  venec,  v enej  roči  žeslo  v drugi  pa  lavoriko. 
Krasen  je  slavnostni  voz;  nizek,  okrogel  in  samo  od  zadej  odpert,  sestavljen 
iz  pozlačenega  brona  in  slonove  kosti,  z dragocenimi  kamni  olepšan.  Štirje 
belci  ga  vlečejo,  ki  so  eden  tik  druzega  vpreženi.  Za  vozom  pa  stoji  na 
spodnji  stopnici  sluga  in  kliče:  „Caesar,  ho  minem  te  esse  m e men  to! 
Cesar,  spomni  se,  da  si  le  človek  !‘^ 

Zmagovalna  vojska  je  šla  za  vozom  davorije  pevajoča,  na  tisuč  in  tisuč 
ljudstva  je  pa  polnilo  terge,  ulice,  mostovže  in  prostore,  kamor  je  sprevod  se 
nagnil.  Ko  je  triumfator  na  forum  došel  in  na  kapitol  se  nagnil,  postanejo 
vsi.  Liktorji  tirajo  Simona  in  vjetnike  izmed  sprevoda,  ter  je  peljejo  na  desno 
stran  do  Mamertinske  ječe,  kjer  je  s šibami  stepejo  in  v spodnje  hrame 
vtaknejo. 

Ker  je  ta  čas  se  zmračilo,  pripeljejo  sužnji  40  slonov,  ki  so  na  herbtu 
svetila  nosili,  in  še  na  tisuče  bakelj  se  je  prižgalo,  dokler  se  vozi  Tit  ponosito 
in  počasi  na  kapitol.  Tam  stopi  z voza  in  po  stari  navadi  po  kolenih  plazi 
se  čez  stopnice  do  svetišča.  Pred  vrati  se  toliko  pomudi,  da  mu  hitri  poročnik 
naznani  besede:  „Actum  est;  storjeno  je!“  To  se  pravi,  pomorjeni  in  po- 
davljeni  so  Simon  in  najimenitnejši  vjetniki,  njih  trupla  pa  veržena  v Tibero 
ribam  za  živež.  Zdaj  stopi  Tit  v Jovovo  svetišče,  na  glas  se  zahvali  Jovu 
za  zmago;  kleče  mu  podd  lavoriko  in  venec  ter  del  svojega  plena,  potem  pa 

lastnoročno  zabode  svetlega  bika  za  dar.  Slovesnost  se  konča  s pojedino, 
ktero  sta  napravila  triiimfatorja  senatu  in  svojim  prijatlom  na  kapitolii. 

Kaj  pa  ljudstvo  počenja?  Veselja  skoraj  zdivja,  ker  ob  takem  Času  na- 
pravlja razsipne  gostije  , ktere  poplača  triumfator,  ali  prav  za  prav  zmagani 
narod.  Vjetnike  pa  ločijo  na  dva  dela.  Nektere  za  amliteater  namenijo,  da  še  z 
umiranjem  kratkočasijo  zmagovalce  Kimljane;  drugi  del  se  pa  v sužnost 
proda,  in  tako  deržavna  denarnica  polni.  Takošiia  sta  lesk  in  mrak  rimskega 
slavodobitja! 

IX,  Zaslismije  pri  svetem  očetu. 

Za  poganskem  poglejmo  še  tudi  kerščansko  slavodobitje , proslavljenje 
katoliške  cerkve.  Na  vsem  katoliškem  svetu  se  je  praznoval  minulega  leta 
petdesetletni  spomin  onega  dne,  ko  je  zdajni  papež  Pij  IX.  bil  posvečen  za 
škofa  Spoletskega.  Se  ve,  da  so  bile  največe  slavnosti  ravno  v Kirnu,  vzlasti 
v Vatikanski  palači,  kjer  papež  prebiva,  in  v cerkvi  san  Pietro  in  vin- 
coli,  kjer  je  pred  polovico  stoletja  posvečevanje  se  veršilo.  Iz  Germanije, 
iz  Švice,  iz  Belgije,  iz  Anglije,  iz  Francije,  iz  Španije,  iz  Portugala,  iz  Av- 
strije, iz  Poljske,  iz  Italije  še  celo  iz  Amerike  in  Azije  privrelo  je  ogromno 
število  odličnega  ljudstva  vseh  stanov,  da  v krasnih  nagovorih  čestitajo  sve- 
temu očetu,  da  mu  v znamenje  svojega  spoštovanja  podajo  darov,  in  da  svojo 
vero  oživijo  v središču  katoliške  cerkve. 

Bilo  je  27.  maja  1877.  ko  se  peljemo  blizo  ednajste  ure  čez  št.  Peterski 
terg,  da  po  scala  regi  a gremo  v Vatikan.  Na  drobno  so  spregledovali  ču- 
varji naše  vstopnice,  preden  stopimo  v zgornjem  nadstropji  v sobano  agli 
Svizzeri.  Nabralo  se  nas  je  nad  800  Avstrijcev  in  še  nad  200  drugih  ro- 
marjev. Prav  vroče  in  tesno  je  bilo,  ko  smo  čakali  svetega  očeta;  kjer  si  je 
kdo  kraja  vjel,  tam  je  ostal,  jaz  sem  pa  priril  se  precej  blizo  prestola.  'Ena- 
kopravno so  se  mučkali  vsi  narodi  in  stanovi  mnogojezične  Avstrije,  in  prav 
lepo  je  bilo  pogledati  narodno  nošo  Krajncev,  Dalmatincev,  laških  Tirolcev, 
Hanakov  in  Moravcev  zraven  elegantne  gospode  in  više  ter  nižje  duhovščine. 

Ob  pol  enej  stopi  skoz  stranska  vrata  Magiordomo  in  za  njim  nekteri 
hišni  prelati  in  petero  škofov  višnjevo,  pa  devet  kardinalov  rudeče  oblečenih. 
Za  njimi  prinese  šestero  strežajev  svetega  očeta  na  sedežu,  sedia  gesta- 
toria,  ter  ga  postavi  na  prestolne  stopnice.  Čeravno  se  počutijo  sveti  oče 
zdravega,  vendar  jim  zavolj  skervnine  noge  odrekajo,  zato  se  dajo  nositi.  Za- 
tegnjen in  na  pol  glasen  a se  je  slišal  po  sobani,  ko  ljudstvo  zagleda  papeža, 
in  umolknilo  je  tako,  da  bi  človek  bil  slišal  miško  leteti  po  tleh.  Za  pa- 
pežem pristopi  še  nekoliko  dvorskih  veljakov  in  eden  oborožen  mož  domače 
straže.  Vsi  se  postavijo  na  polokrog  blizo  prestola. 

Prevzvišeni  kardinal  nadškof,  knez  Švarcenberg , stopi  zdaj  pred  svetega 
očeta  in  ga  prav  glasno  nagovori  po  latinski.  V imenu  pričujočih  romarjev 
mu  čestita  za  petdesetletni  god  in  ga  zagotovija,  da  je  terdna  vera  in  zvesta 
ljubezen  do  katoliške  cerkve  vodila  pričujoče  do  sem,  zato  jim  prosi  svetega 
blagoslova. 


Njemu  odgovorijo  sveti  oČe  v laškem  jeziku  deloma  sedeč,  deloma  stoječ. 
Njih  govor  je  prav  jasen,  živahen,  glasen;  človek  ne  bi  mislil,  da  starček 
tako  krepko  govoriti  zarnore.  Po  vsem  životu  se  vidi , da  besede  pridejo  iz 
serca,  zato  tudi  segajo  do  serca.  Prav  po  navadi  laških  govornikov  jim  ma- 
hajo roki  in  bliskajo  oči.  Izrekli  so  najprej  svoje  veselje,  da  jim  verniki  po- 
dajajo toliko  znamenj  svoje  vdanosti.  Pekli  so,  da  se  hvaležno  spominjajo 
tistih  Časov,  ko  je  Avstrija  papežem  prišla  na  pomoč,  vzlasti  leta  1831  in 
1849,  Da  je  to  zdaj  drugače  postalo,  zadolžile  so  družbe  prevratnikov,  kteri 
vsako  vlado  ženejo  na  krivo  in  pogubno  pot.  Zato  molijo  sveti  oče  za  Av- 
strijo in  blagoslovijo  njene  narode  in  vladarja  in  škofe.  Serčnost,  stanovitnost, 
tega  je  treba  zdajni  Čas!  Med  govorom  se  vzdignejo  in  blagoslovijo  vse  pri- 
čujoče v imenu  Boga  Očeta  in  Sina  in  svetega  Duha. 

To  je  bil  pomen  njih  precej  obširnega  govora;  poslušali  smo  na  vso 
moč,  da  si  marsikteri  laškega  jezika  zastopil  ni.  Občutil  sem,  da  naj  viši  pastir 
uči  svojo  čredo.  Bilo  je  tudi  zares  milo  gledati,  ko  se  vzdigne  sivolasi  in  v 
belo  haljo  oblečeni  oČe,  da  z roko  blagoslovi  klečeče  otroke.  Zdel  se  mi  je 
takrat  prav  živo  namestnik  božji,  glavar  vse  cerkve ! 

Kardinal  Švarcenberg  poda  svetemu  očetu  adreso  avstrijskih  škofov,  in 
pokliče  tiste  z imenom  pred  prestol,  kteri  so  kak  dar  prinesli.  Knez  Jurij 
Lobkovic  izroči  adreso  češkega  naroda,  neka  v belo  oblečena  deklica  adreso 
čeških  in  moravskih  šolaric,  drugi  donašajo  krasna  mesna  oblačila,  lepe  mesne 
bukvi,  izverstne  kelhe,  gotovi  denar.  Tirolci  so  prinesli  lepo  rezljano  domačo 
hišico  menda  na  ure,  velikansk  šop  skalnic  (tako  imenuje  se  v kanalski  do- 
lini mačino  zelišče),  in  tudi  mošnjico  cekinov.  Med  pričujočimi  zapazijo  sveti 
oče  nekega  kmeta  iz  Hane  z narodno  obleko ; tega  pokličejo  pred  se,  menda 
zato,  ker  je  bil  ves  belo  oblečen.  Kakor  drugim  podajo  tudi  temu  roko  na 
poljub,  ko  poklekne  na  pervo  stopnico  sedeža.  Po  laški  ga  uprašajo,  mar  je 
doma  zmiraj  tako  oblečen.  Kardinal  Švarcenberg  mu  te  besede  hitro  pretol- 
mači,  in  kmet  priterdi,  da  je  to  narodna  noša  Hanakov.  Potem  položijo  sveti 
oče  roko  njemu  na  glavo  in  ga  blagoslovijo. 

Zaslišanje  je  trajalo  kakih  tri  četert  ure.  Na  zadnje  so  blagoslovili 
spominke,  ktere  smo  si  nakupili:  križice,  molke,  podobice  itd.  pa  so  dali  se 
zopet  odnesti  v svoje  sobane.  Samo  kardinali , škofje  in  dvorniki  so  šli  za 
njimi,  da  se  med  seboj  še  nekaj  pogovore.  Mi  smo  pa  hodili  po  mostovžih 
nazaj  in  se  odpeljali  ali  odkorakali  vsak  na  svoj  kraj. 

Enako  godovanje  in  obiskovanje  se  je  godilo  den  za  dnevom  od  srede 
junija.  Le  redko  so  si  dali  papež  Čez  den  počitka.  Vsako  trumo  romarjev  so  sveti 
oče  poslušali,  nagovorili  in  blagoslovili.  Govorov  pa  niso  spisovali  ali  brali, 
temoč  prav  iz  sebe  so  govorili.  Vseh  je  prišlo  precej  nad  100.000  romarjev 
v Eim,  in  zgodilo  se  je,  kar  so  sveti  oče  1.  junija  romarjem  rekli:  „Vi  pri- 
čakujete slavodobitje  katoliške  cerkve,  ecce  jam  triumf  at,  glejte  ravno 
zdaj  slavo  dobivlja.^^ 


s 


o svatbi  kralja  vslikomoravskega. 

Obraz  iz  IX.  stoletja. 

(Po  M.  J.  Hurban-u  posnel  Pr.  Jaroslav.) 

,jOdprimo  knjigo  zgodovine.*' 

I.  '' 

Slovaki  so  že  davno  pozabili  svatbe  kralja  velikomoravskega.  Oni  še  tudi 
sedaj  imevajo  svatbe,  ali  svatba  Svatophikova  jim  niti  na  pamet  ne  pride  več. 
Oj,  kako  je  to  žalostno  pri  narodu,  ki  pozablja  svojih  prednikov;  tako  po- 
zabljanje izpodjeda  koren  življenja  njegovega.  O Slovaki!  jaz  vem  povedati  o 
svatbi  vse  driigačnej,  kakor  so  vaše  svatbe,  ali  davno  že,  davno  pred  našim 
stoletjem  se  je  ona  veršila.  Žalostni  časi,  silne  nevihte  so  od  tistih  dob  vi- 
hrale nad  našimi  glavami,  in  tudi  ta  zgodovinsko  znamenita  svatba  je  zavita 
v sivo  minulost. 

Ko  bi  vedel,  da  me  bodete  poslušali,  povedal  bi  vam  kaj  o tej  svatbi, 
ali  vi  se  raje  klanjate  tujim  molikom,  vi  prezirate  vlastne  verstnike,  ki  vam 
pripovedujejo  o slavnej  minulosti  Slovenske.  No,  ali  vendar  vam  hočem  po- 
vedati nekaj  malega  za  poskusno;  a še  me  nočete  poslušati,  to  ne  bode  moja 
ampak  vaša  škoda.  Naj  modrejše  iičinite,  če  popustite  tuje  molike , ter  pri- 
stopite k svetemu,  rodnemu  božanskemu  žertvenikii  narodnosti  slovenske. 

No  posluh  tedaj,  Slovaki  in  Slovakinje;  pozor,  kajti  pričeti  hočem 
prav  spočetka. 

* * 

* 

Bila  je  noč,  v kteri  je  bilo  tako  tiho  kakor  v grobu;  ali  na  ulicah  je 
bilo  jasno,  kajti  nebeške  svetilke  so  svetile,  in  mesec,  kakor  da  gre  na  oglede, 
se  je  s smejočim  obrazom  po  zvezdatem  nebesu  pomikal.  Silni  Dunaj  se  tiho 
vije  skozi  cvetnate  ravnine  in  loke,  skozi  polja  in  vertove,  in  le  kedaj  v njem 
riba  zašumi  pognavši  se  na  poveršje  vode.  Grad  nitranski  kot  stražni  duh 
budi  o polnoči  nad  mestom,  in  eno  okno  ima  slabo  razsvetljeno. 

Ta  grad  nitranski  je  bil  takrat  Čisto  drugačne  podobe  kakor  dan  danes ; 
čas  in  vihre  so  ga  spremenile  tako,  kakor  narod  slovenski. 

Ona  pozlačena  jabelka  na  stolpih,  one  napete,  ponosite  in  bliščeče  kuple, 
one  ogromne  bastije,  oni  globoki  prekopi,  ona  medena,  z velikimi  gerbi  na- 
bita vrata,  one  vihrajoče  zastave,  ah  vse,  vse  je  že  davno  v prah  in  druge  po- 
dobe se  spremenilo.  Oj  kako  da  bi  se  ne  bilo  spremenilo  vse,  ki  so  se  tudi 
ljudje  spremenili,  in  je  slava  nitranska  v globoki,  nemi  grob  pala!  Iz  teh 
časov  Slovakom  ni  ostalo  nič  razen  tihega  spomina,  pa  tudi  ta  spomin  je  že 
giniti  začel. 

No  stopimo  bliže ; povedal  sem  vam,  da  je  na  gradu  eno  okno  razsvet- 
ljeno bilo ; kajti  v velikej  dvorani  se  sprehaja  novi  kralj  velikomoravski. 
To  je  bilo  870.  1. 

To  leto  je  postal  Svatopliik  kralj  velikomoravski.  Velika  Morava  se  je 

imenovala  ta  kraljevina  v devetem  stoletju,  in  je  obsezala  Moravsko,  Slovensko, 
Silezko,  velik  kos  Poljske  in  Kiiske.  Najpreje  je  jo  vladal  Mojmir,  pod  kterim 
še  ni  bila  tako  daleč  razprostranjena,  potem  Kastislav,  ki  jo  je  tako  razširil, 
in  za  njim  Svatopliik,  ki  jej  je  pripojil  tudi  Cehe  in  druga  plemena  slovanska 
od  poldanske  strani.  Svatopluk  tedaj  zavsedši  prestolj  tako  razsežne  deržave, 
začel  je  premišljati  o blagru  in  sreči  njenej.  In  to  tem  bolj,  ker  je  po  krivej 
poti  na  prestolj  dospel,  in  je  sebi  velikih  krivd  očitati  imel.  Omeniti  namreč 
moramo,  da  je  Svatopluk  strica  Kastislava,  svojega  največega  dobrotnika,  ki 
mu  je  bil  kneževino  nitransko  podaril,  ob  prestolj  velikomoravski  pripravil, 
ter  ga  najhujšemu  njegovemu  neprijatelju  Karlmanu,  sinu  cesarja  Ludovika, 
izdal.  Kastislav  je  potem  ob  oči  prišel,  in  v nek  samostan  potisnjen  bil,  v 
kterem  je  žalostno  umeri. 

Ali  Svatopluk  je  kmalo  začel  okušati  zvijače  nemške.  Zemlja  njegova 
je  bila  dejana  pod  moč  in  nadzorstvo  dveh  grofov,  Engelšalka  in  Viljema,  kar  je 
Svatopluk  z veliko  težavo  prenašal,  ter  gledal  moč  teh  dveh  sebi  prisvojiti, 
Ali  ona  sta  vse  to  sprevidela,  in  njega  kot  izdajavca  cesarju  nemškemu  v 
Rezno  poslala.  Svatopluk  se  je  sicer  opravičil,  in  na  to  so  ga  Nemci  s svo- 
jimi polki  proti  Slovakom  poslali,  ki  so  se  bili  v tem  času  vzdignili  na  boj 
zato,  da  se  osvete  Nemcem  zbog  Svatopluka.  Načelnik  njim  je  bil  Slavimir. 
Svatopluk,  kteri  je  bil  do  dobrega  spoznal  Nemce  za  časa  svojega  bivanja  med 
njimi,  mahoma  se  je  sporazumel  s svojimi  rojaki,  prešel  na  njihovo  stran, 
in  se  postavil  proti  polkom  nemškim.  Iznebil  se  je  nadzorstva  Engelšalko- 
vega  in  Viljemovega,  pognal  je  Nemce  iz  svojih  pokrajin,  razglasil  sebe  za 
samostalnega  kralja,  za  kar  je  tudi  narod  z radostjo  in  vriskom  ga  pozdravil 
in  pripoznal. 

Ali  gledi,  tu  je  prav  oni  trenutek,  ko  Svatopluk  v poznej  noči  po  dvo- 
rani se  sprehaja  in  o blagru  svoje  kraljevine  premišlja.  Stopimo  tedaj  bliže 

k njemu,  in  poizvedimo,  kaj  on  misli. 

Kedar  se  je  bil  Svatopluk  nahodil,  sedel  je  k mizi  in  podperl  glavo  ob  dlan. 
„Tako  Svatopluk,  tako  si  zavsedel  prestolj,  a nisi  pomislil  poprej  e,  kako  je 
to  velika  teža  nositi  krono  tako  razsežne  zemlje ! Da  si  ti  to  preje  prevdaril, 
preje  se  naučil  krono  in  kraljevino  prezirati,  skoraj  gotovo  bi  bil  sposobniši 
postal  za  oboje !“ 

Oči  njegove  so  se  vperle  v tla ; dolgo  je  sedel,  a naposled  je  začel  zopet 
govoriti  sam  sebi:  „NoČem  še  dalje  misliti  o sebi,  čas  je,  da  bi  že  začel  pre- 
mišljevati o tem,  kako  bi  v svojej  osebi  povernil  narodu  svojemu  Kastislava, 
ki  sem  mu  ga  bil  vplenil.  No , zakriti  hočem  slabost  in  grešnost  svojo  na 
velikem  kralju  učinjeno,  zakriti  jo  hočem  s krepostnimi  čini,  ki  bodo  narodu 
na  rešenje.  O Bog,  pomagaj  mi  ti  v tem  svetem  mojem  podvzetju!“ 

„Oj,  oj,  ali  pač  kedaj  izcelim  rane  narodu  svojemu,  ko  mi  grozi  nova 

vojska  in  burja  od  mogočnega  cesarja  nemškega?  Rane,  mesto  da  bi  se  ce- 
lile, bodo  se  huje  razklale.  Oj,  kako  to  boli  mene!  — Da,  da,‘^  nadaljeval  je 
po  kratkem  prenehljeju , „najkrajši  in  najugodniši  pot  bi  bil,  če  bi  mir 
sklenil  s cesarjem  nemškim.  Ali  pa  bode  hotel  on  z menoj  mir  skleniti 

brez  pogodb  robstvenih?“  Zopet  je  omolknil  kralj  in  se  globoko  zamislil.  In 
gotovo  je  dobra  misel  se  porodila  mn  v glavi,  ker  je  berzo  in  smehljajoč 
se  zopet  začel  korakati  gori  in  doli  po  dvorani,  ter  govoriti  sam  sebi : „Da, 
to  hoče  biti  najbolj!  posredek  med  menoj  in  cesarjem,  če  se  oženim  s hčerjo 
cesarjeviča  Karlmana.  S tem  bodem  ukrotil  steklega  tigra,  čas  pa  mi  pozneje 
ponudi  novih  posredkov.“ 

Že  se  je  jelo  daniti,  a Svatopluk  še  ni  pomislil  na  spanje,  ilaztegnil 
se  je  pozneje  po  postelji,  a zato,  da  bi  nadalje  premišljeval.  Ali  budenje  nje- 
govo je  bilo  le  poloviško ; blažena  sedajnost  je  mu  hodila  po  glavi.  On  je 
gledal  narod  svoj  blažen ! 

Danica  je  izhajala,  bleda  svetilka  v kraljevej  je  ugasnila,  v Nitri  in  na 
gradu  pa  se  je  začelo  novo  življenje.  Vitezi  in  oprodjc  so  mergoleli  pred 
gradem,  zvenenje  mečev  in  rožljanje  ostrog  je  odmevalo  po  sgradbah.  Dvorana 
kraljeva  se  to  jutro  dolgo  ni  odperla,  in  to  je  napravilo  vsakojake  govorice 
med  družino. 

II. 

Ponosno,  se  Kezno  sprostira  ob  valovitem  Dunaju  in  šumečej  Reznici : 
obe  ti  vodi  se  objemate  tu  od  nekdaj.  Dunaj  tu  mogočno  vali  valove,  požirajoč 
mali  pritok  Reznico,  in  potem  se  še  mogočniše  dalje  pobera. 

V zhajaj  oče  solnce  j e vperlo  svoj  e žarke  ob  poslopj  a reznanska,  ob  valove  silnega 
Dunaja  in  šumeče  Reznice,  in  prekrasno  so  se  zažarili  bregovi  in  prodje. 
Ribiči  in  čolnarji  so  se  verteli  sem  ter  tj  e po  gladini  staroslavnega  Dunaja, 
po  obrežju  pa  je  mergolelo  ljudij,  kajti  jutranji  zrak  jih  vabi  iz  mesta.  Bila 
je  pa  to  različna  zmes;  med  obnošenimi  suknjami  in  razdrapanimi  klobuki  so 
se  svetile  dragocene  kamižole  viteške,  in  iz  krašenih  čelad  so  peresa  vihrala. 

Po  bregu  stopate  dve  ženski  in  izbujate  pozornost  ljudij.  Grotovo  ste 
starih  in  slavnih  rodovin,  kajti  ljudje  vsake  verste  ju  pozdravljajo  in  to  go- 
tovo ne  more  veljati  neznamenitima  osebama. 

No  ženski  zelo  hitite,  da  pred  ko  pred  pridete  iz  mestnega  pozorišča,  in 
res  ste  kmalu  dospeli  blizu  loga,  ki  se  je  takrat  niže  Reznega  sprostiral. 

„Sama  hočem  biti,  merzi  mi  to  priklanjanje ; verhii  tega  je  vse  to  puhla 
zunanjost,  in  tolika  čast  meni  tudi  ne  gre.  Kakor  bedni  kočar  ne  more  nič 
zato,  da  se  je  bil  v koči  narodil,  isto  tako  ni  moja  zasluga,  da  sem  se  bila 
v kraljevskej  sobani  narodila.^ 

Tako  je  pretergala  tihoto  Adelhajda,  hči  cesarjeviča  Karlmana  in  imukinja 
Liidovikova.  Oseba  druga,  ki  je  ž njo  šla,  bila  je  njena  komorna,  petdeset- 
letna gibčna  nemška  blebetulja.  Komaj  pa  bi  bil  kedaj  kdo  bolj  vesel,  kakor 
komorna  ta  hip  in  zgolj  zategadelj,  da  je  kneginja  spregovorila.  No  komorni 
ni  bilo  na  tem,  kaj  se  govori,  nego  na  tem,  da  govoriti  sliši  Adelhajdo.  Nekaj 
časa  že  je  bila  Adelhajda  tako  otožna  in  sama  vdse  utopljena,  da  se  je  sle- 
herne družbe  izogibala,  o ničemur  govorila,  a vzlasti  govorjenje  o plesu,  vi- 
tezih in  svatbah  odbijala. 

Ali  prav  ti  predmeti  pa  so  bili  komorni  najljubši.  Sedaj,  ko  so  se  usta 

odperla  in  se  jezik  razvezal  kneginji,  sprevidela  je  komorna,  da  je  ugoden 
čas,  da  more  govoriti. 

„Oj,  milostiva  kneginja,^  začela  je  komorna,  ^dovolite  mi  vsaj  sedaj,  ko 
naju  nobeden  ne  posluša,  da  se  pogovorim  z vami  o nečem,  kar  že  dolgo  na 
sercu  nosim.  “ 

„No,  govorite  komorna,  če  pa  le  ni  zopet  o naših  nemških  vitezih, “ 
smehljaje  odgovori  Adelhajda.'*'** 

„ Milostiva  kneginja,  kako  ste  srečni ! Oh  sveta  mamka  Božja,  ako  bi  vi 
čašo  te  sreče  vsaj  okusiti  hoteli!  O kneginja,  sprejmite  moj  dobri  svet!  Ko- 
liko junaških  vitezov,  grofov  in  knezov  dan  na  dan  obletava  vašo  visokost! 
Oh,  oni  hrepene  in  ginejo  vsaj  po  enem  pogledu!  Koliko  bardov  opeva  kra- 
soto in  miloto  vašega  pogleda!  Vi  kneginja  pa  ne  slišite  nič!“ 

Tako  je  žvergolela  komorna,  in  slehernej  njenej  besedi  se  je  malo  na- 
smehljala  kneginja.  A da  bi  tem  preje  se  odkrižala  njenega  pripovedovanja, 
spodbola  je  komorno,  da  je  jela  nadaljevati. 

„No  milostiva  kneginja,  menim,  jaz  menim,  iiaj  povem  brez  ovinkov, 
vsaj  vam  le  dobro  hočem , milostiva  kneginja , jaz  menim  grofa  Kudolfa,  ki 
je  že  toliko  potov  prosil  za  vas;  on  je  mož,  potomec  stare  rodovine,  njegovi 
dedi  so  bili  med  glavnimi  voditelji  v onih  davnih  časih,  da,  milostiva  kne- 
ginja, — rodovina  njegova  s svojimi  odrastki  seza  do  dobe  Hermana  junaka, 
in  je  on  tudi  v prijaznosti  pri  svitlem  cesarju. 

Komorna  je  to  raztergano  in  plaho  govorila,  ter  se  pri  tem  skrivaj  e na 
Adelhajdo  ozirala,  ter  s svojima  rokama  tako  rekoč  priterjevala.  Toda  Adel- 
hajda  je  bila  zatopljena  vsa  v drugo  premišljevanje,  in  vabljiv  nasmeh  je 
obletaval  riideče  njene  ustnice. 

Komorna  to  opazivši  se  je  še  bolj  osmelila,  ter  začela  še  živeje  govoriti. 

„Ah,  milostiva  kneginja,  in  kako  se  je  izradoval,  ko  je  prejel  povabilo 
na  jutranji  ples.  V vsej  svojej  krasoti  in  sijajnost  se  hoče  vam  pokazati!  Vse 
vam  na  ljubo,  milostiva  kneginja,  edino  vam,  pravim. “ 

„Kdo  se  hoče?  kam  se  hoče?  komu  na  ljubo  ?‘‘  poprašala  je  Adelhajda 
pri  poslednih  besedah  komorne,  izbujena  iz  svojega  premišljevanja.  Niso  jej 
jasne  bile  te  besede,  kajti  konec  govorjenja  je  bila  preslišala. 

„No,  milostiva  kneginja,  vsaj  pravim,  sloveči  grof  Kudolf  se  pripravlja 
na  jutranji  ples,  vašej  milosti  na  ljubo. “ 

„He,  he,  he,  grof  Kudolf,  pa  meni  na  ljubo!  Čemu  neki,  komorna,  ali 
ne  veste,  da  jaz  ne  pojdem  na  ta  ples?'‘ 

Na  to  se  je  glasno  posmejala,  in  skloiiivši  se,  je  jela  tergati  cvetice. 

Komorna  pa  je  bila  kar  poparjena,  kajti  mahoma  je  sprevidela,  da  je 
osmešena,  in  preden  je  na  novo  zbrala  svoje  misli,  Adelhajda  pa  cvetic  na- 
tergala,  stopili  ste  v les,  ki  se  je  širil  po  obrežju  Dunajevem. 

* * 

* 

V cesarskem  gradu  je  bil  zbor,  pri  kterem  je  sam  cesar  s svojima  si- 
novoma navzoč  bil.  Med  odličnišimi  osebami  sta  bila  videti  tudi  grofa  En- 

gelšalk  in  Viljem,  znana  nadzornika  Svatophikovih  pokrajin,  a sedaj  od  njega 
izgnana,  in  prav  zato  sedaj  njegova  najkriitejša  nasprotnika. 

„Verni  moji,‘‘  tako  je  nagovoril  zbor  slavni  cesar  nemški  Liidovik, 
„znano  vam  je,  kako  se  naš  vasal,  Svatopliik  velikomoravski,  krepiti  začenja. 
Že  se  je  osmelil  ta  nepokojnež  tako,  da  je  prilastil  si  naslov  kraljevski,  in 
gledi!  — zemlja  njegova  je  tudi  poslušnost  odrekla  nam.  Mi  smo  s svojo 
cesarsko  silo  pokorili  Mojmira  in  Eastislava,  kajti  njuno  kropljenje  je  vara 
nevarno  bivati  začelo , no  in  gledi , gledi , ta  Svatopliik  stopa  po  stopinjah 
naših  kljubovateljev ! Naša  vojna  je  potolčena,  naša  izborna  nadzornika,  sedaj 
tu  navzoča,  zavratno  iz  zemlje  pognana,  — tedaj,  svetovalci  moji,  povedite 
svojo  misel  zastran  načina  in  časa,  kako  naj  vporabimo  zvijačo,  da  konečno 
pokorimo  tega  nepokojnega  vasala  svoj  ega.  “ 

Komaj  je  bil  izgovoril  cesar,  vzdigne  se  oholi  in  razjarjeni  Engelšalk, 
ter  skuša  z obširno  razpravo  prepričati  cesarja  in  zbornico,  da  bi  Svatopluk  s 
svojimi  pokrajinami  brez  vsega  odloga  poplavljen  bil  z nemškimi  polki.  Po 
njegovem  nasvetu  naj  bi  se  orožila  vsa  deržava  nemška,  ter,  vSvatopluka  vergla 
s prestolja. 

Govor  njegov  je  podpiral  grof  Viljem. 

Vso  drugo  misel  je  razvijal  Karlman,  cesarjev  sin,  kteremu  je  brat  njegov 
pomagal.  Cesarjeviča  sta  skušala  prepričati  in  privesti  slavni  zbor  na  to,  da  bi 
se  ta  zadeva  že  vendar  mirno  z dogovori  dognala.  Njima  se  je  videlo  tako, 
da  polki  Svatoplukovi,  ki  so  okusili  svobodo  in  so  se  naučili  zmagovati,  bili 
bi  za  sedaj  nepremagljivi.  Terdila  sta,  če  bi  Svatopluk  ta  pot  ne  podlegel,  da 
bi  gotovo  deržava  velikomoravska  se  osvobodila  za  vselej  nadoblasti  nemških 
gospodov. 

Dolgo  se  je  govorilo  o tem;  vsaka  stranka  je  svoje  mnenje  z veljavnimi 
razlogi  podpreti  skušala.  Nu,  Engelšalk  in  Viljem  sta  bila  dobra  govornika 
in  v deržavnih  zadevah  jako  izvedena  in  skušena,  tako  da  mlada  cesarjeviča 
nista  mogla  prodreti.  Znala  sta  tedaj  vsled  teh  lastnosti  zbornico  in  cesarja 
k svojemu  mnenju  nakloniti,  in  zato  je  bilo  sklenjeno,  nabirati  močno  vojno 
po  vsem  cesarstvu. 

S tem  sklepom  so  zborovanje  sklenili. 

Po  dolgem  hodniku  je  cesar  s svojim  pisarjem  stopal  v svoje  stanovanje. 
Tu  je  nasproti  mu  prišla  Adelhajda  s komorno ; vračali  ste  se  s sprehoda. 

„Oj , oj,  moja  unukinja,  od  kodi  tako  zgodaj  poprašal  je  jo  cesar. 
Adelhajda  naklonivši  se  svojemu  cesarskemu  dedekii,  častito  odgovori:  „Oj 
slavni  cesar,  tam  na  pobrežju  tvojega  Dunaja  je  tako  prijetno,  meni  se  tam 
dopada,  pa  sem  s komorno  šla  se  sprehajat. “ 

„Ljubka  Adelhajda  moja,  kaj  ti  je  kaj?  Jaz  te  opazujem  dalj  časa,  in 
sodim,  da  si  nekako  zamišljena.  Povedi,  ljubo  dete,  kaj  ti  je  kaj  ?“ 

„Milostivi  in  slavni  cesar,“  segla  je  v besedo  komorna.  „Kneginjo  mora 
nekaj  težiti,  nek  červ  izpodjeda  koren  njenega  blagra,  našej  milostivej  kne- 
ginji mnogo  ni  po  godu,  ker  celo  na  jutranji  ples  ne  pojde. ‘‘ 

Predno  je  mogel  cesar  dovolj  premisliti  besede  zgovorne  komorne,  začulo 

se  je  pred  gradom  kopitanje  konj,  pa  zvenenje  mečev  in  ostrog.  In  gradnik 
je  dihteč  prihitel  po  stopnicah  gori  k cesarju. 

„Kaj  je?“  nesterpljivo  vpraša  cesar. 

„Milostivi  cesar!  došlo  je  spremstvo  z Nitre  s svojim  knezom  Svato- 
pliikom,  prosim  najponižniše  daljnih  ukazov. “ 

Cesarja  je  ta  novica  osupnila.  Le  nerad  je  odpravil  kot  slop  stoječega 
gradnika  z ukazom : „Opravi  polnočno  stran  soban  vsega  gradu,  da  bode  knez 
s spremstvom  dostojno  postrežen.  “ 

Adelhajda  je  bila  vidno  razveseljena  vsled  tega  nenadejanega  sporočila 
gradnikovega.  Kudečica  na  licih  se  je  jej  kar  zasvetila,  čeme  oči  so  se  za- 
iskrile, in  robec  s čistim  zlatom  zarobljen,  pal  jej  je  na  tla. 

„E  kaj  pravite  komorna,  da  ne  pojdem  na  ples ! Milostivi  cesar,  meni 
ni  nič.“  Tako  je  odgovorila  Adelhajda  ne  opazivši,  ker  je  bila  vtopljena  v nov 
svet  svojih  misli,  da  je  cesar  že  več  ne  posluša. 

Adelhajda  je  pustila  robec  na  tleh,  in  skoro  sama  sebe  pozabivši  je  šla 
v svoje  stanovanje. 

Komorna  pa  je  z odpertimi  usti  in  razpetima  rokama  gledala  to  pozo- 
rišče,  in  ta  hip  ni  imela  zbranih  misli,  govoriti  pa  tudi  ni  imela  z nikomur. 

Pripognivši  se,  je  robec  pobrala  ter  hitela  za  drugimi. 

(Dalje  prihodnjič.) 


Nedolžna  smert  treh  bratov. 


Pravljico  vam  povem;  ki  vsim  že  znana, 
Na  sm’reki  kvaka  clo  jo  že  urana. 

Da  neki  oče  imel  sine  tri, 

Te  zapored  od  doma  zapodi: 

Preljubi  sin,  preveč  si  mi  pri  hi§i; 

Si  kje  drugej  stanVanja,  hrane  iši! 

Ko  si  prislužiš  d’narja  polni  koš, 

Se  zopet  k meni  lahko  vernil  boš. 

Pa  to  poslušaj,  zvest  in  umen  bodi, 

In  pazi,  da  te  ne  zapelje  zlodi! 

Nauke  te  je  oče  dal  na  pot. 

Ko  sin  pripravljal  se  je  na  odhod, 
Koraka  iz  vasi  po  lepi  cesti 
Ter  pridno  kruhek  in  orehe  klesti. 

Saj  to  edino  je  dobil  na  pot. 

Pa  te  besede:  naj  se  varje  zmot. 

Po  cesti  starček  mu  nasproti  pride; 
Nesreča  oj ! z hudičem  se  tu  snide. 

Kam  pot  je  tvoja,  dragi  kamo  greš? 

Si  truden  že,  al’  hodiš  zmiraj  peš?  — 
Zdaj  ravnokar  iz  doma  grem  po  svetu, 
Pri  hiši  ker  preveč  že  očetu. 

Za  pot  ne  vem,  mi  celi  svet  neznan, 

Le  dalje  dirjam,  sam  ne  vem  še  kam, 


Dokler  gospoda  si  dobim  po  volji; 

Kdor  več  denarja  dal  bo  ta  bo  bolji. 

Tak’  službe  greš  predragi  moj  iskat? 
Oe  hočeš  jaz  te  v službo  vzamem  rad. 
Žulila  te  pri  meni  ne  bo  lopata, 

Cez  leto  dan  dobiš  pa  vrečo  zlata! 

Sam’  kuril  pridno  boš  in  netil  žar, 

Ter  sklical  boš:  Mi  trije  bratje  car! 
Hajd  plosk  u roko!  za  to  lepo  svoto 
Že  služi  se,  kdo  vniči  zdaj  poboto! 

Pri  ognji  zdaj  sedi  in  neti  žar, 

Ter  vpije  zmir:  mi  trije  bratje  car! 

Čez  leto  dan,  ko  služba  je  končana. 
Dobi  zlata  kot  b’la  beseda  dana. 

Napoti  se  k očetu  zdaj  domu. 

Prinese  vrečo  polno  mu. 

Povej  mi,  pravi  oče,  kje  si  hodil? 

Kje  vrečo  polno  si  pridobil? 

Povej  mi,  le  zakrivati  nikar ! 

Ta  reče  berž:  mi  trije  bratje  car. 

Vem,  trije  da  ste  bratje,  to  ne  baram, 
Le  d’nar  da  imam,  biti  car  ne  maram; 
Ti  rabiti  ne  znaš  ga,  si  bedak! 

Vzemši  vrečo,  sune  ga  čez  prag 


Mi  trije  bratje,  sin  zakliče  milo, 

,Ko  h’tel  je  reči,  to  je  zdaj  plačilo.  — 
Počakaj  ti  nemarni  potepin. 

Da  z bičem  te  od  hiše  zapodim!  — 

Si  z d’narjem  zida  hiše  in  palače, 

Si  kupi  sukno  in  gosposke  hlače. 
Brezskerkno  vživa  zdaj  življenja  slad, 

Se  spomni  sina  svoj’ga  malokrat. 

Pa  ta  denar  čez  malo  let  poteče; 
Zatoraj  svojemu  drug’mu  sinu  reče: 
Poskusit  srečo  pojdi  tudi  ti, 

Pa  glej,  da  drugi  te  ne  prehiti; 

In  verneš,  ko  se  ljubi  zopet  z d’narjem 
Verjemi  mi,  ne  bodeš  zanemarjen, 

Ta  vzame  culo,  se  poda  na  pot. 

Ga  starček  sreča,  brate!  kam?  od  kod? 
Si  reven  alj  kaj  druzega  ti  manka. 

Da  nimaš  reva  ti  doma  obstanka? 
Postave  krepke  drugi  si  in  mlad, 

Ce  hočeš  jaz  te  vzamem  v službo  rad. 
Boš  klical  samo:  „zarad  mošne“  vedno. 
Pod  kotlem  velki  ogenj  kuril  redno; 
Denarja  brate,  pa  čez  leto  dan, 

Domu  da  komaj  nosil  boš,  ti  dam. 

Nič  nimam  zoper  to,  je  služba  lahka, 
Samo,  da  ne  zaidem  v kremplje  spaka; 
Ker  brat  že  služil  je,  kje,  sam  ne  vem. 
Prišel  domu  je  bogcit  scer  pa  nem.  — 
Ne  boj  se  me,  sem  starček  bogat  vedi. 
Pomagam  bratu  vse''ej  rad  v potrebi; 
Samo  če  vidim,  da  uboga  rad; 

Alj  hočeš?  zdaj  te  prašam  zadnikrat. 

Naj  bo!  Ostanete  li  mož  beseda? 

Smeje  odgovori  hudič : „se  ve  da“ ! 
Vesel  ga  prime  in  odnese  vrag, 

Misle  — preslepil  sem  te  tud’  bedak. 
Cez  nekaj  časa  kuri  ogenj  redno. 

Na  moč  upivši  „zarad  mošuje“  vedno. 
Ko  stekel  letu  zadni  dan. 

Mu  da  denarja  vrečo  starček  znan. 

Zdaj  gre  domu,  vesel  zlo  težke  krošne 
Ter  spotoma  upije:  ,,zarad  mošne“, 
Vesel^hiti  mu  oče' zdaj  naprot’ 

Ter  vpraša  ga:  moj  ljubi  sin  od  kod? 
Kje  služil  si,  prineseš  kaj  denarja? 
Predolgo  se  ti  oče  z delom  vkvarja 
Pokaži  mi  zaslužek,  ljubi  sin. 

Da  mnogo  bi  zaslužil  bil,  želim. 


Ta  urno  se  odreže:  zarad  mošne. 

Na  to  pa  oče  : vera  da  zarad  mošne 
Si  služil,  to  ne  prašam,  mi  ni  mar; 

Je  tudi  tebe  zmotil  kak’  slepar?  — 

Ob  pamet  si,  kot  vidim,  zato  hodi! 
Drugači  naj  te  precej  vzame  zlodi. 
Denarja  imam  zopet,  da  je  kaj, 

Užival  bom  lahko  življenja  slaj. 

Tak  reče  oče  in  zahteva  vina, 

Kaj  druz’ga  tud’,  po  čem  cedi  se  slina; 
Naj  bo  že  goska,  raca  al’  puran 
Na  zadnje  biti  mora  še  fazan. 

Na  vsaki  miglej  pazijo  strežaji, 

Store  da  to,  kar  on  imel  bi  raji. 
Pojedna  za  pojedno  se  versti, 

Tak  dolgo,  da  denarja  v inošni  ni. 

Potem  pa  hajd!  še  tretji  sin  po  svetu. 
Denarja  da  prinese  spet  očetu ; 

Ker  nekaj  let  lenuh  že  delal  ni, 

Mu  plug,  motika,  skira,  kramp  smerdi. 
Moj  ljubi  sin  poskusit  pojdi  srečo! 
Zlata  znabit  dobiš  ti  mošno  večo. 
Potem  dragi  verni  se  na  dom. 

Na  te  moj  sin  pozabil  jaz  ne  bom. 

Napoti  se  že  tretji  sin  od  hiše. 

Da  dobro  službo  reva  kje  poiše. 

Po  cesti  dalje  gre,  ne  ve  še  kam. 
Naproti  pride  mu  mož  neznan. 

Od  kod  in  kam?  ga  ta  uljudno  praša, 

U cerkev  ne,  ker  je  končana  maša. 

Jaz  bil  sem  tam,  ko  „Ite  missa  est,“ 

Je  mašnik  rekel,  jaz  pa:  Bogu  čest! 

Ne,  oče ! službe  grem  iskat  po  svetu, 
Zaslužim  da  denarja  kaj  očetu. 

Ce  službe  dragi  greš  po  svet’  iskat, 
'Tak’  vedi,  jaz  te  v službo  vzamem  rad. 
Žulila  te  pri  men’  ne  bo  lopata, 

Cez  leto  dan  dobiš  pa  vrečo  zlata. 

Sam  klical  vedno  boš:  uredni  smo! 

Ti  druz’ga  treba  delati  ne  bo. 

Naj  bo  si  misli  ta,  je  služba  lahka, 

U roko  seže  možu  brez  prevdarka, 

Ker  misli  si,  kristjan  je  kot  sem  jaz. 
Da  službo  najdem,  je  pa  tudi  čas. 

Je  služil  zvesto,  kot  je  vrag  naročil, 
Upil  jjuredni  smo“  da  skor  je  počil. 

Cez  leto  dan  dobi  zaslužek  svoj. 

Domu  napoti  se  k očetu  koj. 


Prijazno  ga  doma  pozdravi  oče, 

Denar  od  njega  koj  imeti  hoče, 

No  ljubi  sin,  si  kaj  več  dobil? 

Ga  praša  oče,  si  kje  daleč  bil? 

„Uredni  smo“,  zdaj  sin  na  moč  zavpije,  — 
Bedaki  ste  postali  že  vsi  trije. 

Mu  reče  oče  ter  ga  zapodi: 

Zdaj  d’nar  imam,  mi  tebe  treba  ni. 

Jokaje  poslovi  se  sin  od  hiše, 

Ter  gre,  da  svoja  brata  kje  poiše. 

Ne  hodi  dolgo,  najde  kmalo  oba, 

Po  njih  besedah  precej  ju  spozna. 

Ker  pervi  „mi  tri  bratje“  vedno  kliče 
Na  mošni  drugi  zmiraj  se  spotiče; 

On  sam  pa  vpije  vedno  „vrcdni  smo.‘- 
Ljubili  so  se  pa  po  bratovsko. 

Vsi  trije  vedno  skupaj  so  hodili, 

Po  svetu  reve  kruha  si  prosili. 

Cez  gozd  napotijo  se  neki  dan. 

Tu  ležal  v kervi  človek  je  neznan. 

Zdaj  pride  neki  bogat  kupec  mimo. 
Kupčeval  zlatom  je  in  srebernino. 


Ko  vidi  stati  brate  tam,  gre  tj  e. 

Pogledat  radoveden  kaj  da  je. 

Ko  kupec  vidi  strašno  hudobijo. 

Jih  pelje  vse  tri  v mesto  pred  sodnijo. 
Zaprejo  tukaj  jih  v neko  ki  ^ 

In  cesar  jih  sprašuje  zapoi.*d: 

Ste,  vi  vbijalci  onega  človeka? 

Ce  ste,  tak’  zadna  ura  se  vam  steka. 

Berž  pervi  reče:  „mi  tri  bratje  car“;  — 
Zakaj  ste  ga,  je  zmotil  vas  denar? 
Odreže  drugi  brat  se:  „zarad  mošne“. 

Tu  ne  pomagajo  nobene  prošne. 

Car  pravi  zdaj,  glej  kazen  smert  vam  bo. 
Na  to  pa  tretji  brat:  „uredni  smo.“ 

Sami  spoznate,  da  ste  vredni,  toraj 
Usmerti  meč  vas  jutri  že  osoraj. 

Zarano  drugi  dan  glasi  se  zvon. 

Naznanja  zadno  uro  tužni  don. 

Ko  glave  bratov  se  po  tleh  zvalijo. 

Trije  golobčki  z njih  zletijo. 

Urag  pa  grizel  se  je  v ustnice 

Od  jeze,  da  so  duše  mu  ušle.  P. 


Vabilo  na  iiaročbo. 

e S e d n i hode  izhajal  tudi  letos.  Prosi  ]pa , da  mu 
ostanejo  vsi  stari  naročniki  zvesti  in  da  hi  se  oglasilo  tudi  mnogo 
novih.  Ponašal  hode*.  Pesni,  povesti,  novele,  humoreske.^  podučne  spise 
iz  zgodovine,  naravoslovja , zemljepisja,  zdravilstva  itd.  Posebno  se 
hode  oziral  na  družho  sv.  Mohora  ter  svojim  hralcem  naznanjal  od- 
horove  obravnave  in  sklepe,  zato  se  še  posebno  priporoča  čč.  gg.  pover- 
jenikom te  družbe.  Pisateljem  se  serčno  zahvaljuje  za  obilno  podporo 
in  prosi,  da  bi  ga  še  dalje  podpirati  blagovolili. 

Izhajal  bode  20.  vsacega  meseca  in  velja  za  celo  leto  2 gold.,  za 
pol  leta  1 gold. 

Častite  naročnike  pa,  ki  so  pretečeno  leto  „Besednika^^  naročili 
in  prejemali,  pa  še  enkrat  lepo  prosimo,  da  nam  blagovole  naročnino 
poslati. 


Buhovske  spremembe  v Kerški  škofiji. 

0.  g.  Černič  Karel,  k n.  šk.  duh  svetovalec  in  fajmošter  v Globasnici  je  dobil  faro 
Matere  Božje  pri  Jezeru.  — Za  provizorja  sta  prestavljena  čč.  gg.  Rakeb  Jož  iz  Golšo- 
vega  v Vetrinj  in  Baumgartner  Konrad  iz  Sokolovega  v Kneževo.  — Umerli  so:  dne 
19.  dec.  m.  1.  č g.  Hofer  Lovro  fajmošter  v Kneževi;  dne  3 jan.  t.  L č g Kramar 
Šim.,  zlatomašnik  in  fajmošter  v Št  Štefanu  v podjunski  dolini;  dne  5.  jan  č.  g Holiber 
Mih.  fajmošter  v Vetrinji  m dne  17.  jan.  č.  g.  Štroj  Ant.,  fajmošter  v St  Jurji  na  vinskih 
goricah.  R.  I.  P.  — Razpisani  ste  fari:  Globasnica  in  Vetriuj  do  26.  februarja.  

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  2,  v OeloT^cii.  ^O.  feferiiaria  LotO  X. 


^bogastva  na  nič! 

(Povest). 

(Dalje.) 

IlL 

Nekaj  let  je  poteklo  potem. 

Osredkarjev  Janez  in  Kožančeva  Tončika  sta  prav  zadovoljno  živela  na 
svojem  malem  posestvu.  Janez  je  bil  priden  gospodar,  Tončika  varčna  go- 
spodinja, in  tako  jima  je  tudi  Bog  dal  svoj  blagoslov,  da  jima  ni  bilo  treba 
terpeti  pomanjkanja. 

Janez  je  res  delal,  kot  černa  živina,  samo  da  bi  si  kaj  opomogel,  in  da  ne  bi 
bilo  treba  njegovim  otrokom  tako  ubijati  se  za  ta  ljubi  kruhek,  nego  se  on. 
Po  dnevi  je  delal  na  cesti,  ki  je  bila  takrat  še,  ko  ni  bilo  železnice,  jako 
oživljena  ter  se  je  dal  marsikaki  krajcar  ondi  zaslužiti,  po  noči  pa  je  nosil  v 
košu  gnoj  na  svojo  stermo  njivo,  pri  mesečini  kopal  in  sejal,  tako  da  ni 
imel  skoraj  nikoli  počitka.  Večkrat  ga  je  celo  žena  zavračala,  rekoč:  „ Janez, 
ne  trudi  se  tolikanj , ti  se  bcdeš  prevzel,  privošči  si  vsaj  nekoliko  počitka“, 
pa  Janez  se  ni  dal  pregovoriti,  delal  je  kot  prej,  misleč  si:  „Otroci  mi  bodo 
hvaležni  nekdaj  za  trud,  ki  sem  ga  imel.“ 

Rožanec,  no  ta  je  vedno  bolj  bogatel,  tako  da  so  ljudje  že  začeli  ugibati, 
kje  jemlje  toliko  denarja.  Vsako  posestvo,  ki  je  bilo  na  prodaj,  kupil  je  Ro- 
žanec, njegovi  vozniki  vozili  so  blago  križem  sveU,  in  večkrat  se  je  sam 
bahal,  da  ne  ve  prav,  koliko  ima  konj  in  vozov  na  cesti.  Res  krasno  solnce 
mu  je  sijalo  v življenji,  samo  ko  bi  bil  znal  mož  to  priliko  prav  porabiti 
ter  bi  bil  pomislil,  da  je  na  svetu  vse  spremenljivo,  in  da  je  največi  bogataš 
jutri  že  lehko  siromak.  — 

Napočili  pa  so  žalostni  dnevi,  žalostni  dnevi  zlasti  za  siromake.  Huda 
lakota  je  nastala  po  deželi,  tako  da  so  ljudje  gladu  umirali  in  kdor  ni  imel 
starega  žita  še  v kašči,  temu  je  bilo  Bog  pomagaj!  Bledi  in  vpadli,  kakor 
senca  lazili  so  ljudje  okrog,  toliko  da  so  se  še  vzderževali  na  opešanih  nogah. 
Za  plotom  so  umirali  berači  in  trava  v njih  ustih  je  pričala,  da  so  si  ne- 

srečneži  s tem  tolažili  glad.  Velika  spomladanska  suša  prejšnega  leta,  hude 
ure  ob  žetvi,  moča  v jeseni  in  pozeblina  po  zimi  bile  so  vzrok  tej  revščini. 
Dve  leti  že  ni  nihče  nič  pridelal,  še  tega  ne,  kar  je  vsejal,  kdor  pa  je  imel 
staro  žito,  ta  ga  je  zapiral  v kaščo,  pustil  raji,  da  so  ga  molji  jedli,  nego 
da  bi  ga  bil  razdelil  med  reveže,  misleč  si,  da  ga  bode  pozneje  še  le  draže  in 
draže  prodal. 

Taka  nesreča  je  zadela  tudi  našega  Janeza  in  Tončiko. 

Z neutrudljivo  marljivostjo  sta  si  bila  prikupila  že  precej  posestva  in  z 
veseljem  sta  zerla  v prihodnost  nadejajo  se  lagljejšega  življenja,  nego  sta 
ga  imela  dosle,  — ko  nenadoma  zadene  deželo  ta  grozna  šiba  božja.  Polje  ni 
obrodilo  nič  vkljub  vsemu  trudu  in  prizadetju,  na  cesti  je  bil  zaslužek  pičel, 
in  če  bi  bil  druge  krati  tudi  zadostoval,  bil  je  pri  sedanji  strašni  dragini 
veliko  premajhen,  da  bi  bilo  moč  ob  njem  živeti  se,  zlasti  pa  ko  je  Bog  Ja- 
nežev in  Tončkin  zakon  požegnal  z obilo  deco,  ki  jima  je  še  veče  preglavice 
delala. 

„Ko  bi  že  le  teh  malih  ne  bilo,  bi  človek  že  še  rinil  in  bi  rinil, “ mislil 
si  je  večkrat  Janez,  ko  je  premišljeval  svojo  revščino;  pa  kaj  se  če!  Bog  jih 
je  dal,  treba  jih  je  rediti,  ne  da  bi  vprašal,  kje  boš  vzel. 

Neko  popoldne,  pozno  v jeseni,  ko  je  že  sneg  pobelil  verhunce  bližnih 
hribov,  stal  je  Janez  na  vežnem  pragu  in  premišljeval  svojo  nezgodo.  Pet 
lačnih  otročičev  v hiši,  žena  bolehna,  denarja  pa  nič.  Solze  so  mu  stopile  v 
oči,  naslonil  se  je  na  podboj  in  zdihoval  k ljubemu -JBogu , ki  ga  tako  neu- 
smiljeno tepe  ne  s šibo,  ampak  s celo  butaro. 

Ni  zapazil  beriča,  ki  je  prišel  po  stezi  gori,  prekoračil  plot  na  vertu 
ter  se  približal  Janezu. 

„Dober  večer!  Ali  ste  vi  tisti,  ki  se  piše  Janez  Osredkarjev ?“  pravi 
berič,  majhen  možiček  z dolgimi  berkami,  in  tenek  kot  terska,  ter  izvleče  iz 
mavhe  veliko  polo. 

„Da,  jaz  sem!  Kaj  pa  imate ?“  praša  Janez  zdramivši  se  iz  svoje  za- 
mišljenosti. 

„Tukaj-le  stoji,  da  ste  na  dolgu  osem  goldinarjev  in  pa  pet  grošev 
davka  še  od  lanskega  leta,  prišel  sem  vas  rubit  na  povelje  slavnega  c.  k. 
urada.  Župan  mi  je  pravil,  da  imate  eno  kravo  in  pa  dva  prešiča,  poka- 
žite jih.“ 

„Mene  rubiti,  — sedaj ?“  vsklikne  Janez  osupnjen.  „Za  božjo  sveto 
voljo,  saj  vidite,  da  nimam  nič,  še  sam  sebe  in  svoje  družine  ne  morem 
živiti.“ 

„Ne  morem  pomagati, “ zmaje  berič  z ramama  ter  gre  naravnost  v svinjak,, 
kjer  sta  krulila  dva  majhina,  meršava  prešička.  — ■ „Piijska  sta  slaba,  še  štiri 
goldinarje  nista  vredna  oba,  zarubiti  moram  tedaj  kravo pravi  berič  ver- 
nivši  se. 

„Koga  boste?  kravo.  Za  ves  svet  ne.  Majhine  otročičke  imam,  s čem 
jih  bom  redil,  če  mi  še  to  edino  pomoč  vzamete?  Bog  in  sv.  križ  božji,  saj 
ste  menda  vendar  človek,  saj  vidite,  kakošni  časi  so.“ 

„ Gosposka  veli  tako,  moram,  “ od  verne  berič  ter  jame  zapisovati  zarubljeno 
blago  v svojo  polo. 

Vse  Janeževe  prošnje  in  obljube,  da  bo  plačal,  bile  so  zastonj,  berič  je 
izgnal  kravo  iz  hleva  ter  jo  odpeljal  k županu  rekoč , da  bode  krava  v treh 
dneh  prodana,  ako  Janez  ne  plača  o tem  času  dolžnega  davka.  — 

Jokaje  so  zerli  žena  in  otroci  skozi  okno  za  odhajajočo  rudečko , ki  se 
je  večkrat  ozerla  mukajoč  po  svojem  hlevu  ter  se  branila  iti  za  beričem, 
kakor  bi  jej  bilo  težko  ločiti  se  od  prijaznih  otročičev,  ki  so  jo  po  leti  tako 
pridno  pasli  po  senožeti  in  jo  varovali  sitnih  muh,  ter  bi  bila  vedela,  da 
odide  ž njo  ubogim  sirotejem  naj  veča  pomoč  od  hiše.  Janez  je  z bolestnim 
sercem  šel  zapirat  prazni  hlev,  potem  pa  pravi  sam  pri  sebi:  „Šel  bom,  dobiti 
moram,  če  imam  iz  tal  skopati,  krava  ne  sme  biti  prodana.  “ 

IV. 

Streharjev  Martinek  je  v meji  nad  županovim  kozolcem  suhljad  lomil  in 
v kupe  skladal,  da  bi  nesel  domov  in  zakuril  v peči.  Ravno  je  bil  že  dovolj 
nalomil  ter  povezal  hosto  v butaro  z bekovo  terto , ko  pride  memo  po  poti 
Osredkarjev  Janez  ves  pobit,  da  Martinka  še  zapazil  ni,  ki  je  lomastil  gori 
v meji. 

„No  Janez,  kam  pa  ti,  kam,  tako  pozno  vpraša  Martinek  memogredočega. 

„Denarja  grem  prosit  na  posodo,  če  ga  bodem  dobil.  — Glej,  kravo  mi 
je  danes  zarubil  berič,  in  če  v treh  dneh  ne  plačam  še  nekaj  čez  osem  gol- 
dinarjev, mi  je  bodo  prodali,“  pravi  Janez  ves  otožen  ter  postoji  nekoliko 
ob  poti. 

„Kaj  mi  poveš!  Le  poglej  ga  hudimana,  da  so  ti  kravo  zarubili, “ čudi 
se  Martinek.  „Saj  pravim,  gospoda  je  gospoda,  nič  usmiljenja  nima  s človekom, 
kar  odira  in  odira.  “ 

„Da,  Bog  pomagaj  je  na  svetu !“  vzdihne  Janez. 

„Res  je  Bog  pomagaj  res,“  povdarja  Martinek.  „Jaz  sem  že  star,  že 
nekaj  pomnim,  pa  tacega  vendar  še  ne  vem.  Saj  je  bila  že  tudi  lakota  v deželi, 
in  huda  dragina,  pa  je  bil  zaslužek,  in  kdor  je  hotel  pridno  delati,  je  pa  že 
kako  preongavil  in  preril,  sedaj  pa  ni  nič  zaslužka  in  teka  tudi  nima  nobena 
stvar.  Jaz  še  pomnim,  ko  je  bila  pšenica  po  deset  goldinarjev;  stari  in  ranjki 
Janšček  je  dal  gori-le  v stermem  bregu,  ko  je  bil  na  lovu,  staremu  Miliču 
en  goldinar  za  vogel  kruha,  pa  to  je  bilo  takrat,  ko  so  prišli  bankovci  ob 
veljavo,  da  bi  bili  pa  ljudje  hrastove  skorje  mleli,  jih  med  otrobe  mešali  in 
iz  njih  kruh  pekli,  kakor  dan  današni,  tega  pa  nobena  živa  duša  ne  pomni 
med  nami. 

Med  tem  je  zazvonilo  avemarijo.  Martinek  zadene  svojo  butaro  na  ramo, 
vošči  Janezu  lehko  noč  in  dobro  srečo  pri  opravku,  potem  pa  sname  svoj  vegasti 
klobuk  raz  glave,  stori  velik  križ  ter  moli  polglasno  angelsko  češčenje  počasi 
krevsajo  proti  domu.  — ■ Janez  jo  mahne  navkreber  gori  naravnost  proti  — Rožancu. 

Sicer  ni  imel  mnogo  upanja,  da  bi  mu  Rožanec  pomagal,  pa  mislil  si 
je:  poskusil  bodem,  morda  se  me  vendar  le  usmili.  Kam  pa  bi  se  bil  tudi 
drugam  obernil  sedanji  čas!  Nihče  sosedov  ni  imel  denarja,  da  bi  ga  poso- 

jeval,  še  Bog  če  je  mogel  rediti  svojo  družino  ter  mu  ni  bilo  treba  stradati. 
Rožanec  edini  je  bogatinec  v okolici;  on  je  imel  vsega  dovelj , denarja  in 
žita,  ktero  je  posojeval  sosedom  na  prihodnjo  žetev,  se  ve  da  proti  velikim 
obrestim.  — Na  to  je  tudi  Janez  stavil  svoje  zaupanje.  Hotel  mu  je  ponuditi 
travnik  za  prihodnje  leto,  da  ga  pokosi,  čeravno  je  bilo  seno  trikrat  toliko 
vredno,  kolikor  je  Janez  potreboval,  da  bi  rešil  kravo,  pa  kaj  je  hotel,  denar 
mora  biti  brez  odloga.  — 

Rožanec  je  ravno  obiral  veliko  gnjat  in  zraven  imel  polič  vina,  ko 
stopi  Janez  v sobo. 

„Bog  žegnaj,  Lojze!  — Nekaj  bi  te  prosil, “ pravi  Janez  vsedši  se  vštric 
njemu  na  klop. 

„No  — kaj  pa?“  odverne  Rožanec  z debelim  glasom  ter  zalije  s ko- 
zarcem vina  povžiti  založaj  tolste  gnjati. 

„Lej,  nesreča  me  je  zadela,  kravo  so  mi  zarubili  zarad  dolžnega  davka 
in  če  v treh  dneh  dolg  ne  poravnam,  bo  krava  prodana.  Bodi  tako  dober, 
Lojze,  posodi  mi  kacih  deset  goldinarjev,  prepustim  ti  zato  seno  na  travniku 
drugo  leto.“  — 

„E  ti  in  tvoje  seii6!“  zareži  Rožanec  nevoljen. 

„Kaj  mi  bo  sen6?  Na  kozelcu  imam  ga  še  nad  dvesto  centov,  pa  ga  ne 
morem  prodati.  Jaz  nimam  denarja,  da  bi  ga  posojeval,  pojdi  kam  drugam. “ 

„Za  božjo  voljo  kam  bom  šel  drugam?  Ne  bodi  no  tak,  pa  daj,  saj  ne 
iščem  zastonj, “ prosi  Janez. 

„Daj,  daj,  daj  in  le  daj!  Kje  bom  pa  vzel?“  kriči  Rožanec  razjarjen, 
kot  bi  ga  bila  pičila  osa.  „Celi  božji  dan  ni  druzega  k hiši , nego  berači, 
eden  drugemu  podajajo  vrata,  da  ga  res  človek  nima  miru  in  pokoja.  Saj  si 
sam  kriv  svoje  nesreče,  pa  bi  se  ne  bil  ženil.  Kaj  sem  ti  pravil  takrat.  A? 
Najprej  mora  človek  gledati , da  kaj  imd , da  ve  s čem  bo  prerejal  sebe  in 
družino,  potlej  je  še-le  misliti  na  ženitev.  Sam  sv.  zakon  ne  bo  nikogar  na- 
sitil. — Ne  dam  nič,  nobenemu  nič,  le  pojdi !“ 

„Lojze,  vsaj  ne  bodi  tako  terd.  Pomisli  na  uni  svet,  kaj  bo  Bog  rekel. 
— Saj  ti  bom  gotovo  vernil  — še  enkrat  toliko,  samo  da  kravo  rešim,  ki 
daje  edini  živež  ubogim  otročaj em.‘^ 

„Uni  svet,  ti  in  tvoja  krava  naj  me  v dho  pišejo  vsi  vkupe,  veš!“  zadere 
se  Rožanec  nad  ubogim  Janežem ! odide  iz  sobe  ter  strašno  zaloputne  duri  za 
seboj,  da  so  kar  okna  požvenketala. 

Z bolestnim  sercem  zapusti  siromak  hišo  terdoserčnega  gospodarja  ter 
ide  ves  potert  dalje  sam  prav  ne  vede  kam.  Ugasnilo  mu  je  upanje,  ni  se 
vedel  nikamor  več  oberniti,  a tako  iti  domov,  to  mu  ni  mogoče,  lačnih  otrok 
ne  more  gledati.  „Kar  ukradel  bi  mu,  ko  bi  mogel,  prav  nič  greha  ne  bi 
iniel,  — pa  saj  ni  greha ! On  nikoli  ne  moli,  nikoli  ne  gre  v cerkev,  iz  božjih 
reči  se  norčuje,  pa  imd  vsega  dovolje;  to  je  vendar  čudno,  kako  Bog  svet 
vlada.“  Take  misli  so  rojile  Janezu  med  potjo  po  glavi  in  jel  je  že  obupovati 

nad  božjo  milostjo. 

Se  sam  ne  vede  kdaj  pritava  do  BolšČakove  kerčme.  Na  dvorišču  je  stal 


velik  naložen  voz  s plahto  pogernjen , in  hlapec  je  ravno  izprezal  konje , da 
bi  jih  del  v stalo. 

„ Cilj  te,  inož!“  zakliče  voznik  v višnjevi  pocestni  halji  Janeza,  ki  je  ves 
pobit  šel  memo,  „ali  ne  bi  hoteli  čuvati  do  jutri  zjutraj  pri  vozu?  Vam  bom 
dobro  plačal.  “ 

Janez  je  bil  takoj  zadovoljen  s to  ponudbo  nadejaje  se  vsaj  toliko  za- 
služiti, da  bode  drugo  jutro  kupil  otrokom  kruha.  Naglo  stopi  domov  po  svoj 
kožuh,  da  bi  ga  po  noči  ne  zeblo,  pove  ženi  kam  ima  iti,  in  potolaživši 
otroke,  da  bodo  jutri  dobili  kruha,  odide  nazaj  k vozu. 

Noč  je  bila  temna  in  ostra,  sapa  je  brila  od  severja.  Janez  je  hodil  ob 
vozu  sem  in  tja  ter  premišljeval  svojo  britko  osodo.  Naposled  mu  pride  na 
mar,  kaj  bi  vendar  bilo  na  vozu,  ker  si  ga  voznik  ne  upa  samega  pustiti  na 
dvorišču.  — 

Vse  je  tiho.  Voznik  spi  v sobi,  hlapec  se  je  zaperl  v štalo  in  povsod  so 
že  pogasili  luč.  Na  vasi  tudi  ni  nikogar.  Fantje,  ki  so  hodili  poprej  vsak 
večer  na  vas  popevat  in  vriskat,  spali  so  doma,  kajti  lakota  jim  je  vzela  vse 
veselje  do  ponočevanja. 

Janeza  žene  radovednost;  še  enkrat  pogleda  okrog,  če  ni  nikogar  blizo, 
potem  stopi  počasi  zadej  na  soro , dvigne  plahto  ter  jame  preiskovati , kako 
blago  je  naloženo.  Po  dolgem  prizadevanji  ošlata  nekaj  terdega,  okroglega, 
kakor  veliko  reščeto.  Ošlatuje  in  ošlatuje,  pritiska  s palcem,  pa  noče  se  mu 
vdreti.  — Kaj  more  neki  to  biti?  — misli,  si,  odščipne  košček  ter  nese  v 
usta.  O da  bi  te  končaj ! — sir ! Nekaj  časa  premišljuje,  vest  ga  zavrača,  pa 
spomin  na  lačno  deco  doma  premaga  konečno  vest.  S tresočo  roko  izvleče  iz 
žepa  nož,  odreže  velik  kos  že  načetega  sira,  vtekne  ga  pod  kožuh,  potem  pa 
vse  lepo  zagerne  ter  stopi  na  tla.  — 

Drugo  jutro  na  vse  zgodaj  pride  voznik  iz  hiše. 

„No,  ali  vas  je  kaj  zeblo?  Nemara  bomo  dobili  sneg,“  pravi  Janezu,  ki 
je  sedel  spredaj  na  ojeh  zavit  v kožuh. 

„Ni  bilo  sile,“  odverne  Janez  nekako  boječe,  in  ko  ne  bi  bilo  še  mračno, 
videl  bi  bil  lehko  voznik,  kako  je  zarudel  njegov  stražnik  v obraz. 

„Tedaj,  čakaj  no,  vam  bom  pa  dal  nekaj  soldov  za  zajuterk.“  Kekši  iz- 
vleče iz  žepa  usnjato  mošnjo  ter  jame  iskati  po  njej.  — Slučajno  pade  mu  na 
tla  sreberna  petica;  Janez  se  pripogne  pobrat  jo,  pa  ta  hip  mu  pade  izpod 
kožuha  velik  kos  sira. 

Kakor  okamnel  obstane.  Voznik  ga  ostro  pogleda,  potem  pa  pravi  z 
odurnim  smehom : „Ha,  prijatelj,  vi  ste  pa  dober  čuvaj.  Vas  postaviti  k siru, 
ali  pa  mačko  k slanini.  Veste,  to  pa  ni  lep6,  to,  — to  pa  že  ni  lep6.“ 

Janez  sramote  dolgo  ne  more  spregovoriti  besede,  konečno  pa  jame 
vozniku  pripovedovati  svojo  britko  osodo,  ki  ga  je  prisilila,  polasti  se  ptujega 
blaga. 

Voznik  je  bil  blagoserčen  mož,  živo  je  čutil  Janezovo  nesrečo  in  po- 
davši  mu  rok6,  pravi:  ,,No,  če  je  pa  tako,  potlej  jo  pa  že  druga.  Le  mirni 

bodite,  kar  ste  storili,  je  pozabljeno.  Tu  imate  denar,  da  rešite  kravo,  za  driigokrat 
pa  si  zapomnite,  da  nobena  reč  ni  tako  skrivna,  da  ne  bi  prišla  na  dan.“ 
Kekoč  zleze  na  voz , odreže  velik  kos  sira  ter  ga  da  Janezu : „Tii  imate  za- 
jiiterk,  da  boste  pomnili,  kdaj  ste  stražili  sir.“ 

Janez  ni  vedel,  kako  bi  se  dovoljno  zahvalil  blagemu  možu.  Terdno  je 
deržal  denar  v roči,  kot  bi  se  bal,  da  mu  izgine,  kakor  v sanjah,  ter  tekel 
naravnost  k županu  rešit  kravo.  Dolg  je  bil  plačan ; krava  zopet  njegova  in 
verhii  tega  mu  je  ostalo  še  nekaj  denarja,  da  si  je  kupil  živeža. 

Kdo  popiše  veselje  žene  in  otrok,  ko  je  Janez  zopet  prignal  rudečko 
domov,  zraven  pa  prinesel  še  tako  dobri  zajuterk?  Solze  radosti  in  hvaležnosti 
sta  pretakala  mož  in  žena,  otroci  pa  so  skakali  okrog  peči  vsak  s svojim 
kosom  sira  v roči  ter  ga  kazali  eden  drugemu  pričkaj  e se , čigav  je  veči, 
čigav  boljši,  dišal  pa  je  vsem  enako. 

V. 

Po  hudi  lakoti  poslal  je  Bog  zopet  rodovitna  leta.  Osredkarjev  Janez  si 
je  zopet  opomogel  ter  vse  poravnal,  kjer  se  je  kaj  zadolžil  ob  času  dragine. 

Kaj  pa  Kožanec? 

O ta  jo  je  daleč  zavozil!  — Njegovo  poslopje  stoji  zanemarjeno,  streha 
kaže  rebra,  stene  so  vse  oderte,  skozi  poderta  okna  pa  piha  veter  v znotranje 
prostore,  ktere  so  prepregli  pajki  z mrežami.  Kjer  so  se  prej  prostirali  Ko- 
žančevi  temni  hrastovi  in  smrekovi  gozdje,  tam  je  sedaj  sama  goličava,  da 
se  še  zajec  nima  kam  skriti,  in  le  na  pol  strohnjeni  štori  kažejo  še  kraj,  kjer 
so  se  prej  dvigala  mogočna  košata  drevesa.  Njegovo  rodovitno  polje  orjo  ptuji  go- 
spodarji, njegove  travnike  kose  sosedje,  ktere  je  prej  imenoval  v svoji  prev- 
zetnosti berače.  Oh  kakošna  sprememba ! — 

Kaj  pa  je  bilo  vendar  temu  vzrok? 

Kožanec  ni  vedel  kaj  ima,  dokler  je  imel  svojo  pervo  ženo,  ki  je  bila 
pridna,  varčna  gospodinja,  ktere  pa  vendar  ni  maral  ter  jej  je  kolikor  le 
mogel  življenje  grenil,  dokler  je  ni  Bog  poklical  k sebi.  Komaj  je  bila  perva 
žena  v grobu,  mislil  je  Rožanec  že  zopet  na  drugo  ženitev,  rekoč:  da  bo  sedaj 
bolj  po  pameti  izbiral.  Pa  prigovor  pravi : Kdor  mnogo  izbira,  prime  konečno 
za  izbirek,  in  taka  se  je  pripetila  tudi  Rožancu.  Dobil  je  ženo,  Bogu  bodi 
potoženo,  ki  ni  bila  res  za  ljubi  nič  na  svetu.  Že  od  mladosti  vajena  le  dobro 
živeti , ni  znala  nobenega  dela  v roke  vzeti , ni  vedela , kako  se  gospodinji, 
razim  tega  pa  je  bila  jako  samopašna  in  utragljiva.  Pri  gospodinstvu  je  pu- 
stila vse  deklam,  da  so  ravnale,  kakor  so  same  hotele,  koliko  pa  se  je  na 
posle  zanašati,  to  dobro  ve  vsaka  pridna  gospodinja,  samo  mlada  Rožančevka 
ni  tega  vedela.  Po  samopašnosti  gospodinjinem  začela  se  je  v hiši  nesnaga, 
nesnaga  pa  je  navadno  temelj  še  drugih  napak , ki  podkopujejo  blagostanje. 

Ni  tedaj  čudo,  da  se  je  mož  kmalo  naveličal  svoje  utragljive  žene,  da 
jo  je  jel  zanemarjati  ter  zahajati  na  kriva  pota;  tako  početje  pa  navadno 
napravi  v hiši  prepir,  — nesrečni  zakon,  ki  odpodi  od  hiše  božji  blagoslov, 
ter  vedno  bolj  in  bolj  spodjeda  blagostanje. 

Rožanec  videti,  da  pri  svojej  ženi  ne  najde  tega,  česar  želi,  namreč 

previdne  gospodinje  in  ljubeznive  žene,  jel  ga  je  dom  vedno  bolj  merzeti, 
izostajal  je  iz  doma  včasih  po  več  dni,  zanemarjal  gospodarstvo  ter  zahajal  v 
slabe  tovaršije,  ki  so  ga  konečno  popolnoma  spravile  s prave  poti.  Da  bi  si 
potolažil  nevoljo  in  jezo,  jel  je  pijančevali,  igrati  in  še  druge  slabosti  dopri- 
našati , in  poprej  marljivi  gospodar,  postal  je  zanikerni  postopač.  Nasledki 
tega  so  se  kmalo  pokazali. 

Eožančevo  polje  ni  več  tako  lepo  rodilo,  žito  je  bilo  slabo  vsejano,  na 
travnike  je  nanašala  voda  prod,  ker  ni  bilo  nikogar,  da  bi  jo  odvračal,  živina 
v hlevu  pa  je  vedno  bolj  hujšala,  ker  se  ni  redno  kermila  in  snažila.  — 

(Dalje  prihodnjič.) 


Prijetni  spomini. 

X.  JPogled  po  mestu. 

Pravil  sem  tebi,  dragi  moj ! o slavni  nekdanjosti  rimskega  mesta;  opisoval 
sem  tebi  nektere  imenitne  poganske  starodavnosti;  stavljal  sem  tebi  pred  oči 
tudi  nektere  stavbe  zdajne  ter  keršanske  dobe.  Starino  in  novino,  poganstvo 
in  keršanstvo  sem  kazal  na  istem  mestu.  Zdaj  pa  pojdi  z menoj  po  mestu  na 
kratek  sprehod,  da  si  ogledava  ljudstvo  in  kraj , kakor  se  podajata  tujcu,  \i 
le  samo  nekaj  dni  tukaj  prebiva. 

Po  domači  navadi  se  zjutraj  hitro  napravim  in  stopim  na  ulico , ki  je 
še  samotna  in  tiha.  Tam  me  zagleda  nek  mlad  Savojec  (Savojard),  ki  v cokljah 
prihiti  in  mi  za  deset  centesimov  obuvalo  osnaži.  To  delo  prevzemejo  ubogi 
fantalini  iz  Savojskega,  da  si  služijo  živež;  nekteri  pa  prihrani  si  toliko  go- 
tovega, da  zamore  kako  majhno  kupčijo  začeti.  Dokler  mi  je  snažil  črevlje 
na  skrinjici,  v kteri  shranjuje  černilo  in  ščeti,  gledal  sem  čredo  koz,  ktere 
je  prignal  kosmati  beccaro  ali  pastir,  da  je  v mestu  pomolze.  Vsak  pastir 
ima  svoj  kraj,  kjer  postaja,  in  ima  tudi  svoje  ljudi,  ki  od  njega  mleko  kupu- 
jejo. Kedar  pride  dekla  ali  moški  posel,  izbere  si  najprej  kako  žival,  ktero 
potem  pastir  pomolze,  in  mleko  v dolgocevno  pletenico  vlije.  Tako  ga  pro- 
daja. Do  sedme  ure  so  pomolzene  vse  te  majhne  in  kocinaste  koze  in  mleko 
je  razprodano,  zato  je  žene  pastir  na  pašo  v campagno  ali  ravnino.  Dru- 
zega  dne  pride  ob  isti  uri  na  isto  mesto  isti  pastir.  Lep  tak  mlekar  ni,  snažen 
tudi  ne;  od  pasa  do  kolen  ga  krije  čez  obleko  kosmata  kozlovska  koža.  Ali 
služi  ta  zoper  nesnago  živali,  ali  v znamenje  pastirsko,  tega  nisem  uprašal, 
a človek  tak  je  gornemu  možu  silno  podoben.  To  pa  je  velika  prednost  na 
laškem  pastirju,  da  mleka  ne  more  mešati',  kar  menda  naše  mlekarice  rade 
store. 

Na  dan  1.  junija  1877  so  obhajali  po  Eimu  god  zedinjenja  cele  Italije 
v eno  deržavo;  ob  enem  pa  se  je  obhajal  tudi  petdesetletni  spomin  onega 
dne,  ko  so  bili  zdajni  papež  Pij  IX.  posvečeni  v škofa  Spoletskega.  Že  na  vse 
zgodaj  so  marširali  vojaki  v velikih  trumah  na  Čampo  milita r e blizo 
mestnih  vrat  Porta  Pia,  kjer  je  spregledoval  kralj  svojo  armado,  in  jo  potem 

domu  poslal.  Zdelo  se  mi  je,  da  zatoraj  po  mestnih  ulicah  toliko  naprej  in 
nazaj  korakajo,  da  pokažejo  svojo  moč  neoroženim  romarjem,  kterih  je  bilo 
takrat  nad  sto  tisuč  po  mestu.  Iz  oken  je  viselo  nekoliko  zastav,  a malokje 
po  dve  iz  ene  hiše.  Siromašna  demonstracija!  Častilcem  sv.  očeta  je  pa  bilo 
prepovedano,  zunaj  cerkve  pokazati  kterega  koli  prazničnega  znamenja.  Tem 
več  je  vrelo  ljudstva  v cerkve  in  pred  Vatikan.  Proti  poldne  so  sprejeli  sv. 
oče  ljudstvo  iz  Kima  in  iz  laške  dežele,  pa  tudi  nekoliko  ptujih  poslancev. 
Vzlasti  se  je  odlikoval  po  sijajni  napregi  grof  Larisch-Monnich  , kterega  je 
poslal  do  papeža  naš  svitli  cesar.  Kakih  3000  vozov,  fijakerjev,  kočij,  ekvipaž 
je  peljalo  tiste  pred  vatikansko  palačo , kteri  so  ta  dan  prišli,  da  čestitajo 
poglavarju  svete  cerkve  na  petdesetletnico  njegove  škofovske  časti.  V kvirinal 
pa  je  derdralo  komaj  do  200  olicijelnih  napreg.  Čeravno  se  je  demonstrativno 
obhajal  istega  dne  il  statuto.  Te  dni,  rekel  mi  je  mož,  pri  kterem  sem 
najel  stanovanje,  postal  je  Rim  spet  prejšnjim  časom  podoben.  Po  vseh  pro- 
dajalnicah  se  gledajo  podobe  papeža,  križici,  krone  in  enaka  stvar ; paskvilov 
nisem  videl,  še  podobe  kraljeve  nisem  naletel. 

Kedar  hodiš  po  svetu  in  hočeš  podobo  kakega  kraja  si  vtisniti  v spomin, 
takrat  pojdi  na  kako  vzvišeno  mesto.  V Rimu  sem  obiskal  verh  št.  Peterske 
kuplje,  gledal  sem  raz  Kapitol,  stal  sem  na  loggiji  ali  na  pomoli  kvirinalske 
palače.  Obiskal  sem  tudi  hrib  Jani  cul  us,  kjer  stoji  lepa  cerkev  sv.  Petra 
in  montorio  menda  na  istem  mestu,  kjer  so  križali  tega  aposteljna.  Lep 
je  razgled  po  mestu  in  po  okolici,  čedna  sprehajališča  so  tam  z dobro  vodo 
aqua  Pavla,  sredi  prostornega  sejmišča  pa  stoji  steber  sv.  Petra,  ki  so  ga 
postavili  1.  1869  v spomin  Vatikanskega  zbora.  Lepo  je  tukaj,  pa  še  bolje 
mi  je  dopadalo  na  nasprotni  strani,  na  hribu  Pinčiju,  kamor  z mojega  sta- 
novanja ni  bilo  daleč.  Z ljudskega  terga  se  pride  tje  memo  stare  in  lepe 
cerkve  Marija  del  popolo,  kjer  je  prebival  ob  svojem  času  tudi  Luter, 
ko  je  bil  še  katoličan.  Krasen  je  pogled  čez  mesto,  cerkve,  zvonike,  kuplje 
in  sosedne  gorice.  Na  sprehajališču  sem  občudoval  dva  obeliska , vlite  in 
vsekane  podobe,  drevje  in  germovje  južnih  in  naših  krajev.  Vzlasti  zanimivo 
je  našim  očem  južno  rastlinstvo,  ki  daja  kraju  celo  novo  obličje.  Ko  sem  tam 
sedeval  ter  se  čutil  prav  srečnega,  da  zamorem  gledati  toliko  imenitne  lepote, 
postavljali  so  ravno  marmorno  podobo  kralja  Viktorja  Emanuela  na  konji. 
Tako  toraj  gleda  zdaj  podoba  kraljeva  s svojega  visokega  stališča  na  kvirinal, 
kjer  je  kralj  prebival,  in  na  Pantheon,  kjer  zdaj  počivajo  njegove  kosti. 

Po  drugi  strani  nazaj  grede  si  ogledam  prijazno  cerkev  T rini  ta  de 
monti;  zraven  lepega  svetišča  stanujejo  francoske  nune,  in  hranijo  v svojem 
oratoriji  hlago  in  milo  sliko  na  presno  Ma  te  r ad m ir  a bi  lis.  Ko  se  vračam 
memo  obeliska  domu,  raznašali  so  ravno  večerne  časnike.  Kak  fakin  leti  po 
ulici  in  kliče  na  vse  gerlo:  „Fanfulla,  Italie!'^  Kdor  list  hoče,  mu  poda 
10  centesimov  in  zgrabi  časnik,  dokler  listonoša  že  dalje  hiti;  prej  ko  pride, 
več  jih  razproda.  Enako  delajo  prodajalci  pitne  vode ; ves  dan  se  sliši  njih 
klic : Aqua  fr  esc  a,  aqua  acc  etosa,  aqua  con  conserva!  Ravno  tako 
se  prodaja  sadje  in  vsa  kratka  roba.  Pri  nas  hodi  posel  po  mestu  in  z bobnom 


kliče  poslušalce,  da  jim  iz  pisem  naznani,  kdo  je  kaj  zgubil  po  mestu,  ali 
kje  in  kedaj  se  bo  na  dražbi  prodajalo  revno  pobišje  kacega  siromaka.  Tam 
pa  nosi  klicar  na  drogu  štirjaški  meter  veliko  tabljo,  na  ktero  so  pribita 
naznanila,  ki  je  gredoč  in  kričeč  razglasuje.  K nam  pride  Jud  s svojo  suho 
robo  na  herbtu;  po  Kirnu  po  razobesi  prodajalec  na  široke  grablje  svoje  bo- 
gastvo, pa  ga  nosi  po  ulicah  na  ogled  in  ponudbo.  Zdelo  se  mi  je,  da  Italijan 
zunaj  hiše  vselej  kriči  in  popeva.  Prijeten  tak  vrišč  nikakor  ni,  ker  dela 
človeku  nekako  omotico,  pa  laških  ulic  ne  misli  si  brez  tega. 

Pravo  življenje  se  začenja  še  le  na  večer,  ko  se  pokažejo  bogate  Rim- 
ljanke v svojih  krasnih  kočijah  na  korsu.  Lepi  konji,  nališpani  strežaji,  kak 
ličen  piccolo  di  časa  obrača  naš  pogled  na  odkrito  kočijo,  v kteri  se  vozi 
lepa  gospa  in  bogat  gospod.  Lepe  so  Rimljanke  zares,  da-si  ne  vse ; in  ne- 
varno bi  bilo  gledati  v njih  temne  oči,  ker  bolelo  bi  lahko  človeka  serce. 
Od  6.  do  9.  ure  se  vozijo  po  široki  ulici,  ktera  se  Korso  imenuje,  gori  in 
doli,  naprej  in  nazaj.  Pozneje  se  polnijo  kavarne,  in  ljudstvo  dolgo  budi,  zato 
pa  na  jutro  pozneje  vstaja  kot  mi. 

XI,  Rimski  obeliski. 

Stopimo  za  nekoliko  časa  iz  starega  Rima  v nekdanji  Egipt,  ki  slovi 
po  velikanskih  zidinah.  Imeli  so  Egipčani  najboljši  kamen,  pesek  in  apno, 
znali  so  tudi  kamen  obdelovati,  da  je  občudujemo  še  zdaj.  Pred  vrata  svojih 
palač  in  molišč  so  postavljali  po  dva  visoka  kamnena  stebra,  ki  sta  bila  štiri- 
ogeljna,  zgoraj  malo  ožja,  in  se  skončavala  v malo  piramido.  Imenovali  so 
take  kamne  „Dechen“,  Greki  so  pa  dali  jim  ime  „Obeliskos,“  ker  so  bili  su- 
licam podobni. 

Ko  je  stari  Egipt  zgubil  svojo  samostalnost , zgubil  je  tudi  svoje  bo- 
gastvo in  svojo  lepoto.  Vsak  zmagovalcev  je  tam  pobiral  in  podiral,  za  Pto- 
lomejci  pa  nikdo  ni  več  ravnal  in  zidal.  Gerški  kralji  so  lepšali  svoja  mesta 
z obeliski,  ktere  so  iz  Egipta  dovažali.  Enako  so  delali  rimski  cesarji,  ko 
so  zmagali  Egipt.  Oktavijan  je  dal  tri  obeliske  pripeljati  v večno  mesto,  druge 
so  prestavljali  cesarji  Kaligula,  Klavdij,  Karakalla,  Konstantin.  Bilo  jih  je  v 
Rimu  nekdaj  48,  in  zdaj  jih  samo  13  še  stoji. 

Večidel  so  obeliski  kakih  50  do  100  čevljev  visoki,  in  stoje  na  kva- 
dratni podlagi  istega  kamna,  ki  je  pa  nekaj  širja  kot  obelisk.  Popisani  so 
obeliski  z mnogo  podobami,  ktere  hierogliphe  imenujemo.  V teh  se  pri- 
poveduje, kdo  je  postavil  tempelj  ali  palačo,  pred  ktero  je  steber  stal  ? kteremu  bo- 
žanstvu v čest  je  pozidano  to  zidovje?  kako  bogoljubno  živi  kralj?  Posamezne 
podobe  so  ^2  2 črevlja  visoke,  pa  do  dva  palca  globoke,  in  bile  nek- 

daj pobarvane. 

Najviši  obelisk  je  oni,  kterega  je  dal  cesar  Konstancij  II.  iz  Egipta 
prinesti  v Rim,  da  lepša  njemu  Circus  maximus,  dokler  je  stal  prej  pred 
vrati  Solnčnega  svetišča  v mestu  Theben  ob  Nilu.  Ta  meri  179  čevljev  na 
visoko  in  tehta  13.000  centov.  Pomislimo,  kaj  se  to  reče.  Take  višine  nima 
vsak  zvonik.  V petem  stoletji  po  Kristli  so  poderli  barbari  ta  obelisk,  in 


ležal  je  v razvalinah  jahališča,  zdrobljen  na  tri  kose.  Papež  Sikst  V.  ga  je 
dal  izkopati,  in  leta  1588  pred  Lateransko  cerkev  postaviti.  Doveršil  je  to 
delo  umetni  stavbar  D o menic  o Fontana.  Drug  obelisk  iz  istega  jahališča 
lepša  zdaj  veliki  terg  Piazza  del  popolo.  Pred  cerkvijo  Maria  Maggiore 
pa  stoji  obelisk,  ki  je  nekdaj  lepšal  grobni  spominek  cesarja  Avgusta.  Prav 
nenavaden  pogled  podaja  obelisk  pred  cerkvijo  Maria  sopra  Minerva, 
ker  ga  nosi  na  svojem  herbtii  marmorni  slon. 

Kako  so  mar  taka  kamena  lomili,  klepali , prevažali  in  postavljali,  da 
niso  se  zlomili  ali  zdrobili  ? Iz  Asiivanskih  kamnikov  se  spoznava  samo  toliko, 
da  so  posluževali  se  lesa  in  vode.  Z vodo  nakerknjen  les  je  lomil  take  veli- 
kanske plošče.  Po  vodi  in  po  valejih  so  je  prevažali  na  daljne  kraje;  kakošne 
stroje  so  rabili  zraven,  tega  ne  vemo.  Da  pa  znate  si  misliti,  koliko  truda 
stane  tako  delo,  zato  naj  še  povem,  kako  se  je  prestavljal  Vatikanski  obelisk. 

Cesar  Nero  ga  je  dal  prinesti  iz  Egipta,  in  ga  je  postavil  v svoje  ja- 
hališče,  da  služi  za  mejnik  (meta).  Ko  so  na  tem  kraju  pozidali  pozneje  št. 
Petersko  cerkev,  ostal  je  obelisk  na  svojem  mestu,  in  je  stal  ravno  pred  zdaj  no 
sakristijo.  Papež  Sikst  V.  je  sklenil  ga  prestaviti  na  sredo  št.  Peterskega 
terga.  Za  to  delo  se  je  odbral  umetni  stavbar  Domeni co  Fontana,  da 
po  svojem  načertu  doverši  to  nevarno  in  težko  delo.  Napravil  je  okoli  obeliska 
lesene  gredi,  valeje  in  podlage,  vervi  in  motovila.  Ko  je  bilo  vse  pripravljeno, 
da  brati  dve  sv.  maši , pri  kterih  so  prejeli  vsi  dalalci  sv.  obhajilo , potem 
si  prosi  od  sv.  očeta  blagoslov,  pa  gre  na  delo.  Kraj  zraven  obeliska  je  bil 
ograjen,  in  prepovedano  je  bilo  za  ograjo  stopiti,  ali  glasno  govoriti,  ali  kak 
hrušč  napraviti.  Fontana  je  pokleknil  s svojimi  delalci,  glasno  odmolil  Očenaš, 
pa  dal  znamenje  na  piščalko.  Celih  40  strojev,  907  možev  in  75  konjev  je 
nategnilo  in  obelisk  je  začel  se  nagibati.  Strašno  pokanje  lesenega  stebrovja 
je  osupnilo  delalce,  da  so  za  trenutek  prenehali,  ko  je  zvonček  dal  jim  zna- 
menje. Ker  pa  ni  se  pokazala  nobena  škoda,  nadaljevali  so  delo  in  so  ga 
srečno  končali.  Vriskanje  ljudstva  in  pokanje  kanonov  je  naznanjalo  vsemu 
mestu,  da  je  nepoškodovan  se  vlegel  obelisk  na  tla. 

Zdaj  so  na  vso  moč  delali,  da  spravijo  ta  velikanski  kamen  na  št.  Pe- 
terski  terg,  sredi  kterega  so  napravili  močno  podlago,  na  ktero  bi  obelisk 
postavili.  Ko  so  Ijile  vse  gredi  in  naprave  za  vzdigovanje  gotove,  brale  so  se 
zopet  dve  sv.  maši,  sprejeli  so  delalci  sv.  zakramente,  in  po  odmoljenem 
Očenašu  so  začeli  obelisk  vzdigovati.  Zdaj  ga  je  vzdignilo  40  strojev,  140 
konjev  in  800  možev  z 52  naleti  ali  momenti.  Ves  Kirn  je  se  veselil,  in  topovi 
Angelskega  gradu  so  naznanjali  glasno,  da  stoji  obelisk  nepoškodovan  na  svojem 
novem  mestu.  Godilo  se  je  to  10.  septembra  1586.  Obelisk  se  je  posvetil  in 
čestito  s križem  venčal.  Vse  delo  je  stalo  37.975  rimskih  tolarjev,  za  takrat 
velik  denar,  in  ni  se  končalo  za  kak  teden  ali  mesec;  trebalo  je  temu  za 
celo  leto  dni  in  silno  velikih  moči. 

O svatbi  kralja  velikomoravskega. 

Obraz  iz  IX.  stoletja. 

(Po  M.  J.  Hurban-u  posnel  Pr.  Jaroslav.) 

(Dalje.) 

III. 

Svatopliik  je  v Keznem.  Naslednji  dan  po  njegovem  dohodu,  ki  je  l)il 
odmenjen  igram  in  viteškemu  gonjenju  na  ostro,  presedeli  so  na  posvetovanju. 
Svatopliik  je  s cesarjem  in  cesarjevičema  razpletal  imenitne  in  važne  zadeve. 
Ali  s posvetovanja  ni  prišel  vesel , — oči  v tla  vpertih  in  glave  povešene 
je  stopal  s cesarjem  in  Karlmanom. 

Že  je  bilo  okoli  štirih  popoldne,  predno  so  sedli  za  dobro  obložene  mize. 
Vse  kar  je  drazega  in  dobrega  bilo  dobiti,  vse  to  je  bilo  prigotovljeno  gostom. 
Bardi  nemški  z ogromnimi  harfami  in  dolgimi  bradami  so  prepevali  stare 
balade  o vitezih,  in  v slehernej  je  moralo  po  več  potov  omenjeno  biti  ime 
Hermanovo.  Vitezi  pa  so  vzdihovali  in  omedlevali  od  ljubezni ; kajti  ljubezen 
je  morala  razvneti  vsakega  nemškega  viteza.  No  in  Adelhajda,  perva  krasotica 
na  Nemškem,  ta  pa  še  slutila  ni,  daje  ona  kriva,  da  je  nekaj  vitezov  omed- 
lelo in  so  jih  morali  iz  dvorane  nesti.  To  je  bila  vse  drugačna  ljubezen,  kakor 
naše  dni.  Pa  še  druga  zabava  je  čakala  gostov  v prostranej  in  dolgej  dvorani, 
ki  je  bila  okrašena  s starovekimi  obrazi  in  razsvetljena  z mnogobrojnimi,  na 
železnih  verigah  visečimi  svetilnicami.  V tej  dvorani  se  so  zbirali  gospodje, 
gospe  in  gospice.  Pričakovali  so  še  cesarja  ž njegovim  spremstvom. 

Predno  je  cesar  vstopil,  govorilo  se  je  mnogo  o svatbi,  o Svatoplnkii  pa 
o Adelhajdi.  Marsikteri  vitez  je  privabil  grenkih  solz  v oČi  gospicam,  ker  je 
tako  iskreno  hvalil  krasoto  Adelhajdino. 

Drugi  pa  so  zavidali  Svatoplnkii,  škripali  z zobmi,  ter  njega  in  Adelhajdo 
na  tihem  preklinjali.  Viljem  in  Engelšalk,  zavita  v plašče,  in  še  nekdo  isto 
tako  opravljen,  sprehajali  so  se  po  dvorani  in  se  nekaj  pomenkovali. 

Čestiti  čitatelj  in  Ijiibeznjiva  čitateljka  že  vesta,  da  je  bil  Svatopliik 
s tega  namena  v Bežno  došel,  da  bi  tu  mir  zagotovil  svojemu  narodu,  a da  bi  to 
sverho  gotoveje  dosegel,  sklenil  je  tudi  snubiti  Adelhajdo,  hčer  Karlmana  in 
unukinjo  cesarja  Ludovika. 

Kar  je  bil  sklenil,  to  je  tudi  učinil.  Ali  Svatopliik  se  je  prevaril  v 
svojej  nadi ; menil  je,  da  bode  pod  povoljnimi  pogoji  mir  zagotovil  svojemu 
narodu,  ali  nasproti  temu  je  bil  od  modrih  in  zvitih  Nemcev  tako  v zadrego 
potisnjen,  da  je  sebe  in  svoj  narod  v njihovo  področje  vergel. 

Dovolili  so  mu  naslov  kraljevski,  in  pokrajinam  njegovim  so  dali  ime 
kraljevina,  a za  to  je  moral  Svatopliik  zavezati  sebe  in  svojo  zemljo,  da  bodo 
njegovi  polki,  kedar  bode  treba,  proti  neprijateljem  nemškim  brez  razločka 
se  postavili,  ter  s prisego  zavezani  pod  nemškimi  zastavami  vojevali.  In  ta 
dogovor  se  je  imel  poterditi  z možitvijo  Adelhajdino, 

Svatopluk  je  na  vsak  način  nastojal,  da  bi  se  zadeva  za  nekaj  časa  še 
odložila  ali  nemški  cesar  ni  hotel  niti  slišati  o odkladanjii,  dobro  vedoč,  da 
Svatopluk  je  sedaj  v njegovej  moči,  in  da  privoli  na  vse.  In  Svatopluk  je  iz- 
pre videl,  da  v tem  položju  ne  kaže  protiviti  se  Nemcem. 

Bobni  so  zaropotali  in  trompete  so  zapele,  v dvorani  pa  je  šlo  od 
list  do  list:  „cesar,“  cesar  ko  je  Liidovik  s svojima  sinovoma,  z Adelliajdo  in 
Svatopliikom  vstopil. 

Cesarju  na  desno  in  levo  sta  stopala  Svatopluk  in  Adelliajda , za  njim 
pa  njegova  sinova.  Adelliajda  je  s svojo  krasoto  potamnila  vse  nazoče  gospe 
in  gospice;  kot  solnce  je  ona  sijala  v dvorani.  Postave  je  bila  plemenite, 
visoke,  stopinj  važnih,  lehkih  in  primernih,  černih  očij,  dolgih  nakodranih  las, 
ki  so  se  vsipali  po  snežnobelem  tilniku , visokega  in  kot  nebo  jasnega  čela, 
pa  cvetočih  lic,  in  vse  to  se  je  vjemalo  tako  lepo,  da  je  Adelhajda  nehote  mo- 
rala slehernega  očarati  s svojo  lepoto  in  iiznešenostjo. 

Pa  tildi  Svatopluk  je  ta  pot  se  pojavil  v nepričakovanej  podobi,  v ka- 
koršnej  njega  nemški  vitezi  niso  pričakovali.  Mislili  so  si  Svatopluka  takošnega, 
kakoršen  je  bil  za  časa  svojega  jetništva.  Navadno  so  ga  pitali  s priimkom: 
„slovaški  riterček“,  in  kot  takošnega  bednega  „riterčka“  so  si  ga  domišljevali. 

A tu  se  je  nenadoma  pokazal  Svatopluk  v vsej  dostojnosti  in  krasoti. 
Ni  se  nosil  oholo  in  odurno,  kakor  nemški  grofiči  in  kneziči;  kajti  to  ni  bila 
njegova  vlastitost.  A vendar  je  vsa  njegova  zunanjost  bila  veličastna,  prav 
kraljevska.  Lehki  plašč  je  plaval  čez  kolena,  za  bogato  prevoženim  pasom  je 
tičal  meč,  na  mečevem  ročaju,  z zlatnino  in  beseri  okrašenem,  pa  je  visela 
čelada;  kostanjevi  lasje  so  se  mu  vsipali  po  ramenih,  svitle  in  jasne  oči  pa 
so  strelale  po  navzočih. 

Ples  se  je  začel,  radost  je  postala  občna,  tudi  cesar  je  bil  vesel,  in 
stopivši  izmed  svojih  se  je  pomešal  med  kneze  in  druge  navzoče  gospode. 
Tako  se  je  zgodilo,  da  je  Svatopluk  pri  Adelhajdi  sam  ostal,  ter  začel  se  ž 
njo  sprehajati  po  dvorani,  in  ogledovati  starodavne  obraze  po  stenah  in  stebrih. 

Adelhajda  nikdar  ni  bila  občutila  takošne  slasti,  kakoršno  je  pila  sedaj 
iz  ljubkih  k njej  se  ozirajočih  zvukov  Svatoplukovih , ali  naenkrat  je  začelo 
jo  tudi  skerbeti,  kajti  dozdevalo  se  jej  je,  kakor  da  je  v šumu  govorjenja 
moškega  zaslišala  glas  dobro  znanega  grofa,  o kterem  smo  tudi  mi  že  nekaj 
slišali.  No  ona  je  le  v Svatopluku  gledala  svojo  blaženost,  in  zato  je  začela 
Svatopluka  naganjati,  naj  bi  poiskala  cesarja,  da  bi  se  pred  ko  pred  umaknili 
iz  dvorane.  Med  tem  ko  je  Svatopluk  še  nekov  nasproti  višeč  obraz  ogledati 
hotel,  prižvižgala  je  strela  njemu  mimo  ušesa  in  treščila  v steber,  pred  kterim 
sta  stala  Adelhajda  in  Svatopluk,  in  strela,  odkrušivši  kos  terdega  ometa,  pala 
je  na  tla  pred  noge  Svatopluku. 

Ta  prigodek  je  zmedel  ves  ples.  Jasno  je  bilo,  da  je  grozila  nevarnost 
življenju  Svatoplukovemu.  Ali  angelj  življenja  in  naroda  njegovega  je  čuval 
nad  njim.  Osupnjen,  ali  nikakor  ne  poparjen,  odšel  je  Svatopluk  z Adelhajdo 
iz  dvorane. 

IV. 

Adelhajda  ni  zaspala  vso  drago  noč.  Prigodek  v dvorani  je  odgnal  jej 
spanje.  Le  Svatopliik  in  njegov  vrag  sta  jej  hodila  na  misel,  in  serce  je  bilo 
nepokojno. 

Zgodaj  je  vstala  vsa  bleda.  Pogledala  se  je  v zercalo,  pa  se  je  zavzela, 
tako  je  spremenjena  bila.  Danes  je  imel  Svatopliik  govoriti  ž njo  zastran 
poroke,  kajti  velikaši  tega  sveta  pri  porokah  svojih  ljubezen  in  naklonjenost 
na  poslednje  mesto  postavljajo.  Tudi  Svatopliik  še  ni  povprašal  Adelhajde,  kaj 
ona  misli. 

Adelhajdi  je  začelo  biti  tako  tesno  sedaj,  da  ni  vedela  kam  bi  se  de- 
jala. Pomisliti  na  Svatopliika,  tega  se  je  kar  bala,  kajti  sinočni  prigodek  je 
risal  jej  grozne  obraze,  ona  si  je  domišljevala,  da  Svatopliik  hoče  sum  valiti 
na  ves  dvor,  in  kaj  bode  s poroko?  Poroka  je  odpirala  jej  vrata  v neskončno 
blaženost,  ali  sinočni  naključek  je  podiral  jej  vse. 

Dolgo  je  čakala  Adelhajda  pohoda  Svatoplukovega ; nobeno  mesto  ni  jej 
ugajalo,  deset  in  desetkrat  je  premenila  svoje  položje,  da  bi,  kar  se  more, 
primerno  dočakala  svojega  zaročenca.  Naenkrat  se  je  po  hodniku  začula  hoja 
in  bernenje  ostrog.  To  je  Adelhajdo  po  koncu  spravilo,  kri  je  šinila  jej  v 
obraz;  nemirna  je  vstala  ter  začela  hoditi  po  sobi.  Ostroge  čedalje  bliže  pojo, 
smeh  obletava  Adelhajdine  ustnice,  stopi  k oknu  ter  zre  doli  na  reko  Dunaj. 

Z neuljudno  burnostjo  se  odpro  duri,  in  Adelhajdinega  duha  objame 
žalostna  slutnja;  ozre  se  in  zagleda  djvji  obraz  grofa  Kudolfa.  Vsa  se  je  tresla 
groze,  in  mraz  jo  je  spreletoval. 

„Aj,  vi  tu,  gospod  grof?“  več  ni  mogla  govoriti. 

In  grof  se  je  zaderi:  „Da,  da,  milostiva  kneginja,  jaz  sem,  jaz,  vi  ste 
menili  nekega  drugega  dočakati!  Ha,  ha,  kako  se  človek  zmoti  včasih!  No, 
tudi  jaz  sem  prišel  zgolj  zato,  da  izvem,  ali  sem  se  motil  tudi  jaz,  ali 
kako!  Kneginja !“  tako  vskliknivši  se  zgrudi  pred  Adelhajdo.  „Uslišite  moje 
gorke  solze;  angelj  življenja  mojega,  veruj  mojej  ljubezni;  tu  na  teh  ramah 
te  ponesem  skozi  vihro  življenja!  Tu  se  zvijam  pred  teboj,  kneginja,  tu  sem 
ti  kot  led  primerznjen,  če  me  s teh  zmerznjenih  tla  ne  otajajo  sladke  obljube 
milosti  tvoje!  Ljubi  me,  Adelhajda !“ 

Adelhajda  je  bila  vsa  s sebe,  a toliko  je  vendar  le  mogla  opaziti,  da 
ta  bedak,  kakoršnih  je  takrat  med  vitezi  nemškimi  odveč  bilo,  biva  v ne- 
varnem položju  dušnem;  glava  mu  je  gorela,  in  razvneta  kri  je  kipela.  „Vsta- 
nite,“  velela  mu  je  po  dolgem  molku,  „ vstanite,  ljubi  grof,  ne  ponižujte  se 
pred  slabim  dekletom !“ 

Besede  Adelhajdine  so  ukrotile  njegovo  besnost,  mahoma  se  je  čutil 
srečnega. 

Ta  hip  se  je  pokazal  pri  durih  do  kraja  odpertih  — Svatopluk. 

Kudolf  kot  vsteklenec  znova  vskipi,  ter  s hripavim  glasom  zarujove: 
„Ha,  pes  slovenski !“  in  zdirja  iz  sobe.  Najnesrečniši  stvar  na  svetu  sedaj  je 
bila  Adelhajda.  Vse  se  je  križalo  jej  pred  očmi,  serce  je  bilo  viharno,  obraz 

je  gorel  studa  in  bojazni,  vse  nesreče  so  navalile  nanjo,  tolažila  pa  ni  bilo 
videti  nikjer  nobenega. 

Svatopluk  ni  znal,  kaj  je  ljubezen;  edina  zvezda  danica  ran  je  bila  lju- 
bezen do  naroda,  ona  ran  je  kazala  propade  in  razsedllne,  nad  kterirai  je 
plaval,  pa  vertoglavo  višino  slave,  do  ktere  je  hotel  vzdigniti  sebe  in  narod 
slovenski.  Delal  se  je  kakor  da  nič  ni  videl,  ali  kot  junak  vsaj  nič  opazil; 
kajti  s slovansko  prijaznostjo  je  pristopil  k Adelliajdi  in  jo  ogovoril:  „Draga 
kneginja,  jaz  sem  gotov  za  odhod.  Prišel  pa  sera,  da  poizvem  zastran  vaše 
volje:  ali  hočete  biti  moja  žena?“ 

Hladne  te  besede  so  Adelhajdo  potisnile  še  v večo  slabost  in  dvom. 
Rada  bi  bila  spregovorila,  ali  solze  so  se  jej  uderle  po  licih  in  pri  sercu  je 
bilo  jej  neznanski  tesno.  Kedar  se  je  bila  nekoliko  vlegla  notranja  razpaljenost, 
prosila  je  Adelhajda  Svatoplnka,  naj  bi  prisodil  sinočni  in  denašnji  prigodek 
zgolj  bedanji  Rudolfovej. 

„Vem,  vem  draga  kneginja!  Dobro  poznam  običaje  vaših  vitezov,  upo- 
kojite se  zbog  tega,“  tako  je  tolažil  Svatopluk  Adelhajdo.  To  je  tudi  po- 
mirilo jo. 

Dolgo  je  odlašala  Adelhajda  po  navadi  Nemk,  preden  je  objavila  svojo 
voljo.  Naposled  je  vendar  izlila  v ognjenih  besedah  svojo  ljubezen  do  Sva- 
toplnka. 

„Z  Bogom,  kneginja,  videti  se  hočemo,  kedar  jaz  potrebne  priprave  za 
svatbo  uredim, “ to  so  bile  poslednje  besede  Svatoplnkove.  Odšel  je. 

Pred  gradom  stoje  oklepljeni  Slovaki.  Sam  cesar  s sinovoma  spremlja 
Svatoplnka.  Nitranci  spodbodejo  konje  in  zdirjajo  proti  domu. 

(Dalje  prihodnjič.) 


čaše  nikari  ne  meči  v globino. 

Po  Rob.  Hameiiingu,  prevel  J.  Carpenter. 

Čaše  nikari  ne  meči  v globino, 

V kteri  se  penil  ti  sreče  je  val! 

Drage  za  vsikedar  čislaj  ti  persi, 

Kder  si  ljubezni  blaženstvu  se  udal! 

Ako  vpijanljivi  hip  je  izginil, 

Vira  ne  kali,  ki  te  je  krepil; 

Velo  cvetlico  prepuščaj  vetrovom, 

Slab,  kdor  bi  z nogo  život  jej  moril! 

Zadnjo  poserči  hvaležen  nje  kapljo. 

Kakor  užival  si  pervo  radost , 

Z venci,  kot  rudnike,  serca  opletaj, 

V kterib  nahajal  si  zlato  zvestost. 

Če  pošlimi,  pozgubi  se  za  večno 
Kar  si  užival  in  čemur  se  vdal. 

Čaše  nikari  ne  meči  v globino, 

V kteri  se  penil  ti  sreče  je  val! 


Družba  sv.  Mohora. 


Y 11.  listu  lanskega  „Besednika’^  smo  našteli  rokopise,  s katerimi  so 
pisatelji  tekmecovali  za  razpisana  driižbina  darila.  Danes  poročamo  o njili 
razsodbi,  ki  se  je  dne  1.  februarja  v odborovi  seji  veršila.  Presojevalci  so 
le  trojim  rokopisom  prisodili  darilo  in  sicer:  „Zbirki  povest“,  ki  jih  je  za- 
pisal gosp.  Franjo  Hub  ar,  profesor  v Ptuji;  životopisu:  „Princ  Evgen 
Savojski, “ poslal  g.  Iv.  Steklasa,  prof.  v Karlovcu  in  podučnemu  spisu: 
„Kratek  obrisŠtajerske  zgodovine^  s posebnim  ozirom  na  Slovenski 
Štajer,  spisal  g.  Iv.  Lapajne,  nadučitelj  v Ljutomeru.  Kokopise:  „S  p o mi  ni 
na  Poljsko  in  Rusijo,“  spisal  gosp.  M.  L.  v Celovcu;  „P ogovor  pod 
lipo,“  zapisal  g.  J.  Kr.  v Terstu  in  „Yremenski  prikazi,“  poslovenil 
Ch.  M.  v Ljubljani  so  pregledovalci  pohvalili  in  nasvetovali,  da  se  porabijo 
za  „Yečernice“  ali  pa  „Koledar“.  Odbor  je  predlogu  priterdil  in  spise  sprejel. 
Nagrada  se  bode  pisateljem  izplačala  po  natisu.  Tudi  boljši  spevi  in  pesmi 
Miljkota  Kmetiča  bodo  priložno  se  porabile  v „Yečernicah“.  Izmed  ostalih 
spisov  so  nekateri  po  osnovi  in  po  besedi  prav  dobri;  ker  pa  večidel  le  po- 
navljajo, kar  je  po  prej  snih  družb  in  ih  knjigah  že  natisnjeno,  ni 
bilo  odboru  mogoče,  pri  razdelitvi  daril  na  nje  se  ozirati.  Y to  versto  spa- 
dajo: „Nauk  o gospodinjstvu, “ „Bolezni  v glavi,“  „Kosovo  polje,“  „Kdo  dela 
točo?“  — Životopis:  „Yalent in  Yo dnik“  in  „France  Preširen“  le 
slabo  in  pristransko  posnema  mnogo,  mnogo  boljših  životopisov  teh  pesnikov, 
zato  za  družbo  ni  prikladen.  Driižbina  pravila  ne  pripuščajo  političnih 
razprav,  to  je  glavni  in  edini  pomislek,  kateri  brani,  da  izverstni,  dramatično 
osnovani  in  času  primerni  spis:  „Razpor  in  sprava^  ne  najde  prostora 

v kakej  družbini  knjigi.  Škoda  tudi,  da  je  sicer  prav  praktični  sestavek: 
„Hrošči  rilčkarji  — kmetu  škodljive  živalice‘^  zelo  poveršen  in 
toliko  pomanjkljiv.  Razgovor  o tem  spisu  pa  je  odbornikom  dal  povod,  da 
so  sklenili,  naj  se  naprosi  strokovnjak,  ki  bi  v p osebne  j knjigi  temeljito 
in  popularno  opisal  vse  škodljive  živali  in  rastline.  Tajniku  je  bilo 
naročeno,  naj  stopi  o tej  zadevi  z gosp.  profesorjem  Fr.  Erjavcem  v do- 
govor. — Drugi,  do  sedaj  ne  imenovani  rokopisi  nemajo  dostojne  tehtnosti, 
nekateri  so  slabe  dijaške  poskušnje , ki  razodevajo  hvalevredno  dobro  voljo, 
katerej  pa  še  primanjkuje  zrele  duševne  moči.  Spisi,  katerih  odbor  ni  sprejel 
v porabo,  so  bili  pisateljem  poslani  nazaj,  da  ž njimi  razpolagajo. 


23robiiOsti. 

^intanje.  Nekemu  mizarju  (ki  mi  je  to  pravil)  začne  roka  vsahnivati. 
Ko  pride  enkrat  k slovečemu  kmečkemu  zdravniku,  mu  ta  svetuje,  naj  si 
roko  švinta  o mladi  nedelji.  To  se  pa  takole  godi: 

Z nožem,  na  kteTem  je  vsekano  ime  Jezusa  in  Marije,  solnce  in  mesec, 
se  vreže  v serčni  perst,  3 ali  4 kaplje  kervi  se  vjamejo  na  košček  pavole  in 

ta  se  mora  zjutraj  pred  solncem  zanesti  k drevesu  (moškemu,  ce  je  bolnik 
možki,  ženskemu,  (3e  je  bolnica)  drevo  se  naverta  in  pavola  v luknjico  dene. 
Ce  se  človek  ozdravi,  se  drevo  posuši.  Mizar  je  terdil,  da  mu  je  pomagalo. 

Kvatre.  V kvaternem  tednu  ne  predejo  za  platno,  ampak  le  sučejo  niti 
— za  Jude.  V postu  je  najpred  kvaterni  teden;  potem  perva  postna,  za  to 
sredpostna  černa  — cvetna,  — velika  nedelja. 

Sredo  po  kvaterni  nedelji  grejo  kvatre  ven.  Tisti  veter,  ki  se  obderži 
sredo  po  kvaterni  nedelji,  derži  do  drugih  kvater. 

Na  vreme  v kvaternem  tednu  vselej  radi  gledajo  Slovenci.  F. 

Slovstvo. 

* Tiskariiica  družbe  sv.  Mohora  je  ravnokar  doveršila  tisk  druge  knjige 
„Ant.  Mart.  Slomšeka  zbranih  spisov“:  Basni,  prilike  in  povesti 
(zbral  in  vredil  Mih.  Lendovšek,  katehet  v Ptuji),  katere  zalogo  je  prevzela 
največ  zaradi  tega,  naj  bi  se  ne  ustavilo  (tega  se  je  bilo  v resnici  bati !)  vse 
hvale  vredno  početje  zbiratelja  in  vrednika  spisov  umerlega  knezo-škofa.' ‘ Če 
je  že  perva  knjiga  „Slom.  zbr.  sp.“  razveselila  sleherno  rodoljubno  slovensko 
serce,  reči  smemo,  da  tega  tudi  ova  druga  nič  manj  storila  ne  bo ! Da,  rekli 
bi,  da  je  notranja  vrednost  te  druge  knjige  še  mnogo  veča!  Zato  se  nadjamo, 
da  kljubu  slabim  , in  izdavanju  knjig  jako  neugodnim  časom,  v katerih  živimo, 
bodo  rodoljubi  vseh  slovenskih  pokrajin  vedeli  skerbeti  zato , da  družbena  ti- 
skarnica  pri  tem  početji  ne  bode  v zgubi  ostala.  Knjiga  obsega  25  tiskanih 
pol.  Cena  jej  je  nizka,  broširan  iztis  1 gld.  20  kt\,  terdo  vezan  1 gld.  30kr. 
Dobiva  se  v Celovcu  v tiskarnici  družbe  sv.  Mohora  in  pri  vseh  bukvarjih, 
ki  imajo  slovenske  knjige  naprodaj. 

3)^^  Perva  knjiga  te  zbirke:  „Slomšekove  Pesmi“  se  še  tudi  dobiva, 
broš.  iztis  po  90  kr.,  vezan  po  1 gold.  Naročuje  se  lehko  v tiskarni  družbe 
sv.  Mohora  v Celovcu,  ali  pa  pri  g.  izdaiateliu  Mih.  Lendovšek- u v 
Ptuji  (Pettau). 

* Mali  šopek  domoljubnih  eretličic.  Zbirka  pesnij,  katere  je  zložil 
in  izdal  Kadoslav  Silvester,  tergovski  pomočnik  v Vipavi.  Obsega  64  strani 
in  velja  25  kr.  Dobiva  se  pri  izdajatelju  v Vipavi,  pri  M.  Gerberju  v Ljubljani 
in  C.  Tandlerju  v Novomestu. 

Duhovske  spremembe  v Kerški  škofiji. 

0.  g.  K asi  Jož.,  fajmošter  v Glanhofnu  je  dobil  faro  Oajnče. 

0.  g.  Wieser  Andr.,  stolni  kaplan  in  vikar  oskerbuje  stolno  faro  v Celovcu,  in  č.  g. 
kaplan  Matevžič  Val.  faro  pod  Kernosom 

Umerla  sta:  P.  n preč.  gg.  dne  19.  jan.  Raupl  Janez,  stolni  korar  in  fajmošter  v 
Celovcu  in  dne  29.  jan.  Incko  Tomaž,  prošt,  častni  stolni  korar  in  fajmošter  pod  Ker- 
nosom. E.  I.  P. 

Razpisane  so  fare:  Globasnica  in  Vetrinj  do  26.  t.  m.;  Št.  Jurje  na  vinskih  goricah 
do  2.  marca  in  Podkernos  in  Eberstein  do  20.  marca. 

Listnica.  C.  g.  P.  v K.  Ostane  kot  lani,  hvala! 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  3#  ^ Oelovcu.  so.  in-arca  LotO  X. 


Z bogastva  na  nič! 

(Povest). 

(Dalje.) 

Nekega  dne  se  poloti  Kožanca  iz  dolzega  časa  želja,  da  bi  šel  na  Dunaj. 
Bil  je  že  v Terstu,  Zagrebu,  Gradcu  itd. , koder  je  včasih,  ki  so  bili  še  ranjki 
oče  živi , vozaril , na  Dunaji  pa  še  ni  bil,  slišal  pa  je  toliko  lepega  o tem 
mestu.  Prigovor  pravi:  kdor  gre  na  Dunaj,  mora  pustiti  trebuh  zunaj.  — 
Kožancu  tega  sicer  ni  bilo  treba,  ker  je  imel  še  dovelj  denarja,  pa  treba  mu 
je  bilo  kacega  spremljevalca,  ki  je  znan  na  Dunaji,  da  bi  ga  ondi  vodil  ter 
mu  razkazoval  znamenitosti. 

Tacega  tovariša  je  kmalo  dobil.  Štacunar  v bližnjem  tergu,  ki  je  bil  več 
let  na  Dunaji,  ponudi  se  mu  za  spremljevalca,  kterega  Rožanec  z veseljem 
sprejme,  obljub ivši  mu,  da  ga  ne  bode  pot  nič  stala. 

Rožanec  izroči  domd  gospodarstvo  pervemu  hlapcu  Štefanu,  ki  je  bil  še 
precej  zvesta  duša  ter  je  že  pri  njegovem  očetu  služil,  in  se  odpelje  nekega 
poletnega  jutra  s štacunarjem  proti  Dunaju.  — 

Rožanec  je  kar  stermel,  ko  je  videl  to  velikansko  mesto,  in  sam  ni 
vedel,  od  ktere  strani  bi  ga  začel  prej  ogledovati.  Štacunar  ga  je  peljal  v 
veliko  gostilno,  kjer  sta  si  najela  lepo  stanovanje  prav  drago,  kajti  v tako 
imenitnem  mestu  Rožanec  ni  hotel  biti  umazan. 

Dnevi  so  jima  naglo  potekali,  obiskala  sta  vse  znamenite  kraje,  tudi  v 
stolp  sv.  Štefana  sta  šla,  odkoder  je  Rožanec  zerl  po  prostranem  Dunajskem 
mestu  ves  zavzet,  kakor  Mozes  na  gori  Nebo  po  Kanaanski  deželi.  — Videla 
sta  različno  oblečene  ljudi  iz  raznih  krajev,  videla  vojaška  kardela  v paradi, 
slišala  veselo  godbo  itd.  itd.  Rožanec  ni  hotel  ničesa  zamuditi,  nobene  količ- 
kaj imenitne  stvari  prezreti , najraji  pa  je  zahajal  v „Prater,“  kjer  je  bilo 
veliko  ljudstva  skupaj,  kakor  domd  ob  sejmi,  in  kjer  se  je  videlo  vsaki  dan  kaj 
novega. 

Preteklo  je  štirinajst  dni  in  Rožanec  je  že  toliko  ogledal  Dunaj,  da  je 

vedel,  kakosen  je.  Denarja  je  jako  mnogo  potrosil,  ker  se  je  povsod  skazoval 
jako  radodarnega,  pa  tega  mu  ni  bilo  žal,  kajti  videl  je  Dunaj.  — 

Nekega  večera  prideta  Rožanec  in  njegov  tovariš  precej  vinjena  domu 
na  svoje  stanovanje. 

,,Ti!  — Jaz  sem  danes  sklenil  lepo  kupčijo,  da  bi  te  končaj !“  pravi 
štacunar  s prisiljeno  veselostjo. 

„Res?  Kakošno  pa?“  vpraša  Rožanec  radoveden. 

„Raca  na  vodi,  blagd  sem  si  kupil,  da  ga  imam  tri  leta  dosti  prodajati, 
in  pa  kako  ceno,  cen6!“ 

„To  si  pa  prav  storil.  Kako  ga  bodeš  pa  spravil  domov  ?“ 

„Dobil  sem  ravno  nekaj  praznih  voz,  ki  pojdejo  v Ljubljano.  Cisto 
malo  me  bode  stala  vožnja.  — Ali  nekaj , Lojze , bi  mi  ti  lehko  pomagal. 
Vzel  sem  premalo  denarja  seboj,  ker  nisem  mislil  na  to;  ko  bi  mi  ti  posodil 
tisoč  goldinarjev,  domd  ti  jih  takoj  vernem. “ 

Rožanec  pogleda  v listnico;  bila  je  še  precej  rejena,  ali  tisoč  gol- 
dinarjev? — 

„Nič  se  ne  boj , da  bi  ob  kaj  prišel , nisem  tistih  kateri  . . pravi 
štacunar  ponosno,  videti  da  se  Rožanec  obotavlja. 

,,Na,  saj  ti  jih  dam,  saj  ne  mislim  — “,  pravi  Rožanec,  „pogledal  sem 
samo,  če  bodeva  imela  dosti  še  za  pot.“ 

,,E  kaj,  sedaj  bova  hitro  doma.“ 

Rožanec  odšteje  tisoč  goldinarjev,  in  štacunar  jih  vesel  spravi  v žep.  — 

Ko  se  Rožanec  drugo  jutro  prebudi,  ni  bilo  štacunarj a nikjer.  Radoveden, 
kam  bi  bil  šel,  popraša  strežaja  po  njem.  Ta  ne  ve  druzega,  nego  da  je  pred 
polnočjo  nekdo  šel  iz  hiše,  najel  zunaj  stoječi  voz  ter  se  odpeljal.  — Ro- 
žancu prihaja  gorko,  slutil  je,  da  se  ta  reč  ne  bode  dobro  izšla.  — Berž  se 
obleče,  dirja  po  mestu,  išče  po  kerčmah,  kamor  sta  navadno  zahajala,  pa  o 
štacunarju  ni  duha  ne  sluha.  Opoldne  pride  ves  spoten  domov  ter  popraša,  če 
ga  še  ni  bilo;  strežaj  mu  odgovori,  da  ne.  — Sedaj  je  bilo  očito,  da  je  šta- 
cunar pobegnil  z denarjem. 

„Osleparil  me  je  ta  prekleti  potepuh!  vsklikne  ter  si  seže  v lase.  „Oh 
moja  neumna  butica!“ 

Jame  preštevati  denar.  Toliko  je  še  bilo,  da  plača  stanovanje  in  pošteno 
pride  domov,  dosti  več  pa  ne. 

Rožanec  se  je  sedaj  še  tolažil  s tem,  da  je  je  nemara  goljufivi  štacunar 
pobral  domov,  da  ondi  proda  svoje  imetje,  ter  potem  pobegne  iz  dežele,  zato 
je  sklenil  takoj  drugo  jutro  odpotovati,  da  bi  ga  še  o pravem  času  domd  za- 
sačil ali  si  vsaj  zagotovil  njegovo  premoženje.  — 

Zvečer  stoji  Rožanec  pred  neko  štacuno  ter  ogleduje  razpoloženo  blag6. 
Marsikaj  mu  je  bilo  všeč,  rad  bi  bil  kaj  kupil,  da  bi  nesel  domov,  po  njegova 
mošnja  je  bila  prepičla.  Nakrat  se  mu  približa  mlad,  čedno  oblečen  človek  in 
potapljajo  ga  po  rami,  pravi  mu:  „Pazite,  da  vam  kdo  ne  ukrade  denarja, 
tukaj  so  vsakoverstni  ljudje. “ Rekoč  se  izgubi  med  memogredočimi  ljudmi. 

Rožanec  se  nekako  nevoljno  ozre  po  ptujcu,  misleč,  da  že  tudi  ta  ve, 


kako  se  je  dal  opehariti  sinoči  ter  ga  sedaj  zasmehuje,  — potem  odide  dalje 
v bližiio  gostilno  večerjat.  — Po  večerji  seže  v žep  po  listnico,  da  hi  plačal; 
— žep  je  prazen. 

Kakor  besen  plane  kviško  ter  hoče  iz  sobe,  pa  pri  durih  ga  ustavi  na- 
takar rekoč,  da  naj  prej  plača.  Divje  ga  pogleda  Kožanec,  kot  bi  ga  bil  hotel 
z očmi  prebosti,  tako  da  so  se  jeli  šibkemu  natakarju  že  strahu  lasje  ježiti 
na  glavi,  — potem  pa  seže  v žep,  izvleče  ven  nekaj  drobiža,  ter  ga  zažene 
po  mizi  grozno  preklinjajo  vse  Dunajčane  in  ves  goljufivi  in  tatinski  svet. 

Sedaj  je  bil  ljubi  Kožanec  čisto  na  suhem,  in  še  toliko  ni  imel,  da  bi 
potne  stroške  plačal.  V obupu  se  ga  polasti  grozna  misel,  da  bi  kar  sam  sebe 
končal  v valovih  Donave,  pa  o pravem  času  se  še  domisli,  da  je  tu  na  Dunaji 
neki  pravdarski  dohtar,  kteri  je  nekdaj  bival  v Ljubljani  ter  je  rankemu  Ro- 
žancu tožbe  delal.  K temu  se  napoti,  ta  mu  mora  posoditi  denarja,  da  pride 
domov.  Po  dolgem  iskanji  in  izpraševanji  najde  konečno  starega  doktorja,  ki 
se  je  neizrečeno  čudil,  videti  nakrat  mladega  Rožanca  na  Dunaji.  Ta  mu  ra- 
zodene svojo  žalostno  osodo  ter  ga  prosi,  da  bi  mu  posodil  toliko,  da  plača 
stanovanje  na  Dunaji  ter  da  se  odpelje  domov. 

Blagi  doktor  rad  usliši  njegovo  prošnjo,  da  mu  potrebni  denar,  in  Ro- 
žanec je  bil  zopet  rešen. 

Pervokrat  v svojem  življenji  je  iskal  pomoči  pri  tujih  ljudeh,  pervikrat 
je  vzel  denar  na  posodo,  in  videl  je,  kako  je  to  hudo,  če  človek  nima,  kedar 
pritisne  sila.  — 

Drugo  jutro  je  Rožanec  zapustil  Dunaj ; ta  nesrečni  Dunaj,  da  ne  bi  ga 
bil  nikdar  videl! 

Na  štacunarjevem  domu  ni  našel  nikogar,  duri  so  bile  zaperte  in  memo 
gredoči  kmet,  kterega  je  Rožanec  prašal  po  gospodarji,  mu  pove,  da  je  šta- 
cunar  že  pred  štirinajstimi  dnevi  nekam  pobegnil,  iz  mesta  pa  so  prišli  go- 
spodje, kterim  je  bil  neki  sila  veliko  dolžan,  ter  so  vse  zapečatili. 

Sedaj  je  Rožancu  tudi  posledna  nada  ugasnila,  še  kdaj  dobiti  denar 
nazaj.  — Ni  mu  bilo  tolikanj  za  denar,  saj  je  imel  še  posestvo,  nego  zarad 
sramote  pred  ljudmi.  In  res,  kmalo  se  je  raznesla  vsa  dogodba  po  okolici, 
in  ljudje  so  si  pripovedovali  srečevaje  se,  ali  pa  v nedeljo  pred  cerkvijo,  kako 
je  Rožanec  hodil  na  Dunaj.  Konečno  je  nastal  celo  prigovor,  da  so  onemu, 
ki  je  popijal  in  zapravljal,  rekali,  da  hodi  na  Dunaj.  — 

Rožanca  je  ta  nesreča  tako  poparila,  da  se  ni  za  nobeno  stvar  več  zmenil, 
niti  za  gospodarstvo,  niti  za  tovaršije.  Cele  dni  je  lazil  zamišljen  okrog,  nič 
ni  govoril,  in  če  ga  je  kdo  kaj  vprašal,  odgovarjal  je  le  kratko,  ali  pa  celo 
nič.  Včasih  pa  je  sedel  zopet  cele  ure  v kerčmi  ves  zamišljen  sam  va-se,  ter 
neprenehoma  pil. 

Ko  se  ni  dalo  od  nikoder  več  dobiti  denarja,  jel  je  sekati  les  in  pro- 
dajati, in  po  njegovih  gozdih,  kjer  so  poprej  rasla  mogočna  smrekova  in  hra- 
stova debla,  kjer  sta  visoka  praprot  in  gosto  resje  krila  tla,  pela  je  sedaj 
dan  na  dan  neusmiljeno  sekira  ter  podirala  krasna  drevesa.  Mesto  temnega 


gozda  bila  je  kmalo  sama  goličava,  ktero  je  opekalo  vroče  solnce,  ki  prej 
nikdar  ni  prerilo  skozi  gosto  vejevje  na  vedno  vlažna  tla.  — 

Ljudje  so  govorili,  da  gre  Kožančevo  posestvo  h kraji,  in  prav  so  imeli. 
— Ob  letu  je  tičal  Kožanec  že  tako  v dolgovih,  da  se  ni  mogel  nikamor  več 
ganiti,  in  druzega  mu  ni  kazalo,  nego  posestvo  prodati,  da  plača  upnike,  z 
ostalim  denarjem  pa  kaj  druzega  začne. 

y nedeljo  popoldne,  ko  so  se  ljudje  sešli  pred  cerkvijo,  stal  je  berič  na 
cerkvenem  obzidji  ter  kričal,  da  bode  v četertek  Kožančevo  posestvo  na  drobno 
razprodano.  — Sosedje  so  z glavami  majali  ter  djali : „tako-le  je,  kdor  hodi 
na  Dunaj. “ — „In  kdor  ne  moli  in  se  Boga  ne  boji,“  pristavila  je  kaka  po- 
božna tetka. 

V četertek  so  se  res  zberali  v Kožančevi  hiši  vsi  sosedje  iz  okolice, 
prišel  je  zraven  tudi  komisar  iz  bližne  grajščine , njegov  berič  z velikimi 
bukvami  in  pa  župan.  Rožanec  je  sedel  najzadnji  na  klopi  s prekrižanima 
rokama  in  z v tla  obernjenim  obličjem,  ter  poslušal,  kako  se  njegovo  po- 
sestvo terga  na  kose,  ki  je  bilo  tako  lepa  celota.  — Na  sedemnajst  kampov 
so  razdjali  Kožančevo  posestvo  in  kupili  so  ga  večidel  sami  revni  vaščani, 
ki  pred  par  leti  še  svojega  pohištva  niso  imeli,  in  ktere  je  Rožanec  v svoji 
mogočnosti  sploh  imenoval  le  berače  ter  jih  čertil  kot  tern  v peti. 

Pa  berači  so  razdjali  njegovo  kraljestvo,  da  ni  njiva  pri  njivi,  niti  se- 
nožet pri  senožeti  ostala. 

(Kouec  prihodnjič.) 

0 svatbi  kralja  velikomoravskega. 

Obraz  iz  IX.  stoletja. 

(Po  M.  J.  Hurban-u  posnel  Fr.  Jaroslav.) 

(Dalje.) 

V. 

Leta  870  bila  je  pokrajina  češka  v žalostnih  razmerah.  Od  zapada  je 
perhal  vanjo  bojni  narod  nemški,  v sosedno  deržavo  velikomoravskega  ni  zau- 
pala, kajti  po  tej  se  je  bilo  že  razširilo  kristijansko  naboženstvo,  ko  so  Čehi 
še  v poganstvu  blodili.  Negotovost  ta  v českej  pokrajini  pa  ni  mogla  že 
dolgo  trajati,  kajti  mrak  na  zapadli  se  je  kopičal  čedalje  huje,  in  zbog  tega 
je  nastal  skrajni  čas  pomisliti  o tem,  kako  bi  se  narod  češki  še  mogel  na- 
dalje obderžati  v svobodi. 

Da  se  je  narod  češki  tako  dolgo  branil  sprejeti  naboženstvo  kristjansko, 
ko  so  bratje  Slovaki  in  Moravci  že  davno  uživali  tega  nebeškega  darh,  krivo 
jo  bilo  to,  ker  so  narod  češki  kristijaiiili  nemški  menihi  — pa  nemški  cesarji. 
Nemški  menihi  so  učili  v jeziku  nerazumljivem,  nemškem  ali  latinskem,  ki 
ga  ljudstvo  ni  umelo  in  zbog  tega  tudi  resnice  nauka  niti  spoznati  niti  se 
okleniti  ga  ni  moglo.  In  cesarji  nemški  so  z naboženstvom  koj  vpeljali  de- 
setino in  raboto.  A narod  je  raje  volil  svobodo  pogansko,  nego  robstvo  kri- 


stijansko  in  prav  zato  so  Čehi  ostali  še  na  dalje  v svojem  slovanskem  po- 
ganstvu. 

Po  drugem  potu  pa  je  prišlo  kristjanstvo  v deržavo  velikomoravsko. 
Eadislav  je  poklical  v Nitro  Cirila  in  Metoda,  apostola  Slovanov,  ki  sta  ljud- 
stvo v resnicah  sv.  evangelija  v slovanskem  jeziku  podučevala , ter  tudi  sv. 
pismo  na  slovenski  preložila.  Vsled  tega  tedaj  nam  je  jasno,  zakaj  so  Slovani 
velikomoravski  in  pemski  o tako  različnem  času  dospeli  do  kristijanstva ; po 
neenakih  potih  so  bili  do  njega  vodjeni. 

Te  žalostne  razmere  na  Češkem  je  zgodaj  opazil  Ludovik,  nemški  cesar, 
in  zato  je  nastojal  tem  bolj  napeljati  jih  sebi  na  kofist,  čim  bolj  je  hrepenel 
osvetiti  se  Čehom.  Vojne  njegove  so  bile  mnogo  potov  od  Čehov  potolčene, 
menihi  pa  v Veltavo  pometani. 

In  cesar  se  je  sedaj  tudi  poprijel  ugodne  prilike;  kajti  koj  po  odhodu 
Svatoplukovem  je  odposlal  dvanajst  poslanikov  k Borivoju,  češkemu  knezu, 
ki  naj  ga  pregovore  na  to,  da  bode  vsako  leto  plačal  neko  svoto  Nemcem, 
ter  tudi  brez  pomisleka  sprejel  naboženstvo  kristijansko. 

Ali  kakor  je  Ludovik  o pogubi,  isto  tako  nasproti  je  Borivoj  o ohra- 
njenju  svojega  naroda  premišljeval.  Borivoj  je  dobro  poznal  silo  svojega  naroda, 
tudi  ni  preziral  rastoče  moči  nemškega  cesarja , in  prav  zato  je  klical  na 
Višegrad  vladike  in  vojvode  svoje  zemlje,  ter  jim  govoril  modre  besede.  Spo- 
znal je,  da  bi  bilo  pametno,  da  bi  se  narod  češki  spustil  pod  obrambo  moč- 
nega Svatopluka,  tečasnega  kralja  slovenskega,  o čigar  moči  se  je  sila  nemška 
že  razbijati  začela.  Knez  Borivoj  je  užival  ljubezen  in  zaupanje  svojih  pod- 
ložnikov, in  zato  je  nasvet  njegov  tudi  obveljal.  Odbrali  so  poslanstvo  voj- 
vodov in  vitezov  čeških,  kterim  sta  načelovala  junaka  Svatoslav  in  Yitislav. 
Darovi,  ki  so  jih  imeli  pokloniti  Svatopluku,  bili  so  osedlani  konji,  ščiti  in 
drugo  orožje.  Predno  pa  se  je  zborovanje  končalo,  sporočil  je  gradnik  više- 
grajski  dohod  poslancev  nemških  iz  Keznega. 

Dovolilo  se  je  jim  vstopiti. 

Dvanajst  nemških  vitezov  odurnega  pogleda  je  stopilo  v dvorano.  Eden 
izmed  njih  je  pričel  govoriti  tako-le : 

„Čuj,  češki  knez  Borivoj,  in  vi  navzoči  gospodje!  Volja  je  našega 
neupogibljivega  cesarja  in  gospoda,  da  bi  češka  zemlja  za  one  krivice,  ktere 
so  bili  pogani  našim  menihom  storili , dajala  vsako  leto  500  konj  njegovej 
svitlosti,  ter  da  bi  neodlogoma  sprejela  naboženstvo  Kristusovo.  Ako  pa  bi  se 
vi  protivili  temu,  ako  bi  se  vi  osmelili  dolžno  poslušnost  cesarju  odrekati,  no 
vedite,  da  vas  na  to  prisili  meč  nemški!  In  potem  beda  vam!“ 

Kri  češka  je  vskipela  v žilah  vojvodom  češkim;  skoraj  bi  bila  zadela 
zaslužena  pokora  tega  prederznika,  da  ni  knez,  čuvajoč  pravo  in  dolžnost 
poslanstva  in  gostoljubja,  sam  odgovoril. 

„Upokojite  se,  junaki  česki,“  spregovoril  je  Borivoj,  „hočem  jaz  v imenu 
vašem  odgovoriti  na  to  nesramnost  cesarja  in  gospoda  nemškega.  Čujte,  vi 
poslaniki  nemški!  Sveto  je  gostoljubje  pri  Slovanih,  in  zbog  tega  odpuščam 
vam  to  derzovitost  in  surovost,  s ktero  ste  se  proti  našemu  narodnemu  po- 

nosil  pregrešili.  Tudi  mi  smo  narod!  Nu,  le  sporočite  svojemu  cesarju 
in  gospodu , da  ne  zna  češki  narod  tilnika  svojega  vpogibati  v jarem  robski, 
on  zna  toniti  v vlastnej  kervi,  v možatem  boju  prelitej.  Saj  ve  vaš  cesar  in 
gospod,  da  so  črepinje  naše  terde,  da  so  ščiti  naši  neprebitni,  da  so  meči 
naši  bridki!  Naj  se  le  spomni  846  L,  ko  je  njegova  vojna  na  terdih  skalah 
naših  Kerkonošev  bedno  sniert  našla.  Ha  Nemci ! povernite  se  k svojemu  ce- 
sarju in  gospodu,  in  sporočite  mu  naš  odgovor:  Naj  le  pride  na  Oesko!“ 

Krepko  je  govoril  te  besede  Borivoj,  tako  krepko,  da  je  ves  zbor  za- 
gromel:  „Slava  Borivoju,  slavnemu  knezu !“ 

Na  dvoru  višegrajskem  odmeva  kopitanje  konj  in  zvenenje  mečev.  Od- 
delek vitezov  polagoma  dervi  skozi  vrata  višegrajska.  Vračajo  se  na  zapad 
Nemci  k cesarju  nemškemu;  a Čehi  nagnejo  na  vzhod  h kralju  slovenskemu. 

VI. 

Z mladoletjem  871  1.  se  je  začelo  novo  življenje  v Keznem.  Nove  nade, 
novi  naklepi  so  zanimali  duhove  nemške.  Svatba  in  vojna  se  v Keznem  pri- 
gotovljate;  oj  kako  različna  posla  ljudska! 

Na  vso  moč  razdražen  je  bil  cesar  zbog  smelega  odgovora  Borivo- 
jevega;  začel  je  nabirati  vojno  na  Čehe,  in  koj  bi  bil  vzdignil  se,  da  ni  na- 
stopivša  zima  pretergala  vse  namere. 

Pa  tudi  priprava  za  svatbo  mu  je  mnogo  zaprek  nametala  preko  pota. 
Vitezi  nemški  so  se  veselili  svatbe  Svatoplukove,  kajti  so  vedeli,  da  Svatopluk 
je  premožen  kralj.  Zbog  tega  so  se  nadejali,  da  se  hočejo  dobro  imeti,  ko  se 
bode  po  staronemškem  običaju,  kakor  vele:  „mit  Saus  und  Braus“  svatovalo. 
To  je  bilo  njihovo  edino  razkošje;  kajti  če  niso  imeli  boja,  ali  če  niso  se 
klatili  po  gorah,  imeli  so  malo  ugodnih  dni.  Prav  zato  pa  sedaj  vojski  niso 
kaj  dosti  naklonjeni  bili,  in  to  se  je  cesarju  tudi  povedalo. 

Nič  Čudnega  tedaj,  da  je  tudi  cesar  se  udal,  da  se  vojska  odloži.  Zato 
pa  je  tem  bolj  skerbel  za  svatbo,  ter  se  tolažil,  da  hoče  po  svatbi  na  Borivoja 
udariti  in  pokoriti  ga. 

Stari  grad  cesarski  so  prenavljali.  Stare  sobe,  mračni  hodniki  in  dvorane, 
ktere  so  bile  priljubljene  Karolu  silnemu,  prevideli  so  s potrebno  opravo, 
mala  okna  so  povečali,  vrata  z novimi  režij  arijami,  nemško  viteštvo  kazočimi, 
okrasili,  starodavne  obraze  po  hodnikih  razstavili,  meče  in  ščite  slavnih  pred- 
nikov cesarjevih  na  dan  znosili,  — s kratka:  vsa  slava  nemška  se  je  na  ogled 
stavila,  da  tako  pomore  poslaviti  svatbo  Svatoplukovo  z Adelhajdo. 

Cesar  Ludovik  s svojim  sinom  Karlmanom  se  je  verlo  radoval  v svojem 
sercu;  kajti  zapletla  sta  se  v zadeve  njima  jako  ugodne.  Spoj enj e Svatoplukovo 
ž njima  ni  bilo  drugo,  nego  pletivo,  v ktero  se  je  silni  lev  nevedoma  za- 
pletel, in  ki  jima  hoče  pokoren  biti  brez  velikega  truda.  Bala  sta  se  rastoče 
sile  Svatoplukove,  kajti  previdela  sta,  da  bi  se  on  utegnil  spojiti  z Bori- 
voj em,  ter  tako  na  veke  uničiti  nade  nemške. 

In  zato  se  nista  mogla  dosti  naveseliti  pogodbam , ki  sta  jih  bila  Sva- 
topluku  vsilila. 

Nekega  dne  je  bil  napovedan  cesarsk  lov  na  čest  Adelhajdi,  na  kterega 
je  tildi  ona  došla. 

Pred  solnčnim  izhodom  je  bila  družba  lovska  že  v hribih,  Adelhajda, 
na  vrancu  in  v mičnej  lovskej  opravi,  bila  je  biser  vse  družbe  lovske. 

Lovci  cesarski  so  razstavili  lovce  po  skalah , podolih  in  ertinah,  lovski 
rogovi  so  zapeli,  kmalo  zopet  utihnili,  in  začelo  se  je  razlegati  ščeketanje  psov. 

Živa  Adelhajda,  hrepeneč  po  slavi  lovskej,  izvolila  si  je  samotno  mesto 
na  stermej  skali,  s ktere  se  je  odpiral  jej  razgled  na  nektere  sem  in  tam  ob- 
delane izseke.  Ogledala  se  je  enekrat  sem  in  tj  e,  potem  pa  sedla  na  skalo  in 
se  vtopila  v misli.  Misel,  kaj  poreče  junaški  Svatopluk,  kedar  ugleda  kakovo 
zver  ž njenim  lokom  in  od  nje  poderto,  privedla  je  kmalo  jo  v solnčni  obzor  slave 
Svatoplukove.  Njen  duh  se  je  vzdignil  z obzorja  teh  starih  germanskih  lesov 
na  zlatoklasno  polje  in  vinorodne  griče  nitranske,  pa  v zahladje  lip  veliko- 
moravskih.  Ondi  je  ona  gledala  sebe  poleg  slavnega  Svatopluka,  ovenčanega  s 
kraljevskim  veličestjem. 

Serce  njeno  se  je  imelo  na  tej  ljubezni  do  Svatopluka,  on  je  bil  jej 
edino  blago,  edini  žarek  življenja,  vsa  je  gorela.  Če  je  le  pomislila  nanj. 

S premišljevanja  jo  izbudi  šumenje  v germovju  pod  skalo.  Ogledala  se 
je,  vzdignila,  in  pri  tej  priči  se  je  ponevedoma  izstrelila  strelica  ter  sferčala 
doli  v bližnje  jelke.  In  ko  je  Adelhajda,  vsa  terda  zbog  tega  nenadnega  na- 
klj lička  v dol  gledala,  stopil  je  iz  gostega  germovja  prismuknjeni  grof  Rudolf, 
ter  divje  pogledal  gori  na  skalo. 

„Ha,  gašarica!  ali  po  skalah  lovite  sanje  o svojem  Svatopluku?  Jaz  vas 
naučim  ljubezen  mojo  zamotavati !“  In  potegnivši  s pleč  lok  pomeri  in  iz- 
streli v strup  pomočeno  strelico  na  Adelhajdo.  Strelica  je  zadela  nekoliko 
vej,  zadela  ob  operesen  klobuk  Adelhajdin,  sferčala  še  malo  naprej,  in  v lesu 
pala  na  tla. 

Adelhajda  več  ni  videla  grofa,  le  toliko  je  v hipu  opazila  bila,  da  je  ' 
vtekel  v goščo.  Zgrabivši  lovski  rog  je  dala  znamenje,  da  se  berzo  morajo 
sniti  vsi  lovci. 

Cesarjev  lovec  je  pervi  bil,  ki  je  kneginjo  povprašal,  kaj  je  jej,  da  je  tako 
prepadena,  in  da  je  klobuk  načet.  Adelhajda  pa  je  molče  zavsedla  konja  ter 
z vso  družbo  vračala  se  v Rezno. 

VIL 

Stopimo  k Svatopluku;  pogledimo  v Nitro,  da  vidimo  njega  in  narod 
njegov. 

Novica,  da  nakanja  Svatopluk  z nemško  kneginjo  se  poročiti,  nemilo 
je  zadela  pervaštvo  in  večino  slovenskega  naroda.  Vsi  oni,  kteri  so  mogli 
predvideti  nasledke  tega,  bali  so  se  bodočnosti;  kajti  dobro  že  so  poznali 
zveze  z Nemci.  Svatopluk  je  imel  med  svetovalci  viteze  in  občane,  kteri  so 
bili  v bojih  osiveli  in  v zbornicah  se  postarali,  oni  so  bili  živi  svedoki  zgo- 
dovine velikomoravske  deržave,  ki  se  je  v tako  kratkem  času  na  tako  visoko 
stopinjo  slave  in  imenitnosti  vspela.  Ž njihovo  pomočjo  so  se  predniki  Sva- 
toplukovi  proslavili , ž njihovo  pomočjo  je  tudi  Svatopluk  se  vzdignil  na  to- 

liko  slavo.  No  postopanje  Svatopliikovo  v novejem  času  je  nemilo  sekalo 
njihovo  domoljubno  serce,  kajti  videli  so,  da  kralj,  komaj  osvodivši  se  kremp- 
ljev nemških,  znova  se  zamotava  v zanjke  nemške,  ter  s tem  tudi  deržavo 
svojo  za  seboj  poteguje. 

Po  Nitri  pa  so  se  raznašale  različne  in  nasprotne  govorice.  Spervega  se 
je  govorilo,  da  kneginja  z dvora  Ludovikovega  bode  kraljica  velikomoravska, 
odkar  pa  so  poslaniki  Borivojevi  pri  Svatopluku  bili,  začeli  so  drugi  terditi, 
da  češka  kneginja  bode  nevesta  kralja  velikomoravskega ; kajti  še  nobeni  po- 
slaniki tako  dolgo  in  tako  slavno  niso  bili  priderževani  v Nitri , kakor  le-ti. 

Svatopluk  sam  je  od  tedaj,  ko  je  bil  v Keznem,  obnašal  se  do  cela 
samooblastno ; da  je  delal  priprave  za  slavnosti,  to  se  ni  tajilo , da-si  nobe- 
nemu, razen  Metodu,  ni  zaupal,  da  to  so  svatovanjske  priprave. 

Tako  tajno  in  nezaupljivo  obnašanje  Svatopliikovo  pa  v tej  dobi  niso 
mogli  gledati  ravnodušno  odlični  in  glavni  svetovalci  njegovi,  in  začeli  so  se 
med  seboj  posvetovati,  kako  bi  kralju  svoje  mnenje  objavili,  ter  njega,  ako 
za  gotovo  meni  z nemško  kneginjo  se  poročiti,  na  nevarnost  tega  podvzetja 
opozoriti  mogli.  Zato  so  povabili  med-se  zaupnika  kraljevega,  biskupa  in 
apostola  slovanskega  Metoda,  ter  mu  pokladali  na  serce,  naj  bi  Svatopluka  o 
njihovem  mnenju  osvestil,  ter  ga,  ako  je  mogoče,  od  nevarnega  predvzetja 
odvernil.  Metod,  ki  je  iskreno  ljubil  narod  slovenski,  obljubil  je  vso  svojo 
veljavo  zastaviti  na  to,  da  bi  se  Svatopluk  v take  zanjke  ne  zapletel.  — 

„Dolgo  te  pričakujem,  oče,“  nagovoril  je  Svatopluk  vstopivšega  Metoda, 
ki  se  je  bil  zapoznil  v zboru  vladik  in  svetovalcev  Svatoplukovih,  in  ni  došel 
ob  navadnej  uri. 

„Milost,  kralj  moj,  važne  reči  so  me  zaderževale,“  odgovoril  je  resnobni, 
sivolasi  Metod. 

„0j,  oj,  važne  reči!  Kaj  pa,  ali  niso  reči,  o ktereh  se  jaz  s teboj  zgo- 
varjam,  dovolj  važne  nadaljeval  je  kralj,  in  dovolj  očitno  kazal,  da  težko- 
miselnost  in  oinerza,  ki  ste  od  povernitve  njegove  z Nemškega  duha  njego- 
vega čedalje  bolj  obsedale,  ste  že  visoko  dospeli.  Ni  bila  njegova  navada  tako 
brezobzirno  govoriti  z Metodom,  kterega  je  očeta  imenoval.  Ali  Metod  je  bil 
mož  duha  zavednega,  misli  sicer  mirnih,  in  strahu  ni  poznal.  Prešel  je  bil 
mnogo  šol  terpke  osode,  in  zato  je  tudi  ta  hip  ohranil  mirnost  duha,  ter 
začel  zaupljivo  govoriti  tako-le : „Škoda,  velika  škoda,  kralj  moj,  za  tebe  in 
tvojo  deržavo,  da  ne  dovoljuješ  govoriti  onim,  ki  imajo  pravico  s teboj  se 
posvetovati  o rečeh,  o kterih  se  jaz  zgovarjam  in  ki  so  gotovo  najvažniše. 
Oni,  ki  so  odbrani  za  podporo  tvojemu  prestolju,  obernili  so  se  do  mene, 
m jaz  sedaj  prihajam  naravnost  iz  njihovega  zbora,  v kterem  smo  se  posve- 
tovali o tvojem  blagru,  pa  o blagru  deržave  velikomoravske,  tedaj  o zadevah 
važnih,  neskončno  važnih. “ 

„Vem,  vem,  da  Slovaki  in  Moravci  niso  zadovoljni  z menoj  od  takrat, 
ko  sem  se  bil  z Nemškega  povernil,  in  je  govorica  zastran  moje  svatbe  med 
nje  se  zatrosila.  Ali  tudi  vem,  oh  dobro  vem,  kje  je  izvir  tej  sumljivosti, 

predobro  vem,  in  preklinjam  dan  na  dan  grešni  svoj  čin,  s kterim  sem  slavo 
svojo  omadeževal  na  veke,  — pogiibivši  velikega  Kastislava 

„Pa  oče nadaljeval  je  Svatopliik  razvnet,  „tu  pred  obličjem  živega 
Boga  te  overjam,  da  edina  sverha  mojega  življenja  je  blagor  Velike  Morave. 
Vsa  sila  moja  je  obernjena  temu  plemenu  slovenskemu.  Da  sem  nakanjal  za- 
ročiti se  s kneginjo  nemško,  ter  s tem  samemu  sebi  nasilje  učiniti,  izviralo 
je  edino  s tega  svetega  predvzetja,  da  narodu  svojemu  pomorem,  in  prav 
zbog  tega  me  Slovaki  na  sumu  imajo.“ 

„Metod,  oče,  jaz  vem,  kaj  sem  bil  zakrivil  nad  svojim  ljudstvom ! Jaz 
sem  svoje  ljudstvo  oropal  velikega,  modrega,  silnega  in  slavnega  kralja;  ali 
jaz  sam,  prav  sam  hočem  temu  svojemu  ljudstvu  izgubo  poverniti.  Omade- 
ževal sem  z neberzdano  strastjo  in  čestilakomnostjo  slavo  svojo,  pa  jo  hočem 
umiti  s svojo  silo  in  delavnostjo.  Toda  žalibog,  žalibog  da  mojega  serca  ne 
vidi  noben  človek!  Oh!“  — 

Besedo  je  pretergala  serčna  bolest,  znojne  kaplje  so  stopile  kralju  na 
čelo.  Nastala  je  tihota.  Metod  je  znal  oceniti  važnost  te  tihote,  in  molčal  je 
tudi  on. 

„Ali  pa  morem  oče,  povedi,  ali  pa  morem  drugače  delati,  če  hočem 
doseči  veliko  sverho,  s ktero  bodem  upokojil  svojo  dušo  ? Kdo  ne  pozna  velike  moči 
neprijatelja  našega?  In  kako  naj  bi  ga  učinil  neškodljivega  ter  zelo  ranjenemu 
svojemu  narodu  pomagal?  Ali  ni  dobra  moja  misel,  zazibati  tega  razdraženega 
leva  v spanje,  med  tem  pak  ojačiti  svoje  ljudi,  ter  jih  poščuvati  n^nj  in  po- 
koriti ga?  — Konečno  že  tudi  poizvem,  kje  biva  kneginja  slovanska,  ki  bi 
kristijanski  prestolj  Velike  Morave  krasiti  mogla.  “ 

Svatopliik  je  govoril  ginjenega  serca.  Presekal  je  besedo  Metod. 

„Motiš  se,  kralj  moj,  ako  meniš,  da  narod  tebi  ne  zaupa  zaradi  čina 
tvojega,  — če  tudi  grešnega.  Sila  tvojega  duha  in  dejanja,  s kterim  si  se 
izkazal,  je  že  izbrisala  ta  madež;  kajti  znaj,  kralj  moj,  da  edino  tvojo  na- 
kano, sprejeti  za  ženo  kneginjo  nemško,  narod  ne  odobrava  in  se  je  boji.  Jaz 
priterjujem  tvojemu  svetemu  namenu,  — vse  za  blagor  naroda  svojega!  — 
a čudim  se  tvojej  malomiselnosti  o narodu  junaškem,  narodu  slovenskem.  Po- 
znam veliko  moč  cesarja  nemškega,  ali  tudi  poznam  pri  odvažnosti  tvojega 
duha  nepremagljivost  Slovakov.  S koliko  peščico  ljudij  je  iztiral  Mojmir,  s 
koliko  peščico  je  pognal  iz  dežele  Kastislav  vojno  nemško?  Svatopliik,  ti 
vidiš  samo  neprijateljsko  moč,  a pozabljaš  vlastnega  naroda  izkušeno  in  po- 
znano junaštvo !“ 

Svatopliik  je  bil  ves  zmešan ; v glavi  mu  je  vrelo , obraz  pa  je  studa 
zarudel.  Metod  je  nadaljeval: 

„A  meniš,  veliki  unuk  velikega  Kastislava,  da  bi  prestolj  tvoj,  s kervjo 
slovansko  uterjen,  Nemkinja,  če  še  tako  slavne  rodovine,  z večim  bliščem 
obdajala,  kakor  kneginja  rodu  slovanskega,  če  tudi  morda  slabejega?  Vem 
sicer,  in  hvalim  tvojo  gorečnost  kristijansko , da  nočeš  pomisliti  na  slavni 
knežji  rod  čeških  vladarjev,  ki  še  v poganstvu  živi,  ali  vedi,  če  si  mogel  pri- 
dobiti Kristusu  Veliko  Moravo,  mogel  bi  pridobiti  tudi  sosedne  Cehe!“ 

Zgovornost  Metodova  je  predvladala  vse  ugovore  kraljeve,  in  zato  je 
Svatoplnk  nazadnje  nekako  merzlo  omenil:  „Pač  dosti  slabo,  da  vi  duhovni 
oče,  tako  pozno  na  to  pridete,  in  nasproti  tudi  žalostno,  da  Borivoj  tako  dolgo 
odklada  sprejeti  sveto  evangelije  Kristusovo !“ 

„Ne  tako,  kralj  moj,“  odgovoril  je  Metod.  „Ali  bi  mi,  ki  smo  bili  po- 
klicani v tvojo  deržavo,  ali  bi  smeli  skerbeti  za  tujo  deržavo?  No,  pa  še 
nekaj.  Ali  je  mogel  Borivoj  s svojim  narodom  spoznati  Kristusa,  ki  mn  je 
bil  z robstvom  in  okovi  oznanjevali?  Na  tebi  je  bilo  in  Še  je,  o kralj,  preje 
poskerbeti  o tem,  kakor  na  Nemško  po  ženo  hoditi 

Nehaj,  nehaj  oče,  odpusti  mi  moje  prenagljenje.  Človek  sem  in  težko 
je  breme  velike  deržave.  Kar  sem  bil  opustil  jaz,  to  sedaj  tebi  naročam.  Naj 
se  odpravi  s teboj  poslanstvo  na  Višegrad.  Oskerbeti  vse  potrebe  nebeškega 
kraljestva  mojemu  in  sorodnemu  narodu,  jaz  pa  hočem  ukrepati  o potrebah 
časnih  svojih  in  svojega  naroda. “ 

Metod  je  odšel  iz  kraljeve  izbe.  Svatoplnk  se  je  vergel  na  klop  in  po- 
greznil v globoka,  važna  in  domoljubna  premišljevanja. 

(Dalje  prihodnjič.) 

Najbolj  razširjene  vere  v Aziji. 

Zanimivo  je  za  vsacega,  v luči  kristijanstva  živečega,  ako  pogleda  in 
se  ozre  tudi  na  one  narode,  ki  tavajo  še  danes  v krivih,  pogub Ijivih  verah. 
Razprostrane  azijske  planjave,  pustinje  in  gorate  dežele  obljudene  so  z narodi, 
ki  verujejo  razne  bogove  in  darujejo  razne  darove. 

V zahodni  Aziji  živi 

1.  Mohamedans  tvo , 

ki  je  nastalo  v 7.  stoletju  po  K.  na  peščenih  tleh  arabskih.  Začetnik  njegov 
je  bil  Mohamed,  ki  je  že  v svoji  zgodnji  mladosti  popotoval  daleč  po  svetu, 
ter  mnogo  skusil.  Štirideset  let  staremu  šinila  je  naenkrat  misel  v glavo,  po- 
staviti novo  vero:  kakor  se  je  namenil,  tako  je  storil.  Terdil  je,  da  se  mu 
je  prikazal  veliki  angelj  (jabriel  in  ga  mazilil  preroka.  Ker  ste  bili  Mohamedu 
znani  Judovska  in  kerščanska  vera,  in  se  mu  ni  nobena  dopadala,  izbral  je 
iz  obeh  nekoliko  stavkov  in  zapovedi,  kar  se  mu  je  pa  zdelo,  da  še  manjka, 
dodal  je  iz  lastne  pameti.  Tako  skovano  vero  začne  oznanjati  najpervo  svojim 
najbližnjim  sorodnikom,  ki  jo  z veseljem  sprejmo.  Podkurijo  ga,  naj  se  očitno 
pokaže  preroka;  Mahomed  jih  vboga,  a ni  manjkalo  mnogo,  in  bil  bi  tadaj 
mertev  obležal  pred  razgretimi  Arabci , kterim  se  leta  622  v Meko  umakne. 
V Meki  pa  se  njegov  nauk  kot  blisek  razširja,  v kratkem  so  vse  arabske  po- 
krajine pod  Mahomedovim  banderom,  nova  vera  prestopi  peščene  meje  do- 
movinske, razlije  se  in  poplavi  severne  dele  afrikanske,  pridobi  zase  južne 
bregove  evropejske  in  se  od  tod  preseli  v malo  Azijo,  Perzijo,  Armenijo  in 
nektere  druge  pokrajine.  Z mečem  v roči  dela  si  pot  po  raznih  krajih  in  je 
dolgo  strah  in  groza  kraljem  in  cesarjem,  bogatinu  in  beraču.  Neznano  so 


43 


terpele  dežele  sedajne  južne  Avstrije,  in  Ogerska  in  Serbska;  neznane  muke 
prenašali  so  naši  očetje;  danes  pa  so  te  rane  že  zacelene  in  turška  vihra  po- 
legla se  je  morda  za  vselej. 

Nauki  in  dolžnosti,  ki  se  nakladajo  pravovernemu  Mohamedancu  zapisane 
so  v svetih  bukvah.  Koranu. 

Najvišje  bitje  zove  se  Allah,  in  Mohamed  je  njegov  prerok.  Kazim  tega 
najvišjega  duha  veruje  pravi  moslemin  (to  je,  pravoverni  Mohamedan)  v du- 
hove nižje  verste,  angelje  in  duše  svetnikov.  Kadar  se  loči  mosleminova  duša 
od  telesa,  preseli  se  v kraj,  kjer  ga  čaka  veselje  brez  konca  in  kraja.  Se  ve 
da  je  to  veselje  le  meseno.  Vojake,  ki  so  se  hrabro  bili  za  vero  in  na  bojnem 
polju  umerli,  sprejmo  v nebesih  krasne  device,  Huriske  imenovane. 

Dolžnosti,  ki  jih  mora  spolnovati  Mohamedan,  so: 

1.  Čistenje  in  umivanje  života, 

2.  Petkratna  molitev  vsak  dan.  Mosleminu  je  dovoljeno  moliti,  kjer  se 
mu  ravno  ljubi,  le  v petek,  praznik  Mohamedanov,  zavezan  je  vsakdo  priti  v 
mošejo,  kamor  jih  zbira  Mufti,  veliki  duhoven,  da  skupno  molijo  zapovedane 
molitve. 

3.  Post.  Ostro  je  prepovedano  v mescu  Kamazanu  po  dnevi  kaj  vživati; 
ko  mesec  preteče  sledi  naj  večji  praznik,  bajramski,  in  tedaj  moslemin  nado- 
mesti in  popravi,  kar  je  prej  zamudil  v jedi  in  vži vanju  sladnosti. 

4.  Miloščina,  ki  se  sploh  priporoča;  za  terdno  pa  je  zapovedano,  da  vsak 
vernik  razdeli  40.  del  onih  obresti,  ki  mu  jih  je  prineslo  premakljivo  blago. 

Vina  in  sploh  vse  omamljive  pijače  so  zeld  prepovedane ; sedajni  Turki 
pa  se  ne  zmenajo  več  za  to  prepoved,  in  so  že  sploh  marsikaj  predrugačili  v 
pravi  veri  turški.  Dovoljeno  pa  je  vsakemu  mosleminu  po  najmenj  štiri 
žene  imeti;  cesar  turški  ima  jih  v svojem  Haremu  dve  do  tri  sto,  nakup- 
ljenih kakor  neumno  živino  od  vseh  krajev  sveta. 

5.  Zapovedano  je,  da  mora  vsakdo,  če  ne  večkrat  pa  saj  enkrat  romati  v 
Meko,  k grobu  prerokovemu.  Menijo  namreč  Mohamedani,  da  se  tam  gode 
velika  čuda.  Truplo  Mohamedovo  plava  v zlati  trugi  na  zraku  nikamor  na- 
slonjeno, kar  je  seveda  le  goljufija  in  umetno  narejeno  po  mohamedanskih 
duhovnih  s pripomočjo  magneta.  — Tudi  tej  zapovedi  so  se  Mohamedani  že 
ognili  s tem,  da  najemo  kakega  druzega,  da  popotova  mesto  njih  v Meko. 

Kazširjevanje  vere  je  pa  najojstrejša  zapoved,  ki  veže  vsacega  mosle- 
mina.  Več  kot  kdo  pobije  v boju  gjavrov,  to  je  kristijanov,  veča  je  njegova 
zasluga  v nebesih.  Zakaj  pa  so  se  Turki  tako  navdušeno  in  brez  strahu  bili? 
Morda  samo  zato,  ker  je  bilo  obljubljeno  veselje  unstran  groba?  Ne.  Zago- 
tovljen je  vsak  vernik,  da  mu  je  vse,  kar  se  mu  bo  v življenji  pripetilo,  od- 
menjeno  že  od  nekdaj,  in  naj  se  izogiba  in  izogiba,  namenu  ne  bo  odšel  ni- 
koli. Ako  mu  je  določena  smert  na  bojišču,  zastonj  se  odteguje;  narobe  pa 
tudi  ne  bo  v najhujši  gnječi  poginil,  ako  mu  ni  namenjena  smert.  Ni  toraj 
čudno,  da  so  divjali  Turki,  ne  kot  razjareni  ljudje,  ampak  kot  živina. 

Taki  so  najimenitneji  načerti  Mohamedove  vere.  Nasledniki  Mohamedovi 


44 


zvali  so  se  kalifi  in  so  bili  duhovni  in  vojaki  ob  enem.  Danes  pa  je  gla- 
varjem diihovska  oblast  vzeta,  edini  cesar  marokanski  je  sveten  in  duhovsk 
glavar.  Sploh  pa  duhoven  ni  zavezan  vedno  ostati  v diihovskem  stanu,  danes  je 
vojak,  jutri  duhoven,  pojiitranjem  kupec  itd. 

Tudi  mnihe  in  samostane  imajo  Mohamedanci,  kajti  tudi  med  njimi  so 
nekteri,  ki  se  res  pobožnemu  življenju  posvete.  Zapustivši  vse.  Kar  jih  veže 
na  ta  svet,  zapro  se  v samostane  in  žive  po  svoji  misli  neizrecno  pobožno ; 
mnihe  zovejo  Arabci  Takir-e,  to  se  pravi  berače.  Perzijani  jim  reko  Derviši. 
Oni  moslemini  pa,  ki  so  navezani  le  na  svet.  vesele  se  njegovih  sladnosti, 
žive  neredno  in  ni  je  tako  gerde  razuzdanosti,  da  bi  se  jej  ne  vdali. 

Stareja,  kakor  Mohamedanstyo  in  morda  najstareja  izmed  vseh,  je 

Vera  Bramanov, 

ki  se  je  nekdaj  razširjevala  po  obeh  Indij  ah,  sedaj  so  pa  njene  meje  veliko 
ožje.  Naj  viši  Bog  je  Para  hrama,  njemu  podložni  so  Brama,  Višnu,  Siva,  s 
skupnim  imenom  Trimurti  imenovani.  Verske  svete  bukve,  v kterih  so  pisane 
v sanskritnem  jeziku  postave,  zovejo  se  Veda.  Bramani  verujejo  neumerjočost 
človeške  duše,  in  njeno  preseljevanje;  že  od  nekdaj  so  v štiri  verste  razdeljeni, 
in  ostro  je  prepovedano  prestopiti  kako  versto.  Kdor  je  vojak,  ne  more  po- 
stati nikdar  in  nikoli  kmetovavec,  ne  on,  ne  sin  njegov,  ne  vnuk.  V pervi 
versti  so:  Bramini,  duhovniki  in  učenjaki;  v drugi:  Kšatria,  vojaki;  v tretji: 
Vajišija,  kmetje,  rokodelci,  kupci;  v četerti:  Sudra  ali  Čutri,  umetniki  in 
manjši  rokodelci.  Če  je  kdo  prestopil  svojo  versto,  in  se  oženil  s kako  Bra- 
manko  niže  verste,  tak  se  zovejo  njegovi  otroci  neplemeniti  in  so  povsod  za- 
sramovani. Se  niže  kakor  ti,  so  Paria;  najbolj  zaničevani  izmed  vseh  morajo 
oddaljeni  od  druzih  ljudi  živeti  na  samotnih  krajih;  ako  bi  jih  imel  srečati 
kak  Bramin,  tleči  morajo  z dvema  košema  lesa,  da  se  jim  umakne;  okrog 
studencev,  kjer  zajemajo  Paria  vodo,  nastaviti  morajo  mertvaške  kosti,  da 
vsakdo  ve,  da  so  ti  studenci  oskrunjeni. 

Ceremonij  ali  obredov  ima  vera  Bramanov  veliko.  Nekteri  so  strašni, 
kakor  procesija  boga  Čagernata;  na  težkem  vozu  vozijo  malika  po  mestu  in 
navdušeni  verniki  mečejo  se  pod  težka  kolesa,  ki  jih  pomečkajo,  kakor  čer- 
viča  v prahu.  Trupla  umerlih  sožigajo  na  gromadah  in  šega  je,  da  se  vdove 
z mertvim  možem  vred  sožgo,  in  še  danes  se  ni  opustila,  če  tudi  Angleži, 
kterim  je  Indija  sužnja,  vse  moči  napenjajo,  da  bi  jo  odstranili.  Tempelni  Bra- 
manski  so  zavoljo  zidanja  in  velikosti  zelo  znameniti.  Kazim  te  vere  vlada  v 
Indiji  tudi 

Budaizem  ali  Budova  vera, 

ki  je  nastala  1000  let  pred  Kr.  Začetnik  njen  je  Buda,  sin  mogočnega  kralja, 
kteremu  je  bilo  pri  rojstvu  detetovim  prerokovano,  da  bode  kdaj  velik  mož. 
Videl  bode  namreč  onemoglega  starčka,  revnega  bolnika,  merliča  in  puščav- 
nika,  in  pri  tem  pogledu  spoznal  bo  nestanovitnost  človeškega  življenja,  šel 
bo  v puščavo  in  tam  bo  duhtal  in  duhtal,  kako  bi  mogel  pomagati  revnim 
ljudem.  Ako  pa  teh  rev  ne  bo  videl,  postal  bo  imeniten  vladar.  Oče,  ki  bi 

imel  rajši  Častenega  sina  na  prestolu,  kakor  piiščavnika,  prizadeva  si  na  vse 
mogoče  viže,  da  bi  ne  videl  sin  prerokovanih  rev,  a zastonj.  Sin  zapusti  oče- 
tovo hišo,  gre  v hosto,  potem  pa  jame  učiti.  Tako  pripoveduje  indijska  legenda. 

Budajci  niso  razdeljeni  v verste,  enako  Bramanom;  a tudi  oni  verujejo 
neumerjočost  človeške  duše,  in  njeno  preseljevanje.  Življenje  jim  je  največje 
hudo,  toraj  čistijo  dušo,  da  se  prej  poverne  k večnemu  duhu.  Nečista  duša 
pa  se  mora  preseljevati  v razna  trupla,  dokler  se  očisti  in  zato  je  Budajcem 
velik  greh  usmertiti  kako  žival,  nektere  še  celo  po  božje  časte,  n.  pr.  kravo. 
Budajci  imajo  108  bukev,  raznega  zapopadka,  v kterih  je  zapisana  stara  uče- 
nost. Mongoli  in  Tibetani  so  nalašč  zato  stavili  tempelje,  da  shranujejo  v 
njih  te  svete  bukve.  Molitev  je  po  njih  misli  že  zasluživna,  da  se  se  le  usta 
ali  mesto  ust  kaj  druzega  mehanično  premika,  zato  je  v tempeljih  videti 
mnogo  vretencev  in  valjarjev,  ktere  vedno  voda  goni.  V teh  vretenih  vdelane 
so  svete  bukve,  in  njihovo  vertenje,  kakor  pravijo,  je  zelo  izdatna  molitev. 
Velike  praznike  prižgo  108  sveč,  ki  predpodobujejo  108  svetih  bukev;  tudi 
molki  budajskih  duhovnov  imajo  108  jagod. 

Manj  razširjene  vere  so: 

Konfucijeva  vera;  spoznovalci  njeni  časte  nebo  in  duhove,  ki  vladajo 
zemljo,  ki  žive  v zvezdah,  gorah  in  vodah;  bogovi  so  jim  tudi  duše  umerlih 
znancev  in  sorodnikov;  podob  in  duhovnov  nimajo,  najviši  izmed  vseh  je 
cesar  kitajski,  ki  se  zove  sin  nebeški.  Konfucijevi  verniki  so  zelo  babjeverni; 
kar  je  od  nekdaj  veljalo,  velja  tudi  danes  in  dostikrat  podveržejo  se  takim 
navadam,  ktere  se  jim  same  po  sebi  smešne  zde,  in  se  jim  posmehujejo, 
n.  pr.  razločevanje  srečnih  in  nesrečnih  dni,  prerokovanje  po  obrazu,  vganje- 
vanje  prihodnosti  in  enake  neumnosti. 

Sintova  vera  v Japanu.  Spoznovalci  Sintovi  molijo  enega  najvišega  bogd, 
razločujejo  pa  še  niže  bogove,  zapovedane  so  dobra  dela  in  posti.  V vsakem 
tempelju  je  ogledalo,  češ,  kakor  pokaže  ogledalo  pege  po  obrazu,  tako  vidi 
tudi  bog  napake  duše. 

Tudi  Sintovci  imajo  božje  pota,  mnihe  in  nune,  in  vsakoverstne  bra- 
tovščine. 

Vera  Zoroastrova.  Naj  viša  bogova  sta  Koromezdao  ali  z gerškim  ime- 
nom Ormuzd  (Oromazes),  bog  luči,  in  Engreo-Meenioh  ali  Ariman,  bog  teme ! 
Kakor  je  luč  vedno  sovražna  temi,  tako  se  tudi  Ormuzd  vedno  bojuje  z Ari- 
manom,  hudobnim  bogom ; slednjič  bode  zmagal  Ormuzd.  V tej  veri  nahajamo 
torej  nekoliko  kerščanstvu  podobnih  delov,  ako  primerjamo  Ormuzda  z Bogom, 
Arimana  pa  z hudobnim,  ki  stoji  v vednem  boju  zoper  Boga  in  blagor  člo- 
veštva. Začetnik  vere,  Zoroaster  namreč,  mislil  si  je  tri  svetove.  Pervi  svet 
je  najvišji  gori  nad  zvezdami;  tam  je  domovje  pervotnega  Boga,  ki  je  vladar 
večne  luči;  sinova  tega  boga  sta  Ormuzd  in  Ariman.  Ormuzd  vlada  zemljo, 
on  daje,  da  rastejo  zeliša  in  rastline,  vse  dobro  pride  od  njega;  vendar  pa 
mu  Ariman,  ki  kraljuje  pod  zemljo  mnogo  škode  napravlja.  Vse  poželenje  in 
veselje  Arimanovo  je,  le  škodovati,  delati  hudo  in  gorje.  Tako  si  je  mislil 
Zoroaster,  da  bogovi  vladajo  svet;  res  smešno  je,  ako  bere  človek,  da  se  celo 

bogovi  med  saboj  pobotati  ne  morejo.  Kakosnega  si  je  pa  Zoroaster  Človeka 
mislil?  Nekdaj  je  bil  človek,  pravi  on,  en  del  onega  boga,  ki  je  najviše  gori 
nad  zvezdami.  Toda  kmalo  se  je  ločil  človek  od  tega  čistega  studenca  svit- 
lobe  in  luči ; dobil  ga  je  Ariman  v svojo  oblast,  enkrat  ga  bode  pa  zopet  spu- 
stil in  človek  se  bo  veselil  vesolnjega  miru. 

Ker  je  najviši  bog  Zoroastrev  bog  luči,  zato  verniki  njegovi  ogenj  po 
božje  časte  in  se  pred  njim  umivajo,  da  bi  bili  čisti  in  lepi,  kakor  Ormuzd. 
Y nečem  tempelju  narejena  je  globoka  ljukna  v zemljo,  iz  ktere  se  kade 
soparji  in  plini,  duhovni  Zoroastrevi  vlove  te  puhe  in  kadar  je  zbrana  mno- 
žica v cerkvi,  tedaj  odpro  cev,  ki  je  napeljana  v ljukno,  prižgo  gorljive  pline 
in  množica  pade  pred  takim  velikim  čudežem  na  kolena  in  v posebnih  pred- 
pisanih molitvah  hvali  boga  Ormuzda. 

Šege  in  navade,  kterih  se  morajo  poslužiti  pri  opravljevanji  službe  božje, 
zapisane  so  v Zenda-Vesti , in  sicer  v zendovem  jeziku,  ki  se  pa  že  davno 
ne  govori  več. 

Naštete  vere  so  najbolj  razširjene  po  Aziji  in  Evropejcem  najbolj  znane. 
Mnogo  manjših  nahaja  se  v raznih  deželah,  kterih  pa  še  ne  poznamo,  meni 
tukaj  tudi  prostora  primanjkuje  od  vsake  posebej  vsaj  nektere  drobtinice 
prinesti.  Koliko  vernikov  vsaka  vera  šteje,  tudi  ni  mogoče  še  povedati,  kajti 
najbolj  skerbno  nabrane  številke  so  polovico  ali  še  več  previsoke,  ker  vsako 
ljudstvo  pove  rajši  veče  kakor  manj  e število , kot  bi  bila  velika  množica  že 
jasen  dokaz , da  le  t d je  prava  vera,  pa  nobena  druga.  Poterpežljivi  bralec 
sprevidi  poveršno,  da  je  še  mnogo  mnogo  narodov,  ki  ne  poznajo  prave  vere, 
pravega  Boga.  Kes  veliko  jih  je,  pa  tudi  oni  bodo  se  združili  v eno  telo  in 
hvaležni  sveto  Halelujo  peli. 


Pesnikove  sanje. 

1. 


Mladeneč  truden  mestnega  življenja 
Poda  se  neki  dan  v tihi  gaj, 

Vesel  da  prost  je  enkrat  vsaj  terpljenja, 

Ki  zrokuje  mu  ga  šolski  — zmaj.  — 

In  čudni  glavo  belijo  nauki. 

Zgubi  da  človek  res  že  ves  pogum. 

Kdaj  stavi  Gerk  uhi  al’  uk  aP  uki, 

Kdaj  mora  biti  participium. 

Kako  Homer  v Iljadi  svoji  poje, 

Kako  je  pisal  slavni  Ciceroii; 

Pitagora  zahteva  zopet  svoje! 

Res  bolj’  bi  b’lo,  da  sukal  bi  serpou!  — 
Tako  mladen’č  premišlevaje  pride 
V zeleni  gaj  v tihi  mirni  hlad. 

Nek’  čuden  čut  mladenča  tu  obide, 

Uzbuja  ga  cvetoča  mu  pomlad. 

Za  trudne  ude  vgoden  kraj  iskaje, 

Prehodi  gaj,  posluša  ptičev  kor. 


Zefir  hladivni  verhe  drevja  maje 
In  šumljajoč  se  meša  v pevski  zbor. 

Studenček  bister  blizo  njega  zvira. 

Iz  sterme  je  pečine  njega  tok; 

Valovčke  svoje  proti  reki  tira 

Močivši  suho  zemljo  krog  in  krog. 

Te  bistre  vode  se  mlaien’č  napije. 
Potem  pa  truden  vleže  se  na  mah 

In  Morfej  s svojim  plaščem  ga  pokrije, 
Zaziblje  ga  v sladki  spanec  rah, 

V sanjah  se  prikaže  pevka  Vila, 

Na  uzdi  pelje  konja  Pegaza. 

Kot  sneg  blišče  se  njena  oblačila, 

Na  glavi  ven’c  iz  čistega  zlata; 

Nje  noga  komaj  da  se  tal  dotika, 

Kot  solnca  luč  svit  njenih  je  oči. 

Je  rajsko  bitje,  al’  boginje  slika. 

Vse  to  mladenču  vedeti  moč  ni. 

Očara  ga  nje  sladkih  ust  beseda. 


Nje  glas  doni  kot  strune  mili  don. 
Mladeneč  očaran  rajsko  bitje  gleda, 
Naposled  pa  napravi  svoj  poklon 
Rekoč:  Modrica  krasna  daj,  posodi 
Mi  tvoj’ga  konja  Pegaza,  da  on 
Me  k Jupiterju  verh  Olimpa  vodi. 
Obiščem  ž njim  da  slavni  Helikon, 

Da  on  pokaže  vir  mi  Hipokrene 

In  kraj,  kjer  dviga  k nebu  se  Parnas, 
Kjer  Pindar  se  obnebja  skor  zadene, 

Mi  skaže  dalje  gerške  zemlje  kras.  — 
Kar  prosiš  naj  zgodi  se,  Vila  reče. 

Pa  znaj  Belerofou  da  nekdaj  je 
Raz  njega  padel.  Glej  da  bolje  steče! 

Tu  je!  Naj  srečno  k slavi  nosi  te.  — 

2. 

Za  uzdo  prijel  je  mladeneč  vesel 
Se  vesedel  na  konja  ga  gladit’  začel. 

Pa  nepremakljivo  tu  Pegaz  stoji, 

Iz  mesta  ga  spravit’  mladenču  moč  ni. 
Zdaj  vdari  na  strune  mladeneč  in  glej! 
Se  Pegaz  uzdigne  in  urno  naprej, 

Verši  po  višavah  na  sivi  Triglav, 

Potem  pa  mim’  Kleka  do  Hema  višav. 
Pa  tu  se  ne  vstavi,  le  dalje  verši. 

Kot  strela,  al’  pšica  po  zraku  leti. 
Mladeneč  pa  poje  in  vdarja  vmes 
Na  strune  sreberne  viharjem  v ples; 
Tim  bolj  pa  ko  poje,  bolj  Pegaz  ure. 
Na  gori  Olimpu  se  vstavi  še  le. 

3. 

Olimp  blišči  v svoji  se  krasoti.  — 

Očaran  tu  mladeneč  postoji. 

Ne  dihne  skor,  le  čudi  se  lepoti 
In  sluša  glas  prelepih  harmonij. 

K pojedini  zbrani  so  bogovi  neba, 

Med  njimi  pervi  Jupiter  sedi, 

Iz  čaše  zlate  sladki  nektar  sreba, 

Kater’ga  bromovi  Hefaist  deli. 

Mladenč  očaran  vse  te  čude  gleda. 

Pa  zdrami  se  in  ude  strese  strah, 

Ko  Jupiterja  zagromi  beseda: 

Od  kod  prišel  si  človek,  ničli  prah? 
Kak’  upal  si  na  svete  se  višine, 

Kdo  kazal  pot  ti  sem  je  na  goro?  — 

O naj  te  Jupiter  mogočni  mine 
Serd,  milostivo  mi  podaj  roko! 

Poslala  pesnika  me  je  modrica, 

Obiščem  da  naj  tvoje  slave  dom. 

Grešil  če  sem,  to  moja  ni  krivica.  — 

Na  to  oglasi  bog  se  Helion: 

,Jaz  tvoje  vem  želje  in  vsa  čutila, 


Sem  tvojih  strun  jaz  slišal  mili  don. 

Sem  tudi  čul  pogovor,  ko  te  Vila 
Poslala  semkaj  je  v nebeški  dom. 
Mladenč!  želiš  si  pridobiti  slavo, 

Edine  tvoje  te  so  le  želje: 

Da  venec  pesniški  ti  kinčal  glavo, 

Slavilo  da  bi  tvoje  se  ime.“ 

„Tajiti  nočem,  da  želim  imeti 

Ven’c  pesniški;  pa  to  ne  bo  vam  v kvar, 
Ker  vam  bogovom  hočem  slavo  peti 
Saj  vem,  da  pesmi  so  vam  ljubi  dar.“ 
Zdaj  Jupiter:  „„če  nam  češ  peti  slavo, 

Ce  naša  dela  svet  po  tebi  zve. 

Opevaš  če  olimpsko  to  višavo, 

Dobiš  plačilo  kakor  pevcu  gre. 

Med  svoje  drage  bom  te  štel  sinove. 

Kjer  hodil  boš,  ti  sreča  mila  bo; 

Ime  se  tvoje  v pozne  bo  rodove 
Slavilo,  kinčalo  bo  vencev  sto, 

Ko  nehal  boš,  samotno  ti  gomilo. 

Zdaj  pij,  da  Nektar  te  razveseli. 

Da  strune  lire  pojejo  bolj  milo 
In  truplo  se  za  pot  ti  okrepi.““ 
Hvaležno  poklonivši  se  odide, 

Ozre  se  željno  stokrat  še  nazaj. 

Pa  zdaj  že  Pegaz  mu  naproti  pride, 

Oditi  mora  v gerške  zemlje  raj. 

Zasede  ga,  in  on  vesel  v višine 
Se  dvigne  in  kot  blisk  naprej  ure 
Na  Helikon,  kjer  muza  zgodovine 
Stoletno  knjigo  Klio  mu  odpre. 

Sveta  stvarjenje,  to  najpervo  čita. 

Kako  iz  nič  je  svet  ustvaril  Bog. 

Beseda  kak’  njegova  silovita. 

Je  toljko  lučic  na  neba  obok 
Pripela  in  svetiti  jim  velela; 

Da  solnce  dan  in  luna  kaže  noč. 

Da  truma  drobnih  ptičev  mu  vesela 
Prepeva  čast.  — Glej  kaka  božja  moč! 
Nazadue  še  najlepši  kinč  stvarjenja, 

Iz  njega  človek  pride  svetih  rok. 
Posledni  dan  pa  roko  svojo  spenja. 
Vesoljni  On  zdaj  blagoslovi  krog.  — 

Po  človek  nehvaležen  Boga  žali. 

Prekolne  da,  kar  blagoslovil  pred 
Da  zemlja  mu  rodi  osata  kali, 

Zatare  ki  pšenice  zlate  cvet; 

Da  vsa  priroda  zdaj  mu  nasprotuje 
In  elementi  mu  sovražni  so. 

Kjer  prej  je  mir,  nemir  le  zdaj  vladuje. 
Nikjer  ni  brez  skerbi,  nevarnost  sto 
Na  poti  mu  življenja  naslednje.  — 

K pokori  s’cer  budi  očaka  glas, 

A rod  človeški  bolj  se  pogrezuje; 

Mladost  nič  več  ne  čisla  sivih  las, 

Ne  sluša  matere  in  ne  očeta, 

Natorni  zakon  je  ne  veže  več. 

Ji  bratovska  ljubezen  več  ni  sveta, 

Prijatla  kri  in  brata  pije  meč. 

Prelita  kri  za  maščevanje  vpije; 

Pravični  Bog  začuje  njeni  krič. 

Sveta  kaznuje  strašne  hudobije 

S tem,  da  z vodo  zalije  plan  in  grič.  — 
Tu  neha,  — tužen  svoj  obraz  zakrije. 
Pozabiti  želi,  kar  zdaj  je  bral, 

Pozabiti  vse  zla  in  hudobije; 

Zapomni  si  pa  kazen,  ki  poslal 
Pravični  Bog  je  v sveti  jezi  svoji.  — 
Vtolažen,  vmirjen  zdaj  oberne  list; 
Preteklosti  se  razprostre  zavoji: 

Vihar  poneha,  zrak  postane  čist, 

Odperla  zemlja  svoje  je  prepade 
Popila  in  požerla  je  morje, 

Prikažejo  da  krasne  se  livade. 

Pozabljeno  sedaj  je  vse  gorje.  — 

Obrača  list  za  listom  ino  čita, 

Kako  razkropil  se  Človeški  rod: 

Evropa  vzame  v krilo  Jafetita, 

TJ  Aziji  ostane  Sem  gospod, 

Sprejmejo  Kama  Afrike  pustine. 

Posameznim  zasije  sreče  dan, 

Kateri  žalibog  prekmalo  mine. 

Slabeji  rod  v železje  ukovan, 

Pod  težo  jarma  tujega  zdihuje. 

Kdo  reši  ga  nesramnih  robskih  spon  ? — 
V Egiptu  vbogi  Izrael  robuje, 

Je  sužen  Ninu  slavni  Babilon, 

Oba  premaga  pa  perzijanska  mula,  * 
Prihrula,  ki  iz  perziških  planin 
In  svojo  moč  čez  Azijo  razsula. 

Cez  nekaj  let  Filipa  slavni  sin 
Kraljestvo  velikansko  to  razdene, 

Katero  pa  se  koj  zdrobi  v prah. 


Ko  Aleksander  še  v mladosti  zvene.  — 

Je  konec  mar?  Ne!  Rim  zdaj  širi  strah. 

V sponih  sužnih  že  ječi  Karthago, 

Bogato  mesto  kup  je  razvalin ; 

Ponosno  ljudstvo  to,  pa  upa  nago, 

Robuje  drugim  v strah  in  spomin.  — 
Italija  ječi  in  Gerk  zdihuje, 

Skor  celi  znani  svet  že  trepeta, 

Samo  ime,  ko  strašno  „Rim“  začuje. 

Miru  zdaj  ni,  orožje  žvenketa. 

Se  brani  rod,  ko  Rim  ga  v spone  kuje. 
Premagan  pa  osodi  se  uda. 

Tak’  slednjič  zadni  rod  že  omaguje 
In  v Rimu  po  preteklih  let  več  sto, 
Zapert  je  enkrat  tempelj  boga  Jana  . . . 

— Pa  glej  zdaj  čudo  I kak’  žari  nebo  1 

V višavah  angelji  pojo  hosana. 

Svet,  svet  in  trikrat  svet  je  naš  gospod. 
Poslal  ki  sina  je,  da  reši  reve 

In  z Bogom  spravi  ves  človeški  rod, 
Glavo  da  stare  zapeljivki  Eve.  — 

4. 

Tu  pade  na  kolena  svoje. 

In  Materi  sonet  le  ta  zapoje: 

„Marija  svetih  Ti  nebes  kraljica! 

Ti  biser  si  krasneji  od  Zatira, 

Vonjavo  daješ  sladko  kakor  mira, 

Si  zala  kakor  jutranja  danica. 

Enako  zori  se  blišče  Ti  lica, 

Luč  solnca  pred  obličjem  Tvojim  vmira, 
Krasota  Tvoja  luni  vid  zapira 
In  vse  časti  Te  Ti  devic  Devica. 

Ti  čista  si  brez  madeža  spočeta. 

Uklanjajo  se  Ti  neba  zvezdice. 

Svet  celi  kliče  Ti:  Marija,  zdrava! 

Tud’  moja  pesen  Te  slavi  uneta. 

In  prosi  Te:  posuši  mi  solzice. 

Končal  ko  bom,  naj  duh  moj  k Tebi  splava! 


* Perzijanska  mula  = Cjrus,  od  Delfiškega  Apola  tako  imenovan. 

(Konec  prihodnjič.) 


Duhovske  spremembe  v Kerški  škofiji. 


Č g.  Oman  Franc,  fajmošter  v Šmarjeti,  je  dobil  faro  Kneževo.  — C.  g.  Strojnik 
Jož.,  provizor  v Čanjčah,  gre  za  provizorja  v Glanhofen  in  č.  g.  kaplan  Rupnik  Jul.,  je 
imenovan  za  provizorja  fare  v Tergu.  — 0.  g.  Sirnik  Jan.,  kaplan  v Rojah,  je  prestavljen 
za  kaplana  v Tmjah.  Umeri  je  dne  6.  marca  č.  g.  Wasina  Karol,  fajmošter  v Tergu.  R.  I.  P. 
Razpisane  so  fare:  Št.  Mihel  blizo  Wolfsberga  do  10.;  Čače  do  12.  in  Terg  do  23.  aprila. 


Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izliaja  20.  vsakega  mesca. 

Velja  celoletno  2 gld.  — polletno  1 gld. 

List  4.  v OelovciA  aprila  LotO  X. 


Z bogastva  na  nič! 

(Povest). 

(Konec.) 

VI. 

Rožancu  je  pri  vsem  tem  še  ostalo  toliko  denarja,  da  si  je  kupil  par 
konj,  popravil  svoj  dosle  zanemarjen  tovoren  voz  ter  jel  vozariti  po  svetu.  — 

Dolgo  dolgo  se  ni  nič  culo  o njem,  nihče  ni  vedel  kod  hodi,  le  stari 
berač  Ulčarjev  Matevž,  ki  je  oblezel  ves  svet  s svojo  malho  na  rami  in  s ci- 
trami pod  pazdiho,  je  terdil,  da  je  Rožanec  nekje  daleč  gori  na  Nemškem,, 
kjer  se  mu  prav  dobro  godi  ter  je  zopet  obogatel.  — 

Neko  jesensko  noč  je  šel  Streharjev  Martinek  domov  iz  bližnje  vasi. 

Na  nebu  je  svetila  polna  luna,  preko  katere  je  podil  veter  oblake,  da 
je  včasih  zatemnela,  potem  pa  se  zopet  prikazala  na  drugej  strani,  po  trav- 
nikih so  delale  dolgoveje  verbe  in  goste  jelše  orjaške  sence,  v bližnjem  bregu 
pa  je  sedel  čern  pes  ter  neznansko  tulil  obernjen  proti  luni.  Martinka  je  bilo 
nekoliko  strah,  kajti  ničesar  ga  ni  bilo  tako  groza,  nego  pasjega  tulenja  in 
sovinega  skovikanja.  Bojazljivo  sname  svoj  vegasti  klobuk  z glave,  stisne  ga 
pod  pazdiho,  potem  pa  naredi  velik  križ  ter  jame  polglasno  moliti  angeljsko 
češčenje,  k sv.  Florijanu  in  vsem  svetnikom,  da  bi  ga  varovali  vsega  hudega. 

Konečno  pride  preko  hriba  skozi  gozd,  odkoder  se  je  videl  domači  zvonik 
in  kjer  se  je  zavila  pot  navzdol  proti  vasi.  Martinek  stopa  naglo,  kolikor  mu 
dopuščajo  stare  težke  noge,  po  grudasti  stezi  doli,  da  bi  prej  prišel  memo 
pokopališča,  ki  je  bilo  ravno  ob  poti.  Nakrat  nekaj  zašumi  v bližnjem  zelniku, 
Martinek  se  boječe  ozre,  — pri  obzidji  pokopališča  sloni  velik  mož  s širokim 
klobukojn  na  glavi  in  v roči  derži  toporišče.  Martinka  obide  kurja  polt,  lasje 
se  mu  zježijo  in  popravši  si  bisago  na  ramo , v kterej  je  imel  nekaj  suhih 
klobas  in  druge  mesenine,  vbere  jo  naravnost  po  farovški  detelji  doli,  da  se 
je  kar  gaz  delala  za  njim.  — 

Med  tem  so  sedeli  v Bolščakovi  kerčmi  sosedje,  ki  so  delali  po  dnevi 
tlako  pri  cerkvi,  kjer  so  zidali  nov  žagrad,  ter  se  pri  bokalu  vina  razgovarjali 


o sedanjih  in  prejšnih  časih,  ter  tudi  ugibali  o prihodnosti,  kaj  bo  vse  prišlo 
na  svet  hudega  in  dobrega. 

Kerčmar  Bolščak  je  na  dolgo  in  široko  pripovedoval , kaka  čudna  zna- 
menja se  vidijo  na  nebesn.  Ondi  nekje  so  videli  po  noči  mertvaško  trugo  le- 
teti po  nebu,  driigej  so  se  zopet  prikazali  kervavi  meči  in  šibe,  on  sam  je 
videl  že  večkrat  po  noči,  ko  je  šel  gledat  po  vremenu,  vse  nebo  kervavo-žareče, 
konečno  pa  je  sklenil  svoje  pripovedovanje  z globokim  vzdihom  rekoč : „Boste 
videli  možje,  da  bodo  prišli  fhudi  časi,  še  hujši,  nego  so  bili.  Vojska,  lakota, 
bolezen,  vse  to  bo  prišlo  nad  nas.  le  zapomnite  si.“ 

„Bog  nas  zmeraj  tepe,  zmeraj, “ pravi  star  mož,  „pa  saj  zaslužimo,  ker 
je  ves  svet  tako  spačen. “ 

„rodsmreški  Luka  ima  šembiljske  bukve,  in  tam  stoji  neki  zapisano,  da 
bode  takrat  najhuje  na  svetu,  kedar  pojde  po  deželi  železna  kača,“  oglasi  se 
Osredkarjev  Janez,  ki  je  bil  tudi  med  tlačani,  in  ki  je  jako  terdno  vero  stavil 
v taka  stara  prerokovanja. 

„Da,  da,  jaz  sem  že  tudi  čul  o tistej  kači,“  priterjuje  kerčmar. 

Tako  so  se  razpletali  pogovori  dalje,  tako  da  šobili  že  prišli  do  Antikrista 
in  sodnega  dne,  kterega  je  Bolščak  pomaknil  še  za  osemdeset  let  naprej, 
vedoč,  da  ga  ne  bode  učakal.  — Tu  se  nakrat  s strašno  silo  duri  odpro  in 
v sobo  plane  ves  spehan  in  prestrašen  Streharjev  Martinek. 

„No  Martinek  kaj  pa  je,  kaj,  da  tako  sopihaš?  — Saj  bi  kmalo  duri 
polomil, “ smejo  se  pivci. 

„Oh,  ljubi  moji  — to  ni  nič  smešnega,  — to  ni  kar  si  bodi ! — Videl 
sem  ga  — videl “ — pripoveduje  Martinek  ves  zasopljen  ter  se  zgrudi  na 
klop  pri  peči. 

„Koga  si  videl  ?“  prašajo  vsi  radovedni. 

„Onega  — ranjcega  Selišnika,  ki  so  ga  uni  dan  ubili. “ 

„Ovbe , pojdi  se  solit,  prismoda,  kaj  boš  legal,  Selišnik  bo  mar  hodil 
nazaj, “ pravijo  vsi  neverjetno  zmajevaje  z glavami. 

„Verjemite  ali  nehajte,  videl  sem  ga  ravno  tako  dobro,  kakor  tu-le  Bol- 
ščakovega  očeta,  ki  stoje  pred  manoj.  Za  pokopališčem  ob  zidu  je  slonel,  pa 
še  ganil  se  ni.  Kavno  tisti  široki  klobuk  je  imel  na  glavi,  ki  ga  je  nosil  v 
delavnike,  in  pa  rudeč  opersnik,  v roči  je  pa  deržal  toporišče,  s kterim  so 
ga  ubili.  “ 

Sosedje  so  dolgo  ugovarjali  Martinku,  rekoč,  da  se  mu  je  morda  le  tako 
zdelo,  da  je  bil  nemara  kdo  drugi,  — kak  pijanec,  ki  se  je  ondi  naslonil 
premagan  po  vinskem  dului,  pa  Martinek  je  le  svojo  terdil  in  terdil , tako 
da  so  konečno  začeli  nekteri  verjeti , da  je  morda  le  res  bil  ranjki  Selišnik, 
ki  išče  kake  pomoči.  — 

Precej  seje  bilo  že  zapoznilo,  ko  so  popustili  pivci  kerčnio  ter  se  vračali  domov. 

Osredkarjev  Janez  jo  je  mahal  preko  travnikov  z lopato  na  rami  ter 
premišljeval  gredoč,  da  bo  nemara  doma  Tončika  huda,  ker  je  tako  dolgo 
izostal,  in  da  ga  bo  kregala.  Ko  pride  pod  kozolec,  vidi  tu  nekoga  sedeti  na 
tesarski  koldli  s širokim  klobukom  na  glavi,  in  nehote  se  domisli  Martinkove 


povesti  in  ranjcega  Selišnika.  Ker  Janez  ni  bil  stralio])etež  ter  tudi  ni  vedel, 
zakaj  bi  ravno  pod  njegov  kozolec  na  tusarsko  kobilo  liodil  sediJ  ranjcega  Se- 
lišnika dnli,  stopi  pogiinino  bliže  ter  ogovori  možd:  „Oce,  zunaj  bo  mraz, 
v hišo  pojdite,  v hišo !“ 

Ptnjec  nekaj  zamermra  in  znati  mu  je  bilo,  da  ga  ni  ravno  volja  spre- 
jeti gospodarjevo  ponudbo. 

„Sem  pojdite,  sem  — mož!“  vpije  Janez  nad  njim  misleč,  da  je  gluh, 
ko  je  že  odperl  vežne  duri.  Ptnjec  tava  počasi  za  njim  vedno  nekaj  mermraje. 

V sobi  iikreše  Janez  luč.  Tončika,  ki  je  še  oblečena  v čumnati  opravljala 
večerno  molitev,  gre  v kuhinjo,  prinese  možu  večerjo,  potem  pa  ga,  kakor 
imajo  že  ženske  navado,  če  movA  ni  ob  nri  domov,  nekoliko  pokrega,  kod  se 
toliko  časa  potiče. 

Ptnjec,  ki  se  je  vsedel  k peči  ves  utrujen,  imel  je  desno  nogo  leseno, 
osivela  brada  mn  je  mahala  po  persih,  obraz  pa  je  1)il  bled  in  opadel. 

„Oče,  pojdite  večerjat !“  pozove  ga  Janez,  ko  je  naredil  velik  križ  ter 
posegel  z leseno  žlico  v mlečno  kašo.  „Tončika,  ti  pa  prinesi  otep  slame  v 
sobo,  da  bo  mož  spal,  zunaj  je  že  premraz.“ 

Ptnjec  se  počasi  pomakne  k mizi  in  mesto  da  bi  večerjal,  podpre  glavo 
z obema  rokama,  dolgo  časa  nekaj  premišljuje,  potem  pa  povzdigne  obraz  ter 
pravi:  „ Janez,  ali  me  več  ne  poznaš ?“ 

„1  nak“  — odverne  Janez  začuden  ter  ogleduje  berača  — „nekoliko 
znani  se  mi  pa  zdite,  znani. “ 

„Tn  ti  Tončika  tudi  ne?“  oberne  se  k gospodinji,  ki  je  razgrinjala  po 
tleh  slamo  in  pripravljala  postelj. 

Tončika  pogleda  bolj  natanko  ptujega  možd,  in  spenši  roki  vsklikne  vsa 
zavzeta:  „Sveti  Bog  v nebesih  — Lojze 

„Lojze!“  ponavlja  Janez  osupnjen  in  žlica  mn  pade  iz  roke.  — 

„Da,  ljuba  moja,  jaz  sem  tisti  Lojze,  ki  je  bil  nekdaj  bogatinec,  sedaj 
pa  je  berač, “ prične  ptnjec  s tresočim  glasom  in  solze  mn  zablišče  v očeh, 
„jaz  sem  tisti  mogočnež,  ki  sem  nekdaj  zaničeval  svoje  sosede  zatega  del, 
ker  niso  bili  tako  premožni,  nego  jaz,  a sedaj  iščem  sam  pomoči  pri  njih. 
— O,  Bog  me  je  kaznoval,  hudo  kaznoval,  — pa  pravično. “ — 

„Piisti  Lojze  to,  kar  je  bilo“,  seže  mu  Janez  v besedo,  „in  povej  nama 
svojo  nesrečno  osodo,  ki  te  je  tako  hudo  zadela. 

„Da,  res  me  je  hudo  zadela“,  nadaljnje  Kožanec,  „pa  naj  bode  v imenu 
božjem.  — Ob  kratkem  vama  hočem  popisati  svoje  nesrečno  življenje  na 
ptiijem,  odkar  sem  zapustil  domači  kraj.“  — 

Vozaril  sem  po  gornjem  Avstrijskem,  kjer  sem  si  prislužil  mnogo  de- 
narja, tako  da  sem  upal  zopet  s časom  priti  do  prejšnega  blagostanja.  — 
Nekega  večera  sedelo  nas  je  več  voznikov  v neki  selski  kerčmi,  kjer  smo 
prenočevali.  — Nakrat  se  pridervi  noter  cela  drnhal  delalcev  iz  bližnje  tovarne, 
ter  se  posedo  k drngej  mizi  in  kdo  bi  šibil  mislil?  med  njimi  zagledam  tudi 
štacnnarja,  ki  me  je  bil  na  Diiiiaji  ogoljufal  za  tisoč  goldinarjev.  Zviškoma 
planem  nad-nj,  zgrabim  ga  ter  tirjam  od  njega  denar.  Štacunar  se  dela,  kot 


ne  bi  me  poznal,  imenuje  me  norca  ter  mi  žuga  s tožbo  zarad  razžaljenja. 
Konečno  nastane  ol)čni  prepir  in  iz  prepira  se  vname  tepež.  Nekoliko  vinjen, 
se  bolj  pa  razjarjen  videti  svojega  nesramnega  goljufa  pred  seboj,  zgrabim  v 
kotu  stoječo  sekiro  ter  malinem  štacnnarja  po  glavi , da  se  je  takoj  v ker  vi 
zvalil  na  tla.  Ta  trenutek  pridejo  že  tudi  žandarji,  ki  nas  povežejo  ter  ženo 
naravnost  v bližnje  mesto  pred  sodnijo.  — 

Ker  stacunar  ni  umeri,  bil  sem  obsojen  samo  na  tri  leta  v hudo  ječo 
v terdnjavi  Kufstein  na  Tirolskem,  ki  je  ena  najstrahovitejših  pod  našim  ce- 
sarjem zarad  svojih  temnih,  vlažnih  prostorov.  — Po  prestani  kazni  hoteli 
so  me  odposlati  v mojo  domačijo,  ali  jaz  sem  sklenil  raji  umreti,  nego  tako 
osramočen  pokazati  se  v domačem  kraji  v posmeh  vsem  svojim  sosedom.  Po 
noči  uidem  na  bližnji  postaji  ter  idem  dalje  brez  pravega  namena  kam  in  po 
kaj.  Na  poti  se  snidem  z nekim  Poljakom,  ki  je  potoval  iz  Francoskega  v 
svojo  domovino  bojevat  se  za  očetnjavo  zoper  Kuse.  Ta  me  nagovarja,  naj 
grem  ž njim,  a jaz  nikamor  se  ne  vedoč  dejati,  privolim  v to  ter  idem  med 
upornike  želeč  si,  da  bi  me  ondi  zadela  sovražna  krogla  ter  me  rešila  sramote 
in  daljšega  trudapolnega  življenja. 

Imeli  smo  kervave  bitke , mnogo  hrabrih  upornikov  je  padlo,  mene  pa 
le  ni  marala  smert,  akoravno  sem  jo  pogostokrat  iskal.  — Nekega  dne,  ko 
smo  napadli  iz  gostega  lesa  sovražnikove  trume,  odbije  mi  kos  razletele  krogle 
desno  nogo.  V nezavesti  sem  ležal  cel  dan  in  celo  noč  v gozdu,  zapuščen  od 
svojih  tovarišev,  ki  so  se  pomaknili  dalje,  in  še-le  drugo  jutro  me  najde  siv 
starček  v kervi  ležečega  ter  me  spravi  na  svoj  dom. 

Tu  sem  ležal  celih  šest  mesecev,  in  s čudovito  vdanostjo  sta  mi  stregla 
blagi  starček  in  njegova  krasna  sinaha  Iliča,  res  pravi  angeljček  blagoserčnosti 
in  poterpežljivosti.  Sedaj  še-le  sem  jel  premišljevati  svojo  britko  osodo  ter 
primerjati  preteklost  s sedajnostjo,  in  spoznal  sem,  kako  nestanovitna  je  sreča 
na  svetu.  Jel  sem  se  spominjati  svoje  domačije,  neko  neznano  hrepenjenje  se  ^ 
me  poloti,  videti  še  enkrat  kraj,  kjer  sem  bil  tako  srečen  in  kjer  sem  se  tako 
hudo  pregrešil  zoper  božjo  dobrotljivost,  — ter  prosil  Boga,  da  bi  mi  edino 
to  še  dodelil,  da  bi  počivale  moje  kosti  v domači  posvečeni  zemlji.  Ko  sem 
nekoliko  okreval,  odpravil  sem  se  na  pot.  Pri  blagoserčnih  ljudeh  sem  si 
prosil  kruhka  in  prenočišča,  in  tako  sem  priromal  nocoj  z božjo  pomočjo  v 
zaželjen  kraj.  Solze  so  me  polile,  ko  sem  zagledal  gori-le  verh  hriba,  domači 
zvonik  in  nekdanjo  svojo  hišo,  zgruzil  sem  se  na  kolena,  poljuboval  sem  sveta 
tla  domača  in  iz  vsega  serca  sem  hvalil  dobrotljivega  Boga,  ki  mi  je  dodelil 
svojo  milost,  še  enkrat  videti  kraj,  kjer  je  tekla  moja  zibelj.  Počasi  sem  stopal 
navzdol  — serce  mi  je  tolklo  pri  vsakej  stopinji  huje  in  huje,  — šel  bi  bil 
rad  na  svoj  dom,  a revež  nimam  doma.  Grem  memo  pokopališča  — mesec 
se  prikaže  izza  oblakov  — in  v bledej  svetlobi  zapazim  križ  na  grobu  svo- 
jega očeta  in  matere.  Oh,  ta  trenutek !“ Curkom  se  vder6  Rožancu 

solze  po  licu  in  več  ne  more  govoriti  dalje. 

Tudi  Janeza  in  Tončiko  je  ta  povest  globoko  presunila  in  v tem  tre- 
nutku sta  pozabila  vse  kruto  ravnanje  nekdanjega  bogatega  Rožanca. 

„Lojze!“  pravi  potem  Janez,  „ni  se  ti  treba  klatiti  po  svetu,  okrog 
ptiijili  ljudi,  ostani  pri  nama,  pa  bo.  Kolikor  boš  mogel , toliko  boš  delal, 
nihče  te  ne  bo  silil  in  nadlegoval.  “ 

„Saj  res,  Lojze,  kar  pri  nama  ostani, “ dostavi  tudi  Tončika.  — 

Kožancii  je  stopila  kri  v lice.  Spomnil  se  je,  kako  je  nekdaj  ravnal  ž 
njima,  ki  mn  sedaj  ponujata  svojo  podporo,  spomnil  se  je,  kako  ju  je  pustil 
glad  terpeti,  ko  je  on  imel  polne  kašče  žita  in  polno  mošnjo  denarja  — in 
sramote  si  ni  upal  povzdigniti  oči  ter  jima  pogledati  v obraz. 

Pa  Janez  in  Tončika  sta  bila  blagega  serca,  ona  sta  mu  odpustila  vse 
ter  pozabila,  kar  jima  je  storil  žalega.  — 


Nekdanji  bogatin  Kožanec  je  sedaj  osebenkoval  pri  Osredkarjevem  Ja- 
nezu, ter  opravljal  lelika  domača  opravila.  Vsakemu  je  rad  pripovedoval  svoje 
življenje,  posebno  pa  mladim  ljudem,  ter  jih  op^ominjal,  da  naj  nikoli  ne  za- 
ničujejo revežev,  ako  hočejo,  da  jim  bode  Bog  dal  srečo.  — Streharjev  Mar- 
tinek  pa  le  ni  mogel  zapopasti,  kako  bi  bilo  to  mogoče,  da  bi  bil  ono  noč 
pri  obzidji  pokopališča  mladi  Kožanec,  a ne  ranjcega  Selišnika  duh,  ko  ga 
je  vendar  tako  natanko  videl  s širokim  klobukom  na  glavi,  v rudečem  opers- 
niku  in  s toporiščem  v roči. 


Že  pervih  pet  kraljev  nekdanjega  Kima  je  zidalo  svoja  stanovanja  na 
hribu  Palatinu ; tudi  poznejši  cesarji  Avgust,  Tiberij,  Kaligula,  Klavdij,  Neron 
i,n  Domitijan  so  postavljali  tu  sem  svoje  zlate  in  marmorne  palače.  Po  širokih 
stopnjicah  se  je  prišlo  iz  semišča  do  velikih  vrat,  ki  so  vodila  na  mogočni 
sedež  rimskega  cesarstva,  s e d e s Komani  i m p e r i i.  Prostorni  hodi  iz  por- 
lirnih  in  marmornih  stebrov  so  obdajali  to  razsežno  zidovje,  ter  so  branili 
ljudstvu  v palačo,  žalosti  pa  niso  ubranili,  zakaj  ta  je  gospodovala  sredi  bo- 
gastva bolj  pogostoma,  kakor  po  hišah  siromakov.  Kako  malo  vladarjev  je 
zamerlo  mirne  smerti!  Okoli  palače  so  stala  lepa  molišča,  pozidana  bogovom, 
pa  tudi  slavnim  možem.  Tukaj  je  stal  tudi  Helij ogabalovi  stolp,  kteremu  je 
poskerbel  ta  prevzetni  in  razsipni  vladar  prekrasen  tlak  iz  biserov  in  dragih 
kamnov,  da  si  razbije  glavo  ob  dragocena  tla,  kedar  se  zverne  nekdaj  živ- 
ljenja sit  raz  stolp. 

Tako  je  bilo  nekdaj ; zdaj  je  minul  ves  nekdanji  lišp.  Nizko  germičevje 
in  obraščene  razvaline,  deloma  tudi  sesušeno  in  golo  zidovje  gledaš  tam,  kjer 
se  je  šopirilo  nekdaj  največe  bogastvo.  Vertovi  F ar  nese  in  Vili  a Pala- 
tina  zajemajo  zdaj  prostor  nekdanjih  gradov,  in  mirni  vertnarji  sadijo  tam 
artičoke  in  grah,  kjer  je  stalo  nekdaj  molišče  Apolona,  palača  Avgustova, 
mostovž  Kaligule  in  jezdišče  cesarjev.  Nikjer  ni  bilo  zbranega  večega  bogastva, 
a tudi  nikjer  ni  se  pokazala  podertija  bolj  jasno.  Za  razsipnim  življenjem  je 


Prijetni  spomini. 


XII.  Cesarski  gradovi  na  Palatinu. 

nastopil  razsip;  na  razvalinah  pa  stoje  tri  kerščanske  cerkve:  sv.  Sehastjana, 
sv.  Teodora  in  sv.  Bonaventure. 

Da  pa  zaniorenio  vsaj  nekoliko  si  misliti  bogatega  Kimljana  nekdanjih 
časov,  pojdimo  zdaj,  se  ve  da  samo  v spominu,  v palačo  kterega  izmed  teh 
zapravljivcev,  da  si  ogledamo  njegovo  pojedino. 

Ce  je  nam  dovolil  vstopiti  vratar  (janitor),  ki  je  pri  durih  z verigo 
priklenjen,  srečamo  najprej  pometalce  (scopatores),  kteri  čedijo  marmorna  tla 
in  kamnito  stebrovje  z metljami,  ščetmi , suknenimi  kosci  in  gobo,  da  se 
vse  sveti,  kakor  po  ledu.  Iz  vstopne  sobane  (atrium),  pridemo  v jedilnico 
(triclinium),  kjer  nas  čaka  hišni  gospod.  Klicarji  (vocatores)  kličejo  po  versti 
povabljene  goste,  nosilci  (infertores)  prinašajo  duhteče  jedi,  rezalci  (carptores) 
narežejo  nanošene  kose,  pokušalci  (praegustatores)  okušajo  njih  slast,  potem 
pa  je  raznašajo  in  ponujajo  razdelilci  (distributores)  na  srebernih  in  zlatih 
pa  z biseri  lepšanih  ploščicah.  Povabljeni  poležejo  k mizi  na  nizke  blazine, 
in  se  poravnajo  prav  zložno  po  zofah,  ki  so  lepšane  z živimi  cvetljicami. 
Med  pojedjo  polnijo  služabniki  dragocene  bokale  s falernskim  vinom,  ponu- 
jajo v jerbaščekih  kruha  ter  podajajo  tople  ali  hladne  vode,  kakor  si  kdo 
želi.  Da  gostov  ne  moti  vročina,  zato  stoji  za  vsakim  mlad  suženj,  ki  s pa- 
halnico  mahlja  in  z mirtino  vejico  muhe  odganja.  Po  deset  in  po  petnajst 
jedi  se  prinese,  povžije,  odpravi.  Vsi  gostje  hvalijo  vzlasti  eno  jed,  to  je 
veliko  prase,  ktero  je  kuhar  po  eni  strani  opekel,  po  drugi  pa  skuhal.  Naglo 
mine  čas,  dokler  se  govori  in  pije  in  vživa.  Ako  je  kdo,  kar  ni  bilo  gerdo 
in  kar  se  je  pogosto  godilo,  spraznil  pri  mizi  svoj  preobasan  želodec,  očedili 
so  prostor  posebni  sužnji  (mensarum  detersores).  Pogosto  so  taki  snedeži  s 
peresno  cevjo  si  šegetali  žrelo,  da  so  pljuvati  in  dalje  žreti  zamogli.  Ko  se 
je  zmračilo,  prižigali  so  baklje,  napravljali  godbo  in  ples ; plesali  so  pa  samo 
sužnji,  ker  to  delo  Id  svobodnega  Kimljana  preveč  utrudilo!  Ob  koncu  na- 
stopijo še  gladijatorji,  pevci,  burkeži,  potem  se  poslovijo  povabljeni  gostje, 
ktere  zanesejo  njih  sužnji  v nosilnicah  domu.  Med  potjo  pa  obirajo  tega, 
kteri  je  je  povabil,  in  norce  brijejo  čez  njega.  Tak  je  bil  bogati  Rimljan 
zadnjih  stoletij,  dozorel  je  za  propad ! 

Kakor  v jedilnici , tako  nahajamo  tudi  po  vseh  drugih  kotih  palače 
veliko  služabnikov  in  služabnic;  vsi  so  sužnji  in  boječe  opravljajo  svoj  posel, 
ker  niso  varni  ne  šibe,  ne  noža,  ne  smerti.  Preračunilo  se  je,  da  je  bilo  rim- 
skemu bogatinu  treba  120  različnih  poslov  v hiši,  tudi  je  moral  vsakega  dne 
v goste  vabiti.  Temu  je  bilo  pa  treba  neizmernih  dohodkov  in  silnega  bo- 
gastva. Neronovi  učitelj  Seneka  kliče  Rimljanom  v svojem  89.  listu:  „Koliko 
pa  hočete  še  povečati  svoja  posestva!  Zemljišče,  ki  bi  zamoglo  celo 
ljudstvo  rediti,  je  enemu  samemu  Rimljanu  premajhno.  Ako  vaši  oskerbniki 
ne  zamorejo  ukazovati  ob  enem  na  bregovih  jadranskega,  egejskega  in  jon- 
skega morja,  niste  zadovoljni!'^  In  Seneka  sam  je  bil  mar  ubožen?  Imel  je 
nad  sto  milijonov!  (Tacit.  Annal.  XIV.) 

To  kolosalno  bogastvo  pa  ni  se  nabiralo  po  pošteni  poti.  Bogateli  so 
Rimljani  vzlasti  z odertijo  in  silo.  Prej  bi  človek  ustavil  Tibrine  valove,  kakor 

to  strast  rimskega  ljudstva.  Ba-si  je  t)ilo  prepovedano,  vendar  so  vsi  ])araiiiali 
in  denar  na  visoke  oljresti  posojali.  Kdor  ni  mogel  poverniti,  zarubili  so  ga 
in  postal  je  suženj.  Denar  so  pa  iskali  v deržavnili  službah.  Poglejmo  samo 
to , kako  so  pobirali  davke  po  provincijah.  Vlada  je  dajala  davke  za  petero 
let  v najem;  kdor  je  največ  ponudil,  ta  je  davkar  postal.  Ker  so  pa  bili  do- 
ločeni le  samo  davki  od  polja  in  živine,  zato  je  nalagal  davkar  vse  drugo  po 
svoji  volji.  Prav  postavno  je  začel  tak  davkar  ropati  in  ljudstvo  stiskati.  Da 
so  zamogii  davke  odrajtovati,  prodajali  so  posestniki  tem  oderuhom  svoje 
dragocenosti,  svoja  zemljišča  in  svoje  otroke.  Prokonsnli  ali  cesarski  namest- 
niki so  pa  molčali,  ker  je  odpadal  tudi  njim  lep  delež  te  odertije.  — Cesar 
Tiberij  je  nprašal  nekega  zmaganega  puntarja:  „Kdo  te  je  silil,  da  se  spun- 
taš?“  In  barbar  mn  ponosno  odgovori:  „Ti  sam,  zakaj  ti  nisi  poslaP  psov, 
temuč  volkove,  da  varvajo  tvojo  čredo !“  — Ta  odgovor  je  jasen  in  ima 
mnogo  resnice  v sebi.  Ne  žalujmo,  da  je  razpadlo,  kar  življenja  ni  bilo 
vredno ! 

XIII.  Starorimske  kopelje  in  njih  razvaline. 

Že  to,  kar  poveda  prejšnji  odstavek,  kaže  razsipno  življenje  nekdanjega 
Rima,  še  bolje  ga  kažejo  kopelje,  kterih  ogromni  ostanki  še  stoje.  Obiskal 
sem  podertijo  karakalovih  toplic,  ki  so  na  južni  strani  mesta  proti  vratani 
Porta  Appia.  Nisem  zamogel  se  načuditi  ogromnemu  zidovju  in  visokim 
obokom,  umetno  vredjenim  sobanam,  kjer  so  se  kopali,  sprehajali,  igrali, 
kratkočasili.  Tam  se  je  podajalo  vse,  česar  je  bilo  bogatemu  in  mehkužnemu 
Rimljanu  potreba. 

Po  obrisu  še  veče  so  bile  kopelje  Dijokletijanove  blizo  zdajne  železnične 
postaje.  Ob  čveterih  ogljih  so  bili  čveteri  vodnjaki,  kjer  se  je  nabirala  topla 
voda  v velikih  okroglih  kotljih.  Eden  teh  vodnjakov  je  še  ohranjen  in  je  zdaj  velika 
in  lepa  cerkev  mnihov  Bernhardinov.  V teh  topljicah  ali  kopeljih  je  bilo  nad 
3000  kopeljnic  ali  kabin,  v kterih  je  zamoglo  ravno  toliko  ljudi  se  kopati 
ob  istem  času,  da  eden  druzega  ni  videl.  Vsaka  kopeljnica  je  bila  z Ijazaltom 
in  marmorjem  obdana  ter  s stekleno  streho  pokrita,  ktera  se  je  dala  zavoljo 
večega  hladu  tudi  navzdigniti.  Zidal  je  to  poslopje  cesar  Dijokletijan  celih 
sedem  let,  in  ga  dokončal  1.  298.  po  rojstvu  Kristusovem.  Vzlasti  zanimivo 
je  tudi  to,  da  je  delalo  na  teh  kopeljih  40  tisuč  kerščanskih  sužnjev.  Ko  sem 
memo  šel,  podirali  so  ravno  nek  star  kup,  ker  se  napravlja  v okolici  cesta 
in  prijazno  sprehajališče.  Dokler  se  čudimo  terdiiosti  take  starine,  porine 
delavec  s capinom,  in  nam  poda  opeko  s križem  zaznamovano.  Sam  sem  videl, 
da  je  prišla  ven  iz  sredine  zidovja,  toraj  je  vendar  le  res,  da  so  pervi  kri- 
stijani  svoje  delo  s križem  zaznamovali,  in  nevede  ter  prisiljeni  pomagali 
staviti  eno  najlepših  cerkev  sveta. 

Vendar  poglejmo  še  nekaj  v kopelje.  Kdor  je  hotel  se  okopati,  stopil 
je  v Apodjterium,  kjer  je  slekel  svoja  oblačila.  Potem  je  prišel  vFri- 
gidarium,  kjer  je  z merzlo  vodo  se  opral  v velikem  tomunu  ali  basinu.  Ta 
kraj  je  bil  posebno  olepšan,  ker  so  dohajali  sem  na  stopnjice  in  na  pomolj 


tudi  taki , kteri  niso  se  kopali , da  so  z onimi  se  razgovarjali,  kteri  so  si  v 
vodi  čas  prikrajševali.  Od  tukaj  se  je  podal  liimljan  v Tepidarium,  kjer  se 
je  okopal  s toplo  vodo,  ali  v S u dat  or  i um,  kjer  se  je  potil  v vodnem 
hlapu,  kteri  je  prihajal  iz  vrelih  kotljev  pod  podom.  Ko  se  je  zadosti  zmočil, 
šel  je  tak  lahkoživec  še  v Unctorium,  kjer  so  ga  ribali  strežaji  z dobro- 
dišečimi  mazili. 

V kopeljih  so  se  zbirali  vsi  Einiljani.  Noč  in  dan  so  odperte  kopelje; 
poltna  množica  dirja  živahno  in  kričeča  po  sobanah , mostovžih  in  vertovih. 
Kar  je  boljših,  zbirajo  se  v pinakoteki  ali  v veliki  pogovorilnici.  Ta  se  je 
ohranila  v Dijokletijanovih  toplicah  do  zdaj.  Slavni  stavbar  Mihel  Angelo  je 
napravil  iz  nje  prekrasno  cerkev  Maria  degli  Ageli.  Kdor  stopi  v cerkev, 
začudi  se  najprej  nad  velikanskim  prostorom.  Nekdanja  sobana,  zdajna  cerkev 
je  308  čevljev  dolga  in  74  čevljev  široka,  in  to  zidovje  nosi  eden  najviših 
obokov,  kar  jih  je  ostalo  iz  poganske  dobe.  Prav  imenitnih  je  osmero  debelih 
stebrov  iz  rndečega  granita,  ki  podpirajo  obok.  Ostali  so,  kjer  so  nekdaj  stali, 
samo  nekoliko  zasuti  so  zdaj.  Dragi  moj ! njim  teško  para  dobiš,  ker  vsak  je 
iz  enega  celega  kamna  vsekan.  Občudovati  mora  Človek  tudi  umetne  in  velike 
slike  na  platno,  ktere  so  visele  nekdaj  v baziliki  sv.  Petra;  ko  so  pa  posneli 
je  tam  v mozajik,  prenesli  so  izvirne  slike  tn-sem,  ker  ni  bilo  jim  najti 
večega  prostora.  Se  oglejmo  si  krasen  tlak,  v kterem  je  maden  meridijan 
potegnjen,  in  lepe  nadgrobne  spominke.  Kardinal  Alciati  ima  ta-le  napis: 
„Cednosti  je  živel,  v spominu  živi,  v Česti  bo  živel. “ Lepi  so  tudi  drugi  spo- 
minki in  imajo  podobne  nadpise. 

Leta  1561  se  je  brala  tukaj  perva  sv.  maša.  Na  izverstno  olepšanem 
velikem  oltarji  se  časti  neka  posebna  podoba  Marije  od  sedem  viših  angeljev 
obdana.  V stranski  kapelici  blizo  sakristije  pa  kaže  se  bogati  zaklad  svetih 
ostankov  ali  svetinj.  V belo  oblečeni  mnihi  Kartuzijani  oskerbujejo  to  cerkev, 
ker  imajo  zraven  svoj  samostan.  Ko  sem  bral  na  rešuj  ega  Telesa  dan  tam 
sv.  mašo  in  v sakristiji  slačil  mašna  oblačila,  mi  prinese  sivolasi  starček 
kozarec  žlahtnega  vina.  Pravil  mi  je,  da  je  iz  severne  Nemčije  doma,  in  da 
že  nad  40  let  ni  videl  nikogar  izmed  svoje  rodovine.  Zdaj  se  veseli,  ker  mu 
je  naznanil  njegovega  brata  sin,  da  ga  obišče!  Ubogi  kartuzijani  samoten 
živiš,  samoten  umiraš. 

Zunanja  podoba  zares  ne  mika  človeka,  da  bi  stopil  v to  krasno  cerkev, 
zakaj  zidovje  nima  lica  ali  facade.  Kajni  papež  je  sicer  hotel  v spomin  25 
letnice  svojega  papeževanja  postaviti  cerkvi  "dostojno  pročelje,  pa  zabranile  so 
to  sledeče  politične  zmede.  Znabiti  poravna  pozneji  čas,  kar  do  zdaj  ni  bilo  mogoče. 

Gazela. 

Aurora  zlata,  ko  gore  obsije,  mislim  ua-te;  Po  dnevi  in  po  noči  zmiraj  si  pred  menoj  mila, 
Me  mame  slavca  tužne  melodije,  mislim  na-te.  Večkrat  enajsto  uro  kladvo  bije,  mislim  na-te. 

,,Ainalija“,  to  sladko  ime  ustne  šepetajo,  Rešiti  tvoje  slike  me,  al’  tvojega  imena 

Ljubo  ko  solnce  svoje  žarke  lije,  mislim  ua-te,  Ljubeznipolno  serce  v stanu  nije,  mislim  na-te. 

In  kadar  v solučnem  svitu  rosa  se  leskeče,  Edina  si  mi  mila  ti,  brez  tebe  svet  puščava; 

Al’  kadar  žejno  solnce  roso  pije,  mislim  na-te.  Naj  serce  moje  se  solzi  al’  smije,  mislim  na-te. 

O svatbi  kralja  velikomoravskega. 

Obraz  iz  IX.  stoletja. 

(Po  M.  J.  Hurban-ii  posnel  Fr.  Jaroslav.) 

(Dalje.) 

VIII. 

Poslaniki  Borivojevi,  povernivši  se  iz  Nitre  na  Višegrad  donesli  so  ra- 
dostnih novic.  Pripovedovali  so,  kako  so  Čelioni  naklonjeni  kralj  in  narod 
njegov,  in  to  je  vlilo  novega  upanja  v žile  naroda  češkega,  ktereinn  so  začeli 
Nemci  znova  groziti.  Med  ljudstvom  se  je  raznašala  tudi  govorica , da  po- 
slaniki so  že  bili  kerščeni  v Nitri,  kar  pa  je  prišlo  le  s tega,  da  so  poslaniki 
o kristjanstvii , kakoršnega  so  videli  v Nitri,  jako  pohvalno  in  naklonjeno 
govorili. 

Med  Višegradom  in  Prago  je  takrat  stala  na  pobrežju  valovite  Veltave 
mala  gostilnica,  v ktero  so  zahajali  orožjenosci  kneški  in  viteški,  in  včasih 
je  bilo  zelo  živo  tii;  kdor  je  hotel  izvedeti  kaj  novega,  prišel  je  le-sem. 

Nekega  dne  po  prihodu  poslanikov  iz  Nitre  se  je  zbralo  tn  zopet  mnogo 
orožjenoscev  in  navadnega  ljudstva,  da  bi  poizvedeli  od  onih,  ki  so  s svojimi 
gospodi  v Nitri  bili,  kaj  novega  o tnjej  zemlji. 

„No,  to  vam  je  tam  ves  drugačen  svet,  ljudje  moji,“  pripovedoval  je 
nek  jnnašk  Čeh  rožljaje  s svojim  širokim  mečem,  „vse  drugače  je  tam, 
pravim.  Ne  veste,  kako  sem  se  čudil,  ko  sem  v daljnej  tnjej  zemlji  pa  zgolj 
Čehov  našel!  Samih  Čehov  pravim,  kakor  ki  se  kopljejo  v Veltavi  ali  po 
Kerkonoših  divje  merjasce  love.  In  prisegam  vam  pri  Periinii,  da  njihovi 
meči  nič  manjši  niso  od  naših,  pa  tudi  kaki  junaki  so  vam  ti  ljudje ! To  bi 
imeli  mi  posla,  ako  bi  se  Svatoplnkn  poljubilo  po  nemškej  navadi  na  nas 
udarjati!  Nn,  nii,  le  nikar  se  mi  ne  plašite.  Ha,  ha,  ha,  meni  se  vidi  tako, 
— da  nismo  osamljeni;  in  to  kaj  velja.  No,  kako  pa,  kar  ven  z besedo: 
meni  se  zdi  tako,  da  pojdemo  skup  nad  Nemce,  ha,  ha,  ha,  mi  in  Slovaki, 
pravim  !“ 

Smeh  mu  je  prišel  prav  iz  serca.  Pograbivši  svoj  verček  vlil  je  v gerlo, 
kar  je  še  bilo  notri.  „No,  tn  ni  sicer  nitranskega  vina,  pa  nujte,  natočite,‘^ 
kričal  je  gostilničarju. 

„Kaj  pa,  prijatelj, vprašal  ga  je  drug  orožjenosec,  „ali  nemški  menihi 
tildi  ondiikaj  nadlegujejo  s tisto  svojo  terdo  nemščino  in  lesenim  križem 

„1,  tam  jih  ne  potrebujejo.  Istina,  da  tam  nimajo  niti  Svantovita  niti 
Penina;  ali  dečko,  to  vam  je  dobro  tisto,  kar  oni  za  Boga  imajo!  Žertvenike 
imajo,  pa  kakošne  žertvenike!  Kakor  je  naš  višegrajski  Svantovidov!  In 
pojo  ti,  da  se  po  Nitri  razlega.  To  bi  morali  slišati,  same  češke  pesni !“ 

Med  tem  so  pred  gostilnico  začeli  leteti  skup  z vikom  in  krikom  deca 
in  odrasli,  in  zgrinjati  se  okoli  šatora,  ki  je  bil  berzo  postavljen.  Pred  njim 
pa  je  stalo  nekaj  takošnega,  kakor  kaka  leča,  in  okrašena  z lesenim  križem. 

„Hola,  aha,  zopet  menih;  no  njega  nam  je  pa  prav  treba!  Ven,  alo 

ven  ! “ 

Taki  glasovi  so  se  culi  v gostilnici,  in  kmalo  so  prazne  bile  dolge 
dobove  mize,  verčki  pa  prevernjeni.  Vse  je  hitelo  ven  pred  šator. 

Menih  nemški,  v enej  roki  deržec  križ,  stopil  je  na  lečo,  ter  začel  go- 
voriti zbranej  množici. 

„Kaj  govori?  Kaj  blede ?‘^  tako  so  se  začeli  poedini  oglašati  ne  umevši 
menihove  nemščine.  „Bogove  smeši,  Svantovita  psuje,  Perimii  se  roga,  doli 
ž njim,  doli,‘^  tako  so  klicali  drugi. 

Hipoma  je  šator  bil  razdert,  leča  prevernjena,  menih  pa  tergan  in  tepen. 
Že  so  ga  pogani  vlekli  proti  Veltavi,  in  ubogi  menih  gotovo  ne  bi  bil  odšel 
navadnej  osodi,  gotovemu  vtopljenju  , da  ni  se  obernila  pozornost  vseh  ne- 
nadoma na  drugo  pozorišče. 

Odbrana  četa  oklopljenih  junakov  nitraiiskih  na  čelu  s čestitim  Metodom, 
jahala  je  po  potu  na  Višegrad.  Orožjenosci,  vzlasti  pa  znani  govorjač  v go- 
stilnici, začeli  so  na  vse  gerlo  kričati:  „Slava  Nitrancem!  Slava  Slovakom! 
Hura,  hura!“ 

Vse  je  zvedavo  gledalo  za  njimi,  in  kedar  so  stopili  v predgradje, 
zginili  so  med  zidovjem  višegrajskim. 

* * 

* 

To  se  umeje  že  samo  ob  sebi,  ali  vendar  moram  omeniti,  da  po  prihodu 
Metodovem  na  Višegrad  vsa  Praga  o ničemur  drugem  ni  govorila  kakor  o 
njem  in  Svatopluku.  V takih  negotovih  časih , ko  ljudstvo  živi  v vednem 
dvomu,  vsaka  nenavadnost  občno  pozornost  izbuja  in  različne  govorice  gredo 
od  ust  do  ust.  Vzlasti  pa  je  češki  narod  tačas  bil  taka  ostrašen,  ter  z različnimi 
govoricami  tako  zbegan  v svojih  mislih,  da  ni  vedel,  česa  bi  se  deržal.  Grozilo 
mu  je  nemštvo  in  kristijanstvo , oboje  si  je  mislil  skup,  in  da  drugače  biti 
ne  more;  in  on  je  sicer  čutil  silo  v sebi,  pa  ni  znal,  kako  se  braniti.  Z druge 
strani  so  užigale  njegovo  serce  razne  nade , ker  so  dan  na  dan  se  raznašale 
prikupljive  novice  o ,, pretepaču  nemškem, “ tako  so  Svatopluka  imenovali. 
Misel  narodova  je  bila  živo  razgreta,  zvedavost  njegova  je  rasla  in  se  širila 
od  dne  do  dne. 

Metod  je  med  tem  blagodejno  uplival  na  serce  dvoru  knežjemu,  a vendar 
se  ni  zadovoljil  ta  apostol  slovanski  edino  s tem,  da  je  pridobil  Kristusu 
Borivoja  in  njegov  dvor,  ampak  je  sklenil,  da  poskusi  tudi  narodovo  serce 
omečiti. 

Nekega  dne  je  bilo  z oglasom  knežjim  oznanjeno,  da  naslednji  dan  bode 
v tempeljnu  Svantovitovem  na  Višegradu  počeščenje  novega  Boga.  Napovedani 
dan  seje  terlo  ljudstva  okoli  Višegrada.  Neukrotena  izvedavost  in  želja  po  rečeh 
novih  je  bila  ljudstvo  prevzela  na  toliko,  da  kmalo  ni  bilo  več  prostora  do- 
biti niti  v tempeljnu  niti  v predvežju  njegovem.  Pravo  svetišče,  v kterem  je 
stala  četveroglava  podoba  Svantovitova,  sedaj  zagernjena,  pa  ni  bilo  pristopno 
nobenemu,  razen  duhovniku;  tudi  s kamenja  zložen  žertvenik  je  ta  pot  stal  na 
tem  kraju. 

^ Kedar  so  bili  prcpoliijeiii  vsi  prostori,  vstopili  so  na  svoja  odločena  mesta 
Borivojeva  rodbina  z vojvodi  in  vitezi  češkimi.  Na  tisočo  Ijiidij  je  bilo  zbranih, 
ali  vendar,  kakor  da  nobenega  ni,  vladala  je  sveta  tihota.  Edino  vspenjanje 
vratov  je  veliko  šuma  vzrokovalo. 

V takem  napetem  pričakovanju  se  prikaže  Metod.  Stopi  pred  altar,  in 
vse  ljudstvo  se  zagleda  v dostojno  postavo  njegovo,  ki  je  kazala  notranji  mir 
in  pokoj.  Dolga  obleka,  talar  imenovana,  pa  je  še  bolj  zviševala  njegovo  če- 
stitost.  Metod  se  je  koj  pervi  hip  prikupil  ljudstvu. 

„Po  volji  Boga  neznanega, “ pričel  je  sivolasi  apostol  slovanski  poln 
svetega  navdušenja,  „sošli  ste  se  tu,  stanovi  češki,  vi  plemenitki,  vi  znameniti 
potomci  Čehovi  in  Samovi!  In  ta  Bog,  vam  neznan,  pošilja  me  k vam,  da 
bi  vam  njegovo  večno  resnico  odkril. “ 

„Bog  ta  je  vstvaril  nebo  in  zemljo,  in  vse  stvari  pod  solncem ; on  je 
stvarnik  naših  duš  in  teles!  Na  povelje  tega  vsemogočnega  Boga  sem  prišel 
k vani.“ 

„Pa  nisem  prišel  zato,  da  bi  prevračal  in  lomil  bogove  vaše,  sreberne 
in  zlate,  lesene  in  medene,  ki  jih  branite  z jezikom  in  mečem.  Nu,  Čehovi, 
vi  sami  morate  braniti  liogove  svoje!  In  to  je  še  sreča  velika  za  vas,  daste 
tako  močni,  s tako  veliko  silo  od  neznanega  Boga  nadarjeni,  da  morete  braniti 
svoje  bogove!  Kaj  pa  hoče  biti  tadaj , kedar  oznemorete?  Kdo  hoče  braniti 
vas,  ko  so  vaši  bogovi  tako  slabi,  da  vas  za  obrambo  potrebujejo  V 

„Ali  jaz  poznam  Boga,  kterega  vi  ne  poznate,  in  ta  Bog  ne  potrebuje 
obramlte,  kajti  sam  lirani  nje,  ki  v njega  verujejo.  Bog  ta  ima  v oblasti  ta 
svet  z vsemi  njegovimi  stvarmi,  on  jih  more  pogubiti,  ali  je  tako  neskončen 
v svojej  dobroti  in  v svojem  miloserdju,  da  jih  hoče  večno  zveličati.  Bog  ta, 
kterega  vi  ne  poznate,  pa  vas  pozna  in  gleda  na  vas  iz  jasnih  nebes,  vidi 
vas  v volji  in  ne  volji.  “ 

„Od  njega  imate  to  zlato,  srel)ro  in  les,  s kterega  delate  in  lijete  bogove 
svoje!  Vaši  bogovi  so  minljivi,  kajti  segnijejo  alizaerjave:  ali  Bog  od  kterega 
in  po  k tereni  vse  biva,  ta  Bog  pa  je  večno  močni,  večno  slavni,  večno  bla- 
go dami  Bog.“ 

„0  ljudje,  on  tudi  vas  hoče  večno  osrečiti,  in  zato  je  poslal  svojega 
edinorojenega  sina  na  svet,  da  vsakteri,  • ki  vanj  veruje,  se  ne  pogubi,  ampak 
večno  izveliča.“ 

„Oh  življenje  večno ! Ta  neskončnost  življenja,  to  neizmerno  morje  večne 
sreče,  to  soliice  večne  slave  zablisne  človeku,  kedar  odpotuje  iz  te  solzne  doline, 
kjer  ni  nič  slavnega,  stalnega,  večnega,  nego  vse  spremenljivo  in  minljivo. “ 

„Ta  večnost  življenja  in  slave  je  pripravljena  tudi  vam,  če  hočete  ve- 
rovati na  tega  edinega  Boga,  in  Sina  njegovega  Jezusa  Kristusa,  pa  svetega 
Duha  tolažnika  večnega.  “ 

„ Pripravite  tedaj  svoja  serca,  odprite  jih  istini,  spustite  se  pod  moč  in 
varstvo  tega  vsemogočnega  Boga!^^ 

„Mi  vsi  smo  slabi,  le  on  je  mogočen!  mi  bodemo  izginili,  le  On  ostane 
vekomaj;  vse  more  od  Njega  podverženo  biti,  le  On  ne  more  od  nobenega 


premagan  biti;  vse  je  malostno,  le  On  je  slaven;  nič  ni  doverSenega,  le  On  edini, 
ta  oče  naš,  je  popolnoma/^ 

„0  ljudje,  mnogo  blaženstva  hoče  uživati  oni,  ki  bode  veroval  v Jezusa 
Kristusa 

„ Nasproti  pa,  ah  nesreča,  groza  in  beda  večna  čakajo  njih,  ki  ne  verujejo 
vdnj  ter  radovoljno  blodijo  v neveri.  O ljudje,  spoznajte  Boga  pravega,  po- 
hitite k njemu,  učinite  ono,  kar  hoče  učiniti  vpričo  vsega  ljudstva  vaš 
slavni  knez!“ 

Ni  bil  ta  govor,  ki  ga  je  Metod  narodu  češkemu  govoril,  izdelan  po 
pravilih  govorniških;  ali  je  bil  zato  prevejan  z duhom  gorečim  in  pobožnim, 
in  je  napravil  velik  vtisek.  Kajti  nikdar  še  niso  slišali  ti  pogani  češki  tako 
jasno  govoriti  o Bogu,  akoravno  je  zastavica  jim  ostalo,  kako  da  je  ta  govor 
tako  prevzel  jih.  Koj  po  končanem  govoru  je  pristopil  Borivoj  z vsem  dvorom 
svojim,  in  najpervi  bil  pokerščen  od  Metoda,  potem  ostali  domači  njegovi, 
pa  vojvodi,  viši  svetovalci  in  vitezi.  Vsak  ali  vsaka  je  govoril  pred  oblitjem 
z vodo  kerstno  v teni-le  smislu; 

„Jaz  spoznavam  Boga  edinega,  ki  je  dušo  in  telo  mojo  vstvaril,  in  jo 
večno  izveličati  želi!  Jaz  se  odpovedujem  molenju  četveroglavega  Svantovida, 
in  vseh  z roko  ljudsko  izdelanih  bogov.  Verujem  pa  v edinega  stvarnika,  in 
Sina  njegovega,  in  v Duha  svetega  posvetnika!“ 

Metod  je  oblival  jih  z vodo  kerstno,  ter  govoril: 

„Kerstim  te  v imenu  Boga  Očeta,  Sina  in  svetega  Duha,  v kterega  ve- 
ruješ! Slava  bodi  Bogu  na  višavah!  Gospod  usmili  se  nas!“ 

Mnogi  so  na  slavno  to  kerščevanje  Metodovo  z osnpnjenostjo  gledali, 
mnogi  pa  so  si  priljubili  Kristusa,  in  tako  je  od  dne  do  dne  raslo  število 
kristijanov. 

Blagoslovljen  je  bil  prihod  tega  apostola  slovanskega  na  Češko.  Pozneje 
je  podučil  še  mnogo  duhovnikov,  in  ustanovil  nekaj  cerkva,  ktere  je  sv.  Kle- 
menu posvetil. 

In  od  tega  časa  se  je  začelo  kristijanstvo  širiti  po  Češkej,  ki  ga  menihi 
nemški  s Karolom  in  Ludovikom,  — mogočnima  cesarjema,  — v tej  zemlji 
niti  v najmanjšem  kotu  razširiti  niso  mogli. 

Metod  je  sicer  knialo  po  pokerščenju  Borivoj evem  se  vernil  s Češkega, 
ali  ni  prenehal  do  svoje  smerti  s svojim  bratom  Cirilom  za  ta  narod  delati. 


(Dalje  prihodnjič.) 


Pesnikove  sanje. 


(Konec ) 


5. 


Ker  dela  iralja  se  in  c’lo  Boga 
Preklinjal  je.  Postava  zapoveduje!  — 


Ko  vstane  zopet  verno  dalje  čita. 


V duhu  vidi  strašne  zdaj  reči: 
K Pilatu  žene  množica  serdita 


,,Kervi  jaz  nisem  kriv  nedolžnega !“ 


Pilat  veli  in  si  roke  umije. 


Gospoda  Jezusa  in  tam  kriči: 

Na  križ!  na  križ!  ker  ljudstvo  zapeljuje, 


„Čez  nas  in  naše  naj  njegova  kri 
Razlije  se!“  hudohno  ljudstvo  vpije 


01 


Zagrabi  Jezusa  in  ž njim  hiti, 

Na  goro  Golgoto  in  tam  ga  križa. 

Za  naše  grehe  božji  sin  terpi; 

On  umira  — že  se  nam  rešenje  bliža,  — 
„Končano  je!‘-  se  silo  zakriči 
Na  lesu  križa  sveto  božje  jagnje. 

Za  naše  grehe  s smertjo  se  bori 
In  vmirajoče  trudno  glavo  nagne. 

Zdaj  žalujoče  solnce  otemni. 

Obličje  svoje  tužno  je  zakrilo; 

Sramota  glej!  človeško  ni  serce 
Čutilo,  kar  je  solnee  clo  ganilo. 

Še  terde  skale  čutijo  gorje 
In  zemlja  se,  lo  stvarnik  vmerje,  stresa; 

Preterga  zagrinjalo  se  do  tal. 

Vsaka  stvar  in  zemlja  in  nebesa 
Spoznajo,  božji  sin  da  v dar  se  dal 
Posrednik,  v naših  grehov  zadostenje.  — 
Dan  tretji  pa  ko  zora  zablišči, 

Njegovo  veličastno  je  vstajenje. 

Premagane  so  smert,  pekla  moči 
In  sterta  zviti  zapeljivki  glava. 

Glej ! križu  svetemu,  ki  je  popred 
Sramote  vir  bil,  zdaj  se  poje  slava, 

Uklanja  se  mu  celi  znani  svet. 

Poganstvo  vmira,  s’cer  še  v smertnem  boji 
Ime  zatreti  hoče  Jezusa; 

Spričujejo  to  neizmerni  broji, 

Katerih  kri  so  pila  rimska  tla. 

Kristjanov  namreč  mučenikov  jakih. 

Terpelo  to  je  skoraj  tri  sto  let, 

Dokler  se  ne  prikaže  križ  v oblakih, 

V znamenje  pogina  vražnih  čet; 

Napis  na  njem’  glasi  se:  viv.aV^ 

Armado  Konstantina  vodi  križ. 

Ki  svesta  zmage  se  v boj  pomika. 

Čez  malo  ur  — glej  strašni  piš  in  vriš 
In  pok  in  stok,  pogum  in  trepetanje; 

Serdito  vdarja  meč,  se  brani  ščit 
In  zemljo  stresa  konjsko  kopit  anje  . . . 

Maksenciju  ugasne  slave  svit 
In  Konštantin  se  svetim  križem  zmaga. 

Zdaj  klic:  Oj  slava  tebi  Konštantin, 

Ki  oprostivši  nas,  si  vkrotil  vraga.  - 
Zdaj  oprosti  se  svet  poganstva  tmin, 
Bogovom  slepim  nikdo  ne  daruje; 

Kdo  razne  zdaj  bogove  še  pozna? 
Edinemu  Bogu  se  čast  skazuje 
In  moli  vse  ga  stvarnika  sveta!  — 

Luč  vere  širi  se  med  rodove, 

Množe  se  verni  in  nebrojni  kor, 

Ze  ljubi  večni  Oče  kot  sinove 
In  vodi  jih,  da  v večne  slave  dvor 


Končavši  tek  priromajo  veseli. 

Zginjuje  zdaj  že  Rima  slavna  moČ 
In  venci  slave  so  mu  oveneli. 

Spomin  njegov  zakrila  tamna  noč. 
Kraljestva  kos  za  kosom  terga  sila 
Narodov  tujih  ropajoči  meč: 
Lombardov,  Gotov;  — slednjič  Hun  Atila 
Požara  bakljo  nosi  vsim  preteč.  — 

Pod  takimi  udarci  Rim  razpada, 

Rim,  ki  je  nekdaj  vladal  celi  svet. 

Kdo  reši  ga  neslavnega  propada? 

Nastavljen  že  je  meč  in  lok  napet. 

Da  smeitno  ost  v serce  mu  porine; 

Kraljevo  žezlo  vzemši  ž njega  rok. 
Izbriše  slavni  rod  iz  zgodovine. 

Evropa  vsa  začuje  Rima  stok. 

Kjer  bijejo  se  zdaj  kervave  bitve. 

Za  rodom  rod  uzame  mesto  v last; 
Pred  njimi  strah,  kervavi  sled  moritve, 
Za  njimi  prah,  požar,  pogin,  nečast; 
Dokler  se  tužne  Rome  ne  usmili 
Junak,  kralj  Frankov  verli  Dragotin, 

In  z mečem  brani  vhod  protivnej  sili. 
Ponosno  dvigne  se  nekdajni  Rim! 
Junaku  s carsko  krono  venca  čelo, 
Hvaležen  ki,  da  papežu  v dar 
Kot  dedšino  na  veke  to  deželo; 

Da  Kristusove  cerkve  poglavar  • 

Mu  izročeno  ladjo  varno  vodi.  — 

M-iru  še  ni,  ker  zdaj  izhod  grozi, 

Ki  strašni  sled  zapušča,  koder  hodi; 

Nasprotnike  teptaje  v prah,  mori 
In  derzno  polumesec  na  zidove 
Natika.  Alah  mu  je  bojni  krič. 

Ki  v strah  pripravi  verne  Kristusove. 

Glej  Turk  je  to,  poslani  božji  bič, 
Evropo  da  zarad  pregreh  kaznuje.  — ~ 
Zginjuje  križ,  kjer  polumesec  blišči; 
Zastonj  se  zdaj  junaška  kri  bojuje, 
Vpirajo  junaške  se  moči, 

V persih  tolče  serce  serda  vneto 
In  sili  v boj  za  vero,  slavo,  dom.  — 
Podvergel  Turk  si  je  deželo  sveto  — 
Novica  ta  je  kot  doneči  grom, 

Evropo  spečo  ’z  spanja  izbudila. 

Vabeči  glas  Amienskega  budi; 

Junake  vabi  v boj,  da  turška  sila 
Se  iz  dežele  svete  zapodi. 

Evropa  brusi  meč,  izhod  napada, 

Junake  derzne  tje  pošilja  v boj. 

Da  sveta  mesta  rešijo  propada. 

Okinčan  s križem  vitežki  je  roj. 

Iz  slehernega  ust  doni  veselo; 

„Bog  hočo^M  Glej!  Bouilouski  Bogomir 
Junaško  vodi  vitezov  kerdelo, 

Tje,  kjer  rodil  se  je  resnice  vir. 
Jeruzalem!  glej  pridejo  vojaki, 

Kakoršnih  nisi  videlo  še  ti; 

Za  sveto  reč  bojujejo  junaki, 

Za  vero  teče  njih  junaška  kri. 
Jeruzalem!  kristjanov  ti  svetiše! 

Prestalo  si  dokaj  že  bojnih  stisk 
In  tužne  dnove  tvoje  kdo  napiše! 

Poslušaj  zdaj  junakov  verlih  vrisk, 

Ki  bližajo  se  ti,  da  oprostijo 
Sovražnika  te  terdih  sužnih  spon. 

Glej  tukaj  so!  čelade  že  bliščijo.  — 
Zaukaj  Sion!  svetih  pesni  don 
Pozdravi  naj  junake  rešenike, 

Vojake  Kristusa,  Fvrope  cvet. 

Ovijaj  okol’  čela  lavorike, 

Izmij  na  persih  ran  kervavi  sled 
In  čislaj  jih  kot  svete  mučenike!  — 
Jeruzalem  je  prost,  v nožnici  meč 
Počiva.  Cuj  kristjaiiske  zdaj  jetnike! 

Veseli  so,  tugujejo  nič  več, 

Hvaležna  solza  jim  po  licih  lije, 
Rešnikom  poljubujejo  roke 
In  iz  oči  jim  sladka  radost  sije. 

„Na  krono! “ Bogomiru  zdaj  vele; 

„Ti  vodi  nas,  mi  zdaj  smo  tvoji  robi.“ 

A on  ponižno  z glavo  odmaje: 

„Prijatli  dragi!  to  se  ne  spodobi. 

Da  kjer  je  izveličar  naš  ubog 
Bil  s ternjevo  je  venčan,  jaz  bi  zlato 
Na  glavi  nosil  krono;  varuj  Bog!  — 
Imela  smert  je  žetev  zlo  bogato; 

Le  redko  kdo  se  vernil  je  nazaj. 

Pa  sladko  je  v zemlji  sveti  spati. 

Saj  tam  se  nam  odperl  je  sveti  raj. 

In  tam  je  nehal  pekel  gospodVati.  — 
„Dovelj  mi  je“!  mladeneč  zdaj  veli; 
Modrica  krasna!  drugo  mi  je  znano. 

Al’  nekaj  druzega  me  zlo  skeli 
In  seka  v serce  mi  globoko  rano. 

Kje  rod  je  moj?  kje  iščem  ga?  povej! 
Sem  dfuzih  rodov  čital  slavne  čine. 

Pa  mojega  ne  najdem  tukaj  mej. 

Mar  rod  moj  slavni  nima  zgodovine?  — 
Vtolaži  se!  modrica  zdaj  veli. 

Preteklost  dobrega  vam  malo  obel  a, 
Prihodnost  vendar  zlata  vam  blišči. 
Preteklost  slavni  ti  pove  poeta 
Koseski,  ki  iz  mojih  ust  ime 
Je  tvojega  rodu  in  zgodovino 

Zaslišal;  njega  pesni  ga  slave.  — 


Na  drugo  te  popeljem  zdaj  višino; 

Iz  mojih  ust  tam  'zveš  kaj  čaka  vas, 
Kaj  čaka  vas  in  vašo  domovino. 

Na  noge  hajd,  na  stermi  gor  Parnas! 
Tu  v globoko  stopita  votlino. 

Glej  čudo!  kaki  ga  obdaja  kras. 
Obdani  od  modric  stoje  možaki; 

Med  njimi  pervi  mož  je  sivih  las. 
Uklanja  njemu  se  od  druzih  vsaki; 

Na  glavi  se  mu  zlati  vene  blišči; 

V desni  žezlo,  v levi  plunka  obrana, 
Kraljevi  plašč  raz  pleč  mu  dol’  visi. 

To  psalmov  pesnik  je  oseba  znana. 

Ponosno  drugi  temu  v štric  stoji. 

Glej  plašč  mu  ne  zakriva  desne  rame, 

V levici  liro  zlato  ti  derži 
Izdajo  njega  „Gerka“  pesni  same. 

In  čelo  um  pokaže  silovit’. 

On  pesnik  verli  serda  je  Pelida, 

Zeleni  ven’c  je  okol’  čela  ovit. 

Za  njim  Virgila  vgleda  in  Ovida, 
Rimljana  sta  ponosna  pesnika; 

V njih  sredi  pa  je  Dante  Albighieri. 
Naprej  Prešerna  vgleda  Vodnika, 

In  pesnik  še  slovanski  marsikteri 
Se  z muzam  brati  in  v njih  kolo 
Prederzno  stopi  pesni  prepevajo. 

V njih  vencih  biseri  se  lesketo. 

Ostal  bi  tu,  al’  Klio  v druge  kraje 

Mladenča  vodi.  Glej  prekrasni  duh 
Iz  bližnega  mu  gaja  veje, 

V krasoti  mični  vertnica  cvete, 

Tam  tulipan  ponosno  dviga  glavo 

Pa  modri  hiacint  preseže  vse. 

Čarobna  luč  razsveta  to  višavo. 

Tu  krasni  dom  prekrasnih  je  modric: 
Tu  vence  spletajo  in  je  delijo.  — 
Mladeneč  zdaj  začuje  ljubi  klic: 

„Na  venec  pesnik!  čislaj  poezijo, 

Ta  venec  spletla  ti  je  iz  cvetic 
Modrica  Krato,  pevkinja  ljubezni. 

Da  tvoja  pesem  poje  čast  deklic.“ 

‘Z  mladenčevih  oči  pogledi  jezni 

Na  venec  švigajo.  „Ne  maram  ga!  — 
Vsak  ve,  kako  da  ljubijo  dekleta; 

Bi  žalil  s pesmam  takimi  Boga? 

Naj  vsaka  pesem  taka  bo  prokleta! 

Bi  rane  sekal,  vlival  v serca  strup. 
Nedolžnosti  bi  tergal  vence  z glave 
In  vlil  v nedolžna  serca  bi  obup? 
Ne!  pesni  take  ne  dado  mi  slave. 

Prepeval  bom  nedolžnost  in  krepost. 
Prepeval  čast  in  slavo  očetnjave, 

, Saj  sveta  k temu  veže  me  dolžnost; 
Nadalje  bom  prepeval  kras  narave, 

Pred  vsim  pa  vzvišen  moj  predmet  bo  Bog, 
Saj  on  je  vse,  je  Alfa  in  Omega, 

In  njemu  poje  čast  vesoljni  krog. 

Poskusi  naj  kdor  klubovati  tvega 
Najvišemu  in  On  ga  treši  v prah. 

Kot  strela  jezna  dob  ponosni  vniči; 

Zaperl  bo  za  njimi  pekla  zapah, 

Kjer  mučijo  prokletega  hudiči.  — 

Da  v serce  žalim  te,  o Krato,  vem, 

Pa  zoaj  Klicne,  ven’c  je  više  cene. 

Zato  vesel  zdaj  ž njo  po  njega  grem; 
Vesel,  ker  venec  ta  nikolj  ne  zvene. 

In  v pozne  dane  kinča  hladni  grob'^ 

To  rekši  s Klio  radosten  odide. 

Na  poti  pesnikov  ju  sreča  trop; 

Med  njimi,  kaj  zagleda!  Umek  pride. 

Prekrasni  vcn’c  na  glavi  se  blišči. 

Živi  naj  pesnik  Solimana  Abuna! 

Kot  zvona  glas  iz  tri  sto  gerl  doni. 

Na  liri  milo  zdaj  zapoje  struna; 

Mogočno  zdaj,  zdaj  tiho  se  glasi, 

In  pesmi  vmes  premile  zadonijo. 

Da  serce  vtriplje  in  oko  solzi.  — 
Podajva  se  naprej,  zdaj  reče  Klio: 

Modric  prekrasnih  ti  pokažem  hram. 

Glej  tu  so  vrata  krasne  iz  Safira, 

Stoji  na  straži  Orfej  jim  v bran 
Ki  vrata  te  odpira  in  zapira.  — 

O Orfej,  silni  pesnik,  daj  odpri, 
Mladeneč  poprosi  — vidim  da  krasoto, 
Obdaja  ki  ta  hram  in  vse  reči, 

Ki  so  v njem  ; oj  stori  to  dobroto ! 

Ko  reče  to,  vrata  se  odpro.  — 

Kot  h tlam  pribit,  mladeneč  z laj  obstane, 
Obervi  stisne  skup.  „0  kak’  lepo!“ 

„0j  kras,  oj  kinč  dežele  mi  neznane! 

Li  smem  stopiti  na  ta  sveti  kraj. 

Smem  videti  o Klio  vse  zaklade, 


Katere  hrani  ta  nadzemski  raj? 

Prederzen  up,  zastonj  so  moje  nade. 

Jaz  berem  to  o Klio  ti  v očeh; 

Za  dušne  le  oči  so  te  prikazni  krasne, 
Človeku  gledati  le  to  je  greh; 

Po  smerti  le  mi  bodo  čuda  jasne“. 

Zadel  si  jo,  preslabo  je  oko. 

Dokler  živiš;  le  glej  me,  in  se  čudi. 

Prešine  gn  za  in  strah  telo. 

Ki  se,  če  vidi  to,  koj  v prah  razgrudi. 

Le  nekaj  videl  boš,  spoznal  in  bral ; 
Prihodnost  namreč  tvoje  domovine, 

Kaj  rod  bo  tvoj  še  vse  prestal. 

Dokler  pomoč  ne  pride  iz  višine. 

Ker  glej  že  kujem  maščevalni  meč. 

S kervjo  pravico  bom  vam  zapisala. 

Pečat  pritisnila  — glej ! plam  žareč. 

Ker  vam  je  peta  tuja  poteptala. 

Kar  jaz  sem  nekdaj,  skerbna  mati  vsim, 
Enako  drugim  rodom  podelila. 

Ne  neham  prej,  dok  vraga  ne  vkrotim 
In  se  pred  mano  zgrudi  tuja  sila.  — 

Si  vidil  zdaj,  čital  in  spoznal, 

Kaj  Klio  snuje  in  speljati  hoče“? 

„Pač  bral  sem;  oh  da  ne  bi  nikdar  bral! 
Da  videl  ne  bi  teči  keivi  vroče!  — 

Oj  nehaj  Klio  in  vtolaži  serd, 

Izkerhaj  meč  in  vtakni  ga  v nožnice! 

Saj  nehal  bo  sovražnih  rodov  čert 
In  z lepo  bodo  dali  nam  pravice. “ 

Ko  reče  to,  ga  Klio  zapusti, 
Neizprosljiva,  čarobna  modrica 
In  Pegaz  čili  k njemu  priinti. 

Po  zraku  urno  ž njim  hiti  kot  ptica. 

Prinese  ga  v tihi  mirni  gaj.  — 

Zdaj  se  mladenč  predrami  in  uzdihne: 

„0j  sanje  krasne,  še  krasneji  raj! 

Zginule  so  kot  prah,  ko  veter  pihne“. 

F.  Radoljški. 


Drobnosti.  z' 

Molitev  pred  jedjo  in  po  jedi. 

Kralj  Alfonz  je  izvedel,  da  njegovi  plemiči  ne  molijo  ni  pred  jedjo,  ni 
po  jedi.  To  mu  ni  bilo  nič  kaj  po  volji,  zato  je  jim  hotel  to  reč  lepo  očitati. 

Neki  dan  pokliče  vse  vknpej  h kosilu. 

Ko  so  bili  vsi  že  vkiipej,  ukaže  kralj  jedi  prinesti  na  mizo.  Nobenemu 
ni  na  misel  prišlo,  da  bi  bil  pred  jedjo  molil;  kar  na  ravnost  so  se  vsedli, 
pa  so  jedli. 

Med  tem,  ko  jedo,  pride  noter  stergaii  berač,  nenapovedan,  se  vsede  ž 
njimi  k mizi,  in  je  in  pije,  kolikor  se  mn  je  ljubilo. 

Mladi  plemiči  so  berača  čudno  gledali,  da  je  tako  derzen  in  zarobljen, 
in  so  le  čakali,  da  jim  kralj  migne,  da  bi  ga  sitneža  skoz  duri  ven  vergli. 

Ali  Alfonz,  ki  je  bil  l)eračii  tako  storiti  ukazal,  ni  se  ganil  in  je  le  molčal. 

Potem  ko  je  berač  do  sitega  se  najedel  in  napil , je  vstal  in  proč  sel, 
in  ge  pozdravil  ni  plemičev,  in  se  ni  zahvalil  za  kosilo,  da,  se  celo 
kralja  ni  pozdravil;  plemiči  so  tedaj  za  njim  zavpili:  „Gerdi  zarobljenec !“ 

Na  to  jim  je  kralj  rekel:  „Vi  ste  bili  do  zdaj  ravno  taki  prederzneži, 
kakor  ta  berač.  Vsaki  dan  ste  se  vsedli  k mizi  nebeškega  Očeta,  in  niste  nanj 
še  pomislili  ne,  in  ste  od  mize  vstali  in  proč  šli,  in  se  mu  niste  za  prejete 
dobrote  zahvalili.  Sram  vas  bodi!“  — 

Taki  gerdi  nehvaležniki,  kakor  ta  berač  in  ti  plemiči,  so  vsi  tisti  kri- 
stijani,  kteri  jedo  in  pijejo,  in  pri  tem  ne  pomislijo  na  Boga,  da  bi  kaj  molili, 
ni  pred  jedjo,  ni  po  jedi. 

Osvald,  angleški  kralj. 

Od  tega  kralja  beremo  to  le:  Kralj  Osvald  je  enkrat  na  velikonočni 
praznik  nekega  pobožnega  škofa  bil  h kosilu  povabil.  Ena  skleda  iz  čistega 
srebra,  in  več  drugih  srebernih  posod  polnih  najboljših  jedi  je  bilo  že  na 
mizi;  odmolijo,  in  mislijo  ravno  začeti  jesti,  ko  služabnik  noter  stopi,  kte- 
remu  je  bilo  naročeno  za  uboge  skerbeti.  Služabnik  stopi  h kralju  in  mn 
nekako  nevoljno  pravi,  da  je  veliko  število  beračev  v kraljevi  dvor  prišlo,  in 
na  glas  tirjajo,  naj  jim  kralj  iibogajme  da;  polna  jih  je  veža  in  vse  lope. 

Kralj  ukaže,  naj  vzame  jedi,  ki  so  bile  zanj  pripravljene,  in  naj  je  med 
uboge  razdeli.  Na  to  vzame  on  sam  sreberne  posode,  je  na  kose  razbije,  in 
te  kose  srebra  s svojo  lastno  roko  med  uboge  razdeli. 

Ko  je  škof  to  videl,  je  prijel  kralja  za  desno  roko  in  mu  je  rekel: 
„Ta  roka  naj  nikoli  ne  strohni !“  Te  škofove  besede  so  se  tudi  spolnile.  Kralj 
je  ne  dolgo  po  tem  v vojski  ranjen  bil,  in  na  ti  rani  je  5.  dan  avgusta  v 
letu  4G2  umeri.  Kralj  Benda,  v Čegar  oblast  je  bil  padel  Osvald,  mu  je  od- 
sekal glavo  in  roke,  in  je  na  drevo  obesil,  da  bi  njegov  spomin  osramotil. 
Ali  njegova  desna  roka  se  hrani  še  zdaj,  uže  1400  let,  nestrohnela,  kakor 
pravijo,  in  verni  jo  častijo  kot  sveto  relikvijo. 

DuhoTske  spremembe  v Ei  ršii  škofiji. 

Knezoškofijska  svetovalca  sta  imeuovana:  č.  g.  Ifeichaian  Sim  , fajmošter  v Selih 
in  č.  g.  Puclier  Viktor,  fajmošter  v Libeličah.  — C,  1:  .iholzer  Alb.,  fajmošter  v 

Ločah  je  dobil  faro  Globasnico  in  č.  g.  Aleš  Lovr.,  fajmo.  <j|Lna  Pečnici,  faro  Vetrinje.  — 

C.  g.  Jamnik  Jan.,  kaplan  v Sovodji  pride  za  provizorja  v St.  Peter  v Kačji  dolini  in  na 

njegovo  mesto  č.  g.  Ganglmajer  Jož.,  za  kaplana  v Sovodje.  — Č.  g.  Knaflič  Jakob, 
kaplan  v Št.  Jakobu,  pride  za  provizoija  v Pečnico  in  bode  oskerboval  faro  v Ločah.  — 
C.  g.  Sirnik  Jan.  je  prestavljen  iz  Tinj  za  kaplana  v Terg. 

Listnica  vredništva.  Cč  gg.  A.  F.  v Celji,  J.  C.  v Ljubljani,  Fr  Jaroslav  v Š.  in 

J.  St.  v Karlovcu:  Pošiljatve  prejeli  in  bomo  nekoliko  že  v 5.  št.  porabili.  Serčna  hvala!  — 

Gosp.  M.  P.  Prosimo  poterpljenja,  delo  je  zelo  obširno,  bi  težko  letos  končali. 

IzdajateJj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  5,  'V'  Oelovcn  ^O.  maja,  LotO  X. 


Bodi  zadovoljin.  s tim,  kar  imaš! 

(Spisal  Št.  K.) 

Dosti  let  je  že  preteklo,  kar  smo  pokopali  nbozega  soseda  Stolarja.  Ti, 
Štefec!  si  imel  dve  leti  takrat,  tvoja  dobra  rajnca  mati,  (Bog  ji  daj  večni 
mir  in  pokoj,  ker  je  bila  dobra  duša,  in  zvesta  in  skerbna  gospodinja!)  vzela 
je  tildi  tebe  s seboj  za  pogrebščino;  da,  kar  je  v vasi  le  gibati  se  moglo, 
vse  je  bilo  na  nogah,  da  so  nmerlemn  Stolarjn  poslednjo  čast  skazali;  ter  na 
potu  domu  eni  ga  obžalovali,  drugi  pa  obrekovali,  kakor  je  sploh  med  ljudmi 
navada. 

Spominjam  se  na  vse  to  tako,  kakor  da  bi  se  bilo  včeraj  zgodilo,  in 
vendar  sem  si  od  tistih  časov  že  mnogo  skusil  na  svetu;  sive  lase  že  imam, 
akoravno  plešec  se  nisem.  Hvala  Bogu,  vi,  otroci  moji!  ste  tudi  že  dovolj 
odraščeni,  da  si  lahko  sami  že  potrelinega  kruha  služite,  samo  bogaboječi  in 
pošteni  bodite,  in  naj  se  vam  pripeti  kar  koli,  nikoli  ne  zabite  Boga  in  ne 
odstopite  od  poštenosti;  Bog  dolgo  prizanaša,  ali  je  tudi  pravičen,  in  tadaj 
se  lahko  prigodi,  da  vam,  kadar  najmanje  mislite,  nesrečo  pošlje  nad  vas; 
dobro  si  vtisnite  v glavo,  kar  so  sknšeni  stari  ljudje  rekli:  „Sreča  se  verti, 
kakor  kolo;  kar  je  sedaj  zgoraj,  pride  kmalo  zdol.“  Tako  je  na  tem  svetu; 
bolje  je  tedaj,  da  človek  ostane  v svojem,  če  tudi  nizkem  pa  poštenem  stanu, 
kakor  pa  prevzeti  se,  napihniti  se,  ko  mu  dobro  gre;  ko  se  takemu  napuh- 
njencu  sreča  izneveri,  postane  siromak,  in  ves  svet  ga  zasmehuje,  kakor  se 
je  godilo  ubogemu  Stolarjn,  msedu  našemu;  od  kterega  so  naš  gospod  župnik 
dobro  govorili,  ko  so  g/i* drugi  po  navadi  opravljali:  „Ljubi  moji  kristjani !“ 
so  rekli,  „ne  mešajmo  se  ^s  svojim  obsojevanjem  v reči,  ki  grejo  samo  Bogu; 
ne  obrekujmo  in  ne  obsojujmo  ranjkega  siromaka.  Naj  si  je  bil,  kar  koli, 
dokler  je  živel,  Bog  je  že  svojo  sodbo  čez  njega  izrekel,  in  mu  povernil, 
kakor  si  je  zaslužil;  kar  je  ta  človek  na  tem  svetu  pregrešil,  zato  je  moral 
tudi  terpeti.  Dajajmo  raje  hvalo  Bogu,  da  je  revež  tako  umeri,  kakor  se  krist- 
janu spodobi. “ Po  teh  župnikovih  besedah  je  umolknilo  vse  čenčanje  v 
vasi,  ker  so  vsi  dobro  vedeli,  da  so  bili  naš  župnik  vselej  dobri  nesrečnemu 

Stolarju,  in  da  so  tudi  takrat  si  prizadevali  spraviti  ga  nazaj  na  dobro  cesto, 
ko  v svojem  gerdem  napuhu  ni  maral  ne  za  Boga,  ne  za  ljudi,  ter  ni  bil 
vreden  tolike  skerbi ; toda  naš  dobri  dušni  pastir  so  vedno  govorili : „Ne 
bom  jenjal  iskati  to  zgubljeno  ovčico,  če  tudi  sedaj  za  me  in  za  moje  besede 
nič  ne  mara;  prej  ali  poznej  jo  moram  nazaj  k Bogu  pripeljati !“  In  dosegli 
so  tudi,  kar  so  želeli,  ker  ranjki  Stolar  vendar  ni  bil  popolnoma  spačen. 

Vendar  pa  nečem  se  prehiteti  s svojo  pripovedjo;  vse  od  kraja  hočem 
vam  povedati,  kaj  in  kako  se  je  sosedu  Stolarju  godilo , da  se  zamore  vsak 
pametni  človek,  ako  hoče,  nad  njim  zgledovati,  in  vsaj  iz  ljudske  škode  se 
kaj  učiti. 

Ranjki  Stolar  je  bil  svoje  dni  tako  ubog  ali  premožen,  kakor  sem  jaz, 
in  ni  ga  bilo  sram,  drugim  pomagati  žito  mlatiti,  da  si  je  tako  en  par  mer- 
nikov pšenice  zaslužil  za  seme;  akoravno  ni  imel  posebnega  uboštva,  saj  je 
imel  lepo  premoženje,  s kterim  je  lahko  svojo  ženo  in  hčer  pošteno  preživil; 
ali  njegova  sker1)iia  gospodinja  ga  je  zmiram  naganjala  in  spodbadala,  da  si 
je  vedno  še  kaj  prislužil,  in  da  je  zmerno  premoženje  se  množilo. 

Kar  to  reč  zadeva,  sosed  Stolar  tudi  ni  bil  len,  ampak  je  bil  vselej 
pripravljen,  kedar  je  bila  priložnost  kakega  zaslužka ; to,  in  pa  skerb  in  varčnost 
njegove  žene  je  storila,  da  so  od  dne  do  dne  premožniši  postajali;  reči  se 
mora,  da  je  bil  v tej  hiši  Božji  blagoslov. 

Človek  našega  kmečkega  stanu  si  ne  želi  od  Boga  veče  sreče,  kakor  to, 
da  more  Bogu  in  ljudem  služiti,  da  si  more  pošteno  pridobiti  vsakdanji  kruh 
in  potrebno  obleko,  in  da  more  s svojo  družino  v miru  živeti  pod  svojo 
lastno  streho. 

Vse  to  je  imel  Stolar.  Živel  je  s svojo  ženo  in  s svojo  hčerjo  tako  za- 
dovoljno in  pošteno,  da  ne  bi  bil  menjal  z nobenim  v vasi.  O praznikih  in 
nedeljah  so  vselej  čedno,  po  svojem  stanu  oblečeni  v cerkev  prišli  k službi 
Božji,  kakor  se  spodobi  dobrim  kristjanom;  bodi  si,  da  so  bile  dobre  ali 
slabe  letine,  njegova  majhna  družina  je  bila  tako  srečna,  tako  zadovoljna,  da 
se  jim  je  na  obrazih  bralo,  da  jim  dobro  gre.  Stolarka,  kot  dobra  mati,  po- 
gledavala  jez  nekako  zadovoljnostjo  na  svojo  lepo , na  pol  odraščeno,  sra- 
niožljivo  hčerko.  Uršiča  je  bila  vsa  srečna,  kedar  jo  je  mati  lepo  oblekla, 
da  je  mogla  v čisti  čedni  obleki  pokazati  se  v cerkvi.  Stolar  pa  je  bil  ves 
iz  sel)e  od  veselja,  da  je  mogel  pomagati  cerkvenim  pevcem,  ker  je  imel  v 
resnici  dokaj  prijeten  glas,  tako  da  je  bilo  veselje  poslušati  ga,  ko  je  pel. 

Ali  nič  ni  stanovitno  na  tem  svetu.  Zato , komur  dobro  gre , naj  ne 
misli,  da  mu  ne  bo  več  nikoli  nič  manjkalo;  pametni  človek  dobro  ve,  da  se 
utegne  sreča  kmalo  oberniti.  Stolar  pa,  ko  se  mu  je  dobro  godilo,  ni  nikdar 
še  pomislil,  da  bo  tako  hitro  svojo  hišo  v revščino  pogreznil. 

Pa  kdo  bi  mermral  zoper  Boga,  da  se  mu  je  ljubilo,  Stolarko  iz  tega 
revnega  življenja  poklicati?  Škoda  je  bilo  za  pobožno  ženo,  ker  lahko  bi  bila 
še  kaj  let  živela.  Ranjka  je  bila  bogaboječa,  dobra  žena,  in  desna  roka  soseda 
Stolarja.  Bog  ji  daj  večni  mir  in  pokoj ! 

Prav  pravijo  modrijani,  da  dobra,  bogaboječa  žena  je  Božji  blagoslov 

pri  hiši ; ker  v resnici  pobožna  in  krepostna  žena  je  duša  cele  družine.  Ubogi 
Stolar  je  bil  po  njeni  smerti  ves  poparjen;  bil  je  ves  drug  človek.  Dokler 
mu  je  bila  žena  živa,  za  ves  svet  ne  bi  bil  opustil  ene  službe  Božje,  ne  bi 
bil  šel  v nobeno  kerčmo  ; je  li  kedaj  hotel  vino  piti,  dal  si  ga  je  domu  pri- 
nesti, in  pil  ga  je  z družino  vred,  kakor  navadno  delajo  pošteni  ljudje.  Od 
kar  je  pa  bil  vdovec , zgodilo  se  je  mnogokrat , da  je  ostalo  prazno  njegovo 
mesto  na  koru  med  pevci,  kterega  ni  nobeden  drugi  prevzel  iz  spoštovanja 
do  njega;  on  pa  je  v kerčmi  za  mizo  pogostoma  sedel,  in  malokrat  je  ta 
sedež  prazen  pustil. 

Se  ve,  da  so  ljudje  koj  si  mislili,  da  ubogi  Stolar  v kerčmo  hodi,  zato 
da  bi  pozabil  na  svojo  žalost,  in  da  išče  v vinu  tolažbo  za  svoje  otožno  serce ; 
ali  to  ve  tudi  vsak  pametni  človek , da  ne  samo  napačno , ampak  tudi  ne- 
spametno delajo  vsi  tisti,  kteri  namesti  da  bi  olajšanje  za  svoje  serčne  žalosti 
iskali  pri  Bogu  in  v tolažbi,  ki  jo  ponuja  sveta  vera,  hočejo  svojo  otožnost 
v vinu  vtopiti,  in  se  tako  dolgo  z vinom  tolažijo,  da  na  zadnje  tudi  svojo 
pamet  zapijejo.  — Kes,  da  pijan  Človek  ne  ve  za  žalost,  dokler  se  ne  strežne; 
ali  čemu  je  otožnemu  sercu  tak  balzam,  kterega  mu  v pivnici  z bokalom 
pičlo  merijo? 

Jaz  sicer  ne  vem,  je  li  sosed  Stolar  zato  v kerčmo  hodil,  da  bi  si  bil 

otožnost  iz  glave  izbil,  ali  pa  zato,  ker  se  mu  je  po  smerti  žene  zdelo  doma 

vse  mertvo  in  brez  veselja,  akoravno  je  bila  doma  zala  in  delavna  Uršiča, 
njegova  hči;  dovolj  da  rečem,  da  ga  je  to  na  led  speljalo. 

Pripeti  se  tedaj,  ko  je  enkrat  Stolar  v kerčmi  z drugimi  enakomislečimi 
tovarši  pri  vinu  sedel,  da  čedno  oblečen  tujec  v kerčmo  stopi  in  se  k njim 
vsede.  Pri  bokalu  se  ljudje  kmalo  sprijatlijo,  posebno  pa  s takim  tujcem,  ki 
na  enkrat  deset  poličev  ukaže  na  mizo  prinesti,  in  sam  plača  za  vse  pričujoče 
pivce ; kar  pa  pri  naših  kmetih  ni  nič  nenavadnega , ker  jim  vino  prav  ne 
diši,  ako  ga  ne  ponudijo  tudi  svojim  sosedom,  ki  so  ravno  vpričo.  Naš  tujec 
pa  ni  iz  zapravljivosti  ukazal  toliko  vina  prinesti,  ampak  to  mu  je  šlo  od 
serca,  ker  je,  kakor  se  je  moglo  posneti  iz  njegovega  govorjenja,  ta  dan  bil 
posebno  srečen;'  plačal  je  tudi  pošteno  vse  tisto  vino,  in  je  pri  tem  cel  kup 
bankovcev  iz  svojega  žepa  potegnil,  tako  da  je  Stolar,  videti  toliko  denarja 
vkup,  oči  in  usta  odperl  in  ves  zamaknjen  vanj  zijal ; pa  tudi  si  ni  dal  miru, 
dokler  ni  iztuhtal,  kdo  je  ta  bogat  gospod.  To  zvedeti  ni  bilo  treba  dosti 

ovinkov,  ker  je  tujec  sam  od  sebe  povedal,  da  mu  je  ime  Janez  Berkič,  da 

je  kupčevalec  iz  ime  strani  reke  Tise,  in  da  je  samo  zato  v to  vas  prišel, 
da  bi,  ako  najde  kaj  blaga  na  prodaj,  kupil  ga,  ki  ga  koj  do  poslednjega 
vinarja  plača. 

Ko  je  Stolar  toliko  denarja  videl,  prišla  mu  je  koj  ta  misel  v glavo; 
Bi  li  ne  bi  bilo  prav,  da  tudi  jaz  srečo  iščem  v kupčiji  ? Kakor  se  vidi,  kup- 
čija z manjim  trudom  več  dobička  daje,  kakor  težavno  obdelovanje  polja.  — _ 
Je  no!  sosed  Stolar  je  bil  tudi  eden  tistih,  ki  bi  radi  z malim  trudom  obo 
gateli.  Ali  ta  želja  je  že  taka,  da  mnogo  ljudi  k vodi  pripelje,  pa  jih  žejne 
nazaj  domu  pusti. 

♦ 

Stolar  pa  ni  na  to  mislil , temveč  je  mislil  svoj  namen  koj  izpeljati. 
Pokliče  Berkiča  na  svoj  dom,  češ,  da  ima  mu  kaj  prodati;  ondi  potem,  ko 
sta  se  pogajala  za  njegove  štiri  vole,  lepo  iztiihta  način,  kako  začeti  kup- 
čevati. Se  ve,  da  je  k temu  najprej  denarja  treba. 

Stolar  je  sicer  imel  nekaj  prihranjenih  goldinarjev,  ki  jih  je  še  njegova 
ranjca  žena  na  dnu  skrinje  skrila;  ali  to  še  ni  bilo  zadosti,  vzel  je  na  svojo 
zemljo  še  ene  dve  sto  goldinarjev  na  posodo  , in  se  pogodi  z Berkičem,  da 
bosta  v tovaršiji  kupčevala,  in  dobiček  in  zgubo  pošteno  med  seboj  delila. 

Komaj  smo  verjeli  svojim  lastnim  očem,  ko  smo  videli,  da  Stolar  z 
Berkičem  v tovaršiji  kot  kupčevalec  blaga  nakupuje.  Pa  še  bolj  smo  se  ču- 
dili, ko  je  tisto  nedeljo  potem,  ravno  ko  je  k službi  Božji  odzvonilo,  Stolar 
nakupljeno  blago  peljal  na  somenj,  ki  je  bil  v sosedni  vasi.  Ne  le  čudili  smo 
se  mu,  veči  del  vaščanov  so  se  pohujšali  nad  Stolarjem,  in  si  niso  mogli 
limeti,  kaj  je  neki  temu  človeku  v glavo  prišlo,  da  je  mogel  tako  daleč 
zabresti. 

Stolar  pa  ni  dosti  maral  za  to,  kaj  ljudje  od  njega  mislijo  ali  govorijo; 
njemu  je  bilo  iti  na  somenj.  Tudi  ni  še  kar  mislil  več,  ali  bi  kdo  njegovo 
mesto  med  pevci  vzel  ali  ne,  ker  tako  ni  več  utegnil,  vsako  nedeljo  v cerkev 
priti  in  peti,  ker  on  mora  kod  kupec  somnje  obiskovati,  somnji  pa  so  na- 
vadno o nedeljah  in  praznikih.  Somenj  izpustiti  pa  zastran  nedelje  ali  praz- 
nika nobeden  ne  misli. 

Stolar  je  dobiček  pervega  somnja  preračunil,  in  ni  mu  bilo  žal,  da  je 
stopil  v tovaršijo  z Berkičem.  Dobiček  za  prodano  blago  je  bil  lep,  se  ve  da 
pa  je  treba  znati  prodajati ; Stolar  se  je  scer  spervega  nevkretno  obračal,  toda 
Berkič  mu  je  bil  na  strani,  da  mu  je  pomagal,  in  učil  ga,  kako  je  treba 
govoriti  in  slepariti.  — Spervega  se  je  res  zavzel,  ko  je  slišal,  kako  strašno 
se  pridušuje  BerkiČ,  in  prisega,  da  ne  more  za  toliko  robe  dati,  ker  njega 
več  stoji,  ter  je  na  to  v enem  dušku  desetkrat  prisegal,  se  ve  da  krivo; 
dobri  ljudje  si  mislijo,  da  nobeden  krivo  ne  prisega  za  majhen  dobiček,  in 
tako  škode  terpe;  ker  jim  verjamejo.  Toda  ta  hudobna,  nepoštena  navada  je 
že  pri  prodajalcih,  da  se  ima  prodati  kolikor  je  le  mogoče* visoko , vkupiti 
pa  tako  nizko  kakor  se  more , in  ne  vprašajo  nič , kaj  k temu  vest  poreče, 
ali  je  to  prav  ali  ne. 

Počasi  se  je  tudi  Stolar  navadil  tako  delati,  akoravno  se  ne  more  tajiti, 
da  ko  je  pervikrat  skusil  prisegati  in  priduševati  se,  zato,  da  je  s tim  pre- 
pričeval ljudi  izverstnosti  svojega  blaga,  se  mu  je  vest  oglasila,  in  da  ga  je 
rudečica  spreletela;  polagoma  pa  je  bil  tak,  kakor  Berkič.  Šentajte!  za  do- 
biček človek  je  v stanu  vse  storiti,  mislil  si  je  Stolar,  in  pa,  jaz  nisem  pervi, 
in  tudi  poslednji  ne,  ki  tako  delam. 

Dobri  Izid  perve  skušnje  je  Stolarja  oserčil,  tako  da  se  je  popolnoma 
vdal  kupčevanju.  Popotoval  je  od  enega  kraja  do  druzega;  in  kadar  je  kaj 
tednov  iz  doma  bil,  prinesel  je  vselej  Uršiči,  ko  je  zopet  domu  prišel,  ali 
pisano  ruto  ali  rudeč  trak,  ali  kaj  druzega,  kar  je  ubogi  siroti  dopadlo,  in  ji 
nekako  nadomestovalo  dolgi  čas  samotnega  življenja  njenega.  To  je  go- 

tovo , da  je  ubogo  dekle  prav  žalostno  živelo , od  kar  ji  je  oče  po  kup- 
čijah hodil. 

Mati,  ki  je  za  njo  skerbela,  kakor  za  lepo  rožo,  ji  je  iimerla  ravno  ko 
je  Uršiča  bila  šestnajst  let  stara,  tadaj  ravno  takrat,  kadar  ji  je  bilo  najbolj 
treba  zveste  svetovalke  in  skerbne  varhinje.  Uršiča  je  tudi  čutila  zgubo,  ki 
jo  je  zadela  po  materni  smerti,  posebno  takrat,  kadar  je  bil  oče  dolgo  z 
ddma,  čutila  je,  da  je  popolnoma  zapuščena;  zato  se  je  vselej  veselila,  ko  je 

oče  zopet  domd  se  vernil;  pervič  zato,  ker  je  zopet  očeta  videla;  potem  pa 

tudi  zato,  ker  ji  je  vsakrat  kaj  novega  prinesel.  In  temu  se  tudi  nimamo 
čuditi,  ker  je  bila  Uršiča  kakor  vse  ženske,  in  je  rada  kaj  lepega  oblekla: 
rada  je  oblekla  novo  oblačilo,  rada  si  je  kite  z lepim  rudečim  trakom  spletla, 
rada  je  lepo  pisano  ruto  okoli  vratu  si  ovila;  za  kar  so  ji  bile  potem  druge 
tovaršice  njene  zavidne,  med  kterimi  tudi  take,  ki  so  bile  iz  premožniših  hiš, 
niso  mogle  tako  lepega  oblačila  nositi,  kakor  je  svoji  Uršiči  oče  iz  mesta 
donašal.  V vasi  tudi  za  lep  denar  ni  bilo  kaj  takega  dobiti,  kar  se  je  dobilo 
v mestu.  Stolar  je  pa  tudi  lahko  Uršiči,  ki  mu  je  bila  edina  hči,  pri  svojih 
znatnih  dobičkih  pri  kupčiji,  kaj  takega  omišljeval.  Tudi  *sam  se  je  že  po 
gosposko  nosil,  in  ne  več,  kakor  prej.  Tudi  kedar  je  utegnil,  ni  šel  več  v 
cerkev,  češ,  taki  ljudje,  ki  poznajo  dosti  sveta,  ločijo  se  popolnoma  od  ubozih 
vaščanov,  kteri  ne  poznajo  večega  veselja,  kakor  da  zamorejo  o nedeljah  in 

praznikih  čedno  oblečeni  v cerkev  priti.  Kdor  kaj  več  sveta  pozna , tako  si 

je  mislil,  lahko  živi  tudi  brez  cerkve. 

(Konec  prihodnjič.) 

0 svatbi  kralja  velikomoravskega. 

Obraz  iz  IX.  stoletja. 

(Po  M.  J.  Hurban-u  posnel  Fr.  Jaroslav.) 

(Dalje.) 

IX. 

Prijazni  čitatelj  in  čitateljka  gotovo  nista  pozabila  med  temi  mojimi 
razpravami  šemastega  zaljubljenca,  grofa  Kudolfa,  ki  je  bil  v goro  vtekel. 
Aj,  njega  pa  bi  bil  kmalu  pozabil  jaz,  toraj  idimo  gledat,  kaj  dela! 

Na  gradu  reznanskem  v tesnej  izbi  sedi  mož  srednje  starosti;  las  je 
skuštranih  in  mu  lezejo  na  oči,  obleka  na  njem  je  sicer  čista  in  draga,  ali 
nič  kaj  ni  v pravem  redu,  oči  ima  zapaljene , čelo  zamračeno,  in  po  vsem 
obrazu  je  razlita  upornost  in  kljubovanje , vse  to  pa  očito  kaže , kakošen  je 
ta  človek. 

Klobuk  mu  leži  pod  dobovo  mizo,  postelja  je  nastlana  z mahom,  na 
mizi  stoji  plehast  verč  vode,  jetnik  pa  sedi  na  brezovem  tnalu.  Končavši 
premišljevanje  o nečem  važnem  predmetu,  stopil  je  k železnim  durim,  ter 
začel  jih  z vso  silo  tresti  in  zbijati  po  njih.  Ali  duri  se  niso  udale.  Zaškripal 
je  grozno  z zobmi,  in  vpale  oči  so  se  napele,  kakor  da  bi  rade  se  izvalile  iz 


70 


svojih  jamic.  Prešel  je  enekrati  svojo  sobo.  Nekaj  novega  je  padlo  mii  v glavo. 
Pogralnvši  verč  je  vodo  po  tleh  izlil,  in  začel  ž njim  rušiti  zid  z vso  silo, 
kolikor  se  je  dalo.  Kar  zarožljajo  ključi  po  durih.  Jetnik  je  zaškilil,  verč  na 
mizo  postavil,  in  se  zavalil  na  posteljo. 

Ječar  je  duri  odklenil  in  ž njim  je  vstopil  pisar  cesarjev,  ki  je  s po- 
višanim glasom  prebral  to-le  sodbo  jetniku:  „ Vašega  zapora  je  konec,  ali  s 
tem  dostavkom,  da  se  nemudoma  poberete  iz  Keznega,  ter  nikdar  več  se  ne 
povernete  vanj,  če  nočete  zopet  priti  gosposki  v roke.  In  to  milost,  vedite, 
vam  je  pri  cesarju  sprosila  milostiva  kneginja  Adelhajda.“ 

Suhi  in  bledi  jetnik  je  na  te  besede  se  razgrel,  vse  nade  v zmedenej 
njegove]  glavi  so  na  novo  oživele.  Posegnil  je  pod  dobovo  mizo  po  klobuk, 
hitel  iz  ječe,  konec  hodnika  pa  je  zavpil;  „Dve  strelici  sem  zastonj  izstrelil, 
ali  prisegam,  da  tretja  ne  bode  zgrešila !“  Zginil  je.  A veste,  kdo  je  bil?  — 

Cesarski  lovci  se  bili  v gorah  grofa  Kudolfa  ujeli  ter  pred  cesarja  pri- 
peljali. Čakala  ga  je  ostra  kazen,  ker  so  mu  dokazali  tudi  to,  da  je  on  na 
Svatopluka  ustrelil  bil.  Ali  danes  je  bil  dan  radosti,  vse  na  gradu  je  moralo 
veseliti  se;  Adelhajda  ni  bila  še  nikdar  tako  vesela,  kakor  danes,  ravno  tako 
njen  oča,  in  svitli  cesar.  Edini  zaperti  grof  se  je  žalostil ; zato  je  Adelhajda 
prosila  zanj , — in  gledi , sedaj  so  ga  izpustili. 

Ta  dan  so  pričakovali  Svatopluka,  in  prihodni  dan  je  imela  svatba  biti. 
Že  so  bili  došli  tudi  biškupi  v Kezno  obhajat  prevažno  slavnost.  Vsak  orož- 
jenosec  se  je  prelival  v zlatu  in  srebru,  a vitezi,  ti  pa  so  že  cel  mesec  se 
veselili  svatbe  „mit  Saus  und  Braus“. 

Adelhajda  je  stala  pri  oknu;  serce  je  vtripalo  jej,  glava  gorela.  Ozirala 
se  je  na  ono  stran,  kjer  je  bil  poslednji  žarek,  odbijajoč  se  na  Čeladah  sprem- 
ljevalcev Svatoplukovih , ugasnil , in  kmalu  je  opazila  tudi  danes  vstajati 
prašno  meglico  na  skrajnem  koncu  ceste,  in  iz  nje  se  je  tudi  danes  čelada 
svetila.  Vzradovala  se  je,  stopila  od  okna,  in  vsa  vesela  jela  se  sprehajati 
po  sobi.  — 

Po  tlaku  grajskem  so  zabernele  ostroge,  odzival  se  štropot  mečev;  to 
je  bila  rajska  godba  Adelhajdi.  No  kmalu  je  utihnilo  vse  v nasprotnem  delu 
grajskem,  kjer  so  bila  stanovanja  cesarjeva. 

Ali  gledi!  kmalu  se  od  ondod  začne  razlegati  grozen  krik,  spremljan 
z bernenjem  in  zvenenjem  ostrog,  mečev  in  terdih  korakov  viteških.  In  v 
tem  hrupu  se  je  razločila  kletev  in  strašno  razsajanje  Ludovikovo.  Na  enkrat 
so  duri  do  kraja  odletele,  in  cesar  razkuštran,  s sinovoma  in  nekimi  sveto- 
valci je  obstal  med  durmi,  ter  na  vso  moč  kričal:  „Tu,  tu  govori,  pes  slo- 
venski, tu  izčenčaj  izdajniške  besede  tistega  mojega  satrapa,  tu,  tu,  pravim 

Z desnico  je  cesar  deržal  za  ramo  krepkega,  tridesetletnega  viteza  slo- 
venskega, ki  je  zbog  tega  nepričakovanega  osramotenja  nevoljen,  iztergal  se 
mu,  ter  kratko  pa  krepko  odgovoril:  „Poslauik  sem  kralja  svojega,  zakaj  z 
menoj  tako  gerdo  ravnaš,  o cesar  nemški?  Na  dvoru  našem  je  pravo  poslanca 


sveto  in  nedotekljivo , a na  dvoru  tvojem  jaz  tako  zasramovanje  prenašati 
moram 

Potem  se  je  poslanik  Svatoplukov  obernil  k Adelliajdi  prestrašenej  in 
iznenadenej,  ter  nadaljeval  tako-le:  „Milostiva  kneginja!  prinašam  vam  od 
Svatopliika,  kralja  in  gospoda  svojega  posledno  besedo.  On  se  je  glede  svatbe 
premislil,  pa  vam  ravno  tako  svoj  pozdrav  in  iskreno  voščilo  pošilja,  ker  mu 
je  ležeče  na  tem,  da  vi  njemu  ta  spremen  odpustite,  kajti  so  više  zadeve  o 
njem  odločile.  Tebi  pa,  slavni  cesar,  naznanjam,  da  sem  jaz  in  z menoj  tudi 
moj  kralj  in  gospod  razžaljen.  Ako  s tega  vojska  nastane , okušati  hočete 
moj  meč  na  bojišču,  — vi  Nemci !“ 

In  mahnivši  z levico  po  meču  je  z desnico  posadil  na  glavo  čelado; 
brenk  meča  in  ostrog,  pa  težke  stopinje  vitezove  so  germele  po  dolgih  hod- 
nikih grajskih.  Kmalo  na  to  so  začele  podkove  konjske  kresati  iskre  iz  tlaka 
grajskega  in  mestnega. 

Težko  da  bi  bil  odšel  ta  energični  poslanik  slovenski  osveti  nemškej, 
da  ni  Adelhajda  obernila  vse  pozornosti  in  skerbljivosti  navzočih  nase. 

Na  vso  moč  je  ta  izpoved  pretresla  dušo  Adelhajdino , dolgo  se  ni  za- 
vedela. Eakor  divji  orkan,  povalivši  stoleten  hrast  in  ponižno  vijolico,  če  bi 
se  potem  mahoma  v cefira  spremenil,  vendar  nikdar  več  ne  poverne  zlomljene 
sile  življenja,  isto  tako  Adelhajdi  nobena  radost  in  nobena  zabava  sveta  ni 
mogla  poverniti  tega,  kar  je  ta  grozepolni  hip  uničil  jej. 

Omedlevica  njena  ni  bila  navadna  omedlevica.  Duša  njena  se  je  čutila 
tako,  kakor  da  je  raztergana,  in  sredi  te  razterganosti  življenja  svojega  je 
videla  Svatopliika.  Dozdevalo  se  jej  je,  da  jo  v grob  pokladajo,  a Svatopluk 
plaka  na  njem.  Blagodejno  spanje  je  nastopilo  pot  samo  v misli  njene, 
pravi  život  pa  se  je  še  vedno  tresel.  Pomoč  zdravniška  je  rešila  jej  življenje, 
kajti  ni  bilo  mesta  ne  kraja,  od  koder  ne  bi  bili  lekarjev  klicali. 

No  Adelhajda  je  živela  od  slej  sama  sebi;  časih  kaj  govorila,  ali  vse 
to  je  podobno  bilo  blagim  sanjam.  Kakor  odcvetajoča  cvetica  na  odpadajoče 
liste  svoje  mirno  gleda,  isto  je  Adelhajda  tiho  zerla  na  odcvetajoče  nade 
svoje,  na  pojemajoči  blesk  življenja  svojega.  Ogibala  se  je  družbe,  ali  kedar 
so  jo  silili  k temu,  ni  se  branila,  ali  vse  njeno  življenje  je  podobno  bilo 
grobu,  na  videz  sicer  ovenčanemu,  znotraj  pa  krijočemu  svojo  žalostno 
podobo. 

Napovedan  je  bil  odličen  ples,  na  kterem  je  vsa  slava  nemška  se  suiti 
imela.  In  Adelhajda  je  odločila,  da  mora  biti  v onej  dvorani,  v kterej  je 
Svatopluk  se  poslediijikrat  sprehajal.  Ali  kedar  je  bilo  treba  iti  na  slav- 
nost, se  je  pa  branila,  in  komaj  so  jo  pregovorili,  da  je  šla.  Kedar  je  vstopila 
v sijajno  opravljeno  dvorano,  zaropotali  so  bobni  in  zapele  so  trompete  njej 
na  slavo.  Silen  krik  je  pozdravljal  Adelhajdo.  Ali  ko  se  je  približala  stebru, 
v kterega  je  bila  zadela  strelica  na  Svatopliika  izstreleua,  polile  so  jo  bridke 
solze.  „Ha,  tu  je  grob  ljubezni  Svatoplukove  do  nesrečne  Adelhajde,“  izdih- 
nila je,  in  šiloma  ušla  iz  dvorane. 


No,  pustimo  za  hip  nesrečno,  vsled  okolnosti  in  osode  narodovske  v žertvo 
palo  Adelhajdo,  in  pogledimo  v deržavo  nemško. 

* 

* * 

S trušem  in  hrupom  se  je  nabirala  vojna  po  vsej  razsežnej  deržavi 
nemškej ; polki  so  se  zbirali  na  severu  in  jugu.  Mora  se  konečno  potreti 
Velika  Morava!  Nikdar  še  ni  se  pripravljal  Ludovik  s tako  močjo  na  vojsko. 
Meržnja  in  gnjev,  ki  sta  se  s silnim  plamenom  zanetila  v vsej  rodovini  cesarskej, 
uplivala  sta  tudi  na  menihe  in  nabiralce  vojaške , da  so  vneli  v nemškem 
narodu  navdušenje  za  vojsko  na  Svatopluka.  In  res  je  narodni  ponos  ^sa  nemška 
serca  prevzel  na  toliko,  da  je  vsak,  celo  najneveljavniši  kazal  os  veto  Slovakom. 

Da,  tudi  roparski  vitezi  in  tolovaji  po  gorah  so  se  vzdignili  in  vreli  pod 
zastave  cesarske.  Verhovno  veliteljstvo  vojski  je  cesar  prideržal  sebi;  vsak 
vojak  je  plesal  radosti,  kajti  znana  je  bila  slava  junaštva  Ludovikovega.  V 
nekolikih  mesecih  je  vojna  nemška  bila  gotova,  zbrana  pa  je  bila  v Devinu, 
Magdeburku  in  Keznem. 

Dosledna  tropa,  na  videz  iz  berlogov  in  špilj  gorskih  dohajajoča,  prava 
zmes,  vlekla  se  je  ob  gori  doli  proti  Eeznemu.  Že  je  solnce  zahajati  začelo, 
ali  do  mesta  je  bilo  še  precej  pota.  Brez  vsega  reda  se  je  vleklo  blizu  80 
vitezov,  pogleda  strašnega,  obleke  različne,  ali  orožja  izverstnega.  Tudi  vo- 
ditelj ni  bil  nič  boljši. 

Naenkrat  so  zadoneli  ljubi  in  prijazni  glasovi  iz  doline.  Voditelj  veli 
obstati  in  prenočiti , sam  pa  gre  gledat , če  morebiti  iztakne  kako  selišče 
ljudsko,  da  bi  mogel  ugodniše  prenočiti.  Našel  je  samostan,  samotno  torišče 
iz  šumnega  življenja  pobeglih  duš. 

Pobožne  pesni  so  vdarjale  na  uho  voditelju,  in  dozdevalo  se  je  mu,  da 
nad  vse  prodirajoč  mili  glas  je  tako  znan  njemu,  da  je  gotovo  že  slišal  ga 
kedaj.  Ogledal  se  je,  da  bi  kaj  poizvedel,  ali  žive  duše  ni  bilo  ugledati.  Čez 
malo  časa  je  petje  utihnilo ; opatica  je  spustila  samotarke  v celice. 

Že  je  solnce  zahajalo,  posledni  žarki  so  se  vperli  v okno  neke  celice, 
pri  kterem  se  je  pokazala  bleda,  otožna  samotarka.  Pojemajoč  žarek  je  po- 
ljubljal obraz  samotarkin,  da  je  jo  zunaj  stoječi  vitez  dobro  videti  mogel. 
Tudi  ona  je  viteza  opazila  ter  se  berzo  umaknila;  vitez  pa,  kakor  da  je 
treščilo  vdnj,  obernil  se  je  in  povernil  k svojim  tovarišem. 

Noč  se  je  sprosterla  po  pustej  gori;  v samostanu  se  je  zazibalo  vse  v 
sladko  spanje,  le  eno  oknice  je  bilo  še  svetlo.  Mlada  samotarka  kleči  pred 
križem  na  černem  klečalu  in  pobožno  moli. 

Pa  za  koga  moli?  Ali  za  cesarja,  ki  se  z vojsko  nad  Slovane  pripravlja? 
Ali  moli  za  viteštvo  nemško,  ki  nad  Svatopluka  jeklo  brusi?  Kdo  ve! 

Ta  samotarka  je  Adelhajda,  ki  je  bila  izvolila  tihi  samostan,  da  bi  v 
njem  preživela  ostala  leta  svojega  življenja. 

Neznani  vitez  pa  je  grof  Rudolf,  ki  je,  klateč  se  po  gorah,  nabral  bil 
različno  zmes  postopačev  in  tolovajev,  s kterimi  sedaj  hiti  pod  zastavo 
cesarsko.  (Kouec  prihodnjič,) 


73 


Moja  domovina. 


Bog  jeden  je  nad  hlapce  in  gospode, 

On  čiije  vzdihe,  služuih  zre  solze, 

V oblasti  Njega  so  deržav  usode, 

Pred  Njim  tiranu  dergota  serce. 

Pod  rimskim  jarmom  ti  si  vzdihovala, 
Očina  moja,  sedemkrat  sto  let. 

Vendar  se  oprostila  spet  — 

Previdnost  božja  te  je  obderžala! 

Ko  Atila  prihrul  je,  „šiba  božja“, 

Vasi  je,  terge,  mesta  razdejal. 

Odjeknil  zopet  je  žverikot  orožja, 

Sloven  sadil  je  ters,  polje  oral. 

Očina  vnovič  se  je  okrepčala, 

Grozd  zorel  je,  poganjal  žitni  klas, 

Ostali  rekli  so  na  glas:  — 

Previdnost  božja  nas  je  obderžala! 


Potem  so  Franki  derzni  privihrali. 

In  drage  se  polastili  zemlje, 

Po  hribih  so  gradove  zidali. 

Rod  terlo  breme  tlake  je  težke. 

I njih  oblastnost  hitro  je  prestala, 

Gradove  zruščil  v prah  je  časa  zob, 

Sloven  je  nehal  biti  rob  — 

Previdnost  božja  rod  je  obderžala! 

Privreli  v dežel  otomaiiov  roji. 

Morili  dede  so,  palili  okrog, 

Stoletja  bili  se  kervavi  boji, 

V nebo  razlegal  jok  se  je  in  stok. 

Vendar,  Slovenija,  se  nisi  vdala. 

Pri  Sisku  ti  zazoril  slave  dan, 

Sloven  ti  bil  je  krepka  bran  — 
Previdnost  božja  te  je  obderžala! 


Nato  priderli  divji  so  Vandali, 

Ošabno  dvigali  nad  nas  glavo; 

Kar  meč  dosegel,  vse  so  pokončali, 

In  kot  vihar  pustošili  zemljo! 

A njih  mogočnost  skoro  je  zbežala. 

Minili  so,  kot  zvetran  solnčni  prah, 
Slovenu  je  izginil  strah  — 

Previdnost  božja  ga  je  obderžala! 


Naposled  tebe  si  Tevton  prisvojil, 

S prevzetno  silo  branil  tvoj  razcvet. 
Strastno  sinove  tebi  je  razdvojil. 

Najlepši  tvoj  potujčil  ti  je  svet 
A zora  ti  je  zopet  zasijala, 

Prišel  cesarski  mili  je  ukaz; 

„Slovenom  bodi  lepši  čas“  — 
Previdnost  božja  dom  je  obderžala! 


Tolaži  se,  predraga  domovina. 

Glej,  stari  Bog  živi  še  nad  teboj! 

Sveta  vesoljna  priča  zgodovina. 

Da  mirnim  on  narodom  da  obstoj. 

Že  mnoga  sila  tebe  je  stiskala. 

In  mnogo  jih  v bodočnosti  grozi, 

A pekel  naj  se  zaroti  — 

Previdnost  božja  bo  te  obderžala! 

Vojteh  Kurnik. 


Sveta  Cfora. 

(Iz  serbščine  posl.  A.  Fekonja) 

Na  Balkanskem  poliiotokii,  v Macedonskej  pokrajini  blizu  mesta  Soluna, 
v deželi,  kjer  je  podnebje  mnogo  blaže  nego  pri  nas,  v deželi,  kjer  rastd 
smokve  in  zlata  jabelka  (pomeranče)  — v tej  deželi  je  kraj,  kteremu  morda 
ni  jednakega  na  celem  svetu.  Ta  kraj  je  gorat  poluotok,  kteremu  je  ime 
Atoska  ali  Sveta  Gora. 

Sveta  Gora  je  za  to  po  svojej  obliki  j edina  na  svetu , ker  v tej  deželi 
ni  vesi  ni  mesta,  nego  sami  samostani  in  izbice,  in  ker  so  večina  stanovništva 
redovniki  (samostanci),  kterih  je  tu  nekoliko  tisoč.  Na  prostoru  te  gore,  ktera 


je  komaj  dva  dni  hoda  dolga  in  samo  3 — 4 ure  široka,  ima  20  pravoslavnih 
samostanov  in  nad  sto  manjih  izbic  in  cerkvic  (kdpel).  Ti  samostani  so  tako 
prostorni,  da  l)i  v vsakem  po  več  stotin  redovnikov  moglo  živeti,  a jih  je 
tudi  danes  v nekih  po  100,  po  200  samostancev.  Življenje  je  tu  precej  divje, 
strogo  samostansko.  Po  ustavu  Svete  Gore  je  pristop  v njo  ženskim  in  otrokom 
zabranjen.  A ker  svetogorski  samostanci  nikakega  mesa  ne  jedd,  zato  nemajo 
ni  perotnine  ni  cede.  Navadno  hranijo  samostani  po  jednega  petelina  zavoljo 
petja:  ali  tudi  ta  težko  hoče  sam  ostati,  nego  pobegne  v gozd  in  podivja. 
Od  domačih  živali  imajo  samo  mačke,  da  jim  miši  pokončujejo,  pa  te  mačke 
morajo  biti  samo  moškega  plemena. 

Kazven  redovnikov,  kteri  žive  po  samostanih  in  cerkvicah,  je  mnogo 
puščavnikov,  kteri  imajo  svoje  sobice  v globokih  šumah  ali  v neprehodnih 
gorah.  Ti  ne  jedo  ni  rib,  ni  rakov  ni  morskih  pajkov,  nego  se  hranijo  s samim 
zelenjem;  a med  njimi  je  tudi  takih,  kteri  žive  o samem  kruhu  in  čistej 
vodi.  Taki  puščavniki  napravljajo  navadno  križe  po  potu,  in  poleg  križa  puste 
vselej  po  verč  vode  trudnemu  potniku  za  napitek,  a ti  jih  za  to  naplačujejo 
puščajoči  jim  denarjev  pri  križu.  A ti  puščavniki  ne  prihajajo  pred  potnike 
lično,  nego  se  čim  več  pred  njimi  skrivajo  in  še  le  tedaj,  kedar  nikogar  ni, 
zlezejo  na  pot  in  pobirajo  dobljeno  miloščino,  s ktero  si  v nedeljo  in  svetek 
na  tergu  kupujejo  živež.  Inače  se  ti  puščavniki  skoz  celi  teden  skrivajo  po 
svojih  stanicah  in  Boga  molijo,  a v nedeljo  in  praznik  pridejo  v cerkvico 
ali  samostan. 

Sedovniki,  kteri  tu  žive,  največ  so  Gerki  in  Bolgari.  Razven  teh  je  tudi 
Rusov  in  Rumunov,  a od  vseh  najmanj  e Serbov.  Pa  vendar  je  nekdaj  mnogo 
serbskih  sere,  ktera  so  se  navduševala  za  omiko  in  vero  pravoslavno,  pripo- 
moglo, da  se  Sveta  Gora  povzdigne,  in  mnogi  serbski  denar  je  potrošen  za 
svete  žertvenike  (oltare)  svetogorskih  zadušbin  (pobožnih  ustanov).  Serbski 
kralji  in  velikaši  tekmali  so  z gerškimi  carji,  kteri  da  bode  ustanovil  veče  in 
lepše  zadušbine.  V Svetej  Gori,  v ruskem  samostanu,  kteri  še  dan  danes  stoji, 
ostrigel  se  je  za  redovnika  sv.  Sava,  pervi  obrazovatelj  serbski;  v Svetej 
Gori  v samostanu  Hilendaru  preživel  je  pervi  serbski  kralj  Štefan  Nemanja 
poslednje  dni  svoje  in  pokopan  je  v istem  samostanu.  Štefan  Nemanja,  sv. 
Sava,  kralj  Milutin,  vojvoda  Uglješa  in  mnogi  drugi  bogati  Serbi  zidali  so 
samostane  po  Svetej  Gori.  Razven  njih  skoro  vsi  kralji  roda  Nemanj iiiega, 
car  Dušan , knez  Lazar  in  pozneji  vladarji  roda  Brankovičevega  davali  so 
zemlje  in  svoboščine  svetogorskim  samostanom.  Samostan  Hilendar,  jeden  naj- 
večih  in  pervih  svetogorskih  samostanov,  ima  še  danes  ime  serbske  carske 
lavre.*  Samostan  Hilendar,  to  je,  kakor  veli  Miloš  Obilic,  „zadužbina  Save 
svetitelja  i njegova  otca  Simeuna'^.  Še  dan  danes  žive  hilendarski  redovniki, 
kteri  so  večidel  Bolgari,  po  onih  istih  pravilih,  ktere  je  sv.  Sava  za  ta  samostan 
izdelal.  V tem  samostanu  služi  se  vsakikrat  služba  božja  v slovenskem  jeziku, 
a v jednej  kapeli  blizu  groba  Nemanj inega  služi  se  vsako  leto  na  Vidov  dan 
slovesna  služba  v spomin  velikega  mučenika  kneza  Lazarja.  Znamenito  je,  da 


* „Lavra“  imenuje  se  veči  samostan. 

so  v tej  kapeli  naslikani  večidel  serijski  svetniki,  in  med  temi  tudi  Miloš 
Obilič  kot  svetnik  z zlatim  kolesom  okoli  glave,  a v obleki  junaškej  (kakor 
se  slikata  sv.  Jurij  in  sv.  Dimitrij)  in  z nadpisom  „sveti  Miloš  Obilic“. 

Skoro  vsi  svetogorski  samostani  imajo  mnogo  serbskih  pismenih  spo- 
menikov. Ali  to  blago  ni  še  vse  pregledano,  temveč  leži  natlačeno  v samo- 
stanskih pismarnicah  in  knjižnicah,  kajti  prekanjeni  redovniki,  kteri  so  ve- 
čidel neprijatelji  Slavjanstvu,  posebno  pa  Serbstvu,  neradi  jih  odkrivajo  onemu 
redkemu  potniku,  kteri  se  zarad  naučnega  preiskovanja  v te  kraje  potrudi. 

Danes  je  v celej  Svetej  Gori  samo  pet  cerkev,  v kterih  se  služba  božja 
služi  v slovenskem  jeziku;  v vseh  drugih  služi  se  gerški.  Od  teh  pet  cerkev 
so  trije  samostani,  a dve  poddružnici.  Samostani  so  : serbski  samostan  Hilendar, 
samostan  ruski  in  bolgarski  samostan  Zograf. 

Ves  polutok  Svete  Gore  je  svojina  njenih  20  samostanov ; a ni  vsa  zemlja 
na  jednake  dele  razdeljena;  kajti  med  temi  samostani  jih  je  tudi  jako  si- 
romašnih. Najbogateji,  a ob  jednem  tudi  najglavneji  so  ti-le  četirje  samostani; 
Lavra,  Vatoped,  Iver  in  Hilendar.  Lavra  je  torej  najbogateji  samostan.  Hilendar, 
je  nekedaj  bil  jači  od  Ivera,  ali  s časoma  se  je  bratstvo  precej  razselilo,  ter 
ga  je  Iver  sedaj  prekosil.  Ostale  cerkve  in  hiše  morajo  plačati  davek  onemu 
samostanu,  na  čegar  so  zemlji.  Ta  davek  odrajtujejo  oni  iz  dohodkov  zemlje 
in  od  prodaje  rokodel  svojih  redovnikov,  ktera  rokodela  se  predavajo  na  tergu 
samostana  Kareje.  Samostan  Kareja  je  najstareji  svetogorski  samostan.  Sezidal 
ga  je  že  car  Konstantin  1.  335.  po  Kr.  Ta  samostan  je  edini,  kteri  nima 
nikakega  imetja,  nego  ga  drugi  samostani  z določenimi  darovi  vzderžujejo,  ker 
ga  spoštujejo  kot  najstareji  samostan  in  ker  v njem  verševajo  svoj  sveto- 
gorski zbor  in  sod. 

Gotovo  je  zanimljivo  urejenje  Svete  Gore.  Kedar  se  ima  reševati  o kakih 
jako  važnih  stvareh  za  celo  pokrajino,  tedaj  se  derži  zbor  na  Kareji,  na  kteri 
zbor  vsaki  samostan  pošlje  po  jednega  poslanca  iz  sredipe  svojega  bratstva,  a 
tem  predseduje  veliki  duhovnik  (proto),  kteri  je  onega  leta  izbran  za  starešino. 
Ako  so  stvari  manje  važnosti,  tedaj  je  zadosti,  da  se  snidejo  četirje  najglavneji 
samostani,  in  to:  Lavra,  Vatoped,  Iver  in  Hilendar.  Za  navadne  tekoče  posle 
je  veliki  duhovnik  s četirimi  svetovalci.  Veliki  duhovnik  se  voli  vsako  leto 
1.  (po  naše  13.)  junija  in  to  iz  jednega  od  četirih  glavnih  samostanov  po 
redu  tako,  da  vsaki  samostan  pride  vsako  četerto  leto  na  versto.  Ostali  četirje 
svetovalci  izbirajo  se  iz  skupnega  bratstva  vseh  20  samostanov.  Prota  (veliki 
duhovnik)  in  svetovalci  sede  celo  Teto  na  Kareji,  in  za  to  se  samostan  Kareja 
zove  tudi  Protat.  Vsi  samostani  imajo  zemlje  na  Kareji  in  na  teh  svoje 
hiše  in  cerkve;  in  poslanci,  kedar  se  tu  shajajo,  stanujejo  vsaki  na  zemlji 
svojega  samostana.  Samostan  Hilendar  ima  največ  zemlje  na  Kareji,  ima 
svojo  cerkev  s stanicami  in  s posebnim  pravilom , ktero  je  že  sv.  Sava  iz- 
delal za  onega  hilendarskega  brata,  kteri  bode  tu  živel.  Na  Kareji  je  tudi 
terg,  kjer  se  največ  predavajo  ročna  dela  samostancev,  kakor:  križi  od 
svetega  lesa,  moleki,  naglavke  (kapuce)  in  druge  razne  stvari.  Tu  na  Kareji 
živi  tudi  en  turški  činovnik  (uradnik),  kteri  se  zove  „delija“  (vojak,  junak), 


76 


kteri  bere  dobro  plačo , a nema  nikakega  posla.  Glavni  posel  njegov  je,  da 
prejema  davščino  od  samostanov.  Pod  njim  je  dvadeset  četnikov,  kteri  sa- 
mostane pazijo  hajdukov  (razbojnikov).  Te  četnike  plačajo  sami  samostani, 
vsaki  po  jednega. 

Dalo  bi  se  o Svetej  Gori  še  mnogo  govoriti,  kakor  itak  ni  vse  povedano. 
Pa  pri  vsem  tem  mislili  smo,  da  bode  zadoščevalo,  da  naše  čitatelje  s tem 
krajem  seznanimo. 

Irski  desetnik. 

(Zgodovinska  anekdtota;  poslovenil  Ant.  Bezenšek.) 

Zmračilo  se  je ; majhen  zvonček  v nekej  katoliški  kapelici  je  vabil  po- 
časno k večerni  molitvi.  Na  nebu  se  je  prižgalo  na  tisoče  miglajočih  zvezdic, 
kojih  svitloba  se  je  vtrinjala  v čistih  jezerih  krog  Hacel  Wooda.  Kazvaline 
starodavne  sligske  opatije  stale  so  s svojim  sivim  zidovjem,  obraščenim  z 
dolgim  beršljinom,  verh  gore. 

Bilo  je  ravno  pervega  maja,  in  kresovi  so  goreli  kakor  za  časa  Dru- 
idov na  verhu  Knoka  Na  Kee  in  na  sinjih  višinah  Donegovih.  Mlad  po- 
potnik, ki  je  nosil  rudečo  uniformo  angleškega  dragonerja,  obstal  je,  priso- 
pihavši  čez  goro , naenkrat  pred  starodavnim  samostanom.  Odkril  se  je  po- 
božno in  ponižno  pred  na  pol  izbrisano  podobo  matere  Božje.  V istem  trenutku 
se  mu  je  pridružila  neka  gospa  v globoko  žalost  vtopljena,  stopivša  sem  izza 
nagrobnega  kamena  nekega  glasovitega  irskega  glavarja:  prijela  je  kerčevito 
mladega  vojaka  za  roko  in  ga  peljala  v odmevajoče  prostore  gotične  cerkve. 

„Tukaj  sva  na  boljšem  kraji, “ rekla  je  Irkinja  z žalostnim  glasom, 
potegnivša  z belo  roko  čez  objokani  obraz.  Pogled  na  ove  kresove  me  v sercu 
boli,  in  glasovi  človeškega  veselja  me  žalijo.  Moj  revni  Jurij,  moje  edino  in 
zadnje  upanje,  moj  sin  — ti  me  hočeš  zapustiti 

— „Moja  mati,“  mermral  je  mladeneč  s tresočim  se  glasom,  „Vi  ste 
tukaj?  Mar  pridete,  da  me  pred  mojim  odhodom  blagoslovite ?“ 

— „Da,  Jurij,  hotela  sem  te  še  enkrat  videti,  — želela  sem  te  bla- 
gosloviti v teh  po  ognji  in  meči  razdrapanih  prostorih,  v tej  cerkvi,  ki  so 
jo  tvoji  predniki  sozidali,  in  ktero  je  njihovi  meč  krepko  pred  sovražniki 
branil.  Pred  tem  oltarjem,  pred  katerim  so  tvoji  očetje  molili,  na  teh  kam- 
nitih ploščah,  pod  katerimi  glavarji  te  dežele  počivajo,  pod  temi,  kakor  pre- 
moženje tvoje  družine,  moj  sin,  propalimi  oboki,  hotela  sem  svečavno  prisego 
od  tebe  tirjati.  Prisezi  mi,  da  ne  bodeš  niti  svoje  vere,  niti  svoje  domovine 
zatajil;  prisezi  mi,  da  bodeš  kot  katoličan  umeri !“ 

Veter,  ki  je  harmonično  po  mogočnih  hrastovih  visoke  gore  tulil,  do- 
našal  je  iz  daljave  sem  odmeve  narodne  pesni  tudi  v razvaline  stare  opatije. 

Jurij  je  klečal  pred  razrušenim  oltarjem,  katerega  so  obsevali  bledi 
lunini  žarki ; zelenkasta,  fantastična  luč  prihajala  je  skoz  visoke  okne  v cerkev ; 
deset  izmerlih  rodov  je  spavalo  pod  cerkvenim  tlakom;  bele  velikanske  slike 
svetnikov  in  kraljev  so  stale  med  poškodovanimi  stebri.  Mladi  vojak  je  pri- 

segel;  kakor  mn  je  mati  narekovala,  s sklenjenima  rakama  in  pripog- 
njeno  glavo. 

Naenkrat  se  zasliši  tam  v daljavi  bobnanje. 

„Slišite?“  vpraša  Jurij  ves  bled. 

„Da,  slišim, “ odgovori  šepetajo  žalostna  mati. 

Mladeneč  prime  za  merzlo,  velo  roko  svoje  matere,  in  jo  popelje  na 
prostor  pred  cerkvijo.  „Tnkaj  doli,“  ji  reče  kazaje  na  morsko  plan,  „giblje 
se  čolnič  kakor  morska  tiča,  ki  me  ima  ponesti  v kratkem  tje  proti  Ameriki. 
Zdravo,  moja  dobra  mati ! Molite  za  mene,  kedar  se  bodem  daleč  od  vas  v 
Savanah  daljne  Amerike  bojeval. “ 

— „Da,  molila  bodem  za  tebe,  moj  Jurij odgovori  revna  v solze 
vtopljena  mati,  „in  romala  k svetim  gomilam  svetnikov.  Postila  se  bom 
in  milošnjo  delila,  da  te  nebesa  blagoslovijo  in  spet  srečno  pripeljejo  na 
svoj  dom.“ 

„Z  Bogom !“  reče  mladi  Irec  z zamolklim  glasom.  — „Oh,  moj  Bog! 
tako  hitro?  Bojim  se  hudega  . . . Jurij,  poterpi  le  še  en  trenutek!  Jaz  te 
še  nisem  blagoslovila.  “ 

Tambor  dal  je  na  visočinah  Slige  znamenje.  „Zdravo!  Srečno !“  zakliče 
Jurij  še  enkrat,  se  izterga  svojej  materi  iz  rok  in  dirja  čez  germ  in  sterm 
doli  proti  obrežju  morskemu.  Revna  mati  je  stala  tako  dolgo  na  istem  mestu, 
dokler  je  rudečo  obleko  svojega  sina  pri  mesečnem  svitu  razločevati  mogla. 
Potem  se  je  vsedla  na  z mahom  obraščen  kamen  in  se  jokala. 

Ko  se  je  danilo,  zapustila  je  fregata  Irsko  obrežje,  in  mladeneč  lepega, 
a žalostnega  obličja,  ki  je  glavo  ob  jadernik  upiral  in  globoko  zamišljen  bil, 
pošiljal  je  v duhu  zadnje  pozdrave  proti  zelenemu  otoku,  ki  so  ga  Bardi 

Smaragda  večernih  dežel  imenovali.  Dolgo  je  upiral  svoje  oči  na  propali 

zvonik  starega  samostana,  katerega  je  snoči  obiskal.  Dolgo  je  ogledoval  z 
neizrekljivo  bolestjo  verhe  domačih  sinjih  gor,  in  ko  so  obraščene  visočine 
Knoka  Na  Ree  v oblacih  izginile,  potočila  se  mu  je  skrivej  debela  solza 
po  licu. 

Čez  mesec  dni  ustavila  se  je  angleška  fregata  v nekej  luki  severne 
Amerike.  Jurij  se  je  podal  k vojaškemu  oddelku,  kateremu  je  Karolina  Lord 
Ravdon,  njegov  rojak,  zapovedoval,  in  je  tukaj  v pričo  njega  s svojo  serč- 

nostjo  in  s svojo  hladnokervnostjo  vse  tovarše  prekosil.  Neko  posebno 

slavno  djanje  mu  je  pripomoglo  do  desetnikove  časti , a to  imenovanje  pre- 
zbiterij ancem  v šotorišču  ni  bilo  nikakor  po  godu. 

„To  je  kriva  raba  oblasti,  milord,“  rekel  je  nek  star  škotski  čestnik, 
„Vaša  vzvišenost  nima  pravice  papeževca  povzdigovati. “ 

— „To  je  lep  dokaz  Vaše  pravicoljubnosti , Donald,“  odgovori  Lord 
Rawdon,  z ramama  migaje.  „Zakaj  pa  si  ti  katoličan  ?“  oberne  se  Lord  ži- 
vahno na  Jurja. 

„Milord,“  odgovori  Jurij,  „Vi  bi  se  ne  upali  v starodavni  opatijski 
cerkvi,  kjer  Vaši  predniki  počivajo,  mene  kaj  tacega  vprašati.  Jaz  sem,  kar 
so  oni  pred  300  leti  bili.“ 

Na  to  reče  Lord  Ravdon : „Čiij  Jurij ; pomišljuj  o svojem  položaji. 
Ti  si  mlad,  iz  imenitne  rodbine , in  akoravno  reven , vendar  ti  stoji  pot  do 
slave  odperta,  ako  svojo  vero  premeniti  hočeš. “ 

„Jaz  bom  ostal  prostak odgovori  Jurij. 

Lord  Ravdon  stisne  mlademu  desetniku  roko  in  ga  milo  pogleda.  „Ne 
morem  te  pustiti  do  više  stopnje, “ nadaljeval  je  počasno,  „obdolžili  bi  me 
hudodelstva;  a ponudim  ti  priliko,  da  svoje  spretnosti  pokažeš  in  fanatikom 
usta  zamašiš.  Še  to  noč  odpošljem  poslanca  z imenitnimi  naznanili,  in  vse 
bi  bilo  zgubljeno,  ako  bi  prišlo  pismo  v roke  Amerikancev.  Skrivnost  mora 
to  ostati  celo  mojim  vojakom;  dežela  je  polna  puntarjev,  ki  jo  oblegajo; 
njihovi  ogleduhi  se  bližajo  mojemu  šotoru , vse  gomazi  takih  po  toborišču 
in  njihovo  število  vedno  narašča.  Moj  poslanec  potrebuje  spremljevalca,  kateri 
se  ničesar  ne  boji.  Jurij,  tebe  sem  izvolil,  tebe  samega,  slišiš?  Jako  nevarna 
sreča  je,“  dostavil  je  general  po  kratkem  molčanji. 

„Z  veseljem  sprejmem  to,“  odgovori  Jurij. 

Ko  so  od  podnevnih  izletov  utrujeni  vojaki  pod  šotori  sladko  spanje 
spali,  zapustil  je  Jurij  s svojim  spremljevalcem  taborišče.  Bila  je  prijazna 
topla  noč,  noč  novega  sveta,  mesec  je  razlival  svojo  bledo  svitlobo  čez 
zemljino  krilo;  nebo  je  bilo  tako  jasno,  da  ni  bilo  na  njem  niti  meglice 
najti.  Med  tem,  da  je  vodja  polarno  zvezdo  iskal,  in  mah  starih  hrastov  za 
svet  popraševal,  da  bi  se  prave  poti  deržal,  mislil  je  Jurij  na  svojo  domovino, 
na  prijazno  obrežje  Gitleja  in  na  pot,  ki  je  vodila  ob  krasnem  jezeru  do 
njegove  koče.  Ptica  oponašavka,  ki  jo  je  šum  gibajočih  se  mladik  zbudil,  je 
začela  petje  taščice  posnemati , in  mladi  Irec  je  bil  po  tem  petji , ki  se  je 
popolnoma  njegovim  mislim  prilegal,  še  v globokeje  premišljevanje  vtopljen. 
Videl  je  vse  vesele  dogodbe  svoje  mladosti  spet  pred  svojim  dušnim  očesom ; 
smehljal  se  je  z zvezdami  na  nebu,  s pihljajočim  vetričem  in  s temno  senco 
velikega  gozda,  skoz  katerega  je  potoval.  A duša  njegova  ni  bila  tam,  ver- 
nila  se  je  nazaj  čez  ocean  in  plavala  nad  zelenim  Irskim.  Bližala  se  je  hišici, 
kjer  jokajoča  žena  večerjo  pripravlja,  bledi  svit  ognja  edini  razsvetljuje  revno 
stanovanje,  pribežališče  Irkinje  žlahtnega  rodu.  „Mati  moja!“  — rekel  je 
Jurij  z neizrečeno  razdostjo,  „mati  moja!“ 

„Kdo  je?“zaklicala  je  v bližini  neka  amerikanska  straža.  Vojaka  sta  se 
naglo  boječe  spogledala  in  sta  se  podala  na  neko  v gozdni  goščavi  in  temoti 
skrito  stezo.  „Kdo  je?“  razlegalo  se  je  zaporedoma. 

„ Ujeta  sva,“  reče  Jurij  in  obstoji,  ker  ne  ve,  na  katero  pot  bi  se  obernil. 

Kmalo  so  se  zaslišali  poki  in  krogle  so  žvižgale  skoz  perje.  „Umiram,“ 
reče  poslanec,  in  se  zgrudi  na  tla,  ,,otmi  pisma !“ 

Jurij  vzame  papir  in  zbeži  srečno  čez  gore  in  skoz  gozd.  Zadele  so  ga 
sicer  krogle  med  tekom,  a ni  se  zmenil  mnogo  za  to  in  poslednjič  dospel 
do  samotnega  griča,  kamor  ni  bilo  več  slišati  krika  preganjalcev. 

A življenje  njegovo  se  je  jelo  nagibati  h koncu.  Iz  treh  ran  mu  je  tekla 
kri,  in  padel  je  ob  nekej  stari  cedri  na  tla.  „Kaj  pa  s pismi,‘‘  rekel  je  sam 
sebi,  obernivši  oči  proti  z zvezdami  obsejanemu  nebu,  „ki  sem  jih  obljubil 

zvesto  na  določen  kraj  spraviti?  Moj  Bog,  daj  mi  pravo  misel!  Naenkrat  se 
je  lice  ranjencu  spremenilo  in  dobilo  navdušen  in  junask  izraz;  težavno  se 
je  vzdignil,  je  raztergal  s svojima  rokama  največo  svojih  ran,  vtaknil  pisma 
Lord  Ravdona  noter,  potem  pa  pokril  dragoceno  pisanje  s svojim  kervavečim 
mesom.  „Moja  domonna!“  šepetal  je  potem,  omalmivši  nazaj  na  s kervjo  po- 
lito travo,  „ revni  vojak  ti  izroča  svoje  zadnje  zdihljeje“. 

Ko  se  je  danilo,  našla  ga  je  angleška  straža  kervavečega ; stiskal  je 
majhen  čern  križec  iz  hrastovega  lesa  na  svoje  serce,  in  njegove  ustnice  so 
šepetale:  „Erin  go  bragh!“  Le  nekekrati  je  še  zdihnil  in  to  priliko  porabil, 
da  je  pokazal  mesto,  kjer  ima  skrivnost  skrito.  Lord  Ravdon  je  sam  priskočil, 
vzdignil  njegovo  težko  glavo  od  zemlje,  položil  roko  mladega  vojaka  v svojo 
orožja  vajeno,  in  rekel : „R  a j e bi  bil  enkrat  v b o j n p r e m a g a n !“ 


Drobnosti. 

»V„-  

Pobožna  siiiert. 

Bogaboječi  Virtemberški  grof  Eberhard  je  mnogokrat  Boga  prosil, 
naj  bi  ga  ovaroval  nagle  in  neprevidene  smerti,  in  naj  mn  da  gotovo  znamnje, 
kedar  se  mn  smert  bliža.  Osem  in  petdeset  let  je  imel,  ko  je  začenjal  po- 
stajati nekoliko  slaboten  in  bolehati,  tedaj  je  šel  v Gopingske  toplice,  kjer  je 
prav  dobro  se  čutil  in  vesel  bil.  Enkrat  stopi  k njemu  njegov  telesni  zdravnik, 
in  mn  reče:  „Milostljivi  gospod,  pripravite  se;  še  pet  nr,  in  Bog  Vas  k sebi 
pokliče^.  Grof  mu  odgovori:  „Kako?  saj  ne  čutim  nobene  posebne  bolezni. 
Zraven  tega,  pa  mi  je  bilo  prerokovano,  da  pojde  zvesta  služabnica  moje 
mladosti,  Rombold  Ana,  z menoj  vred  iz  tega  sveta. “ — „ Gospod, “ ona  je 
že  s svetimi  zakramenti  umirajočih  previdena,  in  ravno  zdaj  umira, “ — „Pa 
še  drugo  znamnje,  ki  mi  ima  pred  mojo  smertjo  priti,  mi  je  bilo  prerokovano 
— odgovarja  Eberhard  — to  je,  da  mora  popred  pasti  velika  lipa,  pod  ktero 
sem  navadno  v senci  počival;  pa  še  včeraj  sem  bil  v njeni  senci.  “ — „Go- 
spod,  veliko  lipo  je  to  noč  strašen  vihar  poderl.“  — Tu  je  Eberhard  spoznal, 
da  so  ure  njegovega  življenja  že  iztekle,  in  je  Bogu  za  to  iz  serca  se  zahvalil. 
Ob  sedmi  uri  je  umeri  leta  1417  šestnajsti  dan  majnika. 

Kralj  in  škof. 

V neki  deželi  je  vladar  cerkveno  premoženje  in  dohodke  duhovnikov 
močno  pristrigel.  K temu  vladarju  pride  o neki  priložnosti  eden  njegovih 
škofov.  „Težko  da  me  imate  radi  vi  škofje, mu  reče  kralj.  Škof  mu  odgovori: 
,,Jaz  ne  pozabim  nikoli,-  kaj  sem  kot  podložnik  našemu  kralju  dolžan.^  „In 
jaz,  pravi  zopet  kralj,  čislam  dokaj  vašo  udanost.  Če  mi  sveti  Peter  ne  bo 
pustil  iti  v nebesa,  tedaj  se  skrijem  pod  vaš  plašč,  pa  pojdem  z vami  noter. “ 
„To  bo  šlo  težko,  odgovori  škof;  Vaša  milost  mi  je  moj  plašč  tako 
močno  pristrigla,  da  ne  bo  mogoče  pod  njim  „kontrabanta“  v nebo  spraviti. 


čudna  oporoka. 

Neki  vojvoda,  ki  je  v svojem  življenji  mnogokrat  menihe  razžalil,  je  v 
svojem  poslednjem  sporočilu  svojo  voljo  izrekel,  da  ga  imajo  pokopati  v neki 
meniški  cerkvi , in  sicer  prav  sredi  cerkve , „zato  da  me  bodo  menihi  vsaki 
dan  z nogami  teptali,  ker  sem  je  v svojem  življenji  tolikrat  razžalil. “ 

Cvetlica  in  metulj. 

Lep  spomladni  dan  so  cvetlice  z odpertimi  kupicami  svojimi  proti  viš- 
njevemu nebu  veselo  gledale,  in  gor  pošiljale  svoj  prijetni  duh.  Na  enkrat 
prileti  živahen  metulj,  se  vsede  na  eno  teh  cvetlic,  in  serka  iz  nje  sladki 
med.  Oropana  cvetlica,  kakor  da  bi  žalovala  nad  svojo  zgubo,  hitro  svojo 
kupico  stisne.  Nepovabljeni  gost  ji  tedaj  tako  le  govori:  Lepa  cvetličica  moja, 
kaj  te  ne  ljubim?  Ali  nisi  vesela  mojega  obiskanja?  — Cvetlica  pa  mu  od- 
govori, in  žalostno  stoka:  Ti  si  me  obiskat  prišel,  to  je  res,  pa  ne  zastran 
mene,  temveč,  da  se  moreš  enkrat  dobro  najesti. 

Dobro  je  treba  ločiti  prijatlje,  ki  so  nam  dobri,  dokler  imajo  od  nas 
kak  dobiček,  od  pravih,  resničnih  prijatlje  v. 

^Cerkveni  glasheiiik^  list  Cecilij anskega  društva  v Ljubljani , je 
začel  izhajati  majnika.  Vrednik  listu  je  Jan.  Gnjezda,  za  muzikalije  Ant. 
Foerster.  Izhaja  po  enkrat  na  mesec,  veljd  do  konec  1.  1878  z muzikalno 
prilogo  vred  1 gld.  50  kr.,  za  ude  pa  1 gld.  Perva  številka  obsega:  „Kaj  je 
cerkvena  glasba  in  njeno  notranje  bistvo?  Kakih  misli  je  mnogoterno  še  katol. 
duhovščina  zastran  cerkvene  glasbe.  Kronika  Cecil.  društva.  Dopisi.  Glasba 
vel.  tedna  in  velikonočnih  praznikov  v Ljubljani.  Cerkvena  glasba,  kakošna 
je  in  kakošna  bi  morala  biti.  Oglasnik.  Poziv.  Priloga  1.  Offertorium  in  as- 
censione  Domini.  2.  Perva  pesem  sv.  rožnega  venca.  3.  Druga  pesem  sv.  rož- 
nega venca.  Pange  lingua. 

DuhoTske  spremembe  v Kerški  škofiji. 

Dekana  sta  imenovana:  C.  g.  Bergman  Val.,  konsistorijski  svetovalec  in  fajmošter  v 
Pliberku  in  č g.  Tobeitz  Jan,  konsistor.  svetovalec  in  fajmošter  v Št.  Andražu. 

Fare  so  prejele  či.  gg.:  Rainer  Jož.,  fajmošter  na  Komu,  faro  Št.  Mihael  blizo 
Wolfsberga;  Bauer  Šim,  fajmošter  na  Visoki  Bistrici,  faro  Št.  Jurje  na  Vinicah;  Joas 
Jan.,  provizor  v Malnicah,  kuracijo  Eberstein  in  Stembal  Mart.  provizor  v Cačah  ondotno  faro. 

C.  g.  Reic  h man  Šim.,  kn.  škof.  svetovalec  in  fajmošter  v Selah,  je  stopil  v stalni  pokoj. 

Prestavljeni  so  čč.  gg.:  Bezjak  Pet.  iz  Vrat  začasno  za  osierbnika  Čanjške  fare. 

Š urnah  Val.,  od  Marije  Pomočnice  za  provizorja  v Št.  Štefan  v Podjunski  dolini;  Wedenik 
Mat.,  iz  Medgorjan  na  Visoko  Bistrico;  Gugenberger  Pr.,  iz  Ebersteina  za  proviz.  v Št. 
Marjeto  v Reichenau;  Einspieler  Greg.,  iz  Motnice  za  oskerbovalnega  kaplana  v Št.  Jakob 
v Rožu;  P or  mas  Pr.,  na  njegovo  mesto  iz  Št.  Martin  nad  Belakom  za  kaplana  v Motnico 
in  K oh  n e Jož.,  iz  Radel  za  kaplana  v Št.  Martina  nad  Belakom.  — Kuracijo  v Malnicah 
oskerbujejo  duhovni  v Zgornji  beli  in  faro  v Medgorjah  č.  g.  Trobeš  Ant.,  fajmošter  na 
Radišah. 

Razpisana  je  fara  St.  Peter  v Kačjem  dolu  do  25.  junija. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izliaja  20.  vsakega  mesca. 

Velja  celoletno  2 gld.  — polletno  1 gld. 

List  6.  ^ Oelovcii.  ^O.  Junija  LotO  X. 


I ^odi  zadovoljen  s tem,  kar  imaš! 

(Spisal  Št.  K.) 

(Konec.) 

Kar  zadeva  kupčijo,  šlo  mu  je  še  dobro.  Shajal  se  je  z mnogimi  možmi, 
ki  so  imeli  denar,  in  ki  so  znali  svoj  čas  tudi  si  krajšati,  kakor  se  bolj  go- 
sposkim ljudem  spodobi ; kadar  niso  vedeli  druzega  delati,  igrali  so,  kvartali 
so;  saj  pri  kvartanji  ni  samo  kratek  čas,  ampak  se  tudi  lahko  dobi.  Tako  je 
Berkič  na  poslednjem  somnji  več  dobil  pri  kvartanji,  kakor  pri  voleh.  Zato 
se  ni  bilo  prav  nič  čuditi,  da  je  tudi  Stolar  srečo  v igri  skušal;  videl  je, 
kako  igrajo,  hotel  se  je  tudi  on  navaditi.  Kmali  se  je  tudi  res  tako  dobro 
navadil  igre,  da  mn  ni  bilo  treba  več  nčnine  plačevati,  ker  je  koj  pri  pervi 
priložnosti  v igri  nekaj  sto  goldinarjev  dobil.  Kes  je  sicer,  da  je  drugikrat 
še  enkrat  toliko  zgubil,  toda  to  nič  ne  de,  sreča  je  nestanovitna,  verti  se, 
pojde  že  kmali  bolje.  — Kadar  mu  je  bilo  tedaj  denara  treba,  lotil  se  je  na 
svojo  zemljo  denar  iskati:  čemii  mn  bodo  njive,  saj  jih  tako  on  ne  bo  več 
oral  in  obdeloval;  čemu  bi  se  neki  trudil  s težavnim  poljskim  delom,  ker 
lahko  s svojo  edino  hčerjo  dobro  živi.  Potem,  hči  najde  lahko  kako  dobro 
srečo,  posebno  ako  ne  ostane  vedno  doma  v revni  vasi.  Ne  bode  ji  škodilo, 
ako  vidi  kaj  sveti  in  ljudi,  da,  sedaj  je  za  to  najlepši  čas  — osemnajstletna 
zala  deklina  lahko  vlovi  kakega  bogatega  mladenča.  Dobro  bo  tudi,  Uršico 
enkrat  ali  drugkrat  na  somenj  sabo  vzeti,  ker  jo  doma  samo  dolg  čas  nadleguje, 
in  kjer  tak6  ni  nobenega  kaj  prida  mladenča,  da  bi  bil  za  njo;  vsi  so  le 
kmetači,  druge  dekline  v vasi  pa  so  ji  zavidljive,  zato  se  tudi  ž njimi  več 
ne  pečd!  one  pa  si  med  sabo  šepetajo,  da  je  lepše  oblečena,  kakor  one,  ter 
si  prizadevajo,  fante  od  Uršiče  odganjati.  Uršiča  tudi  ne  bi  vzela  nobenega 
izmed  neotesanih  fantov  svoje  vasi;  v mestu  pa  lahko  dobi  zalega  in  bo- 
gatega mladenča,  kteri  se  ji  bo  prilegel. 

Uršiča  ni  vedela  od  veselja,  kam  bi  se  djala,  ko  se  je  k očetu  v kočijo 
vsedla,  pred  ktero  sta  bila  vprežena  dva  čversta  konjiča;  tako  srečno  se  je 
čutila,  da  ne  bi  bila  menjala  ne  vem  s kom.  Hodila  je  od  sedaj  vedno  na 


somnje.  Po  tem  je  o binkoštih^s  tako  dragim  zidanim  oblačilom  v cerkvi  se 
prikazala,  kakoršnega  niso  še  nikoli  v vasi  videli;  lahko  ji  je  bilo,  tako  se 
oblačiti,  ker  ne  samo  oče  ji  je  kupoval  lepše  reči,  ampak  tudi  Berkič,  kadar 
mu  je  šla  dobro  kupčija,  daroval  ji  je  kaj.  Tudi  to  svilnato  obleko  ji  je  ne 
davno  on  dal.  On  namreč  je  imel  dosti  denara,  potem  tudi  ni  bil  tujec  v 
hiši,  saj  je  bil  kupčijsk  tovarš  njenega  očeta,  dohajal  je  večkrat  v hišo;  kadar 
so  bili  pa  na  somnji,  in  je  oče  bil  po  svojih  opravilih,  Berkič  je  bil  večidel 
pri  Uršiči,  in  ji  je  bil  tako  dober,  da  je  tje  in  sem  jo  vodil,  da  je  marsikaj 
na  svetu  videla,  da,  tudi  to  ji  je  storil,  da  jo  je  sabo  peljal  v gledišče, 
ki  ga  Uršiča  še  nikoli  prej  ni  videla  in  to  ji  je  delalo  toliko  veselje,  da  ni 
vedela,  kako  bi  se  zadosti  zahvalila  Berkiču  za  to  njegovo  dobroto. 

Tako  je  šlo  dobro  nekaj  časa  naprej,  ali  za  vsakim  pustom  pride  post. 
Nesrečnega  Stolarja  je  svet  ogoljfal.  Ko  mu  je  dobro  šlo,  ni  poznal  varčnosti; 
igral  je  visoko,  in  eno  za  drugim  je  mnogo  v igri  zgubil.  Zastonj  je  hotel 
srečo  posiliti,  zgubljenega  ni  dobil  nazaj  več.  Da  je  zopet  denar  dobil,  prodal 
je  z zgubo  svoje  polje,  in  s tem  je  še  poprej  ob  vse  svoje  prišel. 

Kdor  pade  v vodo,  in  je  v nevarnosti  utoniti,  zgrabi  tudi  za  slamo,  da 
bi  si  ven  pomagal.  Tudi  Stolar  je  brez  razločka  vsakega  sredstva  se  poprijel, 
da  bi  si  nekako  pomogel.  Prodal  je  hišo,  in  z dnarom,  ki  ga  je  za  njo  po- 
tegnil, šel  je  svojo  srečo  poskušat.  Uršico  pa  je,  dokler  bi  se  vernil,  Berkiču 
izročil.  Čez  nekaj  tednov  je  Stolar  mnogo  blaga  na  somenj  peljal.  Ljudje,  ki 
so  poznali  njega,  in  koliko  premore,  niso  mogli  zapopasti , kako  je  mogel 
toliko  blaga  si  vkup  spraviti;  nekteri  so  mislili,  da  je  na  upanje  ga  dobil. 
Toda  ni  bilo  treba  dolgo  si  glavo  beliti;  izvedelo  se  je  do  čistega,  kako  je 
Stolar  prišel  do  tega  blaga.  Veči  del  je  bilo  vkradeno  blago;  res,  da  je  bilo 
pri  Stolarju  že  v tretjih  rokeh,  za  vsako  posebej  je  imel  tudi  spričevaviii 
list  pri  sebi;  pa  kaj  mu  je  to  pomagalo,  ker  so  bili  vsi  spričevaviii  listi 
ponarejeni;  pravica  je  tedaj  mu  vse  blago  vzela,  Stolar  pa  je  bil  v ječo 
zapert.  Ondi  je  imel  dovolj  časa,  premišljevati  čez  svoje  dosedanje  življenje. 

Mislil  si  je  v ječi  več  kot  stokrat,  kako  srečen  je  nekdaj  bil,  dokler  je 
sam  s svojimi  rokami  svoje  njive  obdeloval,  in  kako  srečen  bi  lahko  še  sedaj 
bil  doma  v tihi,  mirni  vasi,  med  dobrimi  znanci  in  prijatli,  kot  pošten  kmet. 
— Čemu  mu  je  bilo  tudi  treba,  lotiti  se  takih  reči,  ki  so  ga  v nesrečo  pri- 
*peljale?  — Nobene  sile  ni  imel,  kupčije  se  lotiti;  lahko  bi  bil  pošteno 
živel;  ali  želja,  brez  velike  težave  obogateti,  ga  je  v nesrečo  pahnila. 

Sedaj  je  že  prepozno!  Čutil  je,  da  tudi,  ko  bo  iz  ječe  izpuščen,  ne  bo 
za  nič  več.  In  tako  se  je  tudi  zgodilo.  Dve  leti  je  bil  zapert;  ko  je  prišel 
iz  ječe,  ni  ga  bilo,  kakor  sama  senca.  Ječa  in  žalost  sta  ga  pohabila  na  duši 
in  na  telesu. 

Ko  se  je  v svojo  domačo  vas  vernil,  so  komaj  več  spoznali  Stolarja, 
tako  cunjast  in  bolehen  je  bil,  ki  ga  je  dobroserčen  prijatel  iz  usmiljenja  pod 
svojo  streho  vzel.  Ubogi  Stolar  ni  prav  nič  več  imel.  Zemljo  in  hišo  je  že 
poprej  zapravil.  Zdravje  pa  je  pustil  v ječi.  Tudi  svoje  dobro  ime  je  zgubil, 

od  svoje  hčere  Uršiča  pa,  od  kar  je  bil  v ječi,  ni  nič  slišal,  ter  ni  vedel,  je 
li  živa  ali  mertva. 

Gotovo  ne  bi  bil  prišel  Stolar  v tako  revščino,  ako  bi  bil  zadovoljen 
bil  s tem  malim,  kar  je  imel.  Tako  pa  je  postal  berač,  ki  je  moral  živeti 
od  miloščine  usmiljenih  ljudi ; ker  za  delo  ni  bil  več,  da  bi  si  bil  služil  vsak- 
danjega kruha,  ker  je  bil  nemočen.  Sreča  je  bila  še,  da  ga  usmiljeni  Bog  ni 
pustil  dolgo  tako  terpeti,  in  to  sramoto  prenašati. 

Potem  ko  je  nekaj  mescev  že  bil  iz  ječe,  pride  povelje,  da  se  ima 
Stolar  k pravici  podati.  Šel  je  tedaj ; ali  bolje  bi  bilo,  da  ne  bi  bil  šel,  ker 
je  bila  tisti , dan  njegova  Uršiča  obsojena  na  deset  let  zastran  detomorstva. 

Tudi  poganu  bi  bilo  gotovo  počilo  serce,  ako  bi  tu  bil  videl  nesrečnega 
očeta  in  njegovo  še  bolj  nesrečno  hčer. 

Oba  sta  se  jokala,  ko  je  sodnik  Uršičino  obsodbo  bral. 

Objokovanja  vredna  je  bila  pač  nesrečna  deklina,  da  jo  je  njeni  lastni 
greh  in  greh  druzih  tako  daleč  pripravil.  Ko  je  namreč  Stolar  v ječo  prišel 
zastran  ukradenega  blagd,  vboga  hči  ni  vedela  kam  iti;  ostala  je  tedaj  pri 
Berkiču,  kterega  je  edinega  še  imela,  da  bi  jo  tolažil.  Berkič  je  tudi  ni  za- 
pustil, temveč  je  v ravno  tisti  hiši  stanovanje  vzel,  kjer  je  Uršiča  stanovala, 
se  ve  da,  dokler  je  imel  tu  opraviti.  ^ 

Uboga  Uršiča  je  bila  vesela,  da  je  našla  tako  dobrega  človeka,  ki  je 
ni  zapustil  v takih  okoliščinah.  Pa  še  bolj  se  je  veselila,  ko  ji  je  Berkič  ob- 
ljubil, da  jo  vzame  za  svojo  ženo,  ker  jo  že  dolgo  ljubi;  ko  bo  svoje  reči 
vredil,  ima  biti  poroka.  Kaj  je  vedela  neskušena  deklina,  da  je  svet  goljliv! 
Ko  je  pa  to  zvedela,  bilo  je  že  prepozno.  Njeno  veselje  ni  bilo  dolgo.  Eno 
leto  potem,  ko  so  ji  očeta  zaperli,  jokala  se  je  vboga  zapeljana  in  zapuščena 
stvar  ondi  nad  zibeljo  deteta,  ki  je  vpilo  od  lakote  in  žeje,  in  ni  smela  mi- 
sliti: kaj  bo  v prihodnje? 

On,  kteremu  je  verjela,  na  kterega  se  je  bila  zanašala,  bil  ji  je  nezvest, 
saj  že  dva  mesca  se  ji  ni  več  prikazal  Berkič , ki  jo  je  ravno  tistikrat  za- 
pustil, ko  ji  je  bil  najbolj  potreben.  Da  bi  bila  vsaj  vedela,  kje  ga  iskati, 

ona  bi  šla  k njemu,  in  ako  nima  kamnitega  serca,  usmilil  bi  se  nje  in  nje- 

nega otroka,  in  ne  bi  pustil,  da  lakote  in  žeje  gineta.  Bolje  bi  bilo  za  njo,  da 
ne  bi  nikoli  več  videla  Berkiča,  tako  bi  se  bilo  morebiti  vse  na  bolje  obernilo. 

Pa  kaj?  žalost  in  pa  zaupanje  na  Berkiča  ji  nista  dajala  mirii!  Kadar 
je  nekako  pozvedela,  kje  da  Berkič  stanuje,  podala  se  je  koj  na  pot  z otro- 
kom vred,  v svoji  obnošeni  obleki,  akoravno  je  bilo  merzlo  in  mokro  vreme. 

Nesrečnica  je  na  tem  žalostnem  potovanji  veČ  terpela  mraza,  kakor 
lakote.  Ko  je  na  zaželjeni  kraj  prišla,  je  mogla  komaj  več  hoditi.  Veselila  se 
je  vboga  reva,  ko  je  v Berkičevo  hišo  stopila,  in  njega  doma  našla.  Ali  on, 
ko  je  vso  prepadeno  žensko  videl,  ji  je  herbet  obernil,  kakor  da  ne  bi  je 
poznal.  Nesrečnica  se  začne  britko  jokati  in  milo  prosi  Berkiča,  naj  se  nje 
usmili,  ker  mora  sicer  poginiti  z otrokom  vred.  Kaže  mu  otroka,  ki  se  mu 
je  nasproti  smehljal,  da  bi  kot  oče  saj  otroka  se  usmilil ; ali  tudi  to  ni  nič 
pomagalo.  Berkič  je  bil  bolj  neusmiljen,  bolj  neobčutljiv,  kakor  divja  zver, 

ker  premrazene  in  izstradane  ženske  ni  hotel  še  pod  streho  vzeti,  ampak  jo 
je  vedno  karal  in  vpil  na  njo,  dokler  je  obupana  in  žalostna  čez  toliko  ne- 
zvestobo in  hudobnost  ven  iz  Berkičeve  hiše  se  spravila ; najbolj  hudo 
ji  je  dela  njegova  terdoserčnost.  Ko  je  pa  še  slišala,  da  zato  je  ni  hotel  pod 
streho  vzeti,  ker  ima  ženo  in  otroke,  takrat  ne  bi  bila  več  pri  njem  ostala, 
ako  bi  imela  tudi  koj  na  mestu  umreti.  Zavzeta  nad  hudobnostjo  tega  člo- 
veka, bežala  je  od  njega  kakor  od  hudobnega  zapeljivca,  kteri  ji  je  vzel  vero, 
poštenje  in  srečo  j 

Tisto  liro  je  Uršiča  več  terpela,  kakor  ves  čas  do  sedaj. 

Kam  hoče  iti?  kaj  početi  v teh  okoliščinah?  kaj  bo  iz  nje  in  iz  otroka? 
— Oez  to  si  ni  upala  misliti. 

Vsa  pobita  in  obupajoča  šla  je  ven  iz  vasi,  komaj  se  je  več  gibala,  in 
otrok  se  ji  je  v naročji  neprestano  jokal.  Hodila  je  naprej,  da  sama  ni  vedela  kam. 

Želela  si  je  v tej^  uri  umreti,  da  bi  se  rešila  te  nesreče,  saj  tako  v tem 
življenji  ni  čakalo  na  njo  nič  druzega,  kakor  reva  in  sramota. 

Toda,  kaj  bo  iz  otroka?  ubogo  nedolžno  dete  že  sedaj  tako  britko  joka 
v naročji  svoje  matere  zastran  lakote  in  žeje,  in  ona  ne  more  hraniti  nbozega. 

V takih  strašnih  mislih  je  prišla  ven  iz  vasi  do  lokve,  kjer  so  vaščani 
svojo  žival  napajali,  in  le  nekaj  korakov  proč  je  stal  zapuščen  hlev;  ko  ga 
je  videla,  se  je  razveselila,  da  zamore  saj  mrazu  se  vbraniti  v tem  hlevu; 
zakaj  tako  je  bila  že  trudna  in  slaba,  da  je  niso  več  nosile  noge. 

Gre  v živinski  hlev,  in  ker  je  ljudje  niso  pod  streho  vzeli,  najde  po- 
čitek tukaj. 

Jokajoče  dete  ziblje  na  svojih  rokah,  dokler  je  trudno  jokanja  in  oslab- 
ljeno lakote  v njenem  naročji  zaspalo. 

Zimski  dan,  oblačen  in  merzel,  bližal  se  je  že  noči.  Tema  in  mraz 
začneta  pritiskati,  oba  največa  nasprotnika*  zapuščenih.  Bolj  se  je  tema 
delala,  bolj  so  Uršičino  dušo  temnejše,  divje  in  obupne  misli  obhajale. 

Pogledovaje  svoje  speče  dete,  začne  misliti  strašne  reči.  Kako  srečen  je 
ta  otrok,  si  misli,  in  mirno  spi,  ne  čuti  ne  mraza  ne  lakote.  Koliko  bolje 
bi  zanj  ])ilo,  da  ne  bi  se  zbudil  več,  ker  na  tem  svetu  ne  čaka  nič  druzega 
nanj,  kakor  reva.  Potem,  kdo  ve,  da  sem  jaz  otroka  imela?  Ako  ne  bi  tega 
deteta  imela,  šla  bi  lahko  domu,  kjer  imam  znance  in  sorodnike,  in  še  l)i  se 
z mano  lahko  k boljemii  obernilo. 

Ta  strašna  misel  jo  počasi  vso  prešine.  Vstane,  v večernem  mraku 
dobro  okoli  sebe  pogleda,  pa  verže  otroka  v lokvo. 

Iz  globočine  se  je  le  en  plosk  slišal,  in  pa  kratkočasa  terpeč  jok,  ki  je 
Uršičino  serce  s strašno  grozo  napolnil,  tako  da  si  ni  upala  nazaj  pogledati 
na  mesto  storjene  hudobije;  tekla  je  proč  naglo,  kar  je  mogla,  pa  je  brez 
zavesti  na  zemlji  obležala. 

Pozno  že  je  bilo  ta  večer,  ko  je  konec  bližnje  vasi  dobroserčen  človek 
našel  na  merzlih  tleh  ležečo  nezavestno  Uršico;  kot  usmiljen  Samarijan  jo 
je  na  svoj  voz  vzel,  in  v svojo  hišo  peljal. 

Drugi  dan  zjutraj  so  ljudje  živino  k lokvi  prignali  napajat,  in  tu  so 

UrŠičino  mertvo  dete  v lokvi  našli,  kar  so  dali  županu  na  znanje.  Vsled  tega 
je  bila  Uršiča  tri  dni  potem  že  pravici  v rokah. 

Ko  je  nesrečni  Stolar  slišal,  kaj  je  njegova  hči  storila,  in  kako  je  ob- 
sojena, tresel  se  mu  je  ves  život.  Čutil  je  živo  in  čisto  spoznal,  da  je  on 
sam  kriv  vsega  tega;  vse  to  ne  bi  se  bilo  zgodilo,  ako  bi  bil  koj  v začetku 
željo,  brez  truda  obogateti,  zadušil.  Kadar  se  je  ločil  od  hčere,  jokal  je  in 
prosil  jo,  naj  zanj  in  za  se  moli,  da  bi  bil  Bog  obema  milostiv. 

Od  tistega  dne  je  bil  Stolar  vedno  kakor  zmoten  in  iz  sebe,  tako  da 
se  je  vsem  smilil,  ki  so  ga  videli.  Dobri  Bog  se  ga  je  pa  usmilil,  ker  ga  je 
kmali  potem  k sebi  poklical.  Eevež  je  svoje  nesrečno  življenje  dobro  sklenil, 
ker  se  je  z Bogom  popolnoma  spravil. 

Bog  bodi  milostiv  njegovi  vbogi  duši , nas  pak  ovaruj  vsakega  greha, 
ker  kazen  gotovo  pride  za  grehom. 

Tudi  Berkiča  je  pozneje  zadela  Božja  roka;  njegova  žena,  ko  je  zvedela 
za  Uršičino  dogodbo,  ni  hotela  več  ž njim  vkupej  živeti.  Na  zadnje  je  on  po 
svetu  se  potepal  in  nesrečno  smert  storil. 


0 svatbi  kralja  velikomoravskega. 

Obraz  iz  IX.  stoletja. 

(Po  M.  J.  Hurbaii-u  posnel  Fr.  Jaroslav.) 

(Konec.) 

X. 

Ovenčan  s srečnim  vspehom  se  je  Metod  z Višegrada  v Nitro  podal. 
Dolgo  se  je  razgovarjal  s Svatoplukom  o vseh  okolnostih  na  dvoru  Borivojevem, 
in  potem  ko  je  bil  knez  sklical  na  posvet  vse  svoje  glavne  svetovalce,  odločil, 
se  je  za  to,  kar  nam  je  že  znano:  poslal  je  poslanika  v Bežno  odpovedat 
svatbo  in  vse  drugo,  kar  je  s tem  v zvezi  bilo.  In  kakor  hitro  se  je  poslanik 
njegov  v Nitro  povernil,  podal  se  je  Svatopluk  v Prago,  da  bi  osebno  videl 
in  se  seznanil  s tem  narodom  in  knezom  njegovim,  o kterem  mu  je  bil 
Metod  to-le  ugodno  sporočilo  donesel:  „Ne  poznam  ljudstva  ne  kneza,  ki  bi 
tebi  mogel  biti  takošen  prijatelj,  kakor  ljudstvo  češko  in  knez  njegov  Borivoj. 

Izjava  ta  je  bila  tako  istinita,  da  nikdar  ni  moglo  kaj  enakega  lepše 
spolnjeno  biti,  kakor  ta  izjava.  Prepričajmo  se,  preden  končamo,  da  ni  bilo 
večih  in  priserčniših  prijateljev  med  knezi  tega  sveta,  kakor  med  velikim 
Svatoplukom  Slovakom,  pa  velikim  Borivojem  Čehom. 

Med  tem  ko  so  se  Nemci  tako  bojevito  proti  Svatopluku  rotili  in  zbi- 
rali, on  niti  pomislil  ni  na  vojno,  saj  je  živel  najkrasnejše  ure  v svojem 
življenju  na  Višegradu.  Svatopluk  je  bil  ravnokar  dal  odpoved  nemškej  zvezi, 
pogodbam  in  svatbi,  ter  si  je  s tem  težek  kamen  od  serca  odvalil;  še  le 
sedaj  je  videl,  česar  popred  samovoljno  ni  hotel  videti.  Vedel  je  sicer,  da  s 
tega  vojna  priti  mora,  ali  da  bi  tako  kmalu  nemški  cesar  zbral  svoje  polke, 


tega  on,  zaverovan  v ljubezen  kneginje  višegrajske,  ni  mogel  verjeti  niti  na 
kaj  enakega  pomisliti. 

Sestra  vladajočega  kneza  češkega  Borivoja,  ki  je  slovela  po  vsej  Ceskej, 
očarala  je  Svatopluka ; on  vse  svoje  žive  dni  ni  čutil  gorečih  žarkov  ljubezni, 
in  prav  zato  ga  je  ta  pot  toliko  prevzela.  Odgojen  je  bil  na  dvoru  Kasti- 
slavovem  v slavi  junaškej,  dosedanja  leta  so  mu  prešla  v vednih  kipečih  hre- 
penenjih po  dostojnosti  in  slavi  kralj evskej,  kreposti  viteške  so  ga  zanimale 
na  toliko,  da  ni  bilo  časa  sercu  njegovemu  užgati  se  na  ognju  ljubezni.  Pri- 
merjal je  sedaj  tudi  odgojo,  lepoto  in  govorjenje  kneginje  višegrajske  z dru- 
gimi, zlasti  z dekleti  tujimi,  in  videlo  se  je  mu,  da  ona  vse  v vsem  nad- 
kriljuje. 

Ali  to  zavervanje  Svatoplukovo  v kneginjo  višegrajsko  se  je  kmalo  pre- 
tergalo.  Čemi  oblaki  so  se  kopičili  od  zapada  sem  in  nosili  smertonosne 
strele  v svojem  drobu  — na  Slovane.  Ob  meji  českej  so  zapele  trompete 
nemške,  in  jaderno  so  došla  sporočila,  da  se  Ludovik  vali  z vso  svojo  silo, 
da  pomete  „smeti  slovenske^. 

Svatopluk  se  je  jel  zavedati  svoje  slave,  zopet  je  zavrelo  v njem,  vse 
njegove  nade  so  oživele,  hotel  je,  da  pokaže,  da  je  dostojen  zastopnik  ve- 
likega Kastislava. 

Ali  sedaj  je  Svatopluk  imel  eno  željo  več;  k želji  po  proslavitvi  svojega 
naroda  prišla  je  želja  po  kneginji  višegrajski,  ali  zastran  tega  še  ni  se  do 
cela  dogovoril. 

Oklepniki  Svatoplukovi  že  čakajo  v predgradju  višegrajskem , njegov 
sireč  že  bije  s podkvo,  stresa  grivo  in  razgeče  nepočakan.  Svatopluk  še  stoji 
v dvorani  Borivojevej , in  tudi  kneginja  višegrajska.  Imeli  so  razgovor,  ali 
kratek  razgovor.  Svatopluk  stisnivši  roko  Borivoju  govoril  je  s tresočim 
glasom:  „Borivoj ! isti  neprijatelj  obema  grozi,  prijateljstvo  naše,  ta  nebeški 
pas,  naj  spoji  naju  na  veke,  zato  da  moreva  oblažiti  naroda,  ki  sta  nama 
zaupana.  No  povedi,  Borivoj,  povedite  tudi  vi,  milostiva  kneginja,  ali  morem 
se  posloviti  z upanjem,  da  bode  vaša  roka  segla  v mojo,  če  neprijatelja  slo- 
venskega potolčeni 

„Da!“  bil  je  konec  razgovora. 

Svatopluk  je  jaderno  dirjal  v Nitro,  Borivoj  pa  je  začel  pošiljati  polke 
proti  neprijatelju,  kajti  Nemci,  prestopivši  mejo  češko,  valili  so  se  že  proti 
Veltavi,  gradove  razdevali,  vasi  pa  požigali. 

Eden  oddelek,  ki  ga  je  vodil  nadbiškup  mogunški  Lutbreht,  valil  se  je 
na  Češko,  dva  druga  pod  načelništvom  cesarjevim  in  njegovih  sinov,  pa  sta 
imela  poplaviti  deržavo  Svatoplukovo. 

Borivoj  je  razpostavil  svoje  polke  pod  vojvodi  Svatoslavom,  Spitimirom, 
Vitislavom  in  drugimi,  no  se  je  moral  kmalo  umakniti  nadsili  nemškej ; 
zaperl  se  je  v uterjena  mesta  in  gradove.  To  se  je  godilo  872  1. 

Mnogo  slabeje  se  je  godilo  Ludoviku  v Velikej  Moravi.  Svatopluk  do- 
spevši  v Nitro,  našel  je  že  bojne  priprave  prigotovljene  od  Slavimira,  ki  je 
bil  za  Časa  njegovega  jetništva  na  Nemškem  vodnik  Slovakom.  Paslanik  Sva- 


topliikov  namreč  je  z znamenj,  ki  jih  je  videl  pri  Liidovikii  v-Keznem,  za 
gotovo  terdil,  da  se  bodo  Nemci  skoro  vzdignili  nad  Veliko  Moravo.  Tudi 
Metod  je  delal,  znal  je  pojemajoče  zaupanje  narodovo  do  Svatopliika  zopet 
ponoviti. 

Ves  cvet  nitranskega  junaštva  je  že  čakal  Svatopliika;  kajti  on  je  bil 
skiišen  vodja  Nitrancem.  Vso  vojno  je  prešinil  nov  duh,  ko  je  vgledala  svitli 
meč  Svatopliikov,  pa  vihrajočo  perjanico  njegovo. 

Slovaki  in  Moravci  so  hrepeneli  po  zmagi,  in  nepokojni  pričakovali 
vdarca  na  neprijatelja.  Berzo  se  je  razlila  vojska  od  Velehrada  in  Nitre,  tako 
da  so  Morava,  Nitra  in  Vag  s kervjo  ljudsko  poriidečeni  bili.  Mesta  in  vasi 
so  bila  vpepeljena,  kajti  tudi  Slovaki  so  spalili  pred  neprijateljem  vse,  kar  bi 
mn  utegnilo  koristiti,  in  zgube,  ktero  so  vsled  tridnevnega  neprestanega  go- 
njenja Nemci  iiterpeli,  cesar  nemški  ni  mogel  nadomestiti.  Ne  samo  to,  da 
je  Svatopliik  njega  in  sina  njegova  do  kolena -potolkel , nego  je  zagnal  ga 
celo  za  Dunaj  nazaj , ter  v njegovej  vlastnej  deržavi  narekal  mu  pogodbe 
miril,  na  ktere  je  cesar  moral  privoliti,  ker  ni  imel  moči  nepremagljivemu 
kralju  velikomoravskemii  se  upirati  in  protiviti.  Tako  je  Svatopliik  razpodil 
te  gromonosne  oblake,  ki  so  se  že  davno  kopičili  nad  njegovo  deržavo;  po- 
koril je  neprijatelja,  vterdil  terdno  zvezo  s prijatelji,  vnel  ogenj  pravice  in 
osvete  v narodu,  ter  tako  vterdil  slavo  imenu  svojemu  na  veke. 

* * 

* 

No  sedaj  mi  ne  ostaje  nič  drugega  kakor  povedati,  da  se  je  Svatopliik 
oženil  in  srečno  živel,  in  tako  bi  mogel  zadovoliti  čitatelje.  Ali  ne  tako,  jaz 
sem  obljubil  pisati  o svatbi  kralja  velikomoravskega,  a o njej  ni  še  bilo  nič, 
kajti  naš  junak  je  imel  toliko  drugega  posla.  Da  sem  pa  tako  dolgo  pri  tem 
se  mudil,  in  na  videz  pozabil  svatbe,  naj  mi  odpusti  to  čitatelj.  Rekel  sem 
tudi,  da  svatba  kralja  velikomoravskega  je  obraz  iz  devetega  stoletja.  Mili 
Bog,  kako  bi  človek  pri  tem  za  nas  Slovake  tako  spomina  vrednem  obrazu 
se  ne  pomudil! 

No,  pa  hitimo,  da  pridemo  na  konec ! 

Svatopliik  vračajoč  se  z Nemškega,  kjer  je  z Ludovikom,  cesarjem  nemškim, 
mir  sklenil,  obiskal  je  Prago,  ponovil  dogovor,  ukrenil  vse  potrebno  za  svatbo, 
in  povernil  se  v Nitro.  Vsa  Nitra  je  šla  kralju  svojemu  naproti  in  je  ple- 
sala radosti  zbog  zmage  in  slavne  povernitve  Svatoplukove. 

Koj  so  se  začele  pripravljati  v Nitri  veselice  vitezom  in  junakom.  Med 
tem  so  začeli  dohajati  tudi  okolni  knezi  slovanski , da  se  poklone  kralju  ve- 
likomoravskemu.  Tudi  poslanstvo  svatovsko  iz  Prage  so  pričakovali,  toda  so 
ga  tolovaji , ki  so  od  nemške  vojske  po  gorah  čeških  ostali  bili , zavratno 
napali,  in  600  čilih  osedlanih  konj  odgnali,  druge  reči  so  rešili  junaški  orož- 
jenosci,  in  tudi  načelnika  tolovajskega  vjeli,  ter  zvezanega  v Nitro  pripeljali. 

Svatopliik  je  dal  pripeljati  ga  pred-se,  in  spoznal  je  znanega  grofa 
Rudolfa.  Mahoma  ga  je  izpustil.  In  kam  je  prišel  na  vse  zadnje  ta  zločinec? 
Če  pripovedka  ne  laže,  končal  je  grešno  življenje  v nekem  tolmunu  Vagovem. 


Naposled  je  došel  z vsem  dvorom  v Nitro  tudi  Borivoj,  in  sedaj  se  je 
pričela  še  le  prava  slavnost,  svatba  kralja  velikomoravskega. 

Ljudje  so  vreli  v cerkev  na  grad  nitranski.  In  sivolasi  Metod  je  poročil 
kneginjo  višegrajsko  s Svatoplukom  velikomoravskim. 

Trompete  so  zapele  in  bobni  so  zaropotali,  in  vsa  Nitra  je  hitela  na 
ples  in  veselice.  Na  gradu  kraljevem  je  bilo  vse  živo;  dolga  versta  dvoran 
in  izb  je  bila  prepolnjena  najslavniših  gostov.  Svatopluk  s svojo  ženo  je 
sedel  zgoraj  mize,  z obeh  strani  pa  so  imeli  sedeže  duhovniki,  vojvodi,  grofi 
z okolnih  pokrajin.  Tudi  s Hervatske  in  Poljske  so  došli  gospodje.  Vse  se  je 
prelivalo  v zlatu  in  srebru,  serca  pa  v radosti. 

Bobni  so  zaropotali  in  trompete  so  zapele,  kedar  so  na  slavo  Svatoplukovo 
čaše  zazvenele  in  se  je  zdravica  napila.  Šumno  je  bilo  preslavljevanje  Sva- 
topluka  junaka,  Nitrancev,  in  vseh,  kteri  so  imeli  deleža  pri  zmagi  nad 
neprijateljem. 

Svatopluku  je  bil  ta  dan  najlepši  dan  življenja  njegovega,  isto  tako 
tudi  Borivoju.  Od  tega  dne  pa  do  poslednega  trenutka  življenja  obeh  teh 
vladarjev,  ni  bilo  oblačno  nebo  nad  obema  deržavama  velikomoravsko  in 
češko.  Pod  brambo  Svatoplukovo  so  bili  knezi  panonski,  poljski  in  češki  Bo- 
rivoj; glavni  in  najzvestejši  priverženec  pa  je  bil  Borivoj.  Do  smerti  obeh 
teh  vladarjev  je  bila  Velika  Morava  neupogibljiva,  vse  strele  neprijateljske 
so  odletavale  od  nje.  Borivoj,  kakor  sem  bil  omenil,  užival  je  brambo  vele- 
mogočnega  Svatopluka,  in  tako  je  mogel  razširjati  v narodu  svojem  vero 
kristijansko.  Svatopluk  pa  je  ustanavljal  šole  in  stavil  cerkve,  ter  tako  vodil 
svoje  ljudstvo  k naobraženosti , ki  je  tadaj  že  visoko  stala.  Podpiral  je  pra- 
vico, branil  nedolžnost,  bil  je  oča  ubogim  in  zavetnik  zatiranim. 

Kaj  se  je  z deržavo  njegovo  zgodilo  po  njegovej  smerti,  to  že  ne  spada 
več  v našo  povest.  Omenim  naj  samo  toliko,  da  sinovi  njegovi  z bog  nesloge 
niso  posnemali  svojega  silnega  očeta,  in  tako  so  s težavo  pribojevano  veliko- 
moravsko v pogubo  treščili. 

O svatbi  tej  pa  ne  vem  drugega  povedati  kakor  to,  da  od  tiste  dobe  je 
preteklo  že  več  stoletij,  in  take  svatbe  še  ni  bilo  pri  vas,  o Slovaki ! Oj,  naj 
se  vaša  serca  pri  spominu  na  to  svatbo  ogrevajo,  in  na  slavnih  činih  vaših 
dedov,  ki  so  že  davno  pomeril,  ogledujejo,  kako  gre  sebe  in  narod  ceniti  in 
ljubiti,  — pa  tudi  s Oehi  se  družiti. 


V pomladi. 


(Savo  Zoran.) 


Na  trati  zeleni 
Cvetice  cveto, 
Mladenči,  device 
Si  vence  pleto. 


Na  ‘drevji  se  tiče 
Veselo  glase, 

Ter  stvarnika  v slavi 
Nebeški  časte. 


Na  polji  vse  živo 
Je  pridnih  ljudi, 
Pomladi  prekrasne 
Se  vse  veseli. 

Potomcem. 

(Iz  češčine  prevel  J.  Carpoiiter.) 

Mrak  in  tenaa  pokrivala  drago  sta  zemljo, 
Materini  jezik  terlo  breme  je  težko, 

Rodoljubno  za  deželo  nikdo  ne  skerbel, 

Nikdo  krempljev  je  predsodkov  rešiti  ne  htel. 
Dokler  ne  očakov  hrabrih  resni  duh  nas  vžgal, 
Za  širitev  pesnij  slavskih  serdec  nam  navdal. 
Takrat  še  le  iz  početka,  ki  je  bil  težak, 

Trudili  smo  se  blažiti  rodni  jezik  drag. 

Glejte,  bratje!  Blagoslovil  Bog  je  naš  napor, 

V slavskih  gajih  teče  petja  družnega  izvor, 
Pesnikov  domačih  setev  upno  žene  kal 
Vže  danica  vsem  Slovanom  znani  dan  svetal, 
Kajti  sam  on,  kralj  nebeški,  oča  ljubijoč. 

Pri  povzdigi  domovine  dal  nam  je  pomoč, 

Sam  podal  mogočno  roko  nam  je  na  korist, 
Plačujoč  Slovanom  verlim  trud  preblag  in  čist. 

Srečni  mi  smo,  trikrat  srečni,  zginil  duh  moreč. 
Glas  razlega  se  slovanski  vedno  bolj  zveneč. 

Raz per šile  so  se  megle  z doma  naših  mej, 

Mi  smo  pot  vara  ugladili,  potomci  naprej! 


^ Nepričakovano  veselje. 

I. 

Bilo  je  drugo  nedeljo  v adventu.  Oče  Kolar  so  ravno  prišli  od  sose- 
dovih domii,  kamor  so  bili  šli  danes  nekoliko  povasovat.  Ko  so  prestopili 
domači  prag,  se  jih  je  spet  neka  vsakdanja  otožnost  polastila,  ktere  se  nikdar 
niso  mogli  popolnoma  znebiti;  le  v veseli  druščini  so  jo  za  nekaj  trenutkov 
pozabili.  Ta  otožnost  jim  je  bila  vedna  spremljevalka  od  tega  časa,  odkar 
jim  je  začelo  iti  gospodarstvo  — kakor  so  sami  navadno  rekli  — rakovo 
pot.  Uzrok  temu  pa  niso  bili  niti  sami,  niti  njihova  ženica,  — jako  dobra 
duša,  — nego  slaba  leta.  Davki  so  prihajali  vedno  veči  in  veči,  tako  da  jih 
ni  bilo  mogoče  več  doplačevati,  denarja  za  sol  in  za  tobak,  kteri  je  bil  za 
očeta  Kolarja  jako  važna  stvar,  ni  bilo  skorej  mogoče  odšteti.  Če  pa  takoš- 
nemu  človeku,  kakor  so  bili  oče  Kolar,  že  tobaka  in  soli  primanjkuje,  — 
no,  potem  gre  res  nekoliko  za  nohte;  ni  torej  čudo,  če  jih  je  vsa  dobra  volja 
zapustila  in  jih  otožnost  in  nekaka  čmernost  spremlja  na  vseh  njihovih  potih. 

Ko  so  se  danes  vsedli  kraj  tople  peči , kjer  je  že  bila  cela  družinica 
zbrana,  puhnili  so  jezno  z vso  močjo  parkrat  sivega  tobačnega  dima  pred  se, 
si  odkašljali  in  začeli  tako-le  tarnati:  „Vse  gre  rakovo  pot,  posebno  pa  pri 
nas.  Drugod  se  jim  še  ne  godi  tako  slaba  in  grenka,  kakor  pa  nam. 

Pri  sosedovih  so  danes  že  tako  marljivo  pripravljali  za  božične  praznike,  med 
tem,  da  še  pri  nas  nikdo  na  to  ne  zmisli ; a kaj  tudi  pomaga  misliti,  če  ni 
Česa  v roke  vzeti.  Sosedov  hlapec  Peter  je  pehar  snažil,  da  bode  jutri  na  vse 
zgodaj  orehova  jederca  drobil,  gospodinja  je  položila  mavho,  napolnjeno  z belo 
moko  za  peč,  da  bode  jutri  spekla  belega  kruha,  otroci  so  rezljali  pisan,  bel, 
moder  in  rudeč  papir,  da  bodo  okinčali  kot  za  mizo,  in  pastarica  je  prinesla 
celo  košaro  mahu  iz  hoste  za  jaslice.  To  je  res  veselo  gledati.  Pri  nas  pa  še 
ne  vemo,  če  se  bodemo  mogli  s sokom  nasititi  na  sveti  večer. “ 

„Bogu  bodi  potoženo,“  rekla  je  na  to  žena,  „celo  leto  se  moramo  tru- 
diti in  komariti,  ko  pride  pa  tako  imeniten  in  svet  praznik,  moramo  še  po- 
verh  pomanjkanje  terpeti.  Pa  naj  bode,  saj  menda  vendar  vedno  ne  bode 
taka  in  zna  se  na  bolje  oberniti:  Bog  nas  ne  bode  pozabil,  če  le  mi  njega 
nikdar  pazabili  ne  bomo  in  se  vedno  po  njegovih  svetih  zapovedih  ravnali. 

„Ata,  bodemo  kaj  napravili  letos  jaslic  ?“  opomnil  je  mali  Tone,  „lani 
je  bilo  tako  veselo,  ko  smo  lučke  prižigali  in  prepevali  tisto  lepo  pesem: 
„Eno  dete  rojeno. S sestro  sva  se  že  večkrat  pogovarjala  o jaslicah  in  že- 
lela, da  bi  spet  prišel  veseli  sveti  večer,  Bog  daj,  da  bi  bil  kmalo  tukaj !“ 
Očetu  so  zaigrale  solze  v'- očeh  in  rekli  so  ginjeni:  „Glej  ljubi  moj 
Tone,  lani  je  seveda  še  bilo  veselo,  ker  smo  imeli  za  silo  še  vsega  v shrambah. 
Pa  letos  je  drugače.  Kad  bi  tebi  in  tvoji  sestrici  Jerici  napravil  mnogo  ne- 
dolžnega veselja  z jaslicami,  pa  kaj  hočem,  ker  ni  priprave.  Dolgo  sem  že 
premišljeval  in  ugibal  na  kakov  način  bi  nam  pomagal  iz  tega  revnega  in 
žalostnega  stanja,  pa  nič  zanesljivega  mi  ni  prišlo  na  misel.  Poterpite  otroci, 
morda  si  še  domislim,  ker  je  še  blizo  dva  tedna  do  božiča. “ 

Otroci  so  bili  s tem  potolaženi  in  se  po  opravljenej  večerni  molitvi  in 
zavžitej  revnej  večerjici  podali  mirno  spat.  Tudi  mati  so  jim  sledila;  le 
očeta  nocoj  spanec  nič  ni  hotel  posiliti,  ampak  misel,  kako  bodo  božične 
praznike  praznovali,  jim  je  neprenehoma  rojila  po  glavi. 

Prešteli  so  v duhu  vse  sorodnike,  prijatelje  in  znance,  pa  nobeden  jim 
ni  bil  po  godu.  Kazdelili  so  je  v dve  versti:  v pervo  so  prištevali  take,  ki 
sami  nimajo  nič,  v drugo  versto  pa  one,  ki  imajo  nekaj,  pa  sami  potrebujejo. 
Samo  ednega  so  našli,  kterega  ni  bilo  mogoče  v nobeno  teh  dveh  verst 
urediti;  in  ta  je  bil  stric  Ločan,  kteri  je  bil  zelo  bogat,  a tudi  precej  skop. 
Čeravno  je  zadnja  nesrečna  lastnost  očeta  Kolarja  nekoliko  oplašiti  hotela, 
nadjali  so  se  vendar,  da  se  jih  bo  stric  usmilil  in  jim  kako  betvice  od  svoje 
bogate  mize  za  božične  praznike  podaril.  Vsedli  so  se  torej  k mizi,  vzeli 
černilo  s police  in  papir  iz  miziiice  ter  začeli  počasno  pisati  čerko  za  čerko. 
Ko  je  bilo  par  besedi  zapisanih,  pogladili  so  si  nekoliko  lase  in  se  popraskali 
za  ušesom,  potem  pa  zopet  nadaljevali.  Čez  eno  uro  bilo  je  pismo  na  strica 
končano;  prebrali  so  ga  še  enkrat  pazljivo  in  tu  pa  tam  dostavili  še  mar- 
siktero  besedo,  ktera  bi  morda  bogatemu  stricu  globokeje  v serce  segla  in 
jih  tem  gotoveje  omehčila.  Zapečatili  so  pismo  s pečatnim  voskom,  potem 
ga  pa  shranili  v staro  pratiko,  da  se  ne  zamaže  do  jutri,  ko  ga  mislijo  na 
vse  zgodaj  nesti  na  pošto. 

Po  dokoiičaiiein  pisanji  s«  jim  je  odvalil  precej  težek  kamen  od  serca; 
mislili  so  si  namreč,  da  ta  mila  prošnja  vendar  ne  more  biti  popolnoma  za- 
stonj in  zna  vsaj  nekaj  — ako  tudi  malo  — pomagati. 

II. 

Bogati  stric  Ločan  je  stanoval  v mestu  L . . . več  milj  daleč  od  Ko- 
larjevega doma.  Bil  je  vdovec.  Imel  je  sina  in  hčer,  ktera  pa  je  bila  že 
omožena  z nekim  bogatim  tergovcem.  Sin  se  je  učil  pravoslovja  v glavnem 
mestu  in  ga  je  imel  že  v dveh  letih  doveršiti.  Kavno  tisti  dan,  ko  je  prišel 
sin  domu  na  božične  praznike  — bilo  je  še  osem  dni  do  božiča,  prejel  je  njegov 
oče  Kolarjevo  pismo.  Prebral  ga  je  v naglici,  potem  ga  pa  vergel  na  stran 
in  začel  ves  zamišljen  stopati  gori  in  doli  po  sobi.  „Hm,“  govori  sam  sebo, 
„ta  bi  bila  lepa,  da  bi  me  tako-le  od  vsake  strani  pleli  in  molzli ; človek 
mora  biti  previden,  drugače  si  ni  zadnjega  goldinarja  zvest.  Ko  bi  ednemu 
kaj  dal,  potem  jih  pride  drugih  deset  me  nadlegovat ; če  bi  jim  odrekel,  bi 
se  izgovarjali  s tem,  da  sem  drugim  dal,  njim  pa  nočem.  Torej  je  najboljše, 
da  dam  vsakemu  ednako ; to  je,  nobenemu  nič,  pa  je  amen.  Odgovoriti  mu 
vendar  hočem,  da  ne  bode  mislil,  da  morda  pisma  nisem  prejel,  ali  kaj  ta- 
kega, in  mu  povedati,  da  mi  je  žal,  ker  mu  ne  morem  pomagati. “ 

Hotel  se  je  koj  k pisanji  vsesti,  pa  spomnil  se  je,  da  še  ima  nekaj 
važnega  prej  storiti,  kar  se  po  nobeni  ceni  odložiti  ne  da,  brez  škode  za 
njegov  nikdar  dovolj  polni  žep.  Pribarantal  je  bil  namreč  pri  neki  prodaji 
nekaj  stotakov;  da  bi  mu  ne  ležali  doma  brez  obresti  in  da  jih  bolj  varno 
shrani,  mislil  jih  je  poslati  v hranilnico*  v mesto  D . . .,  kjer  so  izplačevali 
za  nekaj  grošev  veče  obresti , kakor  v domačem  mestu.  Zapečatil  je  torej 
denar , a naslova  na  zapečateno  pismo  ni  napisal  sam , ampak  je  hotel  to 
delo  prepustiti  svojemu  učenemu  sinu,  kteri  bode  gotovo  znal  bolj  prav  in 
natanko  napisati,  kakor  on  sam,  da  se  denar  kje  ne  izgubi.  Pa  sina  po  nak- 
Ijučbi  ni  bilo  blizo ; zatoraj  je  odložil  to  pismo  na  stran  in  se  mislil  vsesti 
k pisanji  odgovora  na  Kolarja.  Ni  še  zapisal  dveh  versti,  kar  mu  zopet  pride 
na  misel,  da  mora  poslati  svojej  hčeri  nekaj  puranov,  masla,  jajc,  bele  moke 
in  nekaj  biitelij  starega,  žlahtnega  vina  za  praznike,  ker  si  je  naročila  in  mu 
obljubila  gotovi  denar , kolikor  bodo  te  stvari  veljale.  Da  skop  oče  ničesar 
zastonj  ne  da,  to  je  hči  ravno  tako  dobro  vedela,  kot  drugi  ljudje. 

Komaj  je  spravil  te  reči  v dotični  zaboj  (kišto),  kar  pride  njegov  sin 
in  mu  naznani,  da  ga  doli  čaka  neka  neznana  oseba,  ki  bi  rada  zarad  nujnega 
opravka  ž njim  govorila.  „Naj  počaka  tako  dolgo zarentači  skopuh,  „bom 
že  šel,  ko  dokončam  to- le  pismo. “ Vsedel  se  jo  na  stol  in  začel  pisati,  sin 
je  pa  leno  stegnil  svoje  ude  po  divanu  in  si  prižgal  smodko.  Ko  je  oče  pismo 
dokončal,  prebral  ga  je  glasno  sam  sebo.  Glasilo  se  je  tako-le  : 

„Vsi  se  motite,  če  mislite,  da  bote  od  mene  denarja  ali  kaj  druzega 
dobili.  Jaz  vem  denar  bolje  oberniti,  kakor  ga  pa  takim,  kakor  ste  vi  v roke 
dati.  Naj  vam  ta  kratka  opombica  zadostuje,  in  ne  nadlegujte  me  več, 
E.  Ločan.“  ’ * • 

Kratko  je,  pa  dobro,  si  je  mislil  in  ga  zagernil  skupaj,  potem  je  naročil 
sinu,  napiše  naslove  na  vse  tri  tukaj  pripravljene  odpošiljatve.  „Na  to-le,“ 
rekel  je,  kazaje  s perstom  na  pismo,  „zapiši:  „„Sparkassa  in  D . . „na 
to  tukaj  zapiši  „„Franc  Kolar  in  B — e“‘‘,  na  zaboj  pa  zapiši  naslov  tvoje 
sestre/^  Sin  je  z divana  po  strani  na  odkazano  mu  delo  gledal  in  prikimal, 
da  bode  storil.  Oče  je  odišel  skoz  vrata.  Sin  se  je  še  nekaj  časa  po  divanu 
sem  ter  tje  nagibal,  dokler  mu  ni  smodka  dogorela,  potem  je  pa  vstal,  da 
bi  ga  oče  ne  zasačil  in  začel  pisati  naslove.  Na  pervo  pismo,  ki  mu  je  prišlo 
v roke,  in  ktero  je  bil  oče  namenil  poslati  Kolarju,  je  zapisal  „Sparkassa  in 
D . . .“,  na  drugo,  namenjeno  hranilnici,  je  zapisal  naslov  svoje  sestre,  na- 
zaboj  pa  „Franc  Kolar  in  B — e“.  Vergel  je  pero  na  stran  in  se  spet  vlegel 
nazaj  na  divan,  ne  vede  kako  zmešnjavo  je  v svojej  naglici  napravil.  Komaj 
je  svoje  delo  doveršil,  kar  vstopi  strežaj  in  naznani,  da  dado  oče  sporočiti, 
naj  mu  sin  tiste  reči  izroči,  ktere  je  treba  na  pošto  spraviti,  a to  kar  je  za 
hčer  pripravljenega,  naj  ostane  tukaj,  ker  jim  je  dala  sporočiti,  da  itak  pride 
pojutrajšnem  sama  po-nj.  Dalje  naznani,  da  so  oče  odšli  s tistim  prišlecem 
po  nekih  nujnih  opravkih. 

Strežaj  vzame  odkazani  mu  zaboj  in  pismo  ter  odide  na  pošto. 

(Konec  prihodnjič.) 


Mehikani,  njih  življenje,  šege  in  družinske  razmere. 

(Spisal  L.  F.) 

Naš  rojak,  Miha  Ape,  ki  že  štirnajst  let  biva  v Mehiki  in  je  prišel  od 
tod  obiskat  svojo  rodovino,  mi  pripoveduje  o Mehiki,  njenih  prebivalcih,  nji- 
hovih šegah  in  razmerah  mnogo  zanimivih  reči.  Ker  se  nadjam,  da  bodo 
mikale  tudi  Besednikove  bralce,  hočem  jim  podati  nekoliko  bolj  važnih  čertic 
iz  Mehike.  Iz  teh  bodo  povzeli,  da  imade  vsaka  dežela  in  vsako  ljudstvo 
svojo  solnčno  in  svojo  odsojno  stran,  nekaj  lepih  navad,  pa  tudi  svojih  napak; 
kje  bi  teh  ne  bilo  ! 

Detela  in  prirodnine. 

Cele  Mehikanske  republike  vam  popisati  ni  moj  namen,  in  ne  bi  bilo 
lahko,  ker  je  tako  prostorna,  da  je  je  trikrat  toliko,  kakor  avstrijansko-oger- 
skega  ustavovernega  cesarstva.  Dasiravno  je  naš  rojak  M.  A.  prehodil  dobro 
polovico  teh  obširnih  pokrajin , bil  je  namreč  do  propada  Maksimiljanovega 
cesarstva  v Mehiki  med  prostovoljci  v avstrijanskem  kerdelu,  potem  tri  leta 
oskerbnik  na  velikanski  pristavi  blizo  glavnega  mesta,  poznej  pa  kupčevalec, 
vendar  se  v svojem  pripovedovanji  ozira  posebno  na  Oahako  in  njeno  okolico, 
kjer  se  je  zdaj  vstanovil  in  zadnjih  sedem  let  bival;  imel  je  štacuno  v Flakoluli 
in  se  misli  na  zimo  spet  tje  poverniti. 

Podnebje  je  milo  in  prijetno,  merzlih  vetrov,  kakoršni  so  pri  nas,  ondi 
nemajo,  snega  ne  pride  nikdar  v ravnine,  le  na  visokih  gorah  ga  je  videti. 
Devet  mescev  je  nebo  vedno  jasno  brez  oblakov;  od  septembra  do  maja  ne 

pade  .kapljice  dežja.  Od  maja  do  blizo  septembra  pa  je  deževno,  toda  ne,  da 
bi  vedno  lilo  izpod  neba,  ampak  skorej  vsaki  dan  se  do  poldnem  nabirajo 
oblaki,  ki  potem  nabrano  tekočino  ali  padavino  spuščajo  na  zemljo  in  se  spet 
razperše,  kedar  so  opravili  svojo  nalogo. 

Sadeži  zorijo  dvakrat  v letu,  zemlja  se  mora  le  zraven  počivati  in  da 
ji  mokrote  ali  vlage  ne  primanjkuje,  imajo  umetno  napravljene  vodotoke  in 
postavni  vodni  red,  po  kterem  smejo  lastniki  vodo  na  svoja  zemljišča  na- 
peljevati, in  vsak  je  dobi,  kolikor  je  potrebuje  za  svoje  njive.  Poglavitni  pri- 
delek v deželi  Oahaški  sta  koruza  (sirk)  in  pšenica,  koruza  (sirk)  se  dva- 
krat v letu  sadi  in  spravlja,  pervokrat  mesca  marca,  drugokrat  mesca  oktobra. 
Eavno  tako  se  pšenica  dvakrat  seje  in  žanje,  toda  druga  žetev  ne  plenja  vselej 
tako  obilno,  ker  jo  prevelika  vročina  rada  posmoja.  Pšenično  klasje  ni  okroglo, 
kakor  pri  naši  pšenici,  temuč  le  dvoverstno.  Tudi  ječmena  se  mnogo  prideluje, 
reži  ne  poznajo,  ker  ji  podnebje  ni  ugodno. 

Zemlje  gnojiti  ne  smejo,  ker  je  sama  na  sebi  že  mastna  in  močna, 
gnoj  bi  sadežem  v veliki  vročini  le  škodoval.  Kedar  so  eno  žetev  spravili, 
kmalu  pripravljajo  zemljo  za  drugi  letni  pridelek.  Sirko  vino,  to  je  koruzno 
slamo  in  izpuljene  korenine  na  njivi  sežgejo,  potem  koruzišče  preorjejo  in 
spet  sirka  posade  v jamice,  ktere  napravljajo  po  2 čevlja  saksebi  in  v vsako 
jamico  veržejo  po  3 do  4 zerna.  Iz  jamice  prirase  po  9 —10  steblic,  ker  vsako 
zerno  nareja  zraven  poglavitnega  stebla  še  2 postranski  steblici,  in  stebla 
nastavljajo  po  3 — 5 betic  ali  storžev.  Kedar  je  koruzišče  popravljeno,  nemajo 
na  njivi  skorej  da  ničesar  več  opraviti,  samo  o veliki  vročini  morajo  posker- 
beti,  da  se  zemlja  po  vodotokih  potrebne  vlage  napije.  Turšične  storže  puste 
na  steblih,  dokler  se  zernje  popolnoma  ne  posuši,  in  po  spravljanji  omlatijo 
koruzne  storže  s cepmi,  kar  opravlja  navadno  urjen  delavec,  „mosso“  imenovan, 
ki  po  trideset  do  štirdeset  vaganov  na  dan  namlati.  Azteki,  to  je  pervotni 
prebivalci  tistih  krajev  koruzi  pravijo : „šob“. 

Pšenice  da  ena  fanega  t.  j.  koroški  birn  ali  2 kranjska  mernika  po  pet 
faneg  t.  j.  petero;  koruza  pa  po  100  do  120  odstotkov.  Merijo  po  fanegah 
ali  birnih  in  almadah  ki  so  podobni  koroškim  maseljnom. 

Za  rajž  imajo  posebna  bolj  mokra  zemljišča,  s ie  n ego  s imenovana, 
ktera  pa  imajo  naprave,  da  se  more  voda  na  nje  napeljati;  tudi  rajža  pri- 
delajo dvakrat  v letu.  Kazim  tega  sadijo  še  fižol,  grah  in  nektere  druge  nam 
neznane  sadeže,  in  pridelujejo  še  mnogo  žlahtnega  in  okusnega  sadja;  n.  pr: 
pomeranče,  limone,  breskve,  sapotes  t.  j.  jabelka  z zelenimi  olupi  in  čemim, 
prav  sladkim  mesom ; bunane,  ki  so  podolgaste,  mesnate  z nakislim  okusom, 
posebno  dobre  za  žejo  na  potih. 

Mamei,  drevesen  kruh,  ki  se  da  brez  peke  vživati;  Oagave  so  figam 
podobne,  Cacagiiates  donašajo  sad,  ki  se  da  na  kruh  nastergati,  kakor 
sirovo  maslo;  platan  o s,  kterih  sad  je  podoben  volovskim  rogovom;  poverh 
jim  zemlja  rodi  še  mandeljnovo  drevje,  anane  itd. 

Dela  opravljajo  najemniki,  s kterimi  se  morajo  pred  delom  za  več  časa 
pogoditi  in  jim  nekoliko  plače  popred  na  roko  dati.  V Oahaški  okolici  dobi 

en  delavec  po  dva  reala,  v našem  denarji  po  56  krajcarjev  na  dan;  živež  si 
sam  priskerbi.  V Veracriizi  so  delavci  težej  dobiti  in  se  primerno  drajši  pla- 
čujejo, ker  je  tudi  živež  drajši,  ondi  znaša  dnina  po  en  peso  ali  stan  tolar;  po 
okolici  glavnega  mesta  Mehike  dobivajo  delavci  pol  peseta  ali  tolarja  na  dan, 
pa  brez  jedi. 

Kako  pa  z živino  ravnajo?  Goveda,  konji,  osli,  mezge  ostajajo  celo  leto 
pod  milim  nebom,  hlevov,  svisel,  sena  za  nje  nemajo,  razim  po  mestih  za 
jezdarne  konje  in  nektere  krave,  kolikor  jih  potrebujejo  za  molžo,  da  imajo 
mleka  za  otroke. 

Indijanec  pa  ne  vživa  mleka,  in  krave  na  pašah  se  ne  molzejo,  zatorej 
ne  napravljajo  niti  sira,  niti  masla.  Za  jedi  rabijo  povsod  le  svinjsko  mast. 
Na  prostornih,  obširnih  haziendas  ali  pristavah  in  pašah  se  množi  živina  sama, 
kakor'  hoče ; posestnik  večidel  ne  ve,  koliko  je  ima.  Kedar  je  potrebuje  za 
klanje,  pošlje  svoje  pastirje,  da  je  priženejo,  kolikor  jim  ukaže. 

O navadnem  Hvezu. 

Najbolj  navadna,  prostim  ljudem  in  gospodi,  priljubljena  jed  so  „tortile“, 
tanki  kriihci,  napravljeni  iz  koruze  ali  tiiršice.  Napravljajo  se  takole: 

Nezmletega  t.  j.  sirka  v zernju  denejo  po  potrebi  v vrelo  vodo,  in  ga 
namakajo  blizo  eno  uro,  potem  vrelo  vodo  odcedijo  in  na  sirk  vlijejo  apnene 
vode,  v kteri  ga  puste  spet  eno  do  dveh  ur.  Kedar  apneno  vodo  odcedijo,  ga 
večkrat  sperejo  v čisti  studenčnici,  pri  tem  se  olušči  in  odpravi  zunanja  ko- 
žica na  zernji.  Jedro  se  med  kamenjem  zmane  in  napravi  testo,  ktero  se  z 
rokami  raztegne  v tanke  ploščice  ali  pladnje,  čim  tanjše,  tem  boljše,  in  jih 
v pečih  spečejo  na  železnih  ali  glinastih  ploščah.  Drugega  kruha  ne  poznajo 
in  ga  nemajo,  tortile  pa  zobajo  pri  vsaki  jedi,  ubogi  delavec  se  ž njimi  živi 
pri  svojem  težkem  delu,  v,  nje  zavijajo  mesovje,  ki  ga  jemljejo  na  pot  seboj, 
da  ga  potem  povžijejo  z zavitkom  vred. 

Seveda  gospoda  v tej  rodovitni  deželi  ob  samih  tortilah  ne  živi.  Obedujejo 
sicer  le  enkrat  na  dan , ker  v vročih  krajih  želodec  počasneje  kuha  in  pre- 
bavlja, zato  njih  želodci  ne  potrebujejo  toliko,  kakor  v naših  merzlih  krajih, 
kjer  ljudje  po  petkrat  na  dan  pojedujejo  in  so  še  lačni.  Zjutraj  vzamejo  le 
Černe  kave  brez  žganjice,  ki  se  je  pri  nas  žalibog  že  vdomačila.  Južinajo  in 
večerjajo  ob  enem  ob  3 popoliidne;  jedi  se  donašajo  v tem  redu:  1.  juha, 

2.  sočivje  kuhano  z govejim,  svinjskim,  kaštrunovim  mesovjem  in  kuretnino ; 

3.  pečeno  mesovje  vseh  gori  navedenih  plemen;  4.  močnate  ali  jajčne  jedi, 
potrošene  s suhimi  grozdnimi  jagodami ; 5.  kompote  iz  sadja  v sladkorju 
vkuhanega;  6.  dulces  ali  sladkarije.  K sklepu  pa  černo  kavo. 

Kaj  se  pije  pri  obedih^  zenitvinali  in  po  gostilnicah? 

Vina  se  v deželi  ne  prideluje,  vsaj  blizo  Oahake  ne.  Skušali  so  večkrat 
vinskih  tert  nasaditi,  a mravlje  so  jim  korenine  oglodale,  da  so  se  zopet 
posušile.  Tedaj  z vinom  ni  nič,  in  fraucozka  vina  so  predraga,  da  bi  Mehi- 
kancem še  mogla  serca  razveselovati.  Brez  pijače  pa  vendar  ne  gre ; kaj  bi 


95 


počeli  pri  pojedinah?  v Čem  hi  mogli  vtapljati  skerbi  in  sitne  težave?  Dobra 
majka,  narava,  ljubi  Bog  tudi  Mehikancev  ni  pozal)il;  dal  jim  je  prav  zdravo 
pijačo,  Piilko  imenovano,  ktera  se  dobiva  prav  sladka  iz  posebnega  drevesa; 
človeška  prekanjenost,  kteri  se  sicer  pravi  tudi  umetnost,  pa  je  izumela  iz 
sladke  kapljice  napravljati  omamljivo  in  omotljivo  tekočino,  ktera  strinja  vse 
lastnosti  pivcem  priljubljenih  pijač.  Kako  se  napravlja,  lahko  povem,  ker  se 
ni  bati,  da  bi  jo  kdo  pri  nas  ponarejal,  če  ne  morebiti  iz  brezove  vode.  — 
Drevo,  ktero  daje  Pulko  se  naverta  in  tekočina  v posode  vjame;  pervih  24 
ur  je  sladkorna  in  kakor  mleko  bela;  v 48  urah  pa  toliko  zavre  da  ima  rez 
in  služi  za  pijačo.  Kmalu  pa  nakisne,  potem  pridevajo  sirupa  in  puste  oboje 
vkup  vreti,  tako  si  napravljajo  svojo  pijačo,  s ktero  se  do  dobrega  nažehtajo. 
Pa  kdo  bi  jim  zamerjal?  Da  bi  jim  piti  ne  primanjkalo,  je  navadno  več, 
kakor  je  treba  napravljajo,  in  ker  se  v vročini  dolgo  ne  derži,  jo  hitro  posre- 
bajo,  da  bi  jim  pod  zlo  ne  prišla;  za  opice  je  torej  poskerbljeno ! 


! Drobnosti. 

Vsakdanje  delo  meniha. 

V nekem  samostanu  je  živel  menih,  ki  je  bil  vsaki  dan  zvečer  ves  truden 
in  zdelan.  Opat  ga  tedaj  enkrat  vpraša,  od  kod  to  izhaja?  „Oh!“  — odgovori 
menih  — „jaz  imam  vsaki  dan  toliko  dela,  da  bi  ga  brez  posebne  božje  po- 
moči nikakor  ne  mogel  s svojimi  lastnimi  močmi  opravljati.  Jaz  moram  dva 
sokola  krotiti,  dva  zajca  uderževati,  dva  kragulja  vaditi,  enega  zmaja  zma- 
govati, enega  leva  krotiti,  in  enega  bolnika  oskerbovati.“  — „E“,  kaj  bledeš  ? 
pravi  opat  — ; „tako  delo  šene  daje  nikoli  človeku,  in  pa  v našem  samostanu 
nisem  še  nikoli  ni  videl,  ni  slišal  kaj  tacega!“  — „Tn  vendar,  moj  čestitljivi 
oče ! — odgovori  menih,  — resnico  govorim.  Dva  sokola  sta  moje  oči ; jaz 
ju  moram  prav  skerbno  varovati,  da  ne  gledati,  kar  bi  škoditi  utegnilo  moji 
duši.  Dva  zajca  sta  moji  dve  nogi;  te  moram  vedno  uderževati,  da  ne  tekate 
za  nevarnimi  veselicami  in  da  ne  hodite  po  poti  greha.  Dva  kragulja  sta 
moji  dve  roki;  te  moram  v eno  mer  vaditi  in  k delu  siliti,  da  morem  sam 
živeti,  pa  tudi  potrebnim  sobratom  kaj  podeliti.  Zmaj  je  moj  jezik;  tega 
moram  vedno  berzdati,  da  ne  govori  nič  nespodobnega,  pa  tudi  nobene  prazne 
besede.  Lev  je  moje  serce ; s tem  sem  v vednem  boji,  zato  da  se  ne  uda  ne- 
čimernosti,  da  se  ne  prevzeme,  in  da  zamore  božji  duh  v njem  prebivati  in 
delovati.  Bolnik  pa  je  moje  telo,  ktero  svojeglavno  zdaj  tega  zdaj  onega  želi, 
in  se  nič  zato  ne  zmeni,  ali  mu  reč  zaželena  tudi  tekne  k zdravju  in  k 
zveličanju.  To  je,  kar  me  vsaki  dan  tako  zelo  utrudi  in  zdela. “ 

Opat  se  čudi,  ko  sliši  meniha  tako  govoriti,  in  mu  reče:  ,, Dragi  brat! 
ti  delaš  pridno  v Gospodovem  vinogradu;  Bog  bo  tvoje  prizadevanje  ti  po- 
plačal, in  te  zavolje  tolikega  truda  pri  svojem  nebeškem  obedu  okrepil  in 
razveselil,  “ 

Pravljica  o vinu. 

Zasadil  je  bil  veliki  stvarnik  ters.  — Škrat  pa,  vide  rastline,  priteče, 
pak  pravi:  „Jaz  ti  pognojim,  žlahtna  vinska  terta,  da  bodeš  bujno  rastla, 
razvijala  se  čversto,  ter  rodila  sad,  da  ti  ga  ne  bode  para  med  rastlinstvom  ! 
Rekoč  odide  ter  se  verne  z ovčico.  Zaklavši  jo,  prestreže  kri  v sič,  pa  jo 
polije  okoli  tersa.  Zopet  se  zgubi,  ter  privleče  tigro ; prereže  jej  golt,  ter 
tudi  pocedi  kri  okoli  terte.  Še  v tretje  pritira  prase ; tudi  to  zakolje,  ter  s 
kervijo  pognoji  zemljo  ob  terti.  — Zato  oblaži  vino  serce  človeku,  ako  zmerno 
vživa  ta  božji  dar:  vesel  je  tedaj,  nabožen  in  mil,  kakor  ovčica.  — Ko  pa 
je  pije  črez  mero,  razvnamo  se  mu  možgani,  ljuti  se,  razdražen  je,  kervo- 
hlepen  kakor  tigra  in  često  v tacem  stanji  pobija  lastnega  si  brata.  A da 
se  ga  navleče  kot  krava  vode,  zmore  ga,  verže  ga  ob  tla  in  podoben  je  tedaj 
svinji,  ki  se  valja  in  gazi  po  blatu.  In  istinito  je  pijanec  še  dosta  slabeje  od 
živinčeta.  Ni  tedaj  zastonj  vrag  gnojil  tersu  s trojino  kervijo! 

Merovčkov  Prostoslav. 

Učitelj  in  učenec. 

Učitelj.  Ako  želiš  ogniti  se  kazni,  delaj,  kar  koli  hočeš,  živi  le  veselo 
in  brez  vsake  skerbi,  ali  glej,  da  se  en  dan  pred  smertjo  spreoberneš. 

Učenec.  Kako  pa  morem  vedeti,  kteri  dan  umerjem? 

Učitelj.  Ako  tega  ne  veš,  tedaj  ti  ne  morem  nič  druzega  svetovati, 
kakor  da  začneš  k o j danes  spokorno  živeti. 


To  številko  morali  smo  dati  vdrugič  tiskati,  ker  je  bil  pervi  natis  kou- 
fisciraii  zarad  pesni  „BoštJan‘^  Tsled  tega  se  je  tudi  razpošiljatev 

zakasnila. 


Vabilo  iia  iiaročbo  „Besediiika“. 

Čč.  gg.  naročnike,  ki  so  plačali  naročnino  samo  za  pervo  polletje,  opom- 
nimo, da  blagovole  naročnino  ponoviti.  Novi  naročniki  zamorejo  dobiti  še 
vse  letošnje  številke  in  tudi  lanskega  tečaja  imamo  nekoliko  iztisov,  dobijo 
se  po  1 gld.  50  kr. 


Duhovske  spremembe  v Kerški  škofiji. 

Č.  g.  bar.  Aichlbiirg  je  dobil  dekanijsko  faro  Terg.  — Dekanijski  svetovalci  so  iz- 
voljeni: 0.  g.  Aichholzer  A.  za  dekanijo  Terg;  č,  g.  Laznik  Jožef,  za  dekanijo  Sovodje  in 
č.  g.  Leskovar  Jožef,  za  dekanijo  Pliberk.  — C.  g.  Wesiag  Peter,  kaplan  v Čanjčah 
postal  je  ondi  provizor.  — 0.  g.  Rakeb  Jožef,  postal  je  provizor  v Selah.  Uraerli  so  čč. 
gg.  Kasl  Jož.,  fajmošter  v Čanjčah  6.  junija;  Koline  Jožef,  kaplan  v Šmartuu  pri  Belaku 
8.  junija;  Pirš  Matevž,  fajmošter  v jtokoji  10.  junija.  R.  L P. 


Listnica. 

G.  M.  P.  Pošiljatev  prejeli.  Va.šej  želji  vstregli.  Drugo  prihodnjič.  Serčna  hvala! 
Izdajatelj  in  odgovorni  vrednik:  J.  Gole.  — Ti.skarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 


List  7.  v Celo>-cii  .julija  LotO  X. 


Spomin  i. 


(Spisal  Jurij  Cernogorec.) 

Krasni  so  spomini  na  mladostna  leta  v poznejili  letih.  Nekako  blago 
čntje  prevzame  človeka,  kedar  se  spominja  ljube  domače  hiše  in  njenih  pre- 
bivalcev in  marsikomu  prirosi  solza  v oko,  kedar  se  zamisli  v svoje  mladostno 
življenje.« 

Kako  srečnega  se  čuti  človek  v krogu  svojih  domačincev.  Kako  se  veselijo, 
kedar  se  poverne  k njim , nekako  tesno  pa  je  vsakemu  pri  sercu,  kedar  ga 
vidijo  zapuščati  dom  in  se  podati  na  tuje,  med  neznane  ljudi,  kteri  gotovo 
nimajo  takega  sočutja  do  njega,  kakor  oni.  Tiižen  je  človek  sam  in  nekaka 
t^rpkost  se  ga  polasti,  videč  solze  v očeh  svojih  roditeljev,  bratov  in  sester; 
kedar  pa  pride  čas  slovesa,  obrača  se  takrat,  ko  stiska  bratom  in  sestram 
roke,  v stran,  da  ne  vidijo  njegove  bolesti  in  jim  ne  privabi  solza  v njegovem 
očesu,  še  mnogo  solz  iz  njihovih  oči.  Najtežje  pa  je  človeku  zapustiti  mlajše 
sestrice  in  brateče.  Nekako  plašno  pogledujejo  človeka  takrat,  kedar  se  po- 
slavlja od  starejih;  njim  ni  takrat  tako  hudo,  kakor  onim,  ampak  še  le  takrat, 
kedar  ga  začno  pogrešati.  Zbero  se  na  večer  krog  mile  matere,  ter  začno  po- 
praševati,  kamo  je  ta  ali  oni  šel  in  kedaj  se  bode  vernil.  Toda  njihova  jim 
prirojena  detinska  veselost  prevlada  kmalo  v njihovih  dušah,  in  sanjati  prično 
v bodočnost,  kako  ga  bodejo  sprejeli,  kedar  se  verne,  kaj  mu  povedali. 

Tako  je  bilo  z menoj.  Imel  sem  sestrico  Franj ico,  lepo  dete  je  bilo  to. 
Milo  se  mi  je  storilo,  ko  sem  videl  odhajajoč  od  doma,  kako  se  solze  njena 
modra  očesca,  kako  je  zakrivala  z rokicami  svojo  lepo  obličje.  Na  vsak  način 
hotela  je  z manoj  in  le  prigovarjanje  in  obljube  materine  zamogle  so  jo 
vmiriti,  da  ni  huje  plakala  in  silila  z manoj.  Preteklo  je  edno  leto,  prišle  so 
zopet  tolikanj  zažeJ^ene  počitnice,  da  se  vernemo  zopet  na  domove,  se  tamo 
v krogu  svojih  ljubih  odpočijemo  težkega  dela  in  se  za  prihodnje  leto  okrep- 
čamo. Prišel  sem  domov  na  večer.  Sama  mati  an  sestrica  bili  sti  doma. 

Pri  mizi  sti  sedeli,  mala  deklica  v naročji  maternem  poslušala  je  pri- 
povedi, ktere  jej  je  pripovedovala  skerbna  mati.  Čudno  se  mi  je  zdelo,  da  je 

deklica  o mojem  prihodu  tako  hladna  ostala  in  me  še  prav  pogledati  ni  hotela. 
Še  le  ko  jo  mati  opomni:  „Glej  Franjica,  tvojega  brata^^  vpre  nekako  začudena 
v me  svoje  modre  oči.  „To  je  moj  brat!“  de  in  sladak  smeh  se  jej  zaziblje 
krog  malih  ustec,  od  takrat  bila  sva  neločljiva  prijatelja.  Mati  odšla  je  meni 
večerjo  pripravljat  in  ostala  sva  v sol)i  sama.  Sperva  me  je  še  z nekako  ne- 
zaupnostjo  gledala,  kot  bi  ne  vedela,  ali  sem  res  pravi  ali  ne.  Ako  sem  jo 
vzel  v naročje,  jej  pričel  praviti  razne  reči  in  jo  spraševati  o rečeh  in  igrah 
prejšnih  počitnic,  zvedrilo  se  jej  je  nekako  v njeni  duši  in  prepričala  se  je, 
da  sem  res  njen  brat.  A sedaj  bila  je  vsa  drugačna.  Prav  z žensko  zgovor- 
nostjo pravila  mi  je,  kaj  vse  za  edne  igrače  ima,  kake  bode  še  dobila, 

kako  barvo  imajo  njena  oblačila,  pa  s samo  pripovedjo  ni  bilo  še  dosti, 
odšla  je  iskat  vseh  onih  reči,  o kterih  mi  je  pripovedovala,  da  se  tudi  pre- 
pričam, da  je  vse  tako,  kakor  mi  je  pripovedovala.  Znesla  mi  je  na  kup, 
najpervo  vse  igrače,  potem  pa  še  vse  obleke  in  blagostno  se  je  smejala 
videč,  kako  se  jaz  lepoti  oblek  čudim,  mojo  hvalo  pa  je  poslušala  ponosno, 
kot  bi  se  to  že  samo  od  sebe  razumelo,  da  je  moram  hvaliti.  Ko  je  pri- 
pravila vse  svoje  reči,  prišla  je  mačka  v hišo.  „Tigra,  tigra“,  zakliče  jecljaje 

vesela  deklica,  jo  dvigne  in  prinese  meni.  Sedaj  je  bilo  treba  zopet  poslušati. 
Pravila  je  o svojej  tigri  zopet  vse,  kar  je  vedela,  poslednjič  pa  se  je  hudo 
pritožila,  da  jo  dostikrat  kedo  vdari  in  potem  se  joka.  Bral  sem  jej  na  obrazi, 
kako  jej  je  to  neljubo  in  prosila  meje,  da  naj  pomagam  varovati  tigro  in 
hudo  kaznujem  vsakega,  ki  bi  se  še  kedaj  prederznil  tigri  kaj  storiti.  Jaz 
jej  obljubim  to.  Sedaj  pa  začne  pripovedovati  tigri,  kaj  vse  sem  jaz  obljubil, 
da  je  ne  bode  smel  nobeden  več  vdariti.  „ Sedaj  pa  že  lehko  kedaj  na  ognjišče 
skočiš, “ rekla  jej  je  in  jo  spustila. 

Med  tem  pripravila  je  mati  večerjo  in  jo  prinesla  na  mizo.  Pri  jedi 
vprašala  je  mati  sestrico,  kaj  mi  je  že  vse  pripovedala,  začela  se  je  pripoved 
od  novega,  tako  da  sem  moral  že  pervi  večer  vse  zvedeti  in  so  mi  bile  vse 
njene  skrivnosti  znane.  Po  večerji  poklekne,  kakor  jo  je  mati  naučila,  pred 
podobo  božje  matere,  sklene  ročice  in  vpre  zaupljivo  oči,  krasne,  kakor  dve 
zvezdi  modrega  neba,  v podobo  in  prične  jecljaje  Gospodovo  molitev.  Tigra,, 
ki  jo  je  vgledala  klečati,  prikrade  se  k njej  in  se  vleže  k njenim  nogam. 
Krasen  prizor  bil  je  to  zame.  Nekako  blagostno  čutje  me  je  prevzelo,  videti 
nedolžnega  otroka  tako  pobožno  moliti  in  se  priporočevati  nebeškej  materi  v 
varstvo.  Na  njenih  besedah,  ktere  je  izgovarjala,  bilo  je  poznati,  da  jih  ne 
izgovarja  tj  e v en  dan,  ampak  da  izhajajo  iz  pobožnega  serca,  iz  ljubezni  do 
nebeške  matere,  ktero  jej  je  vsadila  njena  mati  v mlado  serce.  Na  njenem 
obličji  videl  sem  nekako  navdušenje  izraženo,  ktero  je  jako  vzviševalo  ta  krasni 
prizor.  Ko  je  odmolila,  začela  je  tigri  zaterjevati,  da  ne  sme  nikedar  več  k 
njej,  kedar  bode  molila,  ker  ona  ne  zna  moliti.  Meni  je  voščila  prav  ljubo 
„lehko  noč“,  mi  podala  ročico  in  odšla  z materjo  v spalnico. 

Ko  se  je  dan  storil  in  krasna  gora  rudečila  nebo,  vstala  je  že  mala 
deklica  z materjo  vred,  kakor  mi  je  mati  potem  povedala.  Po  jutranji  molitvi 
prosila  je  starejo  sestro,  naj  jej  splete  zlatorumene  lačšike  v kitice  in  obleče 


v lepše  obleko.  Taka  je  prišla  v mojo  spalnico,  lelino  mi  je  prijela  roko  in 
jo  potresla,  da  me  zbudi:  „Vstani  je  w dan  !“  dejala  je.  Nasmejal  sem  se 
sestrici  in  vgledavši,  kako  je  lepo  bela  in  spletena,  vprašani  jo,  kedo  jo  je 
tako  spletel?  „Spletla  me  je  sestra,  umila  sem  se  pa  sama“,  odgovorila  je, 
se  sladko  nasmejala  in  začela  mi  je  praviti,  kaj  bodeva  danes  delala,  naj  le 
naglo  vstanem.  „Pojdi  mi  po  vode,  da  se  nmijem  in  vprašaj  mater,  če  je  že 
zajnterk  gotov,  jaz  pa  med  tem  vstanem, “ rečem  jej  in  naglo  me  je  vljogala. 
Kmalo  prišla  je  nazaj  z vodo  in  maternim  odgovorom,  da  bode  zajnterk  kmaleL 
gotov.  Ko  se  oblečem,  greva  oba  doli.  Sestrica  vzame  peliarček  prosa  in  ga 
nese  iz  hiše,  jaz  pa  stopam  počasno  za  njo.  Oez  prag  stopivši  bilo  je  vse  živo 
krog  najn.  Perutnina  prihitela  je  najpervo,  za  njo  domači  zajci  in  tudi  tigra 
približevala  se  je  počasna.  Petelin  ni  mogel  celo  dočakati,  da  raztrese  deklica 
proso,  ampak  je  kar  samovlastno  zobal  iz  peharja.  Sedaj  pa  je  začela  med 
njimi  gospodariti.  Posebno  nevkretnega  se  je  kazal  petelin  do  malih  piščet, 
zatoraj  ga  je  večkrat  malo  vdarila  z roko,  ker  pa  vse  to  ni  nič  izdalo,  pri- 
jela ga  je  in  toliko  časa  deržala.  da  je  vse  drugo  prenehalo ‘zobati,  potem  še 
le  ga  je  izpustila  in  mn  žugala,  da  drugikrat  ne  dobi  celo  nič,  ako  se  ne 
poboljša.  Potem  pa  je  poklicala  vse  zajce  in  zajč^ke  vkup,  ter  mi  pravila  o 
vsakem  kaj  in  me  popraševala,  kteri  mi  najbolj  dopade.  Mali  zajč^ki  bili 
so  je  tako  navajeni,  da  so  jej  prihiteli  vsi  v naročje  in  se  greli  pri  njej. 
Hildo  pa  je  tožila  starega  zajca,  ker  poduši  mladiče,  ako  je  le  kje  dobi. 

Čez  dan  bila  je  večidel  pri  meni.  Vedno  me  je  kaj  spraševala,  na  kar 
sem  jej  moral  zvesto  odgovarjati,  vprašanj  pa  ni  bilo  ne  konca  ne  kraja. 
Kedar  sem  pisal  po  dnevi  in  jej  je  mati  dejala,  da  ne  sme  k meni,  bila  je 
žalostna,  in  le  redko  jo  je  zamoglo  kaj  zamotiti;  toda  proti  poldnii  ni  mogla 
več  prestati.  Počasno  je  prišla  na  vert  in  se  v ovinkih  bližala  senčnici,  v 
kterej  sem  bil  jaz.  Izgovor  se  ve  da  je  moral  tudi  biti.  Vjela  je  dva  zajč^ka 
in  mi  ju  prinesla  v senčnico.  „Kterega  izmed  teh  dveh  imaš  raji?“  vprašala 
je  in  vperla  svoje  modre  oči  v me. 

Smejati  sem  se  jej  moral.  „Kterega  imaš  pa  ti  raje?^^  prašam  jo  nato. 
Odgovorila  je  naglo  in  tudi  povedala,  zakaj  jej  je  ta  ali  oni  ljubši,  med  tem 
zbrali  so  se  že  tudi  drugi  zajč^ki  krog  nje  in  pričela  sva  zopet  razločevati, 
kteri  so  lepši  in  kteri  ne.  Tako  je  pretekel  mnogokrat  cel  dan,  tako  sva  bila 
zamišljena  v svoje  delo,  da  sva  skoraj  pozabila  na  jed  in  vse  drugo. 

Neki  dan  je  pa  pričela  pregledovati  moje  bukve  menda  zato,  ker  sem 
jej  jaz  prejšnji  dan  obljubil,  da  jo  naučim  brati.  Dolgo  je  ogledovala  marsiktero 
knjigo,  a ko  je  nektere  našla,  v kterih  so  bile  podobe,  vzela  je  knjige  in 
mi  je  prinesla  na  vert  in  me  prosila  naj  pregledujeva  podobe.  Vsedla  se  mi 
je  v naročje,  ovila  desnico  krog  mojega  vratu,  verno  gledala  podobe  in  pazno 
poslušala  moje  razlaganje.  Vse  je  hotela  zvedeti  in  ako  že  ni  imela  kaj 
vprašati,  vprašala  je  še,  kako  je  temu  ali  onemu  človeku  na  podobi  ime, 
ali  kaj  govori.  Večkrat  sem  res  prav  v zadrego  prišel.  Videl  sem  tn,  kako  je 
bilo  njeno  serce  občutljivo.  Kedar  sem  jej  pravil  o kakem  nesrečnem  človeku, 
ki  ga  je  slika  predstavljala,  prisvetila  jej  je  vselej  solza  v oko  in  pritisnila  ' 


se  je  terdneje  na  moje  persi,  kot  bi  se  bala,  da  se  tudi  njej  ne  zgodi  kaj 
hudega.  Kedar  sem  ponehal  pripovedovati,  vzela  je  knjigo,  jo  skerbno  spravila  in 
hitela  materi  pripovedovati,  kaj  sem  jej  vse  povedal.  Tako  bilo  je  večidel 
vsak  dan.  Imela  pa  je  moja  sestrica  prijateljico  pri  sosedu  enake  starosti  ž 
njo.  K tej  je  včasih  tudi  zanesla  ono  knjigo  s podobami,  da  sti  gledali,  in 
pravila  jej  je  potem  to,  kar  sem  jej  bil  prej  jaz.  Če  je  pa  že  kaj  pozabila, 
pritekli  sti  mali  deklici  k meni,  in  jaz  sem  moral  še  enkrat  pripoved  po- 
navljati. Precej  bila  mi  je  sestrica  v naročji,  njena  prijateljica  pa  je  sedela 
Zraven  mene  in  poslušali  sti  me.  Kmalo  potem  dogodilo  se  je  nekaj  važnega 
za  mojo  sestrico.  Tigra  vergia  je  mladiča,  dva  ravno  tako  progasta,  kakor  je 
bila  sama,  da  ju  skoraj  ni  bilo  moč  razločiti.  O to  je  bilo  veselje ! Sedaj  je 
imela  sestrica  večidel  le  z mladičema  opraviti.  Koliko  jo  je  skerbelo,  “kaka 
imena  jima  da.  To  je  bilo  vgibanje!  Vedno  je  bila  nad  mano,  naj  jej  povem 
razna  imena,  da  si  zbere  in  ako  sem  jej  najbolj  lepoglasna  in  pripravna 
povedal,  vendar  jej  še  niso  bila  dosti  lepa  za  mala  mucka.  Ko  sta  se  začela 
igrati,  sedela  je  vedno  pri  njih  ter  ju  gledala  in  smejala  se.  Ko  sta  se  pa 
ponehala  igrati,  vzela  je  Erjavčeve  „Živali  v podobah^  poiskala  ono  stran,  kjer 
so  bile  miši  vpodobljene  in  je  muckama  kazala,  meneč,  da  precej  skočita 
vanje.  Pravila  jima  je  tudi,  kje  se  dobijo  miši  in  kako  je  morata  loviti. 
Glasno  sem  se  moral  dostikrat  smejati,  kedar  sem  jo  poslušal,  za  njenim 
herbtom  stoječ;  sram  jo  je  bilo  potem,  spustila  je  mucka  iii  si  zakrila  z 
rokama  lice.  Kedar  me  je  prišla  budit  na  jutro,  prinesla  je  vselej  tudi  mucka 
seboj.  Lehno  ju  je  dela  k meni  v posteljo  pod  odejo,  potem  se  pa  skrila  v 
kot,  češ,  da  bi  bila  priča  mojega  začudenja,  ko  najdem  mucka  v postelji. 
To  so  bili  veseli  trenutki  v njenem  življenji ! 

Huda  žalost  pa  je  objela  njeno  dušo,  kedar  je  slišala,  da  je  kedo  umeri, 
posebno  če  je  umerlega  poznala.  Nekako  čudno  prestrašena  bila  je  takrat, 
kedar  so  zvonovi  umerlemu  zazvonili.  V očeh  so  jej  stale  solze  in  po  dva 
dneva  so  jo  vznemirovali  tužni  ol)čutki.  Kedar  pa  je  videla,  da  so  nesli  po- 
grebci merliča  na  pokopališče,  zatekla  se  je  k meni,  oklenila  se  me  terdno 
krog  vratu  in  naslonila  lepo  glavo  na  moje  persi. 

Hudo  je  bilo  tudi  meni,  čutil  sem  terpljenje  lepe  duše,  terpke  misli  so 
tudi  mene  mučile  vselej  o takih  priložnostih.  Že  sedaj  ti  je  tako  hudo,  ljuba 
sestrica,  ko  vidiš  samo  pogrebce,  kako  bolest  bi  še  le  čutila  takrat,  ko  bi 
videla  človeka  umirati!  mislil  sem  si.  Njena  tnga  ni  jej  pustila  govoriti,  to 
sem  dobro  vedel.  Začel  sem  jej  praviti  o nebesih,  o neizrečeno  lepem  kraji, 
kamor  je  duša  umerlega  šla.  Pravil  sem  jej  o radosti,  ktero  bodo  umerli 
vživali  in  več  enakega.  To  jej  je  razjasnilo  dušo  in  bila  je  malo  bolj  vesela. 
Tako  dobrodejne  bile  so  jej  moje  besede,  da  je  celo  slednjič  sama  želela 
priti  na  oni  lepi  kraj,  v nebesa. 

Na  jesen  prosila  me  je,  naj  jej  vlovim  nekaj  ptičev.  Kmalo  sem  naredil 
tičnico,  jo  nastavil,  pa  nemogoče  mi  je  popisati  njenega  veselja,  ko  se  je 
peiTa  Senica  vjela  in  sem  jo  jej  prinesel.  Oči  so  jej  iskrile  same  radosti  in 
poljubovala  je  lepega  tička  na  glavo.  Dejala  sva  ga  v kletko  in  postavila  na 

okno.  Kedar  je  lepo  l)arveiii  ])tiček  zapel,  vskliknila  je  samega  veselja  še 
ona.  Drugi  dan,  ko  stopiva  v sobo,  prisedša  iz  verta,  imela  je  v gobcu  tigra 
mertvo  senico.  Stemnilo  se  jej  je  čelo  pri  tem  pogledu,  glasno  je  vskriknila 
in  vzela  tigri  mertvo  senico.  Ihtela  je  glasno  po  tičku,  komaj  mi  je  bilo 
moč  jo  utolažiti,  tigre  pa  ni  mogla  niČ  več  videti,  in  dokaj  časa  potem  se 
je  še  le  zopet  sprijaznila  ž njo.  Jaz  pa  sem  precej  tisto  popoldan  zopet  na- 
stavil tičnico  in  vjel  drugo  senico. 

(Konec  prihodnjič.) 


Aleksander  Ivan  knez  Potemkin, 

ruski  carski  maršal.  . 

(Životopisna  čerlica;  po  virih  spisal  Jos.  Cimperman.) 

Kaj  vam  pomaga  blebetanje? 

Pošljite  svojih  nam  sinov: 

Na  polji  ruskem  mesta  zanje 
Sred  znanih  jim  je  še  grobov. 

[A.  Puškin  „ Obrekovalcem  Rusije. “] 

Sedaj,  ko  je  zaradi  pomembnih  bojnih  dogodkov  med  Kusijo  in  Turčijo 
vsa  Evropa  obernila  svojo  pozornost  na  junaške  severne  naše  brate,  ker  se 
je  nadejati,  da  za  vselej  vničijo  turško  barbarstvo,  sedaj  se  mi  uvidi  primeren 
hip,  ponoviti  spomin  slavnega  ruskega  maršala  kneza  Potemkina,  kateri 
je  bil  za  čara  Petra  III.  in  Katarine  II.  najterdnejša  podpora  Kusiji. 

Kakor  pripoveduje  j eden  njegovih  življenj  episcev  iz  prejšnjega  stoletja, 
je  bil  Potemkin  za  čarom  Petrom  I.  n a j v e č j i mož  v Kusiji  in  trebalo 
mu  je  samo  G r e c i j e , da , kakor  Aleksander  veliki,  podjarmi  svoji 
oblasti  svetove  in  otemin  svitom  junaštva  svojega  slavo  svojih  prednikov  v 
zgodovini.  Ako  bi  morebiti  kedo  menil,  da  je  ta  panegirika  previsoka,  ker 
je  bil  pisatelj  njegovega  življenja  tako  rekoč  samo  sluga  svoji  navdušit  vi 
zanj,  katera  mu  je  vodila  pero,  naj  primerja  ž njo  stroga  zgodovinska  poročila, 
govoreča  o Potemkinu  z največjo  pohvalo,  dakle  se  z lahka  umeje  ognjevitost 
pisalčeva,  ki  je  zbog  tega  ne  le  razumna,  temveč  popolnem  hvale  vredna. 

Bodi-si  zatorej  prijatelj  ali  sovražnik  Slovanstvu,  nijednemu  ni  moči, 
da  bi  overgel  svetovno -zgodovinsko  pomembo  junaških  dejanj  Potem- 
kinovih, čegar  ime  in  slava  ostaneta  vedno  združena  s povestnico  ruskega 
carstva. 

Na  podlagi  verjetnih  zgodovinskih  dat  narišem  dakle  v glavnih  pote- 
zah osobito  domače  življenje  slavitega  vojskovodje  Potemkina  in  upam, 
da  vstrežem  mnogim  rodoljubom , kajti  življenje  njegovo  ni  bilo  le  zaradi 
silno  originalnega  značaja  moževega  zelo  zanimivo  že  samo  ob  sebi,  ampak 
je  še  zanimivejše  za  nas,  ker  je  bil  Potemkin  naš  rodni  brat,  na  katerega 
se  smemo  ponosni  ozirati  tudi  mi  Sloveni. 

* * 

* 

Aleksander  Ivan  knez  Potemkin  Tavrocevski,  maršal  in 
nadpoveljnik  vsej  ruski  armadi,  glavar  iiredjeni  in  neiiredjeni  konjiči,  je  bil 
pervosednik  naj  višjih  vojnih  zadev  v Peterburgu  in  ob  jednem  pervi  sominister 
v deržavnih  stvareh.  Nadpoveljnik  je  bil  brodovjn  v acovskem,  kaspiškem  in 
černem  morji,  bil  je  general-giiverner  v Katarinoslavii , Tavriji,  Tatariji  in 
general-adjntant  in  komornik  carinje  ruske  kakor  tudi  glavni  nadzornik  oddelka 
za  oskerbljevanje  in  naoroževanje  vsega  ruskega  vojništva,  bil  je  polkovnik 
Preobrazenskemii  gardnemu  polku  in  glavar  vsem  drugim  gardam  kakor  tudi 
lastnik  kirazirskega  polka,  po  njem  imenovanega,  poveljnik  je  bil  peterburškim 
dragoncem  in  grenadirjem  v Katarinoslavii,  ter  glavar  vseh  orožarnic  in 
livaren  kanonov.  Dalje  je  bil  Potemkim  veliki  hetman  vseh  kozakov,  podložnih 
ruski  oblasti  in  naposled  guverner  mestu  in  terdnjavi  Očakovu.  Potemkin  je 
imel  rede  ruske  sv.  Jurija,  sv.  Aleksandra  Nevskega,  sv.  Ane  in  sv.  Vladimira, 
vse  pervega  reda.  Poslali  so  mu  tudi  drugi  vladarji  redov,  tako  n.  pr.  je 
prejel  od  danskega  kralja  slonov  red  zaradi  neko  ve  tergo  vinske  pogodbe,  ko- 
ristne Dancem,  a red  serafinski  zaradi  zelo  vgodno  sklenjenega  pomirja 
med  Rusijo  in  Švedijo.  * 

Luč  sveta  je  zagledal  Potemkin  dne  17.  aprila  1.  1743  v Varšavi  na 
Poljskem.  Njegov  oča  je  bil  plemenitaš  in  z naslovom  ruskega  narodnega 
polkovnika  za  carinje  Elizabete,  čara  Petra  III.  matere,  drugi  nadzornik 
cesarskih  dvornih  konjarnic,  a ker  se  je  bil  v nečem  pregrešil,  deli  so  ga  iz 
službe  in  živel  je  potlej  v Varšavi  ob  svojem  imetji.  Mati  Potemkinu  je  bila 
iz  plemenite  moskovske  rodbine.  Ker  je  bil  naš  junak  edinorojenec  svojini 
starišem,  so  ga  odgajali  po  zahtevah  istega  časa  kar  najbolj  moči  skeibljivo. 
Kakor  pri  vsakem  slavnem  možu,  tako  se  je  tudi  pri  Potemkinu  že  v zgodnji 
otroški  dobi  pokazal  njegov  izvanredni  talent,  kajti  z največjo  lahkoto  se  je 
učil  vseh  predmetov,  kažoč  s tem,  da  ima  postati  kedaj  še  veleslaven  možak. 
Ko  je  Potemkin  prišel  v mladeniška  leta,  vnela  se  mu  je  želja  do  vojaščine, 
toda  njegov  oča  je  skušal  z vso  močjo  to  nagnenje  v mladenčevih  persih 
zadušiti  ter  ga  je  silil,  naj  se  odloči  in  pripravlja  za  popa  ruskega.  Potemkin, 
ubogljiv,  se  ni  protivil  očetovi  nameri  in  je  stopil  v nekov  moskovski  sa- 
mostan, kjer  se  je  imel  izobraževati  za  svoj  bližnji  poziv.  Vendar  v tem, 
kedar  je  bival  v semenišču  ter  se  učil  bogoslovskih  predmetov,  mu  umre 
oča,  in  tedaj  se  mu  je  ponudila  prilika,  rešiti  se  poziva,  za  katerega  ni  imel 
niti  prave  sposobnosti,  niti  najmanjšega  veselja.  Kakor  ptič,  oproščen  kletke,, 
je  Potemkin  vesel  zapustil  samostansko  zidovje.  Posvetil  se  je  pravemu  svojemu 

* Švedski  kralj  Gustav  Adolf  je  bil  v zadnjem  svojem  boji  z Rusijo,  v katerem 
je  sam  vodil  svoje  brodovje  proti  zmagovitemu  ruskemu  admiralu  princu  Nas au-Sieg en- 
iškemu, tako  nesrečen,  da  je,  izgubivši  vse  brodovje,  katero  so  Rusi  po  nekoliko  vničili,  po 
nekoliko  odvzeli,  komaj  rešil  svoje  življenje,  ker  je  vbegnil  na  majhnem  lovskem  čolnu. 
Katarina  bi  tedaj  lahko  bila  premagalka  vse  Švedije,  a blagodušna  žena  sklene  s kraljem 
mir,  preskerbi  mu  drugo  brodovje  in  ponudi  po  nasvetu  Potemkinovem  najvgodnejšo  ali- 
janco,  katera  se  je  potem  sprejela  od  obeh  strani. 

pozivu,  do  kojega  željo  bi  očetu  na  ljubo  bil  zaterl  v svoji  duši.  Vpisal  se 
je  v nekov  ruski  narodni  peš-polk,  ali  kakor  te  rde  drugi,  v konjike  in  skoro 
tam  dospel  na  stopinjo  podoficirja.  Prijatelji  očeta  njegovega,  katerih  je  imel 
pri  dvoru  carjevem  kakor  tudi  pri  vojacili,  so  mu  pomogli,  da  je  bil  Potem- 
kin premeščen  od  polka,  kjer  je  služil  jedva  dve  leti,  k carski  dvorni  gardi. 
Tu  se  mu  je  odperla  pot  do  njegove  izvanredne  slave  in  sreče. 

Potemkin,  mladenič,  vedno  strogo  deržeč  se  pravil  izborne  svoje  odgo- 
jitve,  pošteno  vedoč  se  in  lepe  vnanjesti,  se  ni  le  s tem  posebno  odlikoval 
od  svojih  tovarišev  vojakov,  temveč  že  takoj  izperva  si  je  s svojo  pridobljivo 
zgovornostjo  naklonil  prijateljstvo  mnogih  dvornikov,  kateri  so  ga  skoro 
potem  tako  hvalno  priporočili  vladarici  Katarini  II.,  da  je  zahtevala  sama 
ž njim  govoriti.  Sreča,  od  rojstva  že  prijazniva  mlademu  plemenitašu,  vgodna 
mu  je  bila  tudi  v tem  slučaju:  Nagnil  si  je  milost  carinje  v pervi  avdijenci, 
da  se  je  veselil  za  vselej.  Že  posled  nekaterih  dni  za  tem  je  lahko  Potemkin 
iz  različnih  znamenj  pozornosti  izpoznal,  kakove  vesele  bodočnosti  se  ima 
nadejati  po  milosti  carinje,  kajti  poleg  tega,  da  se  mu  je  dalo  na  voljo,  po 
svojem  okusu  se  izobraževati  v vednostih  na  troške  vladaričine,  tudi  ni  minil 
skoraj  nijeden  mesec,  da  bi  ne  bila  velika  njegova  pokroviteljica  nekolikokrat 
povpraševala,  je-li  zdrav  in  česa  potrebuje.  Potemkin,  zaradi  svoje  odlične 
odgoje  že  iz  doma  vajen,  hvaležnega  se  skazovati  za  prejete  dobrosti,  je  tudi 
sedaj  po  razmeri  svojih  okolnosti  obračal  svojo  skerb  na  to , vsaj  nekoliko 
vrednega  se  skazovati  milosti  svoje  blage  vladarice.  Njegova  trudoljubivost  za 
proučevanje  vednosti,  katerim  je  žertvoval  ves  prosti  čas  izvan  službe,  kakor 
tudi  njegov  nagli  napredek  v duševnem  razvoji  nista  ostala  neznana  carinji  in 
izpolnovale  so  se  tako  vse  želje,  katere  je  za  njegovo  prihodnjo  srečo  skerbna 
vladarica  gojila  v svojem  serci.  Celo  Peter  III.,  tedanji  ruski  car,  Katarini 
soprog,  kateri  je  redko  komu  skazoval  posebno  prijaznivost,  je  bil  kakor 
njegova  slavna  soproga  zelo  vdan  nadepolnemu  Potemkinu. 

A dasiravno  se  mlademu  srečniku  zaradi  velike  milosti  Petrove  in 
Katarinine  od  strani  dvornikov  ni  bilo  bati  nikake  nevarne  zavidnosti,  vendar 
' je  vsacemu  izmed  njih  dajal  jednako  čast  ter  si  jih  tako  največ  pridobil  zase. 
Spominjal  se  je  namreč  vedno  nesrečne  osode  svojega  očeta,  kateri  je  moral 
kar  nagloma  iti  od  dvora,  in  ta  žalostna  izkušinja  ga  je  učila  biti  pozornemu 
in  previdnemu.  Svojim  bistroumjem  se  je  ognil  vsem  zaprekam,  katere  bi  mu 
bila  na  njegovem  srečno  nastopljenem  poti  vtegnila  morebiti  staviti  pogubna 
dvorniška  zavist. 

Potemkin,  kateri  je  dakle  že  takoj  iz  početka  vedel  položiti  s svojo 
bistroumnostjo  temelj  prihodnji  sreči,  — kar  bi  v njegovih  letih  bil  storil 
malokedo ! — je  posle  obračal  vso  skerbljivost  na  izobraževanje  svojega  duha. 
Njegova  srečna  genijalnost  in  ljubezen  do  vednosti,  kateri  je  bil  posvetil  vse 
svoje  duševne  kreposti,  ste  prebudile  v njem  skoro  čestiželjnost,  da  se  je 
smatral  sposobnega  zanje  in  je  hotel  služiti  višjim  namenom,  zato  je  začel 
skušati  na  vso  moč,  kako  bi  se  oprostil  garde.  Šel  je  do  carinje  in  je  prosil, 
naj  mu  odloči  slavnejši  delokrog;  obljubil  jej  je  tudi,  da  hoče  pokazati  svoje 

sposobnosti,  katere  so  se  tedaj  že  mnogo  obejatoče  razvijale.  Vladarica,  vedno 
pripravljena,  vstrezati  prošnjam  svojega  varovanca,  mn  je  izpolnila  željo  ter  mu 
dala  priliko,  vaditi  se  v kabinetnih  opravilih  in  v višjem  vojsko  vodstvu.  Tako 
se  je  popenjal  k višku  hrepeneči  Potemkin  od  stopinje  do  stopinje  in  povsod 
si  je  pridobil  zaupanje,  ljubezen  in  zadovoljnost,  dokler  ni  naposled  bil 
imenovan  knezom,  ministrom  in  poglavarjem  vsej  ruski  armadi,  s kratka, 
dokler  ni  dosegel  skoraj  v naskoku  najviših  dostojanstev  in  ž njimi  vse  po- 
zeniske  slave  in  sreče. 

O tem  srečnem  možu,  ki  se  je  v 29  letih  od  podoficirja  dvignil  do  naj- 
višje stopinje  deržavnega  dostojanstva,  ki  je  bil  nekdaj  ne  samo  v Kusiji, 
temveč  v vsej  Evropi  pervi  minister  in  vojskovodja  in  čegar  slavnim  dejanjem 
so  se  čudom  čudili  ne  le  ministri  in  generali,  ampak  tudi  vladarji , o tem 
možu  se  poroča  jednako  marsikaj  posebnostnega  kar  se  tiče  njegovega  pro- 
menljivega  značaja  in  nekoliko  o tem  naj  povedo  naslednji  listi. 

Kakor  so  pravili  ljudje,  nekdanji  Potemkinovi  tovariši  pri  gardi  ali  v 
mladosti,  je  knez  poleg  tega,  da  se  je  često  rad  zabaval,  vendar  zelo  natanko 
deržal  se  svojega  dnevnega  reda  in  zmeren  je  bil  v jedi  in  pijači,  zatorej 
tudi  ni  znano,  da  bi  bil  kedaj  hudo  bolan,  da-si  mu  je  bilo  na  mnogih  po- 
potovanjih kakor  tudi  v bojih  prestati  marsikatere  neprijetnosti.  Vedno  je 
bil  vljuden  z vsemi  sotovariši , njemu  jednakimi  po  časti,  a posebne  prijaz- 
ni vosti  in  zaupljivosti  ni  imel  do  nikogar.  Tudi  se  je  javila  pri  njem  že  rano 
nekova  pretirana  čestiželjnost , kateri  je  zvest  ostal  do  konca  življenja.  A 
navzlic  temu  je  bil  Potemkin  mož  plemenitega  serca,  kar  priznavajo  celo 
njegovi  nasprotniki.  Brezbrojno  dobrosti  je  skazoval  potrebnikom,  bodi-si 
vojakom  ali  mestjanom,  kar  naj  poterde  nekteri  izgledi. 

Nekovemu  ruskemu  plemenitašu  je  požar  vničil  vse  imetje  in  tako  je 
s svojo  rodbino  prišel  v največje  uboštvo.  Primerilo  se  je,  da  ta  nesrečnik 
slučajno  pride  do  kneza,  katerega  ni  poznal,  in  popisujoč  mu  svojo  nesrečo, 
ga  prosi  podpore.  Potemkin,  kateremu  se  je  do  serca  smilila  nesrečna  družina, 
da  prošnjiku  rubelj  v milodar,  in  ker  ni  hotel  nikdar  razglašati  svojih  dobrih 
del,  je  še  le  posled  nekaterih  tednov  dal  izplatiti  osiromačenemu  plemenitašu 
600  rubljev,  in  to  podporo  je  dobival  nesrečnik  mnogo  let,  ne  vedoč,  kje 
ima  svoj  izvor. 

Jednakim  načinom  je  knez  tudi  izvedel  uboštvo  necega  oficirja,  kateri, 
v vojski  ranjen  in  odpuščen  z majhno  penzijo,  je  imel  živiti  ž njo  ženo  in 
osmero  otrok.  Siromaštvo  tega  zvestega  služabnika  domovine  je  genilo  Po- 
temkina in  smilujoč  se  ga,  mu  je  nakazal  letno  doklado  600  rubljev,  katere 
je  oficir  prejemal  do  knezove  smerti,  da  si  tudi  ni  znal,  kedo  mu  naklanja 
to  pomoč. 

Takovih  plemenitih  dejanj  človekoljubja,  katero  je  bilo  urojeno  Po- 
temkinu, bi  se  navedlo  lahko  brez  l)i*oja,  a prostor  je  odmerjen  še  drugim 
krepostnim  dejanjem  življenja  njegovega. 

Pravicoljubivost  je  bila  glavna  podloga  vsem  knezovim  opravilom  v 
deržavnih  zadevah  in  pri  armadi,  in  točno  se  je  ravnal  sam  po  čerki  zakonov 

ter  ostro  kaznoval  vsacoga,  kedar  se  je  proti  njim  pregrešil.  Nekov  policijsk 
uradnik  v “Rigi,  ki  se  je  bil  storil  krivega  svojim  strankarskim  vedenjem, 
zaradi  česar  so  ga  zatožili  knezu,  je  moral  iti  na  vse  življenje  v Sibirijo.  * 

Kedor  se  je  dakle  v čem  zakrivil,  smel  se  je  nadejati,  da  prejme  ostro 
povračilo  knezovo,  a nasproti  se  tudi  ni  bilo  derzniti  nikomur,  da  bi  koga 
černil  in  tožil  pred  knezom,  ako  ni  sploh  se  izpričati  mogel  prestopek.  Po- 
temkin ni  sklenil  sodbe  o nikaki  stvari,  dokler  je  ni  preiskal  kar  najbolj 
moči  natanko.  Znano  je,  da  so  terpela  mnogokrat  takova  preiskovanja  leta 
in  leta,  predno  je  Potemkin  izrekel  končno  svojo  sodbo,  pri  kateri  se  je  vselej 
vestno  oziral  na  zakone.  Pomiloščenja  knez  ni  poznal,  osobito  ne,  kedar  je 
bilo  kaznovati  hudobna  dejanja  v svarilo  drugim  ali  zatreti  v korenu  kakovo 
novo  hudodelstvo.  Mnogo  potov  je  dejal,  da  se  z ostro  kaznijo  pervega  zlo- 
činstva najbolj  zamori  pri  ljudeh  veselje  in  nagnjenje  do  druzega.  Potemkin 
je  bil  tako  pravicoljubiv,  da  tudi  samemu  sebi  ni  ničesar  prizanašal. 

V Ja  siju,  kjer  je  bival  knez,  se  je  pritožil  nekov  tergovec,  da  so 
domači  ljudje  knezovi,  katerih  je  imel  nekoliko  pri  sebi,  s svojo  ponočno 
hojo  iz  hiše  in  v hišo  vzrok  tatvini,  ki  se  je  zgodila  pri  njem.  Knez  ukaže, 
naj  se  poizve,  koliko  je  škode,  in  ker  se  je  pokazalo,  da  je  napoved  tergovčeva 
istinita,  mu  je  dal  poverniti  iz  svoje  imovine  vso  škodo. 

Kakor  v deržavi  svoje  vladarice,  ravno  tako  strogo  je  postopal  Potemkin 
proti  onim,  kateri  so  , brez  povelja,  v sovražnikovih  deželah  stiskali  ljudstvo 
ali  sicer  podložnike  zatirali  na  korist  sebičnosti  svoji.  Nekov  konjaš  Po- 
temkinov, kateremu  je  prišlo  na  um,  po  zmagi  Očakova  v neki  hiši  tirjati  z 
orožjem  v roči  novcev,  je  še  istega  dne,  ker  se  je  knezu  to  poročilo,  za  svojo 
derzovitost  prejel  smertno  kazen. 

Od  nekedaj  je  knez  zvesto  spolnoval  svojega  poziva  dolžnosti  in  gledal 
tudi,  da  so  bili  jednako  vestni  njegovi  podložniki.  Temu  priče  so  armade, 
katerim  je  bil  poveljnik.  Vsi  tuji  oficirji,  služeči  za  Potepikina,  so  hvalili 
slogo,  disciplino  in  red  kakor  tudi  gorečnost,  s katero  so  vojaci  točno  izver- 
ševali  ukaze  njegove.  Notranja  uredba  in  izurjenost  v izverševanji  bojnih 
operacij  ste  pod  poveljništvom  tega  genijalnega  vojskovodje  dosegli  skoraj  verhunec 
popolnosti,  in  kako  redovito  ter  nevstrašeno  so  šla  njegova  bojna  kerdela  za 
njim  na  sovražnika,  o tem  so  svedoki  njegova  junaška  dejanja.  Nikedo  ne 
ve,  da  bi  knezu  kedaj  bila  izpodletela  kako  namera  ali  bi  jo  bila  ovirala 
kakova  nepokorščina  v armadi.  Ker  je  bil  sam  vzor  delavnosti  ter  je  s tem 
najbolj  navduševal  in  izpod])ujal  svoje  vojake,  ker  je  dalje  svojim  značajem 
si  pridobival  pri  njih  ljubezen  a so  se  ga  tudi  l)ali  zaradi  strogosti,  zato  mu 
ni  bilo  nikdar  misliti,  da  bi  se  kaj  ponesrečilo.  Verhu  vsega  je  tudi  vedel 

* Sibirija,  vojvodstvo,  pripadojoCe  ruskemu  carstvu,  je  zelo  pust  braj,  kateri  ue 
prinaša  druzega  dobička,  razveii  istega,  katerega  daje  lov  soboljev.  Isti  kaznjenci,  kateri  se 
ne  obsodijo  na  smert,  se  pošiljajo  tija  v pregnanstvo  na  5-— 10 — 20 — 30  let,  a mnogi  tudi 
na  vse  življenje.  V Sibiriji  je  vedno  ostra  zima  in  -stanovanja  prognancem  so  kolibe,  katere 
si  morajo  postavljati  sami.  Tudi  jim  je  hodili  na  soboljev  lov,  kjer  izostanejo  včasih  po 
2 — 3 leta.  Žive  se  ob  mesu  divjačine,  ki  jo  streljajo  sami,  in  nje  koža  jim  je  oblačilo. 


Potemkin,  da  poglavar,  ako  hoče  imeti  zvestih  in  ubogljivih  ljudi,  ne  sme 
nepogojno  zaupanje  staviti  vanje,  temveč  cesto  se  prepričavati,  kako  posamez- 
niki opravljajo  svojo  službo.  Vajenemu  tega  načela,  se  knezu  ni  stožilo  niti  v 
nevarnostih,  niti  v slabem  vremenu,  da  ne  bi  bil  hodil  često  ogledavat,  kako 
se  spolnujejo  njegove  naredbe , in  bi  se  lahko  v pravem  času  odstranili  vsi 
zaderžki,  ali  bi  se  tudi  kaznovali  v posvaro  drugim  zadolžencim  vnemarniki. 

Nekov  inženerski  stotnik  je  pri  oblegi  Očakova  v najsilnejšem  mrazu  in 
snegu  menil,  da  v takem  slabem  časi  ne  pride  knez  pogledat  svojih  vojakov, 
zato  je  zapustil  glavni  stan  za  nekatere  minute.  Jedva  odide,  in  že  se  pri- 
kaže knez  želeč  govoriti  s stotnikom.  Ko  se  ta  skoro  verne,  pride  nazaj 
tudi  knez , ki  je  v tem  ogledal  druge  priprave  za  oblego.  Videvši  stotnika, 
ga  vpraša:  „Kedo  ste  vi?“  — „Jaz  sem  stotnik^,  mu  odgovori  prestrašeni 
vojak.  „V  jedni  uri  ne  bodete  več  stotnik, pravi  Potemkin  in  ide  od  njega. 
Predno  jo  minil  odločeni  čas,  ga  je  prišel  nadomestit  drug  vojnik,  a njemu 
se  je  vzela  častna  služba.  Lahko  si  misli  vsakedo,  kakov  vtis  je  to  napravilo 
na  druge  vojake,  vendar  le  takim  načinom  se  je  dalo  koristno  delati,  ako  tudi 
se  morebiti  utegne  dozdevati  takovo  ravnanje  komu  preterdo.  Potemkin  je  le 
svojo  natančnostjo  in  odločnostjo  v takovih  slučajih  kakor  poglavar  zabranil 
nevarnosti,  katere  bi  bile  včasih  nastale,  da  se  je  ustavilo  tudi  jedno  samo 
kolesce , kar  bi  bilo  pretergalo  delavnost  vse  mašine  in  vničilo  vresničenje 
vseh  genijalno  osnovanih  načertov,  kateri  so  se  navadno  izverševali  izvanredno 
Vgodno  ali  srečno,  (Dalje  prihodnjič.) 


Hrepenjenje. 


Pridi,  pridi  lastavica, 

Pusti  Afrike  puščave, 
Verni  v naše  se  planjave! 
Trebam  te  predraga  ptica. 


Pridi  mi  škorjanček  dragi! 
Žvergoleče  pesni  tvoje 
Zde  se  mi,  da  ljube  moje 
Pesmi  so.  ■ — O čut  preblagi!  — 


Hitre  tvoje  glej  peruti, 
Dostikrat  bi  mi  služile, 
Da  predragi  bi  nosile 
To,  kar  serce  moje  čuti. 


Kažite  mi  cvetke  popke, 
Cvet  razvijajte  lepote. 


Da  krasoti  bom  krasote 
Vil  iz  vas  prelepe  šopke. 


Pridi,  pridi  kukavica! 
Dosti  sreče  mi  nakukaj 
In  zakliči:  Ne  obupaj!  — 
Zvesta  ti  je  še  devica. 


Gerli,  gerli  goljubica, 

Samca  kliči,  ki  te  ljubi; 

S kljunčkom  svojim  ga  poljubi, 
Gladi  ga  naj  perutnica! 


Pridi  slavček!  glas  tvoj  mili 


Vejico  si  izberita, 

Drug  tik  druz’ga  počivajta. 
Od  ljubezni  le  sanjajta, 
Pesnika  se  ne  bojita! 


Mi  ubira  serca  strune. 
In  pri  svitu  blede  lune 
Me  na  ljubo  mislit’  sili. 


Kitice  bo  nosil  vama, 

Ktere  bosta  tje  nosila, 

Kjer  zdihuje  moja  mila, 

Daleč  proč  od  mene  sama.  — 

Nepričakovano  veselje. 

> (Konec.) 

III. 

Preselimo  se  spet  v mislili  k revnemu  Kolarju.  Božični  prazniki  so  blizo, 
ker  se  že  zadnji  predbožični  teden  porniče  h koncu.  Priprave  še  ni  nobene 
pri  hiši,  oče  tava  žalostno  okoli  poslopja  in  si  domišljiije,  kako  žalostni  bodo 
veliki  prazniki  za-nj  in  za  celo  njegovo  družino,  a kako  veseli  za  mnogotere 
druge  kmete.  „Če  še  danes  ni  odgovora  od  bogatega  strica, “ si  je  mislil, 
„potem  je  tudi  mojemu  zadnjemu  upanju  konec;  vdati  se  mi  je  voljno  volji 
božjej.“  — 

Ko  je  tako  premišljeval,  prebudil  ga  je  iz  globoke  zamišljenosti  znani 
glas  vaškega  sela,  kteri  ga  je  zaklical  po  imenu  in  mn  povedal,  da  je  doli 
pri  županu  iz  pošte  neki  zaboj  njemu  namenjen.  Pri  tej  novici  je  bil  ves 
iznenaden;  od  kod  da  je,  je  že  blezo  mislil.  Šel  je  urno  z. vozom  ponj  in 
ga  spravil  na  dom. 

Tone,  Jerica  in  žena  so  kar  obstopili  zaboj  in  radovedno  pričakovali, 
kaj  je  lepega  notri.  Oče  je  odperl  pokrov  in  začel  zaporedoma  razpolagati  v 
pripravljene  posode  reči,  ki  so  bile  v zaboju.  Najpervo  je  potegnil  mastnega 
kapima.  Za  tem  drugega,  tretjega  četertega  in  petega;  drug  je  bil  lepši  od 
drugega  in  vsak  posebej  varno  v papir  zavit.  Potem  je  iskal  dalje  in  zagledal 
dva  lonca  z maslom  napolnjena,  kakih  50  jajc,  nekaj  bele  moke  in  celo  ko- 
pico steklenic  žlahtnega  vina. 

„Zdaj  smo  pa  že  na  konji“  si  je  mislil;  „oh  kaj  takega  pa  se  nisem 
nadjal ; Bog  vam  poverni , dobri  stric , stokrat , kar  ste  nam  poslati  blago- 
volili. — Otroci,  glejte  kako  nas  stric  radi  imajo.  S čem  jim  bomo  pover- 
nili?  Moliti  moramo  skerbno  za  njih!“ 

Otroka  samega  veselja  nista  vedela,  kaj  bi  počela.  Tone  je  letel  hitro 
sosedovemu  Francetu  pravit,  kaj  so  jim  stric  poslali,  in  Anica  je  ravno  to 
storila  svojej  prijateljici.  V kratkem  je  zvedela  cela  vas  in  vse  je  čude  se 
govorilo:  „Glejte  si  no,  kdo  bi  si  bil  to  od  tega  skopuha  mislil;  včasi  mu 
ni  šel  krajcar  izpod  palca,  zdaj  pa  Kolarja  tako  obilo  obdaruje.  Morda  se  pa 
res  misli  na  svoja  stara  leta  poboljšati. “ 

Prišel  je  božični  dan.  Žena  Kolarjeva  je  šla  k jutranjej  svetej  maši, 
da  bo  pozneje  pripravljala  kosilo,  mož  pa  je  šel  k velikemu  opravilu  ob  desetih 
z otrokoma  vred.  Med  potom  je  rekel  Tonetu  in  Jerici  : „ Otroka,  le  pridno 
molita  za  dobrega  strica,  saj  vesta,  kako  veliko  dobroto  so  nam  skazali.  Kaj 
bi  bili  brez  njih  počeli  današnji  dan.“ 

Otroka  sta  zvesto  ubogala  očeta;  tudi  oče  sam  ni  pozabil  v molitvi 
svojega  strica.  Po  dokončan ej  božji  službi  podal  se  je  vesel  na  dom  s svojima 
otrokoma;  kajti  vedel  je,  da  ga  čaka  dobro  kosilo.  — Ko  se  je  vsedla  majhna 
družinica  krog  mize  in  se  zopet  enkrat  s tečno  juho  okrepčala,  poprijel  je 
oče  besede  in  tako  le  govoril:  „Otroci,  poprimite  za  kupice  in  terknimo  na 

zdravje  našega  velicega  dobrotnika,  Bog  jih  živi  še  mnogo  let!“  „Bog  jih 
živi!“  razlegalo  se  je  po  hiši. 

IV. 

Ravno  tako,  kakor  je  bila  Kolarjeva  družinica  danes  vesela,  jezil  se 
je  Ločan. 

Povernil  se  je  dva  dni  pred  božičnimi  prazniki  s svojih  opravkov  na 
dom.  Najpervo  je  poprašal  sina,  je  li  obderžal  zaboj  za  svojo  hčer  pripravljen 
doma,  kakor  mu  je  po  hlapcu  sporočiti  dal,  ker  pride  sestra  danes  sama 
po-nj.  „Da,  sem  obderžal,  pa  zaboj  ne,  ampak  pismo,  ktero  je  bilo  sestri 
namenjeno, “ bil  je  odgovor;  „to  leži  gori  na  mizi.“ 

„Kaj?  — Pismo  ?“  odgovoril  je  ves  začuden  oče  in  hitel  gledat  kako  je 
v resnici  ta  stvar.  Skorej  bi  bil  na  tla  padel,  ko  je  videl,  da  je  resnica. 
Urno  je  pismo  razpečatil  iu  jeza  se  mu.  je  koj  nekoliko  ohladila,  ko  je  za-'- 
gledal  stotake  se  mu  nasproti  smejati;  na  pervi  hip  je  namreč  mislil,  da  je 
ostalo  morda  pismo,  ki  je  bilo  Kolarju  namenjeno.  Obernil  se  je  naglo  in 
šel  nad  sina  nazaj:  „Za  božjo  voljo,  kaj  si  pa  naredil zatruščal  je  nad 
njim.  „Kam  si  pa  poslal  zaboj?  Morda  vendar  ne  v hranilnico ?“ 

„Ne,  tako  neumen  nisem, “ odgovoril  je  sin,  „da  bi  mislil,  da  se  v 
hranilnici  polagajo  kupuni  in  jajca  na  obresti;  zapisal  sem  na  zaboj  naslov, 
kterega  ste  mi  rekli. 

„ Jaz  sem  rekel  na  zaboj  zapisati  naslov  tvoje  sestre, “ odgovoril  je  oče. 

„Presneto!  Ko  bi  bili  rekli,  bi  bil  zapisal, “ odrezal  se  je  sin  in  smuknil 
skoz  vrata. 

„Tu  jo  imam  zdaj,“  rentačil  je  skopi  Ločan  in  naglo  koračil  gori  in 
doli  po  sobi;  „zaboja  torej  v hranilnico  ni  poslal,  toliko  pameti  ima,  poslal 
ga  je  seveda  — oh  kam  drugam  kot  — Kolarju. 

Podal  se  bom  koj  na  pot.  Pa  kaj  mi  to  pomaga , saj  bodo  tako  prej 
vse  požerli,  nego  pridem  jaz  tj  e in  celo  potovanje  je  zastonj ! Ko  bi  mu  bil 
neumnež  raje  stotake  poslal,  bi  jih  vsaj  večidel  nazaj  dobil,  za  to  kar  je 
bilo  pa  v zaboju , se  znam  obrisati  in  za  hčer  spet  nekaj  puranov  poklati. 
Oh,  kaj  takega  se  mi  še  ni  nikdar  pripetilo.  — Pa  kar  mi  najhujše  de,  je 
to,  da  sem  se  vodstvu  hranilnice  zameril;  če  tako  pismo  dobijo,  bodo  mislili, 
da  sem  neumnež,  ali  Bog  ve  kaj  vse,  in  terdna  vez  prijateljstva  med  nami 
je  raztergana.  Ta  je  grenka ! Nad  sinom  se  hudovati  ne  smem,  dru- 

gače se  mu  zamerim ; a saj  mi  tudi  vse  to  nič  ne  pomaga,  kar  je  storjenega, 
je  storjeno.“ 

Tako  je  govoril  in  šel  iz  hiše  pripravljat  iz  nova  za  hčer  naročenih  reči. 

Ko  je  to  oskerbel,  mislil  se  je  koj  podati  na  pot,  pa  ravno  došla  do- 
broserčna  hčer , kterej  ni  bila  prirojena  slaba  lastnost  očetova,  mu  je  to 
ubranila.  Rekla  mu  je:  „T)ragi  oče,  nikar  se  ne  hudujte,  da  se  je  ta  nesreča 
zgodila;  saj  na  vašem  premoženji  se  ne  pozna  toliko,  reveža  ste  pa  po  naklučbi 
iz  velike  sile  rešili.  Morda  je  bila  Božja  volja  tako,  naj  torej  vživa  z veselim 
sercem,  kar  je  dobil. “ 

Oče  se  je  dal  omehčati.  Pa  komaj  je  božični  dan  napočil,  že  se  mu  je 
spet  pregrešna  želja  po  puranih  in  žlahtnej  kapljici  v sercu  zbudila.  Mislil 
si  je,  naj  velja  kar  hoče,  čeravno  morda  poslednjo  bedro  rešim,  podal  se  bom 
na  pot.  Kar  je  mislil,  je  tudi  storil. 

V. 

Bilo  je  na  sv.  Štefana  večer,  ko  je  koračil  po  samotnej  stezici  proti 
vasi,  v kterej  je  Kolar  stanoval.  Vedno  je  še  kuhal  serd  v persih  in  komaj 
je  pričakoval,  da  bo  poterkal  krepko  s pestjo  na  vrata  in  serdit  zakričal  nad 
revežem:  „Kje  imaš  purane,  maslo  in  vino?“ 

Kolarjeva  hiša  stala  je  na  gornjem  koncu  vasi;  moral  je  torej  poprej 
celo  vas  prekoračiti,  preden  je  prišel  do  prave  hiše.  V vsakej  hiši  je  gorela 
luč  in  mu  svetila  skozi  nizka  oknica  nasproti : Pogledal  je  tu  pa  tam  skoz 
okno  radoveden,  kaj  notri  počnejo,  pa  povsod  je  našel,  da  staro  in  mlado 
okoli  tople  peči  sedi  in  vesele  pesmi  prepevaje  ima  oči  obernjene  v kot,  kjer 
migla  mnogo  lučic  okoli  božičnih  jaslic.  — Ko  je  videl  večidel  povsod  po 
hišah  revščino,  pa  vendar  toliko  nedolžnega  veselja,  začelo  se  mu  je  kamenito 
serce  tajati  in  mislil  si  je  sam  pri  sebi:  jaz  imam  toliko  bogastva,  pa  skoz 
celo  leto  nisem  nikdar  tako  vesel  in  srečen  kakor  ti-le  revni  ljudje;  torej 
vendar  ne  more  bogastvo  samo  človeku  sreče  dati.“ 

Ko  je  prišel  do  Kolarjeve  hišice  na  koncu  vasi,  bila  je  tudi  vsa  raz- 
svitljena.  Pogledal  je  skoz  okno  in  videl  je,  da  je  vsa  družinica  na  kolenih 
in  moli  pobožno  Marijin  „rožni  venec“.  Ni  je  hotel  sedaj  motiti,  ampak 
čakal  je  zvunaj  dokler  molitve  ne  končajo.  Ko  so  izmolili  zadnji  oddelek  za 
verne  duše  v vicah,  dostavil  je  oče  to-le  prošnjo : „ Nebeški  oče,  prosimo 
te,  p o ver  ni  tisučkrat  stricu,  našemu  dobrotniku,  kar  so 
nam  dobrega  storili;  dodeli  jim  vse  dobro  že  nartem  svetu,  in 
ohrani  nam  jih  še  dolgo  zdravih  in  veselih,  na  unem  svetu 
pa  jim  dodeli  srečno  večnost.  Amen.“  Ko  je  oče  tako  molil  se  je 
prekrižal  in  pokropil  sebe  in  svojo  družino  z blagoslovljeno  vodo. 

Vsedel  se  je  z otrokoma  za  mizo,  pričakovaje  večerje,  ktero  bode  ženica 
iz  kuhinje  prinesla.  Kar  zasliši  nenadoma  lahno  terkanje  na  vrata.  Bil  je 
stric,  kterega  je  vsa  prejšna  jeza  minila  in  je  sedaj  po  zadnji  molitvi  skorej 
do  solz  ginjen  vse  terdovratne  naklepe  premenil  in  pozabil.  Ko  je  zagledal 
pred  seboj  Kolarja,  oklenil  se  ga  je  okoli  vrata  in  ga  objemal,  tega  pa  je 
nepričakovani  prihod  svojega  strica  tako  iznenadil,  da  je  komaj  verjel,  ali  je 
resnica.  In  ko  se  je  prepričal,  zaklical  je  ves  vesel  proti  svoji  družini:  „Glejte 
naš  dobrotljivi  stric  so  tukaj !“ 

Otroka  sta  se  kar  gnjetla  okoli  njega  in  mu  roki  poljubovala ; tudi  žena 
ni  same  radosti  vedela,  kaj  bi  bila  počela.  Prinesla  je  na  mizo  kapunov,  be- 
lega kruha,  vina  itd.  ter  ponujala  stricu  naj  si  postrežejo.  Ta  se  ni  dal  dolgo 
prositi,  ampak  jedel  z veseljem,  kakor  bi  se  ne  bilo  nič  zgodilo  in  kakor  bi 
res  prišel  iz  samega  dobrega  namena  jih  obiskat.  Tega  pa,  zavolj  česar  se  je 
prav  za  prav  na  pot  podal,  še  omenil  ni.  Velika  hvaležnost,  ktero  je  našel 

pri  celej  družini,  segla  mu  je  tako  globoko  v serce,  da  si  ni  mogel  misliti  ali 
želeti  lepšega  plačila. 

Drugi  dan  pred  odhodom  je  rekel : „Ker  sem  se  prepričal,  kako  hvaležni 
ste  mi  za  malo  darilo,  in  kako  goreče  prosite  Boga  za  mojo  srečo  na  tem 
in  na  unem  svetu,  dal  vam  bodem  vsako  leto  božičnih  praznikov  enako  darilo. 
Tukaj  pa  imate  nekaj  denarja,  da  si  iz  vaše  revščine  nekoliko  pomorete.“ 

Na  zemlji  lepše  ni  čednosti, 

Kot  je  hvaležnost  sveta; 

Denar  tud’  nima  te  vrednosti, 

Kot  jo  ima  molitev  vneta. 


Lužiški  Serbi. 

(Priredil  A.  Fekonja.) 

Na  severnej  strani  kraljevine  Češke  izvira  velika  reka,  teče  skoz  Nemško 
cesarevino  ter  se  izliva  v „Nemško  morje‘^  blizu  mesta  Hamburga.  Ta  reka 
imenuju  se  Laba. 

Ob  tej  reki  živeli  so  nekedaj  skoro  sami  Slavjani  in  so  se  po  njej 
imenovali : „Polabski  Slavjani^.  Ali  dan  danes  teh  Slavjanov  več  ni.  Nemci 
so  je  podjarmili  ter  je  tudi  ponemčili.  Vendar  je  ostalo  za  njimi  sleda; 
kajti  še  danes  so  tam  vesi,  ktere  so  se  po  njih  ohranile.  Te  vesi  poznajo  se 
hitro  po  tem,  da  so  povsod  krog  in  krog  opasana  z zidom , samo  na  enem 
kraju  so  v tem  obzidju  napravljena  vrata,  skoz  ktera  se  mora  v ves  priti. 
Hiše  so  postavljene  znotraj  po  redu  vse  okolo  zida,  a na  sredi  je  veliko 
planišče,  kjer  stoji  cerkev  in  šola.  Kazim  teh  vesi  je  tam  še  mnogo  slav- 
janskih  imen ; kajti  polja,  vesi,  vode,  potoki  imajo  še  sedaj  slavjanska  imena, 
samo  da  so  je  Nemci  pokvarili.  Tako  se  je  mesto  Leipzig  zvalo  „Lipsk“  od 
lipe,  in  še  le  v novejem  času  so  Nemci  od  Lipska  napravili  Leipeg,  pozneje 
Leipig  in  Leipzig.  Takih  imen  je  tam  več.  Tudi  je  potok,  kteri  se  še  danes 
veli  „Rička“  to  je  rečica.  Ali  kakor  smo  že  rekli,  dan  danes  tu  ne  žive  več 
Slavjani,  nego  čisti  pravi  Nemci. 

Samo  na  enem  kraju  ostala  je  izven  Češke  še  mala  gomila,  tako  rekoč 
peščica  Slavjanov  v velikanskej  Nemčiji,  in  to  v Pruskej  (pokrajini  Šleskej) 
okoli  mesta  Zgorelca  in  Vratislave  in  v Saksonskej  okoli  mesta  Budišina. 
Ta  narodič  zovejo  nekteri  „Lužičane“ ; Nemci  jim  pravijo  „Vendi“,  a oni 
sami  imenujejo  se  „Serbja“.  Mi  južni  Slavjani  poimenujemo  jih  navadno 
„Lužiške  Serbe“.* 

Lužiških  Serbov  je  najmanje  izmed  vseh  Slavjanov.  Vseh  skupaj  jih  je 
okolo  250.000,  in  to  v Pruskej  200.000  in  v Saksonskej  50.000.  **  Pa  se  še 

* S tem  jih  severne  razločujemo  od  južnih  Serbov,  kteri  stanujejo  onkraj  naših  bratov 
in  sosedov  Hervatov  ter  pred  brati  našimi  Bolgari. 

**  Naš  Jan.  Jesenko  v „Obč.  zemljepisu“  ima  vseh  Lužiških  Serlov  samo  okoli  140  0(X) 
in  to  v Pruskej  86.000  in  v Saksonskej  56,0(X).  Prev. 

med  seboj  razdeljujejo  na  gornje  in  dolnje  Liižičane.  Vendar  razlika  med 
njimi  ni  velika. 

Govor  njihov  je  najbolje  podoben  češčini. 

Nemci,  kakor  povsod,  tako  tudi  tam  Slavjane  sovražijo  ter  so  delali  in 
še  dan  danes  delajo  vse , kar  koli  morejo,  da  še  tudi  to  malo  Slavjanov  za- 
terejo,  da  tudi  nje  ponemčijo.  Za  to  je  silijo  v šolah  učiti  se  vse  v nemškem 
jeziku,  za  učitelje  jim  vrivajo  Nemce  in  povsod  in  pri  vsakej  priliki  ravnajo 
ž njimi  silovito  in  hudobno.  Ali  Lužičani  se  ne  udajo,  akoravno  jih  je  tako 
malo;  kajti  čem  huje  jih  mučijo  in  terpinčijo,  tem  bolje  si  oni  prizadevajo, 
da  se  obderže.  Pa  oni  tudi  to  vidijo,  da  se  ne  bodo  mogli  obderžati,  ako  se 
bodo  morali  z Nemci  tudi  od  sedaj  sami  boriti,  ker  je  Nemcev  preveč,  a 
njih  vsaki  dan  manj.  Za  to  se  naslanjajo  na  druge  Slavjane,  posebno  na  one, 
kteri  so  jim  najbliže,  a to  so  Oehi,  in  na  one,  kteri  so  najmočneji,  a to  so 
Rusi.  V Češkej,  v Pragi,  imajo  oni  svojo  učiteljsko  šolo,  tam  se  uče  njihovi 
mladenči  in  kot  izučeni  učitelji  vračajo  se  v svojo  domovino.  Ali  poleg  nauka 
prinašajo  oni  še  seboj  iz  Prage  tudi  to,  da  se  svojim  neprijateljem  upirajo 
pri  vsakej  priliki,  ako  jim  tudi  njihov  narod  za  ves  ta  trud  ne  bi  mogel 
dati  nič  druzega  nego  li  skorjo  terdega  kruha. 

Da,  res  da  se  Nemci  a posebno  Pruska  vlada  jako  jezi  na  te  učitelje 
in  to  šolo  v Pragi.  Ona  je  tudi  pred  nekaj  leti  silila,  da  bi  se  ta  učiteljska 
šola  iz  Prage  premestila  v ktero  pravo  nemško  mesto  — ali  ni  jej  obveljalo. 

Na  strani  ljudstva  stoje  tam  poleg  učitelja  še  tudi  duhovniki  in  drugi 
učeni  rodoljubi.  Ti  so  se  pogovorili  ter  so  osnovali  „Matico“  v Bndišinu, 
kakor  je  tudi  mi  imamo  v Ljubljani.  Razim  tega  izdavajo  tudi  en  časopis  za 
ljudstvo,  kteri  se  zove  „Lužičan“;  dajejo  ga  jako  ceno,  samo  da  more  jih  tem 
več  naročiti  si  ga.  * 

Ustrojili  so  si  tudi  svojo  tiskarno,  ktere  preje  niso  imeli,  a Nemci  so 
jim  bili  začeli  pretiti,  da  jim  ne  bodo  več  tiskali  knjig  in  novin  v lužiškem 
jeziku.  Razim  tega  kupili  so  za  svojo  „Matico“  lepo  hišo  v Bndišinu.  Vse 
to  delajo  oni  radovoljno.  Narod  svoje  vodje  v vsem  podpira,  ker  je  precej 
premožen. 

Lužičani  so  veri  in  dosti  varčen  narod.  A tudi  Rusi  jim  pomagajo,  ker 
jim  podarjajo  in  posojujejo  denarjev  za  plemenite  namene ; dav ajo  jim  knjige, 
šolajo  jim  mladeniče  itd. 

A Lužičani  tudi  gledajo,  da  se  Rusom  čim  bolje  približajo;  kajti  znajo, 
da  jim  Rusi  morejo  najleže  pomoči.  Tako  so  pred  nekaj  leti  začeli  pisati 
s takimi  čerkami,  s kakoršnimi  pišejo  Rusi  in  Serbi  (na  jugu),  a preje  so 
pisali  samo  z nemškimi  in  latinskimi.  ** 

* Leta  1874  imeli  so  lužiški  Serbi  šest  časopisov  in  to:  „Serbske  noviny“,  „Casopis 
Matice  srbske",  „Misionski  posel",  „Katholski  posel",  „Lužičan"  in  „Braniborski  posel". 
„Matica  lužiška"  izdala  je  od  svojega  začetka  (1.  1854)  v dvadesetih  letih  nad  110  000 
knjig  za  ljudstvo  in  130  000  koledarov.  Res  veliko  število  za  tako  mali  narodič,  da 
se  moremo  mi  z našimi  severnimi  brati  le  ponašati,  a jih  tudi  ponemati!  Prev. 

**  Rusom,  Serbom  kakor  tudi  Bolgarom  rabi  tako  zvana  „drilica",  prav  slovensko  pismo, 
ktero  je,  kakor  se  navadno  misli,  izumil  sv  Ciril.  (?)  Prev. 

Ljudstvo  liižiško  je  lepe,  visoke  postave  in  černkaste  barve.  Največ  ob- 
delujejo svojo  zemljo  in  od  tega  žive  ; jako  so  spretni  in  marljivi,  pa  za  to 
jim  se  tudi  veči  del  dobro  godi.  Ženske  so  zdrave  in  urne,  kakor  tudi  m ozki, 
Najbolji  saksonski  vojaki  so  Lužičani,  a najzdraveje  in  najbolje  dojkinje  v 
Saksonskej  so  Lužičanke.  Niso  jako  gostoljubni,  ali  za  to  so  veseli  in  živahni. 
Njihove  narodne  pesni  so  jako  mile  in  največ  šaljive.  * Te  pesni  pojejo  oni 
navadno  privdarjajoc  nek  gitari  podoben  nastroj,  kteri  imenujejo  „husle“  (gosle) 
in  svirajoč  na  neko  piščal,  ktero  zovejo  „tarakava“. 

Vesi  in  hiše  so  jako  snažne.  Vsaki  bolji  gospodar  ima  na  dvorišču 
spredej  na  vsakej  strani  po  jedno  hišo,  a zadej  med  njima  je  žitnica  in  ske- 
denj ; za  žitnico  je  vert  in  gnojišče.  Hiša  in  vse  je  ograjeno  s plotom.  Nji- 
hove vesi  so  navadno  male,  dolge;  imajo  samo  jedno  glavno  ulico  in  cesto. 
Na  sredi  ulice  je  navadno  cerkev  in  nasproti  nje  šola.  Zadej  za  vesjo  je 
navadno  velika  mlaka.  Ulice  so  nasajene  z drevjem,  a ob  krajeh  ulic  so  na- 
pravljene peči,  kjer  se  peče  kruh,  kakor  imajo  tudi  v Sremu. 

Obleka  je  pri  Lužičanih , posebno  pri  gornjih , drugačna  nego  li  pri 
Nemcih.  A najčudneje  je  to,  da  se  oni  v žalosti  (kedar  jim  kdo  umerje) 
oblačijo  v bele  suknje,  in  ženske  se  pokrivajo  še  po  glavi  z velikimi  belimi 
pečami.  Nevesta  nasproti  je  navadno  v černej  opravi.  Ženske  so  precej  li- 
španske ; rade  se  lepotičijo  s cvetlicami,  traki  in  biseri. 

Po  nekterih  krajih,  in  to  kjer  je  zemlja  nerodovitna,  Lužičani  radi  pijejo 
a tu  poželjujejo  tudi  ouo , kar  je  tuje,  ali  to  se  dogaja  samo  v neplodnem 
kraju  in  v največej  sili.  Drugače  so  Lužičani  tak  narod,  da  se  morejo  med 
svojimi  brati  ponašati,  akoravno  jih  je  malo. 

* Gornjp-lužiške  nar.  pesni  i/zlala  sta  Haupt  in  SmoDr  v Budišinu.  Prev. 

Družba  sv.  Mohora. 

Imenik  letošnjih  udov  družbe  sv.  Mohora  je  sklenjen.  Podamo  tu  kratek 
pregled  družnikov  po  raznih  škofijah: 


1.  Goriška  . . . 

72  dosmert. 

2587  letnih,  vkup 

2659  udov. 

2.  Kerška  .... 

44 

J) 

2389 

» 

2433 

}} 

3.  Lavantinska  . . 

117 

jy 

8173 

8290 

4.  Ljubljanska  . . 

201 

9052 

r 

>’ 

9253 

5.  Terž.-Koperska  . 

25 

»J 

1237 

)> 

v 

1262 

» 

{>.  Sekovska  . . . 

8 

150 

)) 

?) 

158 

7.  Somboteljska. 

1 

101* 

102 

8.  Senjska.  . . . 

3 

» 

87 

» 

» 

90 

)» 

9.  Zagrebačka  . . 

6 

11 

104 

»> 

» 

110 

» 

10.  Poreška  . . . 

— 

J) 

22 

22 

» 

11.  Videmska  . . . 

— 

» 

14 

)> 

14 

v 

12.  Razne  druge  . . 

8 

11 

11 

)> 

19 

>1 

Vkup  . . 4S5  dosmert.  23.927  letnih,  vkup  24.412  udov. 
Eazpošiljatev  knjig  bode  se  pričela  konec  avgusta,  in  sicer  po  versti,  kakor 
so  škofije  tiskane  v Koledarju.  — Obširneje  poročilo  priobčimo  prihodnjič. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu, 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesc'a. 

Velja  celoletno  2 gld.  — polletno  1 gld. 

List  8.  V Oelovcu  ^O.  avg^u-sta  LotO  X. 


'Spomini. 

(Spisal  Jurij  Cern  ogor  ec.) 

(Konec.) 

Potekle  so  počitnice.  Treba  je  bilo  zopet  misliti  na  Ljubljano.  Prav  težko 
mi  je  bilo  ločiti  se  od  ljube  sestrice.  Priporočal  sem  jo  materi,  da  naj  po- 
sebno skerbno  pazi  nanjo.  Kako  žarko  je  plakala  mala  deklica  na  jutro,  ko 
sem  se  poslovil  od  nje.  „Le  kedaj  bodeš  zopet  prišel  ?“  vprašala  je  jokaje. 
Potolažil  sem  jo,  da  pridem  v ednem  tednu  zopet.  Priporočal  sem  njenemu 
varstvu  mucke,  zajčeke  in  sploh  vse,  kar  je  rada  imela.  Nekaka  tužna  misel 
se  me  je  polastila,  odhajajoč  od  doma.  Spomini  minulih  počitnic  ponovili  so 
mi  v duhu  vse  one  lepe  dnove  in  prizore,  ktere  sva  vživala  s sestrico.  Še 
le  ko  sem  bil  nekaj  dni  v Ljubljani,  sem  prav  čutil,  koliko  mi  je  bila  sestrica, 
vedno  mi  je  nekoga  manjkalo.  Mati  mi  je  pravila  potem,  da  vedno  poprašuje  po 
meni,  jaz  pa  sem  kaj  pogosto  kupil  igrač,  ter  je  poslal  ljubi  sestrici,  da  si  s tem 
bolj  živo  ohranim  spomin  pri  njej.  Pripovedali  so  mi  po  tem  domači,  da  jej 
je  bilo  to,  kar  sem  jej  jaz  poslal,  veliko  ljubše  nego  ono,  kar  je  od  drugod 
dobila.  Tako  pretekle  sti  zima  in  pomlad,  poletje  je  nastopilo  in-  počitnice  so 
se  zopet  približevale.  Slišal  sem,  da  je  mila  sestrica  nekaj  zbolela,  vendar 
rekli  so  mi,  da  ni  nevarna  bolezen  in  kmalo  zopet  okreva.  Pristavila  je  tudi 
mati,  da  sedaj  veliko  bolj  po  meni  poprašuje,  — revici  bilo  je  dolg  čas,  ni- 
kogar ni  ^imela,  da  bi  jej  bil  kaj  pravil.  Neka  huda  slutnja  se  me  je  po- 
lastila, ko  sem  slišal,  da  je  ona  bolna,  ktero  sem  imel  tako  rad.  Želel  sem 
le  domov  4n  komaj  pričakoval,  da  sklenemo  šolsko  leto.  Prišel  je  zaželeni 
čas  in  hitel  sem  domov.  Najpervo  prašal  sem  po  njej.  Bilo  je  na  večer. 
Mati  mi  pravi,  da  sedaj  spi  v gornji  sobi,  toda  jaz  nisem  mogel  sterpeti,  da 
je  ne  vidim.  Prižgal  sem  luč  in  hitel  po  stopnicah  k njej.  Pridem  do  po- 
stelje. Tužnokrasen  pogled  bil  je  to  zame.  Kakor  angelj  ležala  je,  rahlo  di- 
hajoč na  postelji,  njej  pri  nogah  pa  tigra.  Laščeki  so  jej  precej  zrastli  in 
kodrasto  se  vili  krog  bledega  lica.  Njene  ustne  niso  bile  več  tako  rudeče, 
kakor  prej,  rudečica  je  zginila  tudi  z lica,  vpadla  iii  bleda  bila  je  v obraz^ 

Snežno  helo  bilo  je  njeno  čelo,  ktero  je  dobro  značevalo  čistost  njene  an- 
geljske  duše.  Na  zglavji  ležale  so  one  bukve  s podobami,  ktere  sem  jej 
bil  jaz  pustil,  ko  sem  odšel  v mesto.  Kakor  očaran  stal  sem  pred  njo,  še 
ganiti  se  nisem  upal,  da  jej  ne  kalim  sladkega  miru.  Neki  glas  v meni  pa 
mi  je  pošeptal,  kakor  kak  zloben  duh:  „Ta  ne  bode  več  dolgo !“  Stresnil 
sem  se  in  huda  bolest  se  me  je  polastila  pri  tej  misli.  Sedaj  jo  posili  hud 
kašelj  in  oči  odpre.  Krog  usten  se  jej  zaziblje  blagosten  smeh  in  naglo  se 
dvigne.  Jaz  se  sklonim  k njej  in  poljubila  me  je  s svojimi  merzlimi  ustnami. 
„Veš  nekaj  tako  lepega  se  mi  je  senjalo,  po  tem  pa  tudi,  da  si  ti  prišel !“ 
de  šepetaje  in  se  zopet  vleže.  Pravila  mi  je  sedaj  vse,  kar  se  jej  je  pripe- 
tilo, kako  je  bila  vesela  mojih  igrač,  ktere  sem  jej  pošiljal ; toda  smejala  se 
ni  tako  pogosto,  kakor  prej,  le  redko  so  se  njene  ustne  zakrivile  na  smeh. 
Pripovedovala  je  o zaj čekih , koliko  jih  je  in  kake  barve  so,  potem,  da  so 
mati  tistega  porednega  petelina  zaklali  in  več  enakega.  Potem  pa  vzeme 
bukve  v roke,  ter  mi  pokaže  neko  podobo:  „To  sem  mnogokrati  gledala, 
prav  lepa  se  mi  zdi,  ti  pa  mi  nisi  nikoli  pravil  o njej ; de  in  mi  pokaže  po- 
dobo. Bila  je  res  lepa  podoba,  ne  vem  kako,  da  ni  prejšnje  leto  nikedar  na 
versto  prišla.  Predstavljala  je  smert  detetovo.  Dete  leži  mertvaško  ovenčano 
na  postelji.  Nedolžnost  se  mu  zna  na  okroglih  licih,  ustne  pa  derži  na  smeh, 
kot  bi  bilo  veselo,  da  je  zapustilo  solzno  dolino  in  se  preselilo  v pravo  do- 
movino. Na  mizi  zraven  postelje  obseva  čarobno  luč  ta  prizor.  Pri  detetovej 
postelji  sedi  mila  mati,  si  zakriva  tužno  lice  in  britko  plače  po  malem  ne- 
dolženčku.  Nad  detetom  se  ziblje  množica  angeljev,  med  njimi  pa  detova 
duša,  ktero  ponesejo  na  svojih  zlatih  krilih  med  zvezde,  da  se  ž njimi  vred 
raduje.  Nekako  čudno  so  se  lesketale  modre  oči  sestrice,  ko  sem  jej  podobo 
pojasnil,  in  vse  to  povedal,  kar  si  mora  domišljija  sama  dostaviti.  Zelo  je 
bila  ginjena,  svitle  solze  so  jej  tekle  po  licu,  ni  dosti  govorila  več,  kmalo  je 
zopet  zaspala.  Spala  je  mirno,  gotovo  so  jej  lepe  sanje  sladile  mir  in  jej  na 
novo  rodile  mnogo  krasnejo  podobo,  kakor  je  bila  ta.  Oudno  je  bilo  meni. 
„Morda  si  jej  sedaj  leto  pravil,  kar  se  bode  kmalo  zgodilo, “ mislil  sem  si. 
Vsaj  ona  je  tudi  tega  vredna,  blaga  duša  je  to  in  skoraj  se  mi  je  svet  ne- 
vreden zdel,  da  prebiva  ona  na  njem.  Spoznal  sem  pa  na  njenem  kašljanji, 
da  ne  bode  več  dolgo.  Njen  duh  se  je  že  tudi  manj  pečal  z zemskimi  rečmi, 
kakor  z nadzemskimi.  Mati  povedala  mi  je  potem,  da  ne  mara  prav  nič  za 
igrače  več. 

Odšel  sem  spat.  Precej,  ko  sem  se  zbudil  drugo  jutro,  grem  k njej. 
Tudi  ona  bila  je  že  zbujena,  bila  je  malo  bolj  vesela  in  njeno  stanje  zdelo 
se  mi  je  mnogo  boljše  od  včerajšnjega,  le  kašelj,  ki  jo  je  nekterekrati  pri- 
silil, strašil  me  je.  Naenkrat  pokaže,  smeje  se  skozi  okno  na  vzhod,  kjer  je 
začelo  vzhajati  velejasno  solnce  izza  gora.  Kakor  zamaknjena  gledala  je  ta 
velečastni  prizor.  Vprašam  jo  potem,  zakaj  jej  to  tako  dopade.  Odgovorila 
mi  je,  da  takrat,  kedar  je  solnce,  vstane  in  gre  z materjo  na  vert.  Kar  več 
jej  ni  bilo  sedaj  ostati  v postelji,  kedar  je  le  kako  hojo  čutila,  poslušala  je 
in  se  nadejala,  da  pride  mati  ali  pa  sestra  z obleko  in  ona  vstane.  Kmalo 

bila  je  njena  želja  spolnjena.  Mati  je  prišla  z obleko,  lepo  jo  umila  in  oblekla  in 
ko  je  bilo  gorkeje,  peljal  sem  jo  na  vert.  Počasno  je  hodila,  prejšnje  skoč- 
nosti  ni  bilo  več  opaziti  na  njej.  Na  ver  tu  vsedla  se  je  k meni  in  glavo  na- 
slonila name.  Zajčeki  so  prihiteli  precej  k njej.  Berhko  so  skakali  krog  nje 
in  pričakovali,  kedaj  jim  kaj  dade.  Vzela  je  z velo  roko  košček  kruha  iz  žepa, 
ga  razlomila  in  podelila  vsakemu  malo,  a nagovarjala  je  ni  več  tako  ljubo, 
kakor  prej,  le  manjšega  vzela  je  v naročje.p 

Sosedova  deklica  bila  je  ednako  bolna.  Zelo  je  skerbela  za  njo,  vselej, 
kedar  jej  je  jed  ostala,  prosila  je,  naj  jo  pones6  k sosedu  njeni  prijateljici. 
Ko  je  sosedova  zvedela,  da  sem  jaz  doma,  prosila  je  vedno  mater,  naj  jo 
pelje  k meni  na  vert.  Drugi  dan  zgodilo  se  je  to.  Tužno  je  bilo  gledati 
bolni  deklici.  Govorili  niste  več  toliko,  kot  poprej,  in  čutil  sem,  da  med  njima 
ednega  manjka,  ki  bi  posredoval  govorico.  Pravil  sem  jima  jaz  razne  reči, 
kazal  druge  podobe,  ktere  sem  nalašč  za  njn  v mestu  nabral  in  menil  sem 
začasno,  da  so  se  vernile  lanske  počitnice,  a pogled  na  njima  obraza,  ktera 
sta  že  prihodnjost  značila,  prevaril  me  je,  da  se  sedanjost  dokaj  loči  od  pre- 
teklosti. Sosedova  bila  je  do  večera  pri  nas,  potem  sem  jo  jaz  peljal  domov. 

Na  večer  prisvetile  so  na  sinje  nebo  krasne  zvezde.  Kakor  očarana  zerla 
je  moja  sestrica  na  nebo  v te  svitle  zvezde.  Vedno  me  je  popraševala,  kako 
daleč  so  od  nas  in  kedo  gori  prebiva.  Pravil  sem  jej,  da  je  gori  silno  lepo, 
^in  da  se  na  njih  sprehajajo  take  deklice,  kakor  je  ona,  in  se  igrajo  z angelji. 
'Tamo  tergajo  cvetlice  in  je  v vence  pleto , lepo  pojo  in  poslušajo  godbo 
angeljsko.  Kadost  se  jej  je  znala  na  licih  in  npljivo  je  vpirala  svoje  velike 
oči  v zvezde.  „0  kako  rada  bi  jaz  prišla  tje  na  zvezde !“  vzdihnila  je,  ko  sem 
jo  jaz  iz  njenih  sanj  zbudil,  rekši  jej,  da  je  že  čas  spat  iti.  Menil  sem  vedno, 
da  se  jej  oberne  zdravje  na  boljše , pa  vsaki  dan  mi  je  to  upanje  podiral. 
Sestrica  je  vedno  bolj  hirala,  kakor  cvetlica  je  venela.  V enakej  meri  z bolez- 
nijo tergala  se  je  vez,  ktera  jo  je  vezala  na  zemljo.  Le  malo  kedaj  zamogla 
je  še  iti  na  vert.  Naposled  sem  jo  moral  nositi,  revica  oslabela  je  tako,  da 
, ni  mogla  več  hoditi.  Koke  so  jej  bile  suhe,  sama  kost  jih  je  bila.  Na  vertii 
vsedel  sem  se  ž njo  proti  solncii,  da  jej  je  ogrevalo  bolne  ude.  Naslanjala 
mi  je  trudno  glavico  na  persi  in  skerbno  se  k meni  tišala,  kot  bi  se  bala, 
da  jo  kedo  ne  vzame.  Pritekli  so  vselej  zajčeki  k nama,  toda  ni  je  jemala 
več  v naročje.  Jaz  sem  kakega  pobral  ter  ga  kaj  nagovarjal  ali  spraševal, 
kakor  je  ona  sama  prej  delala.  Sladek  smeh  se  jej  je  vselej  zbudil  na  ust- 
nah in  ni  se  mogla  zderžati,  da  ne  bi  pogladila  krotke  živalice  s svojo  velo 
roko.  Tudi. tigra  je  zastonj  se  približevaje  hodila  krog  nje,  pogledala  jo  je, 
malo  nasmejala  se  jej,  to  je  bilo  vse.  Pripovedal  sem  jej,  kaj  bodeva  vse 
počela  in  kamo  pojdeva,  kedar  ozdravi , hoteč  jo  s tem  malo  razveseliti,  pa 
spoznal  sem,  da  to  ni  imelo  več  dosti  vspeha  pri  njej,  kmalo  je  zavernila 
govorico  na  zvezde,  na  angelje  in  nebesa.  Govoril  sem  jej  potem  o teh  rečeh, 
a to  jej  je  pa  bolje  dopadlo,  kako  rada  je  poslušala  to!  Po  svojej  prijateljici 
je  vedno  popraševala  in  razložiti  sem  jej  moral  na  tanko  njeno  stanje. 
Kedar  sva  bila  zopet  na  večer  v spavnici,  gledala  sva  zopet  podobe,  iz  med 


vseh  bila  jej  je  pa  najdražja  in  najljiibša  ona,  ktera  je  predstavljala  smert 
detetovo.  Po  celo  uro  jo  je  gledala,  in  vselej  sem  jo  moral  znova  razlagati. 
— Zdravnika  se  je  nekako  čudno  bala,  kar  skrila  se  je  pod  odejo,  kedar  je 
prišel.  Popraševal  sem  ga  zarad  nje , toda  nikoli  mi  ni  odgovoril  po  mo- 
jej  želji. 

Bilo  je  nek  lep  dan  kimovca,  bila  sva  zopet  s sestrico  na  vertu,  ko  mi 
prinese  stareja  sestra  nemilo  novico,  da  je  sosedova  deklica  na  naglo  umerla. 
Menil  sem,  da  se  moja  sestrica  tega  zelo  prestraši,  pa  ni  bilo  tako.  Ko  je 
slišala,  kaj  sestra  pripoveduje,  žalostno  je  prizdignila  kodrasto  glavico  in 
sestro  pogledala,  kot  bi  hotela  reči:  po  čemu  mi  to  praviš,  ^saj  sem  vedela, 
da  se  tako  zgodi.  Ko  je  šla  sestra  proč,  zmoglo  jo  je  vendar  žalostno  čutje 
in  milo  je  začela  plakati.  Tolažil  sem  jo,  a ravno  takrat  bila  je  ura  poldan 
in  zapela  sta  znonova  mertvaško  pesem.  Sedaj  ni  vsa  moja  tolažba  zdala  nič, 
gorke  solze  žalosti  lila  je  na  moj  ib  persib.  Zopet  sem  jo  botel  tolažiti,  pa 
skoraj  mi  je  bilo  nemogoče , silno  žalosten  bil  sem  tudi  jaz.  Le  k njej  je 
silila  vedno.  Obljubil  sem  jej , da  jo  nesem  precej  po  jedi  tje,  kar  sem 
tudi  storil. 

Deklica  ležala  je  na  odru  v belo  oblečena  in  s cvetlicami  ovenčana, 
krog  nje  pa  so  bile  svete  podobice  razpostavljene.  Kočice  imela  je  sklenjene 
in  oči  na  pol  odperte., 

„0  kako  je  lepa,“  začudila  se  je  moja  sestrica  in  jo  prijela  za  ročico,  pa 
kakor  bi  jo  bil  pičil  gad,  tako  bitro  je  zopet  zmaknila  roko.  „Pa  ni  dobro 
odeta,  ker  je  merzla“,  dejala  je  in  me  pogledala,  kot  bi  botla  reči,  naj  jo 
jaz  odenem.  Vprašala  je  mertvo  dete  marsikaj,  pa  nekako  milo  se  jej  je  sto" 
rilo,  ker  ni  dobila  nobenega  odgovora.  Utibnila  je  in  nepremično  zerla  vanjo, 
kot  bi  si  botela  njeno  obličje  dobro  vtisniti  v spomin,  da  jo  tamo  gori  na 
zvezdah  zopet  spozna.  Kmalo  šla  sva  potem  domov.  Drugi  dan  na  popoldan 
zakopali  so  njeno  prijateljico.  Nekako  pooblačilo  se  je  sedaj  njeno  čelo  in  strab 
bral  se  jej  je  na  obličji,  ko  je  slišala  zvoniti.  „Kaj  bo  pa  potlej  ž njo,  ko 
je  zakopljejo  vprašala  je  in  zvedavo  gledala  me,  kaj  bom  odgovoril.  „Vsaj 
ne  ostane  v zemlji, dejal  sem  jaz,  „angelji  pridejo  precej  na  večer  po  njo 
in  jo  ponesejo  seboj. “ Nekako  neverno  je  zmajala  z glavo,  sedaj  bilo  je  per- 
vič,  da  mi  ni  verjela,  bitro  sem  se  rešil  iz  zadrege,  vzamem  ono  podobo 
umerlega  deteta,  ter  jej  pokažem  na  podobi  resnico  mojib  besedi.  Tu  leži 
mertvo  dete  na  postelji,' nad  njim  pa  neso  angelji  ednako  dete.  Nekako  za- 
dovoljna bila  je  sedaj,  ker  je  videla,  da  se  godi  res  to,  kar  sem  jej  pravil. 

Njej  bilo  je  vedno  slabeje,  od  dne  do  dne  bila  je  buja  bolezen  in  nekatere 
večere  smo  menili,  da  gotovo  umerje.  Verstili  smo  se  domači,  da  smo  bili 
po  cele  noči  pri  njej.  Tako  bilo  je  eden  teden;  bolezen  je  bila  buda,  toda  le 
najmanjše  tožbe  ni  bilo  čuti  od  nje.  Kašelj  je  ponebal,  postala  je  naenkrat 
vesela  in  že  sem  menil,  da  je  prebolela,  a ni  bilo  tako.  Bolezen  je  začasno 
odjenjala,  da  jo  pozneje  toliko  buje  napade.  Bilo  je  v soboto  večer.  Noč  bila 
je  jasna  in  lepa.  Brezštevila  zvezd  lesketalo  se  je  na  nebu,  luna  pa  je  mirno 
plavala  med  njimi,  svojimi  sestrami.  Jaz  sem  sedel  pri  postelji  bolne  moje 

sestrice,  ktera  je  ravno  spala.  Terpke  misli  so  me  navdajale  in  mi  težile 
tiižno  serce.  Mati  prišla  je  večkrat  pogledat  in  ker  sem  jo  jaz  zagotovil,  da 
nocoj  ne  bode  še  iimerla,  rekla  je,  da  pojde  spat.  „Ako  bi  kaj  zahtevala  bol- 
nica, rekla  mi  je,  naj  le  malo  z nogo  vdarim  po  tleh,  bo  že  ona  slišala  in 
prihitela  gori. 

Kmalo  potem  se  prebudi  sestrica,  odperla  je  oČi  in  me  dolgo  nepremično 
gledala.  Kavno  sem  jo  hotel  ogovoriti,  ko  vpraša  s tihim  glasom  po  materi. 
Jaz  vdarim  z nogo  ob  tla  in  ta  hip  so  se  čiile  stopinje  po  stopnicah.  Kahlo 
se  je  nasmejala  materi  in  jo  poljubila,  potem  pa  zopet  tako  zvedavo  zerla 
v me.  Skerbno  je  mati  pogledovala  zdaj  njo,  zdaj  mene.  Stegnila  je  roke 
proti  meni,  jaz  se  sklonim  k njej,  ovije  mi  svoje  vele  rokice  krog  vratu:  „0 
kako  te  imam  rada“,  dejala  je  in  me  poljubila,  pa  čutil  sem  njen  leden 
poljub,  oči  so  bile  vperte  v me,  dihala  pa  ni  več.  Njene  roke  so  odpadle  od 
mojega  vratu,  duša  je  poletela  gori  med  zvezde,  kamor  je  tako  želela,  telo 
pa  je  ležalo  tužnokrasno  pred  manoj.  Obupno  je  vskriknila  mati  in  vila  roke 
same  žalosti.  Jaz  pa  sem  stal  kakor  okamnjen  tu  pred  njo.  Matere  nisem 
mogel  tolažiti,  vsaj  sem  bil  sam  tolažbe  potreben.  Strašno  mi  je  bilo  hudo. 
Kako  rad  bi  se  bil  zjokal,  a žalost  bila  je  prevelika.  Soba  bila  mi  je  pretesna, 
šel  sem  na  prosto.  Same  žalosti  nisem  se  vedel  kam  dejati.  Proti  jutru  dejali 
smo  jo  na  oder.  Sestra  spletla  jej  je  lep  venec  in  ga  ovila  jej  krog  glave, 
mati  jo  je  oblekla  v belo  obleko , jaz  pa  sem  poskerbel  drugo , po  vsem  se 
trudil  posnemati  ono  podobo,  ktera  jej  je  toliko  dopadla.  Vsak,  kedor  jo  je 
obiskal,  moral  se  je  solziti,  kajti  kakor  nadzemsko  bitje  ležala  je  tu.  Krog 
usten  zibal  se  jej  je  blagosten  smeh,  gledala  je  ednako  ljubeznjivo,  kakor  v 
življenji.  Pokopali  smo  jo  zraven  njene  prijateljice,  meni  pa  ni  bilo  več  ostati 
doma.  Nekaka  otožnost  se  me  je  polastila,  vse  me  je  spominjalo  na  njo.  Na- 
sadil sem  na  oba  groba  cvetlice,  ju  okopal  in  odšel  od  doma  k nekemu  pri- 
jatelju, da  tamo  malo  pozabim  svojo  žalost.  Kmalo  prišel  je  čas,  da  sem  mo- 
ral zopet  v Ljubljano.  Vesel  in  žalosten  sem  bil  vselej  kedar  sem  se  spo- 
minjal ljube  sestrice.  Prišel  sem  zopet  na  počitnice,  pa  vse  se  mi  je  nekako 
prazno  zdelo  doma,  ker  nje  ni  bilo.  Poprašal  sem  po  tigri,  a mati  mi  je  po- 
vedala, da  je  kmalo  po  njeni  smerti  nekamo  zginila.  Zajčekov  tudi  ni  več 
bilo,  podušil  jih  je  neki  lovski  pes,  ko  so  bili  na  vertu. 

To  me  je  žalilo.  Popravil  sem  zopet  gomili  na  pokopališči,  zasadil  nanje 
rakito.  Ni  mi  bilo  ostati  doma,  odšel  sem  žalosten  k prijatelju,  da  si  raz- 
vedrim tužnega  duha. 


Denar. 


Denar,  denar,  denar, 

Ti  premogočna  stvar: 
Komur  ljubo  se  smeješ, 
Mu  radost  v serce  seješ; 
Kjer  tebe  ni, 


Tam  vse  stoji, 

Jok  se  glasi; 

Denar,  denar,  denar, 

Ti  vsemu  svetu  si  vladar! 

V.  Kurnik, 

Aleksander  Ivan  knez  Potemkin, 

ruski  carski  maršal. 

(Životopisna  čertica;  po  virih  spisal  Jos.  Cimperman.) 

(Dalje.) 

Občilo  S knezom  ni  bilo  težavno,  da-si  tudi  se  je  redko  kedaj  prav  ,,po 
domače“  vedel  proti  svojim  podložnikom;  treba  je  bilo  pazljivem  biti,  da  se 
ni  niti  najmanj  žalila  knezu  urejena  čestiželjnost,  od  nekedaj  njegovega  zna- 
čaja naj  večja  slabost.  Vsakedo,  tudi  pervi  njegovi  generali  so  morali  biti  na- 
znanjeni, predno  so  govorili  ž njim  in  mnogokrat  jim  je  bilo  čakati  pol  dne, 
ali  celo  po  teden  dni,  dokler  jih  je  knez  sprejel.  V njegovi  navzočnosti  se 
je  bilo  vesti  z najvišjim  spoštovanjem  in  dokler  ni  knez  sam  koga  ogovoril 
ali  ga  česa  vprašal,  se  ni  derznil  nikedo  izpregovoriti.  Pripetilo  se  je,  da  so 
katerikrat  celo  princi  in  njemu  jednaki  dostojanstveniki  pričakovali  dovolitve 
za  avdijenco  vse  dopoldne  v njegovih  sprednjih  sobanah  in  kedar  se  jim  je 
velelo  vstopiti,  je  bilo  čudno  gledati,  kako  veličestno  se  je  nosil  Potemkin,  in 
kako  spoštljivo  in  resno  prišleci.  Na  njegovem  dvoru  je  bilo  treba  strože 
gledati  nego  na  carjevem,  da  se  je  ravnalo  po  zahtevah  etikete  in  kedar  je 
knez  popotoval  po  mestih  ali  sicer  znamenitejših  krajih,  so  ga,  kakor  da  je 
carinja  navzoča,  pozdravljali  zvonenjem,  streljanjem,  razsvetljavo  in  svečano- 
sti mi,  s kratka,  skazovali  so  mu  čast,  kakoršna  pristoji  le  kronanim  glavam. 
A tudi  pri  sovražnikih  si  je  znal  knez  pridobiti  naj  višjega  spoštovanja  ter  jih 
je  naučil,  ponižno  se  mu  klanjati.  Kedar  se  je  bilo  podalo  mesto  Bender,  je 
sprejel  knez  v naj  lepši  svoji  opravi,  obdan  od  svojih  generalov  pod  baldahinom 
turške  poslanike,  kateri  so  mu  kleče,  z obrazom  v tla  obernjenim  in  z rokami 
na  persih  prekrižanimi  izročili  na  srebernem  pladnji  mestne  ključe.  Ko  jim  je 
bil  odgovoril,  poljubili  so  mu  noge  ter  potem  odlezli  nekoliko  stopinj  od 
prestola.  Tudi  na  carskem  dvoru  se  mu  je  morala  vedno  dajati  takova  čast, 
kakor  sicer  drugod.  Njemu  samemu  se  ni  bilo  treba  oglašati,  da  bi  prišel 
pred  carinjo,  kajti  prost  mu  je  bil  ustop  vsako  uro  dneva.  Iz  tega  se  lahko 
sklepa,  kako  visoko  je  vladarica  čislala  Potemkina,  katerega  je  pri  vsaki  pri- 
liki odlikovala  s posebnim  spoštovanjem  pred  vsemi  drugimi.  Naravno,  da 
mu  je  ta  vsluženost  pri  carinji  napravila  mnogo  nevoščljivcev,  a redko  ka- 
terikrat se  je  kdo  derznil,  da  bi  javil  količkaj  svoje  zavisti,  kajti  knez,  ume- 
vajoč dosezati  od  malega  do  velicega  najvišje  spoštovanje,  je  v takovih  okol- 
nostih  brez  vsacega  ozira  ravnal  in  gorje  njemu,  kedor  mu  ni  skazoval  dolžne 
časti  ali  kedor  je  delal  njegovemu  povelju  nasproti  ali  se  je  osmelil  grajati 
njegova  dejanja.  V dokaz  jeden  sam  pripetljej.  Nekovega  generallajtnanta  T., 
kateri  je  bil  po  knezovi  protekciji  dvignen  v to  častno  službo,  čegar  duševne 
sposobnosti  so  bile  pa  zelo  skromne,  je  knez  rad  preziral  pri  različnih  pri- 
likah. Serdit  zaradi  tega  preziranja  je  porabil  T.,  pozabivši  svojega  duševnega 
uboštva,  ko  je  bil  nekoč  povabljen  h knezu  na  obed,  to  okolnost,  ter  je  na-^ 

peljal  govorico  o prevzetnosti  in  kako  le-ta  znižuje  človeka,  vse,  se  ve,  da  1>i 
se  maščeval  nad  knezom.  Potemkin,  zapazivši  njegovo  podlo  nakano,  mirno 
vpraša  generala:  kedo  je  menj  škodljiv  družbi  in  deržavi,  človek,  ponosen 
na  svoje  duševne  kreposti  in  istinite  zasluge,  ali  piililoglavec,  katerega  je  dvig- 
nilo srečno  naključje  na  višek  in  ki  je  zato  pohlevnejši  od  pervegaV  Ge- 
neral in  drugi  navzočniki  odgovore,  da  poslednji.  „Dobro,“  deje  Potemkin, 
Jaz  zase  ne  pazim  na  to,  je  li  jeden  nesposobnik  med  mojimi  generali  več 
ali  menj,  deržavi  pa  in  njim,  kateri  zaradi  sposobnosti  zaslužijo  biti  povi- 
šanim, ne  more  goditi,  da  so  podložniki  osobi,  svojimi  zaslugami  globoko 
pod  njimi  stoječi.  Vaša  razsodba,  gospod  general,  me  napotuje,  da  poplatim 
zasluge,  kakor  jim  gre.  Po  obedu  imate  takoj  zapustiti  armado  po  mojem 
ukazu  in  na  vaše  mesto  postavim  nekoga,  kateri  sme  biti  ponosen  na  svoje 
duševne  kreposti  kakor  vi  na  svojo  ničevost. “ 

’ General  je  moral  zapustiti  armado  in  Katarina,  vedna  varuhinja  kne- 
zove časti,  je  le  na  prošnjo  njegovo  dovolila  ob  službo  dejanemu  generalu 
tudi  penzijo. 

Kakor  sem  že  omenjal,  se  je  Potemkin  od  mladosti  pično  deržal  dnev- 
nega redu,  ali  za  hoditi  spat  in  vstajati  ni  imel  nikake  določne  ure.  Često- 
krat, posebno,  kedar  je  nameraval  izveršiti  kako  znamenito  namero  ali  je 
pretila  nevarnost  njemu  podložnim  bojnim  četam,  je  knez,  da-si  v postelji, 
prečili  vse  noči.  A poleg  tega  se  vedno  na  razširjenje  svoje  slave  mislečemu 
Potemkinu,  kateri  se  je  mogel  posluževati  vseh  zložnosti,  ne  čudi  toliko  svet, 
kakor  skoraj  brez  slehernega  počitka  delajočemu  general-lajtnantu  njegovemu 
Bubovu.  * 

Knez,  kedar  ni  mogel  spati,  je  dal  poklicati  k sebi  Bubova,  da  takoj 
izverši  naredbe,  ki  so  mu  včasi  prišle  po  noči  na  misel.  Bubov,  vedno  pri- 
pravljen slušati  knezove  ukaze  je  prišel  vselej  na  hip  in  opravljen  kakor  po 
dnevi  ter  je  pisal  ali  precej  izveršil  knezova  naročila.  Mnogo  noči  je  dakle 
zvesti  služabnik  prebil  brez  spanja  a kedar  je  zjutraj  knez  vstal;  je  bil  zopet 
pervi  pri  njem,  poročal  mu  je  o dogodkih  noči  in  je  odpravil  ukaze  knezove, 
ko  se  je  le-ta  po  svoji  vsakdanji  navadi  jedno  uro  kopal. 

Potemkin  sam  se  je  čudil,  kako  je  moči  biti  Bubovu  poleg  vse  brez- 

* Buhov  tudi  rodom  Rus,  sin  necega  oficirja,  je  bil  polko vniški  lajtnant  pri  konjiči, 
kedar  ga  je  bil  knez  imenoval  svojim  adjutantom.  Zaradi  izvanrednega  talenta  in  prid- 
nosti ga  je  Potemkin  še  prej  nego  pred  štirimi  leti  s carinje  dovolitvijo  povzdignil  do 
generallajtnanta.  V bojnih  časih  Bubov  ni  spal  več  kakor  2—3  ure  na  dan  in  še  tedaj 
razven  ovratnice  popolnem  opravljen  ter  na  stolu  sedeč.  A poleg  tega  je  bil  vedno 
vesel.  Bolezni  ni  poznal  Obedoval  je  pri  knezovi  mizi,  kjer  je  bilo  na  izbero  jedi  in 
pijače,  ali  vsegdar  je  bil  zelo  zmeren.  Žganih  pijač  se  je  ogibal,  kakor  tudi  občila  z 
lepim  spolom,  dasiravno  so  ga  povsod  spoštovali  zaradi  prijaznivega  in  vljudnega  ve- 
denja. Jedno  strast  pa  je  imel;  igralec  je  bil.  Vsako  uro  po  noči  se  je  lahko  našel  pri 
igri.  Tudi  je  bil  zelo  gizdav  v obleki  ter  je  hodil  vedno  s klobukom  pod  pazduho  ali 
tudi  jezdil  je  mnogokrat  gologlav,  pozabivši  pokriti  se.  Tega  seje  navadil  pri  knezu. 
Sicer  je  bil  Bubov,  kakor  skoraj  vsi  Rusi,  dober  vojak  in  se  je  junaško  vedel  pri  oblegi 
Očakova  za  kar  je  prejel  red  sv.  Jurija. 

pokojne  delavnosti  tako  zdravemu  in  veselemu , ker  je  imel  vedno  toliko 
opravil  in  je  zatorej  vžival  menj  nočnega  počitka  od  njega. 

Po  kopeli  so  strežniki  opravili  kneza  in  kedar  se  je  to  končalo,  je  mo- 
lil kratko  jutranjo  molitev,  potem  zajutrekoval  čokolado  in  liker.  Ako  je  bil 
dobre  volje,  igrati  mu  je  morala  njegova  dvorna  kapela*  nekatere  komade 
za  juternico,  pri  kateri  so  morale  biti  često  navzoče  tudi  nekatere  pevke,  da 
so  s petjem  in  igranjem  na  godbina  orodja  vedrile  Potemkinu  duhd,  po  mno- 
gem mišljenji  vtruj enega.  Mnogokrat  je  povabil  knez  svoje  krasotice  na  za- 
jutrek.  Ako  je  pa  kneza  terpinčila  nevolja,  kar  se  je  tudi  često  pripetilo,  ni 
smel  priti  pred-enj  nikdo , razven  istih,  kateri  so  imeli  opraviti  pri  njem; 
tudi  je  moralo  biti  vse  tiho  okrog  njega. 

Po  zajutreku  je  prišel  vselej  Bobov  ter  izročil  knezu  došla  pisma;  ostal 
je  pri  njem  tako  dolgo,  da  mu  je  dal  knez  znamenje  odstopiti.  Potem  so 
smeli  h knezu  njegov  deržavni  tajnik,  telesni  zdravnik  in  naposled  vsi  tujci, 
kateri  so  imeli  opraviti  ž njim. 

Kedar  so  vsi  odšli,  se  je  zaklenila  soba  knezova;  ostajal  je  vsegdar  po 
jedno  uro  sam. 

V svoji  sobi  je  vselej  moral  imeti  mizo,  na  nji  papirja  in  pisalo,  krat- 
ko sreberno  paličico  in  pilico,  dalje  zabojček  drazih  kamenov  različnih  barv. 
Kedar  je  knez  o čem  premišljal  ali  snoval  naredbe,  igral  se  je  s kamenci, 
da  se  mu  niso  misli  zmedle,  ali  je  pilil  sreberno  paličico,  ali  tudi  sestavljal 
s kamenci  različne  podobe  ter  se  veselil  njih  blišča.  Kar  je  knez  tako  sklenil, 
je  takoj  načertal  na  papir,  in  kedar  je  ukazal  odpreti  vrata,  je  izročil  svoje 
sklepe  Bubovu,  da  jih  izverši. 

Skoraj  nikdar  Buhov  ni  smel  izpregovoriti,  prišedši  pred  kneza,  ako  ga 
sam  ni  ogovoril  ali  o čem  vprašal,  kakor  je  bila  njemu  navada.  Kavno  tako 
ni  smel  niti  Buhov,  niti  kateri  domačih  ljudi  kedaj  opominjati  kneza  kake 
stvari,  kajti  imel  je  izversten  spomin.  Jeden  njegovih  strežajev  je  pozneje 
pripovedoval,  kako  je  bil  knez  serdit,  ako  ga  je  kedo  česa  opomenil  če  tudi 
z lepo  besedo.  Nekoč  se  je  bil  namreč  namenil  knez  iti  pogledat  grad,  stoječ 
blizo  glavnega  stanu,  in  sicer  je  to  odločil  za  prihodnji  dan.  Potemkin,  naj- 
berž  zaderžan  po  važnih  opravilih,  drug  dan  ni  odšel,  kamor  je  bil  namenjen. 
Strežaj,  ne  misleč,  kako  zopern  je  knezu  vsak  opomin,  se  je  derznil,  spom- 
niti svojega  gospoda  na  nameravani  ogled.  Takoj  ga  je  pognal  knez  iz  službe 
in  le  zaradi  njegove  zvestobe  in  pridnosti  mu  je  dal  milostno  penzijo,  katero 
je  do  smerti  vžival  na  jednem  knezovih  posestev. 

Iz  tega  se  lahko  sklepa,  kako  težavno  je  bilo  včasi  imeti  opraviti  s 
knezom.  Kakor  domačini,  tako  so  morali  tudi  tujci  vsegdar  jemati  strogo 
ozir  na  muhe  knezove,  ako  si  niso  hoteli  nakopati  na  glavo  ne  volj  e in  jeze 
njegove.  Nekov  prusk  major  je  bil  prišel  kakor  bojni  kurir  v opravilih  do 
kneza  in  čakal  je  štiri  tedne  brezvspešno  na  avdijenco.  Naveličavši  se  dolzega 

* Knez  je  imel  vedno  pri  sebi  po  60  najizbornejših  godcev  in  tudi  mnogo  lepih  pevkinj. 
Imel  je  dalje  igralcev  in  dobrih  operistinj.  V ostrogih  so  se  skoraj  vsak  dan  dajale 
glediščine  igre  in  vsi  so  jih  smeli  brezplačno  obiskovati. 


čakanja,  ide  sam  k njemu  in  ga  prosi,  da  bi  ga  odpravil.  Knez  takoj  nevoljen 
zaradi  silnosti  majorjeve,  mu  ukaže  brez  vsacega  odgovora  nemudno  zapustiti 
glavno  bivališče.  Tako  se  je  zgodilo  tudi  poslaniku  iz  Georgije,  kateri  je 
bil  prišel  h knezu  v Jasi  in  mu  je  bilo  čakati  čez  leto,  predno  je  smel  iti 
domov.  Ker  so  mu  že  pohajali  novci,  prosil  je  kneza  nekov  na  cesti,  naj  ga 
odpravi  in  mu  da  novcev  za  odhod.  Knez  mu  odgovori:  „Jaz  nimam  niti 
tebi,  niti  tvojemu  gospodarju  odgovarjati ; takoj  se  lahko  odpraviš.  Novcev  se 
ti  da,  kolikor  jih  potrebuješ.“  In  brez  vsacega  odgovora  se  je  odpotil  po- 
slanik še  istega  dne. 

Pred  obedom,  ako  ni  knez  pisal  lastnoročno  carinji  ali  ni  imel  drugih 
opravil,  se  je  vselej  kam  peljal.  Spremljala  sta  ga  njegov  dvorni  kavalir, 
rodom  Kus,  bogat  grof  in  komornik  carinje,  in  njegov  adjutant  Bubov.  Ke- 
dar  se  je  knez  vernil,  je  podpisaval  izgotovljena  pisma,  dajal  ukaze  in  na- 
vadno ob  dveh  je  šel  obedovat. 

Knezov  dvor  je  bil  ne  le  odličen  po  mnogih  služabnikih,  temveč  tudi 
sicer  je  bil  jednak  dvoru  vsacega  kralja.  Vedno  je  bilo  navzočih  mnogo  go- 
stov in  dragih  jedi  in  vin  je  bilo  v izobilji.  Pri  obedu  je  godla  dvorna  ka- 
pela in  pevke  so  pele.  Pri  takovih  prilikah  je  bilo  moči  videti  kneza  brez- 
skerbnega  in  prijaznjivega.  Če  tudi  je  bilo  njegovo  vedenje  veličastno,  vendar 
je  z vsakim  gostom  brez  razlike  vljudno  občil.  Se  ve,  včasi  ga  njegove  muhe 
tudi  tu  niso  zapustile,  a navadno  je  odhajal  vsak  povabljenec  vesel  in  zado- 
voljen od  njegove  mize.  Potemkin  je  pa  ostajal  vedno  zvest  načelom  zmer- 
nosti in  skerbeč  za  ohranitev  svojega  zdravja  ter  za  svojo  duševno  krepost, 
se  je  zelo  izbirčno  posluževal  vseh  jedi  in  pijač. 

Po  obedu , terpečem  obično  2 — 3 ure , se  je  knez  pogovarjal  kake  pol 
ure  svojimi  gosti.  Potlej  se  je  dal  zopet  zakleniti,  da  je  nekaj  časa  premišljal. 


(Dalje  prihodnjič.) 


Dobro  jutro. 


Tamna  noč  zginuje, 
Dan  se  približuje 
In  petelin  poje, 

Voši  nam  po  svoje: 


Solnce  ko  prisije, 
Svoje  žarke  lije 
Zlate  po  planjavi, 
Serčno  nas  pozdravi: 


Dobro  jutro! 


Dobro  jutro! 


Svit  danice  gine, 
Enkrat  še  z višine 


Ko  pastir  ovčice 
Žene  na  planice, 
Trobi,  da  odmeva 


Ljubo  nam  pokima: 
Zginula  je  tmina. 

Dobro  jutro! 


Krog,  in  nam  veleva: 

Dobro  jutro! 


Zlata  zora  sveti.  — 
Slišiš  ptice  peti? 
Lepo  žvergolijo. 

Ko  stvarem  želijo: 


Zdaj  zvone  zvonovi, 
Nas  bude  glasovi. 
Hvalimo  da  Njega, 
Stvarnik  ki  je  vsega. 


Pobro  jutro! 


Dobro  jutro ! P, 

O ustanku  Madjarov  1848.  1. 

(Spisal  Fr.  Jaroslav.) 

Cesar  Ferdinand  je  po  smerti  svojega  očeta  se  iidal  Madjarom  vsaj  na 
toliko,  da  se  je  začel  nazivati:  Ferdinand  V.,  kralj  ogerski.  Tudi  je  ukazal, 
da  se  ima  latinskemu  izvirniku  ogerskih  postav  madjarski  prevod  pristavljati. 

Dne  6.  jun.  1839  1.  je  ogerski  zbor  znova  pričel  svoje  seje,  in  med 
drugim  je  sklenil  tudi  to,  da  se  ima  mesto  latinskega  jezika  izključivo  mad- 
jarski jezik  vpeljati  v vse  urade  in  šole.  Dne  12.  marca  1843.  1.  je  cesar 
znova  osebno  odperl  ogerski  zbor,  in  po  mnogih  viharnih  sejah  ga  je  sklenil 
dne  12.  nov.  1844.  1. 

Ustanek  poljski  v Krakovom  in  v Galiciji  1846.  1.  je  mnogo  vplival  na 
Ogersko,  vendar  javni  mir  se  ni  kalil  nikjer  toliko,  da  bi  bilo  treba  večega 
vojaškega  posredovanja.  Malo  bolj  pa  je  zaveršalo  1847.  1.  v peštanskem  ko- 
mitatu,  kjer  sta  radikalca  Niarv  in  Szentkiralji  zelo  razžaljivo  govorila.  Dvorna 
pisarna  je  zahtevala,  da  se  opravičita,  pa  na  Košutov  predlog  je  komitat  zah- 
tevanje odločno  zavergel. 

Dne  31.  jan.  1847.  1.  je  umeri  palatin,  nadvojvoda  Jožef,  in  njegovo 
mesto  je  prevzel  nadvojvoda  Štefan.  — 

Dne  12.  nov.  1847.  1.  je  Ferdinand  zopet  odperl  ogerski  zbor  v Požunu, 
in  zbrane  zastopnike  ogerske  krone  je  nagovoril  po  madjarski,  ne  po  latinski, 
kakor  je  bilo  običajno.  Madjarski  ogovor  je  zbudil  največo  navdušenost,  in 
viharni  „eljeni“  so  odbijali  po  dvorani.  Sivobradi  starci  so  jokali  od  veselja, 
da  so  doživeli  to  čast  in  srečo,  da  jih  njihov  kralj  po  domače  pozdravlja  in 
nagovarja,  kajti  dobrih  300  let  sem  je  zgolj  latinščina  gospodovala.  V zboru 
samem  pa  so  se  pokazale  tri  stranke;  opozicija  pod  Košutom  in  Batthianj- 
om,  avstrijska  vladna  stranka  pod  Somšičem,  Dessewfv-om  in  Babarczj-em, 
pa  liberalno  konservativna  stranka  pod  Szecheiij-om.  Opozicija  je  imela  trojen 
namen:  da  povzdigne  madjarski  živelj,  da  pospešuje  materijalno  blagostanje 
Ogerske  in  reši  času  primerne  prevredbe,  in  da  čuva  ogerski  ustav  in  samo- 
zakonstvo.  Kraljevi  predlogi,,  ki  jih  je  vlada  na  dnevni  red  postavila,  bili  so 
tako  liberalni,  da  so  osupnili  samo  opozicijo.  To  pa  je  vlada  učinila  zgolj 
zato,  da  si  ukloni  vse  stranke.  Po  mnogem  razgovarjanju  in  pretresovanju  je 
dospela  tudi  na  Ogersko  novica,  da  je  prestolj  kraljevski  na  Francoskem 
prevernjeii,  in  ta  novica  je  položje  ogerskega  zbora  jako  spremenila;  opozicija 
namreč  je  začela  odkrito  govoriti  in  naravnost  kazati , kamo  merijo  njene 
težnje.  Odsek  te  stranke  je  dne  15.  marca  1848.  1.  postavil  teh-le  12  točk: 
Narodu  odgovorno,  ali  od  Avstrije  neodvisno  ministerstvo  ogersko;  odstra- 
njenje  cenzure;  sklicanje  zbora  vsako  leto  v Buda-Pešto;  versko  svobodo  in 
enakopravnost  pred  postavo;  poklicanje  ogerske  vojaščine  domu,  in  odstra- 
njenje  tujih  polkov  iz  Ogerske;  prisego  vojaščine  na  ustav;  narodno  gardo; 
pomiloščenje  vseh  politiških  jetnikov ; porotne  sodnije;  svobodo  nauka;  zvezo  s 
8edmograško,  in  odstranjenje  dvorne  pisarne.  Te  točke  je  tako  rekoč  ves  madjarski 

narod  odobril,  in  tudi  zbor  požimski  jih  je  sprejel.  In  koj  na  to  je  odšla 
depiitacija  z deržavno  adreso  pod  načelništvom  Košuto vim  na  Dunaj,  in  pre- 
bivalstvo dunajsko  jo  je  z velikim  veseljem  sprejelo.  Dne  16.  marca  je  cesar 
privolil  vse,  kajti  dvori  evropski  v strahu  in  stiski  tistih  dni  drugega  niso 
znali  in  mogli.  Palatin,  nadvojvoda  Štefan,  je  bil  imenovan  za  cesarjevega 
namestnika,  nekakega  podkralja  ogerskega,  Batthianj  pa  za  načelnika  neodvis- 
nega ogerskega  ministerstva. 

Dovoljenje  neodvisnega  ministerstva  se  je  koj  tistega  večera  v Pešto 
sporočilo,  in  vest  je  bila  z vshitjenjem  sprejeta.  Zbor  je  odobril  Szemerevo 
tiskovno  postavo,  ki  pa  je  bila  zelo  smešna.  Na  Ogerskem  so  takrat  nenavadno 
malo  čitali , in  vendar  je  Szemere  zahteval  kavcije  20.000  za  dnevnik , in 
10.000  za  dvakrat  na  teden  izhajajoč  list.  V tem  vrenju  se  je  marsikaj  skle- 
nilo brez  vsega  premisleka,  in  drugače  skoraj  ni  bilo  mogoče;  svobodnostne 
ideje  so  tudi  naobražene  nekako  opojile  in  omamile.  V vihrici  se  je  sprejelo 
vse  kar  se  je  nasvetovalo,  naj  si  je  bilo  še  tako  krivično,  samo  če  je  merilo 
na  blagor  madjarskega  naroda. 

Preden  se  je  zbor  razšel,  imel  je  prestati  hudo  borbo  z vlado  dunajsko, 
kterej  je  žal  bilo,  da  je  tako  hitro  odjenjala  in  toliko  privolila  Ogerskej, 
vzlasti  neodvisno  ministerstvo,  v kterem  je  sedel  Ludovik  Košut,  njej  naj- 
nevarniši  mož ; kajti  je  znal  s svojo  priljubljenostjo  in  zgovornostjo  vse  strasti 
madjarskega  naroda  užgati,  in  ministerstvo  ogersko  na  svojo  roko  spraviti. 
Dunajske  vlade  ni  bila  volja,  da  odstopi  Ogerskej  upravljanje  vojne  in  der- 
žavnih  dohodkov,  zategadelj  ni  poterdila  od  Batthianyi-a  predloženih  ministrov 
ogerskih.  To  pa  je  na  Ogerskem  vse  po  koncu  spravilo;  Batthianji  je  hotel 
svoje  zvanje  odložiti,  pa  nadvojvoda  palatin  je  pomiril  razburjene  duhove, 
in  obljubil,  da  se  hoče  on  na  Dunaju  potegniti  za  ogerske  zadeve  in  prava. 
Tudi  v Pešti  je  bilo  vse  po  koncu,  rudeče  zastave  so  se  razobešale,  in  viharni 
„eljeni“  na  republiko  so  se  razlegali  po  mestu.  Dunajski  kabinet  se  je  sedaj 
v drugo  udal  madjarskemu  pritisku , in  sam  cesar  je  šel  na  Ogersko , da  je 
kot  kralj  Ferdinand  V.  zbor  sklenil  dne  11.  apr.  1848.  L,  pri  kterej  priliki 
je  poterdil  postavo 'o  vmeščenju  ogerskega  ministerstva.  V tem  ministerstvu 
so  sedeli  naslednji  možje:  Jarnej  Szemere  za  notranja  opravila;  knez  Pavel 
Esterhazj  za  zunanja  opravila;  Ludovik  Košut  za  tinance;  Franc  Deak  za 
pravosodje;  Lazar  Messaros  za  vojno;  baron  Jos.  Eotvos  za  nauk  in  bogo- 
častje;  grof  Štefan  Szechenji  za  komunikacijo;  Gabriel  Klauzal  za  kupčij stvo 
in  kmetijstvo;  in  ministerski  načelnik  grof  L.  Batthianji  brez  pravega 
opravilstva. 

Dne  14.  apr.  1848.  1.  je  došlo  ministerstvo  v Buda -Pešto,  in  ogerska 
dvo-rna  pisarna  je  bila  pri  priči  odstranjena.  Pod  palatinovim  predsedstvom 
je  vsak  dan  bilo  ministersko  posvetovanje,  da  bi  se  zadeve  deželne  vredile. 
Pa  ljudstvo  ni  imelo  pravega  zaumena  o novej  svobodi,  in  jelo  je  čez  ojnice 
stopati.  Kmetje  so  si  lastili  vinograde,  polje  in  gozde  graščinske,  češ,  to  je 
sedaj  vse  naše.  Ministerstvu  je  jelo  bolj  in  bolj  prigrevati,  kaj  bode  početi  z 
?ieukim  ljudstvom,  ki  silo  dela;  verh  tega  so  mu  presedale  tudi  finančne  zadeye, 

Kralj  je  zahteval  od  Ogerske,  da  mora  prevzeti  74  deržavnega  dolga,  t.  j. 
nekaj  nad  10  milijonov,  ali  Madjari  so  se  temu  zahtevanju  na  vso  no6  vpi- 
rali.  Na  vse  verh  je  Madjarom  zagrozila  nova  in  velika  nevarnost,  — gibanje 
med  nemadjarskimi  narodi  ogerske  krone,  v Banatu,  na  Hervaškem,  na  Sed- 
mograškem  in  v vojaškej  granici.  Teh  nemadjarskih  narodov  nikakor  ni  bila 
volja,  da  se  uklone  oholosti  madjarskej,  kajti  tudi  oni  imajo  starih  pravic, 
kakor  uni.  Ministerstvo  ogersko  je  bilo  sestavljeno  iz  zgolj  Madjarov  in  mad- 
jaronov,  in  najhuji  med  njimi  je  bil  odpadnik  L.  Košut,  ki  je  javno  pokazoval 
svoje  strastno  sovraštvo  do  Slovanov. 

Že  1843.  L,  ko  je  zbor  sklenil , da  madjarski  jezik  mora  biti  uradni 
jezik  ogerske  krone,  oporekali  so  jako  živahno  hervaški  poslaniki,  da  nikakor 
ni  pravično,  da  madjarski  živelj  nemadjarskega  zatira.  In  ko  je  nek  Hervat 
latinski  govoriti  začel,  zagnali  so  Madjari  strašen  hrup,  vse  od  kraja  so  kričali 
in  oporekali,  in  celo  v zapisnik  niso  hoteli  sprejeti  latinskega  govora. 

Da  si  Slovani  ogerske  krone  obvarujejo  svojo  narodnost  in  odbijejo 
oholost  madjarsko,  začeli  so  se  zbirati  na  posvetovanje;  Serbi  v Karlovcu  in 
Hervati  v Zagrebu , Hervati  so  zahtevali , da  se  trojedina  kraljevina  v edno 
celoto  spoji,  in  Serbi  so  zahtevali,  da  se  vsi  oni  predeli  komitatov,  po  ka- 
terih serbski  narod  stanuje,  zlijejo  v eno  skupino.  Sedaj  je  ogersko  minister- 
stvo sprevidelo,  da  ta  reč  ne  bo  dala  z lepa  se  poravnati,  kajti  tega  si  je 
je  bilo  svesto,  da  Slovani  ne  bodo  žertvovali  svojih  prirojenih  pravic  Madjarom 
na  ljubo.  Eazpor  med  Madjari  in  Slovani  je  postal  silneji  od  dne  do  dne,  in  ker 
je  bilo  to  jako  po  godu  vladi  dunajskej,  začela  se  je  Slovanom  približevati, 
vzlasti  od  onega  dne,  ko  je  Košut  v zboru  požunskem  zahteval,  da  se  imajo 
ogerski  polki  iz  Italije  domu  poklicati,  kajti  zmage  avstrijske  na  Italijanskem 
bi  bile  le  na  škodo  ogerskej  svobodi  in  neodvisnosti.  Da  tega  in  takega  zah- 
tevanja Avstrija  ni  mogla  odobriti,  to  se  umeje  samo  ob  sebi,  vzlasti  pa, 
ker  so  bili  avstrijski  Slovani  gotovi,  da  rešijo  Avstrijo  propada.  Hervaški  ban 
Jelačič  je  tudi  kar  brez  ovinkov  izpovedal,  da  hoče  samo  cesarja  v Insbruku 
slušati,  nikdar  pa  ne  ogerskega  ministerstva  v Pešti. 

To  izjavo  je  cesarski  dvor  z veseljem  sprejel,  ter  dotično  stranko  pod- 
piral, s perva  bolj  skrivaje , pozneje  čedalje  očitneje.  In  Madjari,  ki  so  za 
terdno  se  nadejali,  da  samostojnost  Ogerske  je  že  dognana  reč,  sprevideli  so 
sedaj,  da  pri  teh  in  takih  okolnostih  se  ne  bodo  obderžali  in  nemadjarskih 
narodov  sebi  pokorili,  razen  z orožano  silo,  in  zato  je  dne  17.  maja  ministerstvo 
izjavilo,  da  se  mora  ustrojiti  mobilna  garda.  To  izjavo  so  Madjari  z vshit- 
jenjem  sprejeli  in  odobrili.  Dne  5.  jul.  1848.  1.  se  je  zopet  sešel  ogerski  zbor, 
ki  ga  je  v kraljevem  imenu  nadvojvoda  Štefan  odperl.  Košut  je  zahteval 
200.000  mož  in  42  milijonov  gld.  denarja,  da  se  more  na  vso  moč  primeržen 
upor  jugoslovanski  zadušiti.  „Damo  jih!“  zaklical  je  poslanik  Njari.  Košut 
je  ukazal  postaviti  nemudoma  banknotno  tiskarno,  in  izdajati  po  goldinarske 
in  po  dvagoldinarske  bankovce.  Ali  koj  se  je  oglasil  avstrijski  finančni  minister 
Kraus,  in  prepovedal  ogerske  bankovce  takraj  Litave;  pa  Košut  nasproti  je 
prepovedal  avstrijske  po  goldinarske  in  dva  goldinarske  bankovce  unkraj  Litave. 

' Tudi  je  Košut  v honvedskej  opravi,  s sabljo  ob  bedru  in  narodno 
zastavo  v roki  avgusta  meseca  prepotoval  vso  Ogersko  unemajoč  Madjare 
na  boj. 

Da  kralja  pregovore  in  na  energično  postopanje  proti  Serbo-Hervatom 
pripravijo,  šla  je  madjarska  deputacija  dne  5.  sept.  pod  načelništvom  Paz- 
mandv-a  na  Dunaj  prosit,  da  se  ogerski  polki  domu  pokličejo,  da  tako  morejo 
proti  upornikom  bojevati,  ter  da  se  dvor  v Pesto  preseli,  da  tako  kralj  s svojo 
osebno  navzočnostjo  politiko  ogerske  vlade  pozakoniti.  V 60  kočijah  se  je  od- 
peljalo 120  poslanikov  v Schonbrunn  k zaslišanju;  pa  niso  bili  zaslišani,  in 
zato  so  se  nemudoma  povernili  na  parnik,  da  se  berzo  odpeljajo  vBuda-Pešto. 
Kljubovaje  so  nekateri  poteknili  rudečih  peres  za  klobuke,  in  na  parniku  so 
razvili  rudečo  zastavo.  Eavno  ta  dan  je  prinesla  „Agramer  Zeitung“  cesarsko 
pismo,  da  so  banu  Jelačiču,  kterega  so  bili  ali  vsled  svoje  slabosti  in  krat- 
kovidnosti, ali  vsled  svoje  zvijačnosti  odstavili,  povernjena  njegova  zvanja. 

(Dalje  prihodnjič.) 

Jolažba  v nadlogi. 

Žalostni  dnevi  so  prišli  sestrama.  Gosti  oblaki  so  se  vzdigali  že  davno 
na  nebu  njune  mladosti,  in  nikoli  ni  se  jima  hotlo  razjasniti.  Nebo  je 
bilo  tako  temno,  kakor  je  bilo  prazno  vsega  veselja  v njunih  persih;  njuna 
serca  tak6  pusta,  kakor  je  travnik  pust  o veliki  suši. 

„0h!  spregovori  ena  sestra,  kako  veselo  šumljajo  sreberni  valovi  tihega 
potoka,  in  urno  hitijo  proti  svojemu  cilju!  moji  dnevi  pak  tako  žalostno 
teko , in  ne  jemljejo  seboj  moje  otožnosti ; moj  cilj  kaže  se  mojim  očem 
nedosegljiv !“  — In  skeleče  solze  vternejo  se  ji  in  padejo  v sreberne  valove 
prijaznega  potoka;  globoko  vzdihne  in  v tihem  ponočnem  zraku  nje  zdihljej 
počasi  umira. 

— Kaj  delajo  sedaj  naš  očka?  vpraša  druga  sestra  s tresočim  glasom, 
in  solzice  se  ji  vlijejo  po  bledem  obrazu. 

Tako  stojite  v globoko  žalost  vtopljeni  sestri  na  oknu,  in  si  tolažbo 
iščete  v solzah.  Solnce  je  še  malo  minut  poprej  v veličastni  svetlobi  žarilo 
se  na  golih  verhovih  visokih  planin , sedaj  je  na  enkrat  zginilo , in  ž njim 
sta  zginila  zlati  odsvet  na  potokovih  valovih  in  večerna  zarja,  ki  je  robove 
peči  v škerlat  oblačila. 

Tako  zgine  vsaka  slava,  vsaka  čast,  tako  zgine  tudi  vse  veselje  tega 
življenja. 

V sveti  tihoti  vstaja  sedaj  vedno  veličastneje  bleda  luna , in  v njenih 
srebernih  žarih  sveti  se  tisoč  solzic,  za  ktere  veliki  svet  nič  ne  ve.  Solze  so 
dar  nebeški,  zato  da  se  ž njimi  naša  žalost  ali  v veselje  raztopi,  ali  pa  nas 
vnovič  v otožnosti  okrepi,  da  ne  obnemoremo. 

Solze  so  zadnji  dar  ljubezni  naše,  in  kadar  že  nič  druzega  ne  moremo 
dati  svojim  ljubljencem,  posvečujemo  jim  svoje  solze.  In  ker  sestri  druzega 


niste  imele,  v znamnje  svoje  ljubezni  ste  posvečevale  svoje  solze  očetu,  ki  je 
bil  sicer  oddaljen  od  njii,  in  vendar  tudi  blizo. 

Pusti,  naj  solze  obilno  tečejo;  saj  kedar  jih  človek  za  druge  preliva, 
žabi  sam  nd-se  in  na  svojo  nadlogo. 

Ali,  draga  otroka,  <kje  je  vaju  mamika? 

Tam  le  sedi  tiho  v svoji  sobici,  vsa  zamišljena.  Globoka  žalost  ji  persi 
napolnuje.  Tisoč  skerbi,  tisoč  nadlog  počiva  na  nje  slabih  ramah.  Pokoja  ne 
poznd  ne  mirii;  terpeča  mati  nima  veselja  v svojem  življenji. 

Terpeča  mati?!  Ktera  mati  ne  terpi?  življenje  vsake  matere  je  neraz- 
vezljivo  združeno  s terpljenjem  in  žalostjo,  ki  jo  veže  na  ljubljence,  in  vendar 
je  vsredi  vseh  nadlog  ena,  edina  mati,  ktere  nobena  druga  umerljiva  stvar 
nadomestiti  ne  more. 

In  med  terpljenjem  je  nekaj,  kar  ji  v njenemu  spolu  lastni  slabosti 
moči  daja,  in  to  je  — ljubezen. 

Ko  vidiš  mater,  ki  cele  dolge  noči  zraven  postelje  bolnega  otroka  bedi, 
na  vsako  dihanje  pazi,  vsak  tripljej  njegove  žile  posluša:  rudečica,  ki  barva 
bledo  obličje  bolnega  otroka,  daja  ji  novo  moč  — k novemu  terpljenju.  To 
je  osoda  vsake  matere! 

Ali  dans  je  god  dobre  mamike,  kako  je  to,  da  so  serca  vendar  otožna, 
in  da  v očeh  igrajo  obilne  solze?  Naka!  ne  jokajti  več!  raje  hitite  k svoji 
dobri  mamiki  in  voščite  ji,  kar  le  čisto  otroško  serce  želeti  more  svoji  dobri 
materi.  Ali  morebiti  je  žalost  vdušila  vama  besede,  da  ji  ne  morete?  Saj 
sercu  ni  treba  dosti,  da  čuti  svojo  osodo ! Iz  vajinih  oči  bode  brala,  kaj  ji 
dobra  otroka  voščita,  in  v solzah,  ki  obilno  tečejo  iz  vajinih  oči,  videla  bode 
zalogo  tiste  ljubezni,  ktero  ji  namesti  očeta  posvečujeta. 

Pusti,  naj  solze  obilno  tečejo;  saj  kedar  jih  človek  za  druge  preliva, 
žabi  sam  n^-se  in  na  svojo  nadlogo. 

Tedaj  ga  ni  veselja  na  svetu,  da  bi  mu  ne  bile  pridružene  solze  in  žalost; 
ni  ga  serca,  da  bi  ne  čutilo  žalosti  in  tuge! 

Tako  je  bilo  tudi  tukaj. 

Sestri  ste  bile  v pervi  svoji  mladosti,  in  kako  prazno  veselja  je  bilo 
njuno  življenje,  kako  je  kervavelo  njuno  serce!  Ali  naka!  One  ste  našle  tudi 
tolažbo  v svoji  žalosti,  našle  ste  balzam  za  svoje  kervaveče  serce  v svetem 
križi.  Ondi  pred  Jezusovim  križem  videl  sem  nedolžni  stvari  klečati  in  goreče 
moliti.  Očka  so  bili  daleč  proč,  mamika  so  žalovali,  nič  več  niste  mogle  zve- 
deti, kaj  se  v daljavi  godi : tedaj  ste  iskale  in  našle  tolažbo  za  svojo  žalost 
pri  Jezusu! 

Le  zimajni  videz  je  to,  kar  moremo  videti  in  poznati!  In  kedar  vidimo 
na  tem  svetu  mnogokrat  pobožne  — sestre  — jokati  in  solze  prelivati,  briše 
nevidljiva  roka  solze  na  njihovih  bledih  obrazih.  Vidimo  sicer  pobožne  vz- 
dihati  pod  jarmom  zatajevanja  in  nadlog;  ne  vidimo  pa  tiste  nebeške  milosti, 
ki  jim  ta  jarm  polajšuje  in  slajša.  Njihovo  življenje  dozdeva  se  nam  brez 
veselja  in  žalostno,  ker  ne  moremo  videti  mirnega  in  jasnega  neba  v njih 
sercih.  Podobni  so  skrinji  zaveze  v puščavi,  ki  je  bila  od  zunaj  s kožo  po- 


krita,  ter  ni  kazala  nobene  lepote,  nobenega  blišča,  od  znotraj  pa  je  bila  iz 
čistega  zlata. 

Oh,  ko  bi  mogli  videti  pobožnim  v serce,  v kterem  prebiva  gospod  Bog, 
koliko  čuda  bi  videlo  naše  oko!  Videli  bi,  kako  neprenehoma  k Bogu  pošiljajo 
svoje  molitve;  čudili  bi  se  tistemu  svetemu  ognju,  ki  brez  nehanja  gori  na 
altarji  njihovega  serca;  videli  bi  na  zadnje,  da  Gospod  v tem  svetišči  prebiva! 

Zares,  terpljenje  je  delež  izvoljenih  na  tem  svetu;  ali  tolažba  v njih 
žalosti  je  Jezus! 

V resnici,  kedar  Gospod  h svojega  sedeža  v nebesih  na  ta  svet  gleda, 
ne  more  videti  nič  častitljivšega,  nič  veličastnejšega,  kakor  krepostno  dušo  in 
čisto  serce ! Ne  vidi  nič  plemenitejšega,  kakor  skrivši  terpečo  krepost ! Bogu 
samemu  živi  krepost  skrita  pred  očmi  umerljivih.  In  kedar  okoli  nje  vse 
molči,  kedar  je  nebo  temno  oblačno  in  zemlja  je  pusta,  njeni  vidokrog  je 
vendar  jasen,  na  njenem  nebu  vendar  zvezde  migljajo,  in  njeno  serce  je 
mirno.  Mirno  tečejo  ji  ure  življenja,  in  nadepolua  bliža  se  cilju  tega  življenja, 
kjer  tisoč  vitezov  tega  sveta  v strašen  obup  popadajo ! . . . 

Terpljenje  je  delež  izvoljenih  na  lem  svetu;  ali  tolažba  v njih  žalosti 
je  Jezus.  St.  K. 

Družba  sv.  IViohora. 

Kazpošiljatev  družbinih  knjig  se  je  danes  pričela  in  bodo  čč.  gg.  druž- 
beniki knjige  prejeli  po  versti,  kakor  so  škofije  tiskane  v „Koledarjii“. 

Ker  smo  število  družnikov  v zadnjem  listu  naznanili,  ostaja  nam  poročati 
o računu  in  nekterih  točkah  ki  so  važne  za  prihodnje  leto  1879. 

Družba  sv.  Mohora  je  imela,  od  1.  avgusta  1877  do  1.  avgusta  1878 
25.755  gld.  62  kr.  dohodkov  in  25.752  gld.  94  kr.  stroškov.  Matici  je  priraslo 
166  gld.  v gotovini. 

Za  prihodnje  leto  1879  razpisuje  družbin  odbor  sledeča 

Družbina  darila: 

a)  Sto  in  štirideset  gold.  za  štiri  krajše  izvirne  povesti,  vsaki  po 
35  gold.,  v obsegu  vsaj  72  tiskane  pole  in 

b)  Sto  in  štirideset  gold.  za  štiri  podučne  spise  raznega  zapopadka, 
vsakemu  po  35  gold.,  v obsegu  V2  tiskane  pole. 

Najbolje  ustrezajo  družbinemu  namenu:  razprave  o narodnem  gospodarstvu, 
poduki  iz  pravoslovja,  naravoslovja  in  zdravilstva,  čertice  iz  cerkvene  ali  po- 
svetne zgodovine,  potopisi,  životopisi  slavnih  mož  itd.  Tudi  primerne  pesmi 
in  spise  pošteno -šaljivega  zapopadka  bode  odbor  z veseljem  sprejel. 

Pisatelje  pa,  kteri  za  družbo  pišejo,  prosimo,  naj  ne  zabij  o,  da  njihovih 
spisov  ne  bere  le  peščica  bralcev,  temveč  več  nego  25.000  udov  jih  prebira; 
izmed  bravcev  pa  pripada  ogromna  večina  priprostemu  ljudstvu,  zato  spisi 
nikdar  naj  ne  bojo  previsoki  ali  preučeno  osnovani  in  sestavljeni.  Ložej 
so  priprostemu  človeku  umljivi,  prej  ga  bodo  podučili  in  mu  blažili  um  in  serce. 

Hokopisi  naj  se  družbinemu  tajniku  pošljejo  do  1.  majnika  18*3^9  brez 
podpisanega  imena,  ktero  naj  se  priloži  v zapečatenem  listu.  — Prisojena 
darila  bodo  izplačana  na  god  sv.  Mohora  dne  12.  julija  1879. 

Namenjene  so  pa  družnikom  prihodnje  leto  1879  sledeče  knjige: 

1.  9, Slovenski  Gofftne‘‘  — to  je  razlaganje  sv.  meše,  beril  in 
evangelj  ob  nedeljah  in  vseh  praznikih  cerkvenega  leta  s primernimi  keršan- 
skimi  nauki.  II.  snopič.  Ureduje  L.  Ferčnik,  dekan  v Žabnicah. 

2.  ^Šmarnice  presv.  Jezusovega  Serca‘‘.  Navod,  kako  Jezu- 
sovo presveto  Serce  čestiti  in  njegove  čednosti  posnemati  oziroma  na  Našo 
ljubo  Gospo  Jezusovega  Serca.  Spisuje  slavnoznani  pisatelj  č.  g.  Janez  Volčič, 
župnik  v Šmarjeti.  Premišljevanja  so  razdeljena  na  vsak  den  meseca  maj- 
nika, z vsakim  premišljevanjem  se  ujema  posebna  molitev  in  izgled.  Tako 
uravnana  knjiga  bode  služila  za  duhovne  vaje  v cerkvi,  pa  tudi  v premišlje- 
vanje domš,.  Obsegala  bode  v obliki  „Nebeške  hrane“  kacih  25 — 27  pol. 

3.  in  4.  ,9Spisovnik za Slovence‘‘. Sestavil  Andrej  Praprotnik, 

nadučitelj  in  ravnatelj  I.  mestne  šole  v Ljubljani.  Po  kazalu  bode  „Spisovnik“ 
obsegal ; „V  v o d ; Kako  prav  in  dobro  pisati.  — Pervi  del.  Listi  in  opravilna 

pisma  — Splošna  vodila.  — Zgledi  raznih  listov.  — Sporočilni  listi.  — Prosilni  listi.  — Zah- 
valni listi.  — Voščilni  listi.  — Milovalni  listi.  — Povabilni  listi.  — Posvetovalni  listi.  — 
Opominjevalni  listi.  — Izgovarjalni  listi.  — Odgovorni  listi.  — Razni  Usti.  — Listnice.  — 
Prošnje.  — Spričala  in  poterdila.  — Razna  javna  naznanila.  — Razna  naznanila.  — Grobni 
napisi.  — Drugi  del.  Gospodarsko,  obertnijsko,  opravno  in  tergovsko  zapisovanje.  — Občenje. 
(Pošiljanje  po  vozni  pošti,  naznanila  po  telegrafu,  vožnja  po  železnici;  denarji,  mera  in 
vaga,  deržavna  pisma,  banke,  loterija.)  — Tretji  del.  Medsebna  pisma.  — Pogodbe.  — 
Dolžna  pisma.  — Poroška  pisma.  — Prepustna  pisma  — Tergovinstvo  in  menjice.  r-  Po- 
slednja sporočila.  — Varstvo  in  skerbstvo.  — Zemljiščine  stvari.  — Četerti  del.  Razna 
sodnijska  opravila.  — Porote.  — Notarji  in  njih  opravila.  — Peti  del.  Občinske  stvari,  župo- 
vanje.  — Dačne  stvari.  — Vojna  postava.  — Kolek. 

Že  iz  kazala  se  razvidi,  da  bode  knjiga  zel6  obširna,  obsegala  bode  naj- 
manje  26 — 28  pol  v Koledarjev!  obliki;  zato  nadomesti  „Spisovnik“  dve 
drugi  družbini  knjigi. 

5.  990bčna  zgodo vina^^.  Spisuje  gosp.  profesor  Josip  Stare. 
VI.  snopič  konča  nemško  zgodovino  srednjega  veka  in  pripoveduje  zgodbe 
Francozov  in  Angležev  do  konca  srednjega  veka. 

6.  9, Koledar  za  leto  1880‘‘  z raznoverstnim  podučnimin  zabavnim 
berilom. 


Duhovske  spremembe  v Kerški  škofiji. 

Preč.  gosp.  Ehrlich  Ant.,  mestni  fajmošter  v Strassburgu,  je  postal  korar  stolne 
cerkve,  dekan  in  fajmošter  pri  sv.  Hemi.  — Preč.  g.  korar  Rauscher  Jan.,  prošt  in  dekan, 
se  je  od  sv.  Heme  preselil  za  fajmoštra  stolne  cerkve  v Celovec.  — Pare  so  dobili  čč.  gg. : 
Richter  Ant.,  zakristan  in  kaplan  pri  glavni  fari  v Celovcu,  faro  Sokolovo;  Gross  Juri, 
fajmošter  v Nemškem  Grebinji,  faro  Glanhofen;  Riedl  Jož.,  kaplan  v Šmarji,  faro  na  Komu 
in  Kristjniak  And.,  provizor  v Št.  Jakobu  v Lesah,  ondotno  faro.  — Prestavljeni  so  čč. 
gg.  kaplani:  Kanal  Jož.  iz  nemške  Kaplje  za  oskerbov.  kaplana  v Meiselding;  Wipfler 
Ig.  iz  Ettendorfa  v Roje  in  Sirnik  Jan.  iz  Tetga  v Požarnico.  — Kot  kaplani  nastopijo 
pastirsko  službo  gg.  bogoslovci:  Inanger  Jan.  v Ettendorfu;  H a in  Jož.  v nemški  ^plji; 
Klemenčič  Ant.  v Šmarji  in  Robas  Nace  St.  Martnu  nad  Belakom.  — C.  g.  Ažman 
fajmošter  v malem  Št.  Vidu,  je  stopil  v stalni  pokoj. 

Jzd^aklj  in  odgovorni  vrednik:  J,  Golč.  — Tiskarnica  družbe  sv.  Mohora  v Celovcu. 


Kratkočasen  in  podučen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  9t  v Oelovcvi  LotO  X. 


Z^i  dobro,  da  dobro  končaš. 

(Spisal  Št.  K.) 

„Čas  bo  že,  mislim,  da  fanta  kam  daste,  da  bo  tudi  on  kaj  služil,  ali 
ni  res  boter  Tako  je  Peter  Mehar  Janezu  Lesjaku  govoril  in  dolgo  gledal 
pridnega  fantiča,  ki  je  ravno  svojemu  očetu  v delalnico  zajterk  prinesel,  pa 
svoje  knjige  pod  pazho  vzel  in  v šolo  šel. 

„„Jaz  mislim““,  odgovori  oni  nasmehljaje  se,  „,,da  si  je  že  začel  svoj 
kruh  služiti.  ““ 

„Kaj  pravite,  boter?  Jaz  menim,  da  malega  Matevžeka  pač  pridno  v 
šolo  pošiljate. “ 

„„Se  ve  da!  ali  prepričan  sem,  da  se  človek  v šoli  toliko  dobrih  reči 
nauči,  ki  mu  utegnejo  o svojem  času  prav  dobro  priti. ““ 

„To  ni  nemogoče,  boter  moj!  ali  jaz  mislim,  da  je  bolji  danes  živ 
vrabec,  kakor  jutre  kljunač;  in  raje  vidim,  da  mi  moj  sin  vsaki  dan  en  par 
desetic  zasluži,  ko  mi  je  denarja  treba,  in  mi  prav  za  potrebo  pride,  kakor 
pa  da  en  par  goldinarjev  ne  vem  kdaj.  Saj  Bog  ve,  ali  bomo  tako  dolgo 
živeli,  da  postane  sin  sposoben  nam  kaj  v kuhinjo  donašati.“ 

„„Ali  verujete,  boter  Peter!  da  kdor  ima  otroke,  je  dolžan  skerbeti 
zanje  tako,  kakor  sam  za-se?““ 

„Gotovo  verujem, “ odverne  Mehar;  „meni  ne  more  nobeden  oponašati, 
da  nisem  za  svoje  otroke  storil  vsega,  kar  je  bilo  v moji  moči;  samo  to 
pravim,  da  nočem,  da  bi  moji  otroci  pohajali.  Zmerom  le  knjige  prebirati, 
in  hlače  po  šolskih  klopeh  tergati,  malokrat  kaj  dobrega  prinese.  Tako  mislim 
jaz.  Bolje  je,  da  otroci  delajo  z rokami,  kakor  z glavo. “ 

„„Ako  pa  je  mogoče,  da  delajo  z glavo,  in  z rokami  ?““ 

„To  bi  bilo  pač  kaj ; ali  to  se  prigodi  malokrat.  Med  deseterimi  jih  je 
devet,  kteri  vedno  knjige  prebirajo  in  radi  v šolo  hodijo,  da  igro  bolj  lju- 
bijo kakor  delo.“ 

„„Od  tega  jaz  ne  govorim, ““  pravi  Janez  Lesjak,  „„kaj  otroci  bolj  lju- 
bijo, ampak  od  tega,  kaj  jim  več  koristi.  Verujte  mi,  boter!  učenje  ni  tako 

lahko,  tildi  ni  tako  prijetno,  da  bi  se  ga  otrok  sam  rad  poprijel  in  se  ž njim 
kratkočasil.  Najde  se  sicer  kak  otrok  med  tolikimi , da  sam  iz  svoje  lastne 
volje  po  liku  hrepeni;  saj  se  najde  kaksenkrat  tudi  tak  otrok,  da  gloda  raje 
suh  kruh,  kakor  pa  da  bi  dobro  polivko  srebal ; toda,  verujte  mi,  boter ! to 
ni  pravilo,  ampak  le  izjema.  Navadno  začenja  še  le  dvanajst  ali  trinajstletni 
deček  spoznavati,  kako  dobro  je,  in  kako  koristno,  da  se  človek  navadi  dobro 
pisati,  brati,  rajtati  * itd. ; kar  pa  se  ne  da  brez  truda  doseči.  To  je  ravno 
tako,  kakor  kedar  človek  o gosti  megli  na  visoko  goro  pleza;  on  tako  rekoč 
na  ti  poti  nič  ne  vidi ; vendar  pa  naprej  stopa,  se  trudi  in  poti,  toda  le  na- 
preduje. Na  zadnje  dospe  do  verha.  Zdaj  solnce  veličastno  vstane;  megla  se 
razkadi  in  on  vidi  doli  pod  selioj  lepo  romantično  ravan  se  razprostirati : 
vidi  mične  zelene  travnike,  pripogibajoče  se  rumeno  klasovje  na  polji,  s sad- 
jem obloženo  drevje,  čedne  hiše,  lepo  vredjene  verte.  Še  le  tu  vidi  in  spozna, 
da  je  prišel  v lepo,  čedno  vasico.  Ali  ne  bo  ta  človek  z vse  drugimi  mislimi 
z gore  doli  šel,  kakor  je  poprej  gori  šel?  Gotovo.  Tako  je,  bi  skoraj  rekel, 
tudi  s podučevanjem  mladine.  Dokler  otrok  ne  spozna,  da  je  uk  prijeten  in 
koristen,  ne  more  se  od  njega  pričakovati,  da  se  z veseljem  uči;  ko  pa  za- 
čenja spoznavati,  da  utegne  njegov  trud  v prihodnje  mu  kaj  koristiti,  se 
poprijema  z veseljem  uka;  on  si  predstavlja  to,  kar  mu  bo  povernilo  nje- 
govo prizadevanje;  ko  spozna,  da  postane  tako  veliko  bolji  rokodelec,  bolji 
umetnik,  koristniši  ud  človeške  družbe,  bolji  in  srečniši  človek,  kakor  so  tisti, 
ki  se  niso  učili;  takrat  se  mladeneč  sam  navdušuje  ter  hodi  z večim  veseljem 
in  pridniše  v šolo.  Jaz  že  tako  mislim,  da  kedar  zamorejo  stariši  svojega 
otroka  v šolo  pošiljati,  je  škoda  velika,  ravno  takrat  ga  iz  šole  vzeti,  kedar 
začenja  spoznavati  korist  učenja  in  upanje  daje,  da  bo  vedel  dobro  porabiti, 
česar  se  nauči. 

„Yi  govorite  dobro, “ odgovori  Mehar,  „ali , ko  je  treba  vsaki  dan  več 
lačnih  želodcev  našito  vati  in  se  skoraj  ne  ve , s čim , tedaj  se  ne  morejo 
otroci  pustiti,  da  brez  dela  ostanejo  in  pohajajo;  tu  je  treba,  da  tudi  oni  za 
časa  kaj  zaslužijo. “ 

„„Prav,  ali  mi  ne  smemo  na  njih  še  šibke  rame  staviti  težkih  bremen, 
kterih  ne  morejo  nesti,  da  jih  ne  polomimo““,  odgovori  Janez  Lesjak.  „„Jaz 
imam  za  gotovo,  da  imamo  v današnjih  dneh  toliko  malopridnih  otrok  za  to, 
ker  je  prezgodaj  stavimo  v nevarnost,  svojo  priprostost  in  nedolžnost  zgubiti, 
predno  imajo  še  dovolj  dušne  moči  skušnjavam  zoperstati.  Da  zastran  malih 
stroškov,  kterih  se  ogibamo,  naši  otroci  malopridni  postanejo,  menim,  je 
dokaj  slabo  ravnanje,  in  nam  ne  more  ne  na  tem,  ne  na  onem  svetu  koristiti. ““ 

„Ubogi,  siromašni  človek  mora  storiti  to,  kar  more,  a ne,  kar  želi,“ 
odgovori  Mehar. 

„„To  je  tak  izgovor,““  odveriie  Lesjak,  „„kakoršnih  nam  za  nobeno 

* Sploh  pišejo  naši  mlajši  zdaj  račun  iti  namesto  vsem  navadnega  rajtati,  češ  da  to 
poslednje  je  nemško  raiten.  Ali  pa  ni  račun  od  latinskega  ratio  izpeljano?  Govorimo  in 
pišemo  obrajtati,  po  raj  ta  ti,  in  tako  več  enakih  besed,  zakaj  ne  smem  pisati  in  govo- 
riti rajtati?  . Pl®* 


reč  nikoli  ne  manjka.  Ljubi  moj,  kdor  želi  doseči  svoj  cilj,  svoj  namen,  mora 
tildi  sredstev  se  poprijeti,  ktera  so  za  to  potrebna;  in  ako  bi  si  prizadevali 
prevdarjati,  kaj  je  bolje  za  prihodnost  naših  otrok,  in  kaj  je  zdaj  nam  ko- 
ristno, tedaj  bi  gotovo  bolj  pametno  ravnali.  Ali  niste  nikoli  slisali,  boter! 
pregovora,  ki  pravi,  da  vsaka  palica  ima  dva  konca,  in  da  pametni  človek 
palico  prime  za  bolj  pripravni  konec?  Meni  se  zdi,  da  se  da  na  predmet 
najinega  pogovora  ta  pregovor  oberniti.  Ne  tajim,  da  kedar  je  treba  plačevati 
hišnino  ali  pa  davke,  kedar  je  treba  ženi  in  otrokom  obleko  in  olinvalo  na- 
praviti, takrat  se  mi  dobro  zdi,  ako  mi  sin  v saboto  zvečer  en  par  goldinarjev 
domu  prinese.  To  bi  rekel  jaz  en  konec  palice,  vi  boter,  ako  se  vam  tako 
prav  zdi , primite  palico  za  ta  konec.  Pa  postavimo , da  moj  sin  v mestu 
pomaga  časnike  okoli  po  hišah  nositi,  da  se  pri  tem  opravilu  soznani  z ma- 
lovrednimi uličnimi  paglavci,  od  kterih  se  navadi  lagati,  goljfati  in  vsako- 
verstnih  hudobij ; ali  dam  sina  v službo  h kakemu  gospodarju,  da  se  ondi 
od  druzih  služabnikov  navadi  preklinjati,  pa  igrati:  recite  mi  odkritoserčno, 
boter!  ali  zamore  tistih  revnih  par  goldinarjev,  ktere  sin  zasluži,  nadomestiti 
veliko  zgubo  na  duši,  ki  jo  terpi  sin  s tem,  da  se  hudobije  navzame?  — 
Ali  ni  bolj  pametno,  pustiti  tisti  majhen  dobiček,  da  naše  otroke  doma  ob- 
deržimo,  in  je  tako  odgojimo,  da  vse  svoje  življenje  steze  pravice  in  poštenosti 
ne  zapustijo?  In  to  je  drugi  konec  palice,  kterega  vi  boter,  kakor  se  zdi,  ne 
marate  prijeti,  ali,  kakor  jaz  mislim,  je  vendar  bolji  in  pripravniši.‘^“ 

„Ali  za  to  vendar  ne  morete  porok  biti,  boter!  da  bo  kaj  prida  otrok, 
in  da  se  ne  spridi,  odgojite  ga  že  kakor  hočete,  ali  pošiljajte  ga  v šolo  tako 
dolgo,  kakor  vam  je  ljubo !“ 

(Konec  prihodnjič.) 

Aleksander  Ivan  knez  Potemkin, 

ruski  carski  maršal. 

(Životopisna  čertica;  po  virih  spisal  Jos.  Cimperman.) 

(Dalje.) 

Ako  niso  kneza  odvračali  drugi  važni  opravki,  je  po  tem  s svojim  dvornim 
kavalirjem  igral,  a redko  kedaj  za  novce,  ampak  navadno  za  draga  kamenca. 
Igrala  sta  tako  tiho,  kakor  da  ni  nikogar  v sobi,  kajti  kavalir,  seznanjen  s 
knezovo  natvoro,  ni  nikdar  izpregovoril,  razven,  kedar  je  bilo  treba  pri  igri, 
ali,  kedar  je  knez  sam  dal  povod  za  to.  Na  mizi,  kjer  sta  igrala,  sta  morala 
vedno  biti  pripravljena  papir  in  svinčnik;  tudi  pri  igri  je  namreč  knez  imel 
navado  zapisavati  svoje  misli.  Bubov,  poznajoč  kneza,  je  stal  pri  takih  prilikah 
za  knezovim  stolom,  in  kedar  je  knez  odrinil  papir,  ga  je  vzel  ter  oddal  na 
svoje  mesto.  Tu  je  še  omenjati  nekove  posebne  muhe  knezove.  Potemkin  ni 
bil  skop  in  ni  gledal  na  dobiček  ali  izgubo,  a necega  dne  je  bil  izvanredno  srečen 
in  je  dobil  od  kavalirja,  z njim  igrajočega,  mnogo  lepih  dragih  kamencev. 
Kavalir,  videč  se  nesrečnega  in  željan  zmanjšati  svojo  izgubo,  je  pozneje  dajal 

knezu  namestil  dobrih,  kainenca  manjše  vrednosti.  Knez  tega  ni  zapazil  do 
driizega  dne,  ko  je  dal  ceniti  svoj  dobiček  po  dvornem  dragotinarji.  Brez 
vsake  opombe  je  povabil  knez  za  tem  kavalirja  necega  zelo  merzlega  in  ne- 
prijaznega dne,  naj  se  pelje  z njim  na  izprevod.  Kočijažii  pa,  kateri  je  imel 

voziti  kavalirja,  je  ukazal,  naj  napravi  voz  tako,  da  se  na  pol  poti  odloči 

prednji  del  in  da  kavalirja,  navzlic  vsemu  klicanju,  pusti,  kjer  ostane.  Vse  se 

zgodi.  Knez,  sicer  vozeč  se,  to  pot  zajaše  konja,  in  ker  je  dež,  ki  je  bil  malo 

prej  začel  liti,  ponehal,  sesti  so  morali  vsi  spremljevalci  v odperte  vozove. 
Poleg  vsega  tega  je  bilo  odločeno,  daleč  se  peljati  po  širem  polji,  kjer  se  ni 
imelo  priti  nikamor  pod  streho.  Na  nebu  so  viseli  temni  oblači  in  nadejati 
se  je  bilo  zle  nevihte.  Jedva  so  prišli  do  namenjenega  kraja,  so  takoj 
kočijaži  obernili  vozove;  naš  kavalir,  kateremu  vštric  je  jezdil  knez,  je  bil 
zadnji  v versti  vozov.  Vračali  so  se  domov  in  na  pol  pota  zakriči  knez  ko- 
Čijažu,  kateri  je  imel  ravno  prepeljati  voz  skozi  globoko  mlako;  „Naprej!“ 
Kočijaž  požene  konje  s tako  silo,  da  v hipu  odleti  prednji  del  voza,  a 
kavalir  v zadnjem  delu  sedeč,  ostane,  ne  vedoč  za  kazen,  v mlaki.  Kakor  na- 
meček vsemu,  se  vlije  še  prej  nego  v četert  ure  silna  ploha  in  kavalirja  pre- 
moči do  kože.  Kad  ali  nerad,  moral  je  v najslabšem  vremenu  še  čez  jedno  uro 
daleč  peš  iti  do  doma  in  pri  oknu  grajskem  že  stoječi  knez,  smijoč  se,  ga 
pozdravi  „s  kop  uh  a,  s katerem  sta  se  zdaj  pobotala 

Za  večer  je  Potemkin  tudi  rad  zahajal  na  izprehod,  ali  včasi  na  lov 
i.  t.  d.  Potlej  je  šel  v gledališče  ali  v koncert,  a najrejše  je  ostajal  doma  v 
družbi  pri  igri  in  je  večerjal  svojimi  gosti. 

Razven  tega  vsakdanjega  redu,  po  katerem  se  je  ravnalo,  do  malih 
izjem,  ravno  tako  tedaj,  kedar  je  bival  Potemkin  v glavnem  mestu  ali  na 
svojih  graščinah,  je  knez  napravljal  čestokrat  tudi  bale  in  dragocene  veselice 
na  svojem  dvoru  ter  je  povabljal  nanje  veliko  množico  svojih  generalov  in 
oficirjev,  navzočne  tujce  in  sploh  imenitnejše  osobe  o obližji.  Potemkinu  je 
bilo  sicer  naj  večje  veselje,  opravljati  svoja  posla,  vendar,  ako  ni  bil  zlovoljen, 
poskerbel  je  rad  za  veselje  podložnikom  svojim.  Mnogokrat  je  dejal,  da  človek 
potrebuje  za  izpolnovanje  svojega  poziva  ravno  toliko  veselja,  kolikor  hrane, 
in  da  se  je  tu  posebno  ozirati  na  vojaka,  kateri,  izpostavljen  mnogim  nevar- 
nostim, najprej  izgubi  serčnost,  kajti  armada  slabovcev  ni  le  nesposobna  za 
izveršitev  večjih  namer,  temveč  je  tudi  zelo  sprejemljiva  za  razne  bolezni.  Po 
tem  blaženi  načelu  se  je  knez  ravnal,  in  ne  glede  na  stroške,  je  včasi  napravil 
svojim  vojakom  kako  veselico.  S tem  si  ni  pridobil  le  ljubezni  svojih  pod- 
ložnikov, temveč  jih  je  storil  voljne,  da  so  navzlic  vsem  težavam  se  junaško 
bojevali,  kar  bi  se  sicer  težko  bilo  zgodilo.  * 

* V sijajen  dokaz  temu  služi  oblega  Očakova,  ledar  so  Potemkinove  čete  novembra  in 
decembra  1.  1788  v najluijšem  mrazi,  brez  dovoljne  hrane  in  trepčave,  vse  to  siro- 
maštvo srečno  prebile.  Stanovali  so  vojaci  po  zimi  v samih  šatorih  in  pozemeljskih  dup- 
Ijinah,  dokler  se  ni  dal  ukaz  za  napad.  Potem  pa  jim  je  bilo  marširati  v oddaljena  zimska 
bivališča.  Tudi  sicer  je  armada  mnogokrat  prezimovala  v ostrogih.  Bi  li  bili  mogli  prenašati 
brezserčiii  vojaki  tale  težave  brez  vsakoršne  škode?  Gotove  ne! 

Kedar  je  gledal  knez  okrog  sebe  same  vesele  obraze,  bil  je  vesel  tudi  on, 
vendar  je  malokedaj  minila  takova  zabava  brez  vsakih  mnli  njegovih.  Pri 
takih  veselicah  so  morale  biti  navzoče  vselej  tudi  dame  njegove,  lepe  mlade 
stvarice,  katerim  se  je  zaradi  njih  ljubeznivosti  marsikedo  klanjal.  Potemkin, 
ako  je  zapazil,  da  je  kedaj  izmed  kavalirjev  kateri  preveč  se  sukal  v oljližji 
njegovih  žensk  in  so  ga  one  rade  sliišale,  je  postal  tako  zelo  serdit , da  je  damam 
takoj  raz  glav  stergal  vse  lepotičje  ter  jih  zapodil  iz  dvorane  in  navadno 
tudi  od  dvora.  In  kedar  se  je  pripetilo  kaj  tacega,  je  bila  končana  vsa  ve- 
selica, kajti  zapodil  je  ravno  tako  vse  goste  domov.  A jeza  njegova  ga  je  skoro 
minila,  in  potlej  mn  je  bilo  žal  zaradi  svoje  naglice.  Včasih  je  kar  naravnost 
poslal  za  razžaljencem ; da  je  prišel  zopet  pred-enj ; da,  katerikrat  je  celo 
klečeč  prosil  odpuščanja  ter  skoraj  jokajoč  se  kesal  zaradi  svoje  nevljudnosti. 

Slabosti  je  dakle  imel  ta  slavni  mož,  katere  so  marsikoga  iznenadejale, 
a molčati  se  ne  sme  o njih,  da  je  podoba  njegova  istinita.  Sploh  pa  se  je 
nam  spominjati  pri  obsojanji  značaja  genijalnih  mož  filozofičnega  reka : „Kjer 
je  mnogo  svetlobe,  je  tudi  mnogo  sence. “ 

Pri  izveršitvi  vseh  započetij  je  bil  knez  ravno  tako  nagel,  kakor  pre- 
mišljiv  in  resen  pri  sklepanji.  Nihče  ne  ve,  da  bi  knez  bil  kedaj  v vojnih  za- 
devah sklicaval  vojni  svet  ali  tudi  le  kaj  malega  prej  naznanjal  svoji  vladarici 
Poveljnik,  imajoč  neomejeno  oblast,  je  sklepal  vse  sam,  le  potrebne  posebnosti 
so  se  naznanjale  generalom.  Potemkin  tako  ni  hotel  samo  dvigati  svoje  lastne 
moči  čast,  temveč,  bilo  mu  je  do  tega,  poskušati,  kako  težko  je  tajnosti  kriti, 
ako  vedo  zanje  mnogi  ljudje. 

Tako  se  mu  je  bilo  moči  ogibati  nevarnostim  in  izdajstvu,  kar  vse  je 
obračal  lahko  sebi  v prid.  Poleg  tega  je  vedel  naš  vojskovodja,  da  so  mu 
mnogi  zavidljivi  zaradi  njegovih  junaških  dejanj  in  da  bi  mu  zatorej  radi  ško- 
dovali, kjer  in  kolikor  bi  se  dalo.  Skušal  je  odvračati  vsacega  svojih  ne- 
voščljivcev po  svoji  previdnosti  od  zločinov,  čegar  posledice  bi  bili  morali 
prenašati  tudi  nedolžniki;  in  ako  je  bila  nasprotnikom  prilika  vgodna,  staviti 
jim  je  nmel  overe!  Modra  njegova  vladarica  Katarina,  katero  so  izučile  mnoge 
izkiišinje,  kako  škodljiva  vtegne  biti  zavist  zaradi  knezovih  junaških  dejanj, 
je  brez  vseh  premislekov  in  v svarilo  drugim  posnemalcem  izročila  Potem- 
kinu vso  oblast  nad  podložniki  njegovimi. 

A kako  zelo  so  navzlic  temu  varstvu  carinje  obračali  njegovi  zavidljivci 
vse  sile  na  to,  da  bi  škodovali  knezu,  o tem  svedoči  dogodek  z nekovim  ge- 
neralom K — om,  pri  katerem  se  je  Potemkin  najmenj  nadejal  takove  duševne 
podlosti.  Dogodek  je  sam  ob  sebi  kočljiv,  zato,  naj  se  molči  o njem;  — ali 
istina  je,  da  je  K—  izgubil  -svoje  poveljništvo,  in  ravno  na  istem  mestu, 
kjer  mn  je  donesel  sel  Potemkinov  ukaz , da  je  odstavljen  od  svoje  časti, 
je  moral  ostati  do  knezove  smerti. 

Ravno  tako  je  bila  Potemkinu  skerb,  da  je  za  častiželjnost  vnemal 
ne  le  svoje  generale  in  oficirje,  temveč  tudi  nižje  vojaštvo.  Koliko  je 
dosegel  v tem  oziru  , dokazuje  naslednji  slučaj.  S u v a r o v , j eden 

ljubljencev  Potemkinovih*  in  kakor  on  vajen  vednih  premag,  je  prišel  s 
1500  svojih  Kozakov  proti  6000  turških  Tatarjev  pri  Kinhiirnu  v tepež.  Dva- 
krat so  ga  zavernili  serditi  sovražniki  in  Kozaki,  dolgo  junaško  se  boreči,  so 
se  spustili  naposled  v beg.  Suvarov,  ki  jim  nikakor  ni  mogel  zabraniti  te  malo- 
serčnosti  in  ki  bi  rajši  bil  umeri  pod  sovražnikovim  mečem , nego  izgubil 
zmago,  izpodbode  svojega  konja,  prejezdi  Kozake,  stopi  potlej  s konja,  sede 
na  zemlj  o in  zakriči  begunom : „Nev  redniki,  a ne  vojaci  slavne 
car  in  j e!  gledite,  jaz  tu  obsedim  inljubšemije,  damerazseče 
sovražnik  na  kosce,  nego  da  se  sramotno  vernem  v ostrog 
n az  a j 

To  napravi  tak  utis  na  Kozake,  da  vzkliknejo:  „KatarinaAleksovna, 
Potemkin  in  Suvarov!“  In  kakor  jednim  duhom  oserčeni , so  se  vsi 
obernili  ter  se  zbrali  okrog  svojega  pogumnega  poveljnika.  Suvarov  se  z njimi 
vnovič  verže  na  sovražnika,  vsega  zbeganega,  in  prej  nego  v dveh  urah  ga  je 
dobro  pobil  in  zapodil  v beg  ter  se  vernil  premagalec  v svoj  ostrog. 

Potemkin,  kateri  je  izvedel  to  junaško  vedenje  iz  poročila  Suvarova,  je 
pisal  premagalcu: 


* Suvarov,  deržavni  grof  in  ruski  general-lajtnaiit,  rodom  Rus,  je  bil  nizkega  stanu 
in  človek  majline  rasti.  V pervih  dveh  bojih  avstrijsko-ruske  vojske  proti  Turkom  je 
zapovedoval  četi,  katera  je  bila  pripravljena  za  skupne  operacije  pod  poveljništvom 
c.  kr.  avstrijskega  maršala  princa  Koburškega  in  ki  je  ležala  v Valahiji  in  pri  Mol- 
davi.  Ta  junak  se  je  po  samih  zaslugah  popel  od  najnižje  do  najvišje  stopinje.  Nje- 
gova nevstrašljivost  v nevarnosti  je  vsega  občudovanja  vredna  Kedar  se  je  imel  v boji 
pri  Fokšanu  pridružiti  svojimi  vojaki  princu  Koburškemu,  ukaže  med  potom,  da  se 
četa  ustavi  pri  nekem  ribnjaku  in  nekoliko  vojakov  ga  mora  obstopiti.  Suvarov 
razsede  konja,  se  sleče  in  se  gre  kopat.  Ostal  je  v vodi  nad  jedno  uro  in  v tem  se  je 
že  pričelo  streljanje  pušek  in  topov.  Suvarov  ide  iz  natvorne  svoje  kopeli,  se  ob- 
leče in  reče  vojakom  svojim:  „Zdaj  gremo  z božjo  pomočjo  na  sovražnika, 
ga  napademo  in  potolčemo!^  — Med  slavnim  bojem  pri  Martinestji  je  dejal 
princ  Koburški  Suvarovu:  „Gledite  Suvarov,  kolika  množica  Turkov  je  zoper  nas!“  — 
„Dobro“,  odgovori  Suvarov,  ,, kolikor  več  Turkov,  toliko  silnejša  bode  zmešnjava  med 
njimi  in  tem  lagljeje  jih  zmanemo.  Toliko  jih  pa  tudi  ni,  da  bi  nam  solnce  otemnili.“ 
Po  tem  boji  ga  je  cesar  Jožef  II.  z zelo  laskavim  svojeročnim  pismom  povzdignil  v 
deržavnega  grofa  in  mu  poklonil  z briljanti  lepo  opisano  tabakiro  v dar.  Suvarov  je 
živel  v bojnem  časi,  navzlic  svojim  obilim  dohodkom,  vedno  zelo  preprosto,  in  naj- 
Ijubši  pijača  mu  je  bila  brinjevec.  Carinja,  katera  ga  je  zaradi  njegovih  junaških 
dejanj  in  zaradi  njegove  zvestobe  zelo  čislala,  povabila  ga  je  nekoč,  ko  je  bil  v Peters- 
burgu,  naj  pride  na  dvorni  bal.  Cesarica  se  je  pomenkovala  z njim,  in  kedar  mu  je 
ponudil  dvorni  sluga  raznih  okrepil  je  zahteval  brinjevca!  Carinja  se  je  nasmihala 
in  mu  reče:  ^ko  se*ne  sramuje  v družbi  tako  lepih  dam  dišati  po  brinjevcu,  in  po- 
nudila mu  je  drugih  pijač.  Suvarov  je  zahteial  potlej  punča  in  čokolade  njemu 
neznani  pijači.  Kedar  je  povžil  čokolado,  se  ni  vedel  poslužiti  na  pladnji  stoječe  vode 
drugače,  nego  da  si  je  izpral  usta  in  zatem  je  bruhnil,  ne  meneč  se  za  običaje  mo- 
gotcev, vso  vodo  iz  ust,  takih  dogodkov  o njem  se  pripoveduje  še  mnogo.  — Suvarov 
je  bil  neoženjen  in  ni  bil  prijatelj  ženskemu  spolu  ter  je  posebno  ostro  kaznoval  pri 
svojih  vojacih  vse  pregreške  proti  čistosti.  Na  maršili  je  na  konji  sedeč  molil  rožni 
venec  in  navzlic  temu,  da  je  imel  nad  30  ran,  je  bil  vedno  vesel  in  zdrav. 

„Ljiibi  general-lajtnant! 

Izmed  1500  mož  je  le  jedeii  sam  se  vedel  po  ukazu  dolžnosti  svoje; 
druge,  ljudi  brez  serca,  je  bilo  treba  vabiti  s pripomočki,  meni  do  sedaj  ne- 
znanimi. Občudovati  se  mora  sicer  častiželjnost  Kozakov,  katere  bi  se  pri  tej 
versti  ljudi  nikakor  ne  bil  nadejal : Da  pa  drug  pot  nimate  skerbi  in  se  Vaša 
čeda  ne  vstraši  nekaterih  tulečih  volkov,  Vam  svetujem,  ne  peljite  je  nikdar 
več  v boj  brez  dobrih  psov  spremljevalcev.  Sicer  pa  sva  jaz  in  naša  slavna 
carinja  posebno  zadovoljna  s težko  dobljeno  zmago  pri  Kinburnu,  za  katero 
se  imam  zahvaljati  jedino  Vaši  dobri  misli,  in  pričakujem,  da  se  tudi  dalje 
trudite,  svoje  junaštvo  in  hrepenenje  po  časti  razširjati  v svojih  četah.  Jaz 
pa  ostajem  pred  Bogom  in  mogočno  svojo  carinjo 

Vam  vdani 

Potemkin.“ 

Zasluge  za  domovino  je  knez  obilo  plačeval.  To  in  ljubezen  za  svoje 
vojake,  katero  je  često  skazoval,  je  izpodbadalo  njemu  podložne  čete,  da  so 
mn  bile  vsegdar  pokorne , ni  mu  bilo  zatorej  treba  rabiti  nikake  sile  v iz- 
podbujo  svojih  ljudi.  Lahko  je  dakle  poleg  svoje  delavnosti  in  genijalnosti 
snoval  in  izpeljaval  vse  visoke  misli  ter  slavno  hodil  potem  bojne  usode, 
katera  mu  je  bila  prijazna,  da  je  zapisal  svojimi  slovečimi  zmagami  ime 
svoje  z zlatimi  čerkami  v ruski  zgodovini. 

A ljubezen  in  zvestobo  kakor  do  svoje  vladarice  je  javil  ta  nesmertiii 
vojskovodja  tudi  proti  njenim  zaveznikom,  kajti  mnogo  dokazov  imamo,  kako 
je  bil  nagnen  osobito  Avstriji.  Vendar  takoj  iz  početka,  dobro  čuteč  svojo 
velikost,  ni  hotel,  da  bi  bil  štet  v versto  drugih  ministrov.  Po  njegovi  smerti 
so  našli  mnogo  pisem,  pisanih  Katarini  II.,  v katerih  se  pritožuje  o cesarju 
Jožefu.  Carinja,  zvesta  prijateljica  Jožefova,  je  pa  umela  vse,  kar  je  Potemkin 
smatral  kakor  razžaljivo,  prenizko  spoštovanje  od  cesarjeve  strani,  knjezu  po- 
jasniti kakor  nestrašno  prostoserčnost,  vedel  se  je  namreč  tudi  proti  nji  Jožef 
vedno  brez  vseh  ceremonij  in  brez  licemerstva.  Mnogokrat  ga  je  zagotavljala 
carinja  o tem  in  mu  tudi  dokazovala,  da  ga  Jožef  gotovo  po  njegovih  zaslugah 
ceni.  To  je  vgajalo  čestiželji  Potemkinovi,  katero  je  menil  iz  perva  žaljeno. 
Da  bi  si  zatorej  ravno  tako  kakor  v Kusiji  pridobil  tudi  v Avstriji  česti,  je 
opustil  knez  svojo  nezaupnost  in  trudil  se  je,  pospeševati  interese  Avstrije 
ter  si  tako  zaslužiti  še  višjega  spoštovanja  in  zaupanja  pri  cesarju  Jožefu, 
kateremu  je  bil  posle  vdan,  kakor  vladarica  njegova.  Tako  n.  pr.  je  zahteval 
skoro  potem  avstrijskega  generala,  da  bi  moči  bilo,  načerte  za  bojne  operacije 
vedno  izdelavati  na  obojno  korist.  S tem  generalom  je  Potemkin  ravnal  jedno 
leto  tako  prijazno  in  spoštljivo,  kakor  z malokaterim  drugim,  ki  so  bili  pervi 
za  knezom.  Oblego  Ju  rje  v a,  pri  kateri  so  terpeli  Avstrijci  silno  škodo,  je 
Potemkin,  poznaj oč  neizogibno  zvezo  z Kuščukom,  takoj  zavergel  in  prorokoval 
nesrečen  konec;  a stanje  Avstrije  in  okolnosti  časa  so  delovale  na  to,  da  se 
tej  oblegi  ni  bilo  ogniti.  In  ravno  po  tej  izgubi,  na  škodo  zaveznikov,  je 
knez  najbolj  pokazal  svojo  vdanost  Avstriji.  Veliki  vezir  Jusuf  Paša,  čegar 

namen  je  vedno  bil,  razrušiti  zavezo  med  Avstrijo  in  Kiisijo,  je  po  tej  dogodbi 
se  laskal  Potemkinu,  da  hoče  skleniti  najvgodnejše  pomirje  z Kusijo,  ako  je 
voljna  carinja  razdreti  zavezo  z Avstrijo.  Knez,  brez  vedenja  vladaričinega, 
takoj  odpiše  velikemu  vezirju  tako-le: 

„Zaveznikom  našega  carstva  prelomiti  prisego,  ni  bil  nikdar  namen 
moje  mogočne  carinje  in  tudi  zdaj  ne  bodeva  niti  Rusije  slavna  gospodarica, 
niti  jaz  sprejela  vgodnih  ponudeb  Vaše  velemoči,  da  bi  prelomila  nama 
sveto  zavezo  proti  njega  veličanstvu  rimsko-nemškemu  cesarju.  Čas  in  sreča, 
katera  sta  vedno  blagoslavljala  naše  zmagovito  pošteno  orožje,  nas  bodeta 
razven  tega  pripeljala  do  našega  smotra,  kateri  prav  za  prav  soderžuje  v sebi 
Vaše  nekoliko  prenaglo  ponujane  dobičke.  V tej  terdni  nadeji  naznanjam  Vam 
in  Vašemu  gospodarju,  da  bodem  vsako  škodo,  katero  vtegnejo  Vaši  vojaci 
napraviti  našemu  slavnemu  zavezniku,  posedaj  smatral  kakor  skupno  zadevo 
ter  se  skušal  maščevati  zanjo  z vso  svojo  močjo.  Potemkin.“ 

(Konec  prihodnjič.) 


0 ustanku  Madjarov  1848.  1. 

(Spisal  Pr.  Jaroslav.) 

(Dalje.) 

Po  vsem  tem  je  bila  vojska  tako  rekoč  z obeli  strani  napovedana.  Dne 
11.  sept.  za  večera  je  naznanil  Pazmandj  narodiiej  skupščini,  da  deputacija 
ni  dosegla  nič,  in  da  ban  Jelačič  je  že  prekorakal  Donavo. 

Košut  je  ukazal  nemudoma  nabrati  vojakov  za  tako  zvano  narodno  ali 
honvedsko  armado;  tudi  vsi  zunaj  Ogerske  bivajoči  vojaki  ogerski  so  bili  po- 
zvani, da  se  vernejo  domu. 

Ban  Jelačič  je  dobro  vedel,  kaj  hoče,  ter  je  v svojem  razglasu  izjavil, 
da  vojuje  za  obstoj  avstrijske  deržave,  da  hoče  zedinjeno,  mogočno  Avstrijo, 
katera  mora  imeti  skupnega  ministra  za  vojno , finance  in  zunanja  opravila. 

Madjari  pa  so  postavili  na  čelo  svojej  armadi  palatina  nadvojvoda 
Štefana,  ki  je  sedaj  vse  napel,  da  bi  stranki  pomiril  in  prelivanje  kervi  za- 
branil.  Dogovorili  so  se  dne  21.  sept.,  da  se  snideta  palatin  in  ban  na  par- 
niku Kisfaludv  na  blatnem  jezeru  na  razgovor.  Ko  je  došel  od  parnika  po- 
slani čoln  po  bana,  stopila  sta  vanj  dva  pobočnika  njegova,  ki  naj  palatina 
povabita,  da  pride  na  suho ; no  palatin  je  to  povabilo  odbil  in  poslal  majorja 
Zichy-a  po  bana.  Toda  Horvati,  boječ  se  za  svojega  bana,  zaklicali  so  več 
potov  majorju:  „lS[e  pojde !“  Prosili  in  rotili  so  bana  na  vso  moč,  naj  ne 
hodi  v past;  ban  jih  je  poslušal,  in  čoln  se  je  brez  njega  vernil.  Sedaj  je 
palatin  Štefan  popustil  ogersko  vojno  in  odložil  svoje  zvanje  dne  24.  sept., 
kajti  proti  banu  ni  mogel  vojevati,  ker  je  dobro  vedel,  da  on  postopa  v 
smislu  cesarskih. 

Po  odhodu  palatinovem  se  je  Ogerska  spremenila  v velik  tabor.  Začeli 

so  snovati  vojaške  čete;  Perčel  n.  pr.  je  osnoval  Zrinijevo  četo,  neki  gre- 
nadiri  Hunyadi-ovo  četo,  Lafitte  francosko  prostovoljsko  četo.  Mačk  artilerijsko 
četo,  in  z Dunaja  je  došlo  1100  prostovoljcev. 

Sedaj  je  cesar  Ferdinand  imenoval  pml.  grofa  Lamberga  za  kraljevega 
komisarja  in  nadpoveljnika  vseh  na  Ogerskem  stoječih  čet,  narodne  straže  in 
prostovoljcev,  ter  mu  naročil,  da  se  nemudoma  poda  v tabor,  da  zabrani 
prelivanje  kervi,  in  se  tako  poverne  mir  in  red  v zemljo.  Pa  Lamberg  je 
bil  umorjen  na  mostu  v Pesti.  In  nekoliko  dni  pozneje  je  dal  ogerski  hon- 
vedski  častnik  A.  Sorgej  grofa  Zichv-a  ustreliti  samo  zato,  kur  je  razglas, 
Jelačičev  raznašal  in  z nekim  banovim  polkovnikom  dopisoval. 

Madjari  so  osnovali  odsek  za  deželno  l)rambo,  in  načelnik  temu  odseku 
je  bil  Košut,  in  ob  enem  je  bil  tudi  minister  financ;  Messaros  je  postal 
minister  vojne;  L.  Batthianj  za  zunanja  opravila;  Njarj  za  notranja  opra- 
vila; Szemere  za  pravosodje;  Madaras  za  policijo,  in  Moga  je  prevzel  verhovno 
poveljništvo  armade.  Dne  29.  sept.  1848.  1.  so  se  spopadle  perve  redne  čete 
hervaške  in  rnadjarske  blizo  Stolnega  Belgrada.  Madjari  so  imeli  blizo  30.000 
mož  in  25  topov,  tolkli  so  se  nenavadno  hrabro  in  navdušeni,  ter  so  Horvatom 
veliko  zgubo  zadali.  Po  štiriurnej  vročej  bitvi  je  bil  ban  prevladali,  pa  je 
gledal,  da  zgubo  poravna  s tridnevnim  premirjem;  ob  enem  se  je  ponoči 
pomaknil  tako  daleč  naprej,  da  je  dne  9.  okt.  že  stal  na  avstrijskih  tleh  pri 
Haimburgu.  Nekaj  nevredjenih  čet  je  popustil  ban  blizo  Moora,  kjer  jih  je 
Perčel  zajel  in  v Pešto  poslal;  še  drug  oddelek  10.000  mož  pa  je  Gorgej 
dne  3.  okt.  pri  Ozori  zasačil  in  vjel. 

Dne  3.  okt.  1848.  L je  došel  iz  Schonbrunna  manifest  (cesarsk  razglas), 
ki  je  bana  za  polnomočnega  komisarja  kraljevega  imenoval,  in  mu  nadpo- 
veljništvo  čez  vse  čete  izročil,  ogerski  zbor  razrešil,  in  vse  od  kralja  ne  po- 
terjene  sklepe  za  neveljavne  oglasil.  Pa  temu  nasproti  je  ogerski  zbor  od- 
govoril, da  manifest  je  protiustaven,  in  ne  more  nobene  veljave  imeti,  bana 
pa  je  kot  veleizdajalca  pograbiti  ukazal. 

Med  tem  je  poknila  tudi  oktoberska  revolucija  na  Dunaju.  Madjarske 
zadeve  so  na  Dunaju  veliko  sočutje  zbudile , Madjari  in  Nemci  so  bili  stari 
nasprotniki  absolutisma  in  slovanstva.  Dne  6.  okt.  je  tekla  kri  tudi  na  Du- 
naju. Derhal  je  vojnega  ministra  Latoura  iztaknila  in  prav  po  kanibalsko 
umorila,  zato  ker  je  vojake  k banu  na  Ogersko  pošiljal.  Dunajčani  so  pri- 
čakovali pomoči  iz  Ogerske,  pa  je  ni  bilo,  pač  pa  sta  dospela  ban  Jelačič, 
in  Windischgratz  s 110.000  mož  in  mesto  zajela;  ali  dne  30.  okt.  se  jima 
je  že  udalo.  Med  tem  pa  je  došla  pomoč  ogerska  40.000  mož,  in  pri  Švehatu, 
3 — 4 ure  od  Dunaju  se  je  sprijela  z Jelačičevimi  četami.  Desno  krilo  ce- 
sarskih, zvečine  konjiča,  pričelo  je  borbo  z ogerskimi  husarji,  prava  borba  pa 
se  je  imela  v sredini  vojske  in  to  z bajonetom.  Sperm  je  Madjarom  šlo  po 
sreči,  Gorgej  je  že  prodiral  verste  cesarskih,  pa  ta  hip  je  Zeisberg  obšel 
desno  krilo  madjarsko.  Madjari  so  se  morali  umakniti,  ker  jim  je  za  herbtom 
nevarnost  grozila  in  bi  bili  potisnjeni  v Donavo.  Gorgej  je  Mogi  nesrečo 
očital,  češ,  da  je  napek  razpostavil  bil  vojno,  in  na  to  mu  je  Košut  tudi 

pri  priči  nadpoveljnišfcvo  vzel  in  ga  Gorgej-u  izročil.  Madjari  so  se  vernili 
brez  uspeha. 

Windischgratz,  ki  je  dobil  izvenrednih  pooblastil,  začel  je  delati  vse- 
stranske priprave,  da  se  sedaj  z vso  močjo  verže  na  Madjare.  Vojni  čertež  je 
bil  osnovan  tako-le:  Windischgratz  z glavno  armado  (65.000  mož)  se  bode 
ob  Donavi  proti  Buda-Pešti  pomikal;  general  Gotz  (7000  m.)  bode  po  jab- 
liinkovej  soteski  v gorska  mesta  ril;  Simimič  (9000  m.)  bode  po  vagovej 
dolini  prodiral;  in  general  Schlick  bode  iz  Galicije  skozi  Duklo  v Prešov 
tiščal;  tako  je  bil  severovshodni  predel  oskerbljen.  Na  zahodu  pa  bode  Puchner 
iz  Sedmograške  skozi  maroško  dolino  prodiral  in  se  z Kukavino  v Temešvaru 
zedinil;  na  jugu  se  bodo  Serbi  deržali,  in  Nugent  (12000  m.)  se  bode  iz 
Stirske  proti  blatnemu  jezeru  pomikal. 

Pa  tudi  Madjari  so  se  vsestransko  pripravili  na  osodopolno  vojsko.  Ko- 
šutovi  pozivi  so  vneli  ves  madjarski  narod,  noč  in  dan  se  je  strelivo  prigo- 
tavljalo,  orožje  kovalo  in  bankovci  tiskali,  in  v primerno  kratkem  času  je 
stalo  200.000  mož  v orožju ; ali  manjkalo  jim  je  izurjenih  častnikov  in  vojaške 
vaje.  Okoli  30.000  m.  in  60  top.  pod  Gorgev-om  je  stalo  ob  avstrijskej 
meji,  v Banatu  je  stal  Kiss  s 14.000  m.  in  30  top.;  in  Messaros  z 14.000 
m.  in  30  top.  je  stal  proti  Schlicku.  Tudi  Komarno  in  Petervaradin  sta  bila 
v madjarskih  rokah.  Da  je  Windischgratz  koj  po  udaji  Dunaja  in  po  bitki 
pri  Švehatu  začel  prodirati  na  Ogersko,  najberže  bi  bil  kmalo  ^eržen  ogerski 
ustanek,  tako  pa  se  je  oroževanje  zavleklo  do  decembra,  ki  je  najneugodniši 
čas  za  taka  in  enaka  vojniška  početja. 

Pa  med  tem  se  je  prigodila  še  druga  važna  prememba : cesar  Ferdinand 
je  1.  dec.  odložil  svoje  zvanje  na  korist  svojega  stričnika,  poznejega  cesarja 
Franca  Jožefa,  češ,  da  je  potreba  mlajih  moči,  da  veliko  in  važno  delo  ob- 
širnih deržavnih  sprememb  blagovito  izverše.  Novi  cesar  Franc  Jožef  je  izdal 
manifest,  da  njegova  sverha  meri  na  to,  da  se  vse  provincije  in  vsi  narodi 
avstrijske  deržave  v eno  veliko  deržavno  celoto  spoje.  Pa  ogerski  deržavni  zbor 
je  izrekel,  da  odpoved  Ferdinandova  ne  velja,  da  se  ogerski  kraljevi  prestolj 
more  sprazniti  edino  le  s smertjo  kronanega  kralja,  in  kedar  kronani  kralj 
umerje,  mora  njegov  naslednik  priseči  na  deželne  postave  in  na  ustav,  ter  se 
z dovoljenjem  zbora  ogerskega  kronati  s krono  sv.  Štefana. 

Ta  prememba  na  prestolju  je  bila  jako  po  godu  premnogim  Madjarom 
za  njihove  prevratne  nakane.  Sedaj  so  mogli  pregovoriti  tudi  one  svoje  rojake, 
kteri  se  nič  kaj  radi  niso  oklenili  ustanka,  da  se  vojskujejo  za  postavljenega 
kralja  Ferdinanda  V.  in  mnogi  stari  vojaki  so  sedaj  brez  pomisleka  prestopili 
pod  zastavo  upornikov. 

Dne  15.  dec.  1848  1.  se  je  začel  Windischgratzov  vojni  oddelek  na 
Ogersko  pomikati.  Madjari  se  niso  upali  spuščati  v veče  bitke,  in  se  zato 
umikali  od  postaje  do  postaje  v notranjo  deželo,  tako  da  dne  18.  dec.  je 
drugi  armadni  oddelek  že  došel  v Požun,  in  Simimič  je  potolkel  madjarske 
čete  pri  Ternavi  dne  16.  dec.  Ali  pri  Kabi,  tako  se  je  pričakovalo,  bode  ter- 
dovraten  upor,  kajti  na  tem  prostoru  so  se  imele  vse  madjarske  sile  zediniti, 

da  neprijatelja  zaderžujejo  od  daljnega  prodiranja  proti  Pesti.  Pa  vsi  obkopi 
so  bili  zastonj,  kajti  Rabnica  je  tako  zamerznila,  da  so  cesarski  z vsemi  tež- 
kimi topovi  prav  lahko  se  ognili  madjarskih  pozicij . in  bi  jim  bili  skoro 
prav  za  lierbet  prišli.  Vsled  tega  se  je  Gorgej  vzdignil , Rabo  neprijateljii 
prepustil,  ter  se  do  Babolne  nazaj  pomaknil.  Tu  je  hotel  Perčela  počakati  in 
potem  se  v bitko  spustiti.  Ali  Perčel  je  dne  29.  dec.  pri  Mooru  na  Jelačiča 
zadel  in  bil  od  njega  popolnem  potolčen.  Sedaj  so  bile  vse  zapreke  odstra- 
njene, in  cesarski  so  dne  4.  jan.  1849.  1.  v Pesto  dospeli.  V mestu  ni  bilo 
nikake  vredjene  madjarske  vojske ; prišel  je  samo  grof  L.  Batthianj,  da  v 
imenu  ogerskega  zbora  sklene  pogodbo  zastran  predaje  glavnega  mesta.  Ali 
Windischgratz  ni  sprejel  deputacije,  češ,  da  z uporniki  se  ne  pogaja,  in  zah- 
teval je,  da  se  brezpogojno  pokore.  Po  noči  4.  jan.  se  je  Košut  na  vso  moč 
hitro  z armado  proti  Debrecinu  vzdignil,  kamor  ga  je  spremil  tudi  odsek  za 
deželno  brambo,  in  poslaniki  ogerske  zbornice ; tudi  je  vzel  seboj  krono  sv. 
Štefana,  kraljevska  odličja,  neobhodno  potrebno  banknotno  tiskarno  in  vojne 
zaloge. 

Ko  je  Windischgratz  došel  v Pešto,  odposlal  je  pri  priči  svojega  sina  z 
mestnimi  ključi  na  cesarski  dvor  v Olomuc.  Sedaj  je  Messaros  nasvetoval, 
naj  se  vlada  ustanovi  v Debrecinu , v nepristopnem  predelu  za  močarinami 
Tisinimi.  „Tani  bodemo  močni, “ dejal  je,  „tam  sta  zemlja  in  podnebje  za 
nas,  tam  pokažemo  svojo  pest  neprijateljii,  tjekaj  v tem  času  ne  bode  mogel 
za  nami.  Tako  bodemo  vjeli  dosti  časa,  da  se  prigotovimo  za  nadaljne  boje, 
potem  planenio  izza  Tise,  neprijatelja  pograbimo,  od  mesta  do  mesta  potisnemo 
in  slednjič  ven  veržemo.'^ 

Cesarski  poveljnik  se  je  že  zibal  v sladkih  sanjah,  češ,  da  sedaj,  ko  se 
je  glavno  mesto  udalo,  bode  skoraj  konec  vojski.  Nikomur  se  ni  sanjalo,  da 
prava  vojska  se  bode  še  le  začela.  Košut  je  napel  vse  žile.  Žito,  živinsko 
kermo  in  drugo  tako  je  dal  ali  proč  zvoziti  ali  pa  šežgati,  tako  da  cesarska 
vojna  ni  dobila  čisto  nič,  in  se  je  morala  s sosednjih  dežela  jako  drago  z 
živežem  preskerbovati.  Madjari  niso  popustili  vojske,  kakor  se  je  mislilo, 
nego  so  jo  le  preložili  na  novo  polje.  Njihove  glavne  bojne  sile  so  delovale 
na  Sedmograškem.  Bern,  Poljak  po  rodu,  ki  je  bil  po  zadušenej  revoluciji  iz 
Dunaja  srečno  uskočil,  si  je  kmalo  s svojim  uravnovanjskim  talentom  nabral 
močno  četo,  ter  tako  oviral  Puchnerja,  da  ni  mogel  na  Ogersko  prodirati,  in 
tako  sta  ostala  Banat  in  dolenja  Tišina  ravan  Madjarom  odperta.  Madjari  so 
prišli  na  ugoden  teren,  na  katerem  so  mogli  svojo  bojno  silo  dobro  razviti 
in  se  na  nove  boje  prigotoviti. 

(Konec  pribodnjič.) 

Hrepenenje  priprostega  kmeta. 

Ko  je  enkrat  sv.  Frančišek  Salezijanski  svojo  škofijo  obiskoval,  povedo 
mu,  da  neki  bolen  kmet  želi  prejeti  pred  svojo  smertjo  njegov  sveti  blagoslov. 

Sveti  škof,  ki  je  z veseljem  vsakemu  ustregel,  gre  obiskat  dobrega 
kmeta,  kterega  je  popolnoma  pri  zdravi  pameti  našel,  toda  že  prav  blizo 
smerti.  Ves  iz  sebe  od  veselja,  da  mu  je  dano  videti  pred  svojo  smertjo 
svojega  svetega  verhovnega  pastirja,  govori  bolnik  tako  le:  Milostljivi  gospod ! 
jaz  se  ne  morem  zadosti  zahvaliti  Bogu,  da  zamorem,  predno  umerjem,  še 
vaš  sveti  blagoslov  prejeti.  Ker  se  je  želel  spovedati,  so  vsi  okoli  stoječi  ven 
šli.  Ko  je  opravil  svojo  spoved,  in  je  bil  še  zmirom  sam  s škofom,  vpraša: 
Milostljivi  gospod!  ali  menite,  da  umerjem? 

Frančišek  je  mislil,  da  ga  zato  vpraša,  ker  se  boji  umreti;  da  bi  ga 
pomiril,  mu  tako  odgovori : Jaz  sem  že  več  takih  videl,  ki  so  bili  veliko  bolj 
bolni,  in  so  vendar  ozdraveli;  ter  je  pristavil,  da  moramo  na  Boga  zaupati, 
ki  je  neomejen  gospodar  čez  naše  življenje  in  našo  smert. 

Ali  vendar,  milostljivi  gospod!  odverne  kmet,  mislite  li,  da  umerjem? 

Ljubi  moj  prijatelj ! mu  odgovori  dobri  pastir,  — na  to  vprašanje  za- 
mere ložej  odgovoriti  zdravnik,  kakor  jaz.  Kar  zamorem  reči  jaz,  je  to,  da 
nahajam  vašo  dušo  zdaj  dobro  pripravljeno,  ter  da  se  lahko  prigodi,  da  ako 
bi  vam  bilo  o drugem  času  iz  tega  sveta  iti,  vas  smert  morebiti  ne  najde  v 
tako  dobrem  stanu.  Najboljše,  kar  zamorete  storiti,  je  to,  da  si  iz  glave  zbi- 
jete vsako  misel  in  željo  zastran  daljšega  življenja,  ter  da  se  udaste  popolnoma 
v božjo  voljo  in  milost,  naj  Bog  z vami  stori,  kar  mu  je  ljubo.  Kar  stori 
Bog,  to  bo  za  vas  gotovo  najboljše. 

Oh,  premilostljivi  gospod!  odgovori  dobri  kmet  — jaz  nisem  zato  vas 
tako  vprašal,  kakor  da  bi  se  bal  umreti;  le  tega  se  bojim,  da  morebiti  še 

ne  umerjem!  žal  bi  mi  bilo,  ako  zopet  ozdravim. 

Tem  besedam  se  je  sveti  škof  čudil,  ker  je  dobro  vedel,  da  po  smerti 
hrepeneti  je  navadno  le  popolnim  dušam  lastno;  pri  manj  popolnih  pa  se  to 
zgodi  večidel  le  iz  obupnosti,  ali  pa  iz  velike  otožnosti.  Zato  ga  vpraša,  ali 

mu  je  življenje  zoperno,  in  zakaj  ne  želi  dalej  živeti,  ker  vendar  vsaki  človek 

naravno  ljubi  življenje. 

Premilostljivi  gospod!  — odgovori  kmet  — ta  svet  je  tako  majhen  in 
tako  nečimern,  da  ne  morem  zapopasti,  kako  je  mogoče,  da  ga  ljudje  toliko 
ljubijo.  — Ako  ne  bi  bila  volja  božja,  da  imamo  tukaj  ostati,  dokler  nas  on 
iz  sveta  ne  pokliče,  že  zdavno  bi  me  tukaj  več  ne  bilo. 

Frančišek  ni  mogel  misliti  druzega,  kakor  da  je  tega  človeka  kaka  po- 
sebna nesreča  zadela,  ki  mu  je  življenje  tako  ogrenila,  da  hrepeni  umreti; 
zato  ga  vpraša:  Ali  imate  kako  skrivnost,  ki  ne  daje  pokoja  vašemu  sercu? 
ali  terpite  veliko  na  telesu?  ali  je  vaše  premoženje  v slabem  stanu? 

Sedemdeset  let  imam  — odgovori  kmet  — in  do  zdaj  nisem  bil  nikoli 

bolan,  posvetnega  premoženja  imam  tudi  še  več,  kakor  mi  je  treba,  in  — 
hvala  Bogu!  — siromaštva  ne  poznam. 

Morebiti  je  vaša  žena,  ali  pa  so  vaši  otroci  vzrok,  da  ne  želite  dalej 
živeti?  vpraša  škof. 

O kaj  pa,  žena  in  otroci  so  mi  bili  vselej  dobri,  odgovori  bolnik,  in  me 
niso  nikoli  žalili.  Da,  ako  bi  bilo  kaj  na  svetu,  kar  bi  mi  smert  moglo  težko 
storiti,  bilo  bi  gotovo  to,  da  moram  je  zapustiti. 

Ker  sveti  mož  še  vedno  ni  mogel  zapopasti,  zakaj  ta  človek  ne  mara 
za  daljše  življenje,  ga  naravnost  popraša:  Kecite  mi  vendar,  ljubi  moj  prijatelj! 
od  kod  izhaja  to  vaše  hrepenenje  po  smerti? 

Premilostljivi  gospod ! odgovori  vprašani : Jaz  sem  v pridigah  slišal 
toliko  dobrega  in  toliko  prečudnih  reči  od  večnega  življenja  in  od  ne- 
beškega veselja,  da  se  mi  zdi  ta  svet  ujetje,  in  gotova  ječa. 

In  na  to  je  v preobilnosti  svojega  serca  tako  prečudno  govoril  od  več- 
nega veselja  v nebesih,  da  je  sveti  škof  od  njegovih  besed  kakor  začaran 
solze  radosti  prelivati  začel;  ker  je  dobro  videl  in  spoznal,  da  ga  je  Bog 
sam  v teh  rečeh  podučil,  in  da  takih  reči  mu  nista  razodela  meso  in  kri, 
ampak  duh  božji. 

Potem  ko  je  tako  od  nebeških  reči  bil  govoril,  prišel  je  na  posvetne 
nadloge,  in  je  največe  posvetne  časti,  in  največe  bogastvo,  in  najslajše  radosti 
tega  sveta  popisoval  kot  zgoli  nečimernosti,  in  to  tako  prepričevalno,  da  ga 
je  sveti  škof  prav  z veseljem  poslušal. 

On  je  bil  popolnoma  ene  misli  ž njim  v vseh  teh  rečeh,  vendar  pa,  da 
bi  ga  napeljeval  k sveti  enakodušnosti,  in  k popolnemu  vdanju,  mu  je  pri- 
govarjal, naj  stori  to,  kar  sta  storila  sv.  Pavel  in  sv.  Martin,  to  je,  da  naj 
popolnoma  volji  božji  prepusti,  da  ž njim  dela,  kar  hoče,  naj  mu  že  ali 
smert  pošlje,  ali  pa  še  dalej  živeti  pusti.  Malo  ur  potem,  ko  ga  je  sv.  škof 
v sveto  olje  djal,  je  ta  človek  mirno  in  lahko  umeri;  in  njegov  obraz  je  bil 
po  smerti  veliko  lepši,  kakor  poprej,  dokler  je  živel.  Št.  K. 


človeško  telo  dokaz  duše. 

Novejše  dni  razglasili  so  tako  zvani  učenjaki,  ki  ne  verujejo  druzega, 
kar  vidijo  in  nekteri  še  celo  tega  ne,  da  nimajo  duše,  ampak  so  najbližje  z 
opicami  ali  Bog  ve  s kom  v sorodu,  in  to  sorodinstvo  se  jim  je  tak6  pri- 
ljubilo, da  bi  ne  vem  kaj  druzega  raje  storili,  kot  se  pa  odpovedali  častni 
živalski  družbi.  Kaj  ne,  da  je  pa  tudi  jako  zamimivo,  ako  gre  kak  visok 
gospod  mimo  burkleža  (komedijanta)  ki  sili  svoje  opice,  da  kažejo  svetu 
svoje  umetnosti,  in  si  misli : Poglej  jih  tamkaj  tvoje  sestre,  ravno  tako  na- 

tvoro  imajo,  kakor  ti,  saj  so  iz  mesa,  kakor  ti,  in  obraz  je  tudi  tako  poraščen, 
kakor  tvoja  gosta  brada?  Smilite  se  mi  revice,  skoro  bi  se  burklježu  ponudil, 
da  bi  mene  nekoliko  časa  tako  sem  ter  tj  e preganjal  in  bi  se  ve  med  tem 
časom  malo  oddahnile  in  počile,  revice ! 

Čudite  se  nam  je,  kako  zamore  človek,  krona  vsega  stvarjenja,  zaiti  na 
take  zvite  poti,  ktere  ne  derže  več  nazaj,  on,  ki  je  s svojim  duhom,  o kterem 
pravi,  da  ga  nima,  premeril  nebo  in  zemljo,  ki  je  zvezdam  in  solncii  odkazal 
postave,  po  kterih  naj  se  sučejo,  ki  je  razsvetil  podzemske  prostore,  kjer 
biva  večna  tema;  on  se  ne  sramuje  take  terditve?  Če  bi  ničesa  ne  vedel, 
kar  mu  je  napisala  božja  roka,  dokazuje  mu  telo  njegovo  in  narava,  da  ni 
tako  nesrečen,  kakor  meni,  daje  tudi  v njem  skrita  iskrica  božje  milosti,  da 
to,  kar  je  meso  in  kri,  da  to  ni  naj  večji  del  njegove  prave  vrednosti.  Oglejmo 
si  nekoliko  človeško  telo. 

' Usmiljeni  stvarnik  podaril  mu  je  pokončno  postavo.  Človek  edini  nosi 
glavo  kviško,  ko  jo  živali  nasprotno  povešajo  k tlam.  Njemu  edinem  je  dano, 
da  se  ozre  tj  e v nezmerne  nebeške  prostore,  kjer  stoji  obsojan  z migljajočimi 
zvezdicami  troii  božje  vsegamogočnosti,  kjer  nebeška  zarja  prešinja  v strahu 
klečeče  duhove.  V milem  lesketanju  neštetih  zvezd  beri  človek  o božjej  slavi, 
ki  veje  po  neprevidljivi  višini. 

Edino  človeško  oko  obernjeno  je  proti  nebesom,  k svojej  domačiji,  med 
tem  ko  živali  pobite  gledajo  k zemlji,  ki  jih  je  rodila  in  jih  bode  zopet  spre- 
jela v svoje  naročje.  Kviško  obernjeno  je  človeško  oko,  kviško  naj  tudi  hite 
njegove  želje  in  čuti,  saj  niso  tukaj  doma. 

Človeško  oko  pa  tudi  ni  na  strani  glave,  kakor  živalsko,  ampak  obernjeno 
je  v sprednji  del  glave.  Živali  zapazijo  kako  reč  še  le  tedaj,  kadar  so 
zraven  nje,  ali  pa  vsaj  ne  daleč  od  nje ; človek  pa  ne  vidi  le  istega,  kar  je 
pred  njim  v obližji,  in  ne  vidi  le  onega  kar  je  zraven  njega,  ampak  daleč 
nese  njegov  vid;  mogoče  mu  je  videti,  kar  še  ni,  ampak  se  bode  še  le  veršilo; 
mnogo  sklepa  človek,  da  se  bode  zgodilo,  ker  oko  njegovo  sega  v daljavo,  za 
sivo  megl6  se  svet  zanj  ne  neha,  ampak  zadaj  vidi  gore  in  doline,  ljudi  in 
mesta,  če  tudi  mu  jih  zakrivata  megla  in  daljava;  živali  pa  ne  vidijo  druzega, 
kakor  meglo  in  zadaj  za  njo  neha  vse. 

Kaj  pa  oko  samo  po  sebi,  ali  nič  ne  priča,  kedar  se  prijazno  in  Iju- 
beznjivo  posveti,  kedar  zažari  v pravičnej  jezi?  Ali  ti  ne  priča  oko  ničesa, 
kedar  se  zabliska  v njem  mokra  solza?  Kedar  si  svest  si  kake  pregrehe,  ali 
ne  išče  oko  tal?  Zakaj  jih  pobešaš,  kedar  ti  kdo  to  ali  uno  očita?  „Ne  upa 
se  človeku  v oči  pogledati,  hudoben  je,“  tako  pravimo  ptujcu,  kterega  še  ne 
poznamo.  Ali  vse  to  ne  priča,  da  še  nekaj  druzega  človeško  telo  polni,  kakor 
samo  meso  in  kri? 

Kaj  pa  živalsko  oko?  Kdaj  si  bral  kaj  v takem  očesu?  Kdaj  si  ga 
videl  zasvetiti  se  v miloti;  kdaj  ga  je  lepšal  najdražji  kinč  človeškega  očesa, 
namreč  žalostna  solza?  — Nikdar  ne,  kajti  žival  je  žival  in  vedno  bode  ostala. 

Največje  gorje  in  največja  dobrota  človekova,  pravi  pregovor,  je  jezik. 
Milo  ti  boža  serce  lepo  zapeta  pesem , da  pozabiš  sebe  in  svoje  križe  in 
težave.  Kako  prijetno  se  oprijema  serca  ljubeznjiva  beseda  očetova  ali  materna; 
veselje  ti  sipajo  v dušo  besede  bratove  ali  sestrine.  Z žalostjo  ti  napolni 
dušo  zadnja  prijateljeva  beseda,  ko  ti  k slovesu  poda  tresočo  desnico  in  ti 
reče:  Z bogom,  zdrav  ostani !“  Kosti  in  muzeg  prešinja  ti  mogočna  beseda 


143 


izverstiiega  govornika,  miline  se  ti  pa  trese  duša,  kedar  te  žalostnega  tolaži 
občutljiv  sosed  ali  prijatelj.  Vsega  tega  niso  premislili  oni,  ki  so  postavili 
človeka  v eno  versto  z neumno  živaljo.  Odurno  levovo  tulenje,  in  prestrašno 
psikanje  razjezene  kače,  in  meliko  jecljanje  malega  deteta,  ali  se  vse  to  da 
strinjati  v eno  versto?  Pa  poslovimo  se  pri  takih  in  enačili  premislekih,  saj 
so  prežalostni,  saj  nam  mraz  preletuje  naše  ude. 

Oglejmo  si  rajše  one  dele  života,  ki  so  živalim  tako  lastni,  kakor  člo- 
veku. Oglejmo  roke  in  noge.  Živali  imajo  po  čvetero  nog,  človek  ima  dve 
roki  in  dve  nogi;  za  hojo  dovelj  ste  mu  samo  dve  nogi,  roke  niso  v nikakoršni 
zvezi  z nogami.  Kedar  žival  stopa  ali  stoji,  ne  more  ničesa  driizega  delati, 
med  tem  ko  človek  z rokami  in  nogami  naenkrat  po  več  del  opravljati  zamore. 
Le  veverica  oprime  kaj  s sprednjima  nogama,  a ne  stoje,  ampak  čepe  ako 
hoče  vstati,  odpade  ji,  kar  je  v prednjih  nogah  deržala;  opica  zamore  sicer 
stati  na  zadnjih  nogah,  a to  njeno  stanje  je  le  posiljeno,  in  se  zamore  le 
malo  časa  vzderžati;  le  človek  edini  zamore  z rokami  in  nogami  naenkrat  si 
vstrezati.  In  kakošne  so  roke  in  noge!  Lepo  ravne,  mehke  in  okrogle,  vsak 
ud  priča,  da  v tej  posodi  je  shranjen  drag  biser.  Lepe  čerte  se  vijo  po 
človeškem  dlanu,  ki  ga  zamore  obračati,  kakor  se  mu  ljubi;  mehki  nježni 
persti  končajo  se  z nohti,  ne  premočnimi  in  ne  prešibkimi,  ki  so  le  zato 
konec  perstev,  da  se  perst  ne  privihne,  kedar  prime  človek  za  kako  delo. 
Tudi  živali  imajo  več  perstov,  ali  mesto  nohtov  končajo  se  z ostrimi  kremplji, 
da  se  v curkih  pocedi  kri,  kedar  jih  zastavijo  v meso.  Vsi  udje  človeškega 
života  sklenjeni  so  v lepi  edinosti  in  ni  ga  lepšega  mojsterskega  dela,  kakor 
pričajo  učenjaki  sami. 

Nekaj  imajo  pa  živali  vendar  le  zboljšanega,  bi  se  nemara  človeku 
zdelo,  ko  derži  v roki  lepo  izdelano  satovje,  ki  ga  je  pridnim  bučelam  spod- 
rezal, ali  pa  se  ga  polasti  taka  misel,  ko  opazuje  pajka,  kedar  dela  umetno 
svojo  mrežo.  Nikdar  se  ni  učil  in  vendar  jo  zamore  tako  mojstersko  spresti. 
Ali  pa  drobna  ptičica,  poglej,  kako  lepo  je  okrožila  gnjezdice  v nizki  travi. 
Ni  mar  to  prednost  pred  človekom,  in  ali  ne  kaže  razuma? 

Na  pervi  pogled  bi  se  človeku  res  tako  zdelo:  toda  tem  ni  tako,  kajti 
bučela  ne  ve,  da  je  naredila  tako  lepo  posodo,  kakoršne  ne  stori  nobeden 
človek,  in  pajek  tudi  ne  ve,  da  je  jako  umetno,  kar  je  naredil,  ampak  on  dela 
tako,  ker  mora;  da  je  gnjezdo  tako  lepo  spleteno,  ni  ptičkova  zasluga,  ampak 
vse  to  verši  se  le  za-to,  ker  se  mora;  to  je  živalim  tako  prirojeno,  kakor 
življenje.  Da  pa  človek  nobene  reči  ne  zverši,  ako  se  je  ni  učil,  ravno  to  je 
priča  njegovega  duha;  z njegovo  pripomočjo  mora  se  učiti  vsake  reči,  ako  bi 
tega  duha  ne  imel,  nikdar  bi  se  mu  ne  posrečilo.  Človek  zamore  vse,  ako  le 
hoče,  in  zato  pa  tudi  mora,  ker  duševne  zmožnosti  niso  mu  dane  zastonj.  Ni 
je  reči,  ktere  bi  se  človek  ne  bil  naučil,  ako  je  le  hotel,  živalim  pa  je  nemo- 
goče, kar  jim  ni  prirojeno.  Zakaj  pa  slavec  vedno  svojo  kroži,  kakor  pravi 
naš  pesnik,  zakaj  ne  zapoje  kteri  drugače,  kakor  so  peli  njegovi  predniki  ? 

Ozrimo  se  še  enkrat  na  človeka  sploh. 

Brez  vse  pomoči,  brez  orožja,  s kterim  bi  se  branil  proti  sovražnikom, 

ki  mu  pretijo,  rojen  je  človek  na  svet.  Njegovi  zobje  nimajo  moči,  da  bi 
premljevale  terde  kosti;  novorojencu  zrasto  še-le  pozneje.  V roke  ni  mu 
vlita  ista  moč,  s ktero  pobija  lev  divjega  tura  in  se  bori  z razdraženim  no- 
sorogom ; človekovi  persti  niso  zavarovani  z ostrimi  nohti  ali  kremplji,  s 
kakoršnimi  odločuje  tiger  meso  od  kosti.  Človek  je  neoborožen,  on  sam  zdi 
se  kot  bi  bil  zapuščen.  Vol  se  brani  z močnimi  rogmi,  jelena  odnašajo 
sovražniku  urne  noge , z močnimi  kopiti  odbija  konj  nasprotnika ; in  le 
človek  bi  ne  imel  nikakoršnega  orožja,  da  se  brani  napadom  in  se  izmika 
nevarnostim,  ki  mu  prete  pogubo?  Telesnega  orožja  človek  res  nima,  a 
vdihnjen  mu  je  duh,  ki  priča,  da  je  edina  stvar,  ki  je  oblagodarjena  z naj- 
večjim  zakladom;  in  ta  duh  pa  tudi  ne  miruje  v človeku.  Podvergel  si  je 
cel  svet.  Boječe  odmikajo  se  prednjim  divje  zverine  v temne  gozde,  in  krotke 
poležejo  k njegovim  nogam;  podvergel  si  je  ta  vse  premagajoči  duh  občno 
naravo,  celo  blisku  piše,  kam  naj  vdarja.  Velikansk,  nepremagljiv  je  človek, 
srečen  kdor  spozna,  kdo  ga  je  naredil  tacega,  kakoršen  je  sedaj,  pomilovati 
pa  je  nesrečnež,  ki  samosvojo  vrednost  zatajuje  in  se  brani  sorodstva  in 
prijaznosti  božje. 


Duiovske  spremembe  t Kerški  škofiji. 

Vis.  čast.  g.  Valentinič  Ant.;  dekan  v Kožeku,  je  imenovan  za  prošta  pod  Kernosom; 
č.  g.  Poldeueg  Karol,  kanonik  v Strassbiirgu,  ostane  ondi  za  mestnega  fajmoštra;  po  preč. 
g.  stolnem  korarji  Anton  Ehrlichu  izpraznjen  kanonikat  v Strasshurgu  so  milostljivi  gospod 
knezoškof  podelili  č.  g.  LamhertEinšpielerju,  konsistorijskemu  svetovalcu  in  knez* 
škof.  tajniku,  ki  ostane  v svojih  dosedanjih  službah  v Celovcu.  En  kanonikat  v Strasshurgu 
je  razpisan  do  6.  oktobra.  — Č.  g.  Šketh  Jože,  fajmošter  v Kerčanjih,  je  dobil  faro  Canče. 
— G.  g.  Jamnik  Jan  gre  iz  Št.  Petra  v Kačjem  dolu  za  provizorja  v Malnico  in  č.  g. 
Thelian  Jož.,  kaplan  v St.  Walburgi,  za  provizorja  v Št.  Martin  na  Grobniškem  polji;  na 
njegovo  mesto  pa  pride  č.  g.  novomaŠLiik  Ha  in  Jož.  za  kaplana  v Št.  Walburgo. 

Umerla  sta:  dne  19.  avg.  č.  g.  Pretiva  Jože,  provizor  v Gradesu  inč.  g.  Leskovšek 
Jan.,  fajmošter  v pokoji  v Gradcu.  R.  I.  P. 


Pridiga  preč.  g.  korarja  Fr.  Kosarja  pri  razskritju  Sloiiišekovega 
spominka  v Mariboru  je  prišla  v nemškem  in  slovenskem  jeziku  na  svitlo  in 
se  dobiva  iztis  po  10  kr.  v driižMiii  tiskarni.  Kdor  pošlje  (v  pismenih 
markah)  12  kr.,  poslal  se  mu  bode  iztis  pod  zavitkom  naravno  po  pošti. 

Upamo,  da  bodo  obilni  Slomšekovi  čestilci  radostno  si  priskerbeli  iz- 
verstni  spominek. 

Domoviiioslovjc.  Založnik  slovenske  knjižice  „ Domovi  n oslovje“  za 
ljudske  šole  nam  piše : „Domovinoslovje  za  ljudske  šole“  je  nameujeiio  učiteljem, 
učencem  in  šolarskim  knjižnicam  — za  domačo  in  šolsko  rabo.  Dobiva  se  pri 
vseh  knjigarjih:  v Ljubljani,  Mariboru,  Gorici,  Terstu,  Celji,  Ptuju  Novem 
mestu  in  v Ljutomeru.  Posameznim  iztisom  je  cena  12  kr.  Kdor  vzame 
več  eksemplarov,  temu  se  cena  znatno  zniža. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Moji-Ora  v Celovcu. 


Kratkočasen  in  podočen  list  za  slovensko  ljudstvo. 

Izliaja  20.  vsakega  mesca. 

Velja  celoletno  2 gid.  — polletno  1 gld. 

List  10.  OeloA-eii  olttol>rn.  LotO  X. 


Začm  dobro,  da  dobro  končaš. 

(Spisal  Št.  K.) 

(Konec.) 

„„Tega  tildi  ne  terdim;  človeka  obderži  na  dobri  poti  modrost  serca, 
in  ne  učenost.  Brez  vere  zamore  človek  tako  malo  redno  in  dobro  živeti, 
kakor  ne  more  brez  nog  hoditi  in  brez  jezika  govoriti.  Vem , da  v naših 
časih  veliko  njih  drugače  o tej  reči  misli  , ker  terdijo , da  zamore  človek 
pošteno  živeti,  ako  le  posluša  svojo  pamet  in  svoje  serce.  Po  to  ni  resnica! 
Poglejmo  le  stvar  bolj  na  tanjko,  in  bomo  videli  velik  razloček  med  človekom, 
ki  ima  še  vero,  in  med  tistim,  ki  za  vero  ne  mara.  Sicer  naj  kdo  reče,  kar 
koli  hoče,  jaz  ostanem  pri  tem,  da  če  svoje  otroke  dobro  odgojimo  in  pod- 
učimo, je  to  najbolja  dedšina,  ktero  jim  zamoremo  zapustiti;  ta  dedšina 
je  tem  veče  vrednosti , ako  pomislimo , da  ko  se  otrok  za  časa  vsega  na- 
vadi, kar  treba,  postane  pošten  in  dober  kristjan,  potem  on  sam  želi  in  si 
prizadeva  tak  v resnici  biti.  — Pa  to  ni  še  vse ; pri  tem  ne  smemo  še  ostati, 
ker  tako  bi  ostali  na  pol  poti;  — treba  je  tudi  skerbeti,  da  se  izvoli  dobra 
hiša,  v ktero  hočemo  potem  svojega  otroka  postaviti.  Veliko,  malo  da  ne 
vse,  je  na  tem  ležeče,  kako  otrok  začne  delati  po  svojem  poklicu.  Ali  je  mo- 
goče nadjati  se,  da  postane  dober,  pošten  človek,  ako  ga  damo  v tako  hišo, 
kjer  je  nemogoče,  da  se  ne  spridi 

„Ljnbi  moj  boter !“  pravi  Mehar,  ako  bomo  na  to  gledali,  ne  bomo 
dali  svojih  otrok  nikoli  nikamor.  Ne  mislite,  da  je  tako  lahko  zbirati  si  hiše 
v teh  časih  in  pri  takih  okoliščinah,  kakor  so  zdaj.“ 

„„Ako  ne  zbiramo  hiše,  kamor  hočemo  otroka  dati,  tedaj  pa  tudi  ne  tožimo, 
ako  se  nam  otrok  spridi““,  odverne  Lesjak  Janez.  „„Ako  daste  sina  v tako 
hišo,  kjer  je  vse  na  koleri  pomerlo,  je  li  se  čuditi,  da  tudi  vaš  sin  za  kolero 
zboli  in  umerje?““ 

„Se  ve  da  ne;  ali  jaz  ne  vidim,  kako  se  to  vjema  z najinim  govorom. “ 

„„Hudobna  misel  je  pač,  kar  zadeva  odgojenje  otrok,  huja  od  kolere; 
dotika  s spridenimi  tovarši  je  pač  nevarniša  bolezen,  kakor  kolera,  ker  se 

mladoiieč  sporvega  v taki  tovaršiji  (lol)ro  čuti,  in  ne  ve,  da  mn  strup  ne- 
nravnosti že  po  žilah  teče.  Boter ! postavin-o,  vi  imate  enega  samega  sina,  in 
ta  vam  vsaki  teden  po  petdeset  goldinarjev  zasluži,  ali  služi  na  tako  nezdravem 
kraji,  da  za  par  mescev  ol)oli  in  nmerje;  ali  ga  bodete  ondi  pustili 

Meliar  se  en  malo  obotavlja  odgovoriti,  ker  čuti,  kam  Lesjak  s tem 
meri;  na  zadnje  vendar  reče:  „V  taki  službi  bi  otroka  pa  le  ne  pustil. “ 

„„Tedaj,““  nadaljuje  Lesjak  Janez,  „„če  se  vam  zdi,  da  je  petdeset  gol- 
dinarjev le  premajhna  cena,  za  ktero  bi  imel  vaš  sin  svoje  življenje  dati; 
recite  mi,  koliko  bi  dali  za  to,  da  ostane  vaš  sin  dober  in  pošten  človek  in 
dober  kristjan 

„Vi  l)oter  pač  dobro  znaste  podob  in  prilik  najti !“ 

„„Tn  pa  še  več  takih  vam  bi  znal  povedati.  Ali  bi  bilo  prav  pustiti, 
naj  kdo  v prepad  pade  in  ga  ne  opomniti;  ter  še  le  potem,  ko  si  je  polomil 
roke  in  noge,  reči:  jaz  sem  vedel,  da  se  ti  bo  to  zgodilo?  Naša  dolžnost  je, 
opomniti  tiste,  kterim  preti  nevarnost,  predno  padejo  vanjo.  Koliko  nesrečnih 
pokvek  je,  ki  bi  imeli  še  zdaj  zdrave  roke  in  noge,  da  bi  bili  njih  stariši 
bolje  na  nje  pazili,  ko  so  bili  še  majhni  in  jim  ne  pustili  samim  po  ne- 
varnih krajih  plezati ! Gotovo  pomnite  mojega  botra  Andreja,  ki  je  pred  ne- 
kimi leti  pri  meni  delal  ?““ 

„0,  dobro  ga  pomnim  ; dober  človek  je  bil  in  tudi  njegova  družina  je 
bila  poštena,  kolikor  se  še  spominjam,  precej  tukaj  le  blizo  je  stanoval. 

„„Tako  je;  od  daleč  je  z mojo  ženo  v sorodstvu;  sicer  nisem  rad  v 
ožji  zvezi  ž njim,  ker  se  najine  misli  ne  vjemajo.  Te  dni  me  je  prišel  obiskat; 
ves  je  sestaran  videti  in  zelo  toži  čez  svojega  odraščenega  sina.  On  spo- 
znava, da  si  mora  sam  sebi  pripisovati  vzrok  te  nadloge,  toda  zdaj  je  pre- 
pozna; kakor  si  človek  postelje,  tako  spi.““ 

„Kaj  se  je  zgodilo  ?“  vpraša  Mehar. 

„„Kar  se  navadno  godi  vsakemu,  ki  nič  za  to  ne  porajta,  naj  dene 
otroka  v dobro  ali  v slabo  hišo.  Eden  njegovih  sinov,  Tomažek,  je  bil  dokaj 
živ  in  brihten  deček;  dal  ga  je  peku.  Tomažek  se  je  kmalo  sprijatlil  z ne- 
kimi hudobnimi,  spridenirni  otroci  tistega  kraja.  Naloženo  mn  je  bilo,  da 
ima  nositi  kruh  po  hišah;  pa  Tomažek  je  nekaj  hlebčičov  vselej  razdajal  v 
zameno  reči,  ki  so  bile,  kakor  je  verjetno,  vkradene.  Andrej  je  to  reč  za- 
sledil, ker  je  več  takih  reči  pri  Tomažeku  našel,  ter  ga  je  opominjal,  naj 
nol)enemii  več  hlebčičev  ne  da,  naj  svojemu  gospodarju  ni  kruha,  ni  nobene 
druge  roči  ne  vzame,  sicer  se  mu  utegne  zgoditi,  da  ga  na  tatvini  najdejo 
in  zaprejo.  Ali  Tomažek  ni  veliko  za  te  besede  maral,  in  ker  ga  je  bil  oče 
samo  z besedami  pokaral  in  se  mu  ni  nič  druzega  zgodilo,  je  menil,  da  je 
že  vse  prav.  Oče  bi  bil  imel  svojega  sina  koj  od  tiste  hiše  proč  vzeti,  kjer 
je  bil  Tomažek  v bližnji  priložnosti  greha;  — ali  Tomažek  je  dobival  pri 
peku  dobro  plačilo , s kterim  si  je  oče  dobro  pomagal  in  zato  ni  hotel  sina 
iz  tako  dobre  službe  vzeti.  Tomažek  pa  je  postal  cel  mojster  v tatvini,  tako 
da  je  v sramoto  pripravil  sebe  in  svoje  uboge  starše.  Oh,  skušnja  je  že  več- 
krat pokazala,  da  kratka  pot  ni  vselej  najboljša.  Bolje  je  izbrati  varno  pot, 

co  tudi  je  malo  daljša,  kakor  pa  se  postaviti  v nevarnost,  zabrcsli  v mocvir. 
Ako  bi  hotel  jaz,  postavim,  sina  kam  dati,  da  so  navadi  knpeijstva,  gledal 
bi  bolje  na  to,  h kakemu  gospodarju  ga  postavim,  kakor  pa,  koliko  l)0  plače 
služil.  “ “ 

„Pa  vi  boter,  odgovori  Mohar,  vendar  ne  bodete  ?adovoljni,  ako  se  vas 
sin  mnogo  trudi  in  primerne  plače  no  dobiva,  kaj  ne?“ 

„„Gotovo  želim,  da  za  pošteno  delo  tudi  pošteno  plačilo  dobi;  ali 
če  dam  sina  k delalnemn  in  poštenemu  človeku,  kjer  vem,  da  l)odo  skerl)iio 
na-nj  gledali,  tedaj  nečem  odveč  na  plačilo  gledati.  Ako  je  moj  sin  na  takem 
kraji,  kjer  se  svojega  rokodelstva  dobro  nauči,  kjer  postane  dober,  pošten 
človek  in  ostane  dober  kristjan,  tedaj  si  mislim,  da  si  s tem  več  pridol)i, 
kakor  se  more  z dnarjem  plačati.  V takem  slučaji  sem  tem  bolj  zadovoljen, 
če  tudi  spervega  malo  zasluži,  ker  sem  prepričan,  da  svoj  čas  in  svoje  zmožnosti 
dobro  ral)i,  in  tedaj,  če  tudi  dosti  denarja  ne  nakopiči,  postane  vendar  pošten, 
vesten  in  — srečen  človek;  pomnite,  boter,  srečen  človek!'  kar  je  v sedanjih 
časih  bolj  težko  najti,  kakor  denar. ““ 

„Vi  boter  imate  dobre  persi , ker  tako  dolgo  pridigate^,  pravi  na  to 
Mehar  en  malo  nevoljno.  „Ali  jaz  le  mislim,  da  besede  so  le  listje,  djanje 
pa  sadje.  Ako  bi  imeli  na  zber  dve  hiši,  ali  bi  si  vi  izbrali  tisto,  v kteri  ne 
bi  nič  dobivali  ?“ 

„„Jaz  bi  storil,  kakor  sem  rekel,““  odgovori  čversto  Lesjak  Janez ; „„jaz 
bi  si  izbral  hišo  , kjer  bi  bilo  bolje  za  mojega  sina  glede  iia  njegovo  pri- 
hodnost; jaz  zaupam  na  Boga,  da  mi  ne  bo  nikoli  nobeden  mogel  oponašati, 
da  drugače  govorim  in  drugače  delam.  Tako  sem  storil,  ko  sem  Matevžeka  h 
kruhu  pripravil  in  tako  bom  tudi  storil  s temi,  ki  je  imam  še  doma.‘“‘ 

„Vaš  Matevžek  je  zdaj  pri  mizarju,  kaj  ne?‘‘  vpraša  Mehar. 

„„Da;  ali  prediio  sem  ga  k mizarju  dal,  sem  imel  priložnost  dati  ga  v 
neko  kupčijsko  hišo,  kjer  bi  bil  lahko  veliko  plačilo  dobival. 

„Ali  res?“  vpraša  Mehar,  ki  je  pri  teh  besedah  koj  mislil,  da  bi  on 
enega  svojih  sinov  morebiti  mogel  v tako  službo  spraviti. 

„„Gospod  Vesel,  ki  mi  je  bil  vselej  dober,  me  nekega  dne  obišče. 
Lesjak!  mi  pravi,  kaj  mislite  storiti  z vašim  staršim  sinom?  o tem  še  nisem 
nič  sklenil,  mu  odgovorim‘^“. 

„Zato  sem  k vam  prišel“,  nadaljuje  Vesel,  „da  ga  v svojo  pisarnico 
vzamem,  ako  je  vam  prav  in  je  fant  zadovoljen.  Delo  ne  bo  odveč  težavno, 
plačam  mu  dobro  in  pošteno;  ako  je  mladeneč  vesten,  pošten,  delalen 
in  zanesljiv,  povišam  mu  za  par  let  plačilo.  Ali  to  vam  rečem,  za  tovarše  mu 
ne  morem  porok  biti.  Jaz  imam,  kakor  veste,  veliko  opravil;  moji  ljudje,  ki 
so  v moji  službi,  so  dobri,  ali  eni  med  njimi  so  tudi  lehkomišljeni,  in  če  se 
odveč  sprijazni  ž njimi,  se  lahko  zgodi,  da  zgreši  pot  poštenosti.  Posebno 
eno  nevarnost  hočem  vam  odkriti.  Skoz  roke  mojih  ljudi,  ki  so  v moji  pi- 
sarnici,  gre  vsaki  dan  veliko  denarja,  in  akoravno  vedno  na  nje  gledam,  vendar 

nisem  si  gotov,  da  me  ne  goljfajo.  Ako  mislite,  da  je  vaš  sin  dovolj  terdnega 

značaja,  da  v taki  priložnosti  vesten  ostane  in  pošten,  dajte  ga  meni  in  bodete 
videli,  da  mn  dobro  pojde. “ 

„„Dovolite  mi,  blagi  gospod pravi  Lesjak  Janez,  „„vsaj  en  cel  dan,  da 
morem  to  reč  dobro  premisliti;  rad  bi  vedel,  kaj  poreče  k temu  moja  žena.““ 

„To  je  prav,  reče  Vesel;  v ponedeljek  mi  naznanite,  kaj  mislite;  do 
ponedeljka  še  lahko  čakam. “ 

„„Ko  sva  na  to  bila  sama  z ženo,““  nadaljuje  Lesjak,  „„povem  ženi  vse 
na  tanjko,  kar  je  Vesel  govoril.  Ne  rečem,  da  ni  bila  skušnjava  velika  in  da 
bi  bila  rada  sina  k Veselu  dala.  Ondi  bi  bil  fant  dobro  preskerbljen,  celo 
svoje  življenje  bi  lahko  pri  tisti  hiši  ostal,  in  nama  ne  bi  bilo  treba  tudi 
koj  spervega  nobenega  vinarja  za-nj  plačevati.  Ali  tega  si  nisva  mogla  ni 
skrivati  ni  tajiti,  da  Matevžek  ni  še  tako  uterjen,  da  bi  mogel  premagati 
skušnjavo.  Da  l)i  bil  moj  mlajši  sin  zadosti  star,  njega  bi  bil  koj  brez  obo- 
tavljanja dal.  Ali  Matevžek  je  premehek,  predobroserčen,  ki  ne  more  nobenemu 
nič  odreči,  tudi  če  kdo  kaj  od  njega  terja,  kar  ni  prav.  Dozdaj  nisem  sicer 
nobene  napake  na  njem  zapazil,  ali  on  je  tak,  da  ga  človek  z eno  nitjo  lahko 
povleče,  kamor  koli  hoče.  Zato  sva  se  z ženo  prav  resno  posvetovala.  Janez, 
mi  pravi  žena,  Veselove  ponudbe  ne  moreva  nikakor  sprejeti.  Ali  ne  molimo 
vsaki  dan:  „in  nas  ne  pelji  v skušnjavo ?“  Ali  zamoreva  upati,  da  naju  Bog 
usliši,  med  tem,  ko  očitno  nevarnost  poznava,  in  sinu  vendar  v nevarnost 
postaviva?  — Gotovo  je,  da  naju  Bog  ne  bo  uslišal,  ko  moliva,  naj  bi  naju 
skušnjave  ovaroval  in  svoje  otroke  sama  v skušnjavo  deneva.  — Boter ! ni 
me  sram  povedati,  da  sem  izmed  tistih,  kteri  dober  svet  svoje  pametne  žene 
poslušajo.  Meni  se  zdi,  da  žena  mnogokrat  bolj  bistro  vidi  v nekterih  rečeh 
in  ve,  kaj  je  storiti,  med  tem,  ko  se  mi  možje  ne  vemo  odločiti.  Moja  žena 
je  večkrat  rekla,  da  je  na  tem  svelu  več  reči,  ki  so  več  vredne,  kakor  denar, 
iii  da  je  treba  skerbeti,  da  je  naši  otroci  poznajo.  Pač  žalostno  bi  bilo  za 
nas,  ako  bi  v svojih  starih  dneh  to  doživeli,  da  so  naši  otroci  sicer  bogati, 
in  premožni,  pa  pri  tem  zgubili  to,  kar  človeka  v resnici  srečnega  storiti 
zamore.  Kedar  sta  mož  in  žena  ene  misli,  gre  vse  bolj  prav.  Na  to  sem  ne- 
kega dne  šel  k gosp.  Veselu,  zahvalil  sem  se  mu  za  njegovo  blago  ponudbo; 
povedal  sem  mn,  zakaj  ne  želim,  da  bi  moj  sin  prišel  v njegovo  pisarnico, 
pa  tudi,  da  sem  ga  dal  nekemu  staremu  prijatlu,  kjer  bo  ostro  deržan,  in 
lahko  prav  dober  delalec  postane. ““ 

„In  vi  boter  morate  še  zanj  plačevati,  kaj  ne?“  vpraša  Mehar. 

„„Da,  pa  ne  dosti.  Njegov  gospodar  je  prav  pošten  človek;  kar  ima  v 
serci,  to  ima  na  jeziku  in  terja  prav  malo  plačila.  On  ljubi  mojega  fanta,  ki 
utegne  pri  njem  se  dobro  rokodelstva  naučiti,  obnašanje  njegovo  je  tako, 
kakor  si  ga  le  morem  želeti.  — Poslušajte  le,  boter!  eno  leto  za  tem,  ko  je 
Vesel  hotel  mojega  sina  v svojo  pisarnico  vzeti,  pridem  zopet  po  naključbi  z 
Veselom  vkup.  Lesjak!  reče  mi  gospod,  mene  veseli,  da  niste  dali  sina 
k meni.““ 

„„Kako  to,  gospod?  vprašam. ““ 

jjŽalostue  reči  so  se  med  tem  pri  meni  godile odgovori  Vesel.  „Ko 

sem  želel  vašega  sina  k sebi  vzeti,  sem  vam  rekel,  da  ne  morem  porok  biti 
za  tovarše,  s kterimi  bi  bil  svojo  službo  opravljal;  pa  takrat  še  sanjalo  se 
mi  ni,  da  reč  tako  daleč  pride.  Moj  denarničar  je  bil  najhudobiiiši  človek; 
on  je  večidel  poliiijšal  mladenče,  ki  so  pod  njim  stali.  Tisti  ubogi  fant,  ki 
sem  ga  namesti  vašega  sina  v svojo  pisarnico  vzel  in  ki  je  bil  en  malo 
lalikomišljen,  bil  je  pravo  sredstvo  v rokah  mojega  denarni čarj a.  On  je  skrival 
vse  denarničarjeve  goljlije,  goljfal  je  tudi  sam  in  zdaj  je  v ječi  zapert,  kot 
sodeležnik  goljtije“. 

„„Ko  sem  zvečer  domii  prišel,  pa  ženi  vse  to  povedal,  lahko  si  mislite, 
boter,  kako  sva  Boga  hvalila,  da  se  ta  nesreča  ni  zgodila  najinemu  sinu,  ki 
bi  zdaj  v temni  ječi  zdihoval.  Da  bi  se  bilo  to  najinemu  otroku  prigodilo,  gotovo 
bi  naju  žalost  pred  časom  oba  v grob  spravila.  Verujte  mi,  boter,  pregovor 
ki  pravi:  Začni  dobro,  da  dobro  končaš!  je  skoz  in  skoz  resničen. ““ 

„Prav  imate, “ pravi  Mehar;  „ko  vidim,  kako  se  je  stvar  zasukala,  tudi 
jaz  pravim,  da  ste  prav  storili,  da  niste  dali  Matevžeka  k Veselu.  Mogoče  pa 
tudi,  da  bi  se  bilo  drugače  zgodilo  in  tedaj  bi  se  bili  kesali,  da  mu  ga  niste 
dali.“ 

„„Boter,  boter!  žalibog  v današnjih  časih  starši  odveč  za  denarjem  hre- 
penijo in  tudi  svoje  otroke  na  to  terajo.  Mogoče  je,  da  tako  v kratkem  velik  dobiček 
storijo,  ali  verujte  mi,  v njih  duši  je  velika  praznota,  ki  jim  veliko  večo 
žalost  dela,  kakor  pa  malo  postradanje.  Mi  starši  ne  ravnamo  prav,  kedar 
budimo  v sercih  naših  otrok  hlepenje  po  blagu,  ter  iščemo  vsake  priložnosti, 
da  jim  k temu  kakor  si  bodi  pomagamo.  Starši,  ki  tako  delajo,  vdobijo  več 
žalosti  kot  veselja  od  svojih  otrok. 

Tu  je  poldan  zazvonilo;  delalci  so  koj  popustili  delo  in  se  hitro  razšli: 
tudi  Mohar  je  bil  vesel,  da  more  oditi,  ker  ni  vedel  nič  več  nasproti  reči. 
Sam  pri  sebi  je  čutil,  da  ima  boter  Lesjak  prav.  Primerjajo  Pesjakovo  do- 
mačo srečo  z malim  veseljem,  ki  ga  on  od  svoje  družine  dobiva,  rekel  je  sam 
pri  sebi : Lesjak  prav  govori,  ko  pravi : „Z  a č n i,  d o b r o d a d o b r o k o n č a š.“ 


Roža  deklet. 


Roža  deklet, 

Čisla  te  svet. 
Lepa  si,  kakor 
Rože  je  cvet. 

Dev  kar  poznam, 
Rad  jih  imam. 
Vendar  vso  hvalo 
Tebi  le  dam. 


Ti  me  vedriš. 
Razveseliš, 

Upe  mi  sladke 
V serci  budiš. 

Duša  in  kri 
Zate  gori, 
Kedar  zapoješ. 
Deklica,  ti. 


čistost,  pokoj. 

Obraz  je  tvoj; 

Vez  bi  zakonsko 
Sklenil  s teboj  ! 

Vojt.  Kurnik. 

Aleksander  Ivan  knez  Potemkin, 

ruski  carski  maršal. 

(Životopisna  čertica;  po  virih  spisal  Jos.  Cimperman.) 

(Konec.) 

Med  njegovimi  generali  jih  je  bilo  mnogo,  kateri  so  poleg  zaveze  z 
Avstrijo  bili  vneti  za  Prusijo,  in  te  svoje  priverženosti  tudi  javno  niso  skri- 
vali. To  je  prišlo  na  liho  Potemkinu,  kateri  ni  mogel  zaderžati  svoje  nevolje 
ter  je  nekoč  pri  obedu  naravnost  izrekel:  „Kakor  se  je  človeku  zaradi  dušne 
svoje  dolžnosti  navezati  na  jedno  večno  bitje,  tako  se  mu  je  tudi  zaradi  časnih 
opravil  klanjati  postavam  in  volji  svojega  vladarja.  — Naša  carinja  je  v tesni 
prijateljski  zvezi  z Avstrijo  — vendar  poznam  nekatere  svojih  generalov,  ki 
so,  protivno  dolžnosti  svoji,  vdani  Prusiji.  S tem  prelamljajo  naravno  dolžno 
zvestobo  svoji  gospodarici  in  njenim  zakonom.  Kedo  mi  bode  zamerjal,  da 
zaničujem  to  versto  ljudi !“ 

Potemkin  Prusiji  ni  bil  nikdar  prijazen,  da-si  tudi  ni  bilo  moči  poizve- 
deti pravega  vzroka  tej  njegovi  merzlosti.  Znano  je,  se  ve,  iz  zgodovine,  da 
mu  je  pri  njegovih  dejanjih  Prusija  vedno  stavila  največ  over.  Nekateri  pri- 
pisujejo vzrok  tega  sovraštva  zvezi  s Poljsko,  kajti  po  tej  zvezi  so  se  vničile 
največe  namere  knezove,  kateri  je  menil  celo  doseči  krono  poljskega  kraljestva. 
A kedo  bi  mogel  za  gotovo  terditi,  kaj  je  Potemkin  imel  v mislih,  saj  še 
carinji  ni  razkrival  vseh  svojih  političnih  tajnosti.  YeČ  kakor  istina  pa  je? 
da  je  bil  knez  osnoval  velikansk  načert,  pri  katerega  razvoji  bi  se  bil  svet 
čudil  mojsterski  njegovi  politiki.  Ne  dolgo  pred  svojo  smertjo  ni  knez  zastonj 
prebival  dni  in  noči  sam,  celo  kurirji  niso  smeli  pred-enj  inače,  nego  v strogo 
določenih  urah.  Obilo  je  svojeročno  dopisaval  in  še  več  pisem  je  pod  svojim 
imenom  narekoval.  Nikdar  ni  bilo  selom  toliko  opraviti,  nego  tedaj,  a najmenj 
so  hodili  v Petersburg,  temveč  pa  v različne  kraje  Evrope.  Znano  je  tudi, 
da  je  Potemkin  dolgo  dopisaval  poljskemu  velikemu  maršalu  grofu  Stanislavu 
Potockemu,  kateri  se  je  ustavljal  konštituciji , sprejeti  od  Poljakov  dne 
3.  majnika  1791,  in  ki  je  potem  iskal  zavetja  v Petersburgu.  Tudi  sta  imela 
pozneje,  kedar  je  bil  prišel  Potočki  v glavni  stan  knezov,  v Jasiju,  osobne 
pogovore  med  sabo.  Poleg  grofa  Potockega  so  bili  sporazumljeni  s Potemkinom 
tudi  še  drugi  plemenitaši,  generali  in  štabni  oficirji. 

Vse  se  je  delalo  tako  skrivno  in  s tako  previdnostjo,  da  sta  že  dolgo 
po  knezovi  smerti  Malahovski  in  Rzevuski,  pervaka  kraljestva,  prišla 
nekoliko  na  sled  temu  načertu.  To  je  bilo  pozneje  primoralo  Potockega,  da 
je  z drugimi  svojimi  znamenitnimi  zarotniki  iskal  brambe  v Petersburgu. 
Katarina  sama  neki  ni  zvedela  o tej  zapletki  prej,  nego  iz  pisemske  ostaline 
Potemkinove.  Načert  je  bil  tako  osnovan,  da  bi  bila  komaj  naj  veča  umeteljnost 
v politiki  zadostovala,  zabraniti  njegovo  izveršitev.  Lahko  se  to  verjame,  ako 
se  pomisli,  kako  slavohlepen  je  bil  knez  in  kakova  redka  genijalnost  mu  je 

bila  iirojeiui.  Pomisli  naj  se,  da  je  Potemkin  od  mladih  nog  l)il  nagel  v vseh 
stvareh,  katere  je  pa  realizoval  s previdnostjo,  vsega  občudovanja  vredno. 
Njegova  molčljivost  v vseh  slučajih  je  izvanredna.  Verini  tega  je  imel  oprav- 
ljati knez  že  v rani  mladosti  posla,  katera  se  sicer  izročajo  ministrom.  Nje- 
gova iskrena  želja  po  velikosti  je  ostrila  njemu  talent  tako  zel6,  kakor  se  to 
redko  komu  zgodi.  Posvetil  se  je  bil  res  vojnistvii,  a večjo  sposobnost  jo  imel 
za  politiko.  Kavno  v istem  časi,  ko  se  je  bavil  Potemkin  z deržavoznanstvom 
in  je  žertvoval  svoj  čas  in  svojo  krepost  opravilom  v carskem  kabinetii;  je 
stal  na  kermilii  deržave  ruske  slavni  minister  Panin.  — Potemkin  je  bil 
tedaj  res  mlad,  a tudi  ognjevit  in  občutljiv!  Ljubezen  vladarice  mu  je  dovolje- 
vala povsod  ustop.  Zanj  ni  bilo  pri  dvoru  nikake  skrivnosti  in  znal  je  tudi 
za  najnatančnejše  spletene  mreže  dvorne  politike. 

Tem  načinom  je  knez  že  v srednji  starosti  jel  izpoznavati  zvezo  vseh 
stvari  v kabinetu,  kar  se  sicer  že  slabim  starčkom  odkriva.  On  se  je  ravno 
takrat  uril  v svojih  deržavnih  študijah,  kedar  je  imela  obravnati  Kusija  naj- 
važnejše med  Kusijo  in  Turčijo  1.  1774.  Kedo  se  ne  spominja,  da  se  je  trudila 
Rusija  na  vso  moč,  obderžati  Moldavo  in  Valahijo  in  kako  je  temu  nasproti 
delovala  Avstrija.  Takoj  potem,  ko  se  je  moral  udati  ruski  minister  Panin 
vztrajnosti  duhovitega  Kaunitza  in  Friderika  II.,  se  je  veršiti  jela  raz- 
delitev Poljske,  pri  kateri  je  bilo  zopet  uporabljati  najvišje  politične  zvijače. 
Že  zaradi  jednakomeriiega  vedenja,  katero  ste  prestopili  Avstrija  in  Prusija 
kakor  se  je  terdilo,  je  narastlo  mnogo  prevažnih  opravkov  v ruskem  kabinetu ; 
vse  te  stvari  je  bilo  poravnati,  da  ste  se  omenjeni  deržavi  združili  z Rusijo. 
Tako  se  je  zabranila  nova  vojska. 

Komaj  se  je  pa  vletel  ta  pritok  umeteljne  politike,  je  hotela  Francija 
posaditi  svojega  princa  na  prestol  Poljske.  Slučajno  je  bil  švedski  kralj  Gustav 
Adolf  tedaj  v Parizu,  kedar  je  Choiseul,  slavni  francoski  minister,  jel  delovati 
v dosego  te  sverhe.  Takoj  je  bila  gotova  zaveza  med  Francijo,  Švedijo  in 
Dansko.  Tu  je  imela  Rusija  zopet  premnogo  opraviti,  da  je  te  zaveze  kakor 
tudi  še  zavezo  s Holandijo  zabranila,  tako  overla  novo  vojsko  in  si  obvarovala 
neodvisnost  Francije,  katera  bi  bila  mogla  zvišati  svojo  moč  in  svoj  upliv. 

Poleg  tega  je  bila  Rusija  zaradi  zadnje  vojske  s Turki  do  cela  oslabljena, 
in  pretil  jej  je  še  upor  drugih  dežel,  podšuntanih  po  znanem  Pugačevu,  * 
kateri  se  je  proglasil  za  Petra  lil. 

Ako  se  jemljo  v poštev  vse  te  okolnosti , se  razvidi,  koliko  je  imel 
tedaj  dela  ruski  kabinet,  in  ravno  takrat  se  je  Potemkin  politike  učil.  Jasno 

* Pugačev  je  služil  v ruski  gardi,  ko  je  umeri  Peter  III.  Po  osobi  in  govoru  njemu 
jeduak,  se  je  dal  zapeljati,  da  je  pod  imenom  Petra  III.  podžigal  ljudstvo  k uporu. 
Po  Moskvi  je  dobil  mnogo  priveržencev;  v kratkem  je  imel  60.000  za  boj  pripravnih 
Rusov  na  svoji  strani.  Izmed  glavnega  mesta  in  armade  so  vreli  ljudje  k njemu,  kajti 
Peter  III.  je  bil  zelo  priljubljen  v narodu.  Stvar  bi  bila  slabo  iztekla  za  Katarino, 
ako  bi  Repni  n,  ruski  maršal,  s svojo  zvitostjo  ne  bil  tako  srečen,  o pravem  časi  dobiti 
Pugačeva  v roke.  Obsojen  je  bil,  da  se  mu  najprej  odseka  desna  roka  in  pol  ure  potem 
glava;  a ukaz  se  je  pozneje  promenil.  Odsekal  mu  je  rabelj  glavo  in  potem  roko. 

je  dakle,  da  se  je  s svojo  nadarjenostjo  in  ljubeznijo  do  te  stvari  izverstno 
izobrazil  v politiki.  Pooblaščen  je  1)il,  da  je  smel  vedno  gledati  za  kulise.  — 
Ne  le  niinisterstvo  je  moralo  obračati  deržavno  kermilo  po  njegovi  volji, 
celo  carinja  brez  njegovega  sveta  ni  ničesar  storila.  — Vsej  ruski  armadi  je 
bil  on  neomejen  poveljnik.  O njem  je  moči  terditi,  da  je  svojo  oblastjo  vladal 
deržavno  upravo.  Njegov  veleum  mu  je  bil  zvest  pomočnik,  da  je  vedno 
povsod  nahajal  pravi  pot.  Poznal  je  politiko  evropskih  dvorov  in  da  se  odtegne 
vsem  nevarnostim , ni  hranil  velikih  svot  v poizvedovanje  vseh  skrivnosti. 
Malo  ne  na  vsakem  dvoru  je  imel  dvornika,  kateri  mu  je  poročal  o najtaj- 
nejših  dogodkih.  Znano  mu  je  bilo  tudi  stanje  vseh  deržav  in  njih  medsobojna 
zveza.  Očite  so  mu  bile  njih  slabosti  in  vedel  je  zatorej  ob  pervem  mahu 
zadeti  njih  rane.  V istem  času  se  je  začela  temniti  slava  kabineta  St.  Ger- 
mainskega.  Potemkin  je  morebiti  že  davno  prej  vedel,  da  mora  tako  priti, 
porabil  je  zatorej  to  okolnost  sebi  na  korist.  Propast  Francije  se  je  bližala 
čedalje  bolj.  Merodajnost  Francoskega  dvora  za  vso  Evropo  je  začela  pešati 
in  je  naposled  čisto  zamerla,  ko  je  začel  razjedati  strup  revolucije  tudi 
drobovje  kraljestva,  glavno  mesto  in  celo  kraljevi  dvor.  Kaj  se  je  zgodilo 
potem?  Pogledimo  v zgodovine  knjigo  na  list,  kateri  poroča  o 1.  1789.  — 
Knezovo  pisanje,  katero  je  poslal  carinji  iz  Jasija,  je  že  tedaj  poročalo  o 
nasledkih  za  Francijo,  kar  se  je  skoro  vresničilo  in  Katarina  bi  rada  bila  že 
takrat  zabranila  daljše  zl6.  Ako  bi  se  spuščali  v globine  Potemkinove  tanko 
spredene  politike,  napisali  bi  se  lahko  folij anti  in  še  bi  jej  ne  prišel  nikdo 
do  dna. 

Navedene  čertice  o duševni  velikosti  Potemkinovi  služijo  v dovolj  tehten 
dokaz , da  bi  se  bil  dvignil  s časom  do  izvanredne  visočine,  lahko  bi  se  tudi 
dejalo , da  bi  knez  bil  že  davno  prej  dosegel  svoje  vzvišene  smotre,  ako  bi 
mu  ne  bil  na  poti  knez  Orlov*  kateremu  je  bila  carinja  včasih  poslušnejša 
nego  njemu. 

* Orlov,  jeden  naj  bogatejših  ruskih  knezov,  je  bil  posebno  vslušen  pri  Katarini.  Dolgo 
sta  se  s Potemkinom  dobro  sporazumevala,  dokler  se  nista  pri  Jordanovi  slavnosti  raz- 
dvojila. (Jordanova  svečanost  je  eden  največjih  praznikov,  kateri  se  vsako  leto  praznuje 
v Petersburgu.  Po  katoliškem  koledarji  se  verši  to  dne  6.,  a po  ruskem  dne  17.  ja- 
nuarja v praznik  sv.  treh  kraljev.  Slovesnost  se  praznuje  na  Nevi,  tekoči  skozi  Peters- 
burg.  V nji  se  morajo  umiti  najprej  ruski  patrijarh,  potlej  arhimandriti,  in  naposled 
vse  drugo  duhovenstvo.  Za  njimi  pride  carinja,  potlej  dvor  in  za  njima  dvornike 
spremljujoči  kavalirji  in  strežniki  Tudi  se  kerste  tedaj  vsi  šest  tednov  prej  v Petersburgu 
rojeni  otroci.  Izmed  ljudstva  se  ne  sme  umivati  iiikdo,  razven  gledališčinih  igralcev, 
rodom  Rusov,  kateri  sprejmo  takrat  odpuščanje  svojih  grehov.  Svečanost  traja  od  8 
ure  zjutraj,  do  4 ure  popoldne  in  plemstvo  in  duhovenstvo  pride  v najlepši  svoji 
obleki.  Ob  bregu  se  postavijo  lože  za  dvor  in  plemstvo.  Cesta  od  gradu  carinega 
do  reke  je  pokrita  z deskami,  pregernenimi  z bagrom;  po  njih  se  carinja  ali  pelje, 
ali  gre  peš.  Tudi  delajo  pri  tej  svečanosti  parado  vse  garde,  9 peš-polkov  in  vsa 
petersburgska  konjiča;  iz  100  topov  se  trikrat  vstreli.  Množica  ljudstva,  katera  prihaja 
iz  vseh  krajev  k tej  svečanosti,  je  nebrojna.  Kedar  odide  dvor  in  duhovenstvo,  se  pre- 
puste bagrena  pregrinjala  po  cesti  ljudstvu.  Prišel  je  bil  Orlov  k tej  slavnosti  nekoliko 
pozneje,  nego  Potemkin,  kateri  je  že  sedel  v loži,  carinji  na  desnici.  Orlov,  rodom 
knez,  si  je  bil  naklonil  še  pred  Potemkinom  carinje  milost,  zato  na  javnem  kraji 

Po  Orlovi  sinerfci  jo  dosegel  Potemkin  vso  milost  svoje  cariiije  in  pričel 
je  izverševati  svoje  namere , a časi  niso  bili  več  vgodni.  Namere  izveršiti, 
kakoršne  je  imel  Potemkin,  zato  iii  treba  le  previdnosti,  temveč  tudi  mnogo 
in  vgodnega  časa. 

Poleg  teh  izvanrednih  svojstev  se  ne  moremo  dovolj  prečiiditi  poseb- 
nostim njegovega  moraličnega  vedenja.  Njegov  značaj  je  bil  v istiiii  naj- 
čiuinejši,  katerega  je  natvora  podelila  kakemu  velikanu,  kajti  ni  skoraj  moči 
verjeti,  da  bi  Potemkin  bil  vdan  tako  različnim  strastim.  Verstniki  njegovi 
iz  mladih  let  zagotavljajo,  da  si  je  pridobil  te  slabosti  še  le  pozneje,  kedar 
mu  je  bila  postala  sreča  zvesta  prijateljica;  v pervi  mladosti  neki  ni  bilo 
zapaziti  niti  sledu  poznejših  čudnih  duševnih  svojstev  njegovih.  Da- si  tudi  je 
imel  vsako  leto  nad  3 milijone  dohodkov,  vendar  to  silno  bogastvo  mu  ni 
napravilo  niti  jeden  dan  čistega  veselja.  Največjih  svot  ni  hranil,  da  bi 
vstrezal  željam  svojega  serca,  a vse  brez  vspeha,  kajti  minilo  mu  je  veselje^ 
predno  je  kaj  dosegel.  O tem  pričuje  naslednji  dogodek.  Pri  svojem  obedu  je 
čul  nekoč  hvaliti  jednega  huzarskega  nadlajtnanta  izurjenost  v igranji  na 
goslih.  Kadoveden  in  želeč  ga  slišati,  nemudno  odpošlje  svojega  kurirja  k 
njemu.  Posled  osmih  dni  pride  virtuoz  v glavni  stan  knezov  v Jasiju,  a še 
le  osem  dni  potem  je  dobil  privoljenje,  pri  neki  večerni  veselici  knezovi  po- 
kazati svojo  umeteljnost.  Drugo  jutro  mu  izroči  knez  dragoceno  darilo  ter 
mu  želi  srečno  pot,  katera  je  znašala  nad  100  milj ! Pomislijo  naj  se  stroški, 
katerih  se  ni  škoda  zdelo  Potemkinu,  da  je  le  jedenkrat  čul  umeteljnega 
igralca,  in  brez  teže  vsakdo  izpozna,  kako  trošljiv  je  bi  knez  in  kako  naglo 
promenljiv  v svojih  mislih.  V jedneni  dnevu  je  bil  Potemkin  mnogokrat  vesel 
in  zopet  klaverii.  Pri  gostovanjih  je  bil  včasi  živo  veselje,  in  predno  se  je 
kedo  nadejal,  mu  je  izginila  dobra  volja  ter  se  vmekiiilo  brezkončni  pobitosti, 
kakor  da  ga  je  zadela  Bog  zna  kaka  nesreča.  Takove  proniene  so  se  javile 
pri  njem  najčešče,  kedar  je  bil  kaj  bolehen,  kajti  ničesar  ni  tako  sovražil, 
nego  bolezen,  in  sicer  zato,  ker  se  je  bal  medicin.  V takovih  slučajih  so  mu 
morali  zdravniki  kakor  otroku  dajati  zdravila  z zvijačo,  kajti  razven  v jedi  ali 
pijači  bi  Potemkin  ne  bil  vzel  nobenega  zdravila  v se.  Verini  tega  so  imeli 
vsi,  kateri  so  bili  v bolezni  blizu  njega,  priliko,  vaditi  se  v poterpežljivosti, 
osobito,  kedar  so  ga  terpiiičile  bolečine,  ali  je  dolgo  trajala  bolezen.  Nikdar 
skorej  ni  do  cela  prestal  bolezni,  ker  je  bil  tako  nesterpljiv,  in  je  navadno 
prej  vstajal  iz  postelje,  hodil  se  sprehajat  ter  vžival,  kar  se  mu  je  zljubilo, 
brez  ozira  na  vsa  odsvetovanja.  A kedar  je  do  dobra  zopet  okreval,  je  bil 
neizrečeno  vesel.  Nekoč  se  je  knez  na  svojem  večernem  izprehodu  prehladil. 
Moral  je  iti  v posteljo  in  zdravniki  so  dejali,  naj  vživa  zapisanih  zdravil. 


ni  hotel  biti  poniževan  in  ulsaže  Potemliiim,  naj  gre  v ložo  na  levici.  Potemkin 
se  ne  premakne  in  Orlov  je  moral  biti  poleg  njega.  Tako  se  je  vnelo  sovraštvo 
med  njima,  katero  je  terpelo  do  Orlove  smerti.  Skoraj  nikdar  potem  ni  bilo  videti 
teh  mož  skupaj:  tudi  pri  carinji  se  nista  smela  sniditi.  Vendar  pa  se  je  mora}  Orlov 
vedno  umikati  Potemkinu,  kateri  je  bil  ja^ji  od  njega. 

Proti  jutru  mu  pride  na  misel,  da  bi  punča  pil.  Strežnik  se  pozove  in  takoj 
izpolni  Potemkinu  željo.  Cetert  ure  potem,  ko  je  knez  punč  povžil,  ga  je 
zapustila  betega  in  zdravega  se  je  čutil  kakor  sicer.  Kazveseljen  o tem  srečnem 
izidu  svojega  zdraviloznanstva  ukaže  knez  takoj  svojim  navadnim  gostom  na- 
praviti bal.  Slugi  so  jih  morali  precej  iti  klicat  in  predno  se  je  dan  zazoril, 
je  že  vse  plesalo,  a knez  sam  je  bil  voditelj  družbi,  katero  je  do  obeda  iz- 
borno zabaval  svojimi  šalami  in  dovtipi. 

Najliujše  je  bilo  pri  Potemkinu , da  sta  veselje  in  žalost  jednako  hitro 
uplivala  nanj,  zato  je  bilo  potreba  največje  pozornosti,  kedar  je  bil  razserjen, 
da  ga  ni  kedo  še  bolj  razgnevil,  kajti  občutil  bi  bil  takov  nesrečnik  najhujše 
posledice.  Malenkost  ga  je  povzdignila  včasi  na  verhunec  veselja,  a tudi 
malenkost  lahko  otemnila  njegove  duše  radost  za  mnogo  dni.  Prišle  so  ure, 
ko  se  mu  je  hotelo  serce  stopiti  od  golega  radovanja  ali  usmiljenja,  ali  prišle 
so  zopet  druge,  ko  mu  ni  godila  nijedna  reč  na  svetu  in  bi  mu  ne  bila 
razvedrila  duha  živa  duša.  Da  bi  koga  videl  veselega,  dal  bi  bil  Potemkin 
včasi  polovico  svojega  imetja,  a drug  pot  so  bile  solze  nedolžnosti  in  uboštva 
le  pripomočki  v izpodžiganje  njegove  serditosti,  da-si  mu  je  bilo  mnogokrat 
precej  žal  za  svojo  vzburjenost.  Sploh  pa  je  razven  njegovih  opravil,  katera  je 
vedno  z zvesto  ljubeznijo  oskerboval,  ni  bilo  stvari  pod  solncem,  za  katero  bi 
bil  imel  Potemkin  stanovito  veselje  ali  nagnenje.  Carinja,  natančno  poznaj oča 
njegov  temperament,  se  je  trudila,  vstrezati  vsem  njegovim  slabostim,  da, 
celo  laskala  se  jim  je  in  bila  je  v obče  poslušna  njegovi  volji. 

Poznala  je  slavohlepnost  zvestega  svojega  služabnika,  zato  ga  je  obsipala 
z brezmernim  bogastvom  ter  ga  povzdigala  od  jedne  na  drugo  stopinjo  časti, 
kar  se  je  redkokedaj  pripetilo  kakemu  smertniku  v primeri  s tako  nizkim 
rodom,  kakor  je  bil  njegov. 

Smert,  katera  ne  prezre  nikogar,  je  odvedla  v svoje  senčno  carstvo  tudi 
Potemkina,  čegar  dejanjem  in  velikosti  se  bodo  čudom  čudili  še  pozni  rodovi. 
Dne  16.  oktobra  1791,  blizu  26  ruskih  milj  od  Jasija  na  čistem  polji  in  brez 
vse  pomoči  je  izdihnil  svojo  dušo.  Govori  se,  da  je  neka  zanemarjena  žolčna 
merzlica  bila  kriva  smerti  njegove,  ali  gotovega  o tem  ne  ve  nikdo  povedati. 

Imovina  Potemkinova  po  smerti  njegovi  se  je  cenila  nad  12  milijonov 
rubljev  v gotovini  in  poleg  tega  je  ostal  po  njem  velik  broj  dragih  kamencev, 
srebra  in  zlata;  iz  mest,  gradov  in  drugih  posestev  knezovih  bi  se  pa  neki 
bilo  dalo  sestaviti  majhno  kraljestvo. 

Tako  je  bil  junaški  Potemkin  človek.  — Slava  njegovemu 
s p o m i n u ! 


o ustanku  Madjarov  1848.  1. 

(Spisal  Fr.  Jaroslav.) 

(Konec.) 

Na  Sedmograškem  je  cesarskim  šlo  čedalje  slabeje,  tako  da  so  po  nasvetu 
riimiinskega  biskiipa  Laguna  ruskih  vojakov  z valaške  meje  na  pomoč  pokli- 
cali. Mahoma  je  došlo  6000  m.  z 20  top.,  in  so  posedli  Braševo  in  Sibinj. 
Madjari  so  dobro  porabili  čas,  ki  ga  je  nesposobni  Windischgratz  v Pesti 
potratil.  Oddelek  Gorgej-ev  je  posedel  hribska  mesta,  oddelek  Perčelov  je 
ležal  pri  Solnoku,  oddelek  Messarosov  pa  se  je  obernil  proti  Kašavi;  proti 
Serbom  so  postavili  30.000  m.,  pa  nenavadno  veliko  težkih  topov  iz  terdnjave 
petervardinske,  aradske  in  munkaške ; en  oddelek  so  poslali  proti  Sedmograškej, 
in  enega  so  nastavili  pri  Aradu.  Za  nadpoveljnika  je  bil  Dembinski  odbran. 
Gorgej  in  Messaros  sta  se  jela  pomikati  proti  Sclilicku,  jako  sposobnemu 
generalu,  in  več  potov  sta  ga  zajela  tako,  da  jima  je  komaj  uskočil  in  se 
pri  Pesti  s cesarskimi  spojil.  Windischgratz  s Schlickom  se  spojivši  je  dne 
26.  febr.  proti  Verpelethu  se  pomaknil  in  Madjare  prijel;  ^Ikli  so  se  do  terde 
noči,  ali  brez  uspeha.  Naslednji  dan  se  je  boj  z nova  pričel  pa  pri  Vapolni. 
Po  bitki  se  je  Windischgratz  v Pesto  vernil  in  svojim  četam  zapovedal,  da  po- 
lagoma lezejo  za  neprijateljem  za  Tiso.  Ko  sta  ta  dva  glavna  cesarska  oddelka 
zameprijateljem  lezla,  med  tem  so  napali  Madjari  brigado  Kargerjevo  pri 
Solnoku  in  jej  veliko  škodo  naredili.  Tudi  na  Sedmograškem  so  se  med  tem 
vedno  po  malem  poprijemali,  in  pri  Piski  je  Bern  izbojeval  bitko,  ki  je  bila 
naj  znam  enitiša  v tej  madjarskej  vojski;  tudi  Sibinj  je  zasedel. 

Kazen  Segedina  in  Arada  so  dobili  Madjari  v roke  še  Terezin,  in  tudi 
Petervaradin  je  bil  njihov.  V Aradu  so  cesarski  priderli  prav  na  terg,  kjer 
se  je  vnela  kervava  borba  s Honvedi , ali  Madjari  so  cesarske  s kartečami 
pokropili,  in  tako  so  se  morali  berzo  umakniti  izgubivši  mnogo  ljudi;  en 
bataljon  polka  Leiningen  je  l)il  do  malega  ugonobljen. 

Dne  19.  marca  1849.  1.  pa  se  je  pričelo  oblegaj  Komama;  čez  400 
bomb  so  cesarski  ta  dan  vergli  v terdnjavo,  pa  zastonj ; zategadelj  so  jo  zajeli, 
da  jo  izstradajo  in  tako  prisilijo  udati  se. 

Med  tem  se  je  vreme  nenadoma  spreverglo,  začelo  je  deževati  in  kmalo 
je  bilo  vse  pod  vodo,  tako  da  tudi  lahki  vozovi  niso  mogli  hitro  naprej. 
Vojska  cesarska  je  veliko  terpela,  težkih  topov  skoro  ni  bilo  moč  naprei 
spravljati,  nasproti  pa  so  ogerski  husarji  na  lahkih  in  berzih  konjih  veliko 
škodo  prizadevali  cesarskim,  ki  so  le  počasi  in  nespretno  kobacali  po  širnih 
močarinah  in  po  mehkej  blatnej  zemlji.  Te  ugodne  okolnosti  so  Madjari  po- 
rabili in  cesarske  čedalje  huje  stiskali.  Gorgej  na  gorenjem  Ogerskem  je  več 
potov  otepel  čete  Gotzove  in  Jablonovskove,  pa  Hurbanove  prostovoljce,  in 
pml.  Kamberg  prepustivši  topove  neprijatelju  se  je  moral  v Vacov  umakniti. 
Sclilick  je  podlegel  pri  Gvoiigvosu,  in  ban  Jelačič  je  zgubil  Czegled.  Cesarski 

so  se  umaknili  tako,  da  vse  pozicije  za  Tiso  so  iieprijateljii  prepustili,  ki  jim 
je  bil  s 100.000  m.  in  80  top.  tudi  vedno  za  petami,  da  bi  pred  ko  pred  Pesto 
v svoje  roke  dobil.  Cesarski  so  se  v velikem  neredu  v Pesto  vračali. 

Dembinski  pa  je  naredil  ovinek,  cesarskih  se  ognil,  ter  tako  z Gorgev-om 
se  spojil,  in  dne  10.  apr.  sta  I72  nad  Pesto  reko  prekorakala.  Vsled  tega 
je  bila  pri  Vacovem  stoječa  četa  pml.  Csoricha  odrezana,  in  Csorich  od  trikrat 
veče  neprijateljske  sile  prijet  se  je  bojevaje  umaknil  v Vacov,  kjer  se  je  vnelo 
zelo  kervavo  ulično  klanje,  ker  so  tudi  prebivalci  iz  oken  na  cesarske  strelali ; 
čete  so  se  razperšile  in  pobegnile,  tu  je  pal  tudi  general  Gotz. 

V tem  so  v Komarno  neprenehoma  bombe  metali , most  naskakovali, 
ali  vse  zastonj;  iz  zvonikov  so  visele  Černe  zastave,  češ,  da  hočejo  obteženi 
raje  poginiti  kakor  se  udati.  Sedaj  je  Windischgratzu  došel  dekret  iz  Olomuca? 
da  mu  je  verhovno  povelj uištvo  odvzeto,  in  izročeno  baronu  Weldenu,  ki  pa 
ni  bil  nič  bolji  od  svojega  prednika.  Nenavadna  vojskina  sreča  je  Madjare 
tako  opojila,  da  je  zbor  na  predlog  Košutov  dne  14.  apr.  1849.  1.  sklenil  to- 
le: „Kodovina  habsburško-lotrinška  je  za  vselej  odstavljena  in  pregnana  iz 
Ogerske.^^  — Verhovna  oblast  je  bila  začasno  Košiitu  izročena. 

S tem  napečnim  sklepom  so  Madjari  neprijatelju  dali  pravico,  da  je 
svojo  zadevo  mogel  smatrati  kot  obče  evropsko  zadevo.  To  je  kmalo  storil  s 
tem,  da  je  Kuse  na  pomoč  poklical. 

Madjari  so  bili  močneji  od  cesarskih,  imeli  so  v oblasti  vso  Donavo  od 
Komama  do  Peste.  Dne  19.  apr.  je  Gorgej  zmagal  pri  Nagi-Sarlo-u,  porinil 
živeža  in  novih  polkov  v Komarno,  sebi  pa  berzo  nagrabil  dovolj  streliva  v 
terdnjavi. 

Stanje  cesarskih  v Buda-Pešti  je  prihajalo  čedalje  pomenljiviše ; sklenili 
so  Pesto  popustiti  in  samo  še  Budo  deržati.  Dne  21.  apr.  so  bili  pripravljeni 
vsi  parniki,  da  ranjene  in  bolne  vojake,  pa  strelivo  in  živež  prepeljejo.  Dne 
23.  apr.  so  cesarski  odšli  in  požgali  s čolnov  napravljen  most,  popoludne  pa 
so  že  došli  madjarski  husarji,  ki  jih  je  prebivalstvo  z viharnimi  „eljeni“  spre- 
jelo; iz  oken  so  narodne  zastave  visele. 

Cesarska  armada  bi  se  bila  rada  postavila  kje  med  Rabo  in  Ostrogonom, 
da  bi  potem  mogla  Komarno  zajeti,  pa  Madjari  so  ta  iiačert  overli,  in  zato 
je  sedaj  Welden  menil,  da  najbolje  kaže,  če  Rabo  pusti  in  se  v Požun  umakne 
ter  pomoči  počaka.  Ko  so  cesarski  Pešto  zapustili,  priletel  je  nenadoma  Gorgev 
s svojo  vojno,  in  tudi  Buda  sc  je  morala  udati  dne  20.  maja  1849.  1. 

Tudi  na  južnem  bojišču  so  se  med  tem  dobro  tolkli.  Ban  Jelačič,  ki 
je  moral  hiteti,  da  je  o pravem  času  na  bojno  polje  došel,  ni  mogel  dosti 
opraviti,  imel  je  še  premalo  vojaščine,  torej  je  bil  primoran  le  odbijati 
napade. 

V tej  stiski  se  je  avstrijski  kabinet  obernil  na  ruski  dvor  in  prosil 
pomoči.  Car  Nikolaj  je  prijazno  obljubil,  da  hoče  poslati  pomoči,  kolikor  je 
je  treba,  da  se  ustanek  zaduši.  Odbranih  je  bilo  v ta  namen  5 armadnih  korov 
(170.000  m.)  in  400  topov,  pa  tudi  ves  potrebni  živež,  strelivo  in  drugo  tako 
se  je  za  vojno  peljalo,  ker  na  Ogerskem  ni  bilo  dobiti  nič.  Ruski  car  je  poslal 

svojega  naj  bolj  ega  generala  Paskieviea,  ki  je  bil  Kars  in  Varšavo  premagal, 
in  mu  izročil  nadpoveljništvo  vseh  ruskih  čet;  kot  podpoveljnika  sta  mu  bila 
podredjena  Eiidiger  iii  Sass.  Avstrija  pa  je  poklicala  zi  Italije  okrutnega  Hav- 
naua  in  mu  podelila  neomejeno  oblast;  pod  njim  so  l)ili:  Schlick,  Benedek, 
Wohlgemuth  in  Berchtold  s 150.000  m.  Neprijateljsko  vojsko  pa  so  vodili : 
Bern,  Kis,  Messaros,  Dembinski,  Vetter,  Gorgej,  Perčel,  Klapka,  Nagv- 
Sandor,  Veesej,  Torek,  Avlic,  Guvon,  Damjanic,  ki  so  imeli  14G.000  pešcev, 
40.000  konjikov  in  400  topov.  Magjari  so  bili  po  večem  na  boljem,  bili  so 
vajeni  kraja  in  podnebja,  imeli  so  dovolj  živeža,  stanovanj,  vprege,  delavšnic, 
bolnišnic,  s kratka:  vsega  je  bilo  dosti  pripravljeno  za  redno  vojevanje.  Na 
vse  verh  jih  je  Košut  z iskrenimi  pozivi  kar  užgal  za  vojsko.  ^Ljudstva 
Ogerske!“  tako  je  stalo  v pozivu,  „če  nočete  poginiti  pod  mečem  ruskim, 
branite  se ! Ce  nočete,  da  bi  divji  kozaki  gazili  po  oskrunjenih  truplih  vaših 
očetov,  žena  in  dece,  branite  se ! Če  nočete  priti  na  Sibir  ali  v kavkaško  ar- 
mado, branite  se!  Če  nočete,  da  bi  vaša  sela  pogorela,  ali  da  bi  vaša  zemlja, 
s kervjo  človeško  napojena,  poteptana  bila,  branite  se!  Kdor  nima  orožja,  naj 
pograbi  koso  ali  kaj  takega.  Neprijatelju  morate  poskriti  ves  živež , živino  v 
gore  ali  za  močarine  odgnati,  da  bode  lakote  konec  jemal.  In  kedar  je  ne- 
prijatelj  posedel  kako  selo  ali  mesto,  naj  pogumni  iii  serčni  možje  strehe 
zapalijo,  da  nasprotnik  v ognju  pogine.  Neprijatelj  bi  tako  ne  prizanesel, 
nego  bi  vse  spalil,  toraj  če  že  mora  vse  spaljeno  biti,  naj  vsaj  tudi  on  ob 
enem  zgori.  Če  premagamo,  imeli  bodemo  domovino,  in  porušena  sela  bodo 
znova  listala,  če  pa  pademo,  no  pojde  pa  tako  vse  pod  zlo!“ 

Konec  majnika  je  bila  Kuska  pripravljena.  Glavna  armada  pod  Paskievičem 
se  je  zbirala  v Dukli,  eden  oddelek  pa  je  šel  Haynau-u  na  pomoč,  in  tako 
je  le- tega  oddelek  narastel  na  80.000  mož.  Banov  oddelek  (30.000  m.)  se  je 
pomikal  proti  Terezinu,  Grotenhjelm,  Liiders  in  Clam-Gallas  (45.000  m.)  so 
rili  iz  Bukovine  in  Valahije  na  Sedmograško.  Bojni  čertež  zaveznikov  je  bil 
jako  previdno  sostavljen;  Paskievič  si  je  dal  iz  dunajskih  arhivov  vse  dotične 
listine  Eiigenijevih  in  Montecucullovih  vojska  predložiti.  S teh  zaznamkov  so 
razvideli,  da  pred  vsem  drugim  je  treba  zapreti  vsa  pota  v Tišino  nižavje. 
Zategadelj  je  Paskievič  zastavil  prehod  čez  Tiso  pri  Tokay-u;  Haynau  je  imel 
Gorgey-a  toliko  časa  motiti,  da  mu  Rusi  odrežejo  pot  v notranjo  deželo ; banu 
so  naročili  proti  Pešti  stopati,  in  generalom  na  Sedmograškem,  da  zapro  tudi 
to  poslednje  zavetje  neprijatelju. 

Madjari  pa  so  bili  tako-le  razpostavljeni : Dembinski  s 30.000  m.  je 
pazil  na  severozahodno  hribovje;  Gorgev  s 50.000  m.  je  čuval  Sedmograško 
in  terdnjave  Tisinega  porečja. 

Kmalo  so  se  vnele  bolezni  pri  Rusih,  ki  niso  bili  vajeni  ogerskih  močarin, 
in  kolera  jim  je  pobrala  nenavadno  mnogo  mož.  Pri  Csormi  je  imel  W}^ss 
dne  14.  jun.  nesrečno  bitko  z Madjari,  v kterej  je  tudi  pal.  Ali  20.  jun.  sta 
Wohlgemuth  in  ruski  general  Panjutin  pri  Peredu  na  Vagu  Madj are  potolkla. 
Da  bi  vojaki  bolj  veseli  bili,  prišel  je  k njim  mladi  cesar  Franc  Jožef.  Rabo 
so  cesarski  kmalo  vzeli;  več  bitek  je  bilo  tudi  pri  Komarnu;  dne  23.  jun.  je 

dobil  Čeodajev  Dobreoin,  in  12.  jul.  Ranil)org  Pesto,  Id  jo  je  bil  Košut  z baiikuotuo 
tiskarno,  z zalogami  in  vojno  zapustil.  Gorgev  pa  je  po  noči  od  Ib — 17.  jul. 
preko  Vacovega  Rusom  srečno  ušel. 

Južna  armada  je  junija  meseca  neznansko  veliko  terpela;  Madjari  so 
namreč  vso  setev  pokončali,  sela  spepelili , vodnjake  pa  s trupli  človeškimi, 
konjskimi  in  pesjemi  tako  zakidali,  da  ni  l)ilo  moč  vode  piti,  in  ubogi  vojaki 
so  morali  smerdeče  mlakuže  srebati.  Mnoge  je  mertud  zadel,  trupla  človeška 
in  konjska  so  bila  le  plitvo  zagrebena,  tako  da  so  na  več  mestih  celi  kosovi 
ven  moleli,  to  pa  je  pri  neznanskej  vročini  napravilo  kužen  smrad,  in  kolera 
je  začela  kositi  ljudi  v banovem  taboru.  Dne  11.  jun.  je  pal  Novisad,  in  dne 
25.  jun.  je  prisilil  ban  neprijateljskega  generala  Perčela,  da  mu  je  O’  Becse 
prepustil.  Pa  ban  ni  mogel  naprej,  moral  je  čakati  glavne  armade. 

Junija  meseca  je  Bern  z 20.000  m.  in  z najtežimi  topovi  došel  pred 
terdnjavo  Arad,  da  jo  preotme.  Dne  19.  jun.  je  tako  zelo  strelal  vanjo,  da  se 
je  posadka  morala  umakniti  za  obzidje  mestno;  poveljnik  Berger  je  več  potov 
ven  se  zagnal,  pa  ni  dosti  opravil.  Da  se  zavarujejo  proti  ognju  iii  bombam, 
poskrili  so  se  stanovalci  po  kletili,  ali  tu  se  je  vnel  silen  legar,  in  je  prijel 
tudi  posadko.  Ker  ui  bilo  upati  pomoči  od  nikoder,  udal  se  je  Berger  dne  1. 
jul.  iii  terdnjavo  neprijatelju  prepustil.  Posadka  je  odšla  z vojaško  častjo, 
častniki  so  obderžali  sablje,  vojaki  pa  telečnjake.  Dne  2.  jul.  je  Guvoii  došel 
v terdnjavo,  in  dobil  69  topov,  pa  2 stota  smodnika.  Po  padu  Arada  se  je 
Bern  s 50.000  m.  obernil  proti  jugu,  ter  je  pri  Hegjes-u  po  noči  od  13 — 14. 
jul.  bil  od  banovih  čet  prijet-,  pa  on  jih  je  vse  razkropil.  Samo  terdnjava 
Temešvar  se  je  dobro  deržala;,  Rukavina  se  je  priveril  rekoč:  „dokler  mi 
robec  v žepu  tleti  ne  začne,  toliko  časa  se  ne  bodem  podal. “ 

Dne  25.  jul.  je  zapustil  Havnau  Pešto,  da  se  z ostalimi  načelniki  na 
jugu  zedini,  da  tako  vsi  skup  glavno  bitko  bijejo.  Meril  pa  je  na  Segedin, 
kjer  je  ogerski  zbor  zboroval.  Ali  pot  tj  e je  peljala  preko  drobne  in  globoke 
sipe,  v kterej  so  se  vozovi  vedno  vdirali,  pa  tudi  pešci  in  konji  so  z veliko 
težavo  se  naprej  pomikali.  V teh  prostranih  pustah  je  bilo  vse  enolično  in 
otožno;  solnce  je  strašno  pripekalo,  in  nikjer  ni  bilo  ugledati  drevja  s hladno 
senco.  Vode  po  vodnjakih  je  bilo  zelo  malo,  in  še  ta  gosta  in  nekako  zoperno 
sladka.  Dne  2.  avg.  so  zagledali  Segedin  in  Szoreg,  kjer  so  bili  slavno  bitko. 

Tudi  na  Sedmograškem  so  Rusi  dobro  napredovali.  Dne  21.  jul.  je 
Sil)inj  bil  poseden,  in  dne  23.  jul.  so  Szeklerji  pri  Szass-Regemu  verženi  bili. 
Havnau  s svojim  korom,  popiistivši  Szoreg,  imel  je  zopet  novih  sitnosti  in  je 
veliko  terpel.  Dež  je  šel,  kakor  bi  iz  škafa  lilo,  ljudje  in  živina  niso  mogli 
naprej  iz  blata,  in  po  noči  so  vsi  premočeni  vojaki  morali  poleči  po  mokrih 
tleh  pod  milim  nebom.  Neprijateljska  moč  se  je  zbrala  pri  Temešvaru  in 
narastla  na  60.000  m.  in  100  topov ; načelovala  sta  Dembinski  in  Bern ; 
Gorgey-a  ni  bilo  od  nikoder,  da-si  so  mu  pošiljali  glas  za  glasom,  naj  se 
podviza.  Bitko  pri  Temešvaru  dne  9.  avg.  so  Madjari  zgubili,  in  Temešvar 
je  prišel  cesarskim  v roke;  potolčeni  oddelki  madjarski  so  hiteli  v Arad,  kjer 
so  Gorgev-a  našli.  Bern,  Dembinski,  Guvon,  Kmetv  in  Veščev  so  imeli  zvečer 

ob  9.  nri  vojaško  posvetovanje  v gozdu,  pa  bi  bili  kinalo  vsi  zajeti  od  cesarskih^ 
da  se  niso  berzo  pognali  na  meino  dordrajoč  voz  in  tako  pete  odnesli.  V 
Aradn  so  se  Košut,  iz  Temešvara  došli  generali,  pa  Gbrgev  in  njegovi  pod- 
poveljniki zbrali  na  vojaško  posvetovanje.  Večina  je  bila  za  to,  da  Gorgej 
diktaturo  prevzame,  in  na  to  je  Košut  prostovoljno  odložil  svojo  dosedanjo 
oblast.  Ta  premen  sta  Košut  in  Gorgej  vsak  po  svoje  razglasila.  Gorgej  videč, 
da  ne  opravi  nič  proti  rnsko-avstrijskej  armadi,  opominjal  je  svoje  rojake, 
naj  mirujejo,  ker  le  tako  je  mogoče,  da  si  obvarujejo  življenje  in  imetje.  In 
dne  13.  avg.  je  s svojo  armado  pri  Villagos-ii  položil  meč  pred  ruskega  ge- 
nerala Riidigera.  Ali  tudi  še  na  zadnjo  iiro  je  gorel  silen  ponos  v njegovem 
sercu.  Pisal  je  namreč  ruskemu  generalu,  da  edino  le  njemu  se  lioče  ndati, 
nasproti  pa  da  raje  z vsem  svojim  korom  v obnpnej  bitki  pogine,  kakor  da 
bi  pred  avstrijskimi  polki  moral  orožje  brezpogojno  odložiti.  Ruski  general 
se  je  res  tudi  tako  postavil  s svojo  armado,  daje  Gorgej  njemu  v roke  prišel. 
Gorgej  je  osebno  pripeljal  devet  jako  dobro  opravljenih  liusarskih  polkov,  njegov 
general  Nagj-Sandor  je  pripeljal  32  bat.  tudi  jako  dobro  opravljenih  pešcev, 
in  načelnik  topništva  Plettenberg  je  izročil  120  topov  z izverstno  vprego.  Ko 
je  Gorgej  položil  orožje,  položili  so  ga  tudi  ostali  načelniki. 

Košut,  Kazimir  Batthianj,  Bern,  Giijon,  Messaros  in  Szemere,  polka 
legija  in  še  druge  zelo  komprimitirane  čete  so  odnesle  pete  čez  mejo;  Vidin 
jih  je  gostoljubno  sprejel.  Gorgej  je  bil  od  cesarja  Franca  Jožefa  koj  pomi- 
loščen  in  v Celovec  poslan,  da  tu  stanuje,  njegovi  tovariši  pa  so  bili  vojaškej 
sodniji  izročeni,  ki  jih  je  na  smert  obsodila.  Dne  6.  okt.  1849.  1.  je  bil  Bat- 
thianj  v Pešti  ustreljen,  in  ravno  ta  dan  so  bili  ustreljeni  v Aradn  tudi  naslednji 
možje:  grof  Karol  Vescej  (popred  major  hus.),  Ludv.  Avlič  (popred  podpol- 
kovnik pešpL),  Jurij  Lahner  (popred  major),  Ernest  Poltenherg  (popred  ko- 
njiški stotnik),  Ig.  Torek  (popred  podpolk.  pri  inženirjih),  Janez  Damjanic 
(stotnik),  Jož.  Nagj>Sandor  (konjiški  stotnik  v pok.),  grof  Karol  Leiningen 
(popred  stotnik),  Karol  Knezic  (popred  stotnik) , Ernest  Kiss  (popred  hus. 
polkovnik),  Aristid  pl.  Dessewlfj  (popred  konjiški  stotnik  v pok.),  in  Viljem 
Lazar  (lajt.). 

Košutovi  bankovci  (60  mil.)  so  prišli  ob  vso  veljavo,  in  to  je  bil  silen 
udarec  za  deželo. 

Paskievic  pa  je  pisal  svojemu  čaru  na  Rusko:  „ Veličanstvo ! Ogerska 
leži  pred  Vašimi  nogami. “ 

lutrovski  reki. 

Nespametni  ima  serce  na  jeziku  — modri  pak  jezik  v sercu. 

Breme  noseč  osel  je  več  vreden,  nego  lev,  ki  terga  ljudi. 

Orožje  slabega  so  tožbe. 

Naj  večja  muka  bogatinova  je  skopost. 

Kedor  uči  modrost,  pak  je  sam  dejansko  ne  kaže,  je  podoben  kmetovalcu, 
kateri  njivo  poorje,  pa  je  ne  poseje.' 

Pri  komur  vladajo  nad  razumom  strasti,  pri  tem  je  ravno  taka,  kakor 
ondi,  kjer  zapoveduje  možu  žena. 

Zmernost  je  drevo,  čegar  korenine  so  zadovoljnost  in  čegar  sad  je  počitek. 

Knez  brez  pravice  je  kakor  potok  brez  vode. 

Modrost  brez  dejanj  je  oblak  brez  dežja. 

Bogatin  brez  radodarnosti  je  podoben  nerodovitnemu  drevesu. 

Kevež  brez  poterpljenja  je  kakor  leščerba  l)rez  olja. 

Prijaznost  in  naklonenost  velikasev,  lepo  vreme  po  zimi,  sladke  besede 
žensk  in  spanje  sovražnikov  so  štiri  reči,  na  katere  se  človek  nikoli  zanaMi 
ne  sme. 

Starost  nij  del  življenja. 

Naj  si  tudi  tvoj  sovražnik  ni  večji  od  mravlje,  v tvojih  očeh  naj 
bo  slon. 

Bolje  je  s potnim  obrazom  na  nakvali  kovati  razbeljeno  železo,  nego 
roke  križem  derže  uklanjati  se  despotu. 


Kakor  veljaki,  tako  delajo  prostaki. 

Zgodovina  nam  pi-ipoveduje  več  takih  prigodkov,  iz  kterih  se  vidi,  koliko 
premore  ne  samo  zgled,  ampak  tudi  veljava,  oseba,  želja,  mig  in  vkus  veljakov 
in  bogatinov. 

Ko  se  je  kralj  Ljudevit  XIV.  pritožil,  da  ima  tako  slabe  zobe,  mu  je 
eden  njegovih  dvorskih  prilizovalcev  rekel:  Kraljevska  svetlost!  Kdo  je  tisti, 
da  bi  hotel  imeti  lepše  in  boljše  zobe?  — In  koj  so  si  dvorniki  njegovi  dali 
več  zob  izdreti,  zato  da  ni  bilo  na  dvoru  nobenega,  ki  bi  bil  imel  bolje  zobe 
kakor  kralj. 

Pri  Etijopcih  pa,  ko  je  eden  njih  kraljev  šepast  bil,  so  njegovi  slu- 
žabniki šepasto  hodili. 

Nekteri  zgodovinarji  terdijo,  da  so  vsi  dvorni  služabniki  Aleksandra  Ve- 
likega svoje  naramnike  prav  visoke  nosili,  samo  da  se  je  zdelo,  da  imajo  tudi 
oni  tako  kratek  vrat,  kakor  ga  je  imel  Aleksander  Veliki. 

Nekdaj  so  iuieli  Francozi  mladega  kralja,  ki  še  ni  imel  brade.  Tedaj 
so  vsi  dvorniki  si  dali  brade  obriti. 

Enake  reči  se  ponavljajo  na  tem  svetu  povsod  iu  vsaki  dan,  ker  si  vse 
prizadevamo,  da  dopademo  velikašem  tega  sveta;  ali  le  malo  se  jih  najde, 
da  bi  si  prizadevali  dopasti  Bogu. 

Življenje  svetnikov  in  svetnic  božjih,  terdo  v usnje  vezano,  v 
dveh  zvezkih,  dobi  se  v tiskaruici  družbe  sv.  Mohora  v Celovcu  za  5 gld.  50  kr. 

Kristusovo  življenje  in  siiiert,  tudi  v dveh  zvezkih  lično  vezano 
za  4 gld.  SO  kr. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podnčen  list  za  slovensko  ljudstvo. 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  11.  v Oelo^c«.  ^O.  novemlbi-a,  LotO  X. 


Blagorodnemu  gospodu 


za  velečastiti  70.  rojstni  dan  I.  1878. 


.,Dem  Verdienste  seine  Krone  T‘ 
ScMller. 


erčno  raduj  se,  rod. 
Rojstva  častiti  god 
Sedemdesetič  vže 
Danes  praznuje  sin. 

Ki  mu  slavi  spomin 
Zvestih  rojakov  serce. 


Slovenski  dušni  velikan, 

Naš  venec  prejmi  v slavni  dan, 

Ker  domu  vsegdar  hramba,  čast, 
Krepko  si  stal,  kot  v šumi  hrast. 


Y temini  rod  slovenski  žil. 

In  malo  znan  je  svetu  bil; 

Rodiš  se  Ti  in  duh  se  Tvoj 
Razvnel  za  dragi  dom  je  svoj. 

In  k delu  Ti  podžigal  nas, 

S tešilom  Ti  si  dvigal  nas: 

Pogubil  se  je  dušni  mrak. 

Prosvete,  glej,  vihra  barjakT 

Kar  storil  očini  si  do  zdaj. 

Hvaležna  Ti  pomni  vekomaj, 

Slavil  še  Tebe  pozni  bode  svet; 

A danes  iz  srca  globočin 
Želi  domovine  vsak  Ti  sin: 

Bog  živi  Te  še  mnogo,  mnogo  leti 


J o s.  Cimperman. 

'Nema  deklica. 

(Povest  za  mladino.  Iz  spisov  Krištofa  Sclimid-a.) 

L 

Gospa  Dolinska  živela  je  na  svojej  prelepej  pristavi  samotno  in  žalostno. 
Nesreča  za  nesrečo  jo  je  zadela  in  z britkostjo  napolnila  njeno  serce.  Pred 
dvema  letoma  izgubila  je  svojega  moža,  s kterim  je  vedno  srečno  in  v najlepšeiii 
miril  živela,  in  z nepopisljivo  žalostnim  sercem  spremila  je  do  groba  s tremi 
otročiči  ljubljenega  moža  in  očeta.  Pretečeno  leto  ugrabile  so  jej  osepnice 
(koze)  dvoje  otrok,  dva  vesela  iipapolna  dečka;  z vročimi  solzami  škropila  je 
cvetice,  s kterimi  jima  je  mala  groba  ovenčala.  V začetku  tega  leta  bilo  jej 
je  sporočeno,  da  je  njen  edini  brat,  hraber  častnik,  na  bojnem  polji  umeri 
za  domovino;  in  ta  nova  bolečina  ponovila  je  in  povišala  njeno  globoko  žalost. 
Njen  edini  še  ostali  otrok.  Milica,  zala  deklica,  stara  kacih  osem  ali  devet 
let,  bila  je  edino  veselje,  ki  ga  je  imela  še  na  zemlji. 

Neko  jutro  sedela  je  dobra  mati  pri  mizici  zraven  okna.  Milica  pa  je 
stala  zraven  nje  in  med  tem^ko  je  mati  šivala,  brala  je  mala  hčerka,  ktero 
je  mati  sama  učila  , iz  neke  knjige  na  glas.  Kar  stopi  v izbo  neki  tujec. 
Imel  je  v roči  pisanje,  priklone  se  malo  ter  reče  , da  mn  je  ranjki  gospod 
Dolinski  nekaj  denarjev  dolžan  ostal,  kar  ne  znaša  več  ko  2000  tolarjev. 
Gospej  Dolinske]  zdel  se  je  ta  dolg  zeld  neverjeten,  posebno  ko  ni  bil  tujec 
nič  kaj  dobro  oblečen  in  bolj  potepuhu  podoben  kp  možaku,  ki  bi  mogel  to- 
liko denarjev  razposojevati.  Pa  vendar  se  je  nekoliko  prestrašila,  kajti  njenih 
poslov  ni  v tem  hipu  nikogar  bilo  doma.  Hišna  je  šla  v mesto,  da  zadnjikrat 
vidi  svojo  na  smert  bolno  mater,  kočijaž  pa  jo  je  odpeljal  tje;  drugi  posli 
imeli  so  zunaj  na  polji  s senom  opraviti.  Gospa  Dolinska  veli  Milici,  naj  po- 
kliče oskerbnika.  Kesnoben  prileten  mož  pride  in  koj  razsodi,  da  je  dolžno 
pismo  krivo,  kajti  podpis  se  mn  je  zdel  ponarejen.  Tujec  se  raztogoti,  jame 
grozovito  preklinjati  in  ranjcega  strašno  opravljati.  Mati  neče,  da  bi  hčerka 
slišala  take  bezbožne  besede,  in  pošlje  jo  na  vert.  Tujec  začne  sedaj  na  dolgo 
ali  vse  zmedeno  pripovedovati,  kako  si  je  ranjki  gospod,  ko  je  bil  še  na 
visocih  šolah,  one  denarje  od  njega  izposodil.  Nazadnje  pa  popusti  oskerbnika 
poterpežljivost  in  serdito  reče:  „Tdite,  idite,  vi  ste  mi  slepar!  Ko  bi  vam  bil 
ranjki  gospod  le  deset  tolarjev  dolžan,  terjali  bi  bili  že  davno  denar,  kterega, 
tako  videm,  jako  potrebujete,  ne  pa  še  le  sedaj,  več  ko  dve  leti  po  njegorej 
smerti!“  Ali  tujec  obstane  terdovratno  pri  svojej  terjatvi  in  nikakor  se  ne 
da  odgnati.  Vnelo  se  je  med  njim  in  osl^erbnikom  sitno  pričkanje  in  hud 
prepir,  ki  je  dolgo  trajal.  Gospa  Dolinska  obžaluje  skrivej,  da  ni  njenih  ljudi 
doma;  velela  bi  bila  tega  potepuha  in  goljufa  odpoditi  ali  zapreti.  Zadnjič  se 
tujec  vendar  nevoljen  odpravi  žugaj  e jej,  da  jo  bode  pri  sodniji  zatožil.  — 

Gospa  Dolinska,  kterej  je  ta  prigodba  bila  jako  nenšečna , poda  se  na 
vert  poiskat  Milice.  Ali  otroka  ne  zagleda  nikjer.  Tik  verta  šiimljal  je  potok, 


ki  je  bil  jako  deree.  Na  Ijregii,  ki  je  bil  nekoliko  sierm,  ležala  je  Milična 
mala  škropilnica.  Mati  je  strahu  skorej  omedlela.  Neki  pastir  priteče  in 
prinese  Miličin  slamnik. 

„Slamnik,“  — tako  pripoveduje  pastir  — „plaval  je  po  vodi  in  obvisel 
na  veji  verbe.  Spoznal  sem  ga  po  lepem  modrem  traku !“  — 

„Moj  Bog‘^  — zavpije  mati,  bleda  ko  smert  in  z v nel)0  prostertima 
rokama  — „milo  dete  ni  vendar  padlo  v potok.  “ — 

„Oh“  — ihti  se  pastirček  — „i^boga  gospica  je  menda  utonila ! Saj 
vidite,  od  tn,  kjer  leži  škropilnica,  do  vodenje  trava  pohojena.  Oh  blaga, 
blaga  Milica!  Še  le  včeraj  večer  dala  mi  je  košček  kruha  in  sirovega  masla !“ 

Prestrašena  mati  zavpije:  „0  teci,  teci,  pokliči  ljudi,  morebiti  še  rešimo 
dobro  dete!“  — Sama  pa  leti  k oskerbnikn  z žalostnim  krikom:  „Milice 

ni  več  — padla  je  v vodo  1“  — Vsa  vas  se  je  zbrala,  da  bi  poiskali  ubogo 
dete.  Ali  vse  iskanje  je  bilo  zastonj. 

Obupna  mati  živela  je  odslej  prežalostne  dni  in  mnoge  noči  prečula. 
„Ah“  — rekla  je  mnogokrat  — Ij^ibi  mož  in  trojica  mojih  otrok  šli 

so  pred  menoj  in  so  sedaj  pri  tebi,  o Bog  nebeški  — tudi  moj  blagi  brat 
je  v tuj ej  deželi  iz  te  doline  solz  preselil  se  v našo  pravo  domovino;  sama 
in  zapuščena  ostala  sem  še  jaz;  premoženje  moje  me  ne  more  več  veseliti, 
— svet  mi  je  le  praznota  in  žalostna  puščava,.  Iz  vsega  serca  hrepenim  ze- 
diniti se  zopet  s preljubimi  zamerlimi.  Edina  moja  tolažba  cvete  mi  le 
unstran  tega  sveta.  Nebesa  so  bila  vedno  moja  najslajša  nada,  in  sedaj  veselim 
se  še  bolj  priti  kmalo  tj  e gori.  Daj  mi  o Bog,  da  skorej  pridem  tje!“  ~ 

II. 

Brat  blage  gospe,  gospod  Gorski,  o kterem  so  menili,  da  je  mertev, 
živel  je  še.  Bil  je  nadkonjik  pri  huzarjih  in  v nekej  vročej  bitki  padel  je 
pod  sovražnikovimi  sabljami  raz  konja  na  tla.  Njegovi  vojaki -so  ga  videli 
pasti.  Obležal  je  ko  mertev  na  bojnem  polji.  Ali  bil  je  le  hudo  ranjen  in 
odpeljali  so  ga  ko  jetnika  v oddaljeno  terdnjavo  sovražnikovo.  Tukaj  ni  imel 
priložnosti , ,da  bi  bil  svojim  sorodnikom  sporočil  od  sebe,  tudi  on  ni  dobil 
od  njih  nijednega  sporočila. 

Na  zadnje  je  bil  sklenjen  mir.  Gospod  Gorski  je  bil  za  druzega  zamenjen 
in  vernil  se  je  ko  četnik  s svojim  polkom  v preljubo  domovino.  — Na  dolgej 
poti  proti  domu  imel  je  njegov  polk  počinek  v malem  mesticu.  Nekoliko 
milj  od  tu  bival  je  na  nekem  zakotnem  gradiču  globoko  v gozdnatem  kraji 
dragi  prijatelj.  Četnik  ga  obišče.  Tukaj  je  z žalostnim  sercem  zvedel  smert 
ljubega  svaka;  kako  se  pa  vdovi  godi  in  trojim  otrokom,  ni  mu  vedel  prijatelj 
nič  povedati.  — 

Ko  gospod  Gorski  s svojim  slugo  zvečer  skoz  divje  zaraščeno  goščavo 
jezdi  nazaj  proti  mesticu , zaide  s prave  poti.  Bilo  je  že  pozno  v jeseni. 
Okolica  polna  temnega  jelovja,  bila  je  vedno  bolj  neugodna  in  divja.  Dosedaj 
je  še  luna  v pervem  krajen  stoječa,  skoz  jelkine  veje  svetila  in  s svojo  milo 
svitlobo  razsvetljevala  še  nekoliko  grozno  temoto.  Ali  sedaj  pa  je  zašla.  Težki 

oblaki  zakrijejo  nebo.  Vihar  zabuči  po  gozdu  in  strašna  ploha  s snegom 
brije  jima  v obličje.  Temota  bila  je  tako  gosta,  da  se  je  ponočno  obnebje 
komaj  razločevalo  med  drevesnimi  vejami.  — Četnik  reče  tovai^ii:  „Najina 
konja  sta  popolnoma  utrujena ; morala  bova  vendar-le  počivati  v divjem  gozdu, 
dasitudi  tako  mrazi  in  zebe.“  — 

„Če  tudi“  — odgovori  sluga  — „to  bi  ne  bilo  pervikrat.  Tukaj  zakuriva 
radosten  ogenj;  ko  nemava  ne  jedi  ne  pijače  — hočeva  se  vsaj  greti !“  — 
Stopi  raz  konja , priveže  konja  ob  drevo  , poišče  pod  drevjem  mirnega  pro- 
stora, kjer  bi  se  obranila  dežjkin  mrazu.  Ali  zastonj  se  trudi,  da  bi  zanetil 
ogenj.  Odpadle  veje  in  suhjad  bila  je  premokra.  Vihar  je  med  tem  vendar 
nekoliko  prenehal.  — Kar  začujeta  v daljavi  lajati  pl^sd.  — 

„No  — hvala  Bogu“  — reče  sluga,  „ne  moreva  biti  daleč  od  kake  vasi 
ali  pojedine  hiše!“  — „Tako  se  tudi  meni  dozdeva“  — reče  četnik.  — „Za- 
jahajva  zopet  konja  in  jezdiva  v kraj,  kjer  pes  laja.“  — 

Ko  sta  nekaj  časa  jezdila  naprej,  zagledata,  da  jima  daljna  luč  skoz 
drevje  nasproti  b'^rli,  ki  jima  pogostem  izginja  izpred  oči,  pa  se  vedno  zopet 
prikaže.  — 

Zadnjič  dospeta  do  samotne  hiše  v gozdu,  ktero  s hlevom,  vertom  in 
dvoriščem  in  drugam  pohišjem  vred  obdaja  precej  visoko  zidovje.  Velik  ogenj, 
ki  na  ognjišči  gori,  rudi  z rudečkastim  svitom  bližno  drevje  in  razsvetljuje 
nočno  temoto.  Hiša  je  bila,  tako  je  bilo  videti , jako  terdno  zidana  in  okna 
so  bila  z železom  omrežena.  Na  zidu  je  mavta  večidel  odpadla  in  semtertje 
ga  je  pokrival  zelen  ali  rumen  mah.  Oba  konjika  razjahata  konja,  vodita  ju 
za  vajeti  in  prideta  do  dvorišnih  vrat.  Sluga  poterka  večkrat  na  vrata  in 
poslednjič  nabija  ob  nje  kolikor  more.  — 

Na  zadnje  se  odpahne  mali  zapah  na  enej  vratnici,  luč  se  zasveti, 
in  nek(  glas  zakliče:  „Kdo  ste?“  — „Popotniki“  — odgovori  Haska  — 
„ki  so  v gozdu  zgrešili  pot.“  — „Hem,  hem“  — mermra  glas  — „prišli  ste 
v pravem  času.  — Koliko  pa  vas  je?“  „Samo  dva  sva“  — odgovori  Haska 
— „vsak  s svojim  konjem.“  — „Tako  tedaj“  — reče  glas  — „vsem  skup 
štirje. — Staro  nagerbančeno  gubasto  obličje  pogleda  sedaj  skoz  majhno 
oknice,  da  se  ozre  po  tujcih. 

„Sto  medvedov^  — misli  si  četnik  — „ko  ne  bi  videl  ženske  čepe, 
prisegel  bi,  da  je  glava  starega  hiizarja!“  — Stopi  bliže  in  reče:  „No  tedaj 
bodite  tako  dobri,  pustite  naju  noter !“  — 

„Naj  bo,“  — odgovori  starka  — „ker  ste  tako  čeden  mlad  gospod  — 
potrudite  se  semkaj  v našo  priljudno  gostoljubno  hišo!“  — ^ 

Odpre  vrata;  četnik  stopi  noter  in  sluga  gre  za  njim  s konji^ma. 
„Tamkej  je  konjski  hlev  — pri  durih  visi  svetilnica.  Prinesite  jo  sem, 
da  jo  prižgem.  Prostora  in  kerme  najdete  dovolj,  z ovsom  pa  nismo  sedaj 
nič  kaj  dobro  prevideni.“  — 

Haska  odpelje  konja  v hlev.  Četnik  je  hotel  tudi  pogledati,  kako  bota 
preskerbljena  konja  — in  bil  je  precej  zadovoljen.  Haska  pa  zapre  duri  prav 
skerbno  in  vzame  ključe  zopet  k sebi.  — 

„No  dragi  priljudni  gospod,  idite  sedaj  v izbo  z menoj  — reče  stara 
kerčmarica,  gospodinja.  — „Jako  rad“  — reče  četnik.  „Skerbite  le,  draga 
mati,  da  dobiva  skorej  gorke  juhe.  Zebe  me  ko  mokrega  psička  in  gladen 
sem  ko  volk.  „Lepo“  — odgovori  kerčmarica,  „zel6  pa  mi  je  žal,  da  vam  ne 
morem  po  vašej  želji  postreči.  Mojega  sina  — kerčmarja  — ni  doma,  podvizati 
pa  se  hočem  kolikor  morem.  Tu  glejte,  da  malo  krevljam.  Ob  enem  mizo 
pogerniti,  kuhati  in  jedi  prinašati  — to  mi  je  preveč.  Pokličem  pa  vnukinjo, 
Uršiko,  da  vam  streže  pri  mizi.  — Ubogo  dete  je  sicer  nemo  in  ne  more 
besede  pregovoriti , ali  sliši  jako  dobro  in  je  za  tako  malo  detešče  dosti 
pripravno.  Preden  pa  preteče  pol  ure , poverne  se  že  moj  sin  in  potem 
bosta  že  boljše  postrežena. 

III. 

Četnik  sede  k velikej  perstenej  peči,  da  se  malo  pogreje.  Kar  stopi 
Uršika,  prav  majhna  deklica,  s pomizjem  v sobo.  Oblečena  je  bila  v černo 
suknjico  s rudečim  telovnikom  (perslikom) , peča,  rokavci  in  predpert  bili 
so  beli  ko  sneg.  Bila  je  bleda  in  žalostna.  Otožnost  na  njenem  milem 
obrazčeku  gane  četnika.  „Zdrava  mi  bodi,  ljuba  deklica^  nagovori  jo,  „žal  mi 
je,  da  si  nema  in  mi  ne  moreš  odgovoriti,  jaz  bi  sicer  jako  rad  govoril  s 
teboj. — Otrok  pogleda  ga  z otožnim  prijaznim  pogledom,  priklone  se  mu 
malo,  položi  perst  na  usta,  pripravi  in  odide.  — 

Za  nekaj  časa  prinese  Uršika  juho.  Četnik  vstane  in  sede  za  mizo. 
Mizni  pert  bil  je,  česar  ni  pričakoval,  jako  ličen  in  bel  ko  sneg,  isto  tako 
pertič.  — Žlica,  nož,  vilice  in  solnica  bila  je  sreberna.  Tudi  juha  mu  je 
dobro  dišala.  Pohvali  dobro  postrežbo  rekoč : „No — hvala  Bogu  — prišel  sem 
v prav  dobro  stanišče , hočem  se  tedaj  po  trudu  na  poti  jako  dobro  imeti !“ 
Deklica  ga  pogleduje  s solznimi  očmi  nepopisljivo  bolestno  in  zopet  odide. 

„ Čudno “ — misli  sam  pri  sebi  četnik  — „ zakaj  je  vendar  otroče  tako 
žalostno.  Ali  zares,  slišati,  pa  ne  moči  govoriti  mora  biti,  posebno  ženski, 
naj  je  še  tako  mlada,  zel6  težko.  Vendar  pa  mora  biti  njenej  žalosti  drug 
vzrok.  Jako  milujem  otroka  in  zelo  mi  je  žal,  da  mi  ne  more  povedati,  kaj 
mu  je!“  — 

Za  nekaj  časa  prinese  Uršika  sernje  pečenke  s salato  in  pomoli  mu 
skrivaj  listeč  popirja.  Pomigne  mu  z očesom,  pogleda  na  listek,  potem  v stran 
na  kuhinsko  okno  in  hitro  izide.  Zapazila  je,  da  gospodinja  skoz  oknice  iz 
kuhinje  posluša,  kaj  se  v sobi  godi.  — Četnik  je  razumel  dekličin  miglej ; 
naj  listek  skrivej  prebere ; primakne  ga  k sebi,  ali  ne  vzdigne  ga  znad  mize 
in  bere  s svinčnikom  in  tresočo  roko  zapisane  besede. 

„ Padli  ste  med  razbojnike.  Nocoj  po  noči  hočejo  vas  umoriti.  Varujte 
se.  Bog  naj  reši  vas  in  mene!‘‘ 

Četnik  se  jako  prestraši.  Premišlja,  ali  bi  pobegnil  ali  branil  se.  Vendar 
pa  je  še  dvomil,  je  li  res  tako  ali  ne.  — 

Kmalo  potem  pride  Haska  s torbo  v sobo , v kterej  je  bilo  marsikaj, 
kar  je  njegov  gospod  po  noči  potreboval.  Četnik  razgovarja  se  ž njim 


madžarsko,  da  ga  ni  iimela  gospodinja.  Pove  mu,  kaj  obsega  pismice,  posve- 
tuje se  ž njim,  kaj  bi  storila,  da  se  rešita.  Zvesti  sluga  se  prestraši.  — „0e 
je  taka,“  — reče  četnik,  „nikar  ne  izgubiva  serca.  Govori  veselega  serca  o 
tem,  naj  je  tudi  resno.  Ako  kaževa  prestrašeno  lice,  utegnila  bi  gospodinja 
sumiti !“  — 

Haska  se  začne  koj  smejati,  kakor  bi  bil  njegov  gospod  kaj  jako  smeš- 
nega povedal.  „No“,  pravi  četnik  — „res  bi  ne  bilo  potreba,  tako  na  glas 

zakroliotati.  Prinesi  mi  pa  moja  samokresa  noter.  S tem  se  hočem 
braniti  pri  pervem  napadu.  Moja  sablja  tamkej  v kotu  mi  bode  tudi  dobro 
služila.  Ozri  pa  se  koj  sedaj  po  tej  hiši  pazno , če  zares  kaj  sumnega  — 
orožje  ali  ukradeno  blago  — najdeš,  če  ni  kje  v kacem  kotu  kaj  pote- 
puhov skritih  in  ako  ne  bi  mogla  hitro  pobegniti  in  se  tako  oteti.  Jaz  pa 

bom  med  tem  pazil  na  gospodinjo,  da  ne  pojde  skrivej  za  teboj  in  preždl[a 
na  te.  Hitro  ko  zapusti  kuhinjo,  pozovem  jo  v sobo,  da  se  nenehoma  raz- 
govarjam  ž njo.“  Plaska  odide,  pride  za  malo  časa  s samokresoma  in  postavi 
ju  na  mizo.  Bil  je  bled  in  prestrašen  in  reče : „Videl  sem  dovolj ! — Tik 
hleva  je  mala  slaba  izba  za  hlapce.  Natanko  sem  jo  preiskal.  Pod  postel- 
njakoni  zapazil  sem  zatvornlco,  premaknem  postelnjak,  ki  je  le  slaba  omara, 
odprem  duri  in  stopim  doli.  — In  kaj  sem  videl?  — Raznoverstno  obleko 
iz  najdražega  suknja,  žameta  in  svile,  vso  okervavljeno.  Ulasasti  telovnik,  ki 
je  moral  biti  jako  imetnega  gospoda,  bil  je  ravno  na  mestu,  kjer  mu  je 
pokrival  serce,  z nožem  predert  in  videlo  se  je,  da  je  potok  kervi  privrel  iz 
rane.  Beli  atlas  bil  je  od  nje  rudeče  barvan.  — Groza  me  je  Jjilo.  — Gotovo 
sva  prišla  v razbojniški  berlog.  Pobegniti  ne  moreva.  Dvorisna  vrata  imajo 
terdne  ključavnice  in  gospodinja,  tako  se  mi  zdi,  je  ključe  dobro  spravila. 
Dvorišni  zid  je  previsok,  da  bi  brez  lestve  ne  mogla  čez-nj,  zraven  ne  bi  pa 
tudi  konj  rad  tukaj  pustil.  Razbojnikov  pa,  tako  mislim,  ni  menda  sedaj 
nijednega  v hiši  skritega.'^  — 

„Iii  ko  bi  jih  bilo  tudi  dvanajst^^  — reče  četnik  — „ne  bojim  se  jih. 
Vendar  pa  se  mi  zdi  boljše,  da  zahtevava  od  gospodinje,  ki  je  sama  doma, 
naj  nama  da  ključe.  Potem  pa  odjezdiva  skoz  odperta  vrata  polagoma  iz  hiše. 
Kajti  nikakor  ne  bi  rad  prelival  kervi !“  — 

IV. 

„Čujte  gospodinja^  — pokliče  četnik — „pridite  noter !“  — Ona  pride  v 
sobo  rekoč:  „kaj  zahtevate  tako  naglo ?“  — Ali  v tem  istem  hipu  začuje  se 
trikratno  terkanje  na  dvorišna  vrata.  „Glejte“  — reče  starka  — „sedaj  je 
prišel  gospodar.  Berzo  mu  grem  odp^-et,*^  prediio  zaslišim  od  vas,  s čem  vam 
morem  postreči !“  — Četnik  stopi  z lučjo  v roči  pod  hišne  duri,  kakor  da  bi 
poterpežljivo  svetil  gospodinji.  Hotel  je  pa  le  videti,  ali  pride  gospodar  sam, 
ali  ima  seboj  druzih  roparjev.  Bil  je  sam.  — Četnik  gre  ž njim  v sobo  in 
sede  zopet  za  mizo,  na  kterej  sta  bila  samokresa.  Prične  živ  pogovor  z go- 
spodarjem o vojski,  in  bil  je  tako  vesel  in  dobre  volje,  kakor  ne  bi  imel 
nobene  skerbi.  — 

Haska  je  med  tem  konja  nakermil;  stopi  noter  in  sede  za  drugo  mizo. 

Četnik  mu  reče  madžarsko:  „Hitro  povečerjaj,  potem  naj  ti  pokažejo  mojo 
spalnico  in  zanesi  tje  mojo  torbo.  Potem  zahtevaj , da  greš  spat  in  podaj 
se  v svojo  izbo.  Ali  pazi  dobro!  — Ko  zapaziš,  da  me  ni  več  tukaj  v sobi, 
pridi  skrivej  k meni  v mojo  spalnico,  vzemi  pa  samokresa  in  sabljo  seboj. “ — 
Haska  nese  torbo  v gornjo  izbo,  pride  potem  zopet  doli,  dela  se  jako 
zaspanega  in  zdeha  strašno.  — „Vi  pa  odperate  goltanec^,  — reče  gospodinja, 
„ko  da  bi  me  hteli  požreti  s kožo  iii  dlako. ‘‘  — Haska  se  pa  srneja 
rekoč:  „lies  mika  me  po  tem;  ali  le  spat  bi  šel  rad.  Vstal  sem  danes  za 
dne  in  jezdaril  ves  dan.  Vso  noč  bom  spal.  Da  ne  zamudim  konja  nakermiti, 
morate  me  poklicati,  pa  močno  ropotati,  drugače  vas  ne  slišim !“  — Gospodarje 
bil  zelo  vesel,  da  je  najprej  hlapca  spravil  spat  in  posveti  mu  čez  dvorišče  v 
izbo  zraven  konjskega  hleva. 

Ko  pride  nazaj,  nadaljuje  četnik  pogovor. 

Gospodar  pogleda  kdaj  pa  kdaj  skerbno  samokresa  na  mizi.  „Ali  vam 
dopadeta,  gospodar  — praša  četnik.  „0  da,  neizrečeno“,  — odgovori  oni, 
„samo  pustili  bi  ju  bili  v lokih  za  samokrese.  Tukaj  ju  ne  potrebujete. 
Prišli  ste  semkaj  v najvarnejšo  hišo  na  svetu , zagotovljam  vam  pri  svojej 
poštenosti !“  — ^ ^ 

„Rad  verjamem,  da  je  vaše  zagotpvljenje  resnično, “ — pravi  četnik. 
„Ali  moja  navada  je  taka,  da  na  samokrese  dobro  pazim.  Nabasana  sta  ostro; 
lehko  bi  se  po  njih  prigodila  kakošna  nesreča !“  — 

„Naj  tedaj  položim  samokresa  tjekaj  v omaro  in  omaro  zaklenem^  — 
reče  gospodar.  „Ključ  vzemite  med  tem  v svoje  varstvo. “ — 

„0  nikar  ne  tega,  gospodar^  — odgovori  četnik  — „nikar  se  ne 
trudite  zarad  mene.  Vzel  bom  samokresa  seboj  v spalnico.  Imam  tako  navado, 
da  nabasani  samokresi  zmerom  zraven  moje  postelje  na  mizi  leže.“  — 

Gospodar  se  zamisli  in  gre  nekterekrati  po  sobi  gor  in  dol.  — „Ali 
kako“  — zavpije  naenkrat  — „kaj  je  pa  to?  To  vidim  še  le  sedaj.  Vi  pijete 
le  vodo.  — Mati  moja  je  tako  pozabljiva!  — ■ Gotovo  vam  ni  ponudila  vina. 
Donesem  vam  najboljšega,  ki  ga  imam  v kleti,  popiva  ga  še  kozarec  skupaj !“  — 
Šel  je  ven  in  prav  glasno  v kuhinjo  zakričal:  „Mati,  — pozabili  ste 
našemu  častitemu  gostu  z vinom  postreči.  Berzo  idite  z menoj  in  vzemite 
seboj  svetilnico.  Nastavil  bom  mali  sodček , kterega  sem  hranil , da  pride 
ljub  in  drag  gost!“  — 

„Kaj  pa  namerja  ta  človek ?“  misli  si  četnik.  „Hoče  me  mar  vpijaniti 
ali  mi  celo  zavdati  s strupom  ?“ 

Naenkrat  pa  razpahne  gospodar  vrata  v sobo  ter  zavpije : „0  ljubi 

moj  gospod  — pomagajte  mi  za  Božjo  voljo!  Eevna  moja  mati,  ki  mi 
je  htela  posvetiti,  padla  je  z lučjo  vred  dol  po  stopnicah  v klet.  Ne  vem, 
ali  je  mertva!  O,  pomagajte  mi  vendar,  da  ubogo  ženo  gor  prineseva !‘‘  — 
,,Prav  rad“ , — odgovori  četnik.  * „Vzemite  luč  tukaj -le  z mize  in 
svetite  mi!“  — 

Prideta  do  kletipih  vrat,  ki  so  bila  zatvornica.  ,,0h  tu  vidite“,  — javka 
in  tarn|a  gospodar  — tu  doli  leži  reva  in  ne  da  znamenja,  da  živi !“ 

Četnik  ne  ve,  je  li  res  dol  padla  ali  se  le  tako  dela,  da  ga  v klet 
zvabi?  — \ 

Obstane  na  stopnicah  kletinih  in  reče:  „Idite  z lučjo  naprej,  gospodar, 
in  svetite  mi,  da  si  po  slabih  stopnicah  tudi  jaz  ne  zlomim  vratu 

Gospodar  gre  naprej.  Četnik  zapazi,  da  mu  roč  ostrega  noža  gleda  iz 
žepa  pri  suknji,  kterega  ni  poprej  videl.  — »Sedaj  mi  je  jasno“  — misli 
četnik,  „hudobnež  me  hoče  med  tem , ko  bi  pomagal  zlobnej  staruhi,  nepre- 
vidoma  prebosti  in  umoriti. “ — 

Četnik  zavpije:  „Kdor  druzemu  jamo  koplje,  sam  vanjo  pade !“  in  pahne 
na  moč  zlobneža,  da  se  po  stopnicah  preverže  in  v klet  telebi.  Gospodar  pade 
na  gospodinjo.  Stara  žena  vzdigne  se  naglo,  zgrabi  gospodarja  za  lase  ter 
vpije:  Ti  tepec  ti,  mislim,  da  si  mi  par  reber  polon^astjil.  — Četnik  pa 
zapre  zatvornico  in  jo  zapahne  s terdnimi  železnimi  zapahi. 

(Konec  prihodnjič.) 


Jutranja  pesen  jezdeca. 

(Po  W.  Hauffu,  prevel  V.  Eržen.) 


Jutrov  žar, 

V rano  smert  mi  svetiš  mar? 
Skoro  trombe  glaz  zapoje, 
Izgubim  živenje  svoje 

Jaz  in  mnogi  drug  z meno! 

V j eden  čas 

Gine  nam  lepote  kras! 

Lice,  ves  ponos  človeka. 

Zlito  od  kervi  in  mleka, 
Vene,  ob  kot  rožni  cvet! 


Vsaka  slast, 

V sebi  nosi  vže  propast. 
Včeraj  konja  jezdec  jahal, 

V boju  dnes  život  izdahal, 
Jutri  v grob  ga  poneso! 

Hoče  Bog  — 

Ead  njega  veršim  nalog. 
Hrabro  se  želim  boriti, 

A če  smert  mi  je  prebiti, 
Jezdec  veri  ostavim  svet! 


Zemljepisni  in  narodopisni  obrazi. 

(Nabral  Fr.  J a ro  s 1 a v.) 

I. 

Damask. 

Potniki  soglasno  terdijo,  da  ni  kmalo  tako  dražestnega  mesta,  kakor  je 
Damask.  Premnogo  pesnikov  so  ga  že  opevali,  in  premnogi  potopisci  so  ga 
že  opisovali.  Leži  pa  to  mesto  na  izhodnem  podolju  antilibanovem.  Bližaj 
se  Damasku  od  katerekoli  strani  hočeš,  ne  moreš  se  mu  načuditi,  sama  lepota 
ga  je.  Opasan  je  z najdražestnišimi  vertovi,  da  bi  jih  človek  le  gledal.  Ko 
ga  je  Muhamed  s svojimi  priverženci  od  daleč  ugledal,  je  kar  ostermel  nad 
njegovo  krasoto,  in  uskliknil:  „Ne,  dveh  rajev  pa  nočem,  dovolj  mi  je  eden, 
in  sicer  nebeški !“  Na  to  se  je  obernil  in  pustil  mesto  na  miru. 


No  mi  pa  se  le  spustimo  vanj  in  si  ga  ogledimo,  stopajmo  pa  po  onej 
karavanskej  cesti,  ki  derži  iz  Meke,  in  je  ena  največili  na  jutrovem,  skoraj 
150  korakov  široka.  Kedar  dospemo  na  zadnje  Lerdo,  ki  nam  Damask  za- 
kriva, odpre  se  čiidokrasen  razgled,  kakoršnili  je  malo  po  svetu.  Pred  nami 
se  razgrinja  široka,  zelena  ravan,  ki  je  opasana  z veličastnim  pasom  antiliba- 
novim,  čegar  verhovi  se  kade  in  žare  v snegu,  in  nad  vse  kipi  orjaški  Hermon. 
Prečudno  so  razsedlani  ti  gorski  velikani,  in  smelo  terdimo,  da  je  malo  ravnin 
po  svetu,  ki  bi  bile  s tako  lepim  in  tako  prečudno  razsedlanim  pasom  opasane. 
Ozrimo  se  tudi  na  jutranjo  stran,  in  tu  gleda  naše  oko  malo  znano,  na  videz 
brezkončno  pustinjo  sirsko.  Polovica  ravani,  po  katerej  smo  šli  proti  mestu, 
bila  je  živo  zelena,  polovico  pa  so  pokrivali  nepregledni  sadunosniki  in  olivine 
šume.  In  iz  tega  prekrasnega  perivoja  je  gledal  razkošni  Damask,  krog  in 
krog  opasan  z vonjavnimi  vertovi.  Po  višinah  v okolici  mestnej  stoje  brez- 
številni letni  dvori,  kamor  se  umikajo  bogataši  pred  žgočim  solncem,  da  tam 
uživajo  krasen  razgled,  in  čuvajo  svojega  zdravja. 

Celih  deset  dni  smo  se  že  pehali  po  slabih  kamenitih  stezah,  in  smo  zato 
kar  sapo  k sebi  vlekli,  ko  smo  ugledali  čarobno  mesto,  cilj  našega  potovanja. 
Pot  nas  je  peljala  skozi  malo  vas  v olivinej  šumi,  potem  memo  pokopališča, 
in  koj  na  to  smo  skozi  neznatna  vrata  prišli  na  jako  široko,  tri  četertinke  ure  dolgo 
cesto,  ki  se  vije  skozi  mesto. 

Damask  je  obzidan  z visokim  debelim  obzidjem,  na  katerem  mnogo  stolpov 
čepi;  ulice  ima  sploh  ozke,  in  da-si  je  ob  obeh  straneh  trotoar  za  pešce, 
vendar  se  več  potov  primeri,  da  se  človek  komaj  ogne  obloženim  velblodom. 
Hiše  so  ali  na  polu  lesene,  pa  na  zidano  podlago  postavljene,  ali  pa  z opeke 
zidane,  ki  je  navadno  na  zunanje  lice  obrušena.  Kakor  je  na  jutrovem  že 
navada,  je  ena  hiša  nizka,  druga  poleg  nje  visoka;  ta  takega,  una  drugačnega 
lica;  tu  naleti  človek  na  pridvore,  tam  na  pomolja;  ta  hiša  ima  okna,  una 
jih  nima;  vmes  zagledaš  mošejo,  a koj  potem  stare  razvaline  in  nekoliko 
cipres,  potem  zopet  hišo  s pisanega  kamenja  i.  t.  d.  Studencev  in  vodnjakov 
je  skoro  več  kot  za  potrebo.  V celih  tropah  se  preletavajo  gerlice,  ali  se 
vozijo  ropne  tiče,  tako  da  potnika  vedno  kaj  moti.  Z ulic  se  navadno  ne  vidi 
druzega  razen  golih  sten  zunanjih,  ali  če  stopiš  v kako  boljo  hišo,  velikaševo 
ali  bogataševo,  ne  moreš  se  načuditi,  kako  ti  je  v obče  vse  prijetno,  prijazno 
in  zložno  vravnano.  Stanovanja  in  batrice  derže  zvečine  na  lep  zapert  dvor, 
kamor  se  pride  po  ozkem  hodniku  in  skozi  nizka  vrata.  Vsaka  hiša  je  tako 
rekoč  sama  zase,  ločena  in  zaperta  od  zunanjega  sveta. 

Dan  danes  ima  Damask  do  150.000  Stanovnikov,  144  mošej,  3 sinagog,  pa 
5 kristijanskih  cerkva  in  3 samostane.  Tu  je  tudi  sedež  enega  paše,  in  enega 
molla  t.  j.  nadsodnika,  pa  tudi  stolica  patrijarha  antijohijskega,  pod  čegar  oblast 
spada  42  pravoslavnih  nadškofov  in  škofov. 

Mi  smo  šli  in  počestili  vplivnega  angleškega  konzula,  ter  ogledali  tudi 
njegovo  hišo.  Dvor  je  vložen  z rujavim  in  belim  marmorjem,  na  vsakem  koncu 
je  po  eden  vodnjak,  in  na  sredi  velik  marmornat  „bassin“  ali  jerin,  ki  je  bil 
obstavljen  z različnimi  prekrasnimi  cveticami.  Orjaške  košate  terte  se  pre- 

vijajo  sem  in  tje,  in  na  i)i‘ii^iernih  mestih  v dobrodejnej  senci  so  stale  mize 
in  klopi.  Posebno  lepo  pa  so  se  podale  v čv^eteroogelnikili  uastavljane  citrone, 
pomaranče , granatovci , smokve  in  druga  taka  drevesca , in  vmes  vse  polno 
prekrasnih,  večih  in  manjih  cvetic,  kakoršne  se  na  jutrovem  nahajajo.  Krog 
in  krog  dvora  v dveh  nadstropjih  se  verste  stanovanja,  kamor  derže  široke 
stopnice,  ob  katerih  pleza  dišeči  čemin  in  druge  ovijalke.  Zgoraj  v sredi, 
nasproti  stopnicam,  je  visoka  preddvorana,  in  skozi  njo  se  pride  v veliko 
glavno  dvorano,  ki  je  okusno  zmalana,  z najkrasnejim  mozaikom  vložena, 
prostorna  in  visoka,  kakor  srednja  vaška  cerkev  pri  nas. 

Ko  smo  mi  vstopili,  bile  so  neke  premožne,  jako  čudno  opravljene 
židovke  na  obisku.  Glavo  jim  je  kril  turban,  posejan  z zlatom,  biseri  in 
dragim  kamenjem,  za  pestmi  so  se  svetile  zlate  zapestnice,  in  okrog  vratu  so  bile 
ovite  zlate  in  biserne  verižice.  Po  dolgih  trakovih,  ki  jih  nosijo  omožene,  so 
se  blisketali  težki  rumeni  zlati,  obleka  je  bila  bela  in  pisana,  Črevlji  rumeni, 
nohtovi  pa  pobarvani,  in  sicer  rumeno,  obervi  pa  černo.  Poslovivši  se,  segle 
so  po  dolgih  in  širokih  belih  plaščih,  zavile  se,  in  odšle  kot  strahovi.  Ena  je 
bila  gospa  milijonarjeva,  in  smo  pozneje  šli  tudi  njeno  hišo  pogledat.  Tudi 
tam  smo  vstopili  skozi  mala  vrata,  in  po  ozkem  hodniku  prišli  na  dvor,  zbog 
čega  krasote  smo  kar  ostermeli.  Tu  je  sedela  lepo  oblečena  domača  hči, 
uljudno  nas  je  pozdravila,  in  potem  peljala  v živo  zmalano  in  s krasnimi 
divani  obstavljeno  dvorano,  v katerej  nas  je  domačica  pričakovala.  Kmalo  so 
prišli  služabniki  ponujat  kave  in  čibukov,  kakor  je  na  jutrovem  navada.  Tudi 
domačica  je  kadila  iz  kristalnega  „nargilleta“,  čegar  dolga  zvita  cev,  s svilo, 
zlatom  in  srebrom  umetno  vezena,  je  bila  napeljana  skozi 'polno  posodo  vode, 
da  se  je  dim  tako  malo  ohlajal.  Kakoršni  so  domovi  judovski  in  kristijanski, 
prav  taki  so  tudi  muhamedanski , sem  ter  tje  še  mnogo  sijajniši  opravljeni, 
to  pa  zategadelj,  ker  se  kristjani  in  judi  boje  kazati  svojega  bogastva  sovražnim 
Turkom. 

Kakor  je  znamenita  oprava  hišina,  tako  znameniti  so  na  jutrovem  tudi 
tako  zvani  bazari  ali  tergi.  In  ker  je  Damask  središče  jutrovskega  življenja, 
zato  so  tudi  njegovi  tergi  jako  odlični.  Vijejo  se  v neskončnih  razrastih 
okrog  krasne  mošeje  Omajadove,  ki  je  nekdaj  bila  kristijanska  cerkev  sv. 
Janezu  posvečena.  Tu  se  spajata  nabožno  in  tergovinsko  življenje , kajti 
med  tem , ko  na  velikem  marmornatem  dvoru  tempeljnovem  verniki  kleče 
molijo,  razlega  se  zunaj  pred  Ijronastimi  vrati  vik  in  krik  prodajalcev  in 
kupovalcev. 

Na  tergih  so  izloženi  na  ogled  izdelki  rokodelski,  umetnijski,  in  roba 
tergovinska.  Tu  vidiš  nekdaj  tako  sloveče  in  izverstne  damaške  meče,  ki  pa 
niso  več  tako  dobri,  od  kar  je  bil  Timur  pervotne  kovače  v Buharijo  preselil, 
in  jih  tudi  jeklo  evropsko  že  davno  daleč  nadkriluje;  tam  vidiš  zlatnino,  sre- 
bernino,  pa  premnogo  damasi a,  ker  se  s to  obertnijo  do  40.000  ljudi  v mestu 
peča,  in  se  zategadelj  tudi  na  debelo  izvaža,  prav  za  prav  iznaša  na  velblodih. 
Tudi  sedlarstvo  je  tu  tako  razvito,  da  slovi  po  vsem  jutrovem,  pa  izdelki  iz 
slonovine  in  lesenino.  Na  dalje  se  jako  cenijo  tu  na  prodaj  prineseni  balzami. 

olja,  dišeča  voda  in  mjilo.  Pokusili  smo  tudi  slastno  pecivo,  ki  ga  je  mnogo 
na  prodaj  bilo,  pa  različne  jedi  po  snažnih,  vedno  odpertih  kuhinjah.  Na  veČ 
krajih  smo  videli  na  prodaj  tudi  sterdino  iz  sladkega  mleka  po  jako  nizkej 
ceni,  ali  pa  šerbet,  t.  j.  medico  i.  t.  d.  Sploh  pa  je  navada  na  jutrovem,  in 
tudi  v Damasku,  da  so  ene  verste  rokodelci,  tergovci  skup  v eiiej  versti , iii 
druge  verste  zopet  skup  v drugej  versti;  tako  n.  p.  v eiiej  versti  iii  videti 
drugega  razen  jekleiiiue  in  sploh  svitlega  orožja,  v drugej  versti  pa  zgolj  pipe 
in  cevi,  v treljej  versti  vse  polno  rumenih  in  rudečih  črevljev  i.  t.  d.  Pri 
zlatarjih  in  srcbrarjih  dobiš  tudi  dragotin,  starih  novcev  in  drugih  redkih 
starin,  pri  malih  tcrgovcih  pa  vsako verstne  jutrovske  obleke. 

Blizo  tergov  stoji  več  obširnih  kanov;  mijveči  je  tako  zvani  niekiii  kau, 
v katerem  mekanske  karavane  ostajajo.  To  ti  jo  odperto,  orjaško,  na  stebrih 
sloneče  čveterooglje ; na  sredi  stoji  velik  vodni  basin  z lepim  vodometom. 
Zadaj  v koncu  kanovem  so  hlevi  in  skladišča  za  blago,  v gorenjih  prostorih 
pasfauovanja  za  božjepotnike  in  tergovce.  Damask  namreč  je  zbirališče  v Meko 
namenjenih  božjepotnikov.  Po  30 — 50.000  ljudi  privre  z vseh  strani  Evrope, 
azijske  Turčije,  celo  iz  Perzije  in  Turkestana.  To  pa  terpi  več  časa,  in  ta 
čas  se  pridno  oberiie  za  tergovanjc.  Tu  se  zamenjujejo  izdelki  arabski,  perzi- 
janski  in  izhodno- afrikanski  z izdelki  evropskimi  in  zahodno-azijanskimi.  Tu  mo- 
reš videti  Kurda  in  Turkomana,  Perzijanca  in  Turka,  Beduinca,  arabske  in 
sirske  felahe,  Egipčana  in  čeriica,  vse  se  suče  v pisanem  kolobaril,  da  je  ve- 
selje gledati. 

Posebna  znamenitost  v Damasku  je  hiša,  v katerej  je  Ananija  stanoval, 
ki  je  slepemu  Pavlu  vid  povernil.  Sedaj  je  v kapelo  predelana,  kakor  poroča 
jeruzalemski  božjepotnik  mnsg.  L.  Jeran,  in  je  on  tudi  maševal  v njej ; potem 
zazidano  okno  na  mestnem  obzidju,  kjer  so  sv.  Pavla  spustili  navzdol,  da  je 
tako  uskočil  svojim  nasprotnikom.  Blizo  kristijanskega  pokopališča  kažejo  mesto, 
kjer  je  luč  nebeška  Pavla  obsijala;  in  na  severnej  strani  mesta  stoji  jako  čudno 
vpodobljena  gora  Kasium,  o katerej  starodavna  pravljica  terdi,  da  je  tam  Kajn 
svojega  brata  Abelna  ubil. 

Nekoliko  v stran  od  Damaska,  v pustinji  na  lepej  zelenici,  pa  se  vidijo 
razvaline  Tadmora  ali  Palmire,  zares  krasne  in  velikanske  razvaline  sive  sta- 
rodavnosti, ki  nam  še  dan  danes  pričajo,  koliko  velelepje  se  je  za  časa  Zenobi- 
nega  tu  razvijalo.  To  prekrasno  mesto  je  razsul  cesar  Avrelijan  1.  275.  Pozneje 
je  bilo  popravljeno,  pa  so  ga  z nova  razsuli  Arabci  1.  744.  No  in  ondi,  kjer  je 
nekdaj  se  košatila  ta  pustinj sk a kraljica,  čepi  dan  danes  v velikanskih  marmor- 
natih razvalinah  — bedna  vas. 

Proštnija  Tinje  na  Koroškem. 

(Spisal  F.  Rup.) 

Blizo  tri  ure  hoda  pod  Celovcem,  in  malo  čez  uro  pota  pred  Velikovcem, 
nekaj  na  južno  stran  cesarske  ceste,  stoji  na  nizkem  hribcu  veliki  Tinjski  grad 
(proštnija)  in  lepa  romarska  cerkev  Tinjska, 

Že  od  nekdaj  so  ljudje  hiše  božje  radi  postavljali  na  hribe  in  verhe, 
da  bi  bili  tako  rekoč  bliže  nebes  in  dalje  od  svojih  vsakdanjih  skerbi,  kedar 
bodo  Boga  čestili.  Enako  je  tudi  Tinjska  cerkev  malo  na  hribcu,  in  hodi  se 
gori  po  pokritem  mostovžu,  ki  ima  blizo  sedemdeset  lesenih  stopnjic. 

Cerkev  je  prostorna,  v lepem  slogu  sezidana,  in  zdaj  še  dosti  čedna. 
Najimenitnejša  reČ  v njej  je  gotovo  veliki  oltar,  ki  je  ves  iz  černega  mar- 
morja izdelan.  Ogledovati  bi  zamogel  kdo  še  nektere  grobne  spominke  rajnih 
proštov  v cerkvi,  ali  pa  v kapelici  na  mertvišču;  starinar  bi  našel  v žagredu 
volkuljo,  ki  doji  Komula  in  Kerna;  prijatelj  lepih  cerkvenih  oprav  najde  spo- 
dobna mešna  oblačila,  lepo  všivane  mitre,  blizo  štirnajst  liber  težko  mon- 
štranco  itd. 

Čestito  se  opravljajo  v Tinjah  godovi  obeh  svetih  Valentinov,  vzlasti  pa 
godovi  Device  Marije,  varhinje  cerkve.  Na  veliko  gospojnico  (veliki  šmaren)  se 
zbira  v Tinjah  sila  veliko  ljudstva,  opravljat  obhod  s presvetim  Rešnjim  telesom; 
belo  oblečene  device  pa  nosijo  venčano  podobo  Matere  Božje. 

Nek  kraj  z imenom  Tinje  se  nahaja  tudi  na  Štajerskem  in  na  Kranjskem. 
Ime  Tinje  (v  Tinjah,  in  Teinach)  je  vzeto  gotovo  od  svetih  Valentinov,  za- 
kaj po  zgornjih  krajih  izgovarja  ljudstvo  ime  Valentin  navadno  „Tinja“. 
Ker  se  pa  Čestita  oba  Valentina,  zato  so  rekli,  da  je  tukaj  v Tinjah.  Prvi 
Valentin,  ki  se  opravlja  7.  januarja,  bil  je  škof  v Pasavi,  in  je  umeri  1.  470 
v mesticu  Majs  blizo  Merana  v Tirolah.  Drugi  Valentin,  ki  se  obhaja  14. 
februarija,  bil  je  duhovnik  v Rimu,  in  je  umrl  1.  270  mučeniške  smerti.  Tinje 
pa  ni  izvirno  ime  tega  kraja,  imenoval  se  je  ta  kraj  prej  po  Devici  Mariji  pri 
Dravi.  To  pa  sklepa  se  iz  sledečega. 

Leta  927  se  je  obhajal  v Gospi-sveti  nek  cerkven  shod,  to  je  shod  du- 
hovnikov ene  škotije  pred  svojim  škofom  ali  njegovim  namestnikom.  Iz  listin 
tega  shoda  se  vidi,  da  je  slišal  ves  bližnji  kraj  na  Solnograd.  V nekem  teh 
listov  daruje  solnogradski  nadškof  Adalbert  namestnemu  škofu  v Gospi-sveti 
Golobcrtu  tudi  cerkev  Device  Marije  pri  Dravi.  Blizo  Drave  pa  ni  tu  kje 
nobene  cerkve  Device  Marije  zraven  Tinjske  ;*  baje  bila  je  v Tinjah  že  1.927 
mala  cerkvica.  Svetega  Valentina  so  začeli  še  le  veliko  pozneje  imenitno  pro- 
slavljati, pred  11.  stoletjem  se  malo  kdaj  imenuje. 

Iz  začetka  cerkev  ni  bila  taka  kot  zdaj,  znabiti  še  celo  na  drugem  kraju. 
V starih  listinah  je  zapisano,  da  je  stal  Tinjski  grad  nekdaj  tam  zunaj  v 
gori,  na  onem  kraju,  ki  se  imenuje  še  zdaj  „hradiše“,  „gradišče“,  pa  za  gotovo 
se  to  ne  more  reči.  Tinjski  grad  so  imeli  prej  posvetni  vitezi  v oblasti.  V 
popisu  „Brautfahrt  der  Fran  Venus“  se  pripoveduje,  da  so  v Grabštinu  bližnji 
plemiči  ž njo  viteško  se  poigrali;  med  temi  se  imenuje  tudi  plemič  Tinjski, 
gospa  Venera  je  pa  bil  štajerski  vitez  Ulrih  Liechtensteinski.  Ko  je  ta  rodo- 
vina plemenitih  Tinjčanov  za  1.  1224  izumrla,  zapadlo  je  njih  posestvo  višemu 
škofu  Solnogradskemu.  In  ko  je  nadškof  Eberhard  II.  ustanovil  1.  1232  Veli- 
kovski  kapitelj,  tedaj  je  dal  to  grajščino  in  tinjsko  cerkev  proštniji  v Velikovcu, 
da  postane  bolj  premožna.  Od  takrat  je  bil  velikovski  prošt  vselej  ob  enem  tudi 
župnik  ali  fajmošter  tinjski. 

Dolgo  so  prošti  to  faro  oskerbovali  z namestnimi  (lubovniki,  sami  so  pa 
v Velikovcu  prebivali.  Še  le  Georgiiis  Latomiis,  ki  je  1.  1595  umeri,  je  prebival 
pervi  v Tiujah;  on  je  tudi  v tinjski  cerkvi  pokopan,  njegov  spominek  se  vidi 
tam  zraven  kerstnega  kamna.  Pravi  se  tudi  o njem.  da  je  bil  pri  tridentinskem 
cerkvenem  zboru  nazoč.  Ker  so  bili  prošti  tudi  arcliibresbjteri  solnogradski, 
zato  so  imeli  veliko  veljave,  kot  grajščaki  so  pa  imeli  velika  posestva  in  pre- 
moženja. P.  Dreerjevi  nadgrobni  napis  spričuje,  da  je  ta  učeni  mož  bil 
„sexies  semper  felix  episcopatuum  administrator^ ; to  se  pravi,  šestkrat  je 
srečno  oskerboval  škofijske  sedeže  Lavantinske  in  Kerške.  Še  predzadnji  prošt 
Lavrent  Welwich,  ko  je  na  škofijski  sedež  peljal  rajnega  našega  škofa,  je  za- 
mogel  reči:  „Že  tretjega  škofa  pripeljem  na  stolico  imenitne  kerške  škofije; 
pa  veselim  se,  da  zamorem  jaz,  ki  sem  prišel  že  večnosti  na  prag,  umestovati 
mladega  škofa,  ki  bo  nekdaj  mene  pokopal.“  Tako  se  je  zgodilo,  naš  škof 
sami  so  rajnemu  blagoslovili  grob.  — Pa  menda  nikdar  ne  bojo  več  mlajši 
dosegli  imenitnosti  in  česti  nekdanjih! 

Dosti  je  prestala  tinjska  cerkev  pozneje  v turških  napadih.  Ti  sovražniki 
keršanske  vere  so  prišli  trikrat  v ta  kraj,  zadnjič  1.  1480,  ko  so  se  podali 
pri  Mohlčah  čez  Dravo  in  šli  na  svoj  dom  v Turčijo.  Da  prazni  niso  odšli, 
to  si  lahko  mislimo;  denar,  živino,  mladenče,  še  žene  in  otroke  so  dostikrat 
odgnali  seboj. 

Da  bi  premajheno  in  že  postarano  cerkev  novo  pozidal,  začel  je  prošt 
Franc  Dreer  1.  1707 — 1725  zbirati  denarjev,  njegov  naslednik,  tudi  Franc  Dreer, 
ki  je  bil  pervemu  v rodu,  je  cerkev  pozidal,  kakoršna  je  po  večemu  še  zdaj. 
Tretji  prošt  Dreer  je  pa  novo  dozidal  zapadni  del  proštnije,  ter  je  dolgove 
cerkvenega  stavbanja  poravnal.  Bili  so  ti  možje  plemenitega  rodd,  veliko  učeni, 
pa  tudi  zmožni  doveršiti,  kar  so  sklenili.  Njih  dom  je  bilo  Bavarsko.  — Ogeljni 
kamen,  ki  pa  je  bil  pozneje  umestjen  , kaže  napis:  „ab  episcopo  Lavantae 
benedictiis  sum.“  Ako  ta  kamen  kaže  na  cerkev,  tako  je  bila  1.  1767  posvečena 
od  škofa  Labudske  doline. 

Leta  1800  postanejo  prošt  g.  Eavšer,  izversten  mož,  ki  so  marsikaj  pre- 
terpeli  ob  času  francoskih  vojsk,  njih  naslednik  Lavrent  Welwich  pa  1.  1848. 
Pa  ne  bom  razgernival  spomina,  ki  bi  sramotil  še  živih  ljudi,  ki  so  pozabili 
dostojnost  svojemu  duhovskemu  grajščaku.  Saj  je  takrat  šlo  marsikaj  navskriž, 
in  marsikteri  je  takrat  se  obnašal,  da  ga  je  bilo  pozneje  sram. 

Leta  1853,  sredi  v noči  pred  sv.  Petrom  in  Pavlom,  ko  je  vse  mirno 
počivalo:  tedaj  je  zlobna  roka  napravila  požar,  ki  je  požerl  in  poškodoval 
proštnijo,  cerkev,  orgije,  zvonik  in  zvonove.  Ko  so  druzega  dne  ljudje  prišli 
do  cerkve , našli  so  prazno  pogorišče , kup  razvalin.  Da  so  takrat  marsi- 
komu se  posule  solze,  to  rad  verjamem.  Kakor  nekdaj  Jeremija  na  razva- 
linah Jeruzalemskega  mesta,  tako  so  stali  žalostni  okolj  požgane  hiše  božje  in 
požganega  grada. 

S časom  se  je  cerkev  spet  poravnala  in  grad  pokril.  Leta  1859  na  veliko 
saboto  je  klical  spet  veliki  zvon,  ki  tehta  36  stotov  (centov),  z mogočnim 
glasom  ljudi,  da  naj  pridejo  praznovat  sveto  vstajenje  Gospodovo,  pa  tudi  k 


pogrebu  je  zapel  še  v tistem  letu  rajnemu  proštu  Welwichu.  Cerkev  je  imela 
prej  0(1  znotraj  lepe  slikarije,  požar  je  pa  cerkev  tudi  od  znotraj  vso  okadil,  zato 
so  dali  rajni  zadnji  prošt  Germič  cerkev  prebeliti.  Veliko  so  sicer  storili  Germič 
za  lepoto  hiše  božje,  a v tem  niso  nikakor  na  pravo  zadeli.  Zdaj  počivajo  od 
dela  in  truda  na  pokopališču  v Tinjah. 

Prav  malo  listin  se  je  ohranilo  v Tinjah  iz  starih  časov,  to  menda  za- 
tegavolj,  ker  je  bil  grad  večkrat  obropan,  in  vsaj  dvakrat  požgan;  znabiti  so 
pa  v tem  tudi  svetni  oskerbniki  marsikaj  zagrešili.  V svojem  sestavku  sem 
porabil  večidel  le  zgodovino;  kakor  jo  je  spisal  rajni  prošt  Welwich  obširno  v 
spominske  bukve.  Že  iz  tega  se  vidi,  da  so  bile  Tinje  imeniten  kraj ; krasen  je 
pa  tudi  raz  grada  pogled  po  Junski  dolini,  na  južne  gore  in  proti  Celovcu,  od 
kterega  se  zvoniki  blišče. 

Jan  Žižka,  češki  vojskovodja. 

(Poslovenil  A.  F (3  ko  n j a.) 

V Evropi  živi  deset  slavjanskih  rodov.  Med  temi  je  ruski  najštevilneji,  a 
češki  najizobraženeji.  Čehi  so  v vsem  tako  naprej  koraknoli,  da  morejo  za  vzgled 
služiti  ne  samo  Avstro-ogerskim,  temveč  vsem  ostalim  Slavjanom.  Plemstvo,  dii- 
hovstvo  in  ljudstvo  v največej  navdušenosti  bori  se  za  svoj  obstanek  in  za  na- 
predovanje. Čehi  imajo  mnogo  možev,  kteri  se  v učenosti  in  rodoljnbnosti  mo- 
rejo meriti  s pervaki  najnaprednc^jih  narodov. 

Pa  Čehi  niso  sami  v sedanjosti  vzporedili  se  z drugimi  izobraženimi  na- 
rodi, nego  so  tudi  v minulosti,  že  v srednjem  veku,  pred  svojimi  400  leti 
bili  napredneji  od  svojih  sosedov  Nemcev.  In  kakor  sedaj,  tako  so  tudi  tedaj 
imeli  junaških,  navdušenih  boriteljev,  kteri  so  vse  svoje  življenje  posvečevali 
svojemu  narodu. 

Med  boritelji,  kteri  so  na  bojnem  polju  za  češki  narod  borili  se,  pervo 
mesto  zavzemlje  — Jan  Žižka. 

Ko  se  je  češki  profesor  Jan  Hus  vzdignil  proti  rimskemu  papežu  in 
rimsko-katoliškej  cerkvi,  našel  je  v svojem  češkem  narodu  navdušenih  priver- 
ženikov.  Ali  rimski  papež  in  nemški  cesar  nista  terpela  v ničem  odstopanja  od 
katoliške  cerkve,  in  Hus  je  moral  svoj  nauk  platiti  na  germadi.  Bil  je  sežgan 
v Kostnicah,  v Nemčiji,  1.  1415. 

Celi  češki  narod  osvojil  je  Husove  nauke  ter  se  zaprisegel,  preje  po- 
giniti nego  li  te  nauke  opustiti.  Taka  navdušenost  naroda  rodila  je  sad. 
Češka  se  proglasi  za  republiko,  slobodno  deržavo,  ktera  si  sama  izbira  oblastnike. 

Izbere  si  dvadeset  „direktorjev“ , iipravljateljev,  da  jo  vladajo.  A v 
tem  veča  zasluga  pripada  najhrabrejemu  junaku  češkemu  — Žižki.  Nasilniki 
svetski  in  duhovni  postavijo  stotine  tisoč  proti  Husovcem,  ali  jim  ne  morejo 
škodovati,  kajti  jih  predvodi  Žižka,  junak  nad  junaki,  vitez  nad  vitezi. 

Da  je  Žižka  bil  redek  človek  in  junak,  to  priznavajo  tudi  tujci.  Tako 
govori  o njem  nek  nemški  pisatelj : „ Žižka  je  imel  vse  one  lastnosti , ktere 
morejo  človeka  iz  nizkega  stanja  povzdigniti,  a te  so : serčnost,  zavednost,  že- 

lezna  lerdnost,  prosto  življenje  brez  sladiiosti  in  sijajnosti,  treznost.  Najpreje 
je  bil  jednook  (na  jedno  oko  slep),  kakor  vojvodo  starega  veka:  Filip  kralj 
macedonski , Hanibal  vojvoda  kartažanski , ali  Sortorij  Kimljan , in  kakor  ju- 
naki novega  veka:  Nelzon  Britanec  (Anglež)  in  Kiitiisov  Rus,  a pozneje  je 
celo  oslepel  kakor  češki  kralj  Ivan  Luksemburški.  Žižka  je  jeden  pervih  vojsko- 
vodij vseh  časov.  “ 

A kdo  so  bili  Žižkini  vojaki?  Bili  so  večidel  kmeti,  ktere  je  on  od 
pluga  vzel  v vojsko  ter  jih  izuril  in  za  nje  skrojil  posebno  poveljstvo. 

Bister  um  Žižkin  znal  je  vsekedar  najti  način,  kako  bi  zmagal.  Jednokrat 
je  bil  v boju.  Nasprotniki  njegovi  imeli  so  mnogo  večo  vojsko.  On  je  bil  na 
jednej  strani  Labe,  a oni  na  drugej.  Žižka  jih  pusti,  da  začno  reko  pregažati. 
Kedar  polovica  sovražne  vojske  Labo  prebrede,  udari  Žižka  s svojimi  vitezi  na 
njo  ter  jo  zmečka,  a druga  polovica  je  na  drugem  bregu  reke  s svojimi  očmi 
gledala,  kako  jej  tovariši  padajo,  pa  jim  ni  mogla  pomoči. 

Ime  Žižkino  postalo  je  tako  strašno,  da  je  zadosta  bilo  reči:  Glej  Žižko! 
in  silne  vojske  razbegnole  so  na  vse  strani. 

Junaštvo  češko  je  tem  veče,  ker  je  sovražnik  njihov  imel  zmirom  mnogo 
več  vojske,  a oni  navadno  niso  imeli  drugega  orožja  razven  krampov  in  cepcev. 
Slava  Žižkina  je  tem  veča,  ker  je  najpreje  bil  na  dvoru  kraljevskem,  ali  kedar 
je  narod  zgrabil  za  orožje,  potegnil  z narodom  ter’svojim  znanjem,  svojo  vo- 
jaško zvedenostjo  služil  mn  do  groba.  Do  svojega  70.  leta  bil  je  Žižka  na  čelu 
svojim  vojakom,  kteri  so  se  imenovali  „Taborovci“.  V 70.  letu  doletela  ga  je 
smert,  ktera  nikomur  ne  prizanaša.  Ravno  je  bil  otišel  v Moravsko,  da  napade 
Albrechta,  vojvodo  avstrijskega.  Na  potu  nameni  osvojiti  terdiijavo  Pribislavo 
in  že  jo  je  obsedel,  kar  ga  popade  huda  bolezen,  pomor.  Umeri  je  sred  svojih 
junakov  12.  oktobra  1424.  Umirajoč  priporočil  je  Taborovcem  za  vodjo  velikega 
Prekopa,  kteri  je  že  slovel  zarad  svojega  junaštva.  Da  bi  Taborovci  svojemu 
vojskovodji  napravili  vreden  pogreb,  udarijo  na  Pribislavo,  vzenio  jo,  zapalijo  a 
prebivalce  vse  pomore. 

Pravijo,  da  je  Žižka  Čehom  zapustil  oporoko,  naj  od  njegove  kože  na- 
pravijo boben  ter  naj  ž njim  idejo  v boj,  in  sovražniki  bodo  njegovega  glasa 
ustrašili  se  in  zbežali. 

Čehi  so  tudi  po  smerti  Žižkinej  z isto  serčnostjo  boj  nadaljevali.  Napadali 
so  Nemce  v njihovih  deželah:  Saksonskej,  Bavarskej,  Avstrijskej ; prodirali  so 
v Slezko , Moravsko  in  Ogersko,  tako  da  je  ves  katoliški  svet  strepetal  pred 
„božjimi  bojevniki^,  pred  Husovci;  in  sovražniki  ne  bi  jih  nikedar  prema- 
gali , ako  ne  bi  med  njimi  postala  stranka,  ktera  je  od  pervotnih  zahte- 
vanj popustila  in  zadovoljila  se  samo  s tem,  da  more  pričest,  („ol)hajilo“; 
sprejemati  iz  keliha,  a inače  je  bilo  vso  povernjeno,  kakor  je  bilo  preje. 

Tako  nam  Čehi  dajejo  lepi  nauk,  da  narod,  ako  tudi  ni  mnogoštevilen, 
ostaj e nepremagljiv  dotle,  dokler  je'zedinjen,  složen;  a kedar  se  razdvoji,  razpre, 
tedaj  mora  pod  sovražnikom  pasti. 


Vert,  sredstvo  za  odgojo. 

Nek  jako  zveden  že  prileten  gospodarsk  uradnik  je  navadno  ob  dolgih 
zimskih  večerih  marsikaj  iz  svojih  otroških  let  pripovedoval,  zlasti  pa  od  onega 
časa,  katerega  je  kot  deček  v domači  hiši  preživel.  Posebno  rad  je  govoril  o 
predmetu,  ki  je  bil  za  njegovo  poznejše  življenje  največe  važnosti.  Njegovi 
stariši  namreč  so  imeli  lep  domač  vert.  In  ko  so  otroci  dorasli , so  stariši 
odkazali  vsakemu  njegovej  starosti  primerno  eno  ali  pa  tudi  več  gredic.  Iz- 
ročili so  otrokom  grede  z vsem,  kar  je  bilo  na  njih,  toraj  z vsemi  cvetlicami, 
zelenjavo  in  drevesci  vred.  Pri  tem  so  jim  ukazali,  naj  odločene  grede  sami 
obdeljnjejo , se  ve  da  s podiičevanjem  starišev,  osobito  očetovem.  Otroci  so 
smeli  na  svojih  gredah  sejati,  saditi  in  pridelovati,  kar  so  hoteli.  Ves  pridelek 
tistih  gredic  imeli  so  otroci  ter  so  smeli  po  svoji  volji  ga  obračati.  Ni  je 
bilo  za  otroka  občutljivejše  kazni,  kakor  če  se  mn  je  zarad  kacega  pregreška 
njegov  ljub  vertec  za  manj  ali  dalj  časa,  celo  ali  pa  deloma  odtegnil.  Kesanje 
otrokovo  je  bilo  potem  tim  odkritoserčneje  in  poboljšanje  gotovejše.  Nasprotno 
pa  ni  bilo  za  otroka  večega  veselja  in  prijetnejšega  plačila,  kakor  če  se  mn 
je  kak  vertec  odkazal  ali  pa  že  obdelovani  za  kako  gredo  povečal.  Otroci  so 
marljivo  obdelovali  svoje  vertece.  Berž  ko  so  iz  šole  domu  prišli , hiteli  so 
takoj  na  svoj  vert  gledat,  ako  se  je  že  katera  cvetlica  razcvela,  če  je  treba 
zalivati,  ali  kaj  drnzega  opraviti.  Ljubili  so  tako  svoje  cvetlice  in  drevesca, 
da  niso  celo  nič  na  igračo  mislili.  Pa  tudi  stariši  so  imeli  s tem  polajšanje. 
Otroci  jim  niso  nikake  sitnosti  prizadevali ; nasprotno  pa  so  imeli  veliko  ve- 
selje, ako  so  pri  tem  ali  imem  delu  na  vertn  mogli  otrokom  z besedo  in  de- 
janjem pomagati.  Mnogo,  česar  so  otroci  v šoli  slišali  in  se  učili,  našli  so 
na  vertu  z živimi  besedami  zapisano.  Na  ta  način  se  je  pod  vodstvom  starišev 
ter  pomočjo  narave  pri  otrocih  čut  do  redovnosti , snažnosti,  doveršenosti  in 
lepote  gojil  in  se  ljubezen  do  starišev,  matere  narave  in  njenih  rastlin  vter- 
jevala.  Otroci  so  brez  truda  se  naučili  v enem  poletju  več  nego  drugi  skoz 
več  let.  Je  dozorevalo  sadje  na  kakem  otroškem  drevesu,  tedaj  se  je  gotovo 
najlepše  izbralo  ter  starišem  v dar  prineslo,  ali  se  je  majhna  veselica  napra- 
vila, ali  pa  so  se  otroci  med  seboj  obdarili.  Na  ta  način  — končal  je  častit- 
ljivi starček  — se  je  že  v domači  hiši  zlasti  z omenjenem  opravilom  na 
vertu  gojila  v meni  ljubezen  do  narave  in  njenih  nežnih  rastlin,  da  sem 
bil  tako  rekoč  šiloma  gnan  do  kmetijstva,  ki  je  prav  za  prav  vertnarstvo  v 
večjej  meri.  J.  K.  Mozirski. 


I.  knjiga:  Pesni.  II.  knjiga:  Basni,  prilike  in  povesti.  Lično  v 
platno  v eno  knjigo  vezani,  dobijo  se  v tiskarnici  družbe  sv.  Mohora  v Celovcu 
za  2 gld.  50  kr. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 


Kratkočasen  in  podnčen  list  za  slovensko  ljudstvo, 

Izhaja  20.  vsakega  mesca. 

Velja  celoletno  2 gld.  — polletno  1 gld. 

List  12,  v Oelo^cu.  ^O.  decemlbra,  LotO  X. 


J^ema  deklica. 

(Povest  za  mladino.  Iz  spisov  Krištofa  Sc  h m id -a.) 

(Konec.) 

V. 

Četnik  stopi  pred  hišna  vrata  in  zakliče : „Haska!  Haska !“  Haska  pride, 
enako  huzarjii  pri  napadu,  v vsakej  roki  samokres  in  v ustih  golo  sabljo. 
„Sedaj  ti  ni  treba  orožja“  — reče  smeje  četnik  — „tička  sta  se  vjela!  — 
Gospodar  in  gospodinja  sta  zaperta  v kleti. “ — 

„Slava!“  — zavpije  Haska  — „terdnjava  je  naša!  Sedaj  pa  jo  hočemo 
malo  pregledati,  da  jo  branimo,  ako  bi  bilo  treba.  Najprej  morava  poiskati 
ključe  ter  jih  spraviti !“  — Haska,  je  najde  po  kratkem  iskanji  v kuhinji  skrite 
pod  loncem. 

Veseli  huzar  je  položi  na  okrožnik  in  kakor  se  godi  pri  izročitvi  kake 
terdnjave,  podd  je  z globočini  poklonom  svojemu  gospodu. 

Najprej  preiščeta  zdolnje  prostore  stare  hiše,  potem  gresta  gor  po  ozkih 
stopnicah  in  po  ozkih  hodiščih  iz  sobe  v sobo,  da  vidita,  ni  le  nikogar  skritega 
v hiši.  Ko  prideta  do  vrat  neke  sobe,  slišita  notri  moliti.  „MiliBog“  — moli 
mil  pa  jasen  glas  — „iismili  se  dobrega  gospoda  in  njegovega  zvestega 
hlapca.  Otmi  ju  ti  in  reši  tudi  mene  iz  te  grozovitne  hiše!“  — Četnik 
odpre  duri  in  sterme  zavpije:  „Uršika,  ali  ti  tako  pobožno  moliš?  Ali  nisi 
nema?“  — 

„Ah  ne  — ljubi  gospod“  — odgovori  ona  — „le  tako  sem  se  morala 
delati.  Hudobni. ljudje  v tej  hiši  so  umorili  tujega  gospoda  in  meni  zažiigali, 
da  enako  tudi  z menoj  store,  ako  le  besedico  spregovorim  pred  kacim  tujim 
gostom !“  — 

„Oserči  se,  draga  deklica“  — reče  jej  četnik  — „gospodar  in  gospodinja 
ti  ne  bosta  hudega  storila,  te  dva  smo  že  spravili  1“  — 

,,Ah  Bog“  — zavpije  otrok,  — „saj  Ju  vendar  niste  umorili  ?“  — 

„Ne“  — reče  četnik  — „le  zaperl  sem  ju  v klet.  — Sedaj  pa  idi  z 
menoj  dol  v izbo;  bodimo  veseli  in  povej  mi,  kako  si  prišla  v to  hišo!“ 

„0  ljubi  gospod“,  reče  mlada  deklica,  „nikakor  niste  še  varni!  Do 
dvajset  roparjev  potika  se  v tem  gozdu.  Še  to  noč  jih  pride  deset  do  dvanajst 
semkaj.  Ker  tolikim  je  kuhala  gospodinja  večerjo.  Skerbite  le  toliko,  da  ne  pridejo 
strašni  možje  v hišo!“  — 

„Idi  tedaj  Haska“  — ukaže  četnik,  — „da  se  v bran  postaviva.  Menim, 
da  ne  pridejo  nikjer  drugej  noter  ko  skozi  vrata. “ 

„Ne“  — reče  otrok  — „vsa  okna  so  dobro  zamrežena.  — Hiša  ima  lino, 
ktero  roparji  svoj  svetilnik  zovejo.  Tam  prižge  gospodar  luč,  ko  roparjev  pričakuje, 
da  lože  semkaj  najdejo.  Vselej,  ko  dospejo  do  vrat,  poterkajo  trikrat  na  vrata 
in  gospodar  ali  gospodinja  odpre  jim  vrata. “ — 

„No  tedaj “ — reče  četnik  — „ako  jih  ne  pride  vseh  dvanajst  naenkrat, 
pustimo  je  noter.  Ako  se  tudi  s šestimi  boriva,  to  nama  je  le  igrača.  — 
Idi  Haska,  prav  gorko  je  hočeva  sprejeti.  Preje  pa  poglej,  ali  še  gori  luč 
na  lini.“  — 

Haska  gre,  pride  kmalo  nazaj  in  smeje  reče:  „Gospodar  in  gospodinja 
sta  natanjko  opravljala  svojo  službo.  Preden  sva  ju  v klet  poslala , prižgala 
sta  celo  svečo.  Luč  tako  jasno  razliva  svoj  svit  po  okolici,  da  pri  njej  lehko 
vidiva,  koliko  roparjev  pride  na  enkrat  k vratom !“  — „Dobro,  Haska“  — 
reče  četnik  — „sedaj  pa  hočeva  preskerbeti  potrebnih  priprav.  — Hrabri 
četnik  sleče  verhno  suknjo  in  smeje  reče:  „Že  pred  huzarsko  opravo  bodo 
imeli  strah!  — Poišči  pa  vendar  vervi , da  poveževa  ž njimi  te  potepuhe !“ 

Kar  se  začuje  trikratno  terkanje  na  vrata.  Haska  skoči  berzo  na  lino, 
verne  se  ravno  tako  hitro  in  tiho  reče:  „Samo  dva  sta!“  — „Dobro“  — pravi 
četnik  — „ odpri  vrata  in  vstopi  se  za  vratnico.  Pervega,  ki  stopi  noter, 
zgrabim  jaz,  na  druzega  planeš  ti.  Postavi  svetilnico  tukaj-le  na  tla !“  — 

Haska  stori  in  odpre  vrata.  Pervega  zgrabi  četnik  za  ovratnik,  položi 
mu  samokres  na  persi  in  zavpije  nad  njim  z gromečim  glasom:  „Podaj  se, 
ali  ta  hip  je  po  tebi!“  Revež  pade  pred  grozovitim  huzarskim  častnikom  na 
kolena  in  prosi  milosti.  — Haska  je  druzega  ko  bi  trenil  vergel  ob  tla. 

Sedaj  zvežeta  jima  roke  in  noge  in  položita  ju  na  tla.  „Ako  se  le  ganeta 
ali  količkaj  zamerdneta,  ustrelim  vaju  ta  hip!“  — zagrozi  jima  četnik. 

Kinalo  potem  slišalo  se  je  z nova  trikratno  močno  terkanje  na  vrata. 
Zopet  sta  bila  dva  roparja  s težkimi  culami  na  ramah  pred  vrati.  Oba  dva 
bila  sta  kakor  njuna  pajdaša  zmagana  in  zvezana.  Hrabri  častnik  in  njegov 
verli  sluga  stala  sta  do  dneva  vsak  na  svojem  mestu.  Ali  nijednega  roparja 
ni  bilo  več  blizo. 

„Neumejem,  zakaj  ne  pridejo^  — reče  Haska.  ^Morebiti  so  kaj  zavohali. 
Vendar  pa  menim,  da  ne  odidejo  svojej  kazni !“  — 

VI. 

Sedaj  zablišči  jutranja  zarja  nad  temnem  jelovjem  in  dan  napoči.  „Zdaj 
Idiva  naprej “ — reče  Haska.  Četnik  pa  odgovori:  „Še  nama  preti  velika  ne- 
varnost, Slišal  si,  da  se  do  dvajset  roparjev  po  tem  gozdu  klati.  Preden  se 
nadjava,  utegne  naju  krogla  zadeti.  Premisliti  še  moram,  kaj  je  storiti. “ 

Naenkrat  zavpije  Haska:  „Oujem  ropot  množili  konjskih  kopit.  Bojim 
se.  da  se  vsa  driihal  peš  in  na  konjih  bliža !“  — Hiti  na  lino,  ali  verne  se 
vesel  in  poroča:  „Naši  ljudje  so,  cela  tropa  hiizarjev!“  — Naglo  odpre  vrata 
in  huzarji  prijezdijo  noter.  Prijazno  pozdravijo  vsi  četnika  in  svojega  tovarša 
Hasko.  Stražmester  pa  reče:  „Skerbeli  smo  zarad  vas,  gospod  četnik!  Ker 

vas  včeraj  večer  ni  bilo  nazaj,  in  ste  vedno  natančni  v svojej  službi,  bali  smo 
se,  da  ne  bi  v gozdu  zašli  ali  cel6  v roke  padli  razbojnikom,  ki  to  okolico 
vznemirjajo.  Zajahamo  tedaj  konje  ia  prejahamo  z gorečimi  bakljami  celi  gozd. 
Zapazili  smo  sled  dveh  konj.  „To-le“  — zavpijem  jaz  — „so  stopinje  gospod 
četnikovega  belca!  Šli  smo  za  sledom  in  tak6  prišli  k tej  hiši!“  — 

„No  hvala  Bogu,  da  smo  se  našli !“  ~ reče  četnik.  „ Zahvaljujem  se  vam 
za  vaštrud!“  — Haska  pa  zavpije:  „Ha,  zdaj  pa  vem,  zakaj  da  ni  bilo  loparjev 
— vi  ste  je  odgnali !“  — 

Četnik  pove  ob  kratkem,  kaj  se  mu  je  pripetilo,  potem  ukaže:  „Čujte 

nad  temi  štirimi  jetniki  in  pripeljite  k njim  še  gospodarja  in  gospodinjo,  ki 
sta  v kleti  zaperta.  Potem  preiščite  vso  hišo,  iztaknite  vse  kote,  odprite  šiloma 
vse  sobe,  skrinje  in  zaboje,  nadjam  se,  da  je  tukaj  mnogo  ukradenega  blag^. 
Jesti  in  piti  menda  tudi  ne  bode  manjkalo. “ 

Huzarji  točno  izverše  povelja  in  povžijej o pečenko,  ki  je  bila  pripravljena 
razbojnikom. 

Četnik  pa  gre  v sobo  k deklici,  da  se  jej  zahvali  za  rešitev.  „ Sedaj  pa, 
milo  dete,  sedi  sem  zraven  mene“  — reče  četnik.  — „in  povej  mi,  kako  si 
prišla  v to  hišo;  kajti  nemogoče  je,  da  bi  bila  hči  tega  zločinskega  gospodarja 
ali  vnuka  te  bezbožne  gospodinje.  Pripoveduj  tedaj,  ljuba  Uršika !“ 

„Jaz  se  ne  zovem  Uršika“  — jame  praviti  deklica  — „ime  mi  je  Milica. 
Ukradli  so  me  materi  in  sem  pripeljali.  Moj  oče  so  mi  bili  dve  leti  poprej  umerli. 
Zvali  so  se  baron  Dolinski !“  — 

„Bog  nebeški “ — vsklikne  četnik  — „ti  si  hči  moje  sestre  — jaz  sem 
tvoj  stric!  — O bodi  mi  tisočkrat  pozdravljena,  predraga  Milica!  Videl  sem 
te,  ko  sem  šel  na  vojsko,  ko  si  bila  še  dete  v zibeli.  Ti  si  angeljček,  po 
kterem  me  je  Bog  otel  prestrašne  smerti !“  — Preradostni  stric  sklene  roke 
ter  gleda  dolgo  molče  proti  nebu.  Tudi  Milica  moli  in  joka.  — „Hvaljen  bodi 
Bog,  ki  mi  je  dal,  da  sem  te  našel“,  — ponavlja  četnik.  — „C  kako  se 
bode  veselila  moja  sestra,  tvoja  mati!‘‘  — Objame  Milico  in  s solzami  moči 
jej  mili  obraz. 

Stric  popraša  potem : „Kak6  pa  je  bilo  mogoče , da  si  bila  ukradena 
materi,  preljuba  Milica  — 

^^Oh“  — pravi  Milica  — „strahovit  mož  stopil  je  v našo  sobo,  pokazal 
materi  pismo  in  zmerjal  in  preklinjal  strašno.  Mati  mi  vkažejo  iti  na  vert. 
Drug  mož  pride  na  vert,  zgrabi  me,  zamaši  usta,  in  nese  v bližnji  gozd,  kjer 
je  čakala  kočija.  Oba  sta  me  potem  sem  pripeljala !“  — 

Četnik  pelje  potem  Milico  na  dvorišče  in  pokaže  jej  jetnike.  — ,,Ta-le  s 
černimi  kodri“  — zavpije  Milica,  — „podal  je  materi  pismo  inuni-le  z rudečimi 
lasmi  in  berkami  me  je  ugrabil !“  ^ 

Četnik  zavžije  zajterk,  potem  pa  vkaže  huzarjem,  naj  se  odpravijo.  Milico 
pa  vzame  k sebi  na  konja.  Jetnikom  so  zvezali  na  herbtii  roke  in  hiizarji  ženejo 
je  v mesto.  Štirje  huzarji  pa  ostanejo  v hiši,  da  varujejo  nakradeno  blago,  dokler 
ne  pridejo  po-nj.  — 

V mestu  izroči  četnik  jetnike  sodniji.  Dvesto  huzarjev  pa  obkroži  gozd 
in  vjame  celo  roparsko  druhal.  Pri  preiskovanji,  ki  je  nad  leto  trajalo  — prišlo 
je  tudi  to-le  na  dan: 

Gospod  Krempeljski,  edini  sorodnik  gospe  Dolinske,  bogat,  ali  jako  skop 
človek,  ki  je  živel  v daljnem  mestu,  je  izvedel,  da  je  gospod  Dolinski,  njen 
soprog,  z dvema  sinoma  umeri,  da  je  njen  brat  v vojski  poginil,  in  da  je 
ostalo  le  eno  dete.  Milica,  ko  dedič  velicega  premoženja.  Naročil  je  vodniku 
te  tolovajske  čete,  naj  odpelje  otroka.  „Kervi“  — je  rekel  — „nočem  prelivati. 
Ugrabi  dete,  in  hrani  na  kraju,  kjer  ga  nikdo  ne  najde.  Ali  ne  daj,  da  bi  mu 
česar  manjkalo.^  — Tolovajski  glavar  izpelje  ta  rop.  On  je  bil,  ki  je  z 
materjo  zarad  necega  dolga  prepir  začel,  med  tem,  ko  je  njegov  pajdaš  okoli 
hiše  vohal,  otroka  popadel,  škropilnico  na  breg  potoka  postavil,  slamnik  obesil 
na  verbo  ob  potoku  in  z Milico  pobegnil. 

Tolovajski  glavar  in  njegovi  tovarši,  tudi  gospodar  in  gospodinja  so  bili 
obsojeni'k  smerti,  oni  bezbožni  sorodnik  pa  je  moral  kazen  v denarji  plačati 
in  bil  je  še  zapert.  — 

VII. 

Četnik  izroči  povelje  nadkonjiku,  preobleče  Milico,  kakor  se  je  spodobilo 
njenemu  stanu  in  pelje  se  ž njo  v Dolinski  grad.  Ker  je  njegova  sestra  še 
vedno  menila,  da  je  mertev,  hotel  jo  je  na  prihod  pripraviti,  in  še  le  potem 
iti  k njej,  ter  jej  sporočiti,  da  Milica  še  živi.  Vstavi  se  tedaj  pred  oskerbnikovo 
hišo.  Stari  mož  se  veselja  zavzame,  ko  četnik^  in  Milico  še  živa  zagleda.  On 
sam  znova  oživi  in  ne  more  najti  dovolj  besedi/ da  pokaže  svoje  veselje.  Urno 
steče  v grad. 

Gospa  Dolinska  sedi  žalostna  na  blazini  in  bere.  Ko  zasliši,  da  njen 
brat  še  živi,  da  je  tukaj,  koj  mu  hoče  iti  naproti.  — Ali  že  je  stopil  ta  v 
hišo.  Ko  ga  zagleda,  skoč^^z  razprostertima  rokama  k njemu  ter  ga  objame. — 

„0  predragi  brat“  — vsklikne  — „torej  vendar  še  živiš?  Hvaljen  bodi 
Bog,  vendar-le  nisem  sama  na  svetu !“  — 

Četnik  sede  zraven  nje.  Prosi  jo,  naj  mu  vse  pove,  kar  se  jej  je  po  njegovem 
o*dhodu  na  vojsko  dogodilo. 

Pripoveduje  mu  s solznimi  očmi,  da  je  v tem  času  umeri  njen  ljubljeni 
soprog  po  dolgem  terpljenji,  da  so  jej  osepnice  ugrabile  dva  premila  dečka, 
ktera  je  četnik  dobro  poznal  in  nad  kterima  je  imel  veliko  veselje,  in  da  je 
njena  serčno  ljubljena  hčerka  Milica,  njeno  edino  ostalo  dete,  v bližnem  po- 
toku utonila. 

Četnik  jo  posluša  in  serčno  miluje,  sedaj  pa  reče : „Ni  še  gotovo,  da  je 
ljuba  Milica  utonila,  posebno  ko  se  ni  našlo  njeno  truplo.“  — 

„Moj  Bog“  — vsklikne  mati  — in  otožno  obličje  se  jej  razvedri.  — „ Oh 

ko  bi  še  živela,  ko  bi  jaz  še  enkrat  jo  videla  preden  zatisnem  oči,  kako  neizrečeno 
srečna  bi  jaz  bila!“  — 

„Ne  dvomi “ — tolaži  jo  Četnik  — „da  še  živi.  Stric  Krempelj ski  je  s 
svojimi  kremplji  zmotal  ta  klopčič.  Gotovo,  Milica  ni  utonila,  le  ugrabljena 
je  bila  od  tolovajev  in  odpeljana  v kako  njihovo  zakotje. “ — 

, „0  Bog“  — zavpije  mati,  — obledi  še  bolj,  obile  solze  se  jej  vderejo  po 
lic^:!.  — J, Boljše  bi  bilo,  da  je  mertva,  kakor  med  hudobnimi  ljudmi.  Veliko 
boljše  je  umreti -£o  ^pogubiti  dušo  in  telo!“  — 

„Predraga  sestra^  — reče  četnik  — „globoko  me  gane  tvoje  rahločutje. 
Ali  verjemi  mi,  da  je  ona  še  zmerom  nedolžna,  čista,  angelju  podobna  Milica, 
kakoršna  je  bila  od  nekdaj.  Tega  se  bodeš  sama  prepričala.  Že  je  oteta  iz  onih 
roparskih  bezbožnih  rok.“ 

Neizrečeno  vesela  vstane  mati  in  vsklikne  : „0  Bog,  kako  mi  je!  O preljubi 
brat,  povej  mi  vse.  Ali  ni  res,  ti  si  jo  videl,  morebiti  ni  daleč  od  mene.  — 

O idi,  idi,  preljubi  brat  in  pelji  me  k njej!“  — 

Četnik  odpre  vrata.  Milica  plane  z neznansko  radostjo  noter , pade 

materi  v naročje  in  ni  v stanu  druzega  pregovoriti  ko : „Mati,  mati,  o pre- 

ljuba mati !“  — 

Mati  pravi:  „0  Milica,  preljuba,  blaga  hčerka  — da,  ti  si  — zopet  si 
moja.  — O Bog  hvala  ti  bodi  — nčzmerna  hvala !“  — Med  obilnimi  solzami 
radosti  objemlje  preljubljeno  hčerko  in  ponavlja:  „0  Bog,  tebi,  tebi,  preljubi 
Bog,  bodi  hvala  — 

„Sedaj  pa  sedi  k nama  in  povej,  kako  se  ti  je  godilo  med  hudobnimi  ljudmi, 
ki  so  te  ukradli !“  — 

Milica  začne  pripovedovati : „0  Bog,  skorej  umerla  sem  strahu  in  groze, 
ko  me  je  eden  roparjev  zgrabil,  vlekel  s pomočjo  druzega  v kočijo  in  pripeljal 
v ono  strašno  hišo  v gozdu.  Stara  gospodinja  pozdravi  me  prav  prijazno.  Pravi 
mi,  da  me  je  že  davno  prav  željno  pričakovala.  Prigovarja  mi,  naj  ne  jokam. 
Ponuja  mi  vsako verstnih  sladkarij.  Prinese  kave  in  čaja.  Ali  jaz  se  ne  dotaknem 
ničesar.  Pelje  me  v malo,  precej  prijazno  izbico.  „Glej“,  reče  — „to  je 
odslej  tvoja  spalnica,  glej  postel  ne  bi  mogla  biti  mehkejša  in  snažnejša.“  — 
Potem  me  preobleče  v obleko  kmečkih  deklic,  in  reče:  „Tako,  sedaj  si  pa 

vsa  naša,  gospodar  je  odslej  tvoj  oče  in  jaz  sem  tvoja  ljuba  stara  mati.“  — 

Oba  sta  si  prizadevala,  da  bi  me  razveselila.  Ali  nisem  se  mogla  privaditi 
tema  človekoma.  Serce  moje  je  vedno  hrepenelo  le  k dragi  materi,  kajti  kako 
vse  drugače  kakor  pri  teh  ljudeh,  bilo  mi  je  pri  vas!  Iz  njihovih  ust  nisem 
čuLa  nikoli  pobožne  besede.  Molili  niso  nikdar,  ne  zjutraj,  ne  zvečer.  V celej 
hiši  ni  bilo  ne  ene  same  knjige.  Govorili  niso  o druzem,  ko  o denarji  in  blagu, 
hvalisali  so  se  vedno  in  hudovali  se  nad  vsem  svetom.  Kar  nič  nisem  mogla 
govoriti  ž njimi ; bala  sem  se  in  trepetala  pred  njimi.  Najrajše  bivala  sem  v 
svojej  izbici,  iz  ktere  se  je  videlo  na  vert.  Tukaj  sem  premišljevala  to,  kar 
ste  me,  ljuba  mati  učili  in  mi  pravili.  O koliko  nočnih  ur,  ko  je  mesec  milo 
svetil  v mojo  izbico,  sem  jokala  in  molila.  Da,  pogovarjala  sem  se  v sercu 
neprenehoma  z Bogom,  tudi  če  sem  nehote  morala  biti  v družbi  teh  hudobnih 


182 


ljudi:  Oh  kako  je  vendar  dobro , da  se  rdore  človek  povsod  po  dnevi  in  po 

noči,  z Bogom  pogovarjati  in  da  nas  vedno  milostno  posluša. “ — 

„Ona  dva  človeka,  ki  sta  me  odpeljala,  prihajala  sta  kaj  pogostoma  v to 
hišo  in  vodila  sta  seboj  še  druzih  pajdašev.  Ti  gostje,  ki  so  tukaj  bili  ko 
' mači  , bili  so  še  hudobniši  od  kerčmarja  in  kerčmarice.  Opijanili  so^  se, 
igrali  kvarte  in  med  igro  grozovito  preklinjali,  prepevali  razne  pesm^  ter 
^ imeli  mnogoverstne  pogovore,  nad  kterimi  so  se  na  vse  geiio  krohotali  in 
kterih  sicer  nisem  umela,  ki  pa  so  morali  biti  prav  gerdi,  ker  so  tako  hu- 
dobnim ljudem  dopadli.  Včasih  so  se  sperli,  metali  drug  druzemu  verČ^ke  in 
čaše  na  glavo  in  žugali  drug  druzega  umoriti.  Pri  tacih  okolnostih  pa  sem 
trepetaje  zbežala  v svojo  izbico.  Večkrat  sem  mislila,^  da  bi  pobegnila  iz 
tega  bivališča.  Ali  okna  so  bila  omrežena  in  dvorifne  duri  vedno  skerbno 
zaklenjene.  “ — 

„Neki  večer  pride  tergovec,  jako  blag  in  priljuden  mož  v kerčmo,  da 
bi  tukaj  prenočil.  Imel  je  seboj  prav  lepo  blago  in  veliko  denarja.  Tega  so 
umorili.  Čula  sem  njegov  stok  in  ječanje  in  pritekla  iz  svoje  izbice  doli  v 
sobo.  Skorej  omedlela  sem  strahu  in  groze  pri  tem  pogledu!  Kečem  morivcem, 
da  je  ta  umor  strahovita  pregreha  in  da  je  bode  Bog  gotovo  zato  kaznih  Ve- 
leli so  mi,  naj  nikomur  besedice  o tem  ne  povem.  Kerčmar  pa  zareži  nad 
menoj : „Kar  nič  več  ne  boš  govorila  s tujimi  ljudmi,  odslej  naprej  porečemo, 
da  si  nema!“  — Zgrabi  me  za  roko,  vleče  me  k okervavlj enemu  truplu  in 
skorej  besen  vpije : „Tu  poglej,  ako  zineš  o tem  proti  komur  koli,  razun  proti 
meni  in  kerčmarici,  le  eno  samo  besedico,  umorimo  te  še  grozovitnejše , ko 
tega-le  človeka  1“  — 

„Padla  sem  v svojej  izbici  na  kolena,  prosterla  roki  proti  nebu  in  molila: 
„0  ljubi  usmiljeni  Bog,  usmili  se  uboge  deklice!  Otmi  me  teh  divjih  tigrov. 
Pošlji  mi  angelja  v pomoč !“  — In  dobri  Bog  je  uslišal  mojo  molitev.  V resnici 
mi  je  poslal  angelja  v pomoč,  preljuba  mati,  tukaj  vašega  ljubega  brata,  mo- 
jega strica !“  — 

„Da“  — reče  mati  — „on,  dobri  Bog  usmilil  se  je  nas  vseh.  Bog  je 
dopustil,  da  so  mi  tebe,  predraga  Milica,  odpeljali,  da  bi  živenje  mojemu 
bratu  otela,  in  tebe,  dragi  brat,  vodil  je  Bog  v oni  tolovajski  berlog,  da  si 
iz  njega  rešil  mojo  hčerko.  Meni  pa  je  bilo  v blagor,  da  sem  hčerko  ko 
mertvo  objokovala,  bolj  pogostoma  in  serčnejše  molila,  kakor  bi  se  bilo  sicer 
zgodilo  in  hrepenela  sem  bolj  željno  po  nebesih.  Tudi  tebi , ljuba  hčerka, 
bode  v blažen  prid,  da  si  nekoliko  časa  morala  živeti  med  hudobnimi  ljudmi ; 
videla  si,  kako  daleč  zaidejo  ljudje,  ki  ne  marajo  za  Boga,  ki  nečejo  več 
moliti  in  nič  dobrega  slišati.  Učila  si  se,  hudo  sovražiti  in  dobro  ceniti. 
Nas  vse  je  Bog  po  dolzem  terpljenji  zopet  potolažil  in  našo  britkost  v veselje 
spremenil.  “ 

Zemljepisni  in  narodopisni  obrazi. 

(Nabral  Fr.  Jaroslav.) 

II. 

I^a  obedu  v Damasku. 

Več  potov  sem  Ibrahimu  omenil,  da  bi  rad  na  drobno  poznal  domače 
življenje  arabsko.  No  in  Ibrahim  je  obljubil,  da  mi  pojde  na  roko,  kolikor  se 
bode  dalo.  To  sem  si  jaz  zapomnil,  in  ko  smo  nekega  dne  se  povernili  z daljnega 
izleta,  z nova  sem  to  v misel  vzel.  „Čakite,  poskusil  bodem  v našej  rodovini, 
tu  pojde  najlaglje.“  Tega  zagotovila  sem  bil  vesel,  in  sem  se  tudi  lepo  zahvalil. 
Že  čez  dva  dni  mi  Ibrahim  sporoči,  da  me  je  brat  njegov  na  kosilo  povabil, 
toraj  naj  se  pripravim.  Ob  odločenej  uri  je  prišel  Ibrahim  k meni,  in  me  peljal 
k svojemu  bratu. 

Dom  Ibrahimovega  brata  stoji  v jako  oddaljenem  predmestju.  Zelo  sem 
se  moral  skloniti , da  sem  mogel  stopiti  skozi  nizke  duri  v malo  sobo , kjer 
ni  bilo  nič  razen  kamnatih  klopi.  V takošnih  sobah  muzulmani  obiskovalce 
sprejemajo,  v notranja  stanovanja  se  pa  redkokedaj  more  priti.  Iz  te  sobe 
se  je  prišlo  na  lep,  z marmornatimi  ploščami  vložen  dvor,  ki  je  imel  ne- 
kako na  sredi  lep  basin  z vodometom.  Od  todi  me  je  peljal  v prava  stano- 
vanja, in  me  pustil  v prilično  visokej,  po  mavriškem  okusu  opravljenej  sobani; 
ob  enej  steni  je  stal  visok  divan,  in  po  tleh  so  bile  plahte  sprosterte.  Na 
divanu  sta  sedela  s podvitimi  nogami  oče  Ibrahimov,  pa  brat;  resnobno 
sta  se  deržala  in  tobak  kadila.  Starček  me  prijazno  pozdravi,  in  ponudi  sedež 
poleg  sebe.  Tudi  meni  so  nemudoma  postregli  s kavo  in  Čibukom.  Sredi 
sobe  je  stala  nizka  miza,  klopi  ni  bilo  nobene,  pač  pa  lepi  sagi  in  blazine. 

Čez  nekoliko  minut  se  je  Ibrahim  vernil  s tremi  lično  in  malerično  opravlje- 
nimi mladimi  gospojami.  Polahkoma  so  se  mi  približale,  za  roki  me  prijele  in 
jih  spoštovaje  poljubile. 

Sedaj  so  prinesli  strežniki  menda  12  skled,  in  vse  na  mizo  postavili.  V 
skledah  so  bile  razne  jedi,  juha,  perotnina,  razsekano  meso  v riž4  oljnati  cmoki 
grozdje,  datle,  granatova  jabelka  i.  t.  d.  Sezali  in  jemali  smo  sedaj  iz  te 
sedaj  iz  une  sklede,  kakor  je  kdo  hotel,  tako  da  smo  ob  enem  po  več  jedi 
na  krožniku  imeli.  Sredi  mize  v velikej  steklenici  pa  je  stala  voda  za  vse 
skup.  Nožev  in  vilic  nam  niso  dali,  toraj  smo  s persti  si  pomagali.  Samo  ena 
gospoja  je  sedela,  prav  za  prav  slonela  ob  mizi  pri  nas,  drugi  dve  ste  stregli. 
Vsak  je  s persti  segel  v skledo,  in  vzel,  kar  je  hotel  imeti.  Meni  se  je  to  s 
perva  zelo  neprilično  videlo,  ali  kaj  sem  hotel,  ravnati  se  je  bilo  treba  po 
domačih,  in  kmalo  sem  se  vseh  pomislekov  iznebil.  Ali  komaj  sem  se  bil  tega 
privadil,  kar  me  nekaj  druzega  spravi  znova  v veliko  zadrego.  Moja  sosedinja, 
poleg  katere  so  mi  čestno  mesto  odkazali,  segla  je  meni  nič  tebi  nič  na  moj 
krožnik  in  vzela  najlepši  kosec,  ki  sem  ga  hotel  v usta  nesti.  To  ti  je  vendar 
čudna  prijaznost,  sem  si  mislil.  No  Ibrahim  je  opazil,  da  sem  osupnjen,  in  ne 


vem,  kam  to  meri,  zato  mi  je  prijazno  omenil,  da  je  taka  navada,  treba  se  je 
udati,  ni  drugače.  Tudi  jaz,  če  le  hočem,  morem  to  prijaznost  verniti,  in  se 
mi  ni  treba  bati,  da  bi  se  s tem  kaj  pregrešil  zoper  spodobnost  in  uljudnost. 
No  in  te  pravice  sem  se  tudi  poslužil,  malo  pozneje  sem  segel  na  okrožnik 
svoje  sosedinje,  in  pograbil  kosec  perotiiine,  pa  sem  gledal,  da  nisem  najboljega 
kosca  odnesel. 

No  to  še  ni  bilo  vse,  zgodilo  se  je  še  nekaj  drugega,  da  bi  človek  skoro 
ne  verjel.  Ni  se  mi  še  poleglo  pervo  začudenje,  v katero  me  je  bila  černikasta 
sosedinja  spravila,  gledi,  kaj  mi  je  naredila  sedaj!  Segla  je  po  razsekanega 
mesa,  vzela  ga  v roke  in  svalek  sesvalkala.  Kaj  neki  bode  s tega,  sem  mislil 
sam  pri  sebi,  ter  sem  zato  izvedavo  in  pazljivo  opazoval  jo.  Kedar  je  svalek 
dobro  sesvalkala,  ga  je  polovico  odgriznila  in  med  zobmi  obderžala,  drugo 
polovico  pa  je  meni  nič  tebi  nič  hotela  meni  v usta  pomašiti.  Osupnjen  nad 
toliko  in  tako  čudno  prijaznostjo  sem  glavo  nazaj  vergel  in  skerbno  pogledal 
Ibrahima,  ki  se  je  pa  na  ves  glas  zakrohotal.  Ali  to  krohotanje  se  mi  je 
zdelo  prav  tako,  kakor  da  moja  razkošna  sosedinja  šale  z menoj  zbiva,  in  sem 
Ibrahimu  tudi  potožil;  no  on  me  je  pomiril,  češ,  da  temu  ni  tako.  „Ona  vas 
jako  čisla  in  spoštuje,  le  meni  verujte,  in  ne  mislite,  da  šale  z vami  zbija.  Prosim, 
deržite  se  naših  običajev,  da-si  se  vam  čudni  vidijo,  in  spolnite  voljo  gospej.  Naše 
ženske  ne  zahajajo  nikdar  med  tujce,  niti  jih  vidijo,  toraj  tudi  ne  poznajo 
tujih  običajev;  menijo,  da  morajo  vas  tujce  isto  tako  zabavati,  kakor  nas 
domačine.  “ 

Čuvši  to  pojasnilo  sem  sprejel  za  čudo  nenavaden  dar,  ali  ob  enem  sem 
tudi  pogledal  po  strani,  če  ima  gospa  umazani  roki,  no  ste  bili  prav  čedni. 
Po  vsem  tem  je  šel  mlad  Černec  okrog  nas  nudeč  vode  v bronastem  kotliču, 
da  smo  perste  umili. 

Dve  uri  smo  presloneli  okrog  mize , jaz  sem  imel  dovolj  vsega  vzlasti 
pa  sem  se  bil  naveličal  omiznih  tovarišev.  Vsled  dolgega  slonenja  so  mi  kolena 
oterpnila,  zato  sem  prosil  prijaznega  domačina,  naj  bi  se  vzdignili.  Šli  smo 
na  divan,  kamor  so  nam  sluge  kave  in  čibukov  prinesli.  Na  to  se  je  pri- 
čela oglušna  vika,  da  ne  kmalo  take.  Grospoje  bi  bile  rade  meni  Francozu  in 
tujcu  pokazale,  da  tudi  Arabkinje  so  uljudne  in  ljubeznjive,  in  da  so  me  rade 
vidile  kot  gosta  v hiši.  In  začele  so  s paličicami  po  tarabuki  tako  napletati,  da 
bi  bil,  kakor  pravimo,  skoro  oglušil.  Vsako  verstico  pa  so  sklenile  z rezkim 
vskrikem  vse  tri  ob  enem;  potem  so  začele  znova  napletati  po  enoglasnej 
tarabuki,  tako  da  sem  že  hotel  prav  lepo  prositi,  naj  jenjajo,  naj  se  ne  trudijo 
toliko  meni  na  ljubo,  ali  k sreči  so  same  utihnile;  menda  so  sprevidele,  da 
imam  že  polna  ušesa. 

Nevernih  duš  dan. 

(Spisal  Janez  Naglič.) 

Kako  stara  je  bila  gospa,  tega  nikdo  ni  vedel  povedati,  a iiajmanje  ona 
sama,  kajti  zapuščal  jo  je  že  spomin  in  misli  se  jej  niso  povračale  v tako 
daljno  preteklost.  No  bibliško  starost  je  bila  že  davno  prekoračila.  Davno  že 
jej  je  umeri  mož,  otročje-dobra  duša.  Stanovala  je  daleč  v predmestju  v nekej 
malej  podstrešnej  izbici.  Dolgo  je  že,  kar  je  nekega  toplega  pomladanskega  dne 
zapustila  zadnjikrat  svojo  tesno  sobico.  Sedaj  že  mnogo  let  sedeva  v svojej  izbici, 
plete  nogovice  ter  premišljuje  svoje  življenje. 

Stara  gospa  je  bila  še  precej  krepka.  Pokopala  je  celo  svojo  rodbino  in 
razven  nekega  izpridenega  nečaka,  ki  je  Bog  ve  kje  po  svetu  svoje  sreče  iskal, 
ni  imela  nobene  sorodne  duše  na  svetu.  Malo  kedaj  je  kak  domačin  obiskal 
starico  v njenej  sobici.  Za  njene  male  potrebe  skerbela  je  bleda  ženska, 
ki  je  s svojim  otrokom  stanovala  v sosednej  podstrešnej  sobi.  Celi  božji  dan 
sedela  je  bleda  žena  pri  šivalnem  stroju,  a deček  skakljal  je  iz  jedne  sobe 
v drugo,  kmalu  starici  nogovico  iz  roke  izvil,  kmalu  mlajšej  niti  nemirnega 
stroja  potergal.  Kedar  se  je  zmračilo,  prišla  je  bleda  žena  navadno  k starici 
v sobo,  da  prihrani  luč,  ter  posluša  pripovedke,  koje  je  starica  znala  tako 
lepo  pripovedovati!  Dete  je  zaspalo  v kakem  kotu,  velika  ura  na  steni  po- 
navljala je  neprenehoma  svoj  tik-tak,  a od  daleč  zadonel  je  votli  glas  večer- 
nega zvonjenja. 

Dobro  ste  se  porazumevale.  Bolna  na  duši  in  telesu  premišljevala  je  bleda 
žena  svojo  nesrečo;  jok  in  stok' spremljal  jo  je  že  od  nekedaj  na  potu  življenja, 
žalostna  in  tužna  je  sedajnost,  a tužna  in  mračna  tudi  prihodnjost.  Solze  jej 
zalijejo  oči,  tuga  napolni  serce. 

Kdo  je  odperl  vrata?  Čegava  noga  stopa  po  hodniku?  Bleda  luč  pre- 
budi jokajočo  iz  njenega  tugovanja.  Človeška  podoba  s snežnobelimi  lasmi  stopi 
počasno  v sobico  in  nek  mehek  glas  vpraša:  „Kaj  žaluješ,  dete?  Naj  tuguje 
in  stoče  starost!  Kje  si?“  Starica  potiplje  Čez  postelj.  Njena  roka  se  je 
dotaknila  kodraste  glavice  spavajočega  dečka.  „Otrok!“  reče,  „pojdi,  hčerka, 
ne  jokaj,  prihodnjost  je  t7oja;  jaz  bom  potegnila  pušico  iz  tvoje  rane,  ne 
jokaj! “ 

Tako  ste  se  seznanile  in , čeravno  obe  zapuščene , podpirale  ste  se  med 
seboj.  Dnevi  so  pretekali,  dete  je  lepo  raslo,  a mati  postajala  je  vedno  bolj 
bleda.  Pošteni  kovač  iz  prednjega  dvorišča,  ki  je  bledo  sirotico  resnično  po- 
miloval, poslal  je  enkrat  zdravnika,  ki  je  lečil  njegovega  bolnega  pomagača, 
gori  pod  streho.  Bil  je  neuljuden  mož.  Zapisal  jej  je  neki  prašek,  poterkal 
na  šivalni  stroj  ter  rekel:  „Ne  bodete  preživeli  leta,  gospa!  Pustite  šivanje! 
Ste  čuli?  Se  priporočam  !“  Nepremično  je  slonela  bolnica  pri  oknu.  Kje  so  bile 
njene  misli  ? O tako  blizu,  tako  blizu ! Ko  je  potem  mala  ročica  poterkala  na  leseno 
steno  ter  otročji  glas  zaklical  „mamica,  mamica !‘‘  pala  je  brezupno  na  kolena 
ter  si  z rokami  pokrila  obraz.  Potem  je  zopet  vstala.  „Precej  bom  pri  tebi,  serčice 

moje!“  odgovorila  je  detetu;  ohladila  si  je  z vlažnim  siiknom  oci  ter  smehljaje 
prestopila  prag  sosedne  izbice. 

Od  onega  dne  šivala  je  bleda  žena  vedno  s podvojeno  marljivostjo  pozno 
v noč.  Da  bi  staricatega  ne  opazila,  prestavila  je  šivalni  stroj  ven  na  hodnik. 
Tu  jo  je  mučilo  vreme.  Nočni  veter  potresal  je  okna.  Ali  tako  lehko  se  starica  ni 
dala  prevariti.  Sedela  je  že  mnogokrat  pri  smertnej  postelji  in  predobro  je  poznala 
smertonosni  kašelj. 

„Ti  ne  smeš  toliko  delati !“  svarila  je  nekega  dne  bledo  sirotico,  ki  je 
od  dela  upehana  omahnila  na  klop.  Tužen  smehljaj  je  bil  njen  odgovor.  Sta- 
rica jo  začne  tolažiti,  ali  še  le  sedaj  je  dobila  dolgo  prikrita  bol  pravi  dušek. 
„Kaj  bo  iz  mojega  otroka  zastoče  bolna  žena  ter  si  pokrije  z rokami  obraz. 
„Ne  skerbi  za  to,  hčerka!  Zaupaj  Bogu  in  dobrim  ljudem !“  Starica  vzame 
škrinjico  ter  jo  odpre.  Bela  nogovica  je  bila  notri;  vzame  jo  v roke  ter  jo 
potrese.  „Ali  čuješ,  kako  zlato  zvenči?“  popraša  ona.  „0,  ne  boj  se,  lakota 
naju  ne  bode  terla!“ 

Še  tistega  dne  postavila  je  bleda  žena  šivalni  stroj  v kot.  Prišel  je 
drugi,  prijaznejši  zdravnik.  Obljubil  je,  da  jo  obišče  še  večkrat.  Pretekli  so 
tedni,  mesci.  Kako  srečen  čas!  Kajti  bolnica  mogla  je  sedaj  vso  skerb  posvetiti 
svojemu  otroku  in  mile,  tolažljive  besede  izkusne  starice  vlivale  so  jej  blagodejen 
mir  v njeno  dušo.  Ali  kmalu  so  prišle  hude  ure.  Bleda  žena  postajala  je 
zmiraj  slabeja!  nazadnje  je  morala  v postelj  in  nekega  dne  začel  je  zdravnik 
z glavo  majati. 

Sedaj  se  je  zgodilo  nekaj  nenavadnega.  Starica  je  poklicala  kovača.  Kovač 
odveže  predpasnik,  obleče  suknjo  ter  stopi  tiho  v izbico. 

Starica  mu  poda  roko.  „Sedaj  si  prišel;  ti  si  vendar  dober  človek;  ti  mi 
boš  pomagal  dobro  delo  storiti!  Ali  hočeš 

Kovač  prikima.  „Kako  se  godi  tam-le?“  popraša  starico. 

„ Povedala  ti  bom  pozneje  ! Sedaj  mi  daj  robec  iz  one-le  omare ! Pa  čepico ! 
Daj  mi  čevlje!  Dolgo  so  počivali!  Tako!  Sedaj  me  pelji  doli!“ 

Cela  hiša  je  priletela  vkupaj.  Dekle  so  stopile  pred  vrata.  Podkve  so  se  ohla- 
dile na  nakovalu,  ogenj  je  vgasnil,  kajti  vsi  kovaški  pomagači  so  bili  prišli 
na  dvorišče,  da  vidijo  starico.  Kovač  pomaga  starici  v kočijo  ter  se  vsede 
poleg  nje. 

Še  le  mnogo  let  pozneje  je  kovač  enkrat  pripovedoval,  kaj  se  je  onega 
dne  dogodilo , kako  je  sam  nekega  zelo  neuljudnega  poslužnika  v nekej  ime- 
nitnej  hiši  pritisnil  k steni,  peljal  starico  pred  oholega,  osivelega  gospoda  ter 
jej  primaknil  stol.  „Kaj  hočete“,  zarežal  je  nanj  stari  gospod.  Starica  mu  je 
namignila,  naj  odide  v prednjo  sobo.  Malo  časa  je  bilo  vse  tiho.  Potem  je 
začel  oholi  gospod  govoriti , glasno , zelo  glasno , tako , da  je  kovač  mogel 
vsako  besedo  čuti.  Nepoklican  stopil  je  potem  kovač  zopet  v sobo.  Starica  se  je 
oklenila  njegove  roke  ter  odhajajoča  zaklicala  oholemu  gospodu:  „0  vašej 
smertnej  uri  se  bodete  spominjali,  da  za  svoje  edino  dete,  ki  samotno  in  tužno 
umira,  niste  ničesar  storili !“ 

Vernih  duš  dan!  Tužno  je  napočil  dan.  Gosta  megla  so  je  vlegla  na 

mesto.  V podstrešnej  sobici  vgasne  nočna  leščerbica  in  tenek  dim  se  vije  proti 
stropu.  Bolnico  muči  huda  vročica;  nazadnje  vendar  malo  zadremlje.  Stariča 
pomakne  svojo  naslonjačo  bliže  k postelji.  „Spati  vendar  ne  morem“,  govorila 
je  sama  s seboj,  „in  na  postrežnico  se  ne  morem  zanesti !“  Tako  je  pretekla 
noč.  Bolnica  je  izgovarjala  nerazumljive  besede.  Na  enkrat  se  prebudi  iz 
spanja.  „Mati!  mati!“  zakliče  s sopečim  glasom.  Stariča  podpira  bolnico. 

Bleda  žena  se  oklene  starice  okolo  vratu  ter  pritisne  svoje  suho  lice  na 
zgerbančen  obraz  staričin.  „0  mati!“  šepeče,  „vi  me  niste  zapustili!  Vaša 
ljubezen  me  je  tolažila  v mojih  nadlogah ! O mati ....  mati ....  mati 1“ 

Stariča  pogladi  bolnici  lase  s čela.  „Tiho  bodi,  dete ! Jaz  ostanem  pri  tebi!“ 
Poljubi  jo  na  bleda  usta  ter  jo  rahlo  zopet  spusti  v blazine.  „Tiho  bodi  in 
spavaj ! Božja  volja  je  nad  tvojo  glavo  . . . .“ 

Vernih  duš  dan!  Jutro  je  preteklo.  O poldne  pride  kovač.  Prinesel  je 
dečka  v naročji. 

„Ali  je  bolje,  babica  ?“  popraša  plašno. 

„Ostani  tukaj,  dete,  a bodi  miren. “ 

Kovač  se  vsede  v kot.  Deček  si  je  igral  na  tleh  .... 

Vernih  duš  dan ! Zunaj  so  se  terli  ljudje  na  pokopališče.  Na  grobovih 
zasveti  se  lučica  pri  lučici,  a hladen  veter  šumi  v cipresah.  Samoten,  zamišljen 
človek  stopa  počasno  mej  grobovi.  S skerčeno  pestjo  se  bije  ob  čelo  ter  po- 
navlja neprenehoma  vprašanje:  „Kaj  mi  je  ostalo?  Kaj  mi  je  ostalo  ?“  Mimo 
pokopališčne  ograje  prisopiha  železnični  vlak.  Brezčutni  ljudje  gledajo  skozi 
okna  vozov.  Upehan  delavec  kopa  na  bližnjej  njivi.  Položil  je  motiko  na  tla; 
mimo  njega  nesejo  nekoga  k večnemu  počitku ; še  dolgo  je  gledal  za  pogrebci .... 
Kaj?  Počivati?  Ti,  suženj  dnevnega  plačila?  Motiko  v roke,  možak ! Delaj,  tvoji 
otroci  gladujejo,  tvojo  ženo  tare  glad,  a življenje  je  tako  kratko  in  ah ! tako 
žalostno!  . . . 

Vernih  duš  dan!  Osoda  se  izpolnjuje.  Zmrači  se;  bolnica  se  prebudi. 
„Moje  dete!  Kje  je  moje  dete?'^  Deček  priskaklja  k postelji.  Ona  ga  po- 
Ijubuje.  „Ti  si  tu,  moje  serčice?  Ali  si  bil  kaj  priden?  Spančkalo  bi  rado 
moje  dete?  No,  spančkaj  vendar!  Tako!  Spančkaj,  serčice,  spančkaj!  . . 

Dete  je  zaspalo. 

„Ali  bi  prižgala  luč,  hčerka ?“  vpraša  starica. 

„Ne,  ne!“  zašepeče  bolnica.  „V  temoti  sem  živela,  v temoti  hočem 
umreti. “ Potem  zbere  vse  svoje  moči  ter  glasno  zakliče : „Mati,  mati,  vašo  roko!‘‘ 
Bolnica  prime  starico  za  roko,  jo  poljubi  ter  jo  položi  na  persa  ...  Za  uro 
pozneje  je  bilo  vse  končano  .... 

Sedaj  stopi  kovač  iz  svojega  kota.  Izvije  dečka  iz  naročja  mertve  ma- 
mice ter  ga  nese  doli  v kovačnico.  Potem  se  verne  nazaj.  Starica  si  je  z roko 
podperla  glavo  ter  zamišljeno  gledala  ranjkej  v obraz. 

Kak  dan  praznujejo  danes  ljudje  ?“  vpraša  črez  nekoliko  časa. 

„ Verni  h duš  dan!“ 

Ona  ponovi  še  enkrat  besedo. 

Kovač  izmoli  svoj  očenaš,  pogerne  ranjko  z mertvaškim  pertom  ter  prenese 
starico  v njeno  izbico. 

„Lehko  noč,  siromašno  dete !“  reče  starica  še  enkrat  s svojim  milim  glasom. 

Sedaj  premaga  tuga  močnega  moža.  Pretreslo  ga  je.  Globok  vzdihljej  se  mu 
izvije  iz  persi.  Prikloni  se,  hoče  govoriti,  ali  tuga  mu  zaduši  besedo.  Tiho 
zapusti  nesrečno  sobico. 

Spomin  na  ta  tužen  prizor  vsadil  se  je  dobremu  možu  globoko  v serce. 
Solze  so  mu  zaigrale  v očeh,  kedar  je  pripovedoval  to  prigodbico,  in  nikedar  ni 
pozabil  dodati:  to  je  bilo  — na  vernih  duš  dan!  — 


Vračilo  sveta. 


Res,  živel  preveselo, 

Ko  novcev  sem  imel 
Vse  k meni  je  hitelo, 

Ce  v družbo  sem  prišel. 

A zdaj,  a zdaj  je  vse  prošlo, 
Ne  zmeni  zame  se  nikdo! 

Na  družnih  veselicah 
Pervak  sem  gostom  bil, 

Cestili  me  v zdravicah. 

Vsak  meni  je  napil. 

A zdaj,  a zdaj  je  vse  prošlo. 
Ne  gane  meni  se  nikdo! 

Dokler  ljudje  čutili. 

Da  kaj  petič  imam. 

Za  manoj  so  hodili. 

Bil  nikdar  nisem  sam. 

A zdaj,  a zdaj  je  vse  prošlo. 
Ne  najde  znancev  me  nikdd! 

Za  mošnje  stan  se  tresel 
Nikoli  ni  kerčmar. 

Kar  želel,  mi  prinesel 
Sam  berž  je  gospodar. 

A zdaj,  a zdaj  je  vse  prošlo. 
Postreči  nehče  mi  nikdo! 

Popred  so  me  „vikali“, 

Mi  rekali  „ gospod". 

Lizuni  vzviševali 
Me  često  nad  moj  rod. 

A zdaj,  a zdaj  je  vse  prošlo. 
Ne  klanja  vljudno  se  nikdo! 


Če  kdo  kedaj  izrekel. 

Kar  me  žalilo  je. 

Kako  se  je  opekel. 

Vse  nanj  planilo  je. 

A zdaj,  a zdaj  je  vse  prošlo. 

Ne  briga  zame  se  nikdo! 

Vse  meni  so  verjeli 
Družniki,  tudi  laž, 

Ter  ploskali  veseli: 

Prijatelj,  prav  imaš! 

A zdaj,  a zdaj  je  vse  prošlo. 

Ne  priterjuje  mi  nikdo! 

Kateri,  so  praznili 
Maj  olike  z manoj. 

Pri  meni  se  mastili. 

Njih  bil  je  silen  broj. 

A zdaj,  a zdaj  je  vse  prošlo. 

Ne  spomni  mene  se  nikdo! 

Rade  z menoj  plesale 
So  deklice  mlade. 

Prijazno  ponujale 
Mi  roko  in  serce. 

A zdaj,  a zdaj  je  vse  prošlo. 
Neljubi  serčno  me  nikdo! 

Da  jaz  sem  v sreči  vedel. 

Kako  Arračuje  svet, 

V nesrečo  bi  zabredel 
Ne  bil  že  mladolet. 

A zdaj,  a zdaj  je  vse  prošlo. 
Dobrot  ne  verne  mi  nikdo! 

Vojteh  Kurnik. 

Štefan  Nemanja,  serbski  veliki  župan. 

(1159—1195). 

(Priredil  A.  Fekonja) 

Zora  je  serbskemu  narodu  zabliščala  z Nemanjo,  kedar  je  razkosano, 
razdrobljeno  Serbstvo  zedinil ; solnce  omike  je  vzišlo  Serbinjstvu  z Nemanjicem 
Savo,  solnce  slave  zasijalo  je  Serbinjstvu  z Nemanjicem  Dušanom. 

Dokler  so  še  Serbi  bili  pod  svojimi  župani,  v sosedstvu  carevine  Bizantske 
(gerške),  vladala  je  velika  nesloga  med  posameznimi  župani  — pa  tudi  ljudstvo 
se  je  ujedalo.  Ni  dva  župana  nisi  mogel  tedaj  najti,  da  bi  mirno  živela,  pa 
naj  sta  bila  tudi  prava  brata,  vendar  je  vladala  med  njima  svaja  in  meržnja, 
da  cel6  zatiranje.  To  vse  naroda  ni  vodilo  k dobremu.  Svojo  moč  mogel  je 
upotrebiti  za  bolje  namene,  a ne  v preponi  uničevati  jo.  Kazven  tega,  da  je 
narod  zarad  svoje  nesloge  terpel,  izgubljal  je  tudi  zlato  svojo  svobodo.  Gerki, 
tedaj  še  zadosta  močni  sosedi  Serbom,  preobladali  so  sedaj  ta,  sedaj  oni  kraj 
lepe  serbske  dežele.  In  kdo  je  največ  terpel  od  prepiranja  svojih  gospodarjev? 
Terpel  je,  kakor  je  navadno,  narod.  Vzbujal  je  včasih  kak  verli  sin  svojega 
naroda  narod  k orožju,  da  stresejo  lance  robstva,  da  stresejo  tuje  gospodstvo. 
In  narod  je  vstajal.  Večkrat  mu  je  tudi  sreča  priskakala  na  pomoč,  in  on  se 
je  oslobodil;  ali  za  malo  časa;  kajti  stara  bolezen  slavjanskih,  a posebno 
serbskega  naroda,  povračala  se  je  zopet.  Nesloga  in  zopet  nesloga  med 
rodovi  serbskimi. 

V tem  času,  kedar  so  Serbi  prepirali  se,  zatirali  se  med  seboj,  rodil  se 
je  Štefan  Nemanja. 

Kot  pravega  sina  svojega  naroda  bolelo  je  Štefana,  da  je  njegov  narod 
nesrečen,  in  premišljeval  je,  zakaj  je  narod  nesrečen.  Hitro  je  izpoznal,  da 
je  njegov  narod  nesrečen  za  to,  ker  je  nesložen. 

Bil  je  tudi  Štefan  Nemanja  županov  sin  ter  je  poleg  svojih  bratov  vladal 
v nekterih  krajih  serbskih.  Pred  vsem  je  prizadeval  si,  da  narod  v svojej  de- 
želi razbistri,  da  ga  seznani  z omiko  ter  ga  pripravi  za  bolje  živenje.  V onem 
času  je  bila  vera  edini  raznosilec  omike ; za  to  tudi  Nemanja  začne  po  svojih 
zemljah  zidati  cerkve  in  samostane.  Tuše  vidi,  kolika  pokvarjenost  in  merznost 
je  bila  med  mladinskim  serbskim  narodom.  To,  da  je  Nemanja  začel  svojo 
deželo  popravljati,  da  je  začel  svoj  narod  k poboljšku  navajati,  vse  to  ni  bilo 
prav  ni  vlastnim  bratom  Nemanjinim.  Z vojsko  planejo  na-nj ; njih  več,  a on 
sam,  pri  tem  še  tudi  najmlaji  proti  starej im  bratom : Nemanja  je  zmagan  in 
ujet.  A v temnici  svojih  bratov  ni  o ničem  drugem  mislil,  nego  li  edino  o 
rešenju  svojega  naroda.  In  v resnici  sreča  dobremu  junaku  priskoči:  on  se 
reši  ječe,  stopi  na  čelo  svojega  naroda  in  začne  veliko  delo,  delo  zedinjenja 
grozno  razdrobljenega  Serbstva. 

Nemanja  je  resnično  Serbe  tudi  zedinil.  In  zedinjeno  Serbstvo  carovalo 
je  dolgo,  carovalo  skoz  dve  sto  in  več  let.  Tedaj  je  Serbstvo  bilo  slavno  po 
vsem  svetu.  Ko  se  je  pa  to  edinstvo  poderlo , ko  je  serbska  gospoda  začela 

svoje  staro:  da  jemlje,  da  piplje  vsaki  sebi,  od  tega  časa  prevladala  je  nesloga; 
in  je  li  čudno,  da  so  Serbi  danes  razdeljeni  na  toliko  dežel,  raztrošeni,  da 
huje  biti  ne  more,  ter  morajo  biti  nemilim  okolnostim  pokorni. 

Ali  zdi  se,  da  jim  je  zopet  zora  začela  svitati.  Vidimo  posamezne  dele 
bratovskega  nam  naroda,  da  se  zbirajo  ter  se  pripravljajo  na  boljšo  prihodnost. 
Omiko  je  ljubil  Serb  v Černej  gori,  prejemlje  jo  Serb  v kneževini,  ž njo  se 
krepča  Serb  na  tej  strani  Save  in  Dunave.  In  kedar  bode  Serb  izobražen  in 
ves  po  duhu  zedinjen,  tedaj,  veruj  mi  brate,  jenjala  bode  huda  osoda  preganjati 
ga,  in  samo  da  zarezgečejo  hitri  konji,  da  zablišče  ostre  sablje,  da  počijo 
dolge  puške,  pa  bode  zadosta,  da  bode  Serb  rešen,  da  bode  svoboden. 


Medved  in  dren. 

(Narodna  basen.) 

Lepi  pomladanski  dan  je  bil.  Nebo  je  bilo  vedro  in  solnce  je  gorko 
sijalo,  ter  s svojimi  dobrodejnimi  žarki  budilo  prirodo  iz  zimskega  spanja. 
Kakor  se  tisti,  ki  je  dolgo  in  terdo  spal,  ne  zdrami  v en  hip;  ravno  tako 
se  je  tudi  priroda  le  počasi  iz  svojega  spanja  prebudivala.  Pa  komaj  so  pre- 
tekli pervi  četiri  topli  dnevi,  že  se  je  začelo  vse,  kar  leze  in  grede,  živeje 
gibati,  in  malih  mergolincev  je  čim  dalje  več  po  listju  mergolelo.  Miši  in 
polhi  in  veverice  so  zapustile  svoja  zimska  zakotna  ležišča,  ter  se  okoli  ogledale, 
ne  bi  li  kje  našle  za  glodati,  kajti  trebušec  je  bil  zelo  prazen,  in  to  je  jako 
neugodno ! 

Najzadnji  se  je  prebudil  kocin  medved.  Celo  dolgo  zimo  je  na  pol  terd 
v svojem  berlogu  ležal,  in  ker  si  lenuh  v jeseni  ni  niČ  zaloge  skupaj  nanosil, 
si  je  svoje  tolste  tace  v gobec  vteknil,  ter  iz  njih  svoj  živež  cuzil.  Ko  si  je 
bil  dobro  oči  zmel,  polukal  je  ven  iz  berloga,  in  videvši,  da  sneg  ne  pokriva 
več  hribe  in  doline,  ampak  da  solnce  gorko  sije,  in  da  že  podlesek  pod  ger- 
movjem  cveti , prikobacal  je  počasi  iz  berloga.  Vsedel  se  je  pod  sivo  skalo, 
kamur  so  solnčni  žarki  najtopleje  sijali,  ter  se  ogreval  in  milo  v solnce  gledal. 
Pa  ko  je  začel  sam  sebe  ogledavati,  kakšen  je  kaj,  so  je  zelo  prestrašil. 
Koža,  ki  se  mu  je  bila  v jeseni  tako  gladko  okoli  života  vlegla,  mu  je  od 
dimelj  doli  visela,  kakor  kravi  vime;  pa  tudi  drugod  je  tako  okoli  njega 
plahtala,  da  bi  bil  v njej  lahko  še  en  tak  medved  prostor  imel.  Stra- 
šansko je  bil  shujšal.  Dlaka,  kjer  je  za  njo  prijel,  povsod  se  mu  je  misila, 
na  nekih  mestih  je  bil  celo  plešast.  Joj  mene!  žalostno  zdihne,  takšen  vendar 
ne  morem  po  svetu  hoditi,  to  je  sramota.  Oe  bi  me  drugi  medvedje  videli, 
berž  bi  djali,  da  sem  moral  po  mestih  pred  ljudmi  po  palici  plesati,  ter  da 
sem  pri  tem  poslu  tako  shujšal.  Najbolj  me  je  pa  strah,  da  me  tako  zglo- 
j enega  mati  medvedica  ne  vidi,  še  drugega  bi  si,  ne  mara,  mesto  mene  zbrala. 
In  to  bi  bila  naj  veča  nesreča!  Moja  najperva  skerb  mora  biti  ta,  da  pod  kožo 
spet  toliko  mesa  in  masti  natlačim,  da  bodem  spet  lepo  okroglega  života, 
kakor  se  za  poštenega  medveda  spodobi. 

Pobere  se  izpod  skale,  pa  gre  po  gozdu  naprej,  ne  bi  li  morebiti  kje 
kaj  za  svoje  zobe  našel.  Tri  dni  je  že  hodil  okrog,  pa  ne  ene  gloguljice,  ne 
ene  hriišice,  ali  kaj  enakega  ni  našel.  Huda  zima  je  vse  pokončala.  Če  bi  bil 
prešič,  si  je  mislil,  bi  mi  lahko  bilo,  želoda  in  bukovic  je  še  precej  po  tleh. 
Joj  mene,  kaj  bo?  je  sam  pri  sebi  djal,  če  ne  bom  nič  za  jesti  našel.  Pa, 
ko  tako  naprej  gre,  in  sline  po  gloguljicah  in  hruškah  cedi,  pricaplja  do 
enega  drenovega  drevesa,  ki  je  bil  v enem  cvetu.  Vstavi  se  pred  njega,  ter 
ga  z modro  glavo  ogleduje.  Zdaj  mu  pride  misel,  ki  je  njegovo  čmernost 
naenkrat  v veselje  spremenila.  Medved!  — tako  pravi,  sam  s seboj  govore  — 
ti  si  vendar  modra  glava,  da-si  ravno  ne  znaš  ne  pisat  ne  brat.  To  drevo, 
ki  pervo  cveti,  mora  gotovo  tudi  pervo  sad  roditi!  Vesel,  da  je 
to  modrost  iztuhtal,  vsede  se  medved  pod  cvetoči  dren,  ter  reče : tukaj-le  bom 
tako  dolgo  sedel  in  čakal,  da  bodo  drenulje  dozorele ! In  medved  je  bil  mož 
beseda.  Sedel  in  čakal  je  pod  drenom  celo  pomlad,  celo  poletje  in  celo 
jesen;  in  še  le  potem,  ko  je  perva  slana  drenulje  poparila  bila,  se  jih  je 
enkrat  nazobal.  Zdaj  je  še-le  medved  previdel,  da  ga  je  dren  gerdo  goljufal, 
in  da  je  celo  krivo  sodil,  ko  je  mislil,  da  bo  dren  kot  pervo  cvetoči  tudi 
pervi  dozorel.  Crešnje  in  hruške  in  jabelka,  ki  so  vse  pozneje  nego  dren  cvetele, 
so  že  zreli  sad  imele,  ko  so  drenulje  še  celo  zelene  bile. 

Ker  je  pa  zima  že  spet  merzlo  pihala,  jo  je  oče  medved  spet  v svoj 
berlog  pobrisal,  ter  sam  pri  sebi  djal:  dren!  to  ti  rečem,  drugo  leto  me  ne 
boš  več  goljufal.  Vteknil  je  spet  tace  v gobec,  pa  je  spet  do  pomladi  cuzil. 

Mi  pa  moremo  iz  te  basni  nauk  povzeti , da  ni  dobro  stvari  le  po  zu- 
nanjih prikaznih  soditi,  ampak  da  moramo  preje  notranje  bitje  in  sploh  vse 
lastnosti  poznati,  preden  sodbo  izrečemo.  Pregovor  pravi:  Ni  vse  zlato,  kar 
se  sveti. 


Drobiiosti. 

VstaiioviteT  Zatičenskega  cistercijanskega  samostana.  (Narodna 
pripovedka.)  V 9.  stoletju  je  živela  na  Pristavi,  eno  uro  hoda  od  sedanje 
Zatičine  pobožna  kneževina  Virida  (Viridis).  Storila  je  obljubo,  da  hoče  sa- 
mostan za  cistercijane  zidati.  Ni  pa  vedla,  kje.  Na  mestu  sedanje  Zatičine  se 
je  takrat  velika  hosta  razprostirala,  v sredi  hoste  pa  je  rahlo  šumljal  potoček, 
ki  izza  hribov  priteče.  Neki  dan  vzame  seboj  meniha,  da  bi  najdla  kraj,  kteri 
bi  bil  pristojen  za  samostan. 

Po  dolgem  iskanju  prideta  v sredo  hoste  in  zaslišita  zelenega  ptiča  peti : 
Sit  hic,  sit  hic!  (slov.  naj  bo  tu,  naj  bo  tu).  Sklenila  je  tedaj  Virida  tu 
samostan  zidati  in  imenovala  kraj  Sithic,  ktero  ime  se  je  pozneje  v Sitih 
spremenilo ; naše  ljudstvo  pa  ga  imenuje  Zatičina.  Od  kraja  je  bil  samostan 
zelo  majhen,  ravno  tako  samostanska  cerkev.  Vsak  opat  je  nekoliko  prizidal 
in  kmalu  je  ta  samostan  zarad  svoje  velikosti  in  bogastva  povsod  slovel.  Gospo- 
doval je  ta  samostan  črez  vse  samostane  na  Dolenskem.  Glas  njegovega  bogastva 

je  tildi  do  cesarja  Jožefa  II.  prišel  in  on  je  potem  leta  1781  menihe  iz  tega 
samostana  za  vselej  odpravil  in  tu  cesarsko  faro  postavil.  Ta  samostan  je 
sedaj  naj  večji  grad  kranjske  dežele.  V samostanski  cerkvi  pa  leži  pokopana 
Virida,  verla  ustanoviteljica  tega  samostana.  Tudi  razvaline  grada  Viridinega  še 
dandanes  stojijo. 


Zahvala. 

O svojem  70.  rojstnem  godu  doživel  sem  radosti,  koje  bi  se  nikdar  ne 
bil  nadejal.  Prijatelji  od  blizu  in  iz  daleka,  iz  slovanskih  in  nemških  pokrajin, 
združeni  in  posamni,  zastopniki  društev,  zavodov,  mest,  sel  itd.  donesli  so  mi 
mnogobrojnih  dokazov  svoje  ljubezni  in  naklonjenosti  ustmeno  in  pismeno,  in 
došlo  mi  je  toliko  častnih  listin,  pa  tudi  dragocenih  umotvorov  in  krasnih  tvorin 
iz  ženskih  rok,  da  ne  vzmagam  besedi,  s kojimi  bi  izrazil  občutke  svojega 
globoko  ginjenega  serca. 

Sam  dobro  vem  in  se  radujem  temu,  da  vsa  ta  odlikovanja  ne  veljajo 
tolikanj  meni,  posamezniku,  marveč  dobri  in  vzvišeni  stvari,  koji  služim 
doslej  36  let;  a zarad  tega  mi  dolžnost  serčne  zahvale  nikakor  ni  manjša. 

Tolikega  veselja  ves  presunjen  morem  javno  svojim  prijateljem,  vsem 
skupaj  in  vsakemu  posebej , le  s slabimi  besedami  objaviti  svojo  najtoplejšo 
zahvalo  za  tolika  preljubeznjira  čestitanja  z najiskrenejšo  željo : naj  Bog  vse- 
mogočni milostivo  izverši  vsa  voščila,  koja  so  bila  tako  toplo  naglašana  o 
nepozabljivih  dneh  17.  18.  in  19.  novembra  t.  1.  od  predragih  mi  prijateljev ! 

V Ljubljani  dne  26.  novembra  1878. 

Dr.  Janez  Bleiweis. 


ČL  gg.  naročnikom  naznanjamo , da  ^Besednik^^  prihodnje  leto 
ne  hode  vec  izhajal.  Sodelavcem  pa  izrekamo  iskreno  zahvalo  za  zdatno 
podporo. 

Naročnike  ki  nam  še  kaj  dolgujejo,  pa  prosimo,  zaostalino  ne- 
mudoma poslati.  „Besednika“  od  leta  1876,  1877  in  1878  imamo 
še  nekaj  iztisov,  kateri  se  dobijo  pri  vredništvu  letnik  po  1 fl.  50  kr. 
Veselo  novo  leto! 

Vredništvo  ,, Besednika''. 


lepoznanski  list  s podobami ; V.  tečaj  ; izhaja  po  dvakrat  na  mesec ; vsaka  številka  z izvirno 
podobo;  „ galerij  a slovenskih  pesnikov,"  z životopisi;  pesmi,  povesti,  zgodovinski,  naravo- 
slovni, lepoznanski  in  drugi  spisi. 

Naročnina  5 gld.  za  vse  leto;  2 gld.  50  kr.  za  pol  leta.  Naslov;  Eedaktion  des  „Zvon“ 
Wien,  Wahring,  Herrengasse  74. 

Izdajatelj  in  odgovorni  vrednik:  J.  Gole.  — Tiskarnica  družbe  sv.  Mohora  v Celovcu. 

